
Skiriu Deivui Geilorui 


Dalis šioje istorijoje aprašytų įvykių nutiko tragišką 
2001-ųjų rugsėjį — vienuoliktąją ir kitomis dienomis. 
Su nuoširdžia pagarba aukoms ir artimųjų 
netekusiems žmonėms. 


Jei Ronis Vilsonas nubudęs būtų žinojęs, kad po dviejų valandų 
bus negyvas, savo dienotvarkę būtų planavęs kiek kitaip. 

Pirmiausia jis būtų galėjęs nesivarginti skusdamasis. O gal būtų 
ir neeikvojęs tiek daug brangių paskutiniųjų minučių, tepdamas plau- 
kus geliu ir modeliuodamas juos, iki liko patenkintas. Nebūtų tiek 
daug laiko praleidęs blizgindamas batus ar krapštydamasis prie savo 
brangaus šilkinio kaklaraiščio, kol surišo idealų mazgą. Jis nieku gyvu, 
galima guldyti galvą, nebūtų sumokėjęs lupikiškos kainos, aštuonioli- 
kos dolerių, — iš tikrųjų tokio išlaidavimo jis negalėjo pateisinti, — už 
valandą užtrukusį kostiumo lyginimą. 

Sakydami, kad Ronis gyveno palaimingoje nežinioje, nenutuok- 
damas apie jo laukiančią dalią, gerokai perdėtume. Bet koks džiaugs- 
mas jau senų seniausiai buvo išnykęs iš jo emocijų diapazono, todėl jis 
jau nebežinojo, ką reiškia palaima. Jau nejautė jokios palaimos netgi 
trumpalaikėmis orgazmo akimirkomis, kurias kartkartėmis dar patir- 
davo mylėdamasis su Lorena. Sakytum, jo kiaušiniai būtų buvę sustirę 
kaip ir jis pats. 

Tiesą sakant, pastaruoju metu, — Loreną tai šiek tiek trikdė, 
— jei kas paklausdavo, kaip jam einasi, jis įprastai tik gūžtelėdavo 
pečiais ir tardavo: „Šūdinai.“ 

Viešbučio kambarys irgi buvo šūdinas. Toks mažas, kad parpuo- 
lus nepavyktų nugriūti ant grindų. Tai buvo pigiausias „W“ numeris, 
tačiau bent jau adresas leido išlaikyti deramą įvaizdį. Jeigu būdamas 
Manhatane apsistodavai „W“, tu jau šį tą reiškei. Net jeigu miegodavai 
šepečiams skirtoje spintoje. 

Ronis suprato, kad jam būtina atgauti pasitikėjimą savimi, Ži- 
noma, reikėjo ir atitinkamo nusiteikimo. Žmonės reaguodavo į jiems 
siunčiamus fluidus, ypač jei prašydavai pinigų. Niekas, netgi senas 
bičiulis, nesiryžtų skolinti nevykėliui, tuo labiau tokios sumos, kokios 
jam šiuo metu reikėjo. Juoba šis senas bičiulis. 

Norėdamas pamatyti, koks lauke oras, jis dirstelėjo pro langą, 
išriesdamas kaklą, kol pro kitapus Trisdešimt devintosios gatvės stūk- 
santį pastatą, primenantį stačią pilką uolą, išvydo siaurą dangaus rėžį. 
Tai, kad išaušo puikus rytas, jam ūpo nepakėlė. Savijauta buvo tokia, 
tarytum visi aliai vieno debesys iš žydro skliauto buvo suplaukę į jo 
širdį. 

„Bulgari“ falsifikatas rodė 7 val. 43 min. Ronis buvo nusipirkęs jį 
internete už keturiasdešimt svarų, tačiau ar kas nors būtų galėjęs pa- 
sakyti, kad tai ne originalas? Jis jau senų seniausiai suprato, kad pra- 
bangus laikrodis žmonėms, kuriems tu nori padaryti įspūdį, siunčia 
reikšmingą žinią: jeigu laikas tau yra toks svarbus, kad įsigijai vieną 
iš geriausių pasaulyje laikrodžių, galimas dalykas, jog deramai pasi- 
rūpinsi ir pinigais, kuriuos jie tau rengiasi patikėti. Išvaizda dar ne 
viskas, bet ji pakankamai svarbi. 

Taigi 7.43. Metas veikti. 

Jis paėmė savo „Louis Vuitton“ lagaminėlį — taip pat falsifikatą, 
— užkėlė jį ant prigrūsto kelioninio lagamino ir išėjo iš kambario, 
paskui save traukdamas visą bagažą. Išlipęs iš lifto pirmame aukšte, 
prasėlino pro informacijos skyrių. Ronio kreditinės kortelės buvo taip 
išmelžtos, kad jis greičiausiai nebūtų galėjęs apmokėti nė viešbučio 
jam pateiktos sąskaitos, tačiau sukti dėl to galvą buvo dar ankstoka. 
Jo BMW — prašmatnus mėlynas automobilis nudengiamu viršumi, 
kurį labai mielai vairuodavo Lorena jau vien todėl, kad galėjo pasiro- 
dyti pažįstamiems, — turėjo būti iš jo atimtas, o nekilnojamojo turto 
hipoteka netrukus turėjo atimti iš Ronio ir jo teisę išpirkti įkeistą 
namą. Šiandieninis susitikimas, niūriai mąstė jis, jam reiškia tą patį, 
ką svaigalų gurkšnis pagirių kamuojamam alkoholikui. Dabar beliko 
pasikliauti tik pažadu. O pažadui buvo dešimt metų. 

Vis dėlto jis vylėsi, kad duotas žodis nebus užmirštas. 

Riedėdamas metro ir keliais prilaikydamas linguojančius laga- 
minus, Ronis suprato, kad jo gyvenime kažkas negerai, tačiau nebūtų 
galėjęs konkrečiai įvardyti kas. Daugybė jo bendraamžių iš mokyklos 
laikų, pasiekę didelių laimėjimų savo srityse, seniai nurūko toli į priekį, 
palikdami jį vis beviltiškiau kepurnėtis jų sukeltose bangose. Finansų 
patarėjai, nekilnojamojo turto supirkėjai, finansininkai, teisininkai. Jie 
buvo įsikūrę ištaiginguose praturtėlių namuose, puikavosi savo įspū- 
dingomis žmonomis, augino vaikus, už kuriuos buvo pasiryžę aukoti 
gyvybes. O ką jis turėjo? 

Neurastenikę Loreną, leidžiančią pinigus, kurių jis neturėjo, 
nesibaigiančioms grožio procedūroms, nors šios jai nebuvo būtinos, 
dizainerių drabužiams, kurie buvo ne jųdviejų nosims, ir absurdiškai 
didelėms savo ir anoreksija sergančių savo draugių sąskaitoms už sa- 
lotas ir mineralinį vandenį apmokėti, — nors šios buvo nepalyginti 
turtingesnės už juos, — kai restoranų savaitės metu lankydavosi pa- 
čiuose prabangiausiuose restoranuose. Be to, nepaisant didelės pinigų 
sumos, išleistos nevaisingumui gydyti, ji ir toliau neįstengė pagimdyti 
jo labai trokštamo kūdikio. Vienintelės išlaidos, kurias Ronis ramia 
širdimi pateisino, buvo skirtos jos krūtų didinimo operacijai. 

Žinoma, Ronis buvo per daug išdidus, kad prisipažintų jai, į ko- 
kius nemalonumus pateko. O būdamas nepataisomas optimistas visa- 
da tikėjo, kad išeitis yra ranka pasiekiama. Kaip tikras chameleonas jis 
tobulai prisitaikydavo prie kintančių gyvenimo sąlygų. Prekiaudamas 
naudotais automobiliais, o vėliau antikvariniais daiktais ir nekilnoja- 
muoju turtu, jis buvo įpratęs rengtis pagal paskutinį mados klyksmą 
ir pasižymėjo gera iškalba, kuri, deja, gerokai pranoko jo sumanumą 
finansiniuose dalykuose. Žlugus nekilnojamojo turto perpardavinė- 
tojo karjerai, staiga perėjo į statybos sektorių ir ne mažiau įspūdingai 
atrodė mūvėdamas džinsais ir vilkėdamas trumpa sportine striuke. 
Paskui, kai bankai atėmė jo teisę į dvidešimties namų statybą, šiai įstri- 
gus planavimo stadijoje, Ronis dar kartą persėdo į finansų patarėjo 
turčiams kėdę. Deja, ir šįsyk atsidūrė aklavietėje. 

Dabar jis vylėsi įtikinti savo seną draugą Donaldą Hetkuką, jog 
žinąs paslaptį, kaip uždirbti pinigų iš naujos auksinės žąsies — bio- 
dyzelino. Sklido gandai, kad Donaldas susikrovęs pasakišką milijardo 
vertės turtą įvairiais derivatyvais, o patyręs nereikšmingą poros šimtų 

tūkstančių nuostolį, kai prieš dešimt metų nesėkmingai investavo į 
Ronio nekilnojamojo turto verslą. Pareiškęs neturįs jokių pretenzijų 
draugui, kai šis pasiaiškino dėl žlugusio verslo, patikino, jog vieną gra- 
žią dieną ir vėl jį paremsiąs. 

Žinoma, Bilas Geitsas ir kiti stambieji planetos verslininkai jau 
buvo nusitaikę į naują aplinkai draugiško biokuro rinką ir turėjo 
pakankamai pinigų savo planams įgyvendinti, tačiau Ronis manė 
atradęs nišą ir sau. Jam šįryt tereikėjo įtikinti Donaldą. O Donaldas, 
būdamas įžvalgus, turėtų permanyti. Jis tikriausiai supras. Niujorko 
kalba šnekant, tai turėtų būti kamuolio dėjimas iš viršaus. 

Ir kuo labiau traukinys artėjo prie miesto centro, tuo labiau Ro- 
nis, mintyse repetuodamas savo projekto pristatymą Donaldui, pasi- 
tikėjo savimi. Jis jautėsi lyg Gordonas Geko, kurį „Volstrite“ vaidina 
Maiklas Daglasas. Tiesą sakant, jis ir atrodė tinkąs šiam vaidmeniui. 
Kaip ir tuzinas kitų elegantiškai apsirengusių Volstrito veikėjų, kartu 
su juo įsitaisiusių siūbuojančiame vagone. Jei kurį nors iš jų ir kamavo 
bent pusė visų jo problemų, jie sėkmingai jas slėpė. Visi Ronio ben- 
drakeleiviai atrodė velniškai pasitikintys savimi. O jeigu jiė patys būtų 
teikęsi dirstelėti jo pusėn, tai būtų išvydę aukštą, laibą, tačiau dailų 
vyruką suteptais, atgal sušukuotais plaukais, pasitikintį savimi nė kiek 
ne mažiau nei jie. 

Sakoma, jei nepavyko sėkmingai prasisukti iki keturiasdešimties 
metų, vadinasi, tau tai nelemta. Roniui artėjo keturiasdešimt treji, iki 
kurių buvo likusios trys savaitės. 

O dabar jis artėjo prie savo stotelės. Ceimberso gatvė. Paskuti- 
niuosius kelis kvartalus jis norėjo pereiti pėsčiomis. 

Išėjusį iš metro Ronį pasitiko gražus Manhatano rytas, jis iš- 
skleidė miesto planą, kurį praėjusį vakarą buvo gavęs iš durininko, ir 
pasitikslino kelionės kryptį. Paskui žvilgtelėjo į laikrodį: 8. 10. Iš savo 
ankstesnių apsilankymų Niujorko administraciniuose pastatuose pa- 
tirties jis spėjo, kad nuvykus į vietą jam reikėtų dar penkiolikos minu- 
čių — nusigauti iki Donaldo kontoros. Durininkas buvo minėjęs, kad 
nuo čia pėsčiomis reikėtų paėjėti geras penkias minutes, žinoma, tuo 
atveju, jeigu jis nepaklydo. 

Praėjęs rodyklę, informuojančią, kad pateko į Volstritą, nuėjo 
tolyn, pro „Jamba“ sulčių parduotuvę dešinėje ir „Kokybiškas siuvimo 

ir persiuvimo paslaugas“, paskui įėjo į šurmuliuojančią „Downtown 
Deli“. 

Nosį kuteno stiprios kavos ir kepamos kiaušinienės kvapas. At- 
sisėdęs ant raudonos odinės baro sėdynės, užsisakė šviežiai spaustų 
apelsinų sulčių, latės, plaktos kiaušinienės su kumpiu ir skrudintu 
kvietiniu paplotėliu. Laukdamas, kol jam patieks maistą, dar sykį per- 
paskaičiavo laiko skirtumą tarp Niujorko ir Braitono. 

Anglija lenkė penkiomis valandomis. Lorena tikriausiai pietauja. 
Ronis paskambino jai ir pasakė, kad ją myli. O ji palinkėjo sėkmės 
susitikime. Norint patikti moterims, daug nereikia, pakanka kartkar- 
tėmis ištarti vieną kitą meilesnį žodelį, pasitaikius progai perskaityti 
poezijos posmelį ir padovanoti vieną kitą prabangiai atrodantį juvely- 
rinį dirbinį, bet ne per dažnai. 

Po dvidešimties minučių, apmokėdamas sąskaitą, kažkur tolu- 
moje jis išgirdo galingą griausmą. Ant gretimos sėdynės įsitaisiusiam 
vaikinui išsprūdo: 

— Jėzau, kas per velniava?! 

Ronis pasiėmė grąžą, paliko nemenkus arbatpinigius ir išėjo į 
gatvę, nusiteikęs tęsti savo kelionę į Donaldo Hetkuko kontorą, kuri, 
pasak Roniui elektroniniu paštu atsiųstos informacijos, buvo įsikūrusi 
Pasaulio prekybos centro Pietiniame bokšte, aštuoniasdešimt septin- 
tame aukšte. 

Buvo antradienio, 2001-ųjų rugsėjo vienuoliktos, rytas, 8 val. 
47 min. | 


2 
2007-ųjų spalis 


Ebė Doson išsirinko šį butą todėl, kad jis atrodė saugus gyventi. 
O ši detalė buvo ganėtinai svarbi, atsižvelgiant į tai, kad ji šiuo metu 
niekur negalėjo jaustis saugi. 

Be atsarginio išėjimo su gaisrinėmis kopėčiomis užpakalinėje 
namo dalyje, į kurį galėjai patekti tik iš vidaus, ir iš priešgaisrinio iš- 
ėjimo rūsyje, į namą vedė vienerios durys. Jos buvo tiesiai po Ebės 

butu, tik aštuoniais aukštais žemiau, o pro buto langus atsivėrė vaizdas 
į abi gatvės puses. 

Butą ji buvo pavertusi tvirtove. Sutvirtinti vyriai, plieninė apkala, 
trys saugios spynos priekinėse duryse ir tiek pat — vedančiose link at- 
sarginio išėjimo, įtaisytose mažytės pagalbinės patalpos užpakalinėje 
dalyje, ir dviguba durų grandinėlė. 

Jei koks nors plėšikas būtų bandęs įsilaužti, jam būtų tekę trauk- 
tis tuščiomis rankomis. Niekas nebūtų galėjęs patekti į vidų, nebent 
važiuotas tanku arba pačios šeimininkės pakviestas. 

Tačiau dėl visa ko — atsarga gėdos nedaro — ji prie savęs vi- 
suomet laikė „Mace“ pipirinio purškalo flakoną, medžioklinį peilį ir 
beisbolo lazdą. 

Argi ne ironiška, mąstė Ebė, kad ji, pirmą kartą gyvenime įsi- 
gijusi tokį didelį ir ganėtinai prabangų būstą, kuriame galėjo priimti 
svečius, yra priversta lindėti jame pati sau viena, visiškoje slaptoje. 

O bute buvo tiek daug patogumų. Ąžuolinės grindys, didžiulės 
kreminės spalvos sofos su baltomis ir šokolado rudumo pagalvėlėmis, 
prašmatnūs šiuolaikinės dailės kūriniai ant sienų, namų kino sistema, 
moderniausia virtuvės įranga, masyvios, nepaprastai patogios lovos, 
šildomos vonios grindys ir puikus dušo kambarys svečiams, kuriuo ji 
dar nebuvo pasinaudojusi bent jau pagal jo paskirtį. 

Ji jautėsi taip, lyg būtų atsidūrusi viename iš tų madingų aparta- 
mentų, apie kuriuos svajodavo vartydama blizgių žurnalų lapus. Kai 
būdavo giedras oras, jos butą popiet užliedavo saulės spinduliai, o 
vėjuotomis dienomis, kaip ir šiandien, atidarius langą galėjai kvėpuoti 
druskos prisotintu oru ir klausytis žuvėdrų klykavimo. Vos už poros 
šimtų jardų nuo gatvės galo, kur ji kertasi su judriu Kemptauno Pajū- 
rio bulvaru, buvo paplūdimys. Ji galėdavo eiti juo išilgai tolyn į vaka- 
rus arba pro pakrantės uolas, palei promenadą, traukti į rytus. 

Vieta Ebei irgi patiko. Čia pat esančiose nedidelėse krautuvėlėse 
lankytis buvo saugiau nei dideliuose prekybos centruose, nes visada 
galima matyti, kas įeina pirma jos. O būtų užtekę, kad ją atpažintų vos 
vienas Žmogus. 

Vos vienas. 

Vienintelis trūkumas buvo liftas. Beveik nuolat kankinama klaus- 
trofobijos, o pastaruoju metu labiau negu bet kada anksčiau linkusi į 

panikos priepuolius, Ebė visuomet stengdavosi išvengti kelionės liftu 
viena, nebent neturėdavo kitos išeities. Jos butui priskirta trūkčiojanti 
kapsulė, savo dydžiu prilygstanti dviem vertikaliai pastatytiems kars- 
tams, kuri šį mėnesį jau porą sykių užsikirto, — laimė, kad ja tuo metu 
dar kas nors kėlėsi, — buvo viena iš blogiausių jos gyvenime. 

Todėl paprastai ji naudodavosi laiptais, užlipdavo jais ir nulipda- 
vo, bet prieš dvi savaites darbininkai, remontuojantys butą žemiau jos 
apartamentų, laiptinę pavertė tikru kliūčių ruožu. Jai tai būdavo gera 
mankšta, o jeigu namo grįždavo su sunkiais pirkinių krepšiais, pro- 
blemų nekildavo, mat juos pasiųsdavo liftu aukštyn, o pati kopdavo 
laiptais. Labai retais atvejais, kai susitikdavo kurį nors iš savo kaimynų, 
ji petys į petį kildavo kartu su juo. Tačiau dauguma kaimynų buvo to- 
kie seni, kad niekur per daug nekišdavo nosies. Kai kurie iš jų atrodė 
tokio pat amžiaus, kaip ir šis daugiabutis namas. 

Keletas jaunesnių gyventojų, pavyzdžiui, Hasanas, besišypsantis 
iranietis bankininkas, įsikūręs dviem aukštais žemiau ir retsykiais ke- 
liantis iki paryčių trunkančius vakarėlius, kurių dalyvių ji visada man- 
dagiai šalindavosi, dažniausiai būdavo kažkur išvykę. Todėl savaitga- 
liais, jei tik Hasano nebūdavo namie, visas vakarinis pastato sparnas 
atrodydavo toks tylus, tarytum jame gyventų tik vaiduokliai. 

Ebė suprato, kad tam tikra prasme ir ji pati esanti vaiduoklis. 
Koją iš savo saugios irštvos iškelianti tik sutemus, trumpai nusikirpusi 
ir juodai nusidažiusi kadaise ilgus šviesius plaukus, akis slepianti po 
saulės akiniais, pasistačiusi švarko apykaklę, ji jautėsi svetima mieste, 
kuriame gimė ir užaugo, kuriame kadaise studijavo verslininkystę, 
viename kitame bare aptarnavo lankytojus, laikinai ėjo sekretorės 
pareigas, draugavo su vaikinais ir, kol nebuvo užsikrėtusi kelionių 
virusu, netgi fantazavo apie savo šeimą. 

Dabar ji sugrįžo atgal. Slapta. Nelyginant pašalietė savo pačios 
gyvenime. Desperatiškai stengdamasi, kad tik kas nors neatpažintų. O 
kai retomis progomis prasilenkdavo su kuriuo nors iš jai pažįstamų 
žmonių, tuojau pat nusigręždavo į kitą pusę. Arba, bare išvydusi seną 
draugą, nedelsdama nešdavo kudašių laukan. Prakeikimas, juk ji visai 
vieniša! 

Ir virpanti iš baimės. 

Netgi jos pačios motina nežinojo, kad ji grįžo į Angliją. 

Ką tik, prieš tris dienas, suėjo dvidešimt septyneri, ir ji ta proga 
prasimanė kažką panašaus į gimtadienio vakarėlį, ironiškai prisimi- 
nė Ebė. Pati sau viena, nusitašiusi iki žemės graibymo, su „Moėt et 
Chandon“ buteliu, erotiniu filmu per „Sky“ ir vibratoriumi nusėdusia 
baterija. 

Ji mėgo didžiuotis įgimta dailia išvaizda. Nestokodama pasi- 
tikėjimo savimi, galėjo drąsiai pasirodyti bet kuriame bare, eiti į bet 
kurią diskoteką ar dalyvauti vakarėliuose ir neabejotinai sulaukti pasi- 
sekimo. Lengvai bendraudavo, greitai sužavėdavo ir mokėjo apsimesti 
pažeidžiama, o pastaroji savybė — tuo įsitikino jau prieš daugelį metų 
— labai patiko vaikinams. Tačiau dabar Ebė iš tikrųjų buvo pažeidžia- 
ma.ir tuo nė kiek nesidžiaugė. 

Bėglei džiaugtis nėra kuo. 

Net jeigu tai ir netruks amžinai. 

Lentynos, stalai ir buto grindys buvo pilni knygų, CD ir DVD 
diskų, įsigytų iš „Amazon“ ir „Play.com“. Per pastaruosius du mėne- 
laidų nei kada nors anksčiau. Didesnę likusio laiko dalį leido internetu, 
mokydamasi ispanų kalbos. 

Ji ryžosi grįžti atgal, nes manė, kad čia bus saugu. Deivas pritarė. 
Tai — vienintelė vieta, kur jis neišdrįstų pasirodyti. Vienintelė vieta 
visoje planetoje. Žinoma, ji negali būti visiškai tikra. 

Turėjo ir dar vieną priežastį grįžti į Braitoną, ir ši priežastis bųvo 
labai svarbi jos planuose. Ebės motinos būklė po truputį prastėjo, to- 
dėl ji norėjo surasti jai gerus privačius slaugos namus, kuriuose galėtų 
kaip galima geriau praleisti likusius gyvenimo metus. Ebė nenorėjo, 
kad motina savo gyvenimą užbaigtų vienoje iš tų siaubingų Valsty- 
binei sveikatos apsaugos sistemai priklausančių slaugos palatų. Ne- 
toliese esančiame kaime jau buvo radusi puikų namą. Tiesa, jis buvo 
brangus, bet ji pajėgtų išlaikyti savo motiną daugelį metų. Deja, jai dar 
kurį laiką teks slapstytis. 

Staiga, gavęs įeities tekstą, dzingtelėjo telefonas. Ji pažvelgė į 
ekraną ir nusišypsojo, išvydusi pranešimo siuntėjo vardą. Vienintelis 
dalykas, padėjęs jai ištverti, buvo būtent šie tekstiniai pranešimai, ku- 
riuos gaudavo kas kelios dienos. 

Išsiskyrimas silpnina meilę, jei ji silpna, ir stiprina, jei ji 
stipri, panašiai kaip vėjas užpučia žvakę, bet kūrena laužą. 


Ji valandėlę mąstė. Laisvo laiko perteklius buvo naudingas tuo, 
kad ji ištisas valandas galėjo naršyti internetą, nejausdama jokios kal- 
tės. Jai patiko rinkti citatas, todėl po kurio laiko išsiuntė vieną, kurią 
buvo išsaugojusi. 


w.- ooo) 


v.- Oo 


kryptimi kaip ir ji. Šiuo momentu — tik į paprasčiausią vietovės pava- 
dinimą žemėlapyje. Į vaizdus, parsisiunčiamus iš interneto. Į vietą, kur 
ji keliaudavo sapnuose. Tačiau netrukus jiedu kartu keliaus ten iš tik- 
rųjų. Jai tik reikėjo kantriai dar truputį palaukti. Jiems abiem reikėjo. 

Ji užvertė The Latest žurnalą, kuriame ką tik apžiūrinėjo svajonių 
namus, užgesino cigaretę, ištuštino taurę „Sauvignon“ ir pradėjo įpras- 
tinį patikrinimą prieš išeinant. 

Pirmiausia nuėjo prie lango ir pažvelgė pro žaliuzes žemyn, į 
plačią regentystės laikų namų eilę. Natrio lempos oranžine šviesa ap- 
švietė kiekvieną gatvės kampelį. Buvo jau gana tamsu, stūgaujantis 
rudens štormas į langų stiklus it stambius šratus šuorais bloškė lietaus 
lašus. Vaikystėje Ebė bijodavo tamsos. Dabar, tikra ironija, tamsa leido 
jai pasijausti saugiai. | 

Ebė gerai žinojo, kokie automobiliai su savininkų lipdukais, pa- 
tvirtinančiais jų teisę statyti transporto priemones šioje vietoje, laiko- 
mi abiejose gatvės pusėse. Greitai nužvelgė juos visus iš eilės. Anksčiau 
ji neskirdavo automobilių markių, bet dabar jau gerai žinojo. Purvi- 
nas, paukščių išmatomis nutaškytas juodas „Golf GTi“. „Ford Galaxy“ 
minivenas, priklausantis priešingoje gatvės pusėje gyvenančiai porai 
— ji augino nuolat zirziančius dvynukus ir iš pažiūros visą laiką laip- 
tais aukštyn žemyn tampė pirkinius ir sudedamąsias vaikiškas kėdutės 
su ratukais. Jau senai atrodanti „Toyota Yaris. Nusenęs „Porsche Boxs- 
ter“, priklausantis jaunam vyriškiui, kuris, jos nuomone, greičiausiai 
buvo gydytojas ir, galimas dalykas, dirbo šalia esančioje Karališkojoje 


18 PETER JAMES * MIRUSIOJO PĖDSAKAIS 


Sasekso grafystės ligoninėje. Aprūdijęs baltos spalvos „Renault“ vanas 
subliūškusiomis padangomis ir skelbimu PARDUODAMAS, raudonu 
rašalu užrašytu ant rudo kartono atraižos ir užkištu už keleivio durų 
stiklo. Ir dar koks tuzinas automobilių, kurių savininkus Ebė pažinojo 
iš matymo. Nieko naujo neišvydo, nieko, dėl ko reikėtų sunerimti. O ir 
tamsiose pakampėse niekas netūnojo. 

Pro šalį nuskubėjo porelė, susikibusi rankomis, su išskleistu skė- 
čiu, kuris bet kurią akimirką galėjo išsiversti į išvirkščią pusę. 

Patikrinti langų užraktus miegamajame, antrame miegamajame, 
vonios kambaryje, svetainėje-valgomajame. Nustatyti šviesų, televizo- 
riaus ir radijo laikmačius kiekviename kambaryje paeiliui. Viengubas 
medvilninis „Blu-Tack“ siūlas, pritvirtintas prie buto durų ir kelių aukš- 
tyje ištemptas skersai koridoriaus. 

Ar tik tamstele nebūsi susirgusi paranoja? Tik pamanykite! 

Ji nukabino nuo kablio siaurame prieškambaryje savo ilgąjį liet- 
paltį ir skėtį, peržengė siūlą ir dirstelėjo pro durų akutę. Tuščioje laip- 
tinėje, nelyginant žuvies akyje, išvydo blyškiai geltoną šviesą. 

Atkabino grandinėles, atsargiai pradarė duris ir žengė per slenks- 
tį, tą pačią akimirką užuosdama pjautos medienos kvapą. Užtrenkusi 
duris, užrakino visas tris jose įstatytas itin saugias spynas. 

"Paskui akimirką kitą stovėjo klausydamasi. Kažkur žemai, viena- 
me iš butų, skambėjo telefonas, tik niekas jo nekėlė. Pajutusi drebulį 
glaudžiau įsisupo į lietpaltį vilnoniu pamušalu, mat po metų, nugy- 
ventų nuolatinėje saulėkaitoje, ji nebuvo pratusi prie drėgmės ir šalčio. 
Nebuvo pratusi ir viena praleisti penktadienio vakarą. 

Šįvakar ji planavo suspėti į filmą, „Atpirkimas“, kurį rodė Prie- 
plaukos daugiaekraniame kino teatre, po seanso užvalgyti — galbūt 
ko nors iš makaronų — ir, jei užteks drąsos, nueiti į barą išgerti poros 
taurių vyno. Kai įsimaišydavo tarp kitų žmonių, jai bent šiek tiek pa- 
lengvėdavo. 

Apsirengusi santūriai kaip ir dauguma — madingos džinsinės 
kelnės, kulkšnis siekiantys batai ir juodas megztinis aukšta atverčiama 
apykakle po lietpalčiu, — nes norėjo atrodyti dailiai, bet neatkreipti į 
save dėmesio, jei užsuktų į barą, Ebė atidarė atsargines duris į laiptinę 
ir, dideliam savo nusivylimui, pamatė, kad darbininkai paliko ją savait- 
galiui užgriozdintą tinko plokštėmis ir statybinės medienos krūva. 

Koneveikdama juos, ji ėmė mintyti, gal pamėginus kebernotis 
per kliūtis, tačiau persigalvojusi paspaudė lifto iškvietimo mygtuką ir 
įsistebeilijo į subraižytas metalines duris. Netrukus išgirdo, kaip liftas, 
dusliai žvangėdamas, trūkčiodamas ir trinkčiodamas, ėmė kilti aukš- 
tyn, galiausiai, pasiekęs reikiamą aukštą, šaižiai žvangtelėjo, ir tada, lyg 
kas būtų kastuvu lyginęs žvyrą, atsidarė išorinės durys. 

Ji įžengė į vidų, o durys, vėl išleidusios tą patį garsą, užsidarė, 
tuojau pat jai už nugaros užsivėrė ir dvigubos lifto kabinos durys. Ebė 
užuodė kažkieno kvepalus ir citrinų kvapo valymo skystį. Liftas staiga 
trūktelėjo keletą colių aukštyn taip stipriai, kad ji vos nepargriuvo. 

Tuomet, kai jau buvo vėlu persigalvoti ir išlipti, kai iš visų pusių 
ją spaudė metalinės sienos, o nedidelis, kone matinis veidrodis atspin- 
ėmė leistis žemyn. 

Ebė buvo besusigriebianti padariusi nedovanotiną klaidą. 


3 
2007-ųjų spalis 


Vyresnysis detektyvas Rojus Greisas, sėdėdamas už stalo savo 
kabinete, padėjo telefoną ir, sukryžiavęs ant krūtinės rankas, atsilošė 
atgal, kol pasvirusi atgal kėdė atsirėmė į sieną. Šūdas. Penktadienio 
popietė, 4.45, jo savaitgalis nuėjo šuniui ant uodegos, o tiksliau sakant 
— nuplaukė kartu su nuotekomis. 

Tarytum būtų nepakakę niekam tikusių kortų, gautų praėjusį 
vakarą savaitiniame pokerio lošime, jau pasibaigusiame beveik trijų 
šimtų svarų sterlingų pralošimu. 

Niekas kitas negalėtų sugadinti nuotaikos labiau už išvyką prie 
nuotekų šalinimo įrenginio, mąstė jis, lietingą penktadienio popietę 
rinkti faktinės medžiagos. Jautė, kaip pro nesandarius jo mažo kabine- 
to lango rėmus kiaurai košia ledinis vėjas, ir klausėsi lietaus barbeni- 
mo. Nė vienos laisvos dienos. 

Jis keikė Valdymo skyriaus telefonininkę, ką tik telefonu pra- 
nešusią šią naujieną. Žinoma, kaltinti dėl blogos žinios tą, kuris ją 
perduoda, yra nelogiška, tačiau rytojaus vakarą jis juk buvo numatęs 

praleisti Londone su Kleo, norėdamas ją pamaloninti. O dabar šį su- 
manymą reikėjo atidėti dėl nusikalstamo atvejo, kuris, jis tai nujautė 
instinktyviai, daug džiaugsmo nesuteiks; if visa tai todėl, kad jis už su- 
sirgusį savo kolegą sutiko eiti budinčiojo vyresniojo tyrėjo pareigas. 

Žmogžudysčių tyrimo darbas Rojui teikė pasitenkinimą. Sasek- 
se jų kasmet būdavo įvykdoma apie penkiolika — daugelis pačiame 
Braitone, Houve ir apylinkėse, — pakankamai, kad visi čia dirbantys 
vyresnieji policijos tyrėjai atskleistų savo sugebėjimus. Jis suprato, kad 
tokios mintys yra šiek tiek beširdiškos, vis dėlto tai buvo faktas: sėk- 
mingai išnarpliojęs žiaurias, didelio atgarsio susilaukusias žmogžu- 
dystes, galėjai sėkmingai kopti karjeros laiptais. Tokiais atvejais į tave 
atkreipia dėmesį žiniasklaida ir visuomenė, bendradarbiai ir, svarbiau- 
sia, viršininkai. Nusikaltėlio areštas ir nuosprendžio jam paskelbimas 
teikia didžiulį pasitenkinimą. Ne tik dėl gerai atlikto darbo, bet dar 
labiau dėl aukos artimųjų, kurie gali lengviau atsikvėpti. Greisui šis 
faktorius buvo svarbiausias. 

Jam patiko tirti žmogžudystes sekant karštomis pėdomis, kai 
galėdavo nedelsdamas imtis veiksmų, dar jausdamas adrenalino ant- 
plūdį, kai nelikdavo galimybės ilgai svarstyti ir reikėdavo paakstinti 
savo komandos narius dirbti ištisą parą visas septynias savaitės dienas, 
o šansai išaiškinti nusikaltėlį būdavo labai dideli. 

Tačiau, sprendžiant pagal telefonininkės pranešimą, radinys 
nuotekų šalinimo kanale bylojo, jog žmogžudystė įvykdyta tikrai ne 
pastaruoju metu. Skeleto liekanos. Gal tai visai ne žmogžudystė, gal 
savižudybė, o "galbūt natūrali mirtis. Negalima atmesti ir prielaidos, 
kad tai — manekenas iš parduotuvės vitrinos, kaip kadaise jau yra 
buvę. Kas žino, gal griaučiai išgulėjo čia ne vieną dešimtmetį, todėl dar 
dvi dienos nieko nekeistų. 

Pajutęs sąžinės .priekaištą dėl tokio staigaus pykčio protrūkio, 
Rojus pažvelgė žemyn, į maždaug dvidešimt melsvų dėžių, sustaty- 
tų dviem ir trim eilėmis ir užimančių didesnę dalį kilimu iškloto jo 
kabineto ploto, kurio nebuvo užėmęs nedidelis konferencijų stalas ir 
keturios kėdės. 

Kiekvienoje dėžėje buvo laikomi svarbiausi neišaiškintų Žmog- 
žudysčių dokumentai, kitaip tariant, įsisenėjusios bylos. Kiti segtuvai 
su bylomis pūpsojo Kriminalinio skyriaus valdybos spintoje arba 

pelijo užrakinti policijos garaže tame rajone, kur buvo įvykdytas nu- 
sikaltimas, arba buvo saugomi archyve kur nors apleistame pusrūsyje 
kartu su įkalčiais, sudėtais į atitinkamomis etiketėmis pažymėtus la- 
gaminėlius. 

Beveik dvidešimt metų tirdamas žmogžudystes, jis jau buvo iš- 
siugdęs nuojautą, kuri jam dabar kuždėjo, kad tai, kas laukia nuotekų 
šalinimo sistemoje, pareikalaus dar vienos melsvos dėžės ant grindų, 
ir jis dėl to beveik neabejojo. 

Šiuo metu Rojus Greisas buvo taip užsiėmęs kanceliariniu darbu, 
kad ant jo darbo stalo kažin ar būtų atsiradęs bent kvadratinis colis, 
neužverstas dokumentų šūsnimi. Jam dabar reikėjo atidžiai peržiūrėti 
įvykių eigą, įkalčius, liudytojų pareiškimus ir visa kita, kas buvo reika- 
linga Karališkajai prokuratūrai ateinančiais metais pradėti dviejų at- 
skirų nužudymo bylų nagrinėjimą. Vienoje jų kaltinamasis turėjo būti 
šunkara ir nedorėlis prekiautojas internetu Karlas Veneris, o kitoje 
— psichopatas Normanas Džeksas. 

Žiūrėdamas per dokumento, kurį buvo parengusi jauna Braitono 
teismo darbuotoja Emilija Geilor, viršų, jis pakėlė telefoną ir surinko 
numerį, jausdamas šiokį tokį pasitenkinimą dėl to, kad ir jis kažkam 
sugadins savaitgalį. 

Kone tą pačią akimirką pasigirdo: 

— Detektyvas seržantas Brensonas. 

— Ką dabar veiki? 

— Rengiuosi vykti namo, seni. Malonu, kad pasidomėjai, — at- 
sakė Glenas Brensonas. 

— Atsakymas neteisingas. 

— Ne, atsakymas visiškai teisingas, — tvirtai pareiškė detektyvas 
seržantas. — Ari šiandien dresavimo pamokos, o aš pabūsiu su vaikais. 

— Dresavimo? Kas per dresavimas? 

— Jos žirgo. Trisdešimt svarų sterlingų už valandą. 

— Jai teks pasiimti kartu ir vaikus. Po penkių minučių susitiksi- 
me automobilių stovėjimo aikštelėje. Reikia apžiūrėti palaikus. 

— O aš mieliau važiuočiau namo. 

— Ir aš norėčiau to paties. Manau, lavonas taip pat norėtų būti 
namie, — atsakė Greisas. — Namie, priešais teliką, su dailiu arbatos 
puodeliu rankoje, o ne pūti kažkur nuotekų šalinimo kanale. 

2007-ųjų spalis 


Praėjus vos kelioms sekundėms liftas, staiga trūktelėjęs, sustojo 
ir ėmė linguoti, trankydamasis į šachtos sienas. Girdėjosi toks žvangė- 
jimas, tarsi viena į kitą daužytųsi dvi alyvos statinės. Paskui liftas vėl 
susipurtė ir sviedė Ebę durų link. 

Veik tą pačią akimirką liftas vėl staigiai krito Žemyn, lyg būtų 
atlikęs uždelstą šuolį. Ji sušniurkštė. Sekundės dalį kilimine danga iš- 
klotos kabinos grindys dingo iš po kojų, tarytum ji būtų tapusi visiš- 
kai besvorė. Paskui pasigirdo šaižus traškesys, grindys sugrįžo į vietą, 
trenkdamos per kojas tokia jėga, kad jai iš plaučių, atrodė, išmušė visą 
orą — pasijuto taip, lyg kojos būtų sulindusios į kaklą. 

Liftas susisuko ir sviedė Ebę, tarytum sugedusią marionetę, tie- 
siai į veidrodį, pritvirtintą prie galinės sienos, tada vėl truktelėjo ir 
sustojo, nežymiai siūbuodamas į šalis, grindims pasvirus keliolikos 
laipsnių kampu. 

— O, Jėzau, — sušnabždėjo Ebė. 

Lemputės lubose sumirksėjo, užgeso, paskui vėl užsidegė. Ji už- 
uodė aitrų svylančių elektros laidų dvoką ir išvydo siaurą dūmų ringę, 
lėtai vingiuojančią iš už nugaros. 

Sulaikiusi kvėpavimą Ebė pajuto, kaip gerklėje užstrigo dar vie- 
nas šauksmas. Atrodė, kad šis sumautas liftas kyburiuoja ant vienos 
plonutėlės ir nuspurusios gijos. 

Ūmai virš jos pasigirdo trūkstančio metalo garsas. Jos akys iš 
baimės išsiplėtė. Apie liftus Ebė nutuokė ne per daugiausia, bet iš gar- 
so spėjo, kad kažkas nutrūko. Jos fantazija piešė pačius šiurpiausius 
vaizdus, ji netgi matė, kaip trūksta apkaba, per kurią lynas sujungtas 
su lifto stogu. 

Liftas smuko dar porą colių. 

Ji suklykė. 

Vėl pora colių, grindų pasvirimo kampas tapo dar statesnis. 

Pasigirdus metalo trenksmui, liftas pasviro į kairę, paskui nuka- 
bo. Virš galvos pasigirdo smarkus pokštelėjimas, sakytum kažkas būtų 
nutrūkęs. 

Liftas smuko dar keletą colių. 

Vos tik ji sujudėjo, mėgindama išlaikyti pusiausvyrą, tuojau 
pat parpuolė, petimi smarkiai atsitrenkdama į vieną sieną, o galva 
— į duris. Minutėlę gulėjo nejudėdama, uosdama kilimo dulkes, bi- 
jodama net krustelėti, įsmeigusi žvilgsnį į lifto lubas. Virš jos buvo 
matinio stiklo valdymo skydas su apšviestomis juostelėmis abiejose 
pusėse. Reikia kaip nors ištrūkti iš šio narvo, suprato ji, ir būtinai kuo 
greičiau. Filmuose buvo mačiusi liftų lubose esant liukus. Kodėl jo 
čia nėra? 

Skydo su mygtukais Ebė nepasiekė. Pabandė atsiklaupti, bet liftas 
ėmė pašėlusiai siūbuoti, vėl trankydamasis į šachtos sienas, tartum jis 
iš tikrųjų būtų kabojęs ant vienintelės gijos, todėl ji tuojau pat pabūgu- 
si liovėsi — pakako vieno judesio, kad liftas nugarmėtų žemyn. 

Kurį laiką tysojo paslika, sukaustyta baimės, tačiau be perstojo 
svarstė visus įmanomus variantus ir klausėsi, gal išgirs kokį garsą, by- 
lojantį apie artėjančią pagalbą. Deja, nieko neišgirdo. Jei Hasano, gy- 
venančio dviem aukštais žemiau jos, nėra namie ir jeigu visi kiti namo 
gyventojai arba taip pat išvykę, arba kiurkso savo butuose visu garsu 
žiūrėdami televizorių, vadinasi, jie nė nenutuokia, kas nutiko. 

Avarinis skambutis. Reikia paspausti avarinį skambutį. 

Ji kelis kartus giliai įkvėpė. Galvą veržė taip stipriai, tarsi kaukolė 
būtų tapusi per maža. Sienos staiga ėmė artėti, paskui — tolti nuo 
jos, kad po akimirkos kitos vėl prisiartintų, nelyginant plaučiai. Ima 
artintis į ją, paskui vėl traukiasi, kaip tikri plaučiai — kvėpuojantys, 
pulsuojantys. Ją ištiko panikos priepuolis. 

— Labas, — tyliai, krankiančiu balsu šnibždėjo žodžius, kuriuos, 
anot jos gydytojo, reikėjo sakyti pajutus panikos priepuolį. — Aš — 
Ebė Doson. Jaučiuosi puikiai. Tai niekas kitas kaip tik paprasčiausia 
cheminė reakcija. Jaučiuosi puikiai. Čia — mano kūnas, aš nemirusi, 
visa tai praeis. 

Ji nuropojo keletą colių avarinio mygtuko link. Grindys siūbavo, 
sukosi, atrodė, tarytum dabar ji būtų gulėjusi ant smailaus strypo ba- 
lansuojančios lentos, bet kurią akimirką galinčios nukristi. Palaukusi, 
kol liftas stabilizuosis, vėl pasislinko pirmyn. Ir vėl. Pro ją tyliai, tarsi 
iš butelio išleistas džinas, nuvinguriavo dar viena melsva aitrių dūmų 
sruoga. Pagaliau Ebė ištiesė ranką tiek, kiek tik pajėgė, ir drebančiu 

pirštu stipriai paspaudė pilką metalinį mygtuką su raudonomis raidė- 
mis įspaustu žodžiu „PAVOJUS“. 
Nieko neįvyko. 


5 
2007-ųjų spalis 


Dienos šviesa jau traukėsi, kai Rojus Greisas, paskendęs min- 
tyse, įvairavo pilką, skiriamaisiais ženklais nepažymėtą automobilį 
į Trafalgaro gatvę. Nors ji ir labai skambiai pavadinta didžiajai jūrų 
laivyno pergalei atminti, tačiau pasibjaurėjimą keliančiame gatvės 
gale iš abiejų pusių stūksojo suodini neprižiūrimi namai ir tokios pat 
parduotuvės, o beveik ištisą parą — tiek dieną, tiek naktį — čia sukio- 
josi narkotikų prekeiviai. Tiesa, šįsyk šlykštus oras mažne juos visus, 
išskyrus pačius atkakliausius, buvo suginęs į namus. Glenas Brenso- 
nas, vilkintis elegantišku rudu kostiumu šviesiais dryžiais ir ryšintis 
nepriekaištingą šilkinį kaklaraištį, niūrus, nepratardamas nė žodžio, 
sėdėjo šalia jo. 

Beveik naujas „Hyundai, nors tai ir neįprasta tarnybiniams 
automobiliams, dar nebuvo pradėjęs dvokti lyg išmesta į konteinerį 
„McDonalds“ kartoninė pakuotė, sutepta senu plaukų laku, bet, prie- 
šingai, skleidė naujiems automobiliams būdingą gaivų kvapą. Greisas 
pasuko į dešinę, lygiagrečiai su aukšta apsaugine statybų bendrovės 
tvora. Anapus jos vyko didelės apleistos Braitono centro teritorijos 
renovacijos darbai — dvi senos ir beveik nenaudojamos geležinkelio 
krovinių aikštelės virto dar vienu prašmatniu miesto gyvenamuoju 
rajonu. 

Didesnę tvoros dalį užėmė architekto vizija, dailininko perkelta 
ant blizgaus paviršiaus. NAUJOSIOS ANGLIJOS KVARTALAS. PRESTIŽINIAI 
GYVENAMIEJI NAMAI IR KONTOROS. Niekuo nesiskiria nuo kitų šiuolai- 
kinių statybų bet kuriame miestelyje ar didmiestyje, pro kuriuos tenka 
važiuoti, pagalvojo Greisas. Vien tik stiklas ir neuždengtos plieninės 
sijos, o kiemai apsodinti mažais dailiais kzūmais ir medeliais, ir aplink 
— nė vieno plėšiko. Kada nors taip atrodys visa Anglija, ir tu nesusigau- 
dysi, kuriame jos miestelyje ar didmiestyje atsidūrei. 

Tačiau ar tai iš tikrųjų taip svarbu, staiga dingtelėjo mintis. Ne- 
jaugi, sulaukęs trisdešimt devynerių, tapau senu niurzga? Ar aš iš 
tiesų noriu, kad šis miestas, kurį taip myliu dėl jo išsaugoto autentiš- 
kumo kartu su visais trūkumais, taip ir liktų įstrigęs praeityje? 

Tačiau šiandien jam didžiausią rūpestį kėlė tikrai ne Braitono 
ir Houvo statybos ir plėtros valdybos strategija. Didžiausias galvos 
skausmas buvo netgi ne žmogaus palaikai, kurių jie dabar važiavo ap- 
žiūrėti. Rojui Greisui nerimą kėlė kas kita. 

Kasianas Pju. 

Pirmadienį, pasibaigus ilgai reabilitacijai po.automobilio avari- 
jos, Kasianas Pju, kelis kartus nesėkmingai bandęs sugrįžti į darbą, 
galiausiai pasirodys Kriminalinio skyriaus valdyboje, kur jam skirtos 
tokios pat kaip ir Greiso pareigos. Tiesa, turėdamas vieną didelį pra- 
našumą: vyresnysis detektyvas Kasianas Pju buvo mėlynakis policijos 
viršininko pavaduotojos Alisonos Vosper numylėtinis, tuo tarpu Grei- 
sas buvo kone tikras esąs jos bėte noire. 

Nors pastaruosius keletą mėnesių jį, atrodo, lydėjo sėkmė, Rojus 
Greisas suprato, jog užtenka menkiausios klaidos ir jis iš Sasekso bū- 
siąs perkeltas į kokį nors užkampį. Be abejo, jis neturėjo nė mažiausio 
noro išvykti iš Braitono ir Houvo. O dar labiau — būti atskirtas nuo 
mylimosios Kleo. 

Jo akimis žiūrint, Kasianas Pju buvo vienas iš tų pasipūtėlių, ku- 
rie pasižymėjo tiesiog neįtikimai dailia išvaizda ir patys kuo aiškiau- 
siai tai suprato. Auksiniai plaukai, angeliškos mėlynos akys, nuolatinis 
įdegis ir skvarbus, tartum dantų gydytojo grąžtas, balsas. Tai buvo tik- 
ras dabita ir pasipūtėlis, trykšte trykštantis įgimtu autoritetu ir visada 
besielgiantis kaip vyresnysis, net jeigu juo ir nebūdavo. 

Rojus kaip tik dėl to su juo ne juokais susikirto, kai Londono 
policija prieš porą metų buvo atsiuntusi pastiprinimą kolegoms 
Braitone, nes čia vyko Leiboristų partijos konferencija. Dėl savo 
idiotiško pasipūtimo Pju, tuomet detektyvas inspektorius, areštavo 
du informatorius, kuriuos Rojus kantriai puoselėjo kelerius metus, ir 
kategoriškai atsisakė nutraukti jų kaltinimą. Beje, kai jis apie šį reikalą 
informavo vyresnybę, dideliam Rojaus pykčiui, Alisona Vosper užsi- 
stojo Pju. 

Rojus nesuprato, ką ypatinga, velniai griebtų, ji matė šiame 
žmoguje, nebent, kaip jis kartais piktai įtarinėjo, tarp jų užsimezgęs 
romanas, kad ir kaip neįtikimai tai atrodytų. Policijos viršininko pa- 
vaduotojos skuba pervesti Pju iš Londono ir jį paaukštinti pareigose, 
kartu sėkmingai padalijant Greiso pareigas perpus, nors jis pats kuo 
puikiausiai su jomis susidorojo, bylojo apie jos slaptus ketinimus. 

Paprastai net įkyriai plepus Glenas Brensonas, jiems išvykus iš 
Sasekso kriminalinio skyriaus valdybos, nepratarė nė žodžio. Galbūt 
jis tikrai buvo supykęs, kad penktadienio vakaro negalėjo praleisti 
kartu su šeima? O gal sėdėjo paniuręs, nes Rojus nepasiūlė jam vai- 
ruoti? Tačiau tylą nelauktai nutraukė pats detektyvas seržantas. 

*— Esi kada nors matęs filmą „Nakties karštis“? — pasiteiravo jis. 

— Nemanau, — atsakė Greisas. — Ne. Kodėl klausi? 

— Apie policininką rasistą pietinėse valstijose. 

— Ir ką? 

Brensonas patraukė pečiais. 

— Ar aš tau atrodau esąs rasistas? 

— Tu galėjai kam nors kitam sugadinti savaitgalį. Kodėl pasi- 
rinkai mane? 

— Todėl, kad aš visada kabinėjuosi prie juodaodžių. 

-— Ari taip galvoja. 

— Ojei rimtai? 

Prieš porą mėnesių Rojus buvo išnuomojęs vieną kambarį Gle- 
nui, kai pastarojo žmona išvarė jį iš namų. Nedaug trūko, kad po kelių 
bendro gyvenimo dienų jųdviejų graži draugystė būtų nutrūkusi. Ta- 
čiau dabar Glenas vėl gyveno kartu su žmona. 

— Aš visai rimtai. 

— Manau, kad tai — Arės problema. 

— Labai įspūdingi pirmieji kadrai. Turbūt nėra kito filmo, kurį 
statant taip dažnai būtų buvusi naudojama judanti filmavimo kame- 
ra, — paaiškino Glenas. 

— Šaunu. Kada nors pažiūrėsiu. Paklausyk, žmogau, Arei būtų 
pats metas atsipeikėti. 

Glenas pasiūlė jam kramtomosios gumos. Greisas paėmė gaba- 
lėlį ir ėmė kramtyti, tą pačią akimirką pažvalėdamas nuo gaivinančio 
mėtų skonio. 

Po kurio laiko Glenas vėl prabilo: 

— Nejaugi tau buvo būtina šįvakar kartu išsitempti ir mane? 
Galėjai pasikviesti ką nors kitą. 

Jie pravažiavo gatvės kampą ir Greisas išvydo apšepusį vyrą nai- 
loniniu treningo fasono kostiumu. Jis kalbėjo su vaikėzu, ant galvos 
užsimovusiu gobtuvą. Įgudusi Greiso akis netruko pastebėti, kad jie 
elgiasi slapiai. Darbuojasi vietinis narkotikų prekeivis. 

— Aš maniau, kad tavo santykiai su Are daug geresni... 

— Ir aš taip pat. Nupirkau jai tą nelemtą žirgą, apie kurį ji vis 
svajojo. Tačiau, atrodo, tas žirgas netikusios veislės. 

Pagaliau pro dusliai dunksinčius valytuvus Greisas įžiūrėjo kele- 
tą ekskavatorių, policijos automobilį, mėlynos ir baltos spalvos juostą 
nusikaltimo vietai pažymėti, kuria buvo užtvertas praėjimas į statybos 
aikštelę, ir lietaus kiaurai permerktą policininką nelaimingu veidu. 
Jis buvo apsirengęs šviesą atspindinčią geltoną striukę, rankoje laikė 
rašomąją lentelę su spaustuku, aptrauktą neperšlampamu celofaniniu 
maišeliu. Reginys Greisui padarė gerą įspūdį: Prevencijos skyriaus 
pareigūnai bent jau šįsyk susiprato, kokių priemonių būtina imtis nu- 
sikaltimo vietai apsaugoti. 

Jis sustabdė automobilį, pastatydamas jį priešais policijos mašiną, 
ir atsigręžė į Gleną. 

— Greitai bus svarstomas tavo paaukštinimo į inspektorius klau- 
simas, tiesa? 

— Aha, — detektyvas seržantas patraukė pečiais. 

— Tyrimas, kurį dabar atliksime, galėtų tau duoti daug naudin- 
gos medžiagos, ji praverstų bendraujant su atestacinės komisijos na- 
riais. Trumpai tariant — suinteresuotumo faktorius. 

— Paaiškink tai Arei. 

Greisas apkabino savo draugą per pečius. Jis mėgo šį vyruką, 
vieną geriausių jo kada nors sutiktų detektyvų. Glenas pasižymėjo 
visomis savybėmis, reikalingomis karjerai policijoje, tačiau pirmiausia 
reikėjo sumokėti tam tikrą kainą. Deja, ji buvo ne visiems pakeliama. 
Viršvalandžiai darbe sugriovė per daug šeimų. Atlaikiusieji dažniau- 
siai būdavo vedę taip pat policijos darbuotojas, medicinos seseris arba 
panašios darbo specifikos profesijų atstoves. | 

— Pasirinkau tave, nes esi geriausias iš visų, su kuriais dirbu. Ži- 
noma, aš tavęs neverčiu. Gali eiti kartu su manimi, bet gali ir keliauti 
namo. Pats rinkis. 

— Aha, seni, imsiu ir grįšiu namo, o rytoj? Rytoj vėl apsivilksiu 
uniformą ir vyksiu į Hercogo kalvą gaudyti nepadoriai išsirengusių 
gėjų? Teisingai supratau“ 

— Daugmaž. 

Greisas išlipo iš automobilio. Brensonas sekė paskui jį. 

Nunarinę galvas prieš lietų ir kaukiantį vėją, jie apsirengė baltus 
neperšlampamus apsiaustus, apsiavė botus, o paskui, nelyginant du 
spermatozoidai, patraukė prie įvykio vietą saugančio policijos parei- 
gūno ir jam prisistatė. 

— Be žibintuvėlių neapsieisite, — tarė policininkas. 

Greisas trumpam įjungė savo žibintuvėlį ir vėl išjungė. Brenso- 
nas padarė tą patį. Netrukus, tirštėjant vakaro sutemoms, jiedu nusekė 
paskui antrąjį policininką. Trijulė ėjo šliurkšėdama per kibų purvą, 
kažkokios sunkiasvorės mašinos provėžomis. 

Jie nuklampojo pro aukštą keliamąjį kraną, tylų JCB ekskavatorių 
ir statybinių medžiagų rietuvę, uždengtą vėjyje besiplaikstančia polie- 
tileno plėvele. Prieš akis staiga išniro dar karalienės Viktorijos laikais 
statyta griūvanti raudonų plytų siena, už kurios — Braitono stoties 
automobilių stovėjimo aikštelės pagrindas. Nors jau buvo gerokai 
sutemę, juos iš visų pusių supo oranžiniai miesto žiburių gaisai. Ne- 
toliese tarškėjo nuo laikinosios tvoros atšokusi lenta, kažkur vienas į 
kitą daužėsi metalo lakštai. | 

Greisas apžiūrinėjo aikštelę. Pamatai apsemti vandens. Didžiulės 
kasamosios mašinos tikriausiai daugybę mėnesių skersai išilgai rausė 
šią vietovę. Todėl įkalčių reikėjo ieškoti nuotekų šalinimo sistemoje, 
nes Žemės paviršiuje jie jau seniai buvo sunaikinti. 

Policininkas sustojo ir parodė į iškastą maždaug dvidešimties 
pėdų gylio lomą. Greisas nukreipė žvilgsnį į objektą, panašų į pusiau 
užkastą prieštvaninę gyvatę su nugaroje išskaptuota dantyta skyle. 
Dalį pusiau užsemto, kur ne kur virš purvo išnyrančio tunelio sudarė 
nuo senumo išblukusių, beveik bespalvių plytų mozaika. 

Nuotekų šalinimo sistema, vedanti iš Braitono į Kemptauno ge- 
ležinkelio mazgą. 

— Niekas nieko neįtarė, — prabilo pareigūnas. — Tik šiandien 
atkasė JCB. 

Rojus Greisas akimirką atsitraukė atgal, kad įveiktų jį kamuojan- 
čią aukščio baimę, nors atstumas palyginti nebuvo didelis. Paskui giliai 
įkvėpė ir susilenkęs ėmė leistis žemyn statmena, slidžia atšlaite, o svei- 
kas ir gyvas pasiekęs dugną su palengvėjimu atsikvėpė. Tuo metu jis 
išvydo, kad „gyvatė“ yra kur kas didesnė ir labiau atidengta nei atrodė 
iš aukštai. Apvalaini kontūrai vingiavo virš jo beveik septynių pėdų 
aukštyje, spėjo Greisas. O skylė viduryje atrodė tamsi kaip urvas. 

Jis nuskubėjo tiesiai į ją, vienu ar dviem žingsniais lenkdamas 
Brensoną ir policininką, ir netrukus įjungė savo žibintuvėlį. Patekus 
į nuotekų šalinimo kanalą, aplink tarytum pašėlę ėmė šokti šešėliai. 
Rojus Greisas, pajutęs stiprų dvokiantį drėgmės kvapą, staiga panari- 
no galvą ir suraukė nosį. Viduje kanalas atrodė aukštesnis nei Žiūrint į 
jį iš viršaus; tarsi būtum patekęs į senovinį metro tunelį, kuriame nėra 
platformų. 

— „Trečiasis Žmogus, — staiga tarė Glenas Brensonas. — Esi 
matęs šį filmą. Turi jį namie. 

— Su Orsonu Velsu ir Džozefu Kotenu? — paklausė Greisas. 

— Taigi, tai bent atmintis! Man jį visada primena kanalizacijos 
vamzdžiai. 

Greisas plačiu spinduliu pašvietė į dešinę. Tamsa. Raibuliuojan- 
tys vandens klanai. Senovinė mūrinė siena. Paskui nukreipė spindulį 
į kairę. Net pašoko. 

— Velniai rautų! — šūktelėjo Glenas Brensonas, o jo balsas aidu 
atsimušė nuo sienų. 

Nors Greisas ir tikėjosi panašaus reginio, tačiau tai, ką jis išvydo 
už kelių jardų tunelyje, vis tiek ne juokais išgąsdino. Atsirėmęs į sieną, 
iš dalies apneštas dumblu, sėdėjo skeletas. Galėjai pamanyti, kad pas- 
tarasis paprasčiausiai atsišliejęs jo lūkuriuoja. Kai kur prie kaukolės 
dar buvo išlikusios ilgos plaukų sruogos, bet apskritai iš Žmogaus 
tebuvo likę pliki, švariai nugrandyti arba puvėsių kone idealiai nu- 
šveisti kaulai, prie kurių dar kur ne kur matėsi siauri pridžiūvusios 
odos lopinėliai. 

Jis atsargiai, stengdamasis nepaslysti ant mulčio, nužliugsėjo prie 
griaučių. Šmėkštelėjo du raudoni mažyčiai taškeliai ir tuojau pat pra- 

dingo. Žiurkė. Jis nukreipė žibintuvėlio spindulį atgal, į kaukolę, nuo 
kurios pamėkliškos grimasos nukrėtė šiurpas. 

Šiurpas, tiesa, nukrėtė ir dar dėl vienos priežasties. 

Plaukai. Nors jie jau senų seniausiai buvo praradę blizgesį, tačiau 
atrodė tokio pat ilgio ir tokios pat Žieminių kviečių spalvos kaip jau 
seniai be Žinios dingusios jo žmonos, Sendės, plaukai. 

Norėdamas nuvyti šalin tokią mintį, Greisas atsisuko į policinin- 
ką ir pasiteiravo: 

— Ar apieškojote visą kanalą? 

— Ne, sere. Maniau, kad reikėtų palaukti NVT*. 

— Gerai. 

Greisui lyg akmuo nuo širdies nukrito — jaunuoliui pakako pro- 
to suprasti, kad neverta pačiam kažko ieškoti, rizikuojant sunaikinti 
galbūt išlikusius įkalčius. Netrukus pajuto drebant ranką. Jis vėl nu- 
kreipė šviesos pluoštą į kaukolę. 

Į plaukų sruogas. 

Per jo trisdešimtąjį gimtadienį, mažiau negu prieš devynerius 
metus, dingo Sendė, jo mylima žmona. Jis vis dar jos ieškojo. Kiekvie- 
ną dieną, kiekvieną naktį svarstydamas, kas jai galėjo atsitikti. Gal ji 
buvo pagrobta ir kur nors įkalinta? Gal pabėgo su slaptu meilužiu? Ją 
nužudė? Nusižudė? Ar ji dar gyva, ar mirusi? Jis kreipėsi pagalbos net 
į spiritistų mediumus, aiškiaregius ir į beveik visus kitus tarpininkus 
tarp Žmonių ir dvasių, kokius tik galėjo rasti. 

Ne per seniausiai Rojus Greisas buvo nuvykęs į Miuncheną, kur 
galėjo tikėtis šį bei tą sužinoti. Toks jo poelgis atrodė ganėtinai logiš- 
kas, mat netoli Miuncheno gyveno Sendės giminaičiai iš motinos pu- 
sės. Deja, niekas nebuvo gavęs iš jos jokių žinių, ir visos paieškos, kaip 
įprastai, baigėsi be rezultatų. Kiekvienąkart, kai tekdavo susidurti su 
neatpažinta mirusia moterimi, maždaug Sendės metų, jis pirmiausia 
pagalvodavo apie ją. 

Skeletas, kurį dabar matė šioje po žemėmis palaidotoje nuotekų 
šalinimo trasoje, mieste, kuriame jis gimė, augo ir įsimylėjo, tarytum 
tyčiojosi iš jo sakydamas: „Tai vis dėlto teikeisi atvykti!“ 


* NVT — nusikaltimo vietos tyrėjas (angl. SOCO). Britanijos policijos tarnautojas, įpras- 
tai civilis, nusikaltimo vietoje renkantis įkalčius, bet netiriantis nei jų, nei paties nusikaltimo. 

Ebė, gulėdama ant kietų, kilimine danga išklotų grindų, ste- 
beilijo į mažytę lentelę, kabančią ant pilkos sienos, šalia skydelio su 
mygtukais. Užrašas raudonomis didžiosiomis raidėmis baltame fone 
informavo: 

KAI SUGEDO 
SKAMBINKIT 013 228 7828 
ARBA 999. 


Gramatiniai rašiusiojo sugebėjimai, tiesa, jai didelio pasitikėjimo 
nekėlė. Po skydu su mygtukais buvo siauros įskilusios stiklinės dure- 
lės. Lėtai, po vieną colį, ji ėmė šliaužti grindimis. Durelės vos už kelių 
pėdų, tačiau, liftui smarkiai siūbuojant nuo menkiausio judesio, jai at- 
rodė, kad jos — pačiame pasaulio gale. 

Galiausiai ji pasiekė savo tikslą, atidarė dureles ir nukabino prie 
spiralinio laido pritvirtintą telefono ragelį. 

Telefonas neveikė. 

Ji taukštelėjo per svirtelę, ir liftas tą pačią akimirką vėl smarkiai 
susiūbavo, deja, telefono ragelyje buvo visiška tyla. Ji dėl visa ko su- 
rinko numerį. Nieko. 

Tai bent, pagalvojo ji. Baisu. Tada iš rankinės išsitraukė savo mo- 
bilųjį telefoną ir suspaudė 999. Pasigirdo šaižus pyptelėjimas. Ekrane 
pasirodė pranešimas: | 


Nėra ryšio su tinklu. 


„Jėzau, apsaugok mane nuo šios nelaimės.“ 
kė, vėl įjungė, žvilgtelėjusi į ekraną luktelėjo, kol jame pasirodys nors 
viena signalo stiprumą ženklinanti padala. Nepasirodė. 

Dar kartą surinko numerį 999, bet ir vėl išgirdo tą patį šaižų pyp- 
telėjimą, po kurio sekė pranešimas. Paskui pabandė dar kartą ir dar, 
kaskart vis stipriau spausdama mygtukus. 

„Nagi, atsiliepk. Atsiliepk. Maldauju.“ 

dala tai pasirodydavo, tai išnykdavo. O ką, jeigu ji palauktų... 

Tada šūktelėjo, iš pradžių labai nedrąsiai: 

— Ar mane girdite? Padėkite! 

Balsas buvo tylus, lyg ji būtų varžiusis. 

Galiausiai, įkvėpusi pilnus plaučius oro, moteris išrėkė, kaip tik 
pajėgė: 

— AR MANE GIRDITE? MALDAUJU, PADĖKITE! ĮSTRIGAU LIFTE! 

Luktelėjo. Tyla. 

Tyla taip spengė, kad ji galėjo ją girdėti. Galėjo girdėti ir vienos iš 
lempučių, šviečiančių virš jos esančiame skydelyje, zvimbimą. Taip pat 
savo širdies dunksėjimą. Ir venomis tekančio kraujo pulsavimą. Tankų 
šnypščiantį savo kvėpavimą. 

Matė, kaip aplink ją glaudžiasi kabinos sienos. 

Moteris lėtai įkvėpė, paskui taip pat lėtai iškvėpė. Vėl įsmeigė 
žvilgsnį į telefono ekraną. Ranka drebėjo taip stipriai, kad tik vargais 
negalais įžiūrėjo, kas jame rodoma. Skaičiai susilieję. Ji vėl giliai įkvė- 
pė, vėl ir vėl. Dar kartą surinko 999. Tyla. Padėjusi telefoną ant kabinos 
grindų, visu svoriu atsirėmė į sieną. 

Nuaidėjo garsus buuum, liftas grėsmingai susiūbavo, ėmė daužy- 
tis į vieną šachtos šoną ir nusileido dar keletą colių žemyn. 

'— GELBĖKIT! — suklykė ji. 

Tačiau ir to užteko, kad liftas imtų dar labiau trankytis. Ji už- 
gniaužė kvapą ir liko gulėti. Liftas liovėsi siūbuoti. Apimta baimės pa- 
juto staiga įsiplieskusį pyktį dėl keblios padėties, kurioje dabar buvo 
atsidūrusi. Pašliaužusi dar keletą pėdų, ji ėmė daužyti metalines duris 
ir tuo pat metu šaukti. Šaukė tol, kol išūžė savo ausis, o burna išdžiūvo 
taip, kad nebegalėjo tęsti ir užsikosėjo, lyg įkvėpusi pilnus plaučius 
dulkių. 

— IŠTRAUKITE MANE IŠ ČIA! 

Liftas vėl sujudėjo, staiga, tartum kas būtų paspaudęs iš viršaus. Ji 
užsimerkė. Sulaikė kvėpavimą ir įsiklausė. 

Tačiau išgirdo tik tylą. 

7 
2001-ųjų rugsėjo vienuoliktoji 


Pusnuogė Lorena Vilson gulėjo sode stovinčiame lovakrėslyje ir 
gėrė į save vasaros likučius, taip tikėdamasi ilgiau išsaugoti įdegį. Pro 
didelius ovalius akinius nuo saulės ji pažvelgė į savo laikrodį — auk- 
sinį „Rolex“, kurį Ronis buvo nupirkęs jai birželį, gimtadienio proga, ir 
kuris, kaip jis atkakliai tvirtino, buvo originalus. Tačiau ji tuo netikėjo. 
Lorena per daug gerai pažinojo Ronį. Jis nebūtų išleidęs dešimties 
tūkstančių svarų, kai iš pažiūros tokį patį daiktą galėjo nupirkti už 
penkiasdešimt. Juolab šiuo metu, kai slėgė finansiniai rūpesčiai. 

Tai nereiškia, kad Ronis jai pasakojo apie savo problemas, jokiu 
būdu, tačiau ji tai suprato iš kitko: kaip jis ėmė taupyti, kaip tikrinda- 
vo čekius jai sugrįžus iš bakalėjos krautuvės, kaip priekaištaudavo dėl 
išlaidų drabužiams, plaukų priežiūrai ir netgi dėl pietų su draugėmis. 
Namas vietomis buvo jau gerokai aptriušęs, bet Ronis neleido jai iš- 
kviesti dažytojų, aiškino, kad jiems reikia gyventi taupiau. 

Lorena jį labai mylėjo, tačiau jo širdyje buvo jai nepasiekiama 
kertė, nelyginant slapta buveinė, kurioje jis visiškai vienas grūmėsi su 
paslaptingu demonu. Tiesa, ji mažumėlę nujautė, koks tai demonas 
— Ronio užsispyrimas įrodyti pasauliui, o ypač jį pažįstantiesiems, 
kad jis esąs laimės kūdikis. 

Todėl jis ir įsigijo šį namą, visiškai šalia Širli alėjos, nors iš tikrųjų 
jiems tai buvo ne pagal kišenę. Namas ne iš didžiųjų, tačiau stovėjo 
viename iš prestižiškiausių Braitono ir Houvo rajonų, tykioje, kalvo- 
toje vietovėje, tarp kitų pavienių namų su dideliais sodais, išrikiuotų 
išilgai medžiais apsodintų gatvių. O kadangi namas buvo šiuolaikiš- 
kas, dviejų lygių, jis išsiskyrė iš daugelio kitų labiau įprastų, karaliaus 
Eduardo VII laikotarpio tariamai Tiudorų stiliaus namų, kokių šiame 
rajone buvo daugiausia; žmonės nesuprato, kad jų namas labai ne- 
didelis. Tiesa, tikmedžio grindinys ir dailus nedidelis lauko baseinas 
teikė jam Beverli Hilso žavesio. 

Laikrodis rodė 1.50. Kaip miela, kad jis ką tik paskambino. Laiko 
juostos ją visada trikdė; keista, kad jam dar tik pusryčiaujant ji jau 
valgė priešpiečius — kaimišką sūrį su uogomis. Lorena džiaugėsi, kad 
jis šįvakar parskris atgal. Kai tik Ronis kur nors išvykdavo, jai visada 

jo labai trūkdavo, be to, žinodama, kad jis yra mergišius, nesiliaudavo 
galvojusi, ką jis, būdamas vienas, gali iškrėsti. Laimė, ši kelionė buvo 
trumpa, vos trys dienos, ir tai nebuvo blogiausia. 

Ši sodo dalis buvo visiškai uždara, ją nuo kaimynų akių saugojo 
medinės grotelės, ant kurių rangėsi jau didelės gebenės, ir milžiniški, 
likimo valiai palikti rododendrai, ambicingai pretendavę tapti me- 
džiais. Valandėlę ji žiūrėjo į elektroninį baseino valymo įrenginį, tai 
iškylantį į žydro vandens paviršių, tai vėl į jį panyrantį ir skleidžiantį 
vilneles. Alfis, jų rainas katinas, atrodo, aptiko kažką įdomaus kitoje 
rododendro pusėje ir dabar patylomis sliūkino pro jį, paskui stabtelė- 
jo, apsisuko, vėl prasliūkino pro šalį ir vėl į kažką įsispitrijo. 

Niekada nežinai, ką galvoja katinai, netikėtai toptelėjo jai. Alfis jai 
truputį priminė Ronį. 

Padėjusi ant žemės lėkštę, Lorena paėmė į rankas Daily Mail. Ji 
turėjo dar pusantros valandos iki kirpyklos. Norėjo šviesiau nusidažy- 
ti plaukų sruogas, o paskui užsukti į nagų priežiūros studiją. Ji norėjo 
jam visada atrodyti graži. 

Lorena mėgavosi šiltais saulės spinduliais ir vartė lapus. Po ke- 
lių minučių atsikels ir eis lyginti jo marškinių. Jis galėjo pirkti garsių 
gamintojų laikrodžių klastotes, tačiau visados pirkdavo tikrai aukštos 
kokybės marškinius, ir tik Džermino gatvėje Londone. Ronis lyg pa- 
mišęs reikalavo, kad jie būtų tinkamai išlyginti. Dabar, kai jų namų 
šeimininkė pagal taupymo programą buvo atleista, visi namų ūkio 
darbai užgulė jos pečius. 

Šypsodama Lorena mintimis sugrįžo į tuos laikus, kai jai iš tik- 
rųjų patiko skalbti jo drabužius ir juos lyginti. Prieš dešimt metų, kai 
jiedu pirmąkart susitiko, ji dirbo demonstruotoja Gatviko oro uosto 
neapmuitinamų prekių parduotuvėje, o Ronis bandė pradėti gyve- 
nimą iš naujo po to, kai jo gražuolė, bet tuščiagalvė žmona pabėgo 
į Los Andželą, susidėjusi su kažkokiu merginų vakarėlyje Londone 
sutiktu vyru, kino režisieriumi, anot jo paties, žadėjusiu ją padaryti 
žvaigžde. 

Lorena prisiminė pirmąsias jųdviejų atostogas — tada jie buvo 
apsistoję mažame išsinuomotame bute už Marbeljos, pro kurio langus 
atsivėrė vaizdas į Puerto Bano jachtų prieplauką. Ronis balkone gėrė 
alų ir pavydžiai žvelgė žemyn, į jachtas, o paskui pažadėjo jai, kad vie- 

ną gražią dieną jie įsigis didžiausią visoje prieplaukoje jachtą. Žinoma, 
jis mokėjo merginti. Šioje srityje buvo tikras meistras. 

Ji nieko kito taip nemėgo, kaip skalbti jo drabužius. Pirštais jausti 
jo marškinėlius, maudymosi kelnaites, apatinius baltinius, kojines ir 
nosines. Jai patiko nuo jų sklindantis jo vyriškų kvepalų kvapas. Jautė 
didžiausią pasitenkinimą lygindama jo puikiuosius marškinius, o pas- 
kui matydama dėvint juos, tarytum jis būtų apsirengęs ją pačią. 

O dabar tai tebuvo nuobodus darbas, be to, ji suprato besipikti- 
nanti jo šykštumu. 

Lorena grįžo prie straipsnio apie PHT*, kurį prieš tai skaitė. Vis 
dar diskutuojama, ar menopauzės simptomų sušvelninimas, o kartu 
ir ilgesnis jaunatviškos išvaizdos išlaikymas, atsveria krūties vėžio ir 
kitų blogybių riziką. Staiga jai palei galvą ėmė zvimbti vapsva. Lorena 
ją tuojau pat nubaidė ir pažvelgė žemyn, į savo krūtinę. Iki keturias- 
dešimties likę dveji metai, ir viskas jau buvo pradėję vysti, išskyrus jos 
prabangią krūtinę. 

Lorena neatrodė įspūdingo, kerinčio grožio moteris, tačiau, pa- 
ties Ronio žodžiais tariant, visą laiką buvo „verta dėmesio“. Šviesius 
plaukus ji paveldėjo iš savo močiutės, norvegės. Ne taip seniai kartu 
su milijonais kitų pasaulio šviesiaplaukių ji perėmė klasikiniu tapusį 
princesės Dianos šukuosenos stilių ir porą kartų išgirdo teiraujantis, 
ar ji nėra Velso princesė. 

Pats metas, — niūriai pagalvojo ji, — pasirūpinti ir kitomis kūno 
dalimis. 

Jai gulint ant nugaros, pilvas priminė kengūros sterblę. Nelygi- 
nant keletą kartų gimdžiusios moters, kurios pilvo raumenų nelikę 
nė žymės, nes oda būdavo nuolatos tampoma. Be to, viršutinė šlaunų 
dalis nusėta celiulito duobutėmis. 

Ši neganda vis tiek ją ištiko, nors ji triskart per savaitę, sukeldama 
Roniui didelę graužatį, lankosi pas asmeninį trenerį. 

Vapsva sugrįžo atgal ir vėl zvimbė aplink galvą. 

— Atsiknisk! — suriko Lorena modama ranka. — Varyk iš čia! 

Kaip tik tuo metu suskambo jos telefonas. Ji pasilenkė ir pakėlė 


* Pakaitinė hormonų terapija. 

bevielio telefono ragelį. Skambino jos sesuo, Mo, o jos paprastai ra- 
mus, linksmas balsas atrodė įtartinai sujaudintas. 

— Tavo telikas įjungtas? 

— Ne, aš sode, — atsakė Lorena. 

— Ronis Niujorke, tiesa? 

— Taip... Ką tik kalbėjausi telefonu. Kodėl klausi? 

— Atsitiko kažkas baisaus. Transliuoja visi kanalai. Ką tik į Pa- 
saulio prekybos centrą įsirėžė lėktuvas. 


8 
2007-ųjų spalis 


Lietus vis stiprėjo, triukšmingi jo lašai nelyginant krušos kruopos 
barbeno į plieninį Mokslinių tyrimų skyriaus NVT vaną. Jo matiniai 
stiklai įleido į vidų šviesą, bet tik ne smalsaujančius žvilgsnius. Tiesa, 
dienos šviesa lauke jau geso, ją baigė užgožti niūri vakaro prieblanda 
pramaišiui su rūdžių spalvos gaisais, skleidžiamais dešimties tūkstan- 
čių miesto žibintų. 

Nepaisant didelių automobilio gabaritų, jo viduje sėdėti buvo 
ankšta. Pasitarimui vadovavo Rojus Greisas, ką tik baigęs pokalbį mo- 
biliuoju telefonu ir priešais save pasidėjęs atverstą darbų planavimo 
sąsiuvinį, kurį buvo išsiėmęs iš kelioninio krepšio. 

Kartu su juo ir Glenu Brensonu prie stalo susispaudę sėdėjo nu- 
sikaltimo vietos tyrimo vadovas, paieškos konsultantas, kvalifikuotas 
NVT, vienas iš dviejų uniformuotų vietos apsauginių ir Džoana Mei- 
džor, teismo archeologė, kurią Sasekso kriminalinė policija reguliariai 
kviesdavo padėti identifikuoti skeletus, taip pat nustatyti, ar kaulai, 
atsitiktinai rasti kur nors statybvietėje arba vaikų aptikti miške, arba 
iškasti sodininkų, yra žmogaus ar gyvūno. 

Mašinos viduje buvo vėsu ir drėgna, ore tvyrojo stiprus sintetinių 
medžiagų kvapas. Vienoje čia įmontuoto metalinio stelažo dalyje buvo 
sudėtos juostų, kuriomis apjuosiama nusikaltimo vieta, ritės, kitoje — 
specialūs maišai lavonams, taip pat brezentinės ir vandeniui atsparios 
medžiagos, virvė, lankstūs laidai, kūjai, pjūklai, kirviai ir plastikiniai 
buteliai su chemikalais. Greisas šiuose vanuose visuomet jausdavosi 

nejaukiai. Jie buvo tartum poilsinės ant ratų, deja, į stovyklavietes nie- 
kada neužsukdavo, tik į mirties ar smurtinių nusikaltimų vietas. 

Pusė septintos vakaro. 

— Nadiuška neturi laiko, — Greisas informavo ką tik susibūrusią 
komandą, dėdamas savo mobilųjį telefoną ant stalo. 

— Ar tai reiškia, kad mums teks dirbti su Freizeriu? — nusiminęs 
paklausė Glenas. 

— Taip. 

Greisas pastebėjo, kad visų veidai paniuro. Nadiuška De Sanča 
buvo Vidaus reikalų ministerijos patologė, su kuria norėjo dirbti visi 
Sasekso kriminalinio skyriaus pareigūnai. Tai buvo guvi, įdomi ir ma- 
lonaus būdo moteris, kurios daili išvaizda teikė papildomų dividendų. 
Freizeris Teobaldas buvo jos priešingybė — niūrus, dirbo iš lėto, tiesa, 
labai kruopščiai. 

— Tačiau didžiausia bėda ta, kad Freizeris šiuo metu Ešere, kur 
baigia autopsiją. Jis atvyks čia ne anksčiau kaip apie devintą. 

Jis sugavo Gleno žvilgsnį. Jie abu puikiai suprato, ką tai reiškia 
— teks padirbėti per naktį. 

Greisas atvertė pirmą darbų planavimo sąsiuvinio puslapį: INS- 
TRUKTAŽAS PRIEŠ ĮVYKIO VIETOS APŽIŪRĄ. Spalio 19, penktadienis. 
18.30. Statybos aikštelė. Naujosios Anglijos kvartalas. 

— Ar galėčiau pasiūlyti? — kreipėsi Džoana Meidžor. 

Teismo archeologė buvo maloni keturiasdešimties su trupučiu 
moteris ilgais rudais plaukais, nešiojo šiuolaikiškus kvadratinius aki- 
nius, buvo apsirengusi per galvą užsivelkamu juodu megztiniu aukšta 
atlenkiama apykakle, rudomis kelnėmis, avėjo tvirtus batus. 

Greisas pritariamai mostelėjo ranka. 

— Siūlyčiau dabar nuvykti į įvykio vietą ir glaustai ją įvertinti, ta- 
čiau nėra būtino reikalo dirbti kiaurą naktį jau vien todėl, kad tamsu. 
Dieną tai padaryti daug paprasčiau. Atrodo, griaučiai čia jau išbuvo 
netrumpą laiką, todėl nėra didelio skirtumo — viena diena daugiau 
ar mažiau. 

— Gera mintis, — pritarė Greisas. — Tačiau reikėtų atsižvelgti į 
vieną aplinkybę — šioje vietoje vykdomi statybos darbai. 

Tai taręs, jis pažvelgė tiesiai į paieškos konsultantą Nedą Morga- 
ną, aukštą, barzdotą, sveikata trykštantį vyrą. 

— Jums, Nedai, teks palaikyti ryšį su brigadininku. Mes norė- 
tume, kad jie nutrauktų bet kokius aplink nuotekų šalinimo sistemą 
vykdomus darbus. 

— Aš jau kalbėjausi su juo eidamas čia. Jis yra sunerimęs, mat jie 
negali atsilikti nuo nustatyto darbų grafiko, — paaiškino Morganas. — 
Kai jam pasakiau, kad mes čia galime užtrukti savaitę, brigadininką 
kone ištiko priepuolis. 

— Statybos aikštelė didelė, — tarė Greisas. — Nėra reikalo nu- 
traukti darbą visoje teritorijoje. Verčiau pagalvokite, kur konkrečiai, 
jūsų manymu, reikėtų sustabdyti statybos darbus, kad būtų galima 
netrukdomai, laikantis paieškos plano, apžiūrėti įvykio vietą. 

Tai pasakęs, jis atsisuko atgal, į teismo archeologę. 

— O jūs, Džoana, esate teisi. Ryt, šviesoje, dirbti bus daug pa- 
prasčiau. 

Jis telefonu susisiekė su Stivu Kariu, apygardos inspektoriumi, 
koordinuojančiu šio miesto rajono policijos Prevencijos skyriaus 
veiklą, ir patarė toliau saugoti įvykio vietą iki atskiro nurodymo; tuo 
inspektorius per daug neapsidžiaugė. Įvykio vietos apsauga reikalauja 
didelių išlaidų. 

Paskui Greisas atsisuko į nusikaltimo vietos tyrimo vadovą Džo 
Tindalą, visiškai neseniai, tais pačiais metais, paaukštintą pareigose. 
Tindalas atsakė savimi patenkinto žmogaus šypsena: 

— Man nėra jokio skirtumo, Rojau, — jo balse buvo girdėti 
Anglijos centrinės dalies gyventojams būdingas akcentas. — Tapęs 
vadovu, namo visada grįžtu laiku. Praėjo laikai, kai su savo bendrais, 
vyresniaisiais tyrėjais, galėjai sugadinti man savaitgalį. Dabar jau aš 
sugadinu kitiems savaitgalius. 

Greisas jam slapčia pavydėjo. Juolab kad palaikai galėjo luktelėti 
iki pirmadienio, nors tokią galimybę, ir vėl jo dideliam nusivylimui, 
reikėjo atmesti — apie radinį jau buvo informuota. 


Po dešimties minučių, apsirengę neperšlampamais apsiaustais, jie 
sulindo į nuotekų šalinimo kanalą. Pirmasis ėjo Greisas, jam iš paskos 
sekė Džoana Meidžor ir Nedas Morganas. Norėdamas apsaugoti įvy- 

kio vietą nuo galimo išorinio poveikio, policijos konsultantas paieškai 
kitiems komandos nariams patarė pasilikti vane. 

Trijulė sustojo tiesiai priešais skeletą ir nukreipė į jį savo žibintu- 
vėlius. Džoana Meidžor pašvietė aukštyn, paskui žemyn ir žengė dar 
arčiau, kol galėjo pasiekti radinį ištiesta ranka. 

Rojus Greisas, pajutęs ryklėje kažkokį kietą mazgą, vėl įsistebei- 
lijo skeletui į veidą. Jis suprato: tikimybė, kad ši būtybė galėtų būti jo 
Sendė, labai maža. O vis dėlto. Dantys atrodė sveikutėliai; gražūs dan- 
tys. Sendės dantys irgi buvo gražūs — jie žavėjo jį, kaip ir daugelis kitų 
jos savybių. Dailūs, balti, tiesūs dantys ir šypsena, kuriai jis niekuomet 
negalėdavo atsispirti. | 

Rojus vos atpažino savo mikčiojantį balsą, tarytum būtų kalbėjęs 
ne jis, o visai kitas žmogus. 

— Tai vyras ar moteris, Džoana? 

Ji įdėmiai žvelgė į kaukolę. 

— Kakta atrodo ganėtinai stati, vyrų — gerokai nuožulnesnė, — 
atsakė ji, o balsas nuskambėjo labai nykiai. 

Paskui, kaire ranka laikydama žibintuvėlį, o pirštinėtos dešinės 
smiliumi rodydama į skeleto pakaušį, tęsė: 

— Pakaušio gūbrys labai apvalus. 

Ji patapšnojo per jį. 

— Jei paliestumėte savo pakaušį, Rojau, pajustumėte, kad jis 
labiau išsikišęs, kaip ir visų vyrų, — tai tarusi dirstelėjo į kairiosios 
ausies įdubą. — Ir spenelinė atauga leidžia manyti, kad skeletas — mo- 
teriškos lyties, mat vyrų spenelinės ataugos ryškesnės. 

Paskui mostelėjo ranka prieš pat akiduobes ir dėstė toliau: 

— Atkreipkite dėmesį į kaukolės antakių briaunas — jei tai būtų 
vyras, jos būtų daug labiau išsikišusios. 

— Tai jūs pagrįstai manote, kad palaikai — moters? — pasitik- 
slino Greisas. 

— Taip. Kai apžiūrėsime dubenį, žinosiu šimtu procentų, bet ir 
dabar esu pakankamai tikra. Taip pat norėsiu atlikti kai kuriuos ma- 
tavimus, nes vyro griaučiai paprastai būna stambesni, skiriasi ir pro- 
porcijos, — teismo archeologė akimirką dvejojo. — Norėčiau išgirsti 
Freizerio nuomonę. 

— Kodėl? 

Ji parodė į kaukolės pagrindą. 

— Lūžęs poliežuvinis kaulas. 

— Poliežuvinis? 

Ji dar kartą parodė į kaulą, nukarusį nuo siauro sudžiūvusios 
odos rėžio. 

— Matote šį „U“ formos kaulą? Tai jis laiko liežuvį jam skirtoje 
vietoje. Jis gali pasitarnauti nustatant mirties priežastį — poliežuvinis 
kaulas dažnai lūžta smaugimo metu. 

Greisas jos aiškinimo klausėsi labai atidžiai. Valandėlę jis įdėmiai 
mas prisiminti paskutinįjį griaučių tyrimą, kuriame jam teko dalyvau- 
ti mažiausiai prieš porą metų. 

— O ką manote apie jos amžių? 

— Į šį klausimą norėčiau atsakyti rytoj, — atsakė ji. — Vertinant 
paviršutiniškai, atrodo, kad ji buvo pačiame gražume — tarp dvide- 
šimt penkerių ir keturiasdešimties. 

Sendei, kai ji dingo, buvo dvidešimt aštuoneri, prisiminė jis, vis 
dar žiūrėdamas į kaukolę. Į jos dantis. Akies krašteliu Greisas paste- 
bėjo, kaip Nedas Morganas žibintuvėliu pašvietė į vieną kanalo pusę, 
paskui į kitą. 

— Mums reikėtų atsivežti municipaliteto inžinierių, Rojau, — tarė 
paieškos konsultantas. — Specialistą, gerai išmanantį miesto nuotekų 
šalinimo sistemą. Kad paaiškintų, kokie dar kanalai jungiasi su šiuo. 
Galbūt nuotekos kažkur nunešė jos drabužius arba asmeninius daiktus. 

— Ar manai, kad šis kanalas būna užtvindytas? — pasiteiravo 
Greisas. 

Morganas susimąstęs vėl apšvietė kanalą, tik dabar aukštyn ir 
žemyn. 

— Tiesa, šiandien lyja palyginti smarkiai, be to, ištisą dieną, o 
vandens čia ne kažin kiek, tačiau tokios galimybės negalime atmesti. 
Šis kanalas tikriausiai nutiestas siekiant apsaugoti nuo galimo apsėmi- 
mo geležinkelio liniją. Bet... — jis suabejojo ir nutilo. 

Įsiterpė Džoana: 

— Atrodo, ji čionai išbuvo kelerius metus. Jei vanduo kanalą būtų 
užtvindęs, jei kūną būtų nešęs tolyn, iškėlęs aukštyn ir vėl nuleidęs, ir 
griaučiai tikriausiai būtų lūžę. Tačiau jie sveiki. O ir išdžiūvusi oda lei- 

džia manyti, kad kanalas jau senokai sausas. Žinoma, negalime atmesti 
prielaidos, kad nuotekų lygis kartkartėmis pakildavo. 

Greisas vis dar negalėjo atitraukti akių nuo kaukolės, širdyje 
grūmėsi įvairiausi jausmai. Staiga jis suprato, kad nebenori laukti 
rytdienos, jis troško, kad tyrimo grupė pradėtų savo darbą tuojau pat, 
nieko nelaukdama. 

Galų gale tik labai nenorom davė nurodymą įvykio vietą saugan- 
čiam policininkui užplombuoti įėjimą ir akylai stebėti visą teritoriją. 


9 
2007-ųjų spalis 


Ebė negalėjo patikėti — ji užsinorėjo šlapintis. Dirstelėjo į laik- 
rodį. Nuo tos akimirkos, kai įlipo į šį prakeiktą liftą, praėjo valanda ir 
dešimt minučių. Kodėl? Kodėl? Na kodėl ji pasielgė taip kvailai? 

Tai dėl tų nelemtų apačioje dirbančių statybininkų, štai kodėl. 

O, Dieve. Lipdama laiptais ji būtų užtrukusi trisdešimt sekun- 
džių, ir tai būtų buvusi nebloga mankšta. Kodėl? Kodėl? Kodėl? 

Ir dar tas aštrus, veriamas spaudimas šlapimo pūslėje. Ji juk buvo 
tualete prieš pat išeidama, tačiau dabar jautėsi taip, lyg nuo to laiko 
būtų išgėrusi dešimt pintų kavos ir galoną vandens. 

Jokiu būdu aš neketinu šlapintis. Juk nenorėčiau, kad atvykusi ug- 
niagesių gelbėtojų komanda rastų mane besivoliojančią šlapimo klane. 
Ačiū, tokios gėdos man nereikia. 

Ji suspaudė savo vidurius, priglausdama abu kelius vieną prie 
kito, krečiama drebulio ir laukdama, kada palengvės, paskui pakėlė 
akis ir žvilgtelėjo į kabinos lubas, į grotuotą matinį apšvietimo skydą. 
Įsiklausė, ar nepasikartos žingsniai, kuriuos neabejotinai girdėjo. 

O gal tai buvo tik jos vaizduotė... 

Filmuose rodo, kad žmonės atplėšia liftų duris arba išlenda pro 
stogo angą. Tačiau filmuose liftai nesiūbuoja taip kaip čia. 

Noras šlapintis atslūgo, žinoma, jis po kurio laiko vėl pasikartos, 
bet kol kas ji jautėsi gerai. Ebė pamėgino atsistoti, deja, liftas ir vėl ėmė 
pašėlusiai siūbuoti, trenkdamasis tai į vieną, tai į kitą šachtos sieną, o 
nuo smūgių sklido stiprus, aidintis buuuuuuumrmmrmmm. Sulaikiusi 

kvėpavimą, ji laukė, kada liftas nustos judėti. Meldė, kad tik atlaikytų 
trosas. Po valandėles priklaupė, pakėlė nuo grindų mobilųjį telefoną 
ir vėl bandė paskambinti. Toks pat šaižus pyptelėjimas ir pranešimas, 
kad nėra signalo. 

Atrėmusi į duris rankas, Ebė pabandė į jų tarpą įkišti pirštus, 
tačiau jos nė nesujudėjo. Ji atidarė rankinę ir ėmė karštligiškai ieškoti 
ko nors, ką galėtų įkišti į siaurą plyšį. Joje nebuvo nieko kito tik nagų 
dildė. Ebė šiaip ne taip įspraudė ją į tarpelį, bet tik porą colių, nes to- 
liau dildė atsirėmė į kažką kieta. Bandė pakreipti į dešinę, paskui staiga 
į kairę. Dildė sulinko. 

Moteris ėmė spaudyti visus iš eilės mygtukus, galiausiai iš nevil- 
ties trinktelėjo delnu į sieną. 

Tai buvo kažkas neįtikėtina. 

Kiek laiko jai buvo likę? 

Virš galvos vėl grėsmingai sugirgždėjo. Ji įsivaizdavo, kaip išsivy- 
niodamas vis plonėja iš vielų susuktas trosas ir po truputį atsilaisvina 
prie stogo pritvirtinti varžtai. Ebė prisiminė prieš kelerius metus vieno 
vakarėlio metu vykusį pokalbį apie tai, ką reikėtų daryti, jei nutrūktų 
lifto trosas ir liftas staiga nugarmėtų žemyn. Kai kurie sakė, esą prieš 
pat atsitrenkiant į žemę reikėtų pašokti aukštyn. Tačiau kaip žinoti, 
kad liftas tuojau trenksis į žemę? Be to, jeigu jis kristų maždaug šimto 
mylių per valandą greičiu, tu kristum neką lėčiau. Dar kiti siūlė gulėti 
prisiplojus prie grindų, o kažkoks šmaikštuolis pareiškė, kad didžiau- 
sia šansą išlikti gyvas turi tas, kurio krintančiame lifte nėra. 

Šiuo momentu ji jam visiškai pritarė. 

Jėzau, kaip ironiška. Ebė dabar prisiminė viską, ką jai teko išgy- 
venti norint atsidurti Braitone. Kiek daug rizikavo, kokių atsargumo 
priemonių ėmėsi, kad nepaliktų jokių pėdsakų. 

Ir atsitik tu man šitaip. 

Staiga ji susimąstė apie tai, kaip bus pranešta apie šį įvykį. Netikė- 
toje lifto avarijoje žuvo moteris, kurios tapatybės nustatyti nepavyko. 

Ne. Tik ne tai. 

Ji vėl pažvelgė aukštyn, į stiklinį skydelį, atsistojo visu ūgiu ir 
įrėmė į jį pirštą. Nė iš vietos. 

Ebė paspaudė stipriau. 

Nieko. 

Jis turėjo pajudėti. Ji išsitiesė kiek tik begalėjo, įsirėmė į skydelį 
abiejų rankų pirštų galais ir iš visų jėgų paspaudė. Tačiau jos įstanga 
vėl įsiūbavo liftą. Jis atsitrenkė į šachtos sieną ir dar kartą pasigirdo 
duslus buuuuuuummm. 

Tą pačią akimirką tiesiai virš galvos moteris išgirdo girgždesį. 
Labai aiškus, ilgai trunkantis girgždesys, tarytum kas nors būtų užsi- 
keberiojęs ant lifto jos išlaisvinti. 

Ebė vėl įsiklausė. Stengėsi nekreipti dėmesio į savo šnopavimą ir 
greitą širdies tuksėjimą. Ji klausėsi maždaug porą minučių, taip įtemp- 
tai, kad net ėmė spengti ausyse, panašiai kaip skrendant lėktuvu, tik 
ten spengia nuo aukščio slėgio, o šiuo atveju — iš baimės. 

Bet girdėjo tik monotoniškai girgždant trosą ir — protarpiais - 
trūkstančio metalo traškesį. 


10 
2001-ųjų rugsėjo vienuoliktoji 


Rankoje tvirtai spausdama belaidžio telefono ragelį, šiurpios 
nežinios surakinta širdimi Lorena stryktelėjo iš lovakrėslio. Ji nusku- 
bėjo per grindinį, vos nesumindžiojo Alfio, netrukus įlėkė pro vidinio 
kiemo duris į namą, padais jausdama švelnius balto kilimo pūkelius, 
tekšendama krūtimis ir auksine kulkšnies grandinėle. 

— Jis dabar kaip tik ten, — drebančiu balsu sušnabždėjo į ragelį 
savo seseriai. — Kaip tik ten šiuo metu yra Ronis. 

Lorena stvėrė nuotolinio valdymo pultelį ir spustelėjo mygtuką. 
„BBC One“. Pasirodė trūkčiojantis, nešiojama filmavimo kamera fik- 
suojamas vaizdas, ir ji iškart atpažino aukštus sidabrinius Pasaulio pre- 
kybos centro bokštus Dvynius. Iš vieno pastato viršutinės dalies virto 
tiršti juodi dūmai, kurie buvo beveik jį užgožę; virš jo į giedrą kobalto 
spalvos dangų statmenai rėmėsi juodos ir baltos spalvų stiebas. 

O, Dieve. O, Dieve. Juk ten yra Ronis. Kuriame bokšte buvo numa- 
tytas susitikimas? Kuriame aukšte? 

Ji beveik negirdėjo susijaudinusio amerikiečio diktoriaus pa- 
sakojimo: „Tai buvo ne lengvas lėktuvėlis, bet didžiulis lėktuvas. O, 
Dieve! Mano Dieve!“ 

— Aš tau atskambinsiu, Mo, — pažadėjo Lorena. — Netrukus 
atskambinsiu. 

Lorena surinko Ronio mobiliojo telefono numerį. Po kelių se- 
kundžių pasigirdo signalas „Užimta“. Ji pabandė dar kartą. Paskui dar. 
Ir Dar. 

O, Dieve. Roni, maldauju, kad tik tau viskas būtų gerai. Maldauju, 
mano brangusis, būk gyvas ir sveikas. 

Per televiziją ji išgirdo kaukiant sirenas. Matė žmones, kurie už- 
vertę galvas stebeilijo aukštyn. Aplink begalė žmonių, vyrai ir moterys 
išeiginiais drabužiais ir darbo rūbais, visi stovi nuščiuvę, sustingę ne- 
lyginant gyvajame paveiksle, vieni rankomis prisidengę veidus, kiti 
su filmavimo kameromis. Ir vėl bokštai Dvyniai. Iš vieno virsta juodi 
dūmai, suteršdami nuostabią dangaus žydrynę. 

Ją nukrėtė drebulys. Stovėjo nejudėdama. 

Sirenos vis garsėjo. 

Veik visi aliai vieno stovi kaip suakmenėję. Keletas žmonių me- 
tėsi bėgti miesto link. Lorena matė ugniagesių automobilį su ilgomis 
kopėčiomis, girdėjo orą čaižantį sirenų kauksmą. 

Ji vėl pabandė prisiskambinti Roniui. Vėl užimta. Dar sykį. Už- 
imta. Ir vėl užimta. 

Paskui paskambino savo seseriai. 

— Negaliu jam prisiskambinti, — ištarė ji ir pravirko. 

— Jam viskas gerai, Lora, jis gyvas ir sveikas. Ronis visada randa 
išeitį, viskas bus gerai. 

— Kaip... kaip tai galėjo atsitikti? — paklausė Lorena. — Kaip 
lėktuvas galėjo taip padaryti? Norėjau pasakyti... 

— Esu tikra, kad jis sveikas. Tai, kas vyksta, yra baisu, neįtikima. 
Atrodo, kaip... pati supranti... kaip visos tos katastrofos... lyg filmas 
apie stichines nelaimes. 

— Aš jau norėčiau baigti. Gal dabar jis bando man paskambinti. 
O ir aš pati norėčiau su juo susisiekti. 

— Paskambink man, kai su juo pasikalbėsi. 

— Gerai. 

— Pažadi? 

— Taip. 

— Jam viskas gerai, mieloji, garantuoju. 

Lorena baigė pokalbį, priblokšta vaizdų televizoriaus ekrane. Ji 
vėl ėmė spaudyti Ronio telefono numerį, tačiau suspėjo tik įpusėti. 


11 
2007-ųjų spalis 


— Ar aš tikrai tavo gyvenimo meilė? — paklausė ji. — Ar tikrai 
aš, Greisai? Aš? 

— Taip, tu. 

Šypsulys. 

— Tikriausiai man nemeluoji, Greisai? 

Po pietų „La Coupole“, Sen Žermene, jie buvo gerokai kauštelėję 
ir, prieš sugrįždami į viešbutį, tokią nuostabią birželio popietę pasi- 
vaikščiojo Senos pakrante. 

Atrodo, kad jiems būnant kartu oras visuomet būna puikus. Kaip 
ir dabar. Sendė stovėjo jų dailiame miegamajame tiesiai priešais jį, uŽ- 
stodama saulės šviesą, pro uždarytas langines besiskverbiančią į vidų. 
Jos šviesūs ilgi plaukai krito iš abiejų pusių ant strazdanoto veido, 
švelniai liesdami skruostus. Paskui Sendė lengvu rankos judesiu, lyg 
valydama dulkes, perbraukė plaukais jam per veidą. 

— Ei! Aš noriu skaityti... Karališkosios prokuratūros pranešimą... 
aš... | 

— Greisai, tu toks nuobodus. Tau visada reikia skaityti! Juk mes 
Paryžiuje! Romantiškas savaitgalis dviem! Nejaugi tu man nebejauti 
jokio geismo? — ji pakštelėjo lūpomis jam į kaktą. — Skaityti, skaityti, 
skaityti! Dirbti, dirbti, dirbti! — ji vėl pabučiavo į kaktą. — O man 
nuobodu, nuobodu, nuobodu! 

Sendė atšoko atgal, išvengdama jo glėbio, ir ėmė jį erzinti. Ji vil- 
kėjo siaurą paplūdimio suknelę, o jos krūtys, atrodė, ims ir išvirs per 
iškirptę. Rojus pastebėjo, kaip pasikėlus suknelės palankai šmėkštelėjo 
ilgos, saulėje įdegusios kojos, ir tą pačią akimirką pajuto nenumaldo- 
mą aistrą. 

Stovėdama priešais jį, Sendė pamažu ėmė artintis, tiesdama ranką. 

— Nejaugi visa tai — man? A, Greisai? Man tai patinka! Čia tai 
iš tiesų kieta! 

dą. Netrukus veido bruožai pradingo, ir jis matė tik tuščią juodą ap- 
skritimą, įrėmintą laisvai krintančių auksinių plaukų fone — panašiai 
atrodo mėnulis, užtemdęs saulę. Jautė, kaip užvaldo panika, akimirką 
negalėjo net prisiminti, kaip Sendė atrodo. 

Po valandėlės Rojus vėl galėjo aiškiai ją matyti. 

Jis plačiai nusišypsojo. 

— Myliu tave labiau negu bet ką kitą... 

Jam pasirodė, lyg saulė staiga būtų užlindusi už debesies. Aki- 
mirksniu atvėso. Išblyško jos veidas, tarytum ji būtų sunkiai sirgusi ar 
net merdėjusi. 

Jis apsikabino ją per pečius ir stipriai prispaudė prie savęs. 

— Sende! — neramiai sušuko jis. — Sende, brangioji mano! 

Nuo jos sklido keistas kvapas. Švelni oda staiga sukietėjo. Jis pa- 
juto kažkokį sudususį kvapą. Puvimo, dirvožemio ir aitrių apelsinų. 

Šviesa dingo visiškai, tartum ištraukus iš lizdo kištuko šakutę. 

Rojus girdėjo, kaip šaltoje tuščioje erdvėje sklinda jo balso aidas. 

— Sende! — šaukė jis, bet garsas taip ir liko gerklėje. 

Vėl pasirodė šviesa. Ryški, kokia būna lavoninėse. Jis vėl pažvelgė 
jai į akis. Dar kartą sušuko. 
rodė jam savo tobulus dantis. 

— SENDE! — šaukė jis. — SENDE! 

Apšvietimas vėl pasikeitė. Dabar sklido gelsva šviesa. Sugirgždėjo 
lovos lingė. Prie pat ausies pasigirdo balsas: 

— Rojau? 

Tai Kleo balsas. 

— Rojau? Tu nemiegi? 

Jis žiūrėjo į lubas. Sumišęs, mirksėdamas, išpiltas prakaito. 

— Rojau? 

Jį krėtė drebulys. 

— Aš... aš... 

— Tu taip garsiai šaukei. 

— Atleisk. Atsiprašau. 

Kleo atsisėdo, jos ilgi šviesūs plaukai krito ant veido, išblyškusio 
nuo miego ir išgąsčio. 

Pasirėmusi ant vienos rankos, ji žvelgė į jį taip keistai, tarytum 
jis būtų ją užgavęs. Rojus, dar prieš jai prabylant, jau žinojo, ką ji nori 
pasakyti. 

— Sendė, — jos balse pasigirdo priekaištas. — Ir vėl. 

Jis įdėmiai žiūrėjo į ją. Plaukai tokie pat šviesūs kaip Sendės, pa- 
naši ir akių spalva, gal tik jos mėlynose akyse ryškesnis pilkas atspal- 
vis. Plieno atspalvis. Jis kažkur buvo skaitęs, kad našliais likę vyrai arba 
išsiskyrusieji dažnai įsimyli moteris, panašias į jų buvusias žmonas. 
Apie tai niekada anksčiau nebuvo susimąstęs. Tačiau jos nebuvo pa- 
našios, visiškai ne. Sendė buvo daili, bet švelnesnė, jos grožis ne toks 
klasikinis kaip Kleo. | 
riai įskilusį juodą lakuoto medžio tualetinį staliuką. Ji nemėgo lankytis 
pas jį namuose, sakydavo jaučianti pernelyg daug Sendės, todėl buvo 
linkusi priimti jį savo namuose. 

— Atsiprašau, — pakartojo jis. — Tai tik slogus sapnas. Košmaras. 

Kleo švelniai sudavė jam per skruostą. 

— Galbūt tau vertėtų vėl apsilankyti pas tą savo pažįstamą psi- 
chiatrą? 


12 
2007-ųjų spalis 


Traukuliai vis stiprėjo — jie darėsi vis skausmingesni ir kartojosi 
vis dažniau, su trumpesnėmis pertraukomis. Dabar jau kas kelios mi- 
nutės. Turbūt tai panašu į gimdymo sąrėmius. 

Jos laikrodis rodė 3.08. Ebė lifte praleido jau beveik devynias va- 
landas. Kas žino, ar neteks jai čia kalėti iki pirmadienio, jei tik pirmiau 
nenutrūks trosas ir liftas nenugarmės į šachtos dugną. 

O, kaip puiku. Kaip praleidai savaitgalį? O aš lifte. Fainas jausmas. 
Jame buvo veidrodis, skydas su mygtukais ir nešvarios lubos su jose įtai- 
sytomis lemputėmis, ir dar brėžis ant sienos, tarytum kažkas būtų pradė- 
jęs raižyti svastiką, bet paskui persigalvojęs, ir informacija, atspausdinta 
kažkokio rašyti gerai nemokančio ir tos prakeiktos dėžės eksploatacija 
nesugebančio pasirūpinti bukagalvio nuopisos. 

KAI SUGEDO 
SKAMBINKIT 013 228 7828 
ARBA 999.“ 


Ji net drebėjo iš pykčio, perdžiūvusią gerklę skaudėjo nuo rėki- 
mo, o balsas visiškai užkimo. Trumpai atsikvėpusi prisivertė vėl atsi- 
stoti. Jai jau neberūpėjo, kad gali vėl išjudinti liftą, — ji privalėjo iš jo 
ištrūkti, o ne laukti, kada nutrūks trosas arba neatlaikys apkaba, arba 
atsitiks dar kas nors ir dėl to ji užsimuš. 

— Aš juk bandau, šunsnukiai jūs, — iškrankė kimiu balsu, nenu- 
leisdama nuo lentelės akių ir jausdama, kaip sienos vėl ima ją spausti, 
vadinasi, prasideda eilinis panikos priepuolis. 

Lifto telefonas neveikė. Ebė, pakėlusi savo mobilųjį prie pat vei- 
do, giliai kvėpavo, bandydama nusiraminti, desperatiškai laukdama 
pasirodant ryšio signalo, keikdama mobiliojo ryšio paslaugų teikėją 
ir visa kita. Galvą taip veržė, kad akyse pradėjo lietis vaizdas, o ir ne- 
lemtas poreikis šlapintis vėl stiprėjo. Lyg ten, jos viduriuose, būtų kilęs 
potvynis. 

Stipriai spausdama kelius Ebė gaudė orą. Suglaustos šlaunys 
tirtėjo. Ėmė skausmingai raižyti pilvą, tarytum į jį būtų buvęs giliai 
įsmeigtas ir dabar sukiojamas peilis įkaitintais ašmenimis. Unkščio- 
dama, godžiai rydama orą ir drebėdama visu kūnu, Ebė susirietė em- 
briono poza ir atsišliejo į lifto sieną. Ji suprato, kad ilgiau nebeištvers. 

Vis dėlto, sukaupusi visas jėgas ir sukandusi dantis, — protas 
aukščiąu už materiją, — ji tramdė savo kūną, pasiryžusi palenkti jo 
poreikius proto kontrolei. Mąstė apie motiną, kuri, kamuojama įvairių 
sklerozių, nelaikė šlapimo dar nesulaukusi šešiasdešimties. 

Po paraliais, aš juk nesergu šlapimo nelaikymu. Tik ištraukit mane 
iš čia, ištraukit mane iš čia, ištraukit mane greičiau. 

Ji šnabždėjo tai nelyginant mantrą, kol nenumaldomas noras pa- 
siekė aukščiausią tašką, o paskui lėtai, velniškai lėtai ėmė silpti. 

Laimė, galų gale poreikis atslūgo ir ji išsekusi vėl susmuko ant 
kabinos grindų svarstydama, kiek galima ištverti nesišlapinus, iki plyš 
pūslė. 

Būna, kad žmonės išgyvena dykumoje gerdami savo šlapimą. O 
jei ji nusišlapintų į vieną iš savo batų, aplankė beprotiška mintis. Jeigu 

panaudotų jį kaip indą? Skysčių atsarga kritiniam atvejui? Kiek galima 
išgyventi negėrus? Atrodo, ji kažkur buvo skaičiusi, kad žmogus be 
maisto gali ištverti ne vieną savaitę, tačiau be vandens — tik keletą 
dienų. 

Stengdamasi išlaikyti pusiausvyrą siūbuojančiame lifte, Ebė nu- 
simovė dešinįjį batą, paskui pašoko kiek tik pajėgė ir kubietišku kulnu 
trenkė per lubose įrengtą apšvietimo skydą. Deja, iš to nebuvo jokios 
naudos. Liftas vėl pašėlusiai susiūbavo ir dundėdamas ėmė daužytis į 
šachtos sienas. Ji sulaikė kvėpavimą. Šįkart — dabar jau be jokios abe- 
jonės — kažkas būtinai nutrūks. Paskutinė atspurusi įvija, saugojusi ją 
nuo žūties... | 

Tiesą sakant, retsykiais Ebė net norėdavo, kad ji nutrūktų. No- 
rėdavo kristi žemyn, nesvarbu, kiek aukštų dar buvo likę. Tai būtų iš- 
sprendę visus klausimus. Nors ir ne patraukliausia, bet vis tiek išeitis. 
Ar ne per daug ironiška? 

Lyg atsakydama į jos klausimą, užgeso šviesa. 


13 
2001-ųjų rugsėjo vienuoliktoji 


Vieną naktį gatvėje, kurioje augo Ronis Vilsonas, — tai buvo 
Koldine, Braitone, — degė namas. Jis dar prisiminė kvapą, triukšmą, 
chaosą, gaisrinius automobilius ir save, stovintį tamsoje, susisiautusį 
chalatu, įsispyrusį į šlepetes ir stebintį įvykį. Jis prisiminė, kad tuo 
pat metu buvo susižavėjęs ir persigandęs. Tačiau atmintyje labiausiai 
įstrigo kvapas. 

Siaubingas naikinimo ir nevilties dvokas. 

Dabar ore tvyrojo analogiškas kvapas. Ne, visai ne tas malonus, 
švelnus medžio dūmų aromatas arba šiltas anglies pelenų kvapas, bet 
stipri, aitri svylančių dažų, smilkstančio popieriaus, besilydančios 
gumos smarvė ir uoslę dirginantis degančių viniplasto ir plastiko 
tvaikas. Nuodingi, dvokiantys garai degino akis, vertė prisidengti nosį, 
trauktis toliau, sprukti atgal į kulinarijos parduotuvę, iš kurios jis ką 
tik buvo išėjęs. 

Vis dėlto Ronis liko stovėti. 

Kaip ir visi kiti. 

Siurrealistinė tylos minutė, Manhatane išaušus naujai dienai, 
tarytum kažkas būtų spustelėjęs kadro -sustabdymo mygtuką ir su- 
stingdęs visus žmones gatvėje. Judėjo tik automobiliai, bet ir tie buvo 
priversti sustoti užsidegus raudonam šviesoforo signalui. 

Žmonės stovėjo įsmeigę akis. Jis ne iškart susigaudė, į ką jie visi 
taip įsistebeiliję. Iš pradžių metė žvilgsnį išilgai gatvės, už priešgais- 
rinio hidranto ir parduotuvės prekystalių, ant kurių buvo sukrauti 
žurnalai ir turistinių kelionių vadovai, už krautuvės tento su iškaba: 
SVIESTAS IR KIAUŠINIAI. Žvilgtelėjo dar toliau, už raudonai šviečian- 
čios STOP! rankos ir už konstrukcijos su šviesoforu, įrengtos virš san- 
kryžos su Voreno gatve, už atbulinę pavarą ir užpakalinius žibintus 
įjungusių automobilių. 

Tik tada Ronis suprato, kad jie visi spokso aukštyn. 

Sekdamas jų žvilgsnio trajektorija, jis pirmiausia pastebėjo tirštų 
juodų dūmų kamuolius, virstančius vos už kelių daugiaaukščių nuo jo, 
tiesiai virš dangoraižių, o jie atrodė tokie tiršti, lyg kiltų iš naftos per- 
dirbimo įmonės kamino. 

Dega pastatas, dingtelėjo Roniui. Sukrėstas ir persigandęs jis pa- 
juto, kaip apmirė širdis supratus, koks tai pastatas. Pasaulio prekybos 
centras. 

Velniai griebtų! Tai šūdas! 

Nustėręs ir sumišęs, kaip ir visi kiti, jis stovėjo sustingęs, vis dar 
negalėdamas patikėti savo akimis, o gal greičiau — suvokti tai, ką 
mato. . 

Užsidegus žaliam šviesoforo signalui ir automobiliams bei sunk- 
vežimiams pajudėjus pirmyn, Roniui dingtelėjo mintis, kad vairuoto- 
jai galėjo nieko nepastebėti — juk per priekinį stiklą aukštyn nelabai 
pažiūrėsi. | 

Dūmų kamuolys valandėlei prasisklaidė. Pro jį, spindinčios dan- 
gaus žydrynės fone, buvo matyti į aukštumas besistiebianti baltai ir 
juodai dažyta radijo antena. Šiaurinis bokštas, atpažino jis po pastaro- 
jo vizito. Bemat palengvėjo. Donaldo Hetkuko kontora buvo Pietinia- 
me. Gerai. Puiku. Ką gi, jo susitikimas vis tiek turėtų įvykti. 

Ronis išgirdo kaukiant sireną. Netrukus signalas ėmė stiprėti, vyt 
vyt vyt, tapo kurtinamas ir iš visų pusių perskrodė tylą. Jis atsigręžė ir 

išvydo mėlyna ir balta spalvomis dažytą Niujorko policijos patrulinį 
automobilį, kuriame sėdėjo trys žmonės; vyrukas, įsitaisęs ant galinės 
sėdynės, buvo palinkęs į priekį ir ištiesęs kaklą žvelgė aukštyn. Auto- 
mobilis skubiai prašvilpė pro šalį priešingos krypties eismo juosta, 
raudonomis švyturėlių liepsnelėmis trumpam nutvieksdamas trijų 
eilėje stovinčių taksi automobilių dureles. Netrukus, staiga stabdyda- 
mas, veriamai žviegiant padangoms, kirto sankryžą, prasiskverbė pro 
duonos gaminius išvežiojantį sunkvežimį, stovintį „Porsche“ ir dar 
vieną geltoną taksi. 

— Mano Dieve! Jėzau! O, Dieve! — šūkčiojo čia pat, jam už nu- 
garos, stovinti moteris. — O, Dieve, jis trenkėsi į bokštą! Dieve mano! 

Sirenos kaukimas nutolo ir vos girdėjai. Galiausiai Ceimberso 
gatvė nuščiuvo. Staiga ji ištuštėjo. Ronis išvydo gatvę kertantį vyrą. 
Šis buvo su beisbolo kepuraite, plona striuke su gobtuvu ir darbi- 
ninko batais, o rankoje nešėsi plastikinį maišelį, kuriame greičiausiai 
buvo pietūs. Ronis net girdėjo jo žingsnius. Vyras atsargiai nužvelgė 
tuščią gatvę, lyg bijodamas, kad jo nepervažiuotų kitas policijos auto- 
mobilis. 

Tačiau daugiau policijos automobilių nepasirodė. Viešpatavo 
tyla. Tarytum to, kuris ką tik pralėkė pro šalį, būtų pakakę, o ir pati si- 
tuacija būtų buvusi neką sudėtingesnė už smulkų eismo įvykį. 

— Jūs matėte? — pasiteiravo moteris už nugaros. 

Ronis atsisuko. 

— O kas atsitiko? 

Jos plaukai buvo rudi ir ilgi, o akys išsprogusios. Ant šaligatvio, 
jai iš šonų, buvo padėti du pirkinių maišai, iš kurių lauk virto kartoni- 
nės ir metalinės skardinės. 

Nepažįstamosios balsas virpėjo. 

— Taigi lėktuvas! O, Jėzau, prakeiktas lėktuvas! Kliudė tą pra- 
keiktą bokštą. Negaliu patikėti tuo, ką mačiau. Tai buvo lėktuvas. Jis 
trenkėsi į tą prakeiktą bokštą! 

— Lėktuvas? 

— Trenkėsi į bokštą. Atsitrenkė į tą nelemtą bokštą! 

Ji aiškiai buvo sukrėsta. 

Vėl užkaukė sirena. Tik šįsyk kitaip nei policijos automobilio, 
stipriau. Ugniagesiai. 

Čia tai bent! — pagalvojo jis. — Velniai griebtų, tik pagalvokite! Tą 
rytą, kai manęs laukia susitikimas su Donaldu, kažkoks sukruštas kiau- 
šingalvis trenkiasi savo lėktuvu į sumautą -Pasaulio prekybos centrą! 

Ronis dirstelėjo į savo laikrodį. O, velnias! Beveik 8.55! Jam išei- 
nant iš kulinarijos parduotuvės laikrodis rodė 8.45, o tai reiškia, kad jis 
turėjo marias laiko. Argi galėjo čionai prakiurksoti dešimt minučių? 
Pasipūtusi Donaldo Hetkuko sekretorė prašė būti punktualiam, mat 
Donaldas turėsiąs vos vieną valandą iki išvykstant į oro uostą, kad 
suspėtų į lėktuvą, skrendantį, jei tik jis gerai išgirdo, į Vičitą. O gal į 
Vašingtoną. Vos vieną valandą. Vilties valandą, per kurią reikia įtikinti 
pašnekovą ir išgelbėti savo verslą! 

Dar viena sirena. Po perkūnais! Atrodo, netrukus čia įsivyraus 
tikras chaosas. Juk gelbėtojų komandos bet kurią akimirką gali ati- 
tverti visą teritoriją. Jis privalo patekti ten pirma jų. Privalo suspėti į 
susitikimą. 

Privalo. 

Ne, Ronis nė už ką neleis kažkokiam prakeiktam idiotui sugadin- 
ti jo susitikimo! 

Traukdamas paskui save lagaminus, jis leidosi bėgti. 


14 
2007-ųjų spalis 


Nuotekų šalinimo kanale tvyrojo nemalonus kvapas, kurio vakar 
čia nesijautė. Kažkoks pūvantis padaras, greičiausiai graužikas. Rojus 
jį užuodė ir prieš tai, atvykęs kelios minutės po devintos ryto, ir dabar, 
kai po valandos nusileido į kanalą, laikydamas rankose du plastikinius 
maišelius su karštais gėrimais, kuriuos iš netoliese įsikūrusios „Costa“ 
parduotuvės parūpino jauna paslaugi policijos paramos bendruome- 
nei pareigūnė. 

Lietus nesiliovė barbenęs, ir statybų aikštelė vis labiau panėšėjo į 
klampynę, tačiau pačiame kanale, kaip įsitikino Greisas, vandens lygis 
nekilo. Jis svarstė, kiek vandens ši nuotekų šalinimo trasa galinti su- 
rinkti. Prieš kelerius metus, kai Braitono kanalizacijos sistemoje buvo 
rastas jauno vyro lavonas, jis sužinojo, kad visos trasos veda į ma- 

gistralinį rinktuvą, kuris ties Portobelu prie Pisheiveno išeina į jūrą. 
Jeigu nuotekų lygis šiame kanale buvo pakilęs, tai daug įrodymų, ypač 
aukos drabužiai, tikriausiai bus nunešti tolyn. 

Ignoruodamas porą sarkastiškų komentarų apie naująjį jo, neva 
padavėjo, vaidmenį, suirzęs dėl sutrikdyto miego ir nerimastingų 
minčių apie skeletą, Rojus ėmė dalyti savo būriui arbatą ir kavą, lyg 
būtų norėjęs taip atsiprašyti, o gal ir atsiteisti už sugadintą savaitgalį. 

Nuotekų šalinimo tunelis knibždėjo nelyginant skruzdėlynas. 
Jame išsiskirstę darbavosi Nedas Morganas, dar keletas paieškos spe- 
cialistų ir nusikaltimo vietos tyrėjų, vilkinčių baltus kombinezonus. 
Colis po colio jie tyrinėjo sąnašas, ieškodami batų, drabužių, papuo- 
šalų, bet kokių su auka susijusių nuoplėšų ar skiautelių, kad ir kokios 
smulkios jos būtų. Didžiausią tikimybę išlikti tokioje drėgnoje aplin- 
koje turėjo odos ir sintetiniai gaminiai. 

Ropodami niauriu mūriniu kanalu, kuriame tam tikru atstumu 
išdėstytų žibintų šviesoje šokčiojo šešėliai, tyrimo grupės nariai atro- 
dė panašūs į klaikios procesijos dalyvius. 

Džoana Meidžor, teismo archeologė, taip pat nuo galvos iki kojų 
apsirengusi baltai, dirbo tylėdama, susikoncentravusi. Jei visa tai kada 
nors patektų į teismą, ji turėtų pateikti tikslų skeleto in situ trijų mat- 
menų modelį. Kadangi nešiojamasis GPS, kuriuo Meidžor naudojosi 
palaikų koordinatėms nustatyti, sunkiai aptiko signalą, ji buvo pri- 
versta lakstyti tai laukan, tai vidun, o dabar braižė tikslią skeleto buvi- 
mo vietą kanalo ir sąnašų atžvilgiu. Kas kelios akimirkos žybtelėdavo 
fotoaparato, kuriuo NVT fotografavo įvykio vietą, blykstė. 

— Ačiū, Rojau, — padėkojo ji veik išsiblaškiusiu balsu, imdama 
didelį indelį latės ir statydama jį ant medinės dėžės su įranga, kuri, 
saugant nuo drėgmės, buvo užkelta ant trikojo. 

Greisas buvo nutaręs savaitgalį darbuotis su nedidele grupe, o 
pirmadienio rytą kibti į darbą visu pajėgumu. Glenui Brensonui, di- 
deliam pastarojo džiaugsmui, jis suteikė laisvadienį. Jie dirbo „lėtai '; 
priešingai nei tais atvejais, kai po mirties būna praėję nedaug laiko, 
— tarkime, kelios dienos, savaitės, mėnesiai, tegul ir pora metų, — da- 
bar skubėti nereikėjo. Pirmadienio rytas būtų visiškai idealus laikas 
pirmajai spaudos konferencijai. 

Galbūt jiedu su Kleo dar galėtų šiam vakarui rezervuoti vietas 

restorane Londone ir bent iš dalies išgelbėti jo suplanuotą romantišką 
savaitgalį dviem, žinoma, jeigu tik Džoana suspėtų atkurti atvaizdą, o 
Vidaus reikalų ministerijos patologas greitai nustatytų mirties prie- 
žastį; tačiau tai atrodė sunkiai tikėtina. Greisas žinojo, kad jo vilčių iš- 
sipildymas susijęs ir su Freizeriu Teobaldu, bet kur, po galais, šis buvo? 
Juk jau prieš gerą valandą turėjo pasirodyti įvykio vietoje. 

Lyg būtų išgirdęs jo mintis, apsirengęs baltai, kaip ir visi kiti 
tunelyje esantys pareigūnai, vogčiomis, tarytum pelė, užuodusi sūrį, 
pasirodė daktaras Freizeris Teobaldas. Tai buvo kresnas, nedidukas, 
gal tik truputį aukštesnis nei penkių pėdų ir dviejų colių vyras, kuris 
mėgo puikuotis savo išsidraikiusia šiurkščių plaukų kupeta ir tankiais 
Adolfo Hitlerio ūsais po „Concordia“ formos nosimi. Glenas Brenso- 
nas kažkada pastebėjo, kad jam tetrūksta tik storo cigaro ir jis būtų 
tiksli „Groučo“ Markso* kopija. 

Niurnėdamas atsiprašymus, nes neužsivedė žmonos automobilis, 
todėl jis turėjo nuvežti dukrą į klarneto pamoką, patologas puolė stri- 
kinėti aplink skeletą, tačiau per daug nesiartindamas ir žvelgdamas į 
jį tokiu įtariu žvilgsniu, tarytum reikalautų prisipažinti — draugas jis 
ar priešas. 

— Ką gi, — pareiškė, į nieką konkrečiai nesikreipdamas. — Ak, 
tiesa. 

Tai taręs atsisuko į Rojų ir parodė pirštu į griaučius. 

— Čia lavonas? 

Teobaldas Greisui visada atrodė mažumėlę keistokas, tačiau šį- 
syk — dar labiau. 

— Taip, — truputį apstulbintas klausimo, atsakė detektyvas. 

— Atrodai įrudęs, Rojau, — pastebėjo patologas, paskui žengė 
žingsnį prie skeleto, pakankamai arti, kad būtų galėjęs užduoti klausi- 
mą jam pačiam. — Buvai išvykęs? 

— Į Naująjį Orleaną, — atsakė Greisas, palenkdamas savo puo- 
delį su kava ir svajodamas apie tai, kaip gerai būtų šiuo metu dar būti 
ten. — Dalyvavau Tarptautinės žmogžudysčių tyrėjų asociacijos sim- 
poziume. 

— Kaip ten atstatymo darbai? — vėl pasiteiravo Teobaldas. 


* J. H. „Groucho“ Marx (1890-1977 m.) — žymus XX a. amerikiečių komikas. 

— Juda labai lėtai. 

— Dar daug nepašalintų potvynio padarinių? 

— Daugybė. 

— Ar daug kas groja klarnetu? 

— Klarnetu? Taip. Lankiausi keliuose koncertuose. Mačiau Elį 
Marsalisą. 

Teobaldo akyse žybtelėjo — o tai pasitaiko gana retai — pasi- 
tenkinimo ugnelė. 

— Tėvą! — jo balse buvo girdėti palankumas. — Na, žinoma. 
Laimingas esi, galėjęs jo pasiklausyti! 

Paskui, atsigręžęs į griaučius, tęsė: 

— Ir ką gi mes čia turime? 

Greisas paragino jį paskubėti. Netrukus Teobaldas ir Džoana 
Meidžor įsitraukė į diskusiją, ar palaikus geriau iškelti iš kanalo nesu- 
gadintus, vientisus, o tai reikštų ilgą ir sudėtingą procesą, ar išardyti 
dalimis. Galų gale jiedu nutarė skeletą, kuris buvo rastas vientisas, tokį 
ir išsaugoti. 
sos sekciją be perstojo pliaupia lietus. Pavieniai lašai priminė pailgas 
dulkes šviesos pluošte. O, Naujasis Orleanas, galvojo jis, pūsdamas nuo 
kavos kylantį garą ir atsargiai, kad karštas skystis nenuplikytų liežuvio, 
ją gurkšnodamas. Kleo vyko drauge su juo, ir jiedu iškart po konferen- 
cijos turėjo visą savaitę atostogų, todėl, likę Naujajame Orleane, galėjo 
gėrėtis ir miestu, ir vienas kitu. 

Atrodė, kad ten, toli nuo Braitono, jiedviem bendrauti daug pa- 
prasčiau. Ne tik toli nuo Baitono, bet ir nuo Sendės. Jiedu paprasčiau- 
siai gaivinosi vėsa, mėgavosi saule, keliavo stebėdami potvynio nu- 
niokotas apylinkes, kurios dar nebuvo atstatytos. Ragavo muskusinės 
ybiškės, džambalajos, valgė krabų pyragaičius ir rokfelerių austres, 
gėrė margaritas ir mochitas, mėgavosi Kalifornijos ir Oregono vynais 
ir kiekvieną vakarą klausėsi džiazo, lankydamiesi tai „Snug Harbor“, 
tai kituose klubuose. Ten būdamas Greisas ją dar labiau įsimylėjo. 

Jis didžiavosi Kleo pasirodymu konferencijoje. Kaip žavinga 
moteris, dirbanti visiškai nežavintį darbą, baigiantis didelę mugę pri- 
menančiam priėmimui, kuriame dalyvavo penki šimtai linksmai nu- 
siteikusių geriausių ir sumaniausių detektyvų, o jų daugumą, žinoma, 

sudarė vyrai, ji susilaukė replikų, smalsių žvilgsnių ir net nemalonių 
merginimų. Tačiau visiems laiku rasdavo deramą atsakymą, o savo 
dailia penkių pėdų vienuolikos colių figūra ir kaip paprastai ekscen- 
trišku bei seksualiu apsirengimo stiliumi ne vieną Greiso kolegą pri- 
vertė išsproginti akis. 

— Vakar, Rojau, manęs teiravaisi apie jos amžių, — jo prisimini- 
mus nutraukė teismo archeologė. 

— Taip? — akimirksniu, žvelgdamas į skeleto kaukolę, atsiliepė jis. 

Rodydama į žandikaulį, moteris tęsė: 

— Protiniai dantys byloja apie tai, kad jai jau daugiau kaip septy- 
niolika. Štai čia matome dantų gydymo pėdsakus — baltos plombos, 
kurios išpopuliarėjo per pastaruosius du dešimtmečius ir yra gerokai 
brangesnės. Galimas dalykas, ji gydėsi pas privatų stomatologą, galintį 
sumažinti kainą. Be to, ant vieno iš viršutinių kandžių yra karūnėlė, 
— ji parodė į dantį viršutinės eilės kairėje. 

Greisas įsitempė. Sendė nusilaužė priekinį kairįjį dantį per vieną 
iš pirmųjų jų susitikimų, kai valgydama totorišką kepsnį netyčia kan- 
do į kaulo liekaną, o vėliau tą dantį apvilko karūnėle. 

— Gal dar kas nors? — paklausė jis. 

— Bendra dantų būklė ir spalva atitinka mano vakarykštį spėji- 
mą — jos amžius turėtų būti tarp dvidešimt penkerių ir keturiasde- 
šimties, — ji žvilgtelėjo į Freizerį Teobaldą, kuris nežymiai linktelėjo, 
tarytum pritardamas jos išvadoms, tačiau ne besąlygiškai. 

Paskui Džoana Meidžor parodė į ranką. 

— Žastikaulis sudarytas iš dviejų epifizių ir kūno. Procesas, kurio 
metu įvyksta jų susijungimas, vadinamas epifiziniu susijungimu, o tai 
galutinai įvyksta maždaug įpusėjus ketvirtą dešimtį. Šiuo atveju jis dar 
nėra galutinai pasibaigęs, — dabar ji parodė į raktikaulį. — Tas pats 
įvyksta ir su šiuo kaulu — galite pamatyti susijungimo liniją raktikau- 
lio medialinėje dalyje. Jis susijungia apie trisdešimtuosius gyvenimo 
metus. Tikslesnes išvadas galėsiu pateikti tada, kai atliksime post mor- 
tem tyrimą. 

— Vadinasi, esi pakankamai įsitikinusi, kad jai buvo apie trisde- 
šimt“ — paklausė Greisas. 

— Taip. Ir nuojauta man kužda, kad neturėtų būti vyresnė. Gal 
net kiek jaunesnė. 

Rojus tylėjo. Sendė buvo dvejais metais jaunesnė už jį. Ji dingo 
per jo trisdešimtąjį gimtadienį, būdama vos dvidešimt aštuonerių. 
Tokie pat plaukai. Danties karūnėlė. 

— Ei, Rojau, kas tau? — staiga susirūpino Džoana Meidžor. 

Paskendusiam mintyse Rojui jos balsas iš pradžių atrodė tik toli- 
mas, nuo konkretaus žmogaus atsietas aidas. 

— Rojau! Kaip jautiesi? 

Pagaliau jam pavyko sukoncentruoti dėmesį į ją. 

— Taip, taip. Puikiai, ačiū. 

— Atrodai taip, tarytum būtum išvydęs vaiduoklį. 


15 
2001-ųjų rugsėjo vienuoliktoji 


Ronis nuskubėjo tolyn Vakarų Brodvėjumi, kirto Mario gatvę, 
Parko aikštę, Berklio gatvę. Pasaulio prekybos centras dabar buvo 
tiesiai jam prieš akis, tolimajame Vesio gatvės gale, kur tiesiai į dangų 
stiebėsi du sidabriniai monolitai. Nuo gaisro sklido dar stipresnis kva- 
pas, ore sklandė rūkstantys, degantys popieriaus lapai, o žemę klojo 
krentantys pelenai. 

Pro tirštus juodus dūmus jis matė skaisčiai raudoną spalvą, lyg 
vienas pastatas būtų plūdęs kraujais. Paskui — ryškiai oranžinius 
blyksnius. Liepsnos. O, Jėzau, pagalvojo Ronis, jausdamas vis stiprė- 
jančią baimę, negali būti, tik ne tai. 

Pro duris laukan svirduliavo ir aukštyn dairėsi apstulbę žmonės, 
daugiausia vyrai, vilkintys tvarkingus marškinius, su kaklaraiščiais, tik 
be švarkų, kai kurie jų rankose laikė telefonus. Akimirką Ronis ste- 
beilijo į vieną gražią jauną brunetę prabangiu klasikiniu kostiumėliu, 
kuri ėjo klibinkštuodama, mat buvo tik su vienu bateliu. Moteris stai- 
ga susigriebė abiem rankomis už galvos, veidas atrodė skausmingas, 
tarytum ant jos būtų kas užkritęs ir stipriai užgavęs, ir Ronis netrukus 
pastebėjo jos skruostu tekančią kraujo srovelę. 

Jis dvejojo. Eiti toliau neatrodė saugu. Tačiau jam būtinai, netgi 
žūtbūt reikėjo susitikti. O jei surizikuočiau, pagalvojo. Tik reikia pasi- 
pustyti padus. Ronis užsikosėjo, dūmai graužė gerklę, ir nulipo nuo 

šaligatvio. Jo kraštas buvo aukštesnis negu atrodė, todėl, lagamino ra- 
tukams trinktelėjus į grindinį, rankena išsprūdo iš rankų ir lagaminas 
virto ant šono. “ 

Po velnių! Man nieku gyvu neturi taip atsitikti. 

Po akimirkos, vos spėjęs pasilenkti ir sugraibęs lagamino ranke- 
ną, išgirdo reaktyvinio lėktuvo gausmą. 

Vėl pažvelgęs aukštyn, Ronis negalėjo patikėti savo akimis. Ne- 
praėjus nė sekundei, o jam dar neatsitokėjus ir sąmoningai nesuvokus, 
kas vyksta, nugriaudėjo dar vienas sprogimas, primenantis griaustinio 
trenksmą, tarsi būtų susidūrę du milžiniški kosminiai konteineriai. 
Garsas buvo toks stiprus, kad, atrodė, jo aidas kiaurai persmelkė sme- 
genis ir dundėjo galvoje taip ilgai, jog Ronis užsikimšo pirštais ausis, 
kad negirdėtų, ėmė kosėti, lyg būtų tikėjęsis jį iškosėti. Paskui jį bloškė 
smūgio banga, sukrėtusi visus aliai vieno jo kūno atomus. 

Nuo Pietinio bokšto, beveik nuo paties viršaus, spjaudydamas 
deimantinėmis kibirkštimis ir juodais dūmais, išsiveržė milžiniškas 
oranžinis ugnies kamuolys. Toks nuostabaus grožio reginys — oran- 
žinės ir juodos spalvų kontrastas, žydro dangaus fone spindinčios 
kibirkštys — trumpą akimirką atėmė jam žadą. 

Galėjai pamanyti, kad ore aplink liepsnas sklando ir palengva že- 
myn leidžiasi milijardai plunksnelių. Vaizdas priminė sulėtinto filmo 
kadrus. 

Tačiau jau netrukus tikrovė užgriuvo Ronį visu savo svoriu. 

Priešais jį ant Žemės šokinėjo ir skeveldromis krito medžio plokš- 
tės, stiklai, kėdės, stalai, telefonai, dokumentų spintos. Staiga Roniui 
už nugaros atsirado policijos automobilis, kurio durelės atsidarė dar 
prieš jam visiškai sustojant. Maždaug už šimto jardų į dešinę, Vesio 
gatvėje, ant grindinio siaubingai žvangėdamas iš aukštai tėškėsi kažkas 
panašaus į skraidančiąją lėkštę, išrausė gilią duobę ir pašoko aukštyn, 
svaidydamas į visas puses išorines ir vidines savo mechanizmų detales 
ir spjaudydamas liepsnomis. Galiausiai agregatas liko tysoti ant žemės, 
o ugnis ir toliau pašėlusiai liepsnojo kaip liepsnojusi. 

Dideliam savo pasibaisėjimui Ronis suprato, kad tai nukrito 
reaktyvinis lėktuvas. 

Kad tai buvo Pietinis bokštas. 

Tas pats, kuriame įsikūrusi Donaldo Hetkuko kontora. Aštuo- 
niasdešimt septintame aukšte. 

Du lėktuvai. 

Donaldo kontora. Ronis paskubomis paskaičiavęs nustatė, kad ji 
buvo kaip tik ten, kur trenkėsi lėktuvas. 

Kas gi čia, velniai rautų, vyksta? O, Jėzau Kristau, kas per velniava? 

Jis stovėjo akis įsmeigęs į liepsnojantį orlaivį. Juto sklindantį 
karštį. Matė iš policijos automobilio bėgančius pareigūnus. 

Protas jam sakė, kad apie susitikimą negali būti nė kalbos. Vis 
dėlto Ronis bandė nekreipti į tai dėmesio. Ne, protas klysta. Klysta ir jo 
akys. Jis turėtų rasti kažkokią išeitį, numatytas susitikimas turėtų įvyk- 
ti. Jis privalo eiti nesustodamas. Eik, kad ir kas nutiktų. Tu gali išgelbėti 
šį susitikimą. Tu vis dar gali išgelbėti susitikimą. TAS PRAKEIKTAS SUSI- 
TIKIMAS NEGALI NEĮVYKT!I! 

Tuo tarpu kita smegenų dalis jam įrodinėjo: jei vieno lėktuvo 
susidūrimą su bokštais Dvyniais dar būtų galima laikyti nelaimingu 
atsitikimu, tai du lėktuvai — kažkas kita. Du — tai labai rimta. 

Visiškos desperacijos stumiamas Ronis čiupo lagamino rankeną 
ir ryžtingai pasitraukė pirmyn. 

Po kelių sekundžių pasigirdo duslus bumbtelėjimas, tarytum nu- 
kritus bulvių maišui. Staiga jis ant veido pajuto kažką drėgną. Tada 
pamatė kažką baltą ir svirduliuodamas nuskubėjo į tą pusę, kol tiesiai 
sau po kojomis, vos už kelių colių, išvydo žmogaus ranką. Skruostu 
kažkas slydo. Pakėlęs ranką prie veido Ronis pirštais užčiuopė skystį. 
Žvilgtelėjo į pirštus — jie buvo kruvini. 

Viduriuose kunkuliavo, sukosi nelyginant cementas betono mai- 
šyklėje. Jis pasisuko į šoną ir ten pat, kur stovėjo, išvėmė visus savo 
pusryčius, beveik nekreipdamas dėmesio į dar vieną dunkstelėjimą 
visiškai šalia. Kaukė sirenos, mažne iš pačių pragaro gelmių. Garsas 
sklido iš visų pusių. Visur tik sirenos. Paskui vėl dunkstelėjo ir vėl 
kažkas užtiško ant veido ir ant rankų. 

Ronis pakėlė akis. Liepsnos, dūmai, it skruzdėlės figūros, stiklo 
šukės ir iš dangaus krentantis vienmarškinis vyras išsipūtusiomis 
kelnėmis, nelyginant parašiutininkas, atliekantis uždelstinį šuolį. Ore 
vartėsi vienas nuo kojos nusmukęs batas. Jis stebėjo batą tol, kol jis 
krito, vis vartydamasis ir vartydamasis. Iš dangaus it žaisliniai karei- 

vėliai arba nuolaužos pasipylė žmonės, kuriuos iš pradžių buvo sunku 
atskirtini vieną nuo kito. 

prekiavo, seriją, skirtą flamandų dailininko Boscho darbams, vaizda- 
vusiems mirtį ir pragarą. Štai kur jis dabar atsidūrė. Pragare. 

Prie dusinančio dvoko prisidėjo dar ir didžiulis triukšmas. Šauks- 
mai, sirenos, aimanos ir sraigtasparnių menčių kirčiai virš galvos. Prie 
pastatų skubėjo policininkai ir ugniagesiai gelbėtojai. Priešais jį, už- 
blokuodamas kelią ir vaizdą, sustojo gaisrinis automobilis, ant kurio 
buvo užrašytas skaičius „12“. Jam apeinant mašiną, iš jos ėmė šokinėti 
šalmuoti ugniagesiai. 

Dar vienas dunkstelėjimas. Ronis išvydo, kaip apkūnus, kostiu- 
mu vilkintis vyras aukštielninkas ištiško ant žemės. 

Ėmė svaigti galva, vėl supykino ir Ronis susverdėjo, paskui pri- 
klaupė ant vieno kelio, užsidengė rankomis veidą ir drebėdamas taip 
išbuvo keletą minučių. Užsimerkė, tarytum tikėdamasis, kad viskas 
praeis. Paskui staiga atsigręžė atgal, apimtas panikos, kad kas nors 
galėjo nugvelbti jo lagaminus. Tačiau jie buvo savo vietoje, jam už nu- 
garos. Jo dailusis „Louis Vuitton“ falsifikatas. Aišku, niekam dabar nė 
į galvą nebūtų atėję pasidomėti, kas, po velnių, jo gamintojas. Taip pat 
ir tuo, ar tai originalus gaminys, ar ne. 

Po kelių minučių Ronis susitvardė ir atsistojo. Keletą kartų nusi- 
spjovė, kad burnoje neliktų vėmalų skonio. Paskui plykstelėjęs pyktis 
akimirksniu virto nuožmiu įniršiu. Kodėl šiandien? Kodėl ne kurią nors 
kitą sumautą dieną? Kodėl tai turėjo įvykti būtent šiandien? 

Jis matė, kaip iš Šiaurinio bokšto laukan eina žmonės, kai kurie iš 
jų atrodė pilki nuo dulkų, kai kurie kraujavo, jie sliūkino neskubėda- 
mi, nelyginant ištikti transo. Tolumoje pasigirdo dar vieno ugniagesių 
automobilio signalas. Ir dar. Ir dar. Priekyje kažkas stovėjo su filmavi- 
mo kamera rankose. 

Naujienų laida, toptelėjo jam. Televizija. Ta kvailė Lorena, jeigu 
tik matė, kas čia dedasi, dabar eina iš proto. Ji nerimauja dėl visko. 
Jeigu kur nors automagistralėje įvykdavo didesnė avarija, ji nedelsda- 
ma skambindavo jam, norėdama įsitikinti, kad jis gyvas ir sveikas, net 
jeigu žinodavo, jog jis yra mažų mažiausiai už šimto mylių nuo įvykio 
vietos (žinoma, jeigu tik jai tai ateidavo į galvą). 

Ronis išsitraukė iš kišenės mobilųjį ir surinko Lorenos telefono 
numerį. Pasigirdo šaižus pypsėjimas, o vėliau telefono ekrane pasi- 
rodė pranešimas: 


Tinklas užimtas 


Jis pabandė dar kartą, paskui dar, galiausiai įsikišo telefoną atgal 
į kišenę. 

Netrukus, prisiminęs tai, Ronis supras, kaip jam pasisekė, kad ne- 
pavyko jai priskambinti. 


16 
2007-ųjų spalis 


Po galais, čia juk turi degti šviesa! Bitumo juodumo tamsoje Ebė 
prisikišo savo laikrodį prie pat veido taip arti, kad nosies galiuku pa- 
juto vėsų jo plieną ir stiklą, bet vis tiek nė velnio neįžiūrėjo. 

Mokėjau pinigus už šviečiantį laikrodį, kad jį kur galas! 

Susirangiusi ant kietų grindų ji jautėsi taip, lyg būtų atsibudusi iš 
miego, tačiau neįsivaizdavo, kiek laiko galėjo taip išmiegoti. Kas dabar 
— diena ar naktis? 

Visi raumenys buvo tarytum surakinti, o ranka nutirpusi. Ebė 
iškėlė ją ir pamojavo, norėdama suaktyvinti kraujo cirkuliaciją. Ranka 
buvo lyg švininė. Ji nuropojo gal porą pėdų, vėl papurtė ranką, bet tuč- 
tuojau susiraukė iš skausmo, mat trinktelėjo į lifto sieną, o nuo smūgio 
pasigirdo duslus bummm. 

— Ei! — šūktelėjo kimiu balsu. 

Tada trinktelėjo kumščiu į sieną, dar kartą, dar. 

Jautė, kaip liftas vėl ima siūbuoti. 

Dar smūgis, dar ir dar. 

Vėl sukilo noras šlapintis. Vienas batas jau buvo pilnas. Šlapimo 
tvaikas vis stiprėjo. Burna buvo perdžiūvusi. Ebė užsimerkė ir tuojau 
pat atsimerkė, tada vėl prisikišo laikrodį taip arti, kad nosimi pajuto jo 
vėsą. Tačiau vis tiek nieko nematė. 

Staiga ją apėmė panika — ji išsigando, ar tik nebus apakusi. 

Kiek dabar, velniai rautų, valandų? Kai pastarąjį kartą, prieš už- 
gęstant šviesai, žiūrėjo į laikrodį, jis rodė 03.08. Po kurio laiko ji nusi- 
šlapino į vieną batą. Žinoma, kiek tai yra įmanoma tamsoje. 

Tąsyk jai palengvėjo ir ji bent jau pajėgė aiškiai mąstyti. Dabar 
poreikis šlapintis vėl drumstė mintis. Ebė bandė jį ignoruoti. Prieš ke- 
lerius metus per televiziją ji matė dokumentinį filmą apie žmones, iš- 
gyvenusius baisias nelaimes. Kalbėjo jauna, jos metų, moteris, viena iš 
kelių Žmonių, išgyvenusių po lėktuvo priverstinio nusileidimo ir jame 
kilusio gaisro. Moteris manė, kad liko gyva todėl, jog išliko rami net ir 
tada, kai visi kiti pasidavė panikai, nes vadovavosi logika, leidusia net 
pro dūmus tamsoje susiorientuoti, kurioje pusėje išėjimas. 

Jai antrino ir visi kiti katastrofas išgyvenę Žmonės. Išlikti ramiai, 
mąstyti blaiviai. Tau reikia elgtis taip pat. 

Lengviau pasakyti negu padaryti. 

Lėktuvuose buvo durys. Taip pat stiuardesės „Stepfordo mote- 
rų * veidais, rodžiusios, kur avarinis išėjimas, kaip apsirengti oranžinę 
gelbėjimosi liemenę ir tampiusios deguonies kaukes taip, tartum jų 
klausytojai būtų buvę psichiškai nesveiki ir dar kurčnebyliai. Anglija 
jau ir taip buvo virtusi didele globos ir rūpybos institucija, tai kodėl 
šalies vadovai negalėtų išleisti įstatymo, užtikrinančio, kad kiekvie- 
name lifte dirbtų po stiuardesę? Kodėl kiekvieną kartą įlipant į liftą 
negalėtų pasitikti automatinė blondinė su laminuota kortele rankoje, 
kurioje būtų juodu ant balto nurodyta, kur yra durys. Kodėl ji -ne- 
galėtų įteikti jums gelbėjimosi liemenės tam atvejui, jei liftą netikėtai 
užlietų vanduo? Arba pamojuoti po nosimi deguonies kauke. 

Staiga Ebė išgirdo šaižų pypt pypt. 

Tai jos telefonas! 

Ji ėmė ieškoti rankinės. Iš jos sklido švieselė. Jos telefonas veikia! 
Juk ji girdėjo signalą! O mobiliajame telefone yra laikrodis — apimta 
išgąsčio Ebė buvo jį pamiršusi! 

Išsitraukusi telefoną iškart įsmeigė žvilgsnį į jo ekraną, kuriame 
perskaitė: 

Naujas pranešimas. 


* „The Stepford Wives“ — 2004 m. JAV filmas. 

Vos tvardydama jaudulį ji spustelėjo „Atidaryti“. 
Siuntėjo numeris jai nieko nesakė. Pranešime buvo žodžiai: 


Aš žinau, kur tu. 


17 
2007-ųjų spalis 


Rojus Greisas drebėjo. Nors po plastikiniu apsiaustu buvo apsi- 
rengęs storo džinsinio audinio kelnes, šiltą megztinį ir kailiu pamuštus 
guminius batus, atrodė, kad nuotekų trasoje tvyranti drėgmė ir lauke 
pliaupiantis lietus skverbiasi jam į kaulus. 

Nusikaltimo vietos tyrėjai ir paiešką atliekantys pareigūnai, 
kuriems teko nemaloni užduotis apžiūrėti, daugiausia keturpėsčia, 
kiekvieną kanalo colį, iki šiol buvo radę tik keletą graužikų skeletų ir 
nieko daugiau. Arba mirusi moteris buvo išrengta prieš ją įmetant į 
nuotekų šalinimo trasą, arba jos drabužiai nuplauti, arba supuvo, arba 
juos į savo lizdus išsinešiojo žiurkės. Itin kruopščiai darbavosi Džoana 
Meidžor ir Freizeris Teobaldas, kurie mentelėmis neskubėdami gran- 
dė sąnašas po mirusiosios dubens kaulais, rinko purvą į atskirus tvar- 
kingus celofano maišelius ir kiekvieną jų žymėjo atitinkama etikete. 
Dirbdami tokiu tempu jie užtruks dar dvi ar tris valandas, paskaičiavo 
Greisas. 

Visą tą laiką jo žvilgsnis krypo į išsišiepusią kaukolę. Neaplei- 
do pojūtis, kad Sendės dvasia visiškai čia pat. Nejaugi tai tikrai tu? 
— mąstė įdėmiai žiūrėdamas į skeletą. Visi mediumai, pas kuriuos 
lankėsi per pastaruosius devynerius metus, sutartinai tvirtino, kad jo 
žmona tikrai ne dvasių pasaulyje. Tai galėjo reikšti tik viena — ji vis 
dar gyva, žinoma, jeigu tik Rojus jais tikėjo. Tačiau nė vienas negalėjo 
pasakyti, kur ji yra. 

Kūnu perbėgo šiurpuliai. Šįsyk tai buvo ne šaltis, o kažkas kita. 
Prieš kurį laiką jis buvo pasiryžęs padėti šioje istorijoje tašką ir gyven- 
ti toliau, nebesižvalgydamas į praeitį. Tačiau kiekvienąkart, kai tik nu- 
spręsdavo taip pasielgti, kažkas imdavo ir pasėdavo jo širdyje abejonę, 
taip nutiko ir šįsyk. 

Iš svajonių į realybę Greisą sugrąžino jo radiotelefono traškesys. 
Prisidėjęs jį prie ausies Greisas atžariai tarė: 

— Rojus Greisas. 

— Labas, Rojau. Girdėjau, dabar specializuojiesi kanalizacijos si- 
stemų srityje, tiesa? 

Pasigirdo gerklinis Normano Potingo kikenimas. 

— Oi, kaip juokinga, Normanai. Kur esi? 

— Su įvykio vietos apsauginiu. Norėtum, kad apsivilkčiau apsi- 
austą ir nusileisčiau žemyn? 

— Nereikia, aš pats ateisiu. Susitiksime NVT vane. 

Greisas pasinaudojo pretekstu trumpam pasišalinti. Tiesą sakant, 
jis čia ir nebuvo labai būtinas, todėl galėjo grįžti į biurą, tačiau norėjo, 
kad kolegos matytų jį esant drauge su jais. Jeigu jau jie savo šeštadienį 
priversti praleisti drėgnoje ir šaltoje kanalizacijos trasoje, tai bent te- 
gul mato, kad jam nei kiek ne geriau. 

Palikęs už vano durų gamtos stichiją ir atsisėdęs ant minkšta me- 
džiaga apmuštos sėdynės prie darbo stalo, Greisas pajuto palengvėji- 
mą. Nors dabar jam ir teko kiurksoti ankštoje patalpoje su Normanu 
Potingu, kurio draugija jo niekuomet per daug nedžiugino. Greisas 
užuodė nuo jo drabužių sklindantį nusikvėpusį pypkės dūmų kvapą, 
sumišusį su česnakų, kuriuos jis greičiausiai buvo valgęs iš vakaro, 
smarve. 

Detektyvas seržantas Normanas Potingas buvo siauro veido, jo 
oda atrodė elastinga kaip guma ir buvo skersai išilgai išraižyta krau- 
jagyslių, atsikišusiomis lūpomis ir retėjančiais, atgal, ant pliktelėjusio 
pakaušio, šukuojamais plaukais, kurių dalis, pašiaušta stipraus vėjo, 
dabar styrojo į visas puses. Jam buvo penkiasdešimt treji, nors jo 
nemėgstantieji kalbėjo, esą pasijauninęs keleriais metais, kad galėtų 
ilgiau dirbti policijoje, mat labai baiminosi pensijos. 

Greisas niekada nebuvo matęs Potingo be kaklaraiščio, ir šis 
rytas nebuvo išimtis. Atvykėlis ant tvido švarko vilkėjo šlapią striukę 
su gobtuvu, „Viyella“ marškinius, buvo pasirišęs jau gerokai padėvėtą 
žalią trikotažinį kaklaraištį, mūvėjo pilkas flanelines kelnes, buvo ap- 
siavęs tvirtus raštuotos odos batus ir turėjo kelioninį krepšį. Švokš- 
damas jis įsitaisė prie stalo priešais Greisą, paskui triumfuojamai su 
trenksmu nudrėbė didelį, šlapią, celofanu aptrauktą aplanką. 

— Ir kodėl žmonės pasirenka tokias sumautas vietas, kad būtų 
nužudyti arba jų būtų atsikratyta? — tarė Potingas, palinkdamas į 
priekį ir kvėpuodamas tiesiai Rojui į veidą. 

Tvardydamasis, kad tik nemirktelėtų, plūstelėjus karščio ir gai- 
žaus dvoko šuorui, Rojus nusprendė, kad būtent taip turėtų alsuoti 
drakonas. 

— O gal tu imtum ir sudarytum vadovą? — tarė jis susierzi- 
nęs. — Penkiasdešimties punktų rinkinį apie Žmogžudysčių aukų 
įpročius pasirenkant mirties vietą. 

Normanui Potingui nebuvo būdingas proto aštrumas, todėl jis ne 
iškart perprato vyresniojo detektyvo sarkazmą. O jau tada vyptelėjo, 
parodydamas dėmėtus ir kreivus dantis, panašius į antkapius susme- 
gusioje žemėje. 

Jis kilstelėjo pirštą. 

— Šįryt, Rojau, niekaip negaliu atsibusti. Praeita naktis man buvo 
labai audringa. Li elgėsi it pasiutusi tigrė. 

Potingas dar visai neseniai buvo „susiveikęs“ nuotaką tailandietę 
ir dabar nuolat ūždavo ausis pasakojimais apie lovoje naujai atrastus 
savo talentus. 

Norėdamas kuo skubiau pakeisti temą, Greisas bakstelėjo pirštu į 
polietilenu aptrauktą aplanką. 

— Gavai planus? 

— Tu tik įsivaizduok, Rojau — keturį kartai per vieną naktį! Tik- 
ra pasileidėlė — daryk ką tik nori! Oho! Aš dabar toks laimingas! 

— Tai gerai. | 

Trumpą akimirką Greisas iš tikrųjų dėl jo džiaugėsi. Potingui 
meilės reikaluose niekada per daug nesisekė. Jis jau buvo tris kartus su- 
situokęs, turėjo keletą vaikų, su kuriais, deja, kaip kartą gailiai prasitarė, 
retai matydavosi. Jauniausia iš jų, mergaitė, gimė su Dauno sindromu; 
tėvas bandė išsirūpinti teisę į jos globą, bet nesėkmingai. Rojus žinojo, 
kad Potingas nėra nei blogas žmogus, nei kvailas, — kaip detektyvas jis 
buvo net labai sumanus, — tik stokojo socialinių įgūdžių, reikalingų 
kylant karjeros laiptais policijoje, žinoma, jei tik jam būtų to reikėję. 
Šiaip ar taip, Normanas Potingas buvo tvirtas ir patikimas darbinis 
arklys, kartkartėmis pademonstruojantis stebėtiną iniciatyvą, o tai, jo 
manymu, buvo kur kas svarbiau atliekant bet kurį rimtesnį tyrimą. 

— Nemanai, kad ir tau reikėtų apsvarstyti tokią galimybę, a, Rojau? 

— Kokią dar galimybę? 

— Nagi pagalvoti apie kokią nuotaką tailandietę. Šimtai jų tik ir 
svaičioja apie vyrus anglus. Galėsiu nurodyti internetinę svetainę — 
patikėk manim, jos velniškai geros. Gamina maistą, tvarko kambarius, 
lygina drabužius ir dar užtikrina tau idealų lytinį gyvenimą... Ak, tie 
jų mieli kūneliai... 

— Planai? — vėl paklausė Rojus, ignoruodamas pastarąją pas- 
tabą. 

— A, taip. 

 Potingas iškratė iš aplanko ir ant stalo paskleidė keletą didelio 
formato fotokopijų, kuriose buvo pavaizduotos miesto gatvės, kvadra- 
tais suskirstytos į atskirus rajonus. Kai kurie planai buvo dar iš devy- 
niolikto amžiaus. 

Vėtra daužėsi į vaną. Kažkur toli sukaukė ir pamažu nutilo grei- 
tosios medicinos pagalbos automobilio sirena. Į stogą be paliovos 
barbeno lietus. 

Rojui nekaip sekdavosi skaityti įvarius planus ir brėžinius, todėl 
jis leido Potingui pačiam atskleisti jam visus Braitono ir Houvo nuo- 
tekų šalinimo sistemų niuansus, naudojantis dokumentais ir instruk- 
cijomis, anksti rytą gautais iš municipaliteto inžinieriaus. Detektyvas 
seržantas pirštu nešvariomis panagėmis vedžiojo skersai, aukštyn, 
žemyn paeiliui per kiekvieną brėžinį, rodydamas, kaip teka vanduo 
— visada nuožulniai, kol galų gale išteka į jūrą. 

Rojus sutelkęs dėmesį stengėsi suprasti, kas jam aiškinama, bet 
po pusvalandžio jautėsi neką protingesnis negu buvo prieš tai. Jam 
atrodė, kad visa tai tik patvirtina faktą, jog mirusiosios kūnas dėl savo 
svorio liko įstrigęs sąnašose, o visa kita buvo nunešta trasa tolyn, iki 
trapo, o paskui pateko į jūrą. 

Potingas jam pritarė. 

Greiso telefonas vėl suskambo. Atsiprašęs jis atsiliepė į skambu- 
tį, o širdis tą pačią akimirką, vos tik pasigirdo stomatologo gręžtuvo 
zyzimą primenantis naujai iškepto vyresniojo detektyvo Kasiano Pju 
balsas, sunerimo. Tas pats, glitus it šliužas, Londono policijos viršinin- 
kės pavedimu turėjęs sugadinti Rojaus priešpiečius. 


PETER JAMES * MIRUSIOJO PĖDSAKAIS 67 


— Labas, Rojau, — pasisveikino Pju. Nors juos skyrė nemažas at- 
stumas, Greisas įsivaizdavo savimi patenkintą dailaus berniuko veidą, 
kone prispaustą prie pat jo veido. — Alisona Vosper pasiūlė paskam- 
binti tau, ištiesti pagalbos ranką. 

— Ačiu, tu labai malonus, Kasianai, — atsakė Rojus. — Deja, la- 
vonas su abiem rankomis. 

Akimirką stojo tyla. Paskui Rojus išgirdo keistą garsą, sakytum 
Pju ėmė šlapintis tiesiai ant aptvaros, kuria teka elektros srovė. Kažkas 
panašaus į dirbtinį juoką. 

— Na ir šmaikštuolis tu, Rojau, — globėjišku tonu įvertino jis. 

Vėl stojo nejauki tyla, kurią nutraukė pats Pju. 

— Ar užtenka nusikaltimo vietos tyrėjų? O paieškos grupė gerai 
sukomplektuota? 

Greisas jautė vis stiprėjančią įtampą, tačiau šiaip ne taip susitvar- 
dė, nepasiūlęs kolegai susigalvoti sau kokį kitą šeštadienio praleidimo 
būdą. 

— Ačiū, — tepasakė jis. 

— Tai gerai. Alisona apsidžiaugs. Aš jai būtinai perduosiu. 

— Tiesą sakant, aš pats jai perduosiu, — atsakė Greisas. — Jei 
man reikės tavo pagalbos, aš jai paskambinsiu, bet šiuo metu mes pa- 
tys kuo puikiausiai susitvarkome. Be to... maniau, kad pareigas pradėsi 
eiti nuo ateinančio pirmadienio. 

— O, taip, Rojau, tu visiškai teisus. Tačiau Alisona pamanė, kad 
galėčiau tau šį savaitgalį padėti ir taip artimiau susipažinti su jūsų 
darbu. | 

— Aš sujaudintas jos rūpesčiu, — degdamas įniršiu, prieš baigda- 
mas pokalbį pareiškė Greisas. 

— Vyresnysis detektyvas Pju? — pakėlęs antakius pasiteiravo 
Potingas. 

— Teko susidurti? 

— Bingo, teko. Gerai žinau, kas per tipas. Duok tokiam subin- 
galviui visišką veikimo laisvę, ir jis pats prieis liepto galą. Išbandytas 
metodas. 

— O tu dar nepriėjai? 

18 
2001-ųjų rugsėjo vienuoliktoji 


Ronis Vilsonas buvo praradęs bet kokią laiko nuovoką. Jis sto- 
vėjo lyg įbestas, sukaustytas baimės ir spausdamas rankoje lagamino 
rankeną taip, tarytum tai būtų jo ramentas, stebėdamas reginį, kuris 
atrodė toks nerealus, kad Ronis negalėjo patikėti savo akimis. 

Iš dangaus tiesiai į aikštę ir į aplinkines gatves krito įvairūs daik- 
tai. Lijo daiktais. Atrodė, kad statybinių medžiagų, pertvarų, stalų, 
kėdžių, stiklo, paveikslų, įrėmintų fotografijų, sofų, kompiuterių mo- 
nitorių ir klaviatūrų, aplankų su dokumentais, šiukšlių dėžių, klozetų, 
praustuvių ir laiškų dydžio popieriaus lapų liūtis niekada nesibaigs. 
Krito kūnai. Žmonių. Vyrai ir moterys, kurie ore trumpą akimirką dar 
buvo gyvi, o nukritę tą pačią akimirką ištikšdavo dalimis. Jis norėjo 
nusigręžti, šaukti, bėgti, bet atrodė tarytum milžiniškas švininis pirš- 
tas spaustų iš viršaus, neleisdamas nė pajudėti, todėl Roniui neliko 
nieko kito, kaip tik stovėti ir netekus žado stebėti. 

Jis jautėsi taip, lyg matytų pasaulio pabaigą. 

Galėjai pamanyti, kad visi Niujorko ugniagesiai ir policininkai 
dabar skubėjo prie bokštų Dvynių. Nesibaigiantis srautas traukė pir- 
myn, prasilenkdamas su priešpriešiais slenkančiais suglumusiais vyrais 
ir moterimis, kurie atrodė lyg būtų iš kito pasaulio — apdulkėję, pasi- 
šiaušusiais plaukais, kraujuotomis rankomis arba veidais, iš išgąsčio nu- 
stėrusiais žvilgsniais. Daugelis prie ausų spaudė mobiliuosius telefonus. 

Paskui sudrebėjo žemė. Iš pradžių Ronis po kojomis pajuto silp- . 
ną vibraciją, kuri vėliau taip-sustiprėjo, kad jam teko įsitverti į kelio- 
ninio lagamino rankeną. Staiga iš Pietinio bokšto išlendantys zombiai 
tarytum atsibudo ir paspartino savo žingsnius. 

Jie ėmė bėgti. 

Ronis pakėlė akis ir išvydo priežastį. Tiesa, pirmiausia jis pama- 
nė, kad tai kokia nors apgaulė. Ne, tai buvo neįmanoma! Greičiausiai 
tai tik optinė iliuzija. Kitaip ir būti negalėjo. 

Didžiulis pastatas griuvo tiesiog akyse, nelyginant kortų namelis, 
išskyrus... 

Netoli Ronio stovėjęs policijos automobilis akimirksniu virto 
metalo laužu. Į jį artėjo dulkių debesis, primenantis dykumose siau- 

čiančias smėlio audras. Ausis pasiekė griaustinio garsas. Stiprus, gau- 
džiantis erdvinis dundesys. 

Gyvoji srovė tą pačią akimirką dingo po statybiniu laužu. 

Į dangų tartum milžiniškas naikinančių vabzdžių spiečius kilo 
tamsiai pilkas debesis. 

Atrodė, dar kiek, ir jis nuo griausmo apkurs. 

Ne, tai negalėjo atsitikti. 

Nelemtas bokštas griuvo. 

Žmonės skuodė kiek įkabindami, kad išgelbėtų savo gyvybę. 
Viena moteris, pametusi batelį, kurį laiką bėgo šlubčiodama, paskui 
nusispyrė ir antrąjį. Oras net suvirpėjo nuo veriamo garso, nustelbu- 
sio sirenų kauksmą; galėjai pamanyti, kad kažkokia milžiniška pabaisa 
savo nasrais plėšo pasaulį perpus. 

Jie skuto pro Ronį. Pirmas, antras, trečias, o visų veidai — nelygi- 
nant baimės kaukės. Kai kurie — paklodės baltumo, nuo vienų varvėjo 
vanduo, kuriuo juos buvo apipylę gaisrinių automobilių purkštukai, 
nuo kitų tekėjo kraujas arba biro stiklo šukės. Epizodinio vaidmens 
atlikėjai paslaptingame ankstyvo ryto karnavale. 

Staiga už kelių jardų nuo Ronio į orą iššoko ir ant stogo, tik jau 
be priekio, nusileido BMW. Tada jis pamatė kylantį juodą debesį, kuris 
tarytum potvynio banga pajudėjo jo link. 

Sugriebęs lagamino rankeną Ronis apsisuko ir nukurnėjo jiems iš 
paskos. Nenutuokdamas, kur skubąs, jis paprasčiausiai bėgo, sparčiai 
kilnodamas kojas ir iš paskos vilkdamas lagaminą, nė neatsisukdamas 
pažiūrėti, — tiesą sakant, jam tai jau visiškai neberūpėjo, — ar nenu- 
krito lagaminėlis, buvęs ant kelioninio lagamino viršaus. Bėgo kiek tik 
kojos neša nuo juodojo debesies ir bokšto, kurio griuvimo griausmas 
pasiekė jo ausis, persmelkė širdį ir sielą. 

Jis bėgo, kad išgelbėtų savo gyvybę. 


19 
2007-ųjų spalis 


Atrodo, kad liftas atgijo ir virto kažkokiu antgamtišku žvėrimi. 
Ebei kvėpuojant, jis dūsavo, girgždėjo, vaitojo. Jai judant, siūbavo, rai- 

tėsi, suposi. Jos burna ir gerklė buvo perdžiūvusios, o liežuvis ir gomu- 
rys nelyginant sugeriamasis popierius tučtuojau sugerdavo kiekvieną 
seilių lašelį. 

Ebei į veidą nepaliaujamai pūtė šaltas skersvėjis. 

Ji tamsoje apgraibomis suieškojo telefono mygtuką, o tada pa- 
spaudė jį, įjjungdama ekrano apšvietimą. Ji tai daro kas kelios minutės, 
tikrindama, gal atsirado ryšio signalas, ir norėdama nors mažyčiu švie- 
sos spinduliu apšviesti savo nestabilią, nuolat siūbuojančią kamerą. 

Jokio signalo. 

Ekrane švietė skaičiai 13.32. 

. Ji vėl pabandė surinkti numerį 999. Tačiau silpnas, trumpam atsi- 
radęs signalas buvo dingęs. 

Drebėdama Ebė dar kartą perskaitė tekstinį pranešimą, kuris vis 
dėlto pasiekė adresatą: 


Aš žinau, kur tu. 


Nors siuntėjo numeris nebuvo žinomas, ji žinojo, kas jis; atsiųsti 
šį pranešimą galėjo tik vienas žmogus. Tačiau iš kur jis gavo jos telefo- 
no numerį? Tai ją dabar labiausiai neramino. Iš kur tu, po galais, žinai 
mano numerį“ 

Ji naudojosi išankstinio apmokėjimo kortele, o telefoną įsigijo 
sumokėdama už jį grynaisiais. Ji buvo mačiusi begalę laidų apie fa- 
rus, todėl gerai žinojo, jog taip elgiasi įvairaus plauko nusikaltėliai, 
norėdami, kad jų nesusektų. Tokiais telefonais naudojasi ir narkotikų 
prekeiviai. Ebė jį nusipirko, kad galėtų paskambinti netoliese, Istborne, 
gyvenančiai savo motinai ir pasidomėti jos sveikata; paskambinti vis 
dar neva iš užsienio ir pasakyti, kad jai sekasi gerai. Jai beveik taip pat 
buvo svarbu palaikyti ryšį su Deivu ir kartkartėmis nusiųsti vieną kitą 
nuotrauką. Taip ilgai nematyti mylimo žmogaus buvo labai sunku. 

Staiga į galvą toptelėjo mintis: 0 jeigu pranešimo siuntėjas buvo 
nuvykęs pas jos motiną? Tačiau net jeigu ir taip, jos telefono numerio 
jis vis tiek nebūtų sužinojęs. Ebė jį visada rūpestingai saugojo. Be to, 
vakar kalbant telefonu jos mama buvo gana geros nuotaikos ir iš balso 
nieko negalėjai įtarti. 

Galbūt jis sekė Ebę ir matė, kur ji pirko telefoną, ir taip sužinojo 
numerį? Ne. Tai neįmanoma. Ji įsigijo telefoną mažoje mobiliųjų tele- 
fonų krautuvėlėje vienoje šalutinėje gatvelėje greta Prestono aikštės, 
kur galėjo būti tikra, kad niekas jos neseka. Tai buvo geriausias pasi- 
rinkimas. 

Ar jis dabar yra jos name? O jeigu tai jis kaltas dėl lifto avarijos? 
Gal jis pasinaudojo tuo, kad galėtų įsilaužti į jos butą?.. O jei jis dabar 
naršo po butą? 

O jeigu surado... 

Negali būti. 

Ji vėl žvilgtelėjo į ekraną. 

Gautas pranešimas ją baugino vis labiau ir labiau. Ebė drebėjo 
iš baimės. Apimta panikos ji atsistojo, užgesus ekranui vėl paspaudė 
mygtuką ir jau kokį šimtąjį kartą sukišo pirštus į kabinos durų tarpą, 
bandydama jas atplėšti jėga ir verkdama iš nevilties. 

Durys nejudėjo. 

Maldauju, maldauju, atidarykite. O, Dieve, maldauju, atidaryk. 

Liftas vėl grėsmingai sujudėjo. Mintyse ji trumpam išvydo narus 
ryklių narve ir į jo virbus nosimi baksnojantį Didįjį baltąjį. Tai štai į ką 
jis jai buvo panašus. Į Didįjį baltąjį ryklį. Į bejausmį, beširdį grobuonį. 
Jai tikriausiai pasimaišęs protas, kad ji sutiko su tuo, nusprendė Ebė. 

Jeigu jos gyvenime kada nors buvo momentas, kai ryžtas pasiekti 
tikslą buvo visiškai nusilpęs, — o ji būtų sutikusi atiduoti viską, ką 
tik turėjo, kad galėtų pasukti laikrodžio rodykles atgal, — tai dabar ir 
buvo tas momentas. 


20 
2007-ųjų spalis 


Mėsinės musės, arba mėlynšiknės, kaip jas vadina australai, užuo- 
džia lavoną per dvidešimt mylių. Ši savybė joms teikia didelį pranašu- 
mą prieš konkurentus, kaip, beje, ir kriminalinių naujienų reporteriams, 
— taip savo komandos nariams mėgo kartoti Rojus Greisas. Jos minta 
skystų proteinų išskyromis, kurias skleidžia irstantis kūnas. Nedaug kuo 
skiriasi nuo kriminalinių naujienų reporterių, — mėgo pridurti jis. 

Nieko nuostabaus, kad tuo metu vienas iš jų, atkakliausias ir, 
reikia pripažinti, geriausiai informuotas Argus kriminalinių naujienų 
reporteris Kevinas Spinela, jau mindžikavo už NVT vano durų. Tiesą 
sakant, kartais šis žmogus būdavo pernelyg gerai informuotas. 

Radiotelefonu jį suradusiam ir apie reporterį pranešusiam įvykio 
vietos apsaugininkui Greisas atsakė, kad su žurnalistu pasikalbėsiąs, ir 
netrukus išėjo į lietų, pajutęs palengvėjimą, jog nereikės kvėpuoti nosį 
riečiančiu Normano Potingo dvoku. Eidamas prie reporterio, pastebė- 
jo netoliese besisukiojančius du fotografus. 

Spinela lūkuriavo be skėčio, rankas susigrūdęs į kišenes, vilkėjo 
permirkusį guminį apsiaustą pakelta apykakle, su epoletais ir diržu. 
Liaunas, pailgaveidis, trečią dešimtį įpusėjęs vyrukas gyvomis akimis, 
tarp dantų intensyviai malantis kramtomąją gumą. Jo reti, tamsūs, at- 
gal sušukuoti ir geliu sutepti plaukai buvo sušiaušti lietaus. 

Po reporterio apsiaustu Greisas išvydo juodą dalykinį kostiumą 
ir marškinius, kurie atrodė bent jau vienu dydžiu per platūs, tarytum 
jis būtų nusipirkęs juos išaugai. Jų apykaklė buvo visiškai laisva, nors 
po ja matėsi negrabiai, bet stipriai suveržtas tamsiai raudono šilkinio 
kaklaraiščio mazgas. Prašmatnūs juodi bateliai buvo aplipę purvu. 

— Truputį vėluojate, sūneli, — vietoje pasisveikinimo pratarė 
Greisas. 

— Vėluoju? — reporteris suraukė antakius. 

— Mėsinės musės aplenkė tamstą keleriais metais. 

Spinela nežymiai šyptelėjo, nebūdamas tikras, ar Greisas jį erzina 
piktai, ar ne. | 

— Ar galėčiau jums, vyresnysis detektyve, užduoti keletą klau- 
simų? 

— Spaudos konferencija — pirmadienį. 

— O galbūt jau dabar galėtumėte man kai ką papasakoti? 

— O aš pamaniau, galbūt jūs galite man ką nors papasakoti... 
šiaip ar taip, jūs visuomet būnate informuotas geriau nei aš. 

Reporteris ir vėl nesuprato, ką detektyvas turįs omenyje. Lūpų 
kampučiais pritariamai šyptelėjęs, Spinela paklausė: 

— Girdėjau, šioje statybų aikštelėje, nuotekų šalinimo sistemoje, 
radote moters skeletą. Ar tai tiesa? 

Atsainus pastarojo kalbėjimo būdas, tarytum radinys būtų buvęs 
visiškai bereikšmis, Greisą supykdė. Vis dėlto jis privalėjo išlikti ramus. 
Atvirai demonstruodamas Spinelai savo priešiškumą nieko nelaimėsi; 
iš bendravimo su žiniasklaidos atstovais patirties jis jau žinojo, kad 
geriausia išeitis — būti saikingai paslaugiam. 

— Griaučiai yra žmogaus, — atsakė jis, — bet lytis dar nėra ga- 
lutinai nustatyta. 

— Aš girdėjau, kad tai neabejotinai moteris. 

Greisas šyptelėjo. 

— Matote, ne veltui ką tik sakiau, kad jūs informuotas geriau nei aš. 

— Taigi... hm... nejaugi? | 

— Kuo jūs labiau pasitikite — savo šaltiniu ar manimi? 

Reporteris keletą sekundžių įdėmiai žiūrėjo į Greisą, tarsi tikė- 
damasis detektyvo akyse perskaityti atsakymą. Ant jo nosies galiuko 
susidarė lašas, bet jis jo nenušluostė. 

— Ar galėčiau dar šio bei to paklausti? 

— Jei greitai — taip. 

— Teko girdėti, kad nuo pirmadienio Sasekso policijoje pradės 
dirbti naujas jūsų kolega, perkeltas iš Londono policijos, vyresnysis 
detektyvas Pju? 

Greisas pajuto, kaip įsitempė kūnas. Dar viena pasipūtėliška pas- 
taba, ir jis kumščiu numuš lašą nuo Spinelos nosies. 

— Jūs teisingai išgirdote. 

— Kiek man žinoma, Londono policija pirmoji visoje Jungtinėje 
Karalystėje ėmėsi realiai mažinti biurokratiją. 

— Nejaugi? Jūs taip manote? 

Reporterio kandus šypsnys buvo beveik nepakenčiamas, galėjai 
pamanyti, kad jis žino viską, tik ne viską pasako. Greisui netgi šovė į 
galvą mintis, kad šiam Žmogui informaciją galbūt nutekina pati Ali- 
sona Vosper. 

— Jie samdo civilius klerkus, kurie registruoja į areštinę atga- 
bentus pažeidėjus, o pareigūnai gali iškart grįžti į budėjimą, užuot 
ištisas valandas pildę dokumentus, — tęsė Spinela. — Ar nemanote, 
kad Sasekso kriminalinis skyrius turės ko pasimokyti iš vyresniojo 
detektyvo Pju? 

Tramdydamas pyktį Greisas atsargiai rinko žodžius: 

— Esu tikras, kad vyresnysis detektyvas Pju bus svarbus Sasekso 
kriminalinio skyriaus komandos narys, — pagaliau atsakė jis. 

— Ar galėčiau pacituoti jūsų žodžius? Galima? — šypsena darėsi 
dar kreivesnė. 

Ką gi tu, niekšeli, dar žinai? 

Greiso radiotelefonas vėl sutraškėjo. Jis pakėlė jį prie ausies. 

— Rojus Greisas klauso. 

Skambino vienas iš tunelyje dirbusių nusikaltimo vietos tyrėjų, 
Tonis Moningtonas. 

— Pamaniau, Rojau, kad tau turėtų būti įdomu — atrodo, rado- 
me pirmąjį galimą daiktinį įrodymą. 

- Greisas mandagiai atsiprašė reporterio, paskambino Normanui 
Potingui ir šiam pasakęs, kad užtruks dar keletą minučių, patraukė 
atgal į nuotekų šalinimo kanalą. Keista, kaip viskas akimirksniu gali 
pasikeisti, galvojo jis. Dar ką tik jis laukė nesulaukė, kada galės ištrūkti 
iš tunelio, o dabar, kai jam atsivėrė alternatyvos — stovėti lietuje ir 
kalbėtis su Spinela ar grįžti atgal į pridususį NVT vaną, kur jo laukė 
Normanas Potingas, — jis staiga pasirinko tunelį. 


21 
2007-ųjų spalis 


Tai Ebės kambario draugė Sju visiškai netyčia pakeitė jos gyveni- 
mą. Jiedvi susipažino dirbdamos bare, Melburno uosto rajone Jaroje, 
ir nuo pat pirmos dienos tapo draugėmis. Abi buvo bendraamžės, o 
Sju, kaip ir Ebė, atvyko į Australiją iš Anglijos ieškodama nuotykių. 

Vieną vakarą, beveik prieš metus, Sju Ebei papasakojo, kad bare 
lankėsi pora išvaizdžių tipų, keleriais metais už jas vyresnių, bet labai 
dailių, ir jie vėliau užmezgė su ja pokalbį. Vyrukai pasakojo, kad yra 
sumanę su linksma kompanija sekmadienį surengti pikniką gamtoje 
ir pakvietė ją prisijungti, jeigu esanti laisva, o jei norinti, galinti atvykti 
su drauge. 

Neturėdamos geresnių pasiūlymų merginos sutiko. Piknikas 
vyko puikiuose viengungiškuose, tačiau prabangiuose apartamen- 
tuose viename iš hipiškiausių Merlburno rajonų, pro kurių langus 

atsivėrė nuostabus vaizdas į pajūrį. Tačiau pirmosiomis valandomis, 
jausdamasi beveik apkvaitusi, Ebė vargu ar atkreipė dėmesį į aplinką, 
nes ji negalėjo atitraukti akių nuo ją pakerėjusio šeimininko Deivo 
Nelsono. 

Vakarėlyje dalyvavo dar pora tuzinų žmonių. Vyrai, jauniausi iš 
kurių buvo maždaug dešimt metų už ją vyresni, o vyriausiųjų amžius 
galėjo siekti ir šešiasdešimt, atrodė panašūs į filmų apie gangsterius 
statistus, o brangenybėmis apsikarsčiusios moterys tarytum ką tik 
buvo išėjusios tiesiai iš grožio salonų. Tačiau ir jie Ebei buvo nė 
motais. Tiesą sakant, nuo pat tos akimirkos, kai tik peržengė namų 
slenkstį, ji tikriausiai niekam nepratarė nė žodžio. 

Deivas buvo aukštas, lieknas, bebaigiąs ketvirtą dešimtį, šiurkščių 
manierų, bet geraširdis vyras, stipriai įdegęs, trumpais, geliu suteptais 
plaukais ir persisotinusio gyvenimu žmogaus veidu, kuris, jaunystėje 
greičiausiai buvęs labai gražus, dabar bylojo apie turiningą praeitį ir 
ramią, užtikrintą dabartį. Beje, ji nuo pat pradžios, vos tik jį pamačiusi, 
taip ir pasijuto. Rami. 

Šeimininkas vaikščiojo stebėtinai lengvai, nelyginant grakštus 
gyvūnas, visą popietę dosniai vaišindamas svečius iš didelių „Krug“ 
butelių. Jis buvo pavargęs, kaip pats sakė, nes ištisas tris paras lošė 
pokerį tarptautiniame turnyre, „Aussie Millions, vykusiame „Crown 
Plaza“ kazino. Sumokėjęs tūkstančio dolerio dalyvio mokestį, Deivas 
atsilaikė keturis ratus, banke tuo metu buvo daugiau kaip šimtas tūks- 
tančių, o jis ėmė ir prakišo. Viskas per tuos sumautus tūzus, paaiškino 
jis Ebei sielvartingu balsu. Iš kur jis galėjo Žinoti, kad tas vaikinas turįs 
du užverstus tūzus? O, Dieve, juk pas jį buvo trys karaliai ir dar dvi 
nežinomos kortos! 

Ebė niekada nebuvo žaidusi pokerio. Tačiau aną vakarą, kai sve- 
čiai išsiskirstė, jis pasisodino ją šalia savęs ir ėmė mokyti. Ebei patiko 
jai rodomas dėmesys, patiko, kaip jis visą laiką į ją žiūrėjo, kaip sakė, 
kad ji labai graži, o paskui — kad ji nuostabi, o dar vėliau — kaip jis 
gerai jaučiasi, paprasčiausiai būdamas kartu su ja. Visą tą laiką, kai 
jiedu sėdėjo vienas šalia kito, jis beveik nenuleido nuo jos akių, lyg 
niekas daugiau jam nebūtų rūpėję. Tai buvo geros, rudos su žaliu at- 
spalviu, gyvos akys, tačiau galėjai jose įžiūrėti ir liūdesio krislelį, ta- 


76 PETER JAMES * MIRUSIOJO PĖDSAKAIS 


rytum jį būtų kamavęs koks skaudus praradimas. Kaip tik dėl to Ebė 
jautė poreikį apgaubti jį motiniška globa ir saugoti. 

Jai patiko klausytis jo pasakojimų apie keliones, apie tai, kaip jis 
praturtėjo prekiaudamas retais pašto ženklais ir žaisdamas pokerį, 
dažniausiai internete. Deivas buvo netgi sukūręs savitą lošimo sistemą, 
kuri, kai jis jai papasakojo, atrodė labai aiški, bet kartu ir labai gudri. 

Internetinis pokeris žaidžiamas dieną naktį be pertraukos visa- 
me pasaulyje. Deivas atidžiai stebėdavo laiko zonas ir žaidimui regis- 
truodavosi ten, kur dar tik brėkšdavo rytas, o žaidėjai būdavo pavargę 
ir dažnai truputį išgėrę. Pirmiausia jis kurį laiką stebėdavo situaciją, 
paskui prisijungdavo. Išsimiegojusiam, budriam ir blaiviam vyrui tai 
garantavo lengvą pasipelnymą. 

Ebę visada žavėjo vyresni už ją vyrai, ir šis iš pažiūros kietas, ta- 
čiau smulkučius, trapius ir gražius pašto ženklus aistringai įsimylėjęs 
vyrukas, susižavėjimo kupinu balsu pasakojęs jai apie jų sąsajas su is- 
torija, tiesiog ją užbūrė. Senamadiškai išauklėtai merginai iš Britanijos 
Deivas atrodė visiškai kitoks nei anksčiau jos sutikti vyrai. Nors jis ir 
atrodė pažeidžiamas, jame buvo kažkas tokio nepaprastai stipraus ir 
vyriško, dėl to Ebė būdama su juo jautėsi saugi. 

Pirmą kartą gyvenime ji be jokių skrupulų nusižengė savo pa- 
čios nuostatoms ir jau tą pačią naktį permiegojo su savo naujuoju 
pažįstamu. O praėjus vos dviem savaitėms persikėlė pas jį gyventi. Jis 
veždavosi ją apsipirkti, siūlydavo rinktis prabangius drabužius, o po- 
kerio turnyre laimėjęs stambesnę pinigų sumą, sugrįžęs namo dažnai 
padovanodavo jai kokį papuošalą, naują laikrodį ar nepaprastai praš- 
matnią gėlių puokštę. 

Sju kaip įmanydama stengėsi atkalbėti Ebę, atkreipti draugės 
dėmesį į tai, kad šis vyras esąs gerokai už ją vyresnis, į tai, kad jo pra- 
eitį gaubia nežinomybė, o ir garsėja jis kaip donžuanas, arba, kalbant 
atvirai, kaip serijinis dulkintojas. 

Tačiau Ebė to nepaisė, pirmiausia ji nutraukė draugystę su Sju, o 
paskui ir su visais kitais draugais ir draugėmis, su kuriais susipažino 
atvykusi į Melburną. Ji džiaugėsi sukiodamasi Deivo aplinkoje, kurią 
sudarė gerokai vyresni ir, tai jai buvo svarbiausia, daug žavingesni ir 
įdomesni žmonės. Dideli pinigai ją visuomet masino, o šie žmonės 
labai mėgo išlaidauti. 


PETER JAMES * MIRUSIOJO PĖDSAKAIS 77 


Kai buvo mergaitė, per atostogas mokykloje ją tėvas kartais pasi- 
imdavo kartu su savimi į darbą — jis klodavo plyteles gyvenamosiose 
patalpose ir vonios kambariuose. Jai patiko padėti tėvui, bet dar labiau 
patiko pasiturinčių žmonių namai, juolab kad kai kurie iš jų atrodė 
tiesiog nuostabūs. Jos motina dirbo Houvo viešojoje bibliotekoje, o jų 
horizontas apsiribojo mažu vienbučiu nameliu Holingbure su kukliu 
sodeliu, kurį jos gimdytojai taip kruopščiai puoselėjo. 

Paaugusi Ebė jautėsi vis labiau ribojama ir varžoma jos kuklių iš- 
teklių. Būdama paauglė ji godžiai skaitydavo Danielos Stil, Džekės Ko- 
linz, Barbaros Teilor Bredford ir kitų autorių romanus, pasakojančius 
apie turtuolių ir gražuolių gyvenimus, o kas savaitę — OK! ir Hello! 
žurnalus, nuo kurių negalėdavo atsitraukti. Ji slapčia puoselėjo svajo- 
nes apie pasakiškus turtus, kurie suteikia tiesę į prabangius namus ir 
į saulėje tviskančias jachtas. Troško daug keliauti ir giliai širdyje buvo 
įsitikinusi, kad vieną gražią dieną pagaus savo laimės paukštę. Kai jai 
suėjo trisdešimt, Ebė sau pačiai pasižadėjo tapti turtuole. 

Išgirdusi, kad suimtas Deivo draugas, kuriam pareikšti kaltini- 
mai dėl trijų žmogžudysčių, ji buvo priblokšta, tačiau negalėjo ne- 
jausti susijaudinimo virpulio. Po kurio laiko vienas iš jų draugų rato 
buvo nušautas savo automobilyje, kai stebėjo vaikų futbolo treniruo- 
tę, savo sūnų dvynių akyse. Ebė ėmė suprasti, kad ji dabar yra dalis 
visai kitokios kultūros nei toji, kuriai priklausė anksčiau, augdama, ir 
kuri jai buvo gerai pažįstama. Vis dėlto, nepaisant dėl šio vyro mir- 
ties patirto sukrėtimo, laidotuvės ją sužavėjo. Tai, kad ji buvo su šiais 
žmonėmis, ir tai, kad jie ją priėmė į savo ratą, jai buvo svarbiausias 
įvykis gyvenime. 

Tuo pat metu Ebė ėmė domėtis, kuo dar Deivas užsiima. Buvo 
pastebėjusi, kad jos draugas kartkartėmis pataikauja vyrukams, kurie, 
anot jo, buvo svarbiausi veikėjai, ir stengiasi prie jų prisidėti. Vieną 
rytą ji nugirdo, kaip jis telefonu kažkam aiškino, kad prekyba pašto 
ženklais yra puiki priedanga pinigams plauti ir išplėsti savo veiklą 
visame pasaulyje; iš jo žodžių susidarė nuomonę, kad Deivas nori par- 
duoti jiems savo idėją. 

Ebei tai ne per labiausiai patiko. Ne dėl to, kad jai būtų rūpėję, 
ar visą tą laiką, kai su šiais žmonėmis trynėsi po barus ir linksminosi, 
jiedu buvo laikomi pašaliniais. Bet, tiesą sakant, bendradarbiavimas 

su jais — mažne maldavimas leisti jam prisidėti prie jų — pažemino 
Deivą jos akyse. O vis dėlto giliai širdyje ji jautė, kad prireikus pa- 
dėtų jam, jei tik Deivas peržengtų tą vidinę sieną, kuria buvo nuo jos 
atsitvėręs. Juk netgi po kelių bendro gyvenimo mėnesių ji žinojo apie 
savo draugo praeitį neką daugiau, nei po pirmojo jųdviejų susitikimo, 
išskyrus tai, kad jis buvo du kartus vedęs ir abi skyrybas išgyveno labai 
skausmingai. 
Galiausiai vieną dieną ji iš Deivo išgirdo stulbinančią naujieną. 


22 
2007-ųjų rugsėjis 


Žvilgantis mėlynas „Holden“ pikapas dūmė į vakarus, tolyn 
nuo Melburno. Em Džei, aukštas, jaunas dvidešimt aštuonerių vyras 
juodais it degutas plaukais ir banglentininko kūnu, su geltonais marš- 
kinėliais ir bermudais, viena ranka laikė vairą, kita, laisvąja, buvo ap- 
kabinęs per pečius Lizą. 

Visureigio amortizatoriai ir platūs ratlankiai, apmauti minkštos 
gumos padangomis, garantavusiomis puikų sukibimą su vingiuojan- 
čiu keliu, leido riedėti kone prisiplojus prie žemės. Jis didžiavosi ir 
negalėjo atsidžiaugti šiuo automobiliu, todėl ir dabar, skriedamas pla- 
čiais užmiesčio laukais, patenkintas klausėsi per išmetamąjį vamzdį 
girdimo aštuonių cilindrų ir 5,7 litro variklio burzgimo. Jiems iš de- 
šinės mylių mylias driekėsi saulės išdeginti slėniai. Iš kairės, už suvar- 
gusios spygliuotos vielos užtvaros, ne per toliausiai nuo kelio bangavo 
gražiai išlenktos rusvos kalvos, bylojančios apie šešerius metus iš eilės 
šį kraštą veik be atilsio lankančią sausrą. Ten pat, tarp kalvų, matėsi 
keletas laibų medžių, primenančių skustuvo paliktus nepaliestus pa- 
vienius šerius ant veido. 

Išaušo šeštadienio rytas, ir Em Džei gali net dviem dienoms pa- 
miršti savo varginančias studijas. Po mėnesio jam teks laikyti biržos 
maklerio egzaminą ir sėkmės atveju jis išsaugos darbo vietą savo 
dabartinėje darbovietėje „Macguarie“ banke. Nepaisant sausros, pava- 
saris šiemet gerokai vėlavo, o šis savaitgalis po niūrių žiemos mėnesių 

žadėjo pagaliau tikrai gerą orą. Em Džei pasiryžo nepraleisti tokios 
puikios progos. 

Jie neskubėdami riedėjo pirmyn. Turėdamas šešis baudos taškus 
jis vairavo labai apdairiai, stengdamasis neviršyti leistino greičio. O be 
to, ir skubėti nebuvo jokio reikalo. Jis jautėsi laimingas, be galo laimin- 
gas, būdamas kartu su šia mergina, kurią mylėjo, jautė pasitenkinimą 
vairuodamas automobilį, stebėdamas gamtovaizdį, žinodamas, kad 
dabar dar tik šeštadienio rytas ir jam prieš akis visas savaitgalis. 

Galvoje kirbėjo kažkur skaityta mintis: „Laimė nėra turėti tai, ko 
tu geidi; laimė — norėti to, ką turi.“ | 

Jis dabar pasakė šią frazę Lizai, ir ji pripažino, kad tai — nuosta- 
būs žodžiai, kad ji su tuo sutinkanti. Visiškai. Mergina jį pabučiavo. 

— O, Em Džei, tu žinai tiek daug puikių dalykų! 

Jis išraudo. 

Ji spustelėjo mygtuką, ir iš beprotiškai brangios garso sistemos, ku- 
rią jis buvo įrengęs, pasigirdo stiprus „Whitlams“ dunksėjimas. Dunk- 
sėjo ir jų stovyklavimo reikmenys bei padėklas su VB alumi, sukrauti 
po neperšlampamu brezentu, ištemptu už pikapo kabinos. Dunksėjo ir 
jo širdis. Buvo taip gera čia važiuoti, džiaugtis gyvenimu, pajusti, kaip 
pro atvirą automobilio langą į veidą dvelkia šiltas vėjelis, užuosti Lizos 
kvepalus, jausti švelnų jos šviesių garbanų prisilietimą prie riešo. 

— Kur mes esame? — pasiteiravo Liza, nors jai tai ne kažin kiek 
terūpėjo. 

Ji irgi džiaugėsi. Džiaugėsi, kad galėjo atitrūkti nuo įprastos dar- 
bo savaitės rutinos — ji atstovavo farmacijos kompanijos gigantui 
„Wyeth“ ir nuolat lankydavosi gydymo įstaigose, rengdama vaistų 
hemofilijai gydyti pristatymus. Buvo gera vilkėti vien tik laisvus bal- 
tus marškinėlius, mūvėti rožinius šortus, o ne verslo kostiumėlį, kurį 
dėvėdavo ištisą savaitę. Tačiau labiau už viską Liza džiaugėsi galimybe 
praleisti savaitgalį kartu su Em Džei. 

— Jau visai arti, — atsakė jis. 

Jie pravažiavo šešiakampį kelio ženklą, vaizduojantį juodą dviratį 
geltoname fone, ir sustojo T formos sankryžoje, prie skeletą prime- 
nančios spindulinės pušies, kurios viršūnę it nevykusiai pritaikytas tu- 
petas vainikavo tankus spyglių kuokštas. Staiga tiesiai jiems prieš akis 

išdygo stati plika kalva su kur ne kur išsibarsčiusiais krūmokšniais, į 
kuriuos žiūrint neapleido nuojauta, kad juos kažkas ėmė ir priklijavo 
„Velcro“ klijais. 

Liza, gimusi ir užaugusi Anglijoje, į Australiją atvyko prieš dvejus 
metus. Prieš keletą mėnesių ji iš Perto persikėlė į Melburną, todėl vie- 
tovė jai buvo nežinoma. 

— Prieš kiek laiko čia buvai? — pasidomėjo ji. 

— O, jau prieš kelerius metus, galbūt prieš dešimt. Atvažiuoda- 
vau čionai su tėvais, kai buvau vaikas, — atsakė draugas. — Šią vietą 

Staiga pajutęs energijos antplūdį, Em Džei spustelėjo akcelera- 
toriaus pedalą. Visureigis šovė pirmyn, žvygtelėjo padangos, ant kelio 
palikdamos ryškų atspaudą, o iš išmetamojo vamzdžio pasigirdo gar- 
sus riaumojimas. 

Po kelių minučių jie privažiavo ant stulpo iškeltą ženklą BARvO- 
NO UPĖ, tada Em Džei sumažino greitį, o pravažiavęs dar vieną ženklą 
— STOUNHEIVENAS IR POLOKSO BRASTA, — ėmė dairytis į dešinę. 

Netrukus jis staiga nuspaudė stabdžio pedalą ir pasuko į vieškelį. 

— Aš visiškai tikras, kad ta vieta — čia! — šūktelėjo Em Džei. 

Jiedu kratėsi tolyn dar maždaug penkis šimtus jardų. Iš dešinės 
driekėsi laukai, o kairėje augo krūmai, užstojantys prie upės vedančią 
krantinę, kurios dar nesimatė. Pravažiavo senų mūrinių atramų pa- 
laikomą plieninių sijų tiltą, stūksantį jiems iš kairės, o paskui tankūs 
krūmai visiškai užstojo vaizdą. Keliukas staiga leidosi žemyn ir vėl 
pasirodė, tik jau kitoje pusėje. Po kelių minučių jis praplatėjo ir buvo 
toks keletą jardų, kol pradingo aukštuose brūzgynuose, už kurių pra- 
sidėjo tankūs krūmai. 

Em Džei sustabdė automobilį ir užtraukė rankinio stabdžio svir- 
tį. Virš jų pakilo dulkių sūkurys. 

— Sveika, atvykusi į rojų, — pasveikino jis. 

Jiedu pasibučiavo. 

Po kelių sekundžių abu išsiropštė iš automobilio. Viešpatavo 
absoliuti, tačiau maloni tyla. Dzingtelėjo pikapo variklis. Ore tvyrojo 
sudžiūvusios žolės kvapas. Tarytum kažką kviesdamas švilptelėjo pa- 
lapinukas ir vėl stojo tyla. Apačioje į tolį lyg gyvatė ringavo saulėje 

tviskantis vanduo, o toliau, kaitrių priešpiečio saulės spindulių kepi- 
namos, driekėsi plikos rudos kalvos, kurių šlaituose tik kur ne kur 
aukštyn stiebėsi pavienės akacijos arba vienas kitas eukaliptas. Tylos 
nedrumstė nė menkiausias garsas ir jie akimirką pasijuto taip, lyg būtų 
buvę vieninteliai šios planetos gyventojai. 

— O, Dieve, — pratarė Liza, — koks grožis... 

Apie jos veidą ėmė zvimbti musė, bet ji tuojau pat ją nubaidė. At- 
skrido antra, ji nubaidė ir šią. 

— Senos geros musės, — tarė Em Džei. — Vadinasi, atvažiavome 
į tą pačią vietą! 

— Na, žinoma, jos tave dar prisimena! — nusijuokė Liza, ant 
kaktos nutūpus trečiai musei. 

Jis draugiškai kumštelėjo jai į pašonę, paskui staigiais judesiais 
keletą kartų mostelėjo ranka sau priešais veidą, australišku saliutu nu- 
baidydamas įkyriai zyziančias muses. Tada, viena ranka apglėbęs Lizą, 
Em Džei pasivedėjo ją į proskyną brūzgynuose. 

— Iš čia mes įprastai nuleisdavome į vandenį savo kanoją, — pa- 
aiškino jis. 

Ji nužvelgė statų, smėlėtą, šakiais apaugusį šlaitą, kuris buvo kaip 
tikras slipas valčiai nuleisti į apačioje, už gerų trisdešimties jardų 
tekančią upę. Jos vaga buvo maždaug dvidešimties jardų pločio, o 
vanduo beveik stovėjo, kaip malūno tvenkinyje. Vandens paviršiuje 
tupėjo keletas žirgelių, galbūt maitinusių moskitų lervas, o gal dėjusių 
kiaušinėlius, dar keli plazdeno ore. Upėje aiškiai atsispindėjo kitame 
krante augantys krūmokšniai. 

— Vau! — aiktelėjo Liza. — Vaaaaau! Kokia grožybė! 

Paskui ji pastebėjo eilę į šlaitą sukaltų baltų lazdų. Ant kiekvienos 
iš jų buvo tiksliai nubrėžtos juodos žymos. 

— Kai buvau vaikas, — tarė Em Džei, — vandens lygis buvo iki čia. 

Jis parodė į viršutinę žymę. 

Liza suskaičiavo, kad iki vandens yra aštuonios lazdos. 

— Nejaugi vanduo tiek daug nuslūgo? 

— Globalaus atšilimo padariniai... — paaiškino jis. 

Pakėlusi akis ji išvydo kažką panašaus į koriko virvę su gale su- 
raizgyta kilpa, pritvirtintą prie toli išsikišusios storo nelyginant dram- 
blio koja medžio šakos. 

— Mes ja naudodavomės šokinėdami į upę! — linksmai šūktelėjo 
Em Džei. — Tais laikais šuolis būdavo labai trumpas. 

— O dabar turbūt kokie penki jardai. 

Jis nusirengė marškinėlius. 

— Einam? 

— Pirmiau pasistatykime palapinę! 

— Velniop, Liza, juk mums prieš akis dar visa diena, galėsime sta- 
tyti! Aš degu! — jis toliau rengėsi. — Žinok, musės nekenčia vandens. 

— Pirmiau man pasakyk, koks vanduo, tada pagalvosiu! 

— Tu tikra mižnė! 

Liza nusijuokė. Em Džei visiškai išsirengė, paskui trumpam din- 
go krūmokšniuose. Po kelių sekundžių išvydo jį besiropščiantį į šoną 
išsikišusia medžio šaka. Pasiekęs virvę, kuri jai pasirodė pavojingai 
nuspurusi, jis apsivertė ir įsikibo į kilpą. 

— Tik būk atsargus, Em Džei! — išsigandusi šūktelėjo Liza. 

Tuo tarpu jis, viena ranka laikydamasis už virvės, kita sudavė sau 
į krūtinę ir keletą kartų garsiai, it būtų Tarzanas, sušuko. Po akimirkos 
jau skriejo virve per upę, basomis kojomis veik siekdamas vandenį, 
paskui, pasisupęs keletą kartų pirmyn ir atgal, pasileido ir šoko į van- 
denį. Pasigirdo garsus pūkštelėjimas. 
galvą, nupurtydamas ant veido užkritusius šlapius plaukus. 

— Nuostabu! Šok pas mane, baikštuole! 

Em Džei nusiyrė tolyn, atlikdamas porą stiprių grybšnių krauliu, 
bet tuojau pat pakėlė galvą ir skausminga veido išraiška atsigręžė į 
draugę. 

— Tai šūdas! — springdamas suburbuliavo jis. — Šūdas! Oi! Kad 
tu žinotum, kaip stipriai susimušiau koją! 

Liza juokėsi. | 

Em Džei panėrė. Po akimirkos vėl pasirodė, bet veidas išdavė 
paniką. 

— Po perkūnais, Liza! — šūktelėjo jis. — Čia automobilis! Upėje 
nuskendęs automobilis! 

23 
2001-ųjų rugsėjo vienuoliktoji 


Lorena stebeilijo į ekraną nustėrusi ir negalėdama patikėti savo 
akimis. Tarp pirštų laukė užmiršta, taip ir neuždegta cigaretė. Priešais 
filmavimo kamerą stovinti ir lyg prisukta tarškanti žurnalistė atrodė 
net neįtaria apie jai už nugaros, vos už kelių šimtų jardų, griūvantį 
Pietinį bokštą. 

Pastatas griuvo tiesiai iš dangaus, išnykdamas pats savyje, o regi- 
nys buvo toks aiškus, nepakeliamai aiškus, tarytum tai būtų buvęs efek- 
tingiausias iš visų kada nors atliktų triukų. Reporterė kalbėjo toliau. 
Tuo tarpu jai už nugaros, po nuolaužomis ir dulkių debesyse, vienas po 
kito dingo automobiliai ir žmonės. Tie, kurie dar buvo likę gyvi, lenk- 
tyniaudami su mirtimi bėgo gatve tiesiai į filmavimo kamerą. 

Jėzau, negi ji nesupranta? 

Žurnalistė lyg niekur nieko toliau skaitė tekstą, kurį matė televi- 
zijos sufleryje arba girdėjo savo ausinėse. 

ATSISUK ATGAL! — Lorena vos ištvėrė nešūktelėjusi. 

Pagaliau moteris atsigręžė. To pakako, kad ji visiškai prarastų ryšį 
su tekstu. Tada išsigandusi skubiai žengė žingsnį į šoną, vos nesuklupo, 
pristatė kitą koją. Ją stumdydami, pro šalį skubėjo žmonės, ir nedaug 
betrūko, kad ji pargriūtų. Grybo formos debesis kone siekė dangų, 
o pločiu aprėpė visą miestą ir lyg lavina ritosi tiesiai į ją. Priblokšta 
reginio ji dar bandė kažką sakyti, tačiau žodžių nesigirdėjo, tarsi būtų 
atjungtas laidas, o netrukus visą ekraną užliejo pilkas blankių kontūrų 
sūkurys, kuris, įtraukęs ir kamerą, virto absoliučiu chaosu. 

Lorena, vis dar tix su kelnaitėmis, girdėjo įvairius šūksnius. Paga- 
liau televizoriaus ekrane pasirodė trūkčiojantis, nešiojamąja kamera 
nufilmuotas vaizdas: ant raudona ir balta spalvomis dažyto gaisrinio 
automobilio krito milžiniška plieno, stiklo ir mūro plokštė. Ji pirmiau- 
sia sulaužė kopėčias, o paskui suplojo vidurinę automobilio dalį — lyg 
plastikinį žaislą, ant kurio ką tik užlipo vaikas. 

— O, Dieve! Mano Dieve! Mano Dieve! — be atvangos šaukė 
moteriškas balsas. 

Buvo girdėti, kaip verkia žmonės. Akimirką vaizdas užtemo, ta- 
čiau tuojau pat vėl pasirodė, ir vėl filmuota nešiojamąja kamera: pro 

šalį šlubavo jaunas vyras, viena ranka stumiantis pirmyn, kuo toliau 
nuo juos besivejančio debesies, moterį, o kita spaudžiantis jai prie vei- 
do krauju permirkusį rankšluostį. 

Paskui iš televizijos studijos pradėta transliuoti žinių laida. Lore- 
na išvydo diktorių, maždaug keturiasdešimties vyrą su švarku ir kak- 
laraiščiu. Kadrai, kuriuos ji ką tik matė, dabar buvo rodomi tiesiai jam 
už galvos sumontuotuose ekranuose. Laidos vedėjas atrodė paniuręs. 

— Gauname pranešimus, kad sugriuvo Pasaulio prekybos centro 
Pietinis bokštas. Po kelių sekundžių jus informuosime apie situaciją 
Pentagone. 

Lorena pabandė prisidegti cigaretę, tačiau ranka taip drebėjo, kad 
ji neišlaikė žiebtuvėlio ir šis nukrito ant grindų. Ji laukė, nė sekundę 
negalėdama atitraukti žvilgsnio nuo televizoriaus ekrano, vildamasi 
pamatyti Ronį. Dabar išvydo susijaudinusią, kažką nesuprantamai 
šaukiančią moterį. Paskui ekrane pasirodė daili moteris su mikrofonu 
rankoje; ji stovėjo tirštų juodų dūmų fone, kuriame tai šen, tai ten 
žybtelėdavo oranžinės liepsnos, o už jų vos buvo galima įžiūrėti žemo 
Pentagono stogo kontūrus. 

Ji surinko Ronio mobiliojo telefono numerį ir vėl išgirdo signalą, 
rodantį, kad linija šiuo metu užimta. 

"Pabandė dar kartą. Dar. Ir dar. Krūtinėje daužėsi širdis, o ir ji pati 
drebėjo, desperatiškai trokšdama išgirsti jo balsą, išgirsti, kad jis gy- 
vas ir sveikas. Tačiau visą laiką galvoje kirbėjo mintis, kad numatytas 
Ronio susitikimas turėjo įvykti Pietiniame bokšte. O Pietinis bokštas 
sugriuvo. 

Ji norėjo, kad televizija rodytų daugiau vaizdų iš Manhatano, o ne 
iš to prakeikto Pentagono. Ronis juk Manhatane, o ne prakeiktajame 
Pentagone. Ji perjungė televizijos kanalą į „Sky News“. Čia rodė kitą 
trūkčiojantį, nešiojamąja kamera nufilmuotą vaizdą — tris dulkinus, 
savo geltonomis rankovėmis plevėsuojančius ugniagesius gelbėtojus 
su šalmais, ant neštuvų nešančius žilaplaukį, tikriausiai lūžius patyrusį 
vyrą. 

Tada Lorena pamatė degantį automobilį. Kiek toliau — degantį 
greitosios medicinos pagalbos automobilį. Iš už jų tvyrančios tamsos 
pasirodė žmonių siluetai. Ronis? Ji pasilenkė į priekį, prie pat didžiulio 


PETER JAMES * MIRUSIOJO PĖDSAKAIS 85 


ekrano. Ronis? Migloje viena po kitos ryškėjo figūros, panašiai kaip 
žmonių veidai ryškinamoje fotografijoje. Ne, ne Ronis. 

Vėl surinko jo telefono numerį. Trumpą akimirką atrodė, kad jai 
pavyks prisiskambinti! Tačiau netrukus jos viltį sužlugdė jau ne kartą 
girdėtas dažnas pypsėjimas. 

„Sky News" dabar pradėjo transliaciją iš Vašingtono. Lorena čiu- 
po nuotolinio valdymo pultelį ir spustelėjo kitą mygtuką. Atrodė, kad 
kiekviena televizijos stotis rodo tuos pačius kadrus, o naujienų laidose 
įsirėžia pirmasis lėktuvas, o paskui ir antrasis. Po kiek laiko tas pats 
vaizdas buvo vėl pakartotas. Ir vėl. 

Suskambo jos telefonas. Staiga nudžiugusi ji paspaudė žalią myg- 
tuką, o jaudulys buvo toks stiprus, kad vos pajėgė atsiliepti. 

— Alio? 

Skambino skalbiamųjų mašinų meistras patvirtinti rytdienai nu- 
matytą vizitą. 


24 
2006-ųjų spalis 


Numatyto taikinio vardas buvo Rikis. Ebė buvo keletą kartų su 
juo susitikusi įvairiomis progomis surengtuose pobūviuose — jis visa- 
da prieidavo prie jos ir be jokių užuolankų užkalbindavo. Tiesą sakant, 
Rikis atrodė esąs patrauklus, todėl ir flirtuoti su juo patikdavo. 

Tai buvo gražus, į penktą dešimtį jau įžengęs vyras, truputį pa- 
slaptingas ir labai pasitikintis savimi, nerūpestingu, jau nebe pirmos 
jaunystės banglentininko veidu. Kaip ir Deivas, jis lengvai bendravo 
su moterimis, o jai užduodavo gerokai daugiau klausimų nei pats 
teikdavosi atsakyti. Rikis taip pat vertėsi prekyba pašto ženklais, ir gan 
sėkmingai. 

Tiesa, ne visi ženklai buvo jo. Teisingiau sakant, jam priklausė 
keturių milijonų svarų sterlingų vertės turtas. Dėl pašto ženklų nuo- 
savybės kartą tarp jų buvo net įvykęs konfliktas. Deivas kadaise jai 
pasakojo, kad jiedu su Rikiu buvo sutarę pasidalyti pajamas po lygiai, 
penkiasdešimt ir penkiasdešimt, tačiau jo partneris dabar norėjo iš- 

siginti savo žodžių ir reikalavo jau devyniasdešimties procentų. Kai 
ji pasidomėjo, kodėl Deivui nenuvykus į policiją, šis tik nusišypsojo. 
Atrodė, kad policija ir vienam, ir kitam yra tabu. 

Šiaip ar taip, bet jo planas buvo geresnis. 


25 
2007-ųjų spalis 


Rojus Greisas vis dar vargo, nors ir pasišvietė halogeniniu spin- 
duliu, bandydamas įžiūrėti, ką Freizeris Teobaldas laikė suėmęs nerū- 
dijančio plieno pincetu. Deja, galėjo įžiūrėti tik kažką melsva. 

Jis prisimerkė, bet nedrįso pats sau pripažinti, kad jau pasiekė tą 
ribą, kai reikalingi akiniai. Tik tada, kai patologas po pincetu pakišo 
nedidelį kvadratinį popieriaus lapelį ir padavė didinamąjį stiklą, Rojus 
matė daug aiškiau. Tai buvo kažkoks pluoštas, plonesnis už žmogaus 
plauką, tarytum plonytė voratinklio gija. Trumpą akimirką jis pasi- 
rodė esąs pusskaidris, bet tuojau pat virto mėlynu, o jo galai virpėjo, 
veikiami silpno Teobaldo rankos drebėjimo ir nuotekų šalinimo tra- 
soje klajojančio ledinio skersvėjo. 

— Moters žudikas pasistengė, kad neliktų jokių įkalčių, — aiški- 
no patologas. — Spėju, kad jis paliko ją čia tikėdamasis, kad anksčiau 
ar vėliau ji bus nunešta nutekamojo vandens ir nuotakumu pateks į 
jūrą, ir manydamas, kad jeigu tokį atstumą įveikia tekalai, tai pakan- 
kamai saugu tokiu pat būdu atsikratyti ir lavonu. 

Greisas vėl nukreipė žvilgsnį į skeletą, niekaip nepajėgdamas at- 
sikratyti minties, kad čia gali būti Sendė. 

— Galbūt, žudikas neatsižvelgė į tai, kad nuotekų šalinimo įren- 
ginys nebūna patvinęs, — tęsė Teobaldas. — Jis nenumatė, kad moteris 
įstrigs sąnašose, O dėl žemo gruntinio vandens lygio srovė kanale bus 
per silpna, kad ją nuneštų. Kas žino, gal buvo nutraukta ir šio kanalo 
eksploatacija. 

Greisas linktelėjo ir vėl pažvelgė į trūkčiojančią giją. 

— Manau, tai kilimo pluoštas. Galbūt ir klystu, bet tikiu, kad la- 
boratorinis tyrimas patvirtins mano spėjimą. Neįtikima, kad jis būtų 
iš megztinio, sijono arba pagalvės užvalkalo. Tai — kilimo pluoštas. 

Džoana Meidžor pritariamai linktelėjo. 

— Kur jūs jį radote? — paklausė Greisas. 

Teismo medicinos patologas parodė į dešinę skeleto ranką, ku- 
rios dalis buvo padengta sąnašomis. Pirštai buvo atkapstyti. Jis parodė 
į didįjį pirštą. 

— Matai šitą? Jo nagas — dirbtinis, tokius siūlo manikiūro salonai. 

Greisas pajuto kūnu bėgiojant šiurpulius. Sendė nuolat nukram- 
tydavo savo nagus. Pavyzdžiui, ji dažnai tai darydavo jiems žiūrint 
televizorių, o girdėdamas greitą spragsėjimą galėjai pamanyti, kad 
kažkur čia pat įsisukęs žiurkėnas. Šis įprotis varė jį iš proto. Kartais 
Sendė imdavo kramtyti nagus lovoje. Neretai pasitaikydavo, kad ji 
įnikdavo kramsnoti tuo metu, kai jis bandydavo užmigti, lyg būtų 
nervinusis dėl kažko, ko negalėtų ar nenorėtų jam atskleisti. Tačiau 
staiga pažiūrėdavo į savo nagus ir supykusi ant savęs prašydavo, kad 
jis ją perspėtų, kai ji taip elgsis, ir padėtų atsikratyti šio bjauraus įpro- 
čio. Paskui eidavo į manikiūro saloną, kad ant jos nukramtytų nagų 
priklijuotų brangius dirbtinius nagus. 

— Plastikinis dirbinys, pritvirtintas klijais. Oda po jais supuvusi, 
bet nagai kažkodėl nenusilupo, — pasakojo Freizeris Teobaldas. — 
Pluoštą radau po šiuo. Gali būti, kad užpuolikas vilko ją kilimu, o 
ji bandė į ką nors įsitverti. Ši versija man atrodo labiausiai tikėtina. 
Žinoma, laimė, kad nagas nenusilupo. 

— Taip, laimė, — vos girdimai tarė Greisas. 

Galvoje be perstojo sukosi įvairios mintys. Vilko kilimu... Mėly- 
nas kilimo pluoštas. Šviesiai mėlynas. Dangaus mėlynumo. 

Namie iš tikrųjų buvo šviesiai mėlynas kilimas. Miegamajame. 
Miegamajame, kuriame jiedu miegodavo iki tos nakties, kai Sendė 
dingo. 

Į nežinią. 


26 
2001-ųjų rugsėjo vienuoliktoji 


Ronis bėgo apie minutę, kol diena virto naktimi, lyg akimirksniu 
būtų įvykęs visiškas Saulės užtemimas. Ūmai jis ėmė klupinėti, atsi- 

dūręs dusinančiame ir bjauriai dvokiančiame vakuume, ausyse bildant 
lyg iš po Žemės aidintiems griausmams. 

Galėjai pamanyti, kad kažkas į dangų, tiesiai Roniui virš galvos, 
išpylė milijoną tonų dvokiančių ir karčių, juodų ir pilkų miltų. Jie 
graužė akis, skverbėsi į gerklę. Jis netyčia jų nurijo, ėmė kosėti, tada 
nurijo dar. Pro šalį nelyginant vaiduokliai verpetavo pilki siluetai. Už- 
kliuvęs iš kažkokio sumauto daikto, — paaiškėjo, kad tai buvo prieš- 
gaisrinis hidrantas, — Ronis skaudžiai užsigavo kojos pirštą ir visu 
ūgiu išsitiesė ant žemės. Žemė judėjo. Ji vibravo, drebėjo, tarytum būtų 
nubudęs ir dabar iš žemės gelmių veržtųsi milžiniškas baisūnas. 

Turiu iš čia ištrūkti. Kuo toliau nuo čia. 

„ Kažkas numynė koją ir tuoj pat ant jo užgriuvo. Ronis išgirdo 
moters balsą, ji keikėsi ir atsiprašinėjo, o nuo jos dvelkė gerais kvepa- 
lais. Jis išsirangė iš po moters, pabandė atsistoti, bet tą pačią akimirką 
kažkas atsitrenkė į jį iš užpakalio ir Ronis vėl griuvo. 

Apimtas išgąsčio ėmė repečkotis pirmyn, vėl pamėgino stotis ir 
išvydo besikeliančią moterį, kuri jam pasirodė panaši į pilką sniego 
senį su vakariniais bateliais rankose. Tačiau tuomet į jį atsitrenkė au- 
galotas vyras dideliu pilvu ir susivėlusiais plaukais; jis, keikdamasis ir 
stumdamas Ronį iš kelio, klupinėdamas nukūrė tolyn, į tirštą miglą. 

Tada kažkas jį vėl partrenkė. Privalau atsistoti. Atsistoti. Atsistoti! 

Ronio galvoje sukosi kadaise skaitytos istorijos apie masinei pa- 
nikai pasidavusius ir spūstyse žuvusius Žmones. Jis vargais negalais 
atsistojo, atsigręžė ir pamatė dar daugiau iš prieblandos išnyrančių 
snieguotų figūrų. Kažkas į jį įsirėžė skersomis. Ronis tiesė rankas, 
nesibaigiančioje kojų, batų ir basų pėdų virtinėje ieškodamas savo ke- 
lioninio lagamino ir mažojo lagaminėlio, pagaliau išvydo juos, staiga 
pasilenkė, sugriebė, bet ir vėl parkrito aukštielninkas. 

— Eikite velniop! — sušuko jis. 

Virš galvos it spyglio šešėlis sušmėžavo smailus batelio kulnas. 

Akies mirksniu stojo visiška tyla. 

Dundėjimas liovėsi. Nutilo ir griausmas. Žemė nustojo vibruoti. 
Net sirenos — ir tos nutilo. 

Trumpą akimirką jis jautėsi pakiliai. Juk jam viskas gerai! Jis 
gyvas! 

Žmonės vis dar ėjo pro šalį, bet daug lėčiau ir tvarkingiau. Kai 

kurie šlubčiojo. Dar kiti ėjo įsikibę vieni į kitus. Kai kurių plaukuose 
nelyginant ledo kristalai blizgėjo stiklo šukės. Kraujas buvo vienintelė 
spalva šiame pilkame ir juodame pasaulyje. 

— Tai ne atsitiktinumas, — šalia pasigirdo vyriškas balsas. — Tai 
negali būti atsitiktinumas. 

Ronis matė Šiaurinį bokštą, čia pat, jam iš dešinės, stūksojo kalva 
iš sulankstytų vienapusių pastato liekanų, nuolaužų, langų rėmų, su- 
daužytų ir degančių transporto priemonių, o kruvinas grindinys buvo 
nuklotas sužalotais kūnais. Tada pakėlė akis aukštyn ir ten, kur turėjo 
būti Pietinis bokštas, išvydo dangų. 

Ten, kur jo anksčiau būta. 

Bokšto nebebuvo. 

Prieš tris minutes pastatas dar stovėjo, bet dabar jo jau nebuvo. 
Ronis sumirksėjo, norėdamas pasitikrinti, ar tai nėra apgaulė, optinė 
iliuzija, bet į akis pateko dar daugiau dulkių ir tos ėmė ašaroti. 

Jis drebėjo, drebulys krėtė visą kūną. Tačiau labiausiai drebėjo 
giliai viduje. 

Netikėtai jo žvilgsnis užkliuvo už kažko, sklendžiančio žemyn, 
lėtai plazdenančio, paskui vieną kitą akimirką kylančio, skersvėjui 
pagavus, aukštyn ir vėl besileidžiančio iš aukštybių. Audinio skiautė. 
Panaši į vieną tų fetrinių skudurėlių, kuriuos gauname kaip priedą 
prie naujo nešiojamojo kompiuterio ir kurie saugo ekraną nuo sub- 
raižymo, kai jis uždaromas. 

Ronis stebėjo negyvą drugelį primenančios skiautės kelią iki pat 
žemės, matė, kaip ji nusileido priešais jį, vos už kelių jardų, ir akimirką 
tarp visų kitų galvoje besisukančių minčių šmėstelėjo dvejonė, gal imti 
ir ją pakelti, nes panašią, kurią gavo pirkdamas nešiojamąjį kompiute- 
rį, jau seniai buvo pametęs. 

Pro šalį plumpavo žmonės. Nesibaigianti kolona — vien juodi, balti 
ir pilki žmonės, it senoje kino juostoje apie karą arba dokumentiniame 
filme apie pabėgėlius. Jam pasigirdo, kad suskambo telefonas. Jo telefo- 
nas? Apimtas išgąsčio Ronis pačiupinėjo kišenę. Ačiū Dievui, jo telefonas 
buvo vietoje! Išsitraukęs jį žvilgtelėjo į ekraną, tačiau niekas neskambino, 
nebuvo nei praleistų skambučių. Vėl pabandė skambinti Lorenai, deja, 
išgirdo tik trumpą pyp pyp pyp, kurį po kelių sekundžių nustelbė tiesiai 
virš galvos ratą sukančio sraigtasparnio menčių keliamas triukšmas. 

Ronis nežinojo, ką daryti. Galvoje kirbėjo padrikos mintys. Be- 
galė sužeistų, o jis visiškai sveikas. Gal bandyti žmonėms padėti? Gal 
taip surastų Donaldą? Jie juk turėjo evakuoti visus, kurie buvo pastate. 
Jie tikriausiai suspėjo juos išgelbėti dar prieš įvykstant nelaimei. Do- 
naldas turėjo būti kažkur čia, gal jis dabar klaidžioja aplink, dairyda- 
masis Ronio. Jei tik jiems dabar pavyktų susitikti, jiedu galėtų nueiti į 
kavinę arba į viešbutį, ir susitikimas įvyktų... 

Pro šalį riaumodamas pralėkė gaisrinis automobilis, nedaug 
trūko, kad jį užkliudytų, ir tuojau pat dingo skaisčiai raudonų liepsnų 
fone, kur kaukė sirenos ir signalizavo automobiliai. 

— Šunsnukiai! — suriko jis. — Šūdžiai, jūs vos neužmušėte... 

Į jį slinko kelios juodaodės, nuo galvos iki kojų aptrauktos pil- 
komis dulkėmis, viena iš jų buvo su kuprine, kita kasėsi pakaušį po 
virvutėmis susuktais plaukais. 

— Atsiprašau... — pratarė Ronis, išeidamas joms priešais. 

— Greičiau, nestovėk, — atšovė viena. 

— Aha, — pridūrė kita. — Tik neik ten! 

Pro šalį pralėkė dar keli greitosios medicinos pagalbos automo- 
popierių. Kompiuterizuota visuomenė, ciniškai pagalvojo jis. Ar ne per 
daug jai tiek popieriaus? Visa gatvė buvo nuklota pilkais lapais. O jie 
vis nesiliovė zigzagais kritę iš dangaus — tušti, su tekstu, susmulkinti, 
įvairiausių formų ir formatų, kokius tik gali įsivaizduoti. Sakytum kaž- 
kas iš milžiniško debesies būtų iškratęs milijonų milijonus kartotekų 
ir šiukšlių dėžių. | 

Ronis stabtelėjo, norėdamas susigaudyti, kas čia dedasi. Tačiau 
ramybės nedavė vienintelis klausimas: kodėl šiandien? Kodėl, po galais, 
šiandien? 

Kodėl visa ši velniava turėjo įvykti būtent šiandien? 

Niujorkas patyrė kažką panašaus į teroristų ataką — tai buvo 
daugiau nei akivaizdu. Protas sakė, kad jis turėtų būti išsigandęs, bet 
jis nebijojo, jis tik buvo nežmoniškai piktas. 

Ronis ryžtingai nužingsniavo pirmyn, tiesiai per šiugždančius 
popieriaus lapus, prasilenkdamas su jam priešpriešiais einančiais su- 
mišusiais žmonėmis. 

Besiartinantį prie centrinės aikštės dalies jį sustabdė Niujorko 

policijos pareigūnai. Vienas iš jų buvo žemo ūgio, trumpai kirptais 
šviesiais plaukais; dešinę ranką jis buvo nuleidęs ant „Glock“ ranke- 
nos, o kairiąja prie ausies laikė radiotelefoną. Vieną akimirką jis garsiai 
kažką pranešinėjo, o kitą — įdėmiai klausėsi. Kitas policininkas buvo 
gerokai aukštesnis už pirmąjį, jo pečiai buvo tokie platūs, tartum pri- 
kimšti, kaip futbolininko, o raupuoto veido išraiška iš dalies atrodė 
apologetiška, lyg jis būtų norėjęs pasakyti: Tik nesipykim, drauguži, nes 
nemalonumų mums jau ir taip per akis. 

— Atleiskite, sere, — kreipėsi ilgšis policininkas. — Jūs negalite 
toliau eiti — mes turime tučtuojau atlaisvinti šią vietą. 

— Aš skubu į verslo susitikimą, — ėmė aiškinti Ronis. — Aš... 
aš... — jis parodė pirštu, — man reikia pasimatyti su... 

— Man atrodo, būtų geriau, jeigu jūs pakoreguotumėte savo pla- 
nus. Nemanau, kad dabar kas nors su kuo nors susitinka. 

— Matote, šįvakar aš išskrendu į Jungtinę Karalystę. Man iš tik- 
rųjų labai reikia... 

— Sere, manau, jūs netrukus pats įsitikinsite, kad jūsų susitiki- 
mas ir skrydis atidėti vėlesniam laikui. 

Vėl sudrebėjo žemė. Pasigirdo baisus traškėjimas. Abu policinin- 
kai vienu metu apsigręžė ir pakėlė galvas aukštyn, pagal pilkai sidab- 
rinę Šiaurinio bokšto sieną. Ji pajudėjo. 


27 
2007-ųjų spalis 


Liftas siūbavo. Ebė pajuto, kaip kabinos grindys spaudžia jai ko- 
jas. Liftas trūkčiodamas, lyg būtų keliamas ranka, kilo aukštyn. Paskui 
staiga sustojo. Kažkas dunkstelėjo, suteliūskavo skystis. 

O, velnias. 

Nugriuvo jos batas. Batas — klozetas. 

Liftas ėmė smarkiai siūbuoti, tarytum stipriai spustelėtas iš vir- 
šaus, atsitrenkė į vieną šachtos šoną, išvertė Ebę iš kojų, tada bloškė į 
sieną ir tėškė ant šlapių grindų. Jėzau. 

Kažkas stipriai trenkė į lifto viršų. Iš trenksmo galima buvo ma- 
nyti, kad smogta dideliu kūju. Garso aidas užgulė ausis. Paskui smogė 


92 PETER JAMES * MIRUSIOJO PĖDSAKAIS 


dar kartą. Ir dar. Jai bandant atsistoti, liftas smarkiai pasviro į šoną ir 
atsitrenkė į šachtą taip stipriai, kad Ebė visu kūnu pajuto, kaip smū- 
ginė banga sudrebino plienines sienas. Paskui jis vėl stipriai pasviro, 
blokšdamas ją per ankštą kabiną į priešingą sieną. 

Dar vienas smūgis į stogą. 

O, Dieve, ne. 

Nejaugi ten jis? Rikis? Bando įsilaužti į liftą, pas ją? 

Liftas pakilo dar keletą colių, paskui vėl ėmė stipriai siūbuoti. 
Apimta išgąsčio Ebė suinkštė. Išsitraukė mobilųjį telefoną ir paspau- 
dė mygtuką. Įsijungė ekrano apšvietimas, ir ji lubose išvydo nedidelę 
įrantą. 

. Tada sekė dar vienas smūgis, po kurio įranta padidėjo. Iš viršaus 
pabiro smulkūs krisleliai. 

Vėl smūgis. Vėl. Ir vėl. Dar daugiau dulkių. 

Stojo tyla. Ilgam. Ją pertraukė jau kitoks garsas. Duslus dunksė- 
jimas. Tai buvo jos širdis. Tuk... tuk... tuk. Ebė girdėjo, kaip gyslomis 
teka kraujas. Tarsi joje būtų siautęs audringas vandenynas. 

Šviesa telefono ekrane užgeso. Ji vėl spustelėjo mygtuką, šviesa 
vėl įsijungė. Ebė galvojo. Desperatiškai galvojo. Kuo galėtų gintis, kai 
jis įsibraus į vidų? Rankinėje buvo pipirinio aerozolio balionėlis, ta- 
čiau tai jį sulaikytų tik trumpam, galbūt porai minučių, jei tik pavyktų 
pataikyti į akis. Ebei reikėjo ko nors tokio, kuo galėtų stipriai suduoti. 

Vienintelė tam tinkama priemonė buvo jos batas. Ji pakėlė jį nuo 
lifto grindų, rankoje jausdama drėgną minkštą odą, ir perbraukė per 
kubietišką kulną. Jis buvo pakankamai kietas, ir ji pasijuto ramiau. 
Batą būtų galima paslėpti sau už nugaros, tada luktelėti, kol pasirodys 
užpuoliko veidas, ir užsimojus smogti. Apstulbinti jį. 

Tačiau klausimai ir toliau nedavė ramybės. Nejaugi jis tikrai Ži- 
nojo, kad ji lifte? Gal lūkuriavo jos laiptinėje, o paskui, įsitikinęs, kad ji 
įlipo į liftą, kažkokiu būdu jį sustabdė? 

Tyla užtruko. Ir toliau buvo girdėti tik jos širdies dunksėjimas. 
Nelyginant smūgiai bokso pirštine į kriaušę. 

Po valandėlės, kankinama baimės, Ebė pajuto, kaip viduje plyks- 
telėjo pyktis. 

Taip arti, taip velniškai arti. 

Tiek nedaug tetrūksta, kad jos svajonės išsipildytų! 

Privalau iš čia ištrūkti. Kažkokiu būdu privalau ištrūkti! 

Staiga liftas vėl ėmė palengva kilti ir vėl stipriai krestelėjęs su- 
stojo. 

Pasigirdo brūžinimas, lyg kas būtų trynęs metalą į metalą. 

Pro siaurą tarpą duryse įlindo kampuotas laužtuvo galas. 


28 
2007-ųjų rugsėjis 


Girgždėdama unkštė kėlimo gervė. Savo tarškėjimu jai pritarė 
tuščiomis apsukomis dirbantis „RK. Avarinė pagalba ištisą parą 
vilkiko variklis. 

Liza nubaidė visą spiečių musių. 

— Šalin! — šūktelėjo ji vabzdžiams. — Nešdinkitės! Ar girdit 
mane? 

Plieniniam lynui įsitempus, o kabinoje įsitaisiusiam vaikinui 
spustelėjus akceleratoriaus pedalą, kad sustiprintų gervės keliamąją 
galią, tarškėjimas virto riaumojimu. 

Jai knietėjo sužinoti, kas bus toliau. Pirmiausia išsiaiškinti, dėl ko 
čia tas automobilis atsidūrė. Negali būti, kad vairuotojas pažliugusiu 
vieškeliu nuvažiuotų tris kilus, o paskui per nelaimingą atsitiktinumą 
automobiliu įšoktų į upę, pareiškė Em Džei, paskui pridūrė: 

— Net jeigu vairuotų moteris. 

Už pastarąją frazę jam buvo skirtas spyris į blauzdą. 

Vienas iš dviejų greitai pasirodžiusių vietinių Džilongo policijos 
nuovados policininkų, žemesnis ir ramesnio būdo, jiems paaiškino, 
kad automobiliu tikriausiai buvo pasinaudota įvykdant nusikaltimą, o 
vėliau juo atsikratyta. Kad ir kas jį čia paskandino, nenumatė sausros, 
dėl kurios taip nukris vandens lygis. 

Jai ant skruosto nutūpė musė. Liza plekštelėjo sau per veidą, bet 
musė buvo greitesnė. Kadaise Em Džei jai buvo pasakojęs, kad musių 
laikas yra visiškai kitoks. Tai, kas žmogui yra viena sekundė, musei — 
dešimt sekundžių. Tai reiškia, kad musė viską mato it sulėtintame kine. 
Taigi pasprukti nuo tavo delno ji turi kone visą amžinybę. 

Em Džei apie muses žinojo viską. Nieko nuostabaus, mąstė ji, jei 
gyveni Melburne ir mėgsti iškylauti krūmuose. Tokiu atveju ekspertu 
gali tapti greičiau negu įsivaizduoji. Jos minta mėšlu, pastarąjį kartą 
jiems išvykus į gamtą, pasakojo jis, vadinasi ji niekada daugiau neval- 
gys jokio maisto, ant kurio nutūps net ir mažiausia musytė. 

Liza spoksojo į baltą policijos automobilį su mėlynai ir baltai 
languota juosta ir į analogiškai paženklintą baltą policijos vaną, ant 
kurių buvo pritvirtinti stovai su mėlynais ir raudonais švyturėliais. 
Netoliese, tik kiek žemiau, krūmokšnyne, prie pat vandens, stovėjo du 
policijos narai šlapiais kostiumais, su plaukmenimis ant kojų ir nardy- 
mo kaukėmis ant veidų; jie nenuleido akių nuo įtempto plieninio lyno, 
vienodai kylančio iš vandens. 

Tačiau savo tarnybą ėjo ir musės, kantriai naikindamos viską, ką 
tik paliečia mirtis: paukščius, triušius, kengūras, taip pat ir žmones. 
Musės — Motinos Gamtos mažosios pagalbininkės. Tiesa, jų manieros 
prie stalo ne pačios gražiausios, pavyzdžiui, prieš kibdamos į maistą, jį 
pirmiausia apvemia. Apskritai musės — nekokios viešnios, nusprendė 
Liza. 

Jos veidu varvėjo prakaitas. Em Džei stovėjo šalia, viena ranka 
buvo apglėbęs ją, kita laikė vandens butelį, kuriuo jiedu dalijosi. Liza 
buvo apsikabinusi savo draugą per pusiaują, o pirštus pabrukusi jam 
po juosmeniu, kuris buvo šlapias nuo prakaito kaip ir jo marškinė- 
liai ir visas kūnas. Musės mėgsta žmogaus prakaitą — tai buvo dar 
vienas jo vertingas pastebėjimas. Prakaite nedaug proteinų, tačiau 
pakankamai daug joms reikalingų mineralinių medžiagų. Žmogaus 
prakaitas musių pasaulyje yra „Perrier“, „Baidot“ arba bet kurio kito 
butelinio vandens, palaikančio tavo upėse atitinkamą skysčio lygį, 
atitikmuo. 

Maždaug toje vietoje, kur į upę buvo nuleistas lynas, staiga sukilo 
begalė sūkurių. Atrodė, kad ji užvirė. Vandens paviršiuje sproginėjo 
burbulai, čia pat virstantys garais. Aukštesnis, labiau panikuojantis 
pareigūnas nesiliovė šūkavęs nurodymus, kurie, anot Lizos, neatrodė 
būtini, nes kiekvienas čia tikriausiai gerai žinojo savo pareigas. Šis 
keturiasdešimtmetis, kaip ji spėjo, buvo ežiuku kirptais plaukais ir 
lenkta it erelio nosimi. Ir jis, ir jo jaunasis kolega vilkėjo uniforminius 
marškinius atviru kaklu, su antpečiais ir ant rankovės išsiuvinėtu 

Viktorijos policijos skydu, mūvėjo mėlynas kaip jūreivio kelnes, avėjo 
tvirtus batus. Musės, aišku, džiaugėsi ir jais. 

Liza žiūrėjo, kaip iš upės išnyra tamsiai žalio sedano užpakalinė 
dalis, kaip nuo jo bėga vanduo, o jo šniokštimo nenustelbia nei gervės 
riaumojimas, nei vilkiko variklio baubimas. Ant automobilio numerio 
ženklo skydelio perskaitė „OPH 010“, o žemiau — „VIKTORIJA — TIK 
PIRMYN . 

Kažin, kiek laiko jis išbuvo po vandeniu? 

Liza nebuvo didelė automobilių žinovė, tačiau šiek tiek nusimanė 
ir apie juos. Pakankamai, kad atpažintų, jog šis buvo senesnio modelio 
„Ford Falcon“, mažiausiai penkerių, o gal ir dešimties metų senumo. 
Netrukus pasirodė ir galinis stiklas, paskui ir stogas. Automobilio da- 
Žai nuo vandens net švytėjo, bet visos chromu padengtos dalys buvo 
surūdijusios. Vilkikui traukiant jį stačiu smėlėtu šlaitu aukštyn, buvo 
girdėti, kaip pliaukši apytuštės padangos. Iš tuščio salono pro durų 
tarpus ir ratų skliautus veržėsi vanduo. 

Nykus vaizdas, pagalvojo ji. 

Po kelių minučių falkonas, iškeltas ant lygaus pagrindo, liko sto- 
vėti ant ratlankių, o jo padangos labiau priminė juodus subliūškusius 
balionus. Lynas buvo visiškai atlaisvintas, sunkvežimio vilkiko vairuo- 
tojas, priklaupęs prie užpakalinio borto, bandė atkabinti nuo kablio 
automobilį. Gervės girgždėjimas nutilo, tylėjo ir vilkiko variklis, tik 
nepaliaujamai teškeno nuo automobilio bėgantis vanduo. 

Abu policininkai apėjo aplink jį ir atsargiai pažvelgė į vidų. Ilgšis, 
lengvai pasiduodantis panikai, vieną ranką laikė ant pistoleto ranke- 
nos, tarytum tikėdamasis, kad bet kurią akimirką kas nors gali iššokti 
iš automobilio ir į jį pasikėsinti. Žemesnysis saliutuodamas nubaidė 
keletą jį apspitusių musių. Tylą pertraukė palapinuko fiūū fiūū. 

Aukštesnysis spustelėjo bagažinės spynelę. Dangtis nė nekruste- 
lėjo. Pabandė dar kartą, tuo pat metu pasitelkdamas svirties veikimo 
principą. Šaižiai cypiant surūdijusiems vyriams, dangtis keletą colių 
prasivėrė. Galiausiai policininkui pavyko atidaryti jį iki galo. 

Tą pačią akimirką jis apstulbęs žengtelėjo atgal, pirmiau užuodęs, 
o tik paskui išvydęs bagažinės turinį. 

— Po galais, — pratarė jis, nusigręžė ir ėmė žiaukčioti. 

29 
2007-ųjų spalis 


Pilka yra numatytoji mirties spalva, mąstė Rojus Greisas. Pilki 
kaulai. Po kremacijos lieka pilki pelenai. Pilki antkapiai. Pilkos dantų 
rentgenogramos nuotraukos. Pilkos lavoninės sienos. Koks skirtumas, 
ar supūsi karste, ar nuotekų šalinimo trasoje, iš tavęs vis tiek liks tik 
pilka spalva. 

Pilki kaulai ant pilko plieninio skrodimo stalo. Tyrimas pilko 
plieno instrumentais. Net pro didelius matinius langus į vidų besisk- 
verbianti išsklaidyta lyg nežemiška šviesa buvo pilka. Dvasios — ir tos 
pilkos. Pilkos damos, pilki vyrai. Braitono ir Houvo miesto lavoninės 
skrodimo skyriuje jų dabar buvo daugybė. Tai dvasios tūkstančių ne- 
laimėlių, kurių palaikai, atsidūrę šiame niūriame vienaukščiame pa- 
state pilkomis cemento skiediniu su žvirgždu tinkuotomis sienomis, 
įkurdinami vienoje iš daugelio šaldymo kamerų, už pilko plieno durų, 
laukti priešpaskutinės kelionės į laidojimų biurų patalpas, iš kur kelias 
veda tiesiai į kapo duobę arba krematoriumą. 

Kūnu perbėgo šiurpuliai. Greisas negalėjo nieko padaryti. Nors 
pastaruoju metu jis nebuvo nusistatęs dažniau apsilankyti šiose pa- 
talpose, nes čia šeimininkavo mylima moteris, vis dėlto šis vizitas pri- 
vertė suvirpėti. 

Jis suvirpėjo matydamas griaučius su dirbtiniais nagais ir prie kau- 
kolės kur ne kur išlikusiais žieminių kviečių spalvos plaukų kuokštais. 

Virptelėjo ir žiūrėdamas į žaliais chalatais vilkinčius žmonės. 
Freizeris Teobaldas, Džoana Meidžor, Beris Hytas. Pastarasis buvo 
paskutinis pastiprinimas, atsiųstas į rajono koronerių komandą, žemo 
ūgio, tvarkingai apsirengęs vyras nieko nesakančiu veidu, neseniai iš- 
ėjęs į atsargą policininkas, kuris pagal savo dabartines pareigas, — o 
jos buvo ne iš pačių maloniausiųjų, — vykdavo į kiekvieno nužudymo 
ar staigios žūties, pavyzdžiui, nelaimingo atsitikimo arba savižudy- 
bės, vietą, paskui dalyvaudavo atliekant skrodimą mirties priežasčiai 
nustatyti. Lavoninėje taip pat buvo ir NVT fotografas, kuris fiksavo 
kiekvieną procedūros momentą. Taip pat Darenas, Kleo asistentas, 
nuovokus, dailios, malonios išvaizdos dvidešimtmetis, madingai į 

viršų styrančiais juodais plaukais, savo karjerą pradėjęs nuo mėsinės 
kaip skerdėjo mokinys. Buvo čia ir Kristoferis Gentas, aukštas, kruopš- 
tus, savo darbui atsidavęs teismo medicinos odontologas, kuris dabar 
minkštame molyje ėmė skeleto dantų atspaudus. 

Ir, žinoma, Kleo. Nors jai buvo laisva diena, moteris nusprendė: 
jeigu jau jis šiandien dirba, tai gali dirbti ir ji. 

Kartais Rojus negalėdavo patikėti, kad jis iš tikrųjų susitikinėja 
su šia deive. 

Jis dabar stovėjo akis įsmeigęs kaip tik į Kleo — aukštą ilgakoję 
moterį ilgais, viršugalvyje susegtais šviesiais plaukais. Ji vilkėjo žalią 
chalatą, avėjo baltus guminius aulinius, su kuriais atrodė tiesiog įspū- 
dingai, ir vaikštinėjo po šią patalpą — po savo patalpą, po savo valdas 
— taip lengvai ir gracingai. Buvo jautri, bet kartu ir atspari visoms 
savo darbovietės baisybėms. 

Tačiau Rojus visą laiką galvojo, ar tik kažkokios rūsčios ironijos 
užgaida jis netapo liudininku scenos, kai dabartinė jo mylima moteris 
padeda palydėti jo kadaise mylėtą moterį. 

Patalpoje tvyrojo stiprus dezinfekcinių medžiagų kvapas. Joje 
stovėjo du plieniniai stalai, ant kurių atliekama lavonų apžiūra mirties 
priežasčiai nustatyti: vienas pritvirtintas, nejudantis, kitas — ant jo 
dabar gulėjo moters griaučiai — su ratukais. Čia, šalia kelių šaldytuvų, 
aukščio sulig lubomis, buvo įrengtas mėlynas hidraulinis keltuvas. 
Sienos dengtos pilkomis plytelėmis, o aplink visą patalpą nuvestas 
drenažo griovelis. Palei vieną sieną buvo įrengta eilė kriauklių su gel- 
tonomis spiralinėmis žarnomis. Į kitą rėmėsi platus darbo paviršius 
— metalinė pjaustymo lenta ir spintelė stikliniu priekiu, pilna įvai- 
rių instrumentų, keletas „Duracell“ baterijų pakuočių ir iš mirusiųjų 
paimti šiurpūs suvenyrai, kurių niekas nenorėjo, daugiausia širdies 
stimuliatoriai. 

Šalia spintelės ant sienos kabėjo lentelė su mirusiųjų vardais ir 
pavardėmis, prie jų atskiruose grafose surašytas svoris — smegenų, 
plaučių, širdies, kepenų, inkstų ir blužnies. Joje kol kas tebuvo tik tokia 
informacija: NEATPAŽ. MOTERIS. 

Didelė patalpa šią popietę atrodė pilnutėlė, kaip ir kiekvieną 
kartą, kai mirties priežasčiai nustatyti vadovaudavo Vidaus reikalų 
ministerijos patologas. 

— Jūs matote keturias plombas, — tarė Kristoferis Gentas lyg ir 
visiems, lyg ir nė vienam. — Trys plombos baltos, sudarytos iš skirtin- 
gų mišinių, o ketvirtoji — auksinė. Gryno porceliano tiltelis viršuje, 
dešinėje, nuo šešto iki ketvirto, ne iš pigiųjų. Nė vienos amalgamos. 
Naudotos tik aukštos kokybės medžiagos. 

Greisas įdėmiai klausėsi, bandydamas prisiminti, kokie buvę 
Sendės dantys. Dantų priežiūros atžvilgiu ji buvo pedantiška. Tačiau 
apibūdinimas, kurį ką tik išgirdo, jam pasirodė per daug techniškas. 

Tuo tarpu Džoana Meidžor iš didelės dėžės vieną po kito traukė 
gipsinius modelius. Padėti ant juodų kvadratinių plastiko plintų jie 
atrodė panašūs į svarbių archeologinių radinių fragmentus. Jam buvo 
tekę matyti tokių ir anksčiau, bet rasti juose atvaizduotus nežymius 
skirtumus visada būdavo nelengva. 

Kritoferiui Gentui baigus vardyti odontologinės analizės išvadas, 
Džoana ėmė aiškinti, kaip kiekvienas modelis atvaizduoja skirtingus 
kaulų vystymosi etapus. Pabaigoje ji konstatavo, kad rasti palaikai yra 
moters, kuriai galėjo būti apie trisdešimt, o galima paklaida — treji 
metai. 

Vadinasi, tai atitiko Sendės amžių jos dingimo dieną. 

Jis suprato, kad turi liautis apie tai galvojęs, kad yra neprofesiona- 
lu pasiduoti įvairiems asmeniškumams, kurie daro įtaką tiesioginiam 
darbui. Tačiau ar jis galėjo nuo to atsiriboti? 


30 
2001-ųjų rugsėjo vienuoliktoji 


Grindys drebėjo. Ant kablių palei vieną parduotuvės sieną 
skambčiojo sukabinti raktų ruošiniai. Nuo lentynos nukrito kelios 
skardinės su dažais. Vienai skardinei kaukštelėjus į grindis, atsidarė 
dangtelis ir išsiliejo kreminės spalvos dažai. Apvirto kartoninė dėžė ir 
iš jos ant linoleumo rangydamosi it vikšrai pabiro žalvarinės veržlės. 

Siauroje ūkinių prekių parduotuvėje, vos už kelių šimtų jardų 
nuo Pasaulio prekybos centro, kurioje Ronis, sekdamas paskui aukštąjį 
policininką, rado priedangą, buvo tamsu. Elektros energijos tiekimas 
nutrūko prieš keletą minučių. Degė tik viena prie baterijos prijungta 

signalizacijos lemputė. Pro langus buvo matyti sūkuriuojantis stiprus 
dulkių tornadas, nuo kurio protarpiais tapdavo tamsiau nei naktį. 

Kūkčiojo moteris, ji buvo basa, bet apsirengusi prabangiais 
drabužiais ir ūkinių prekių parduotuvėje lankėsi tikriausiai pirmą 
kartą savo gyvenime. Už prekystalio, nusidriekusio palei vieną sieną, 
„pirmininkaudama“ tamsai, kurioje viešpatavo niūri spengianti tyla, 
stovėjo nusikamavusi Žmogysta į uodegą surištais pilkais plaukais ir 
rudu kombinezonu. 

Ronis, kaip ir prieš tai, rankoje tvirtai spaudė kelioninio lagami- 
no rankeną. Kažkokiu stebuklingu būdu ant jo vis dar laikėsi nenu- 
kritęs lagaminėlis. | 

Pro langą buvo matyti, kaip gatvėje sukdamasis lyg vilkiukas pro 
šalį ant stogo pračiuožė ir sustojo policijos automobilis atidarytomis 
durelėmis ir įjungtais švyturėliais. Jo salone nieko nebuvo, o susukto 
laido gale tabalavo radijo mikrofonas. 

Staiga Roniui iš kairės įtrūko siena ir ant grindų nudardėjo dau- 
gybė lentynų su dėžėmis, kuriose buvo įvairiausio dydžio teptukai. 
Kūkčiojanti moteris ėmė klykti. 

Jis atsitraukė vieną žingsnį atgal, atsirėmė į prekystalį ir susimąs- 
tė. Kartą, jam būnant viename Los Andželo restorane, kilo nedidelis 
žemės drebėjimas. Jo kelionės draugas tąsyk paaiškino, kad tvirčiausia 
vieta pastate paprastai būna tarpduris. Jeigu namas griūtų, daugiausia 
šansų likti gyvas turėtum stovėdamas tarpduryje. 

Ronis žengė durų link. 

— Aš dabar nė už ką neičiau į lauką, drauguži, — pasigirdo pa- 
reigūno balsas. 

Jam tai pasakius, teisiai priešais parduotuvės langą nubildėjo ply- 
tų, stiklo ir skaldos lavina, palaidodama policijos automobilį. Užgeso 
ir parduotuvės signalizacijos lemputė, pasigirdo persmelkiantis spie- 
gimas, lyg būtų šaukusi mirtį pranašaujanti šmėkla. Vaikinas į uodegą 
surištais plaukais trumpam dingo, spiegimas nutilo, o kartu su juo ir 
raktų dzingsėjimas. 

Grindys jau nebedrebėjo. 

Ilgam stojo tyla. Gatvėje siautusi dulkių audra ėmė rimti tiesiog 
akyse. Galėjai pamanyti, kad brėkšta rytas. 

Ronis atidarė duris. 

— Tavimi dėtas niekur iš čia neičiau. Ar supranti? — nenurimo 
policininkas. | 

Atsigręžęs į jį Ronis valandėlę dvejojo. Paskui pravėrė duris ir iš- 
ėjo į gatvę, paskui save tempdamas ir savo mantą. 

Gatvėje tvyrojo visiška tyla. Tokia būna ryte sningant. Viskas ap- 
linkui buvo padengta pilku sniegu. 

Pilka tyla. 

Paskui pasigirdo garsai. Spiegė gaisrinės signalizacijos. Joms pri- 
tarė signalizacijos nuo įsilaužimo. Automobilių signalizacijos. Žmonių 
riksmai. Greitosios medicinos pagalbos automobilių sirenos. Sraigtas- 
parniai. 

Pro Ronį klupinėdamos sliūkino pilkos žmonių figūros. Moterys 
ir vyrai įkritusiais skruostais, bereikšmiais žvilgsniais ėjo vienas paskui 
kitą nesibaigiančia vora. Vieni ėjo, kiti bėgo. Kai kurie spaudė telefonų 
mygtukus. Ronis nusekė įkandin jų. 

Pilkas rūkas, kuris dirgino akis, kuteno gerklę ir užkimšo nosį, 
buvo toks tirštas, kad jis ėjo klupinėdamas it aklas. 

Jis paprasčiausiai sliūkino iš paskos. Vilkdamas lagaminą. Sekda- 
mas. Stengdamasis neatsilikti. Iš abiejų pusių driekėsi tilto sijos. Turbūt 
tai ir yra Bruklino tiltas, pagalvojo jis, mat Niujorke ne per geriausiai 
orientavosi. Bėgte, kliuvinėjant, greičiau pasiekti kitą krantą. Nesibai- 
giančiu tiltu, per nesibaigiančius sūkurius ir dusinantį pilką pragarą. 

Ronis prarado laiko nuovoką. Nebesiorientavo nei kur einąs. 
Tik sekė paskui pilkas dvasias ir tiek. Umai, trumpą akimirką, užuodė 
specifinį druskos kvapą, o paskui vėl degėsius — aviacinio kuro tvaiką, 
dažų ir gumos smarvę. Bet kuriuo momentu galėjo išnirti dar vienas 
lėktuvas. 

Suvokimas to, kas įvyko, pribloškė. Reikia tikėtis, Donaldas Het- 
kukas gyvas ir sveikas. O jeigu ne? Ronio sumanytas verslo planas 
buvo įspūdingas. Per penkerius metus jie galės uždirbti ne vieną mili- 
joną. Velniškus milijonus! O jei Donaldas žuvo? 

Tolumoje ėmė ryškėti kontūrai. Nelygūs aukštuminių namų kon- 
tūrai. Jam dar neteko lankytis Brukline, anksčiau jį buvo matęs tik iš 
tolo, stovėdamas kitame krante. Jis artėjo su kiekvienu žingsniu. Su 
kiekvienu žingsniu gerėjo ir oras. Vis dažniau įkvėpdavo druskingo 
jūrinio oro. Rūkas sklaidėsi. 

Ir atsitik tu man šitaip, kad jis dabar traukia nuolydžiu žemyn, 

eina į tolimąjį krantą. Ronis sustojo ir atsigręžė atgal. Prisiminė bibli- 
nį epizodą, istoriją apie Loto žmoną. Apie tai, kaip ji irgi atsigręžė. Ir 
kaip virto druskos stulpu. Tokie jam dabar atrodė pro šalį kėblinantys 
Žmonės. Druskos stulpai. 
Po kojomis mirguliavo dėmėmis saulės spindulių išmargintas vanduo, 
Milijonai baltų taškelių šoko raibuliuose. Manhatanas dabar atrodė 
taip, lyg skendėtų liepsnose. Visi aukštuminiai Manhatano namai 
buvo iš dalies apgaubti pilkų, rusvų, baltų ir juodų dūmų skraiste, 
kamuoliais kylančia į tamsiai mėlyną dangų. 

Jis drebėjo visu kūnu ir jautė, kad dabar labiau už viską reikia 
nurimti ir viską gerai apsvarstyti. Panaršęs kišenėse, išsitraukė „Marl- 
boro“ pakelį ir prisidegė cigaretę. Paskubomis įtraukė keturis dūmus, 
bet skonis pasirodė nekoks, nes gerklė buvo pilna visokios bjaurasties, 
todėl apsvaigęs, o gerklėje jausdamas dar didesnę sausrą, cigaretę 
sprigtelėjo į apačioje tviskantį vandenį. 

Ronis sugrįžo į dvasių procesiją, sekdamas paskui jas į kelią, kur 
jos, atrodo, pasukdavo skirtingomis kryptimis. Jis vėl stabtelėjo, mat į 
galvą dingtelėjusi mintis reikalavo šiek tiek ramybės. Pasitraukęs į šalį, 
Ronis paėjėjo tuščia šalutine gatvele, praėjo pro eilę pastatų, kuriuose 
įsikūrusios įstaigos, paskui save ir toliau traukdamas kelioninį lagami- 
ną bumbsinčiais ratukais. 

Visiškai paskendęs apmąstymuose, jis ilgai vaikštinėjo beveik 
tuščiomis miesto gatvėmis, kol galiausiai atsidūrė prie įvažiavimo į 
greitkelį. Ne per toliausiai nuo jo stovėjo aukštas, tiesiai į dangų besi- 
stiebiantis, tašais paramstytas reklaminis skydas, ant jo raudonomis 
raidėmis buvo išrašytas žodis KENTILE. Pasigirdo variklio gausmas ir 
tuoj pat šalia Ronio sustojo mėlynas keturių durų pikapas. 

Nusileidus šoniniam stiklui, pasirodė languotais marškiniais vil- 
kinčio vyro su „New York Yankees“ beisbolo kepuraite veidas. 

— Tave, vaikine, pavežti? 

Nustebintas netikėto klausimo, jausdamas visu kūnu žliaugiantį 
prakaitą, Ronis sustojo. Pavežti? Ar jis norįs, kad jį pavežtų? O kur? 

Jis nebuvo tikras. Nejaugi? 

Salone sėdėjo žmonės. Susispietusios dvasios. 

— Yra dar viena laisva vieta. 

— O kur jūs važiuojate? — užsikirsdamas paklausė jis, lyg būtų 
turėjęs begalę pasirinkimų. 

Nepažįstamasis kalbėjo tokiu nosiniu balsu, tartum jo balso stygos 
būtų buvusios suderintos taip, kad skambėtų pačiu žemiausiu bosu. 

— Yra ir daugiau lėktuvų. Bet kurią akimirką gali pasirodyti dau- 
giau lėktuvų. Reikia greičiau nešdintis. Dar dešimt lėktuvų. O gal ir 
daugiau. Šūdas, žmogau, tikras košmaras. 

— Aš... hm... aš turėjau susitikti... — Ronis užsikirto. 
dynes, į šio vyro kombinezoną. Tai buvo senyvas vyriškis su ryškiai 
išsikišusiu Adomo obuoliu ir kalakuto odos kaklu. Jo veidas, nors ir 
labai susiraukšlėjęs, atrodė malonus. 

— Nagi, šok į vidų. Pavešiu. 

Ronis apėjo aplink pikapą ir, įsiropštęs pro priekines dureles, 
atsisėdo šalia vairuotojo. Radijas visu garsu transliavo Žinias. Diktorė 
pasakojo, kad Volstrito rajonas Manhatane ir Baterijos Parkas yra ne- 
pravažiuojami. 

Kol Ronis segėsi saugos diržą, vairuotojas ištiesė jam butelį su 
vandeniu. Staiga suvokęs, kad jį kankina baisus troškulys, Ronis pa- 
dėkojo ir ėmė gerti. 

— Aš valau langus... Dešinėn? Į Centrą, taip? 

— Dešinėn, — vos girdimu balsu atsakė Ronis. 

— Aš dirbu Pietiniame bokšte... supranti, ką noriu pasakyti? 

Ronis nesuprato, bent jau ne viską suprato, nes beveik nesiklausė. 

— Taip, — atsakė jis. 

— Atrodo, į darbą teks sugrįžti vėliau. 

— Taip, vėliau, — aidu pakartojo Ronis, nei pritardamas, nei 
prieštaraudamas. | 

— Jautiesi gerai? 

— Ar aš? 

Pikapas pajudėjo pirmyn. Salone Ronis užuodė šuns ir kavos 
kvapą. 

— Reikia nešdintis. Jie dabar atakuoja Pentagoną. Skrenda dar 
dešimt prakeiktų lėktuvų, dabar jie lekia tiesiai į mus. Tai žiauru. 
Žiauru! 

Ronis atsigręžė atgal. Už jo susispaudę sėdėjo keturi žmonės. Nė 

— Mahometonai, — toliau pasakojo vairuotojas. — Mahometo- 
nų darbas. 
kava aplaistytu popieriniu rankšluosčiu ir įstatytą į puodelių laikiklį. 
Šalia jo buvo įgrūstas buteliukas su vandeniu. 

— Tai dar tik pradžia, — tęsė nepažįstamasis. — Laimė, turime 
stiprų prezidentą. Laimė, kad turime Džordžą Dabają“. 

Ronis į tai nieko neatsakė. 

— Eli, kaip jautiesi? Nesužeistas? Nieko neskauda? 

Jie skriejo greitkeliu tolyn. Priešpriešiais, aukščiau einančia 
juosta, važiavo vos vienas kitas automobilis. Jiems prieš akis pasirodė 
platus žalias kelio ženklas, padalytas į dvi dalis. Nuoroda kairėje infor- 
mavo: IŠVAŽIAVIMAS 24 RYTŲ 27 PROSPEKTAS GREITKELIS. O dešinėje 
— 278 VAKARŲ VERAZANO TILTAS, STEITENO SALA. 

Ronis nieko neatsakė, nes jo neišgirdo. Vėl skendėjo savo min- 
tyse. 

Jis karštligiškai svarstė. Sumanymas atrodė beprotiškas. Galbūt 
tai tėra tik jo patirto sukrėtimo išdava. Tačiau atsikratyti įkyrios idėjos 
jam nepavyko. Ir kuo labiau Ronis apie tai mąstė, tuo labiau ji jam pa- 
tiko. Alternatyva Donaldui Hetkukui. 

O galbūt jo naujas planas net geresnis. 

Jis išjungė savo telefoną. 


31 
2007-ųjų spalis 


Sukaustyta išgąsčio Ebė stebeilijo į geležinio laužtuvo galą. Kaž- 
kas staigiais judesiais įrankį trūkčiojo tai į kairę, tai į dešinę, bent po 
porą colių praplėsdamas tarpą tarp durų, tačiau po valandėlės durys 
vėl užsidarė ir laužtuvo galas liko stipriai suspaustas. 


* Paniekinanti Džordžo V. Bušo (George W. Bush) pravardė (pagal pirmą jo antrojo vardo 
raidę, mat pietinėse valstijose taip tariama „w“ raidė). 

Vėl stiprus smūgis į stogą, ir šįsyk iš tikrųjų galėjai pamanyti, kad 
kažkas užšoko ant lifto viršaus. Liftas susiūbavo, trinktelėjo į šachtos 
sieną, Ebė prarado pusiausvyrą, o bandydama išsilaikyti ant kojų ir 
neatsitrenkti į kabinos sieną, iš rankų paleido nedidelį balionėlį su 
pipiriniu aerozoliu, kuris trinktelėjęs nukrito ant grindų. 

Tartum protestuodamos prieš tokį grubų elgesį su jomis, garsiu 
metaliniu balsu suspiegė lifto durys. 

Iš baimės Ebės kūnu bėgiojo šalti šiurpuliai. 

Tarpas tarp lifto durų dabar plėtėsi jau ne po porą colių, o dau- 
giau, daug daugiau. 

Ji pritūpė, desperatiškai ieškodama nukritusio balionėlio. Kabiną 
užliejo šviesa. Vos pastebėjusi balionėlį, ištikta panikos Ebė tučtuojau 
pagriebė jį nuo grindų. Paskui, negaišdama laiko, nesidairydama, šoko 
prie durų ir spustelėjo purkštuką, taikydama tiesiai į platėjantį tarpą 
tarp durų. 

Tiesiai į stiprias rankas, kurios ją pačiupo, nedelsdamos ištraukė 
iš lifto ir pastatė laiptų aikštelėje. 

Ebė spiegė, beviltiškai rangėsi, stengdamasi ištrūkti iš glėbio. Ji 
dar kartą spustelėjo purkštuką, bet nesėkmingai. 

— Atšok! — šaukė ji. — Nešdinkis! 

— Širdele, viskas gerai. Viskas gerai, brangioji. 

Balsai jai pasirodė nepažįstami. Ne, tai ne jis. 

— Paleisk! — šaukė spardydamasi basa koja. 

Tačiau jo rankos buvo tvirtos kaip spaustuvai. 

— Širdele... Panele... Nurimkite. Jūs saugi. Viskas gerai. Jūs saugi! 

Iš po geltono šalmo į ją žvelgė besišypsantis veidas. Ugniagesio 
šalmas. Žalias kombinezonas su fluorescencinėmis juostelėmis. Ji iš- 
girdo dvikrypčio radiotelefono traškėjimą ir balsą, lyg valdymo sky- 
riaus budinčiojo: „Viešbutis numeris keturi.“ 

Ant laiptų, aukščiau jos, stovėjo dar du ugniagesiai su šalmais. 
Dar vienas lūkuriavo keliais laipteliais žemiau. 

Ją glėbyje laikąs vyras dar kartą raminamai nusišypsojo: 

— Viskas gerai, mieloji. Dabar tu saugi. 

Ebė drebėjo. Ar jie tikri ugniagesiai? O gal tai tik pinklės? 

Jie atrodė tikri, vis dėlto ji ir toliau rankoje tvirtai spaudė balio- 
nėlį su aerozoliu. Iš Rikio visko galima tikėtis. 

amžiaus vyriškis įprastu nešvariu medvilniniu nertiniu ir rudomis 
kelnėmis pūškuodamas kopė laiptais aukštyn. 

— Man nemoka už darbą savaitgaliais, — bambėjo jis. — Vis tie 
vadybininkai. Aš jau kelis mėnesius jiems kalbu apie tą liftą! Mėnesius! 

Senukas dirstelėjo į Ebę ir susiraukė. Kilstelėjo aukštyn pirštą pa- 
juodusiu nagu ir pasiteiravo: 

— Aštuoniasdešimt antrasis butas, tiesa? 

— Taip, — atsakė ji. 
jų nieko gero. Aš jiems sakau, kiekvieną dieną sakau. 

— Ar ilgai čia tūnojai, širdele? — paklausė jos išvaduotojas. 

Tai buvo gražus, savo išvaizda kruopščiai besirūpinantis ir ket- 
virtą dešimtį skaičiuojantis vyras juodais antakiais, kurie atrodė per 
vyras negalėtų dirbti ugniagesiu, o būtų Rikio nuodugniai suplanuo- 
tos apgavystės dalis. Ji taip stipriai drebėjo, kad sunkiai galėjo kalbėti. 

— Ar turite vandens? 

Po kelių sekundžių buteliukas su vandeniu jau buvo jos rankoje. 
Ji ėmė gerti godžiais gurkšniais, truputį nuvarvėjo per smakrą ir kaklą. 
Prabilo tik baigusi gerti. 

— Ačiū. 

Ebė kilstelėjo tuščią buteliuką, o nematoma ranka tą pačią aki- 
mirką jį paėmė. 

— Vakar vakare, — tarė ji. — Buvau čia... nuo... manau... šioje 
prakeiktoje skylėje... nuo vakar vakaro. Šiandien šeštadienis? 

— Taip, šeštadienio vakaras, dvidešimt po penktos. 

— Nuo vakar. Nuo pusės septintos vakaro, — ji piktai dėbtelėjo į 
lifto prižiūrėtoją. — Kodėl nepatikrinate prakeikto avarinio skambu- 
čio? Arba to prakeikto telefono kabinoje? 

— Vadybininkai. 

Senukas gūžtelėjo pečiais, tarytum vadybininkai būtų kalti dėl 
visų pasaulio problemų. 

— Jeigu prastai jaučiatės, jums reikėtų kreiptis į Nelaimingų atsi- 
tikimų ir greitosios medicinos pagalbos skyrių ligoninėje, kad jus ap- 
žiūrėtų, — pasiūlė dailusis pareigūnas. 

Ji sunerimo. 

— Ne... ne... Jaučiuosi puikiai, ačiū. Aš... Aš tik... 

— Jeigu jums bloga, galėtume iškviesti greitąją pagalbą. 

— Ne, — pareiškė ji, šįsyk jau griežtai. — Ne. Ligoninės man ne- 
reikia. 
ant grindų. Ji pati nieko neužuodė, bet suprato, kad turėtų smirdėti. 

Radiotelefonas vėl sutraškėjo, ir ji išgirdo dar vieną skambutį 

— Aš... Aš maniau, kad jis nukris. Suprantate? Bet kurią akimirką. 
Galvojau, kad jis netrukus kris žemyn... ir iš manęs teliks... 

— O, ne, nieko panašaus. Net jeigu liftas ir būtų kritęs, jį būtų su- 
laikęs atsarginis išcentrinis stabdymo mechanizmas. Tačiau jis tikrai 
nebūtų kritęs. 

Ugniagesio gelbėtojo balsas keistai pritilo, o jis pats, akis įsmeigęs 
į lifto lubas, akimirką atrodė susimąstęs. 

— Jūs čia gyvenate? 

Ebė linktelėjo. 

Paleisdamas ją iš glėbio, jis patarė: 

— Neužmirškite pasitikrinti mokesčių už jums teikiamas paslau- 
gas. Atkreipkite dėmesį, ar įtraukta lifto priežiūra. 

Prižiūrėtojas vėl burbtelėjo kažką apie vadybininkus, bet ji vargu 
ar girdėjo. Džiaugsmas ištrūkus iš spąstų buvo trumpalaikis. Kokia 
laimė, kad ją išgelbėjo iš to prakeikto lifto, bet tai anaiptol nereiškė, 
kad jai nebegresia joks pavojus. 

Ji priklaupė, bandydama pasiekti savo batus, nekeldama kojos į 
liftą, tačiau jie buvo per toli. Ugniagesys pasilenkė ir užkabinęs kirvio 
kotu juos ištraukė. Žinoma, jis nebuvo toks kvailas, kad liptų į liftą. 

— O kas jums pranešė? — pasidomėjo Ebė. 

— Ponia iš... — jis dirstelėjo į savo užrašų knygutę, — iš ketu- 
riasdešimt septintojo buto. Šiandien po pietų ji kelis kartus bandė išsi- 
kviesti liftą, deja, nesėkmingai, be to, sakė girdėjusi, jog kažkas šaukėsi 
pagalbos. 

Pasižadėjusi sau, kad pasitaikius progai padėkos šiai moteriškei, 
Ebė susirūpinusi pažvelgė aukštyn į laiptus, darbininkų uždengtus ap- 
dulkėjusiais popieriaus lakštais ir užgriozdintus tinko plokštėmis bei 
statybinėmis medžiagomis. 

— Jums dabar reikia kuo greičiau išgerti daug skysčio ir ko nors 
užvalgyti, — patarė ugniagesys. — Ko nors lengvesnio. Sriubos ar pa- 
našiai. Aš jus palydėsiu iki buto, kad įsitikinčiau, jog jaučiatės tikrai 
neblogai. 

Ebė jam padėkojo, žvilgtelėjo į „Mace“ purškalą, svarstydama, 
kodėl jis nesuveikė, ir netrukus suprato: ji neatlaužė saugiklio. Įmetusi 
balionėlį į rankinę ir paėmusi į rankas batus, ėmė lipti laiptais aukštyn, 
atsargiai įveikdama darbininkų paliktas barikadas. Galvojo. 

Ar Rikis galėjo sugadinti liftą? O telefoną ir avarinį skambutį? Ar 
manyti, kad jis kaltas dėl šio incidento, nėra naivu? 

Kai užlipo prie savo buto durų, pagaliau jai palengvėjo, nes visos 
spynos buvo užrakintos, kaip ji ir paliko išeidama. Dar kartą padėko- 
jusi pareigūnui už pagalbą ir pravėrusi duris, Ebė atsargiai įėjo į vidų, 
pirmiau patikrino per koridorių ištemptą siūlą ir tik tada iš vidaus 
užrakino duris, užkabino grandinėles. Paskui, norėdama galutinai įsi- 

Viskas savo vietose. Niekas nebuvo apsilankęs. 

Nuėjusi į virtuvę užsiplikyti arbatos, atsidarė šaldytuvą ir pasi- 
ėmė „KitKat“ plytelę. Vos tik ji atsilaužė gabalėlį ir įsidėjo į burną, su- 
skambo durų skambutis, o po jo pasigirdo stiprus beldimas. 

Kramtydama ir nervindamasi, ar tai ne Rikis, atsargiai nuskubėjo 
prie durų ir dirstelėjo pro akutę. Anapus durų stovėjo laibas pailga- 
veidis vyras, kuriam galėjo būti apie trisdešimt, į priekį sušukuotais 
trumpais juodais plaukais, vilkintis kostiumu. 

Kas jis toks, velniai rautų? Prekybos agentas? Gal Jehovos liudy- 
tojas? Tačiau ar pastarieji paprastai nevaikšto po du? O galbūt jis turi 
ką nors bendra su ugniagesių gelbėtojų komanda? Ebė nusikalusi ne- 
lyginant šuo, drebėdama it epušės lapas ir išalkusi kaip vilkas, norėjo 
tik išsivirti puodelį arbatos, ko nors užkąsti, o paskui išmaukti keletą 
taurių raudonojo vyno ir griūti į lovą. | 

Truputį aprimo pagalvojusi, kad atvykėlis pirmiausia turėjo pra- 
eiti pro lifto prižiūrėtoją ir ugniagesius. Patikrinusi abi durų grandi- 
nėles, ar jos tvirtai užkabintos, Ebė atrakino duris ir pravėrė jas per 
keletą colių, kiek buvo galima. 

— Katerina Dženings? — svečias kalbėjo šaižiu ir nedraugišku 
balsu. 

Ji pajuto šiltą jo burnos kvėptelėjimą, užuodė mėtinę kramtomą- 
ją gumą. 

Katerinos Dženings vardu Ebė buvo išsinuomojusi šį butą. 

— Taip, — atsakė. 

— Kevinas Spinela iš Argus laikraščio. Gal galėtumėte man skirti 
kelias minutes? 

— Atsiprašau, — tarė ji ir ilgiau nelaukdama pabandė užtrenkti 
duris. Deja, atvykėlis buvo suspėjęs į tarpdurį įkišti koją. 

— Norėčiau išgirsti bent keletą žodžių, kuriuos galėčiau pacituoti. 

— Atsiprašau, — pakartojo Ebė. — Aš neturiu ką pasakyti. 

— Ar tai reiškia, kad jūs nesate dėkinga jus išlaisvinusiai ugnia- 
gesių gelbėtojų komandai? 

— Aš nesakiau nieko panašaus... 

Šūdas. Jis dabar rašė jos žodžius į savo bloknotą. 

— Panele... ponia Dženings? 

Ji nieko neatsakė. 

Žurnalistas tęsė toliau. 

— Suprantu, jūs ką tik išgyvenote stiprų sukrėtimą... Ar neprieš- 
tarautumėte, jeigu atsiųsčiau fotografą? 

— Ne, prieštarauju, — atsakė ji. — Esu labai pavargusi. 

— Ojeigu rytoj iš ryto? Kokiu laiku jums patogiausia? 

— Ačiū, ne. Ir prašyčiau ištraukti koją. 

— Ar manėte, kad jūsų gyvybei grėsė pavojus? 

— Aš labai pavargusi, — pakartoji ji. — Ačiū. 

— Na, žinoma, suprantu, jums teko tiek daug išgyventi. Susitar- 
kime taip: aš užsuksiu pas jus rytoj, su fotografu. Ar apie dešimtą ryto 
jums tinka? Rytoj sekmadienis, ar nebus per anksti? 

— Atleiskite, aš nenoriu jokio viešumo. 

— Ką gi, gerai. Tuomet susitiksime rytoj iš ryto, — jis ištraukė 
koją. 

— Ačiū, ne, — tvirtai pakartojo ji. 

Užtrenkusi duris, rūpestingai jas užrakino. Po galais, tik to jai ir 
betrūko — fotografijos laikraštyje! 

Drebėdama iš susijaudinimo, galvoje knibždant begalei minčių, 
Ebė išsitraukė iš rankinės cigaretes ir vieną prisidegė, tada nuėjo į 
virtuvę. 

Vyras, įsitaisęs ant galinės seno balto vano, stovinčio gatvėje 
tiesiai po jos buto langais, sėdynės, irgi prisidegė cigaretę. Paskui trūk- 
telėjo „Foster's“ alaus skardinės žiedą, saugodamasis, kad neaptaškytų 
brangios elektroninės įrangos šalia savęs, ir gurkštelėjo. Pro lęšį, įtaisy- 
tą mažoje skylutėje, kurią buvo išgręžęs vano stoge, jis puikiai matė jos 
butą, tačiau dabar vaizdą iš dalies užstojo gatvę užblokavę gaisriniai 
automobiliai. Nieko baisaus, pagalvojo jis, bent jau prasklaidė ilgo 
budėjimo monotoniją. | 

Išvydęs palei langą šmėkštelėjusį šešėlį, jis pajuto palengvėjimą 
— vadinasi, ji šiuo metu namie. 

Namai, mieli namai“, — pagalvojo jis ir ironiškai vyptelėjo. Jam 
buvo beveik linksma. 


32 
2001-ųjų rugsėjo vienuoliktoji 


Lorena, vis dar tik su maudymosi kelnaitėmis ir auksine grandi- 
nėle ant kulkšnies, sėdėjo virtuvėje ant baro sėdynės ir žiūrėjo mažą 
televizorių, iškeltą virš stalo valgiui ruošti, laukdama, kol arbatinuke 
užvirs vanduo. Peleninėje priešais ją gulėjo koks pustuzinis nuorūkų. 
Ji ką tik buvo prisidegusi dar vieną ir dabar, telefonu kalbėdama su 
geriausia savo drauge Sju Klinger, godžiai traukė dūmą. 

Sju ir jos vyras Stivenas gyveno name, dėl kurio Lorena visada 
varvino seilę, tai yra atokiau nuo kitų gyvenamųjų pastatų Tongdino 
aveniu stovinčiame nuostabiame didžiuliame name, — daugelis jį 
laikė viena iš puikiausių rezidencijų Braitone ir Houve, — pro kurio 
langus buvo matyti visas miestas ir jūra. Be to, Klingeriai turėjo ir vilą 
Portugalijoje. Jie augino keturis Žavius vaikus, o Stivenui, priešingai 
nei Roniui, visur sekėsi lyg karaliui Midui**. Ronis buvo pažadėjęs 


* Home sweet home — roko grupės „Motley Crue“ dainos pavadinimas. 
** Graikų mitologijoje karalius Midas savo prisilietimu viską paversdavęs auksu. 


110 PETER JAMES * MIRUSIOJO PĖDSAKAIS 


Lorenai, kad jeigu Sju ir Stivenas kada nors sumanys savo namą par- 
duoti, jis būtinai gausiąs pinigų ir jį nupirksiąs. Taip, žinoma. Svajoti 
nedraudžiama, mielasis. , 

Televizija kartojo vaizdus, kaip du lėktuvai trenkiasi į bokštus, 
dar kartą, ir dar, ir taip be paliovos. Galėjai pamanyti, kad programos 
rengėjai arba direktorius negalėjo patikėti tuo, ką mato, ir norėdami 
įsitikinti, kad tai tiesa, vis iš naujo suko tuos pačius kadrus. O galbūt 
kažkas, patyręs šoką, pamanė, kad pakartojus tą patį vaizdą tam tikrą 
skaičių kartų lėktuvai galiausiai neatsitrenks ir saugiai praskris pro 
šalį, Manhatane išauš įprastas antradienio rytas ir viskas tekės įprasta 
tirštus juodus debesis ir jautė, kad ją ima vis labiau pykinti. 

Dabar jie vėl rodė griūvančius bokštus. Pirmiau Pietinį, o paskui 
ir Šiaurinį. 

Vanduo arbatinuke jau užvirė, bet ji nė nekrustelėjo, bijodama 
atitraukti akis nuo ekrano ir nepamatyti Ronio. Nekreipė dėmesio net 
į Alfį, besitrinantį į jos koją. Sju jai dabar kažką sakė, bet Lorena buvo 
taip įnikusi į ekraną, taip atidžiai tyrė kiekvieną jame pasirodantį vei- 
dą, kad jos negirdėjo. 

— Lorena? Alio? Tu čia? 

— Taip. 

— Ronis nugalėtojas. Jam nieko nenutiks. 

Arbatinukas spragtelėjo ir išsijungė. Nugalėtojas. Tą patį sakyda- 
vo ir jos sesuo. 

Nugalėtojas. 

Po velnių, Roni, gerai būtų; kad taip būtų... 

Pyptelėjus mobiliajam telefonui Lorena suprato, kad jai dar 
kažkas skambina. Vos begalėdama susitvardyti, iš susijaudinimo net 
šūktelėjo: 

— Sju, man atrodo, kad tai jis! Aš tau paskambinsiu vėliau! 

O, Dieve, Roni, prašau, skambink. Maldauju. Maldauju, skambink! 

Deja, skambino jos sesuo. 

— Lora, ką tik girdėjau, kad Jungtinėse Valstijose uždrausti visi 
skrydžiai. 

Mo dirbo tolimųjų skrydžių stiuardese „British Airways“ kom- 
panijoje. 

— Ką... Ką tai reiškia? 

— Jie neleidžia nei įskristi į Valstijas, nei iš jų išskristi. Aš turėjau 
rytoj skristi į Vašingtoną. Visi skrydžiai atidėti. 

Lorena pajuto, kad ją užplūsta nauja panikos banga. 

— Iki kada atidėti? 

— Nežinau... Praneš vėliau. 

— Ar tai reiškia, kad Ronis rytoj gali negrįžti? 

— Bijau, kad taip. Tikiuosi šiandien sužinoti daugiau, bet kol kas 
galiu pasakyti tik tiek, kad visus į Jungtines Valstijas skrendančius lėk- 
tuvus jie sugrąžina atgal. Tai reiškia, kad lėktuvai atsidurs ne ten, kur 
reikia. Trumpai tariant, kils chaosas. 

— Čia tai bent, — paniurusiu balsu tarė Lorena. — Nieko sau... 
Kada jis, tavo manymu, galėtų sugrįžti? 

— Nežinau... Pasistengsiu kuo greičiau sužinoti. 

Lorena išgirdo seserį šaukiantį vaikišką balselį ir Mo prašymą: 
„Minutėlę, brangusis, mamytė dabar kalba telefonu.“ 

Lorena užgesino cigaretę. Paskui pašoko nuo sėdynės, nenuleis- 
dama nuo televizoriaus ekrano žvilgsnio, išsiėmė arbatžolių maišelį su 
puodeliu ir įpylė vandens. Vis tebežiūrėdama į ekraną, atbula traukėsi 
atgal, atsitrenkė į virtuvinį stalą ir skaudžiai užsigavo klubą. 

— Tai šūdas! Po velnių! 

Ji nuleido akis ir pažvelgė žemyn. Tarp įvairaus dydžio mėlynių 
— juodų ir dar visiškai nesenų, gelsvų ir baigiančių pranykti — išvydo 
šviežią raudoną žymę. Ronis buvo gudrus, jis niekada nemušdavo jos 
per į veidą, taikydavo į kitas kūno vietas. Jo paliktas mėlynes ji nesun- 
kiai nuslėpdavo. 

Po kiekvieno tokio vis dažnėjančio įniršio protrūkio išgėrus jis 
visuomet verkdavo ir maldaudavo atleidimo. 

Lorena jam kaskart atleisdavo. 

Atleisdavo dėl savo giliai išgyvenamo nevisavertiškumo. Ji su- 
prato, kad Ronis labai nori vieno dalyko, kurio ji kol kas negalėjo jam 
duoti. Jis desperatiškai troško kūdikio. 

Taip pat iš baimės jį prarasti. 

Atleisdavo, nes jį mylėjo. 


112 PETER JAMES * MIRUSIOJO PĖDSAKAIS 


33 
2007-ųjų spalis 


Tai nebuvo pats geriausias savaitgalis gyvenime, pagalvojo Rojus 
Greisas pirmadienį, aštuntą ryto sėdėdamas ankštame odontologo 
laukiamajame ir vartydamas Sussex Life. Iš tikrųjų, net neatrodė, kad 
darbo savaitė jau būtų pasibaigusi. 

Skeleto apžiūra mirties priežasčiai nustatyti, kurios ėmėsi dakta- 
ras Freizeris Teobaldas, užsitęsė ir baigėsi tik devintą vakaro, šeštadie- 
nį. O Kleo, kuria Rojus tyrimo metu negalėjo atsidžiaugti, vakar buvo 
labai suirzusi, tai jai visiškai nebūdinga. 

Jiedu abu suprato, kad dėl žlugusio savaitgalio nekaltas nei vie- 
nas, nei kitas, vis dėlto Rojus jautėsi taip, lyg ji būtų kaltinusi jį, pa- 
našiai kaip kaltindavo Sendė, kai vėlai grįždavo namo arba paskutinę 
minutę tekdavo atidėti senų seniausiai numatyto plano įgyvendinimą, 
nes nutikdavo kažkas nenumatyta ir jam tekdavo vykti įvykio vieton. 
Tarytum jis būtų buvęs kaltas dėl to, kad koks nors bėgikas rado grio- 
vyje lavoną penktadienio pavakare, o ne patogesniu laiku. 

Kleo suprato tikrąją padėtį. Ji geriau negu bet kas kitas žinojo, ką 
reiškia dirbti policijoje ir ką reiškia dirbti viršvalandžius, nes ne kitoks 
buvo ir jos darbas. Ji galėjo būti iškviesta bet kuriuo paros metu, taip 
neretai ir būdavo. Tai kas gi ją dabar taip suerzino? 

Ji susierzino net tada, kai jis porai valandų grįžo į savo namus 
nupjauti peraugusios pievelės. 

— "Tu juk nebūtum jos pjovęs, jei mes būtume išvykę į Londo- 
ną, — pareiškė ji, — nejaugi tau būtina tai daryti dabar? 

Jis suprato, kad nepasitenkinimą kėlė jo namas. Jo, o teisingiau 
sakant, jo ir Sendės, namas Kleo reiškė tą patį, ką buliui reiškia raudo- 
na skraistė. Nors pastaruoju metu Rojus buvo pašalinęs nemažą dalį 
Sendės daiktų, Kleo vis tiek retai pas jį užsukdavo, o jei ir užsukdavo, 
jausdavosi labai nepatogiai. Pas jį namuose jiedu mylėjosi vienintelį 
kartą, ir abiem tai paliko ne patį geriausią įspūdį. 

Paskui jie visada miegodavo tik Kleo namuose. O naktys, pra- 
leidžiamos drauge, vis dažnėjo, todėl pas ją Rojus laikė savo skutimo- 
si reikmenis ir skalbinius, net ir savo kasdieninę aprangą — tamsų 

kostiumą, švarius baltus marškinius, vienspalvį kaklaraištį ir juodų 
kojinių porą. 

Jos klausimas buvo logiškas, bet tiesos jis nepasakė, nes dėl to 
būtų buvę tik blogiau. Jei atvirai, tai rasti griaučiai jį labai sukrėtė. 
Todėl dabar jis norėjo pabūti vienas, apmąstyti. 

Apmąstyti, kas būtų, jei tai būtų Sendė. 

Rojaus santykiai su Kleo buvo pažengę labai toli, daug toliau nei 
su bet kuria kita moterimi, su kuria jis susitikinėjo po Sendės; vis dėl- 
to, nepaisant jo pastangų, žengti dar vieną, lemiamą, žingsnį neleido 
Sendė. Prieš keletą savaičių vakarieniaudami, kai jiedu buvo per daug 
išgėrę, Kleo išsidavė išgyvenanti dėl savo biologinio laikrodžio, kuris 
nenumaldomai eina pirmyn. Jis suprato, kad ji svajojanti apie tvirtą 
įsipareigojimą, bet kartu nujautė, kad jai ne paslaptis, jog to nebus, kol 
tarp jų stovės Sendė. 

Tačiau tai nebuvo tiesa. Rojus ją dievino. Mylėjo ją. Be to, buvo 
pradėjęs rimtai svarstyti apie galimybę pradėti bendrą gyvenimą. 

Todėl vakar pavakare jis pasijautė labai įskaudintas, kai su dvi- 
em buteliais jų mėgstamo raudonojo „Rioja“ vyno sugrįžęs pas ją ir 
savo raktu atrakinęs išorines namo duris, buvo sutiktas mažyčio juodo 
šunelio, kuris staiga metėsi prie jo, uždėjo ant kojos savo letenėles ir 
nusišlapino tiesiai ant sportinių batelių. 

— Hamfri, prašau susipažinti, tai — Rojus! — pasigirdo Kleo 
balsas. — Rojau, prašau susipažinti, tai — Hamfris! 

— Kas... Kieno jis? — nustebo Rojus. 

— Mano. Parsinešiau jį popiet. Išgelbėtas penkių mėnesių šuny- 
tis — labradoro ir borderkolio mišrūnas. 

Šlapimui prasisunkus į batų vidų, Rojus dešiniąja pėda pajuto 
nemalonią šilumą. O kai šunelis, jam pasilenkus, lyžtelėjo ranką, nuo 
sumaišties užplūdo karščio banga. Jis buvo visiškai apstulbęs. 

— Betgi tu... Juk tu niekada neužsiminei, kad ketini įsigyti šu- 
niuką! 

— Taip, tačiau juk ir tu man ne viską papasakoji, — linksmai at- 
šovė Kleo. 

Į laukiamąjį įėjusi senyvo amžiaus moteris nužvelgė Rojų įtariu 
žvilgsniu, tarytum būtų norėjusi pasakyti: Aš registravausi anksčiau- 
siam vizitui, sūneli, o tada atsisėdo. 

Šiandien Rojui nusimatė įtempta dienotvarkė. Devintą ryto su- 
sitikimas su Alisona Vosper, kurio metu jis norėjo aptarti klausimą 
dėl Kasiano Pju. 9.45, vėliau nei įprastai, pirmas trumpas pasitarimas 
dėl operacijos „Dingas“ — tokį pavadinimą „Neatpažintos moters , tai 
yra nuotekų šalinimo trasoje rasto skeleto, mirties tyrimui atsitiktinai 
parinko Sasekso kriminalinio skyriaus kompiuteris. Paskui, 10.30, 
Rojaus laukė „rytinė malda“ — taip juokaujamai buvo praminti ne- 
seniai į praktiką sugrąžinti savaitiniai Valdymo skyriaus darbuotojų 
susirinkimai. 

Vidurdienį turėjo įvykti numatyta spaudos konferencija, kurioje 
bus kalbama apie atrastus palaikus. Nors šiuo klausimu jis ir neturėjo 
daug ką pasakyti, tačiau tikėjosi, kad, atskleidęs mirusiosios amžių, 
fizinius duomenis ir apytikslią mirties datą, kam nors duos akstiną 
prisiminti maždaug tuo metu be žinios dingusį asmenį. Žinoma, jeigu 
tas asmuo — ne Sendė, 

— O, Rojau! Malonu tave matyti! 

Tarpduryje pasirodė baltą chalatą dėvintis Stivas Koulingas spin- 
dinčiais, akinamai baltais dantimis. Tai buvo aukštas, šeštą dešimtį 
įpusėjęs vyras, visada kariškai pasitempęs, it būtų mietą prarijęs, ne- 
priekaištingai sušukuotais plaukais, kurie kiekvieną kartą, kai tik Ro- 
jus pas jį atvykdavo, atrodydavo žilesni; jis trykšte tryško tiek žavesiu, 
tiek užtikrintymu, kuriuos papildė kažkoks vaikėziškas entuziazmas, 
tarytum dantys būtų buvę labiausiai jaudinantis dalykas gyvenime. 

— Užeik, bičiuli! 

Greisas atsiprašomai linktelėjo pagyvenusiai poniai, kuri atrodė 
labai įsižeidusi, ir nusekė paskui dantų gydytoją į jo šviesų ir erdvų 
kankinimo kabinetą. 

Nors Stivas Koulingas, kaip ir jis pats, su kiekvienu apsilankymu 
tapdavo vyresnis, tačiau jo asistentės, kurios be paliovos keitė viena 
kitą, buvo vis jaunesnės ir dailesnės. Dabartinė, dar tik trečią dešimtį 
pradėjusi ilgakojė brunetė, rankoje laikydama tamsiai geltoną voką, 
nusišypsojo jam, paskui iš voko išėmė saują negatyvų ir ištiesė juos 
Koulingui, pirmiau koketuojamai jį nužvelgdama. 

Gydytojas paėmė Rojaus prieš dvidešimt minučių jam atneštą 
alginato atspaudą. 

— Iš tikrųjų, Rojau. Tai labai įdomus atvejis. Tačiau pirmiausia aš 
turėčiau tau pasakyti, kad tai tikrai ne Sendė. 

— Ne Sendė? — lyg aidas abejingai atkartojo Rojus. 

— Be jokios abejonės, — Koulingas pirštu bakstelėjo į negaty- 
vus. — Štai šie yra Sendės — tarp jų ir to, ką man atnešei, nėra nieko 
bendra. Tačiau atspaudas pateikia daug naudingos informacijos. 

Odontologas plačiai nusišypsojo Greisui. 

— Tai gerai. 

— Ši moteris turėjo dantų implantus, ir jie tuo metu buvo gana 
brangūs. Įsriegiami titano implantai, pagaminti Šveicarijos kompanijos 
„Straumann“. Į žandikaulį įsriegiamas tuščiaviduris cilindras, kuris su 
juo suaugęs atstoja šaknį, todėl prie jo galima tvirtinti danties protezą. 

Klausydamas jo pasakojimo, Greisas jautė sumišusius prieštarin- 
gus jausmus, bandė sutelkti dėmesį, tačiau tai buvo per daug sunku. 

— Įdomiausia, vaikine, yra tai, kad mes galime nustatyti apy- 
tikslę implantavimo datą, o pagal ją — ir tai, prieš kiek laiko mote- 
ris mirė. Tokie implantai ėmė darytis nebemadingi maždaug prieš 
penkiolika metų. Tai moteriai buvo atliktos kelios taip pat brangios 
restauracijos, padarytas tiltelis. Jeigu ji gyveno šiame rajone, galiu 
drąsiai teigti, kad tuo galėjo užsiimti tik penki ar šeši specialistai. 
Manyčiau, geriausia būtų pradėti nuo Kriso Gebio, dirbančio Luise. 
Aš užrašysiu tau ir kitų pavardes. Beje, tai reiškia, kad toji moteris 
gyveno gana pasiturimai. 

Greisas klausėsi, tačiau jo mintys buvo kažkur kitur. Kad ir kaip 
skaudu pripažinti, tačiau jei skeletas būtų buvęs Sendės, tai būtų leidę 
šioje istorijoje padėti tašką. Tačiau netikrumo agonija tęsėsi. 

Jis nežinojo, ką dabar jaučia — nusivylimą ar palengvėjimą. 


34 
2007-ųjų rugsėjis 


Iš automobilio bagažinės išsiveržusi smarvė visus stovinčius ant 
upės kranto privertė žiaukčioti. Tarytum staiga būtų buvęs atkimštas 

užsikimšęs kanalizacijos vamzdis, iš kurio vienu metu išsiveržė per 
keletą mėnesių, o gal ir metų, susikaupusios irimo dujos. 

Priblokšta reginio ir dvoko, Liza atsitraukė atatupsta, pirštais 
užspausdama nosį ir akimirkai užsimerkdama. Nuo svilinančios vi- 
dudienio saulės ir įkyrių musių vaizdas atrodė dar baisesnis. Pagaliau 
atsimerkusi ir per burną įtraukusi gurkšnį oro, ji suprato, kad smarvė 
niekur neišsisklaidė. Reikėjo kaip reikiant suimti save į rankas, kad 
neapsivemtum. 

Neatrodė, kad Em Džei būtų buvę lengviau, bet vis dėlto jie lai- 
kėsi geriau nei panikai lengvai pasiduodantis policininkas, kuris dabar 
nusisukęs nuo automobilio atsiklaupęs vėmė. Sulaikiusi kvėpavimą, 
nepaisydama Em Džei perspėjamo rankos timptelėjimo, Liza žengė 
į bagažinės vidų. 

Tą pačią akimirką pasigailėjo taip pasielgusi. Staiga po kojomis 
susvyravo žemė ir ji tvirtai įsitvėrė Em Džei rankos. 

Mergina išvydo tai, kas iš pradžių jai priminė ugnies išlydytą ma- 
nekeną iš parduotuvės vitrinos, ir tik paskui suprato, kad tai — moters 
kūnas. Didesnę gilios bagažinės dalį užimanti negyvėlė buvo dar šiek 
tiek apsemta baigiančio išbėgti glitaus, tviskančio juodo vandens. Jos 
pečius siekiantys plaukai buvo išsidraikę nelyginant dumbliai. Krūtys 
savo spalva ir tekstūra atrodė tartum iš muilo, o mažne visas kūnas 
išmargintas didelėmis juodomis dėmėmis. 

— Ar ji buvo deginama? — mažesniojo policininko pasiteiravo 
viskuo besidomintis Em Džei. 

— Tai... ne... ne, drauguži, tai ne nuo ugnies. Tai oda atrofuojasi. 

Liza žvilgtelėjo į lavono veidą, bet jis buvo išpurtęs ir beformis, 
kaip pusiau ištirpusi senio besmegenio galva. Tačiau gaktos plaukai 
gedimo nepažeisti ir atrodė neįtikimai gerai, tarytum kažkas juokau- 
damas būtų iškrėtęs groteskišką pokštą. Žiūrėdama į negyvą moterį, 
ji pajuto kažką panašaus į kaltę. Kaltę dėl to, kad čia stovi ir žiūri į 
lavoną, sakytum mirtis būtų labai asmeniška, o ji būtų įsibrovusi į pri- 
vačią erdvę. 

Tačiau Liza negalėjo atitraukti akių. Mintyse be perstojo kirbėjo 
ta pati mintis: Kas gi tau atsitiko, vargšele? Kas su tavimi šitaip pa- 
sielgė? 

Panikuojantis policininkas pagaliau susitvardė, grįžo prie jų ir 
griežtai pareiškė, kad tai esanti nusikaltimo vieta ir jis privaląs ją ati- 
tverti. 

Jie pasitraukė keletą žingsnių atgal, vis dar negalėdami atplėšti 
akių nuo reginio, tartum tai būtų realiu laiku demonstruojamas „CSI 
kriminalistai epizodas. Apstulbę, sukaustyti baimės ir praradę amą, 
bet nekantraujantys sužinoti, kas bus toliau. 

Em Džei iš savo automobilio atnešė vandens troškuliui numal- 
šinti ir beisbolo kepuraites, o dėkinga Liza bemat pasinaudojo jo pa- 
slaugumu, nes burna jau buvo išdžiūvusi, galvą negailestingai svilino 
saulės spinduliai. 

Pirmas pasirodė baltas nusikaltimo vietos tyrėjų vanas. Iš jo 
išlipo du vyrai, vilkintys marškinėliais trumpomis rankovėmis ir 
mūvintys laisvomis vasarinėmis kelnėmis, ant kurių tuojau pat ėmė 
rengtis baltus apsauginius kostiumus. Paskui atvažiavo mažesnis, mė- 
lynas, vanas, iš jo išlipo nusikaltimo vietos fotografas. Neilgai trukus 
pasirodė ir mėlynas VW „Golf“, kuriuo atvyko jauna moteris. Ji iš 
pažiūros dar neturėjo trisdešimties, buvo su džinsinėmis kelnėmis ir 
balta palaidine, garbanotais šviesiais plaukais. Išlipusi iš automobilio 
valandėlę stovėjo vietoje, stebėdama įvykio vietą. Vienoje rankoje mo- 
teris laikė užrašų knygelę ir mažytį magnetofoną. Paskui ji priėjo prie 
Em Džei ir Lizos. 

— Tai jūs radote automobilį? — jos balsas buvo malonus, tačiau 
energingas. 

Liza ranka parodė į į Em Džei. 

— Jis rado. 

— Aš — Andžela Parks, — prisistatė toji. — Iš Age. Ar galėtumėte 
man papasakoti, kaip tai atsitiko? 

Netoli jų sustojo dulkėtas auksinės spalvos „Holden“. Em Džei 
pasakojant, kas nutiko, Liza stebėjo, kaip iš automobilio išlipa du vy- 
rai baltais marškiniais ir kaklaraiščiais. Vienas jų buvo kresnas, rimto 
berniokiško veido, o kitas atrodė panašus į mušeiką: aukštas, stambaus 
sudėjimo, gal net su nedideliu antsvoriu, plikai skusta galva ir siaurais 
rausvai gelsvais ūsais. Pastarasis atrodė niūrus kaip debesis, tikriausiai 
todėl, kad jam sudrumstė savaitgalį, pamanė Liza, bet netrukus supra- 
to klydusi. 

— Ei, prakeiktas idiote! — stovėdamas dar gerokai už nusikal- 
timo vietą juosiančios juostos, užuot pasisveikinęs, šūktelėjo jis ne- 
rimastingajam policijos pareigūnui. — Kas per velniava! Ar teko kada 
nors dalyvauti elementariose pratybose? Ką tu padarei mano nusikal- 
timo vietai? Tu ją ne tik užteršei, bet dar ir išniekinai! Kas tau, velniai 
rautų, liepė ištraukti iš vandens automobilį? 

Atrodė, kad jautrusis policininkas trumpam neteko žado. 

— Aha, gerai, atsiprašau, sere, — galiausiai išlemeno jis. — Ma- 
nau, kad mes truputį apsišovėme... 

— Kad tave kur perkūnas trenktų, juk tu stovi pačiame įvykio 
vietos centre! 

Kresnasis nuėjo prie Lizos ir Em Džei ir linktelėjo reporterei: 

— Kaip sekasi, Andžela? 

— Ačiū, gerai. Malonu jus matyti, detektyve seržante Burgai, — 
atsiliepė ši. 

Tuo metu jo kolega, mušeika, irgi nužirgliojo prie jų. Jis ėjo tvir- 
tais dideliais žingsniais, nelyginant būtų šio kranto ir aplink esančios 
žemės savininkas. Paskubomis linktelėjęs žurnalistei, prisiartino prie 
Lizos ir Em Džei. 

— Detektyvas vyresnysis seržantas Džordžas Flečeris, — prisi- 
statė jis. Jo maniera atrodė profesionali ir stebėtinai švelni. — Tai jūs 
esate toji pora, kuri rado automobilį? 

Em Džei linktelėjo: 

— Taigi. 

— Man bus reikalingi judviejų oficialūs pareiškimai. Ar neatsi- 
sakytumėte nuvykti į Džilongo policijos nuovadą? 

Em Džei pasižiūrėjo į Lizą, paskui į detektyvą. 

— Turite omenyje dabar? 

— Šiandien, bet kuriuo metu. 

— Žinoma. Bet nemanau, kad mes galime labai daug papasakoti. 

— Ačiū jums, bet apie jūsų pasakojimo vertingumą spręsiu aš. 
Mano seržantas prieš išvykdamas užsirašys jūsų vardus ir adresus, taip 
pat telefono numerį. 

Žurnalistė ištiesė magnetofoną detektyvo pusėn. 

— Detektyve vyresnysis seržante Flečeri, ar manote, kad yra ko- 
kių nors sąsajų tarp Melburno gaujų ir šios mirusios moters? 

— Jūs, panele Parks, čia esate ilgiau nei aš. Šioje tyrimo stadijoje nie- 
ko negalėčiau pakomentuoti. Pirmiausia nustatykime, kas tokia ji yra. 

— Buvo? — pataisė jį Žurnalistė. 

— Ką gi,jei norite būti tokia pedantiška, luktelėkime, ko! atvykęs 
policijos chirurgas patvirtins, kad ji iš tikrųjų mirusi. 

Jis arogantiškai vyptelėjo, bet niekas nenusišypsojo. 


35 
2001-ųjų rugsėjo vienuoliktoji 


Iš važiuojančiųjų automobiliu nekalbėjo niekas, tik vairuotojas, 
o šis malė liežuviu nė neatsikvėpdamas. Jis buvo lyg televizorius bare, 
nustatytas didžiausiu garsumu, kurio negali išjungti ir negali perjung- 
ti kito kanalo. Ronis bandė klausytis naujienų, kurias transliavo pika- 
po radijo imtuvas, ir sukoncentruoti mintis, tačiau vairuotojas neleido 
jam nei viena, nei kita. 

Maža to, pastarasis kalbėjo su tokiu ryškiu Bruklino gyventojams 
būdingu akcentu, kad Roniui buvo sudėtinga dešifruoti jo žodžius. 
Tačiau šis žmogus jam parodė savo gerumą, jį dabar vežė, todėl Ronis 
negalėjo imti ir liepti savo geradariui užsičiaupti. Jis sėdėjo šalia vai- 
ruotojo, viena ausimi klausydamas, ką šis porina, kartkartėmis linkte- 
lėdamas ir retsykiais pratardamas: „Taip“ arba „Nė velnio“, arba „Jūs 
turbūt juokaujate“, atsižvelgiant į tai, kaip atrodė tinkamiausia. 

Vyriškis kritikavo daugumą šioje Nuostabioje šalyje gyvenančių 
etninių mažumų, o dabar pasakojo apie savo kopėčias, likusias Pieti- 
niame bokšte. Atrodė, kad jis dėl jų labai sielojasi. Sielojosi ir dėl Vi- 
daus mokesčių tarnybos, kaltino Jungtinių Valstijų mokesčių sistemą. 

Paskui jis vėl trumpam paniro į palaimingą tylą, leisdamas kal- 
bėti radijui. Pikape Roniui už nugaros sėdintys šešėliai ir toliau ne- 
pratarė nė žodžio. Gal klausėsi radijo, gal buvo patyrę pernelyg stiprų 
sukrėtimą, kad galėtų ką nors suvokti. 

Tai buvo litanija. Išvardijimas to, kas įvyko, ką jis ir pats gerai 
žinojo. Netrukus kalbės Džordžas Bušas. O šiuo metu į miesto centrą 
vyko meras Džiulianis. Amerika buvo užpulta. Informacija bus nuolat 
atnaujinama. 

Rojaus galvoje vis labiau ryškėjo planas. 

Automobilis riedėjo plačia ramia gatve. Jiems iš dešinės driekėsi 
apleista siaura veja, kurios kraštą žymėjo medžiai ir žibintų stulpai. 
Už vejos — takelis, o gal dviračių takas, dar toliau — baliustrada, už 
jos matėsi lygiagrečiai einanti kita gatvė, išilgai kurios buvo sustatyti 
automobiliai, o kitapus gatvės — raudonų plytų daugiabučiai namai, 
ne per aukšti, kitokie nei Manhatano monolitai. Maždaug už pusės 
mylios jie užleido vietą dideliems, kampuotiems individualiems na- 
mams, kurie galėjo priklausyti atskiroms šeimoms arba būti padalyti į 
atskirus butus. Rajonas atrodė pasiturintis. Mielas ir ramus. 

Jie pravažiavo kelio ženklą, kuris informavo: „Vandenyno bul- 
varas“. 

Ronis akimis palydėjo šaligatviu koja už kojos einančią pagyve- 
nusią porą, galvodamas, kažin ar jie žino, kokia drama dabar vyksta 
visiškai netoliese, anapus upės. Neatrodė, kad jie tai žinotų. Jeigu būtų 
ką nors girdėję, dabar sėdėtų namuose, prilipę prie televizoriaus ekra- 
no. Be jų, gatvėje nesimatė nė gyvos dvasios. Puiku, juk tokiu dienos 
metu, darbo savaitei dar nesibaigus, taip ir turėtų būti — daugelis 
žmonių dabar yra savo darbo vietose. O kodėl nesirodo mamos su 
savo mažyliais? Ir šunis kažkas turėtų vedžioti. Tokiu laiku paprastai 
ir jaunimas šalinėja. Tačiau dabar nė gyvos dvasios. Net eismo srautas 
per silpnas. Pernelyg silpnas. 

— O kur mes esame? — Ronis kreipėsi į vairuotoją. 

— Brukline. 

— A, tiesa, — atsakė Ronis. — Vis dar Bruklinas. 

Ant vieno iš pastatų jis pastebėjo iškabą: YESHIVA CENTER. At- 
rodė, kad važiuoja jau visą amžių. Ronis neįsivaizdavo, kad Bruklinas 
toks didelis. Pakankamai didelis, kad jame pasiklystum, išnyktum. 

Jis prisiminė keletą žodžių. Tai buvo eilės iš Marlou pjesės „Mal- 
tos žydas", kurią kartu su Lorena ir Klingeriais neseniai matė Braitono 
Karališkajame teatre: 


Tačiau nutiko tai kitoj šaly, 


Be to, ir mergšė toji mirus. 

Gatvė ir toliau vedė nosies tiesumu. Jie kirto sankryžą, už kurios 
elegantiški raudono mūro pastatai užleido vietą labiau šiuolaikiškiems 
blokiniams namams. Staiga Ronis pastebėjo, kad jie važiuoja išilgai plie- 
ninio, tamsiai žalia spalva dažyto vietinio susisiekimo metro viaduko. 

Vairuotojas vėl prašneko: 

— Rašonai. Dabar visas šis sumautas rajonas yra Rašonas. 

— Rašonas? — nustebo Ronis, nesupratęs, ką šis vyras norėjo 
pasakyti. 

Pastarasis parodė į eilę akį rėžiančių parduotuvių fasadų. Nagų 
priežiūros studija. Šostakovičiaus muzikos, meno ir sporto mokykla. 
Visur buvo matyti rusiški užrašai. Ronis išvydo kirilica užrašytą vais- 
tinės iškabą. Jei nemoki rusiškai, nesusigaudysi, kuo prekiaujama bent 
pusėje šių parduotuvių. O jis nesuprato nė žodžio. 

Rašonas. Pagaliau jam paaiškėjo. 

— „Mažoji Odesa“, — aiškino vairuotojas. — Sumauta kolonija, 
ir dar kokia didelė. Anksčiau čia taip nebuvo, bent mano vaikystėj. 
Perestroika, glastnost, supranti? Jie dabar leidžia jiems važiuot kur tik 
nori, girdėjai? O jie visi varo čionai! Pasaulis keičias, supranti, ką noriu 
pasakyt? 

Ronis jau buvo beketinąs nutildyti šį žmogų, atkirsdamas jam, 
kad kadaise pasikeitė ir Amerikos čiabuvių pasaulis, bet susilaikė, bi- 
jodamas būti išmestas iš automobilio. 

Todėl jis ir vėl ištarė „taip“. 

Pasukę dešinėn jie įvažiavo į aklagatvį. Tolimajame gatvės gale 
rikiavosi eilė juodų stulpelių, už kurių buvo lentomis nuklotas takas, o 
dar toliau matėsi paplūdimys. Už jo — vandenynas. 

— Braitono paplūdimys. Puiki vieta. Čia saugu. Saugu nuo lėktu- 
vų, — paaiškino vairuotojas, duodamas ženklą Roniui, kad jų kelionė 
baigiasi. 

Tai taręs grįžtelėjo į kitus keleivius vaiduoklius. 

— Konio sala. Braitono paplūdimys. Man reikia varyt atgal su- 
sirasti savo kopėčias, reikmenis ir visus kitus daiktus. O jie, žinokite, 
brangūs. 

Ronis atsisegė saugos diržą, keletą kartų padėkojo ir pakratė 
stambią sudiržusią ranką. 

— Laikykis, vyruti. 

— Jūs taip pat. 

— Žinoma. 

Ronis atidarė dureles ir iššoko ant degutbetonio. Ore jautėsi 
specifinis jūros druskos kvapas. Ir silpnas degėsių bei aviacinio kuro 
dvokas. Pakankamai silpnas, kad jis galėjo pasijusti saugus. Tačiau ne 
toks silpnas, kad lengvai pamirštų tai, ką teko išgyventi. 

Nė neatsigręžęs į už jo sėdėjusius šešėlius, kone pasišokinėdamas 
nudrožė lentomis iškloto tako link, traukdamas iš kišenės mobilųjį 
telefoną ir tikrindamas, ar jis tikrai išjungtas. 

Tada sustojo ir per smėlėtą paplūdimį įsmeigė žvilgsnį į bekraštį, 
ramų, saulėje tviskantį žalsvai mėlyną vandenyną ir į tolumoje vos 
dar buvo labai neaiškus, prie jo dar reikėjo padirbėti. 

Šiaip ar taip, bet jis labai jaudinosi. 

Jį užplūdo džiaugsmas. 

Tą rugsėjo vienuoliktosios rytą Niujorke nedaug Žmonių links- 
mai kumščiavo į orą. Tačiau būtent taip elgėsi Ronis Vilsonas. 


36 
2007-ųjų spalis 


Ebė, drebančiomis rankomis atsargiai laikydama arbatos puodelį, 
pro žaliuzių plyšį žiūrėjo žemyn į gatvę. Po trijų iš eilės nemiegotų 
naktų jos akys atrodė lyg pripiltos smėlio. Širdį spaudė nerimas. 


Aš žinau, kur tu. 


Jos lagaminas, prigrūstas ir uždarytas, stovėjo prie buto durų. 
Ebė dirstelėjo į laikrodį: 8.55. Po penkių minučių, kai įstaigose prasi- 
dės darbo diena, ji paskambins telefonu — vakar visą dieną tik apie tai 
ir galvojo. Ironiška, mąstė ji, kad didesnę gyvenimo dalį ji labiausiai 
nemėgo pirmadienio ryto. Tačiau vakar visą dieną tik ir telaukė jo 
išauštant. 

Ebė dar niekada nebuvo taip įsibaiminusi. 

Jeigu tik ji skaudžiai neapsiriko ir panikuoja ne be reikalo, jis 

dabar yra kažkur netoliese, lūkuriuoja ir stebi. Ji buvo įspėta. Jis laukia, 
stebi ir yra susierzinęs. 

Ar tai jis kažką padarė liftui? Ir avariniam skambučiui? Ar jis 
būtų sugebėjęs tai padaryti? Šie klausimai be perstojo kirbėjo Ebės 
galvoje. 

Taip, kadaise jis dirbo mechaniku. Mokėjo taisyti mechaninius ir 
elektrinius prietaisus. Tačiau ko jis galėjo siekti sugadindamas liftą? 

Ji bandė suvokti, kas vyksta. Jeigu jis tikrai žino kur ji, kodėl 
paprasčiausiai nepatykojo pasaloje? Kokia nauda iš to, kad ji buvo 
užstrigusi lifte? Jeigu jis norėjo laimėti laiko, kad galėtų įsilaužti į jos 
butą, galėjo paprasčiausiai palaukti, kol ji kur nors išeis. 

O galbūt ji, pasidavusi panikai, nesugeba suskaičiuoti, kiek bus 
du ir du? 

Galbūt. O galbūt ir ne. Ji nieko nežinojo. Todėl vakar didesnę 
dienos dalį, užuot kaip paprastai išėjusi iš namų nusipirkti sekmadie- 
ninių laikraščių ir gulėjusi priešais televizorių, Ebė prasėdėjo čia, toje 
pačioje vietoje, kur sėdėjo dabar, stebėdama gatvę, klausydama per 
ausines vienos ispanų kalbos pamokos po kitos ir pati garsiai tardama 
ir iš naujo kartodama žodžius ir sakinius. 

Sekmadienis buvo bjaurus, iš pietvakarių pučiantis vėjas čaižė 
Lamanšo sąsiaurį ir stipriais šuorais ginė lietų per grindinį ir vandens 
klanus ant automobilių ir praeivių. 

Būtent nuo pastarųjų — automobilių ir praeivių — Ebė nenu- 
leido akių, it erelis stebėdama juos pro lietaus, pilančio antrą dieną 
iš eilės, uždangą. Atsikėlusi pirmiausia apžvelgė gatvėje stovinčius 
automobilius. Palyginti su praėjusiu vakaru, buvo pasikeitę tik du iš 
jų. Šiame rajone nebuvo daug vietos automobiliams statyti, todėl žmo- 
nės, vos radę laisvą vietą ir pastatę joje savo transporto priemonę, be 
būtino reikalo stengdavosi jos nejudinti. Priešingu atveju, vos tik sto- 
vėjimo vieta atsilaisvindavo, ją tučtuojau užimdavo kitas automobilis, 
o tiems, kurie sugrįždavo atgal, tekdavo pasiieškoti vietos kur nors 
toliau, už kelių gatvių. 

Pas Ebę vakar buvo užsukę du svečiai: Argus fotografas, kuriam 
atėjęs atsiprašyti tikriausiai todėl, kad nerimavo dėl savo darbo vietos 
ir vylėsi, kad ji nepaskųsianti jo, jeigu jis būsiąs jai malonus. Senukas 

paaiškino, kad greičiausiai į lifto variklio skyrių buvo įsilaužę vandalai, 
kurie ir sugadino stabdymo mechanizmą bei elektros įrangą. Padug- 
nės, pridūrė jis. Ten mėtėsi pora švirkštų. Tačiau jis negalėjo įtikinamai 
paaiškinti, kodėl neveikė avarinis skambutis, kuris turėjo suskambėti 
bando sutaisyti liftą, bet žala, kurią padarė ją vadavę ugniagesiai, labai 
didelė, todėl remontas užtruks dar kelias dienas. 

Ebė pasistengė kuo greičiau jo atsikratyti, kad galėtų toliau ste- 
bėti situaciją gatvėje. 

Ji paskambino motinai, bet ši nė neužsiminė, kad kas nors būtų 
telefonu jos teiravęsis. Dukra ir toliau melavo, kad ji šiuo metu Austra- 
lijoje, o sekasi tiesiog puikiai. 

Būna, kad siųsdami tekstinius pranešimus žmonės klaidingai 
surenka adresatų numerius ir pranešimus gauna ne tie, kam jie būna 
siųsti. Gal šis pranešimas taip pat vienas iš tokių? 


Aš žinau, kur tu. 


Galimas dalykas. 

O jeigu tai buvo tik paranoja, dėl kurios ji darė skubotas išvadas? 
Ši mintis atrodė paguodžianti. Tačiau toks nusiraminimas jai buvo 
per didelė prabanga, kurios negalėjo sau leisti. Ebė puikiai žinojo, kuo 
rizikuoja. Ji žinojo, kad vienintelė jos išeitis — kiaurą parą vadovautis 
savo galva, kad ir kiek ilgai tai tęstųsi. 

Vienintelis dalykas, dėl kurio ji vakar galėjo nusišypsoti, buvo 
eilinė miela jo siųsta trumpoji žinutė. Jis rašė: 


Moterį myli ne todėl, kad ji graži, 
bet ji graži todėl, kad ją myli. 


Ebė į tai atsakė: 


Grožis užkariauja dėmesį, o 
asmenybė — širdį. 


Visą sekmadienį ji nepastebėjo gatvėje nieko įtartina. Jokių pa- 

šaliečių, kurie būtų ją stebėję. Nei Rikio. Ji matė tik lietų. Tik žmones. 
Gyvenimas tekėjo sava vaga. 

Normalus gyvenimas. 

Gyvenimas, kurio dalimi ji dar kurį laiką — tiesa, jau nebeilgai, 
pažadėjo pati sau — negalės būti. Tačiau netrukus tai ims keistis. 


37 
2007-ųjų spalis 


Lietaus lašai barbeno į stogą, o stipraus vėjo gūsiai judino visą 
vaną. Nors ir gerai apsisiautusiam jam buvo šaltoka, o variklį, veng- 
damas atkreipti į save dėmesį, drįsdavo užvesti tik retsykiais. Šiaip 
ar taip, tačiau turėjo patogų čiužinį, knygų, ir „iPod“ su muzika, o 
kaimynystėje — „Starbucks“. Netoli, šalia pasivaikščiojimų tako, veikė 
viešasis tualetas, kuriame galėjai gana padoriai nusiprausti, be to, jis 
stovėjo atokiau nuo mieste įrengtų vaizdo stebėjimo kamerų. Toks ir 
turėtų būti viešasis tualetas. 

Kadaise kažkas buvo davęs paskaityti knygą, kurioje jis rado šį 
sakinį: Seksas yra smagiausias dalykas, kuriuo gali mėgautis nesijuok- 
damas. 

Knyga klydo, mąstė jis. Kerštas taip pat gali būti smagus. Toks pat 
smagus kaip ir seksas. 

Tarp keleivio durelių ir stiklo vis dar buvo įkištas raudonomis 
raidėmis ant rudos kartono atraižos užrašytas skelbimas PARDUODA- 
MAS, nors iš tikrųjų jis pats vos prieš porą savaičių jį nusipirko už tris 
šimtus penkiasdešimt svarų grynaisiais. Jis žinojo, kad Ebė gudri, ir 
buvo pastebėjęs, jog ji kasdien stebi automobilius. Todėl nuimti skelbi- 
mą ir atkreipti jos dėmesį į permainą atrodė beprasmiška. Jam nerūpi, 
kad buvusį automobilio savininką jau užkniso vis dar pageidaujančių 
pirkti jo automobilį žmonių skambučiai. Jis įsigijo vaną ne todėl, kad 
jam būtų reikėję transporto priemonės. Jis įsigijo jį tam, kad galėtų 
stebėti. Iš čia matė visus jos buto langus. 

Tai buvo ideali vieta automobiliui pastatyti. Vanas buvo pažen- 
klintas dar galiojančiais metinio mokesčio ir techninės apžiūros lip- 
dukais bei etikete, patvirtinančia šioje gatvėje gyvenančio transporto 

priemonės savininko teisę į jos statymą. Jų galiojimas baigsis po trijų 
mėnesių. 
Iki to laiko jo ir pėdos jau bus ataušusios. 


38 
2007-ųjų spalis 


Taip nutikdavo kiekvieną kartą. Kad ir kaip savimi pasitikėdavo 
Rojus Greisas, susiruošęs keliauti į šią įspūdingą vietą, kai tik į ją at- 
vykdavo, jam kaipmat išgaruodavo visas pasitikėjimas. 

“ Moling Hauzas, arba Sasekso policijos vyriausioji valdyba, buvo 
vos už penkiolikos minučių kelio nuo jo darbovietės važiuojant auto- 
mobiliu. Tačiau jei kalbėsime kosminiais terminais, ji buvo kitoje pla- 
netoje. Ką ten kitoje planetoje, pagalvojo jis, pravažiuodamas pakeltą 
apsaugos vartų užtvarą, ji yra visiškai kitoje visatoje. 

Valdyba priklausė padrikam įvairių statinių kompleksui pačiame 
Luiso, Rytų Sasekso grafystės miestelio, pakraštyje, o joje buvo įsikūręs 
visas penkių tūkstančių Sasekso policijos pareigūnų ir kitų darbuotojų 
valdymo aparatas kartu su administracija. 

Visame komplekse ypač išsiskyrė du pastatai. Viename iš jų, trijų 
aukštų futuristiniame stiklo ir plytų statinyje, buvo įsikūrę Kontrolės 
centras, Nusikaltimų registravimo ir tyrimo biuras, Telefoninių skam- 
bučių priėmimo centras ir Valdymo centras, taip pat didžioji dalis 
kompiuterinės: įrangos. Kitas įspūdingai atrodantis raudonų plytų 
namas, kadaise karalienės Onos rezidencija, o pastaruoju metu — Pir- 
mosios kategorijos pastatas, kurio vardu ir buvo pavadinta Policijos 
vyriausioji valdyba. 

Karalienės rūmai išdidžiai stūksojo atokiau nuo aptriušusių 
automobilių stovėjimo aikštelių, vienaaukščių surenkamųjų namų, 
šiuolaikinių žemų statinių ir tamsaus belangio pastato aukštu kaminu, 
kuris Greisui visada primindavo Jorkšyro tekstilės fabriką. Rūmuose 
buvo įrengti policijos „viršininko, policijos viršininko pavaduotojo ir 
policijos viršininko padėjėjų, kuriems priklausė ir Alisona Vosper, 
kabinetai, čia pat dirbo ir pagalbinis personalas, ir daugybė kitų aukš- 
tesniųjų pareigūnų, laikinai arba nuolat dirbančių valdyboje. 

Greisas surado nišą pastatyti savo „Alfa Romeo“ ir nuėjo link 
Alisonos Vosper kabineto, esančio pirmame aukšte, prie pat įėjimo. 
Iš jo pro didelį pakeliamąjį langą buvo matyti žvyruota įvaža ir už 
jos žaliuojanti apskrita veja. Tikriausiai malonu dirbti šiame kabinete, 
tokioje ramybės oazėje, toli nuo ankšto, savo veido neturinčio Sasek- 
so kriminalinės policijos pastato, mąstė jis. Retsykiais pagalvodavo ir 
apie tai, kad atsakomybės, o kartu ir valdžios, kurią teikia aukštas pos- 
tas, nesibaidytų, bet visada suabejodavo, ar pajėgtų atlaikyti įvairias 
politines intrigas. Ypač jei susidurtų su nelemtu, klastingu politiniu 
korektiškumu, net ir aukštus pareigūnus verčiančiu keliaklupsčiauti 
ne tik prieš vyresnius pagal rangą. | 

Policijos viršininko padėjėjas šiandien gali tapti tavo geriausiu 
draugu, o rytoj — didžiausiu priešu. Laikai, kai jo atžvilgiu ji nebuvo 
nusiteikusi priešiškai, jau seniai praeityje, mąstė Greisas, stovėdamas 
priešais jos kabineto duris ir gerai žinodamas, kad atvykusius į savo 
kabinetą interesantus ji retai pakviečia atsisėsti, mat nori, kad pokalbis 
būtų trumpas ir dalykiškas. 

Ojis šiandien kaip tik ir vylėsi, kad jo nepaprašys prisėsti. Greisas 
norėjo išsakyti savo priekaištą stovėdamas, tai yra pasinaudodamas 
ūgio teikiamu pranašumu. 

Alisona Vosper jo neapvylė. Nužvelgusi šaltu ir griežtu žvilgsniu, 
trumpai tarė: 

— Klausau, Rojau. 

Ir jis pasijuto drebąs. Nelyginant vaikystėje iškviestas į mokyklos 
direktoriaus kabinetą. | 

Policijos viršininko padėjėja Alisona Vosper, penktą dešimtį 
skaičiuojanti moteris senamadiškai trumpai kirptais retais, šviesiais 
plaukais, išryškinančiais jos griežtą, bet patrauklų veidą, šįryt akivaiz- 
džiai atrodė nekokios nuotaikos. Apsirengusi madingą tamsiai mėlyną 
dviejų dalių kostiumėlį ir sniego baltumo palaidinę, ji sėdėjo už pla- 
taus, idealiai tvarkingo raudonmedžio stalo, o veido išraiška bylojo 
apie tai, kad jos šįryt geriau neerzinti. 

Greisas visada stebėdavosi, kaip jo viršininkai sugeba palaikyti 
tvarką tiek savo kabinetuose, tiek ir ant stalų. Visą laiką, kiek tik jis pri- 
siminė save dirbantį policijoje, jo darbo vieta labiau panėšėdavo į sąš- 
lavyną. Ant jo rašomojo stalo galėjai rasti visko: segtuvų su bylomis, 

neatsakytos korespondencijos, neberašančių rašiklių, kelionės kvitų ir 
siųsti parengtų laiškų, kurie gerokai atsilikdavo nuo gautųjų. Galiau- 
siai jis nutarė, kad tvarkai darbo vietoje palaikyti reikalingi specialūs 
dokumentų tvarkymo gabumai, o tokių genų jis nepaveldėjo. 

Sklido šnekos, kad prieš trejus metus Alisonai Vosper buvo at- 
likta krūties vėžio operacija. Tačiau Greisas gerai žinojo, kad tai kaip 
visada tėra tik šnekos, mat policijos viršininko padėjėja aplink save 
buvo susikūrusi neperžengiamą sieną. Vis dėlto, nepaisant kietų po- 
licininkės šarvų, ji turėjo ir pažeidžiamų vietų, kurias jam pavyko ap- 
tikti. Būdavo, kad ji Greisui net patikdavo, o yra pasitaikę atvejų, jog 
šios piktos rudos akys imdavo linksmai šypsotis, ir jam atrodydavo, 
kad nedaug betrūksta iki flirto. Tik ne šįryt. 

— Ačiū, ponia, kad skyrėte man laiko. 

— Atvirai kalbant, turiu tik penkias minutes. 

— Gerai. 

Tai velnias. Pasitikėjimas savimi ėmė blėsti. 

— Norėjau pasikalbėti su jumis apie Kasianą Pju. 

— Apie vyresnįjį detektyvą Kasianą Pju? — paklausė ji, lyg ban- 
dydama subtiliai užsiminti apie šio asmens padėtį. 

Jis linktelėjo. 

Alisona Vosper plačiai skėstelėjo rankomis. 

— Ir ką gi? | 

Nepaisant riešų grakštumo ir manikiūro, jos rankos kažkodėl 
atrodė šiek tiek senesnės už ją pačią. Tarytum norėdama pademons- 
truoti, kad policijoje, nors joje dabar susirinkusi ne vien vyriška kom- 
panija, vis dar akivaizdžiai dominuoja vyrai, ji ant riešo segėjo didelį, 
akį rėžiantį vyrišką laikrodį. 

— Reikalas toks... — jis dvejojo, o žodžiai, kuriais ketino kreiptis, 
dabar įnirtingai sukosi galvoje. 

— Taigi? — ji aiškiai nekantravo. 

— Žinoma, jis protingas vaikinas. 

— Jis labai protingas vaikinas. 

— Visiškai sutinku, — Rojus vos atlaikė jos žvilgsnį. — Reikalas 
toks... Šeštadienį jis man paskambino. Dėl operacijos „Dingas“. Teigė, esą 
jūs patarėte paskambinti ir pasiteirauti, ar man nereikia jo pagalbos. 

— Teisingai. 

Ji elegantiškai gurkštelėjo vandens iš krištolinės stiklinės, stovin- 
čios ant jos stalo. 

Bandydamas atlaikyti skvarbų lyg lazerio spindulys žvilgsnį, 
Greisas tęsė: 

— Aš nesu tikras, ar tai geriausias būdas žmogiškiems resursams 
panaudoti. 

— O aš manau, kad tokius klausimus sprendžiu aš, — atkirto ji. 

— Taip, žinoma... bet... 

— Betė 

— Tai nėra skubi byla. Griaučiai ten išbuvo dešimt penkiolika 
metų. 

— Ir jūs dar nenustatėte tapatybės? 

— Ne, bet pavyko nustatyti keletą svarbių detalių. Tikiuosi, jau 
šiandien, disponuodamas dantų gydytojų informacija, gerokai pasi- 
stūmėti pirmyn. 

Užsukusi kamštelį, Alisona Vosper pastatė butelį ant grindų. Pa- 
skui atrėmė alkūnes į blizgantį raudonmedį ir sunėrė pirštus. Greisas 
užuodė jos kvepalus. Jų aromatas buvo kitoks negu praeitą kartą, kai 
vos prieš kelias savaites lankėsi jos kabinete. Šįkart kvepaluose buvo 
labiau juntamas muskuso kvapas. Jie kvepėjo daug seksualiau. Savo 
nežabotose fantazijose Rojus bandė įsivaizduoti, kaip dulkintų šią mo- 
terį. Jam atrodė, kad ji visą laiką kontroliuotų padėtį. Ji ne tik lengvai 
sužadintų geismą, bet ir priverstų akimirksniu nutraukti erekciją. 

— Rojau, tau tikriausiai žinoma, kad Londono policija viena iš 
pirmųjų nuovadų Jungtinėje Karalystėje ėmė kovoti prieš biurokratiją 
suėmimo proceso metu? Taip pat ir tai, kad jie dabar priima į darbą 
civilius, kurie įformina reikiamus dokumentus suimtiesiems, todėl 
policijos pareigūnams nebereikia kiekvieno suėmimo metu sugaišti 
nuo dviejų iki keturių valandų, atliekant raštininkų funkcijas. 

— Taip, girdėjau. 

— Tai didžiausia ir novatoriškiausia policijos nuovada visoje 
Jungtinėje Karalystėje. Ar nemanai, kad mes iš Kasiano galime kai ko 
pasimokyti? 

Rojus atkreipė dėmesį į tai, kad ji pavadino vyresnįjį detektyvą 
vardu. 

— Žinoma, galime... Aš tuo neabejoju. 

— Ar jau mąstei apie šių metų įrašus savo asmeninio tobulėjimo 
žurnale, Rojau? 

— Savo žurnale? 

— Taigi. Kaip tu pats įvertintum savo rezultatus? 

Jis gūžtelėjo pečiais. 

— Netrimituodamas apie savo rezultatus, manau, kad dirbau ge- 
rai. Sarešui Hoseinui paskirtas nuosprendis iki gyvos galvos. Sėkmin- 
gai išnarpliotos trys sudėtingos žmogžudystės. Du sunkūs nusikaltėliai 
laukia teismo. Pasiekta reali pažanga tiriant keletą įsisenėjusių bylų. 

Alisona Vosper kurį laiką žiūrėjo į jį netardama nė žodžio, paskui 
pasiteiravo: 

— O kaip tu apibūdini sėkmę? 

Rojus rūpestingai rinko žodžius, nujausdamas, kas laukia toliau. 

— Kai sulaikomi nusikaltėliai, kai jiems iš Karališkosios pro- 
kuratūros išsirūpinami kaltinamieji nuosprendžiai, o galiausiai — jie 
nuteisiami. 

— Kai sulaikomi įtariamieji, neatsižvelgiant į išlaidas ir pavojų 
visuomenei arba tau pavaldiems pareigūnams? 

— Rizika turi būti iš anksto pamatuota, žinoma, jei tik tai įma- 
noma praktiškai. Tačiau realiai tai ne visada būna įmanoma. Jūs tai 
žinote. Tikriausiai jums taip pat yra tekę atsidurti situacijose, kai reikia 
apsispręsti žaibiškai. 

Ji pritariamai linktelėjo ir keletą sekundžių tylėjo. 

— Ką gi,.puiku, Rojau. Esu tikra, kad tau tai padeda ramiai miegoti. 

Paskui ji vėl nutilo ir sėdėjo kraipydama galvą, o jam tai nepa- 
tiko. 

Kažkuriame kabinete suskambo telefonas, bet niekas į skambu- 
tį neatsiliepė. Tada dzingtelėjo Alisonos Vosper mobilusis telefonas, 
įspėdamas apie gautą trumpąją žinutę. Ji pakėlė jį, dirstelėjo į ekraną 
ir padėjo atgal ant stalo. | 

— O aš tai vertinu kiek kitaip, Rojau. Kaip ir Nepriklausoma 
skundų prieš policiją komisija. Supranti? 

Greisas gūžtelėjo pečiais. 

— Kaip būtent? 

Jis jau maždaug numanė, koks bus atsakymas. 

— Pažvelkime į tris svarbiausias operacijas, už kurias buvai 
atsakingas per pastaruosius keletą mėnesių. Operacija „Salsa“. Per- 
sekiojimo, kurį vykdei asmeniškai, metu apiplėšimo tikslu užpultas ir 
sužeistas senyvo amžiaus bendruomenės narys. Autoavarijoje žuvo du 
įtariamieji, o tu pats važiavai jiems iš paskos. Operacija „Lakštingala“. 
Persekiojimo metu vienas iš tavo pareigūnų buvo nušautas, o kitas 
sunkiai sužeistas, dėl to irgi įvyko avarija, per kurią sunkiai sužalotas 
tuo metu ne tarnyboje buvęs policijos pareigūnas. 

Pastarasis — tai Kasianas Pju. Dėl to pareigas naujojoje darbo- 
vietėje jis buvo priverstas pradėti keliais mėnesiais vėliau. 

— Be to, sudužo sraigtasparnis, visiškai sudegė pastatas, o gais- 
re Žuvo trys asmenys, kurių tapatybės nustatyti nepavyko, — tęsė 
ji. — Vykdant operaciją „Chameleonas“ leidai, kad tavo įtariamojo 
gaudynės vyktų ant geležinkelio bėgių, kur jis buvo suluošintas. Ir 
tu tuo didžiuojiesi? Manai, kad tau jau nebereikia gerinti savo darbo 
metodų? 

Iš tikrųjų, mąstė Rojus Greisas, jis galėjo didžiuotis. Netgi labai 
didžiuotis, žinoma, išskyrus savo pareigūnų žūtį ir sužeidimus, dėl 
kurių visada save kaltins. Galbūt ji tikrai nežino visų aplinkybių, o gal 
paprasčiausiai nenori į jas atsižvelgti. 

Prieš atsakydamas jis labai gerai pagalvojo. 

— Vertinant jau pasibaigusią operaciją, visada galima rasti ką 
pagerinti. 

— Būtent, — tarė ji. — Tam pas mus ir atvyko vyresnysis detek- 
tyvas Pju. Pasidalyti Jungtinės Karalystės geriausioje nuovadoje įgyta 
patirtimi. 

Jam labai knietėjo atsakyti: Tiesą sakant, jūs apsirinkate. Vaikinas 
yra tikrų tikriausias šunsnukis. Tačiau jau anksčiau kilusi nuojauta, kad 
tarp Alisonos Vosper ir šio vyro kažkas yra, dabar tik dar labiau sustip- 
rėjo. Gal ji tikrai jį dulkino. Be abejo, mažai tikėtina, tačiau kažkas ben- 
dra tarp jų vis tiek buvo, ir Pju jai tikrai darė įtaką. Šiaip ar taip, tačiau 
viena buvo aišku: Greisas šiuo metu nebuvo mokytojos numylėtinis. 

Tai buvo vienas iš tų retų atvejų jo karjeroje, kai Rojus nusileido 
politinio korektiškumo taisyklėms. 

— Puiku, — atsakė jis. — Ačiū, kad išaiškinote. Iš tiesų, man tai 
buvo į naudą. 

— Džiaugiuosi, — pasakė ji. 

Greisas išėjo iš viršininkės kabineto giliai paskendęs mintyse. 
Pastaruosius penkerius metus Sasekso kriminalinėje policijoje dir- 
bo keturi vyresnieji tyrėjai. Sistema funkcionavo puikiai. Daugiau 
darbuotojų nereikėjo. Dabar jų buvo penki, ir tai tuo metu, kai trūko 
žemesniosios grandies specialistų, o biudžetas sparčiai mažėjo. Ilgai 
laukti neteks, ir Vosper su savo kolegomis užsimos sumažinti jų skai- 
čių vėl iki keturių. Atspėti, kas bus atleistas arba, tiksliau sakant, per- 
keltas į kokį nors užkampį, nebuvo sunku. 

Jam reikėjo plano. Kaip paskatinti Kasianą Pju žengti neatsakin- 
gą, bet lemtingą žingsnį? 

Tokio plano jis kol kas neturėjo. 


39 
2007-ųjų spalis 


Jis būtų mielai išmaukęs „Starbucks“ kavinėje latės. Arba ką tik 
maltos kavos puodelį. Tačiau neišdrįso palikti savo stebėjimo posto. 
Iš namo, kuriame ji gyveno, vedė vienintelis išėjimas, nesvarbu, ar ji 
nusileistų liftu, ar nuliptų gaisrinėmis kopėčiomis, tai yra pro pagrin- 
dines duris, nuo kurių jis dabar nenuleido akių. Jis nenorėjo bandyti 
laimės. Bute ji kiūtojo jau pernelyg ilgai, daug ilgiau nei įprastai, todėl 
jo neapleido nuojauta, kad ji kažką rezga. 

Surasti ją buvo ganėtinai sudėtinga ir ganėtinai brangu. Tiesa, 
jam vienąsyk nusišypsojo sėkmė: senas draugas reikiamoje vietoje. 

Teisingiau būtų sakyti, negeroje vietoje, nes Donis Vintersas da- 
bar sėdėjo kalėjime už asmens duomenų vagystę ir sukčiavimą, bet 
tai buvo Fordo atvirasis kalėjimas, kuriame lankymo valandų niekas 
griežtai neribojo, o iki jo reikėjo važiuoti vos valandą. Žinoma, susitik- 
ti su juo buvo rizikinga, o ir kainavo, nes Donis prašė pinigų kyšiams. 

Nuojauta jo, be abejo, neapgavo. Visos moterys skambina savo 
motinoms. O Ebės motina sirgo. Ebė manė, kad ji saugi, nes naudojosi 
išankstinio apmokėjimo kortele ir nustatė skambinimo parametrus 
taip, kad nebūtų rodomas jos telefono numeris. Kvaila karvė. 

Kvaila, godi karvė. 

Jis žvilgtelėjo į GSM 3060 „Intercept“, stovintį priešais jį ant me- 
dinės dėžės daržovėms, ir šyptelėjo. Būdamas mobiliojo telefono, iš 
kurio skambinama arba kuris priima skambutį, veikimo diapazone, 
gali girdėti pokalbį ir, tai taip pat labai svarbu, matyti skambinančiojo 
telefono numerį, net jeigu jis nerodomas, taip pat ir numerį telefono, 
— tiek mobiliojo, tiek laidinio, — į kurį skambinama. Tačiau ji nega- 
lėjo to žinoti. 

Jis paprasčiausiai įsikūrė išsinuomotame automobilyje ne per 
toliausiai nuo jos motinos buto Istborne ir ėmė laukti, kada Ebė jai 
paskambins. Ilgai laukti neteko. O jau tada Doniui užteko vieno skam- 
bučio telefonu sukalbamam vaikinui, dirbančiam įrenginių montavi- 
mo firmoje, kuri statė mobiliojo ryšio radijo antenas. Nustatyti, kuri 
antena perdavė Ebės mobiliojo telefono signalus, jam prireikė dviejų 
dienų. 

Jis sužinojo, kad tankiai apgyvendintuose miestuose atstumai 
tarp mobiliojo ryšio antenų retai būna didesni kaip keli šimtai jardų. 
Be to, Donis jam pasakė, kad tokios antenos ne tik priima ir siunčia 
signalus, bet ir veikia kaip radijo švyturiai. Pasirodo, mobilusis telefo- 
nas net budėjimo režimu palaiko ryšį su artimiausiu švyturiu, nuolat 
siųsdamas jam savo pasisveikinimo signalą ir pats priimdamas analo- 
gišką signalą. 

Sprendžiant iš signalų, kuriuos siuntė Ebės mobilusis telefonas, 
ji veik nepasitraukdavo iš vienos konkrečios antenos, „Vodafone“ 
makroląstelės, stovinčios Rytų ir Sienos kelių sankryžoje Kemptaune, 
diapazono. 

Toji vieta buvo netoli nuo Pajūrio bulvaro, esančio tarp Rūmų 
pirso ir prieplaukos; iš vienos pusės palei jį rikiavosi vienų iš dailiau- 
sių visame mieste regentystės laikais statytų namų fasadai, iš kitos ėjo 
aptvertas pasivaikščiojimo takas, o toliau atsivėrė vaizdas į paplūdimį 
bei Lamanšo sąsiaurį. Tuojau pat už Pajūrio bulvaro driekėsi dideles 
triušides primenančios gatvės, kuriose daugumą pastatų sudarė gyve- 
namieji namai su daugybe butų, pigūs viešbučiai ir moteliai. 

Jis prisiminė, kaip ji džiaugėsi pro jo buto langus atsiveriančiu 
vaizdu į jūrą, todėl įsivaizdavo, kad ir dabar turėtų gyventi kur nors 
netoli jos. Buvo kone įsitikinęs, kad ir dabar gėrisi panašiu reginiu. O 
tai tik palengvino jo darbą nustatant gatves, vienoje iš kurių ji dabar 

turėjo gyventi. Galiausiai jam beliko tik budėti atitinkamame rajone, 
žinoma, užsimaskavus, ir tikėtis, kad anksčiau ar vėliau ji pasirody- 
sianti. Tam užteko trijų dienų. Jis pastebėjo ją einančią į spaudos kios- 
ką Istern kelyje, o paskui nusekė iš paskos iki namo durų. 

Jam labai magėjo nutverti ją nieko nelaukiant, tačiau tai būtų 
buvę per daug rizikinga. Aplinkui žmonės. Jai būtų užtekę tik surikti ir 
žaidimas būtų buvęs baigtas. Problematiška. Tai buvo jos pranašumas 
prieš jį. Ir ji tai suprato. 

Lietus dabar dar labiau sustiprėjo, iš visų pusių triukšmingai 
barbėjo lašai. Tokią dieną kaip ši labai praverstų viešbučio kambarys 
su patarnavimu, pagalvojo jis. Ei, vaikine, betgi juk neįmanoma turėti 
visko! Šiaip ar taip, pirmiau reikia kantrybės. 

Vaikystėje jis dažnai kartu su tėčiu traukdavo žvejoti. Šis, kaip 
ir sūnus, buvo linkęs į visokius išradimus. Kartą tėtis įsigijo vieną iš 
pirmųjų elektroninių plūdžių. Užtekdavo žuviai ją timptelėti po van- 
deniu, ir iš nedidelio siųstuvo, padėto šalia jų sulankstomųjų kėdžių, 
pasigirsdavo trumpas, aukštas pyptelėjimas. 

Panašus garsas dabar, jam verčiant Daily Mail puslapius, pasigir- 
do iš pasiklausymo sistemos, tai buvo aiškus, šaižus, aukštas pyptelėji- 
mas. Paskui dar vienas. 

"Toji kalė kažkam skambino. 


40) 
2007-ųjų spalis 


— Dėkojame, kad skambinate į „Global Express“, — pasigirdo 
automatinis balsas. — Norėdami tęsti, spauskite bet kurį mygtuką. Jei 
norite patikrinti, kaip įvykdytas užsakymas, prašome spausti vienetą. 
Jei pageidaujate, kad nugabentume jūsų siuntą, spauskite dvejetą. Jei 
naudojatės mūsų kliento sąskaita ir pageidaujate, kad nugabentume 
jūsų siuntą, spauskite trejetą. Jei esate naujas klientas ir pageidaujate, 
kad nugabentume jūsų siuntą, spauskite ketvertą. Kitais klausimais 
spauskite penketą. 

Ebė paspaudė ketvertą. 

 — Norėdami, kad jūsų užsakymas būtų įvykdytas Jungtinės 

Karalystės teritorijoje, prašome spausti vienetą. Norėdami, kad jūsų 
užsakymas būtų įvykdytas užsienyje, spauskite dvejetą. 

Ji paspaudė vienetą. 

Trumpam stojo tyla. Ji negalėjo pakęsti automatizuotų sistemų. 
Pasigirdo pora spragtelėjimų, o paskui — jaunas vyriškas balsas. 

— „Global Exprese“. Džonatanas klauso. Kuo galėčiau padėti? 

Išgirdusi Džonatano balsą, Ebė pagalvojo, kad jam geriau būtų 
dirbti vyriškų drabužių parduotuvėje ir padėti vaikinams išsirinkti 
jiems tinkamas kelnes. 

— Labas, Džonatanai, — pasisveikino ji. — Norėčiau išsiųsti 
siuntinį. 

— Jokių problemų. Laiško dydžio? Maišelis? O gal didesnis? 

— A ketvirto formato dydžio, vieno colio storio, — paaiškino ji. 

— Jokių problemų, — patikino Džonatanas. — O kokiu adresu 
reikėtų nugabenti? 

— Už Braitono ribų, — atsakė Ebė. 

— Jokių problemų. O iš kur turėtume jį paimti? 

— Iš Braitono. Jei konkrečiau — iš Keiptauno. 

— Jokių problemų. 

— Ar greitai galėtumėte atvykti? — paklausė ji. 

— Jūsų rajone... sekundę... Tarp ketvirtos ir septintos valandos. 

— O anksčiau? 

— Jokių problemų, bet reikėtų mokėti papildomai. 

Ji greitai galvojo. Jei oras nepasikeis, tai apie penktą bus jau ganė- 
tinai tamsu. Ar tai būtų pranašumas, ar priešingai — nepatogumas? 

— Motociklu ar automobiliu? — vėl pasiteiravo ji. 

— Vakarais važiuoja automobilis, — atsakė Džonatanas. 

Jos galvoje sukosi atnaujintas planas. 

— Ar galėtumėte paprašyti, kad neatvažiuotų anksčiau kaip pusę 
šeštos? 

— Ne anksčiau kaip pusę šeštos? Leiskite patikslinti. 

Keletą sekundžių buvo tylu. Ji įtemptai mąstė. Didelis pasirinki- 
mas. Po spragtelėjimo vėl pasigirdo Džonatano balsas. 

— Jokių problemų. 

Žinoma, tai ne pati geriausia vieta pirmadienio rytui praleisti, 
pagalvojo detektyvas vyresnysis seržantas Džordžas Flečeris. Gana 
jau, kad kankina nežmoniškos pagirios. Tačiau viešnagė Viktorijos 
teismo medicinos instituto Patologijos skyriuje tik dar labiau apsun- 
kino padėtį. Ko jau ko, bet visos šios sumautos pompastikos jis nega- 
lėjo pakęsti. Juk tai vieta, kur mirusieji dar labiau miršta. Tai paskutinė 
vieta prieš kapines, kur tavo vardas paskutinį kartą įtraukiamas į re- 
gistracijos knygą. 

"O dabar, stovint sausakimšame kompiuterinės tomografijos ka- 
binete ir žiūrint, kaip neatpažintos moters lavonas lėtai slenka kom- 
piuterinio tomografo nuskaitymo įrenginiu, savo forma primenančiu 
spurgą, kiekvieną Džordžo kūno atomą krėtė bjaurus, šlifavimą arba 
zvimbimą primenantis aparato garsas. 

Nuo vakar, kai moteris buvo ištraukta iš automobilio bagažinės, 
įdėta į maišą, atvežta čia ir patalpinta į šaldytuvą, jos lavono niekas 
nelietė. Jis bjauriai dvokė. Šleikštulį kelianti kanalizacijos smarvė 
ir stiprus gižus kvapas, kuris Džordžui priminė tvenkinio dumblių 
skleidžiamą dvoką. Jį kankino ne tik galvoje aidintis nepakeliamas 
triukšmas, bet ir stiprus pulsavimas viduriuose. Skenduolės oda buvo 
išpurtusi ir panėšėjo į muilą, dideli jos plotai — pajuodę it marmuras. 
Jos susivėlusiuose plaukuose, kurie tikriausiai buvo šviesūs, — tokie 
atrodė ir dabar, — matėsi vabzdžių, popieriaus skiautelių ir netgi kaž- 
ko panašaus į mažus fetro gabalėlius. Kadangi dalis moters veido buvo 
nupuvusi arba apkramtyta, tik vargais negalais galėjai įžiūrėti veido 
bruožus. Patologas apytikriai spėjo, kad jai galėjo būti apie trisdešimt 
penkeri. 

Kaip ir už nugaros stovintis kolega, detektyvas seržantas Trojus 
Burgas, Džordžas vilkėjo žalią chalatą, po kuriuo matėsi balti marš- 
kiniai, kaklaraištis ir kostiuminės kelnės, bei baltus guminius botus. 
Laibas, šiurkščiais plaukais ir įžeidus vyresnysis teismo ekspertizės 
technikas Baris Manksas valdė kompiuterį, o šalia stovintis patolo- 
gas akimis tyrinėjo moters lavoną, skaitydamas jį nelyginant atverstą 


knygą. 

Pagal nusistovėjusią praktiką visi lavonai, kuriuos atgabendavo 
čionai mirties priežasčiai nustatyti, būdavo kruopščiai tiriami, ar ne- 
buvo užsikrėtę kokia nors infekcine liga, ir tik paskui atveriami. 

Neatpažintos moters palaikai vietomis jau buvo suirę. Nebebuvo 
dalies lūpų, vienos ausies, kai kur matėsi kairės rankos pirštų kaulai. 
Nors moteris ir buvo sandariai uždaryta automobilio bagažinėje, vis 
dėlto daugybei vandens gyvių pavyko įsigauti į vidų, kur jų laukė pui- 
ki puota. 

Vakar Džordžas labai maloniai praleido laiką su savo žmona 
Žaneta, kurią pavaišino paties pagaminta vakariene. Prieš keletą 
mėnesių jis užsirašė į kulinarijos kursus Džilongo technikos koledže. 
Vakarienei jis pakepino Mortono įlankos krabų, po kurių patiekė čes- 
nakuose marinuotos jautienos šoninės kepsnį, o desertui — panakotą 
su kiviais. O prie šių gardumynų labai tiko... 

Prisiminęs jis tyliai sudejavo. 

„Margaret River Zinfandel" jis aiškiai padaugino. 

O dabar jam visa tai atsirūgo. 

Dabar beliko vienintelė paguoda — vanduo ir stipri juoda kava, 
mąstė jis, sekdamas paskui Burgą šviesiu švariu belangiu koridoriumi. 

Skrodimo patalpa nebuvo ta vieta, kur jis mielai lankydavosi. 
Nemėgo jis jos ir šiaip, o ką jau kalbėti apie rytą, kai tave kamuoja 
pagirios. Tai buvo didžiulė tamsi patalpa, kažkas tarp operacinės ir 
gamyklos cecho. Lubos — aliumininės, su didžiuliais ventiliacijos 
vamzdžiais, pro kuriuos į vidų patekdavo grynas oras, ir nišose įtaisy- 
tomis lempomis, o nuo sienų kyšojo daugybė strėlių su prožektoriais 
ir elektros lizdais, kuriuos buvo galima nukreipti bet kurios reikiamos 
lavono dalies link. Grindys dažytos tamsiai mėlyna spalva, lyg norint 
suteikti šiai vietai bent šiek tiek nuotaikingumo, o išilgai abiejų sienų 
rikiavosi stalai, vežimėliai su chirurginiais instrumentais, raudoni 
konteineriai su geltonais įdėklais ir plovimo žarnos. 

Kasmet čia būdavo apžiūrima apie penki tūkstančiai lavonų. 

Jis įsikišo į burną porą paracetamolio kapsulių, šiaip ne taip nu- 
rydamas jas po vieną kartu su seilėmis. Teismo ekspertizės fotografas 
fotografavo lavoną, o išėjęs į pensiją policininkas, su kuriuo Džordžas 
dirbo daug metų, dabar koronerio atstovas šiai bylai, stovėjo patalpos 

gale, šalia darbo stalo, ir vartė ploną aplanką, kuriame buvo susegti pir- 
mi šios bylos lapai kartu su vakar prie upės darytomis nuotraukomis. 

Patologas dirbo greitai, kas kelios minutės stabtelėdamas duoti 
naujų nurodymų savo įrenginiui. Rytui slenkant, Džordžas, kuris kaip 
ir Trojus čia buvo beveik nereikalingas, didesnę laiko dalį prakiurk- 
sojo nuošaliai, pačiame kampe, skambinėdamas mobiliuoju telefonu, 
rinkdamas tyrimo komandą ir jos nariams duodamas konkrečius nu- 
rodymus, taip pat ruošdamasis pirmajai spaudos konferencijai, kurios 
laiką jis vis atidėliojo, tikėdamasis gauti iš patologo kokios nors nau- 
dingos informacijos. 

"Šiuo metu jam svarbiausia buvo moters tapatybė ir jos mirties 
priežastis. Nevykęs Trojaus sąmojis, esą skenduolė norėjusi pakartoti 
kurį nors iš Hario Hudinio arba Deivido Bleino triukų, įprastomis ap- 
linkybėmis gal ir būrų pralinksminęs, bet tik ne šiandien. 

Patologas atkreipė Džordžo dėmesį į tai, kad lūžęs mirusiosios 
poliežuvinis kaulas, o ši detalė byloja apie pasmaugimą. Deja, moters 
akys buvo jau per daug sunykusios, kad jose būtų galima įžiūrėti pete- 
chinio kraujavimo požymius, kurie būtų patvirtinę hipotetinę mirties 
priežastį, plaučiai taip pat pernelyg suirę, kad būtų galima nustatyti, ar 
automobiliui panirus į vandenį ji jau buvo mirusi. 

Palaikų būklė buvo nekokia. Dėl ilgalaikio mirkimo vandenyje 
stipriai suiro ne tik minkštieji audiniai ir plaukai, bet ir — o tai svar- 
biausia — branduolinės, kitaip tariant, vienaląstės, DNR, kurias iš jų 
būtų buvę galima išgauti. Jei moters lavonas labai sugedęs, jiems teks 
pasikliauti jos kaulų DNR tyrimu, kuris nėra toks tikslus. 

Kai niekam neskambindavo, Džordžas stovėjo atsirėmęs į sieną 
ir svajojo, kaip būtų gerai atsisėsti ir nors kelioms akimirkoms užsi- 
merkti. Jis jau pajuto, ką reiškia metų našta. Darbas policijoje — jaunų 
vyrų užsiėmimas; pastaruoju metu tokia mintis jį jau ne sykį buvo 
aplankiusi. Iki pensijos liko treji metai, ir nors darbas jam vis dar teikė 
pasitenkinimą, Džordžas dažnai nekantravo, kada ateis tas laikas, kai 
nereikės visą parą laikyti įjungtą telefoną ir nerimauti, kad sekmadie- 
nio rytą tiesiai iš lovos teks lėkti tirti eilinio kraupaus radinio. 

— Džordžai! 

Tai buvo Trojus. 

“Jis nuėjo prie stalo, ant kurio gulėjo moters palaikai. Patologas 
laikė kažką suspaudęs chirurginėmis žnyplėmis. Jo radinys atrodė pa- 
našus į permatomą korėtą medūzą be čiuptuvų. 

— Krūties implantas, — paaiškino patologas. — Jai atlikta plasti- 
nė krūtų operacija. 

— Rekonstrukcija po krūties vėžio? — paklausė Džordžas. 

Žanetos draugei ne per seniausiai buvo pašalinta krūtis, todėl jis 
buvo apie tai šiek tiek girdėjęs. 

— Nieko panašaus, paprasčiausias papų didinimas, — atsakė pa- 
tologas. — O mums tai gera naujiena. 

Džordžas susiraukė. 

— Ant visų silikoninių krūtų implantų yra gamintojo įspaustas 
partijos numeris, — aiškino patologas. — Kiekvienas implantas turi 
ir serijos numerį, kuris turėtų būti įrašytas ligoninės žurnale prie pa- 
ciento pavardės. 

Jis ištiesė implantą truputį arčiau Džordžo ir palaikė, kol šis iš- 
vydo įspaustą smulkių skaičių eilutę. 

— Tai mus nuves pas gamintoją. Manau, jos tapatybė tau dabar 
rūpi labiausiai. 

Džordžas toliau skambino telefonu. Trumpam susisiekė su Žane- 
ta ir pasakė, kad ją myli. Jis mažne nuo pirmo jų pasimatymo kasdien 
bent vieną kartą paskambindavo jai iš darbo. Ir tai nebuvo vien tik 
žodžiai. Ir po daugelio metų mylėjo ją taip pat stipriai. Patologui pasi- 
dalijus savo atradimu, jo nuotaika iškart pagerėjo. Paracetamolis veikė 
puikiai. Netgi buvo pradedąs mąstyti apie pietus. 

Staiga patologas vėl jį pašaukė: 

— Džordžiai, tai tikrai svarbu! 

Jis vėl nuskubėjo prie stalo. 

— Gimdos sienelė stora, — tęsė patologas. — Tokiais atvejais 
kaip šis, kai lavonas ilgą laiką mirksta vandenyje, gimda yra vienas iš 
tų organų, kurie irsta lėčiausiai. Mums iš tiesų pasisekė! 

— Pasisekė? — paklausė Džordžas. 

Patologas linktelėjo. 

— Mes galėsime nustatyti DNR! 

Jis parodė į skrodimo lentą pliehinėmis kojomis, stovinčią virš 
mirusiosios palaikų. 

Ant jos matėsi daugybė kūno skysčių. Tarp jų išvydo kreminės 
spalvos vidaus organą, panašų į „U“ forma sulenktą prapjautą dešrelę. 
Džordas negalėjo pasakyti kas tai. Tačiau dėmesį akimirksniu patraukė 
jos viduryje esantis objektas. Iš pradžių jis pamanė, kad tai — žarnyne 
rasta nesuvirškinta krevetė. Tačiau įsižiūrėjęs geriau viską suprato. 

Jo apetitas bemat dingo. 

Pirmasis, pats mieliausias, ženklas, bylojantis apie permainas Sa- 
sekso policijos Kriminaliniame skyriuje, buvo tai, kad vyresnieji jo pa- 
reigūnai pagaliau turėjo savo automobilių stovėjimo aikštelę, ir ne bet 
kur, o pačioje patogiausioje vietoje, visiškai šalia fasado. Tai reiškė, kad 
Rojui Greisui jau nebereikia važinėti aplink pastatą, dairantis laisvos 
vietos kur nors gatvėje, arba slapčia palikti automobilį kitapus gatvės 
esančioje ASDA prekybos centro automobilių stovėjimo aikštelėje, 
kaip darydavo dauguma jo kolegų, o paskui, pliaupiant lietui, kėblinti 
tuo pačiu maršrutu atgal arba trumpinti kelią pėdinant per purvą pro 
krūmus ir rizikingu šuoliu įveikiant sumūrytą tvorą. 

Ant kalvos, kadaise buvusios pačiame užmiestyje, deramu atstu- 
mu nuo Braitono ir Houvo stovėjo neaukštas art deco stiliaus namas, 
kuriame anuomet veikė infekcinė ligoninė. Vėliau pastatas buvo nau- 
dojamas kitiems tikslams ir tik po kurio laiko jame galutinai įsikūrė 
Kriminalinis skyrius, o apylinkes palaipsniui pasiglemžė miestas. To- 
dėl dabar šis namas stovėjo jam svetimame pramoniniame rajone, tie- 
siai priešais ASDA, kuris Kriminalinio skyriaus darbuotojams pasitar- 
navo kaip neoficiali, tačiau ganėtinai patogi maitinimo įstaiga, o prie 
jo esanti teritorija — kaip atsarginė automobilių stovėjimo aikštelė. 

Jų skyriaus vadovas, labai bičiuliškas, bet per daug atsainiai į vis- 
ką Žiūrintis vyriausiasis detektyvas Geris Vestonas, ne per seniausiai 
buvo paaukštintas pareigose ir paskirtas Midlando policijos viršinin- 
ko pavaduotoju, todėl dabar visur į akis krito griežto, dalykiško, su 
pypke neišsiskiriančio Džeko Skerito vadovavimo ženklai. Pastarasis, 
anksčiau ėjęs Braitono ir Houvo policijos Prevencijos skyriaus virši- 

ninko pareigas, penkiasdešimt dvejų vyras, gebėjo suderinti senosios 
mokyklos griežtumą ir šiuolaikinį mąstymą ir buvo vienas iš labiausiai 
mėgstamų bei gerbiamų policijos pareigūnų. Kassavaitinio pasitarimo 
sugrąžinimas buvo didžiausia jo įvesta naujovė. 

Dar vienas akivaizdus pokytis — Skerito šiuolaikiškai atnaujinti 
priekiniai laiptai, mąstė Greisas, įeidamas pro duris į vidų ir linksmai 
pasilabindamas su dviem ginkluotais apsaugininkais. Policininkų 
senovinių lazdų kolekcija buvo išgabenta į muziejų. Kreminės sienos 
ką tik nudažytos, o ant naujai pastatytos plačios mėlynos kartoninės 
lentos eksponuojamos visų vyresniųjų pareigūnų, šiuo metu vadovau- 
jančių Kriminalinio skyriaus valdybai, nuotraukos. 

Matomiausioje vietoje kabojo paties Džeko Skerito fotografija. 
Jų dabartinis viršininkas buvo pakankamai išvaizdus, prakaulus vyras 
kampuotais žandikauliais, šiek tiek primenantis senų laikų Holivudo 
žvaigždes. Jo veido išraiška atrodė griežta, lygūs rudi plaukai tvarkin- 
gai sušukuoti, įprastai vilkėdavo tamsų kostiuminį švarką, ryšėdavo 
blankių spalvų, šachmatų lentą primenantį kaklaraištį. Jo ori laikysena 
tarytum bylojo: Neužknisk manęs, ir aš su tavimi elgsiuosi kaip su sau 
lygiu. Tiesą sakant, jis toks ir buvo. 

Greisas jį gerbė ir juo žavėjosi. Jis ir pats norėjo toks būti. Skeritui 
iki pensijos buvo likę treji metai, bet politiniu korektiškumu jis ne- 
pasižymėjo, o ir į vyresnybės direktyvas per daug nekreipė dėmesio. 
Savo svarbiausia pareiga jis laikė saugumo Sasekso gatvėse, namuose 
ir darbovietėse užtikrinimą, kad įstatymus gerbiantys piliečiai jaustųsi 
ramūs, o priemones, kuriomis jis to siekia, savo asmeniniu reikalu. 
Prieš užimdamas naujas pareigas, per dvejus pastaruosius metus, va- 
dovaudamas Braitono ir Houvo policijai, jis visame mieste buvo labai 
sumažinęs nusikalstamumą. 

Užlipęs laiptais patekdavai į erdvią, kilimu išklotą aikštelę, kurio- 
je augo fikusas, toks vešlus, kad galėjai pamanyti, jog jis laistomas au- 
gimą skatinančiais hormonais, ir leisgyvė it slaugos ligoninės pacientė 
kambarinė palmė. 

Prispaudęs prie durų apsaugos skydo kortelę, Greisas pateko į 
siauram išrinktųjų ratui, — tai yra vyresniesiems darbuotojams, — re- 
zervuotą patalpą. Jos pradžioje buvo erdvi, atviro išplanavimo patalpa 
su tamsiai oranžiniu kilimu centre ir daugybe stalų, skirtų pagalbi- 

niam personalui, iš abiejų pusių. Skyriaus vyresnybė turėjo atskirus 
kabinetus. Pastebėjęs praviras vieno kabineto duris, Greisas apsikeitė 
draugišku galvos linktelėjimu su savo draugu Brajanu Kuku, Mok- 
slinių tyrimų skyriaus direktoriumi, kuris stovėdamas kaip tik baigė 
pokalbį telefonu. Paskui Greisas nuskubėjo pro didelį įstiklintą Džeko 
Skerito kabinetą, norėdamas tarti keletą žodžių Eleonorai Hodgson, 
savo vadybininkei asistentei — taip kuoktelėjusiame politiškai korek- 
tiškame pasaulyje dabar buvo vadinama jo asmeninė sekretorė. 

Sienos, kiek tik akys užmato, buvo apklijuotos skelbimais. Dė- 
mesį labiausiai patraukė didelis dvispalvis — raudonos ir oranžinės 
spalvos — plakatas: 


NAIKINK ŽIURKES 
NARKOTIKŲ PREKEIVIAI ŽLUGDO GYVENIMUS 
INFORMUOKITE NUSIKALTIMŲ PREVENCIJOS PAREIGŪNUS 


Jis skubiai praėjo pro Skerito kabinetą, taip pat pro duris su len- 
tele „Vyresnysis detektyvas Geinoras Alenas, Valdymo ir žvalgybos 
skyrius“ ir patraukė tiesiai ten, kur sėdėjo Eleonora. 

Čia stovėjo daugybė stalų, apkrautų perpildytomis raudonomis 
ir juodomis dėžėmis gaunamai korespondencijai ir dokumentams, 
klaviatūromis, telefonais, segtuvais, bloknotais ir klijuojamais spalvoto 
popieriaus lapeliais su priminimais. Kažkoks pokštininkas prie vieno 
kompiuterio ekrano iš užpakalinės pusės buvo pritvirtinęs mokoma- 
jame automobilyje naudojamą įspėjamąjį ženklą. 

Vienintelis tvarkingas stalas buvo Eleonoros. Ši ori, gal net pa- 
brėžtinai, stropi, tiesa, šiek tiek nervinga, vidutinio amžiaus moteris 
tvarkingais tamsiais plaukais ir neišraiškingu, truputį senamadiškai 
atrodančiu veidu tvarkė didesnę Rojaus Greiso reikalų dalį. Jam besi- 
artinant, iš jos veido išraiškos galėjai pamanyti, kad yra nusiteikusi 
išklausyti vyresniojo detektyvo priekaištus, nors iš tikrųjų per aštuo- 
niolika mėnesių, kai dirba jo sekretore, jis dar nė karto nebuvo pakėlęs 
balso. Eleonora paprasčiausiai tokia buvo. 

Greisas paprašė, kad ji susisiektų su „Thistle“ viešbučiu ir pasi- 
teirautų apie stalų dydį gruodžio mėnesį įvyksiantiems regbio klubo 
kviestiniams pietums, tada greitai užmetė akį į keletą, jos manymu, 

svarbių elektroninių laiškų, paskui, dirstelėjęs į laikrodį ir pamatęs, 
kad jau pora minučių po pusės vienuoliktos, nudrožė į erdvią ir įspū- 
dingą Skerito valdą. 

Pastarojo biuro, kaip ir jo paties naujojo kabineto — mat visai 
neseniai Rojus persikėlė iš vienos pastato dalies į kitą — langai išėjo į 
gatvę, už kurios stūksojo ASDA. Tačiau tuo visas panašumas ir apsi- 
ribojo. Jo kabinete tilpo tik rašomasis stalas ir mažas apvalus staliukas, 
o Skerito biure užteko vietos dideliam rašomajam ir stačiakampiui 
konferencijų stalui. 

Į akis krito pokyčiai ir viduje. Čia nebesimatė įrėmintų lenktyni- 
nių žirgų ir kurtų fotografijų, puošusių šio kabineto sienas ir bylojusių 
apie jo ankstesniojo šeimininko Gerio Vestono pomėgius. Jas pakeitė 
vienintelė įrėminta nuotrauka, kurioje buvo matyti du paaugliai ber- 
niukai, keletas Labradoro veislės šunų ir dar visai mažų šuniukų. Nors 
juos augino Skerito žmona, jis irgi buvo prie jų labai prisirišęs, nors 
laiko augintiniams turėjo mažai. 

Nuo Skerito, lygiai kaip ir nuo Normano Potingo, sklido vos jun- 
tamas pypkės tabako kvapas. Tiesa, Potingo tabako kvapas Greisui at- 
rodė bjaurus, o sklindantis nuo Skerito jam patiko. Aukštesniojo rango 
pareigūnui jis tiko ir dar labiau sustiprino griežto žmogaus įvaizdį. 

Rojaus Greiso nusivylimui, kartu su kitais vyresniaisiais tyrėjais 
ir aukštesniaisiais Valdymo skyriaus pareigūnais prie stalo sėdėjo ir 
Kasianas Pju. Jis negalėjo nė įsivaizduoti, kad pastarojo lūpos kada 
nors būtų prisilietusios prie tabako. 

Naujasis vyresnysis detektyvas pasveikino jį parsidavėliška šyp- 
sena ir lipšniu „Sveikas, Rojau, malonu tave matyti“, o paskui ištiesė į 
priekį prakaituotą ranką. Rojus paspaudė ją kuo atsainiau ir atsisėdo 
į vienintelę laisvą vietą, sumurmėdamas Skeritui, garsėjančiam savo 
pedantišku punktualumu, atsiprašymą dėl vėlavimo. 

— Malonu, kad radai laiko pasirodyti, — atsakė vyriausiasis de- 
tektyvas. 

Jis su kiekvienu kalbėdavo kaip lygus su lygiu, jo balsas buvo 
stiprus ir visada skambėdavo sarkastiškai, sakytum Skeritas per savo 
gyvenimą būtų iškvotęs tiek daug melagių, kad pats būtų užsikrėtęs jų 
kalbos maniera. Rojus ir dabar nesuprato, ar šefas kalbėjo sarkastiškai, 
ar ne. 

— Puiku, — tęsė Skeritas. — Šios dienos susirinkimo darbotvarkė. 

Jis sėdėjo tiesus it styga, visa kūno laikysena bylojo, kad šis žmo- 
gus tvirtai pasitiki savimi, o iš veido išraiškos, kuri buvo nelyginant 
iškirsta iš granito, buvo galima susidaryti nuomonę, kad jis fiziškai 
neįveikiamas. Skeritas skaitė iš atspausdintos darbotvarkės, kurią laikė 
pasidėjęs priešais save. Kažkas pasirūpino perduoti jos kopiją Greisui 
ir šis ją nuodugniai peržvelgė. 


Praėjusio posėdžio protokolas. 

Metinė ataskaita apie autoavarijas. 

Krizinė finansavimo programa 2010-iesiems — sumažinta 8-10 mln. 
svarų sterlingų. 

Padalinių susijungimas — atnaujinta informacija apie Sasekso ir 


Sario nuovadų susivienijimą... 


Skeritas greitai supažindino susirinkusią komandą su kiekvienu 
susirinkimo punktu, prie kiekvieno iš jų ilgiau neapsistodamas. Ga- 
liausiai, priėjus prie punkto „Naujausia operatyvinė informacija“, Ro- 
jus pateikė naujausią informaciją, susijusią su operacija „Dingas“. Šioje 
tyrimo fazėje jis ne kažin kiek tegalėjo papasakoti, bet vylėsi, kad jau 
greitai, po susitikimų su odontologais, kai šie peržiūrės savo žurnalus, 
jau galės nustatyti mirusiosios tapatybę. 

Perėjus prie punkto „Kiti klausimai“, Skeritas ūmai pažvelgė į 
Greisą. 

— Rojau, aš ketinu padaryti šiokius tokius pakeitimus. 

Tą akimirką Greiso širdis sudrebėjo. Nejaugi Vosper ir Pju suo- 
kalbis dabar atsiskleis visu gražumu? 

— Skiriu tave Sunkių nusikaltimų tyrmo grupės vadovu, — tuo- 
jau pat paaiškino Skeritas. 

Greisas negalėjo patikėti savo ausimis ir pirmiausia pamanė, kad 
jam pasigirdo, o galbūt neteisingai suprato. 

— Sunkių nusikaltimų? 

— Taip, Rojau. Aš gerai pagalvojau, — tai taręs šefas bakstelėjo 
pirštu sau į galvą. — Subrandinau šią mintį štai šioje senoje smegeni- 
nėje, supranti? Tu ir toliau eisi vyresniojo detektyvo pareigas, bet no- 
riu, kad imtumeis vadovauti Sunkių nusikaltimų tyrimo grupei. Būsi 

antras pagal svarbą žmogus ir man išvykus vadovausi Kriminaliniam 
skyriui. 

Jis paaukštintas! 

Akies krašteliu pastebėjo, kaip Kasianas Pju susiraukė it citrinos 
atsikandęs. 

Greisas suprato, kad jo laipsnis išlieka tas pats, tačiau tai, kad jis, 
Džekui kur nors išvykus, laikinai vadovaus Kriminaliniam skyriui, yra 
didelis žingsnis į priekį. 

— Ačiū, Džekai. Man... man labai malonu. 

Po akimirkos neryžtingai pridūrė: 

— O Alisona Vosper neprieštaraus? 

- — Alisoną palik man, — leisdamas suprasti, kad jam tai nereikš- 
mingas dalykas, atsakė Skeritas. 

Tai taręs šefas atsigręžė į Pju. 

— Kasianai, sveikinu prisijungus prie mūsų komandos. Kadangi 
Rojus nuo šiol turės daug papildomo darbo, norėčiau, kad perimtum 
jo įsisenėjusių bylų tyrimą, o tai reiškia, kad apie jų eigą turėsi infor- 
muoti Rojų. 

Greisas tik vargais negalais sutramdė kreivą šypsnį. Tuo tarpu 
Kasiano Pju veido išraiška priminė sustingusį kadrą. Greisui ji pasiro- 
dė panaši į televizijos orų prognozės žemėlapį, pilną lietaus ir griausti- 
nio simbolių, pro kuriuos nematyti nė menkiausio saulės spindulėlio. 
Atrodė, kad netgi jo odos įdegis, kuris šiaip jau niekada nekisdavo, 
staiga išbluko. 

Susirinkimas baigėsi numatytu laiku, lygiai 11.30. Pro duris beiš- 
einantį Greisą sustabdė Kasianas Pju. 

— Rojau, — kreipėsi jis. — Alisona manė, kad būtų neblogai, 
jei šiandien aš kartu su tavimi dalyvaučiau spaudos konferencijoje ir 
vakariniame pasitarime. Kad greičiau apšilčiau kojas ir bendrais bruo- 
žais suvokčiau esmę, kaip tu čia tvarkaisi. Ar tu nesi nusistatęs prieš 
tai, kuo man dabar nurodė užsiimti Skeritas? 

Aš prieš, — pagalvojo Greisas. — Žinoma, kad nesutinku. Vis dėl- 
to jis garsiai to nepasakė. 

— Ką gi, manau, kad savo brangų laiką geriau panaudotum su- 
sipažindamas su mano darbo krūviu. Parodysiu tau savo įsisenėjusių 
bylų kartoteką ir galėsi pradėti. 

Vieną kitą akimirką Rojus galvojo, kaip būtų malonu suvaryti 
keletą karštų adatų į Pju sėklides. 

Tačiau iš pastarojo fizionomijos suprato, kad tai už jį jau padarė 
Džekas Skeritas. 


43 
2007-ųjų spalis 


Greiso susitikimas su Žiniasklaidos atstovais ilgai neužsitęsė. 
Buvo pats partinių konferencijų metas, todėl daugelis reporterių, net 
jeigu jie nebuvo tiesiogiai suinteresuoti politinėmis temomis, dabar 
viešėjo Blekpule pas torius, iš kurių, regis, bent jau šalies žiniasklaidai 
buvo galima tikėtis didesnės naudos nei iš kažkokio skeleto nuotekų 
šalinimo įrenginyje. 

Tačiau vietinėms visuomenės informavimo priemonėms neat- 
pažinta moteris žadėjo būti intriguojanti naujiena jau vien todėl, kad 
palaikai aptikti teritorijoje, kurioje įgyvendinamas didžiausias per visą 
miesto istoriją plėtros projektas, o radinys turi sąsajų tiek su miesto 
praeitimi, tiek ir su dar kuriama istorija. Jau buvo nustatyta analogija 
su Braitono „lagamininėmis“ žmogžudystėmis — dviem atskirais įvy- 
kiais, kai 1934-aisiais lagaminuose buvo rasti du dalimis supjaustyti 
lavonai — Braitonui pelniusiomis ne itin malonią Anglijos nusikalti- 
mų sostinės pravardę. 

Į spaudos konferenciją atvyko viena BBC vietinės televizijos fil- 
mavimo grupė, taip pat „Southern County Radio“ atstovai, vaikinas su 
filmavimo kamera, atstovaujantis dar visiškai naujam Braitono inter- 
netinės televizijos kanalui, pasivadinusiam „Absolute Television“, pora 
Greisui pažįstamų neetatinių korespondentų iš Londono, reporteris iš 
Sussex Express ir, be abejo, Kevinas Spinela iš Argus. 

Nors Spinela jį ir erzino, Greisas buvo bepradedąs, tegu ir labai 
nenoriai, jausti šiam jaunam žurnalistui pagarbą. Rojus suprato, kad 
Spinela, kaip ir jis pats, yra darbštus žmogus, o po susitikimo su juo 
ankstesnio tyrimo metu, kai šis tesėjo pažadą neviešinti tam tikros 
svarbios informacijos, įsitikino, jog jis yra iš tų reporterių, kuriais po- 
licija gali pasitikėti. Kai kurie policijos pareigūnai visus aliai vieno 

žurnalistus laikė veltėdžiais, bet Greisas turėjo kitokią nuostatą. Kone 
kiekvieno sunkaus nusikaltimo išaiškinimas priklauso nuo liudytojų, 
nuo savo pagalbą siūlančių bendruomenės narių, nuo to, kaip pa- 
vyksta sužadinti vieno ar kito asmens atmintį. Jei sugebi bendrauti su 
žiniasklaidos atstovais, jie gali atlikti dalį tavo darbo. 

Šįryt neturėdamas išsamesnės informacijos, Greisas pasistengė 
suprantamai perteikti keletą svarbių minčių. Jis atskleidė moters am- 
žių ir, kiek tik galėjo paviešinti, išvaizdos detales, taip pat prielaidas, 
kiek laiko ji galėjo išbūti nuotekų šalinimo kanale. Tikėjosi, kad galbūt 
kas nors iš šeimos narių ar draugų pagal išvardytas detales atpažins 
maždaug tuo metu dingusį asmenį. | 

Be to, Greisas pridūrė, kad mirties priežastis, nors ji dar nėra 
galutinai nustatyta, galėjo būti pasmaugimas, o moters žudikas ar 
žudikai tikriausiai gerai orientavosi Braitone ir Houve. 

Prieš pat pusę pirmos ištrūkęs iš spaudos konferencijos, Rojus 
išgirdo, kad kažkas jį šaukia vardu. 

Tik to ir betrūko — jo tykojo Kevinas Spinela, sumanęs nutverti 
iškart po susitikimo su žurnalistais, nuošaliau nuo savo kolegų. 

— Vyresnysis detektyve Greisai, ar galėčiau jus trumpam užkal- 
binti? 

Rojus tą pačią akimirką pamanė, kad Spinela galbūt suuodė 
apie jo paaukštinimą. Jis pats taip greitai nebūtų iššniukštinėjęs, bet 
pastaruoju metu vis stiprėjo įtarimas, jog šis reporteris turi savo in- 
formatorių Sasekso policijoje. Atrodo, vaikinas gerokai anksčiau už 
kitus sužinodavo apie įvairius nelaimingus atsitikimus. Vienu metu 
Rojus.buvo nusprendęs visą šį reikalą išsiaiškinti, tačiau tai pasirodė 
nelengva. Ėmęs gilintis į reikalo esmę, rizikavai pabloginti santykius 
su daugeliu savo kolegų. 

Jaunasis reporteris, kaip visada vilkįs kostiumą, marškinius ir 
ryšįs kaklaraištį, atrodė dailesnis ir elegantiškesnis negu lietaus per- 
merktas praėjusio šeštadienio rytą statybų aikštelėje. 

— Nieko bendra su spaudos konferencija, — paaiškino Spinela, 
įnirtingai žiaumodamas kramtomąją gumą. — Tiesiog pamaniau, kad tu- 
rėčiau jums apie tai užsiminti. Šeštadienio vakarą man paskambino geras 
pažįstamas iš priešgaisrinės gelbėjimo tarnybos... Jie vyko į vieną daugia- 
butį gyvenamąjį namą Kemptaune išvaduoti lifte užstrigusio žmogaus. 

— Įdomus tavo gyvenimas, vaikine! — paerzino jį Greisas. 

— Aha, nenuobodžiauju, — nuoširdžiai atsakė Spinela, nepas- 
tebėdamas kandžios pastabos, o galbūt sąmoningai ją ignoruoda- 
mas. — Reikalas tas, kad toji moteris... 

Jis dvejojo, paskui, čiupinėdamas nosies šoną, paklausė: 

— Jūs turite policininko uoslę, tiesa? 

Greisas truktelėjo pečiais. Kalbėdamas su Spinela, jis visuomet 
apdairiai rinkdavo žodžius. 

— Taip bent jau kalbama apie policijos pareigūnus. 

Spinela vėl pasičiupinėjo nosį. 

— Aha, gerai, ir aš turiu panašią uoslę. Iš tolo užuodžiu gerą isto- 
riją — tikiuosi, suprantate, ką noriu pasakyti? 

— Taip, — atsakė Greisas. — Aš skubu... 

— Na ir puiku, nenoriu užlaikyti. Paprasčiausiai norėjau perspė- 
ti, ir tiek. Toji moteris, kurią jie išvadavo... bebaigianti trečią dešimtį, 
labai graži... pajutau, kad kažkas čia ne taip. 

— Kaip tai? 

— Ji atrodė labai susijaudinusi. 

— Nieko nuostabaus, jei buvo įstrigusi lifte. 

Spinela papurtė galvą. 

— Tai buvo kitoks susijaudinimas. 

Greisas sekundę į jį žiūrėjo. Ką jau ką, bet viena apie vietinius 
žurnalistus jis tikrai gerai žinojo — jie nuolat turėdavo rengti repor- 
tažus pirmiesiems laikraščių puslapiams. Staigios mirtys, autoavarijos, 
užpulti ir apiplėšti žmonės, dingusių be žinios artimieji. Tokie repor- 
teriai kaip Spinela nuo ryto iki vakaro susidurdavo su susijaudinusiais 
žmonėmis. Nepaisant jo jauno amžiaus ir dar nedidelės patirties, Spi- 
nela tikriausiai jau gebėjo atskirti skirtingus susijaudinimo tipus. 

— Puiku. Koks konkrečiai? 

— Ji atrodė kažko išsigandusi. Kitą dieną, kai redakcija nusiuntė 
pas ją fotografą, ji net neatsakė į skambutį. Jei tokių dalykų nesupras- 
čiau, sakyčiau, kad ji slapstosi. 

Greisas linktelėjo. Galvoje dabar sukosi kelios mintys. 

— Kokios ji tautybės? 

— Anglė. Baltoji, jei galiu taip išsireikšti, — jis kvailai išsiviepė. 

Nekreipdamas dėmesio į komentarą, Greisas pagalvojo, kad ši 

detalė leidžia atmesti prielaidą, jog moteris — įkalinta sekso vergė, 
mat šios dažniausiai būdavo iš Rytų Europos ir Afrikos. Žinoma, prie- 
laidų buvo daug. Susijaudinti galima dėl milijono priežasčių. Tačiau 
žmogaus susijaudinimas dar nėra pagrindas policijos pareigūnams jį 
aplankyti. 

— O jos vardas ir adresas? — vėl paklausė Rojus ir tuojau pat 
į užrašų knygelę pareigingai užsirašė „Katerina Dženings“, adresą ir 
buto numerį. Reikės duoti nurodymą, kad kas nors patikrintų, ar ši 
pavardė neįtraukta į Policijos valstybinio kompiuterio duomenų bazę. 
O toliau jam beliko tik laukti, ar vėl neišgirsiąs šio vardo. 

Paskui, kai Rojus prispaudė prie apsaugos skydo savo kortelę, 
norėdamas patekti į Svarbių incidentų skyrių, Spinela dar kartą į jį 
kreipėsi. 

— A, tiesa. Galima, vyresnysis detektyve? 

Jis suirzęs atsigręžė. 

— Kas dar? 


— Sveikinu su paaukštinimu! 


44 
2001-ųjų rugsėjo vienuoliktoji 


Ronis, saulėkaitoje stovėdamas ant tuščio, lentomis nukloto tako, 
dar kartą patikrino, ar jo mobilusis tikrai išjungtas. Be abejo, kad iš- 
jungtas. Jis stebeilijo į priekį, žvilgsnis krypo tolyn, pro suoliukus ir 
pajūrio baliustradą, už auksinio smėlio rėžio, kuriame nesimatė nė 
gyvos dvasios, per raibuliuojantį vandenyną, į tolumoje kylančią juo- 
dų, pilkų ir oranžinių dūmų skraistę, sparčiai plintančią danguje ir 
dažančią jį rūdžių spalva. 

Akys vos aprėpė reginį. Jis tik dabar prisiminė, kad pasas liko 
saugiai padėtas viešbučio numeryje. Kas žino, gal jam tai tik į naudą? 
Jis galvojo. Galvojo. Galvojo. Galvoje be perstojo sukosi mintys. Roniui 
reikėjo kažkaip praskaidrinti galvą. Jam būtų padėjusi mankšta. Arba 
stiprus gėrimas. 

Lentų takas iš kairės ėjo tolyn kiek tik akys užmato. Tolumoje 
dešinėje, ten, kur plytėjo Konio salos pramogų parkas, jis galėjo įžiū- 

rėti jodinėjančių Žmonių siluetus. Arčiau, apsuptas pastolių, stūksojo 
netvarkingas kokių šešių aukštų daugiabutis pastatas. Juodaodis vaikis 
odine striuke apie kažką gyvai kalbėjosi su azijietiškų bruožų vaikinu, 
vilkinčiu lakūno striukę. Jie nuolat dairėsi į šalis, lyg būtų nerimavę, 
ar kas nors jų nestebi, ir vis žvilgčiojo į Ronį. Galbūt derėjosi dėl nar- 
kotikų ir baiminosi, kad jis galįs būti policininkas. Gali būti, kad jiedu 
kalbėjosi apie futbolą arba beisbolą, o gal apie sumautą orą. Gal jie 
buvo vieninteliai žmonės šioje sumautoje planetoje, nežinantys, kas 
šįryt nutiko Pasaulio prekybos centrui. 

Ronis dėl jų tikrai nepridėjo į kelnes. Kol jie nekėlė jam grėsmės, 
galėjo stovėti sau ir plepėti nors visą dieną. Galėjo stoviniuoti čia iki 
pat pasaulio pabaigos, kuri, sprendžiant iš šiandienos įvykių, jau visiš- 
kai čia pat. 

Šūdas. Velniava. Ir kas per diena! Kodėl, po galais, tai turėjo nu- 
tikti būtent šiandien? Jis net nežinojo Donaldo Hetkuko mobiliojo 
telefono numerio. 

Ir. Ir. Ir. Jis bandė atsikratyti šios minties, bet ji nelyginant įkyri 
nekviesta viešnia atkakliai beldė į jo duris, ir jam galiausiai neliko nie- 
ko kito, kaip tik ją įsileisti. 

Galimas dalykas, kad Donaldas Hetkukas miręs. 

Po velnių, baisinga daugybė žmonių dabar gali būti jau mirę. 

Jam iš dešinės, palei lentomis klotą taką, rikiavosi eilė parduotu- 
vių, ant jų visų buvo rusiškos iškabos. Ronis nudrožė jų link, paskui 
save tįsdamas kelioninį lagaminą, o po valandėlės, priėjęs didžiulį pla- 
ną, įrėmintą žaliame metalo lakšte lenktu viršumi, informuojantį jūs 
ESATE ČIA!, sustojo. Viršutinėje jo dalyje buvo užrašyta: 


RIGELMANO PĖSČIŲJŲ TAKAS. BRAITONO PALŪDIMYS. 
BRAITONO ANTROJI GATVĖ. 


Nepaisant sumaišties savo galvoje, Ronis sustojo ir ironiškai šyp- 
telėjo. Antrieji namai. Iš dalies teisinga! Būtų smagu, jei kas nors imtų 
ir nufotografuotų jį, stovintį šalia šios kelio rodyklės. Tai nustebtų 
Lorena. Tiesa, ne šiandien, kitomis aplinkybėmis. 

Prisėdęs ant suoliuko šalia plano, atsirėmė į atlošą, nusirišo 
kaklaraištį, suvyniojo jį ir sugrūdo į kišenę. Paskui atsisegė viršutinę 

marškinių sagą. Švelnus vėjelis glostė kaklą. Roniui dabar to reikėjo. 
Girdėjo, kaip stipriai tuksi širdis. Dirstelėjo į savo laikrodį. Beveik 
vidurdienis. Norėdamas nusikratyti dulkes, ėmė kedenti plaukus, 
tapšnoti per drabužius ir pajuto stiprų poreikį išgerti. Paprastai dieną 
alkoholio jis, tiesa, nevartodavo, tik po vakarienės, ir gana dažnai. Ta- 
čiau dabar jau įsivaizdavo, kaip maloniai gerkle nuslystų stiprus viskis. 
Arba brendis. Ar net degtinė, pamanė jis, galvodamas apie rusiškas 
iškabas. 

Ronis atsistojo, sugriebė lagamino rankeną ir nudrožė pirmyn, 
tempdamas paskui save mantą ir klausydamasis, kaip monotoniškai 
lentomis trinksi ratukai: trinkt trinkt trinkt. Netrukus, pakėlęs akis, iš- 
vydo parduotuvės iškabą. Pirmoji parduotuvė ilgoje jų eilėje. Mėlyna, 
raudona ir balta spalvomis buvo užrašyti žodžiai MASKVA ir BARAS. 
Kiek tolėliau pastebėjo žalią uždangą, ant kurios geltonomis raidėmis 
užrašytas pavadinimas TATJANA. 

Jis įėjo į „Maskvos“ barą. Patalpa atrodė apytuštė ir niūri. Iš deši- 
nės buvo ilgas medinis bufetas, prie kurio stovėjo raudonos apvalios 
baro sėdynės chromuotomis kojomis, o iš kairės — raudonos odos 
kėdės banketams ir metaliniai stalai. Ant baro sėdynių buvo įsitaisę du 
vyrai, panašūs į žaliūkus iš filmų apie Bondą. Galvos plikai skustos, o 
jie patys vilkėjo juodus vasarinius marškinėlius trumpomis rankovė- 
mis ir buvo tiesiog prilipę prie plačiaekranio televizoriaus. Abu atrodė 
mažne pakerėti reginio. 

Priešais juodu, ant bufeto, stovėjo stikleliai, o šalia — kibirėlis su 
ledais ir tarp jų įspraustu degtinės buteliu. Abu rūkė cigaretes, o pe- 
lenus kratė į pilnas nuorūkų pelenines, kurios stovėjo greta kibirėlio 
su ledais. Kiti lankytojai, du jauni dailūs vyrukai prabangiai atrodan- 
čiomis odinėmis striukėmis ir dideliais sportiniais žiedais, sėdėjo prie 
vieno iš staliukų. Abu gėrė kavą, o vienas rūkė. 

Geras kvapas, dingtelėjo Roniui. Kava ir cigaretės. Stiprios rusiš- 
kos cigaretės. Aplink barą jis išvydo įvairius užrašus kirilica, taip pat 
futbolo klubų, daugiausia anglų, plakatus ir vėliavas. Atpažino „Ne- 
wcastle“, „Manchester United“ ir „Chelsea“ klubų atributus. 

Televizoriaus ekrane buvo rodomi pragaro žemėje vaizdai. Nė 
vienas iš esančiųjų bare nepratarė nė žodžio. Ronis taip pat įsmeigė 
akis į ekraną; nežiūrėti nebuvo įmanoma. Du lėktuvai, vienas paskui 

kitą, skrenda tiesiai į bokštus Dvynius. Paskui vienas po kito griūva 
abu bokštai. Kad ir kiek kartų jis būtų tai matęs, kaskart viskas atrodė 
kitaip. Vis blogiau. 

— Taip, pone? 

Netaisyklinga anglų kalba. Barmenas buvo neužauga trumpai 
kirptais ir į priekį sušukuotais kiek papurusiais juodais plaukais, su 
nešvaria prijuoste ant nelygintų džinsinių marškinių. 

— Ar turite „Kalašnikovo“ degtinės? 

Barmeno išraiška nepasikeitė. 

— „Kraškovo“? 

— Koks skirtumas, — atsakė Ronis. — Bet kokios degtinės, tik 
neatmieštos, ir espreso. Turite espreso? 

— Rusiškos kavos. 

— Gerai. 

Neūžauga linktelėjo. 

— Vieną rusiškos kavos ir degtinės. 

Jis pasitraukė į šalį taip pakumpęs, tartum jam būtų skaudėjusi 
nugara. 

Ekrane buvo matyti sužeistas vyras. Plikai nusiskutęs juodaodis, 
apneštas pilkais milteliais, ant veido — švarus respiratorius, sujungtas 
su pripūstu maišeliu. Vyras su raudonu šalmu ir antveidžiu, raudona 
kauke ir juodais marškinėliais trumpomis rankovėmis ragino jį eiti 
pirmyn per pilką sniegą. 

— Koks šūdas! — laužyta anglų kalba tarė mažius. — Manhata- 
nas. Neįtikima. Tu girdėti apie tai? Žinai, kas dedasi? 

— Aš ten buvau, — atsakė Ronis. 

— Tikrai? Tu ten buvai? 

— Duok gerti. Man reikia degtinės, — atšovė jis. 

— Aš tau duodu gerti. Nesijaudink. Tu buvai ten? 

— Ar tu ne viską supratai? — vėl atkirto Ronis. 

Susierzinęs barmenas nusigręžė ir paėmė iš baro degtinės butelį. 
Vienas iš Bondo žaliūkų atsisuko į Ronį ir kilstelėjo savo stiklelį. Jis 
buvo įkaušęs, liežuvis kalbant jau pynėsi. 

— Žinai ką? Prieš trisdešimt metų būčiau tau sakęs „drauge“. O 
dabar sakau „biče“. Supranti, ką noriu pasakyti? 

Ronis pakėlė savo stiklelį, vos tik barmenas suspėjo jį pastatyti 
priešais jį. 

— Ne visai. Ne. 

— Tu gėjus ar kas? — paklausė vyrukas. 

— Ne, aš ne gėjus. 

Nepažįstamasis pastatė stiklelį ir sumosavo rankomis. 

— Gėjai man gyventi netrukdo. Nieko panašaus. Ne. 

— Tai puiku, — atsakė Ronis. — Ir man taip pat. 

Vyras staiga išsiviepė. Jo dantys atrodė baisiai, pastebėjo Ronis. 
Galėjai pamanyti, kad burna pilna nuolaužų. Šis vėl kilstelėjo savo 
stiklelį, ir Ronis su juo susidaužė. 

— Į sveikatą! 

Dabar televizoriaus ekrane rodė Džordžą Bušą. Vilkintis tamsų 
kostiumą ir ryšintis oranžinį kaklaraištį jis sėdėjo mokyklos klasės 
gale, priešais nedidelę rašomąją lentą, o ant galinės sienos buvo pri- 
kabinta įvairių piešinių. Vienas iš jų vaizdavo dviračiu važiuojančią 
mešką dryžuotu šaliku. Greta Džordžo Bušo stovintis vyriškis kažką 
šnabždėjo prezidentui į ausį. Netrukus vaizdas pasikeitė ir Ronis iš- 
vydo ant žemės riogsantį sudužusį lėktuvą. 

— Tu šaunuolis, — žaliūkas vėl kreipėsi į Ronį. — Tu man pa- 
tinki. Tu šaunuolis. 

Jis įsipylė į stiklelį degtinės, tada ištiesė savo butelį Roniui. Prisi- 
merkęs įdėmiai žvilgtelėjo ir pamatęs, kad svečias dar neišgėrė, įstatė 
butelį atgal į kibirėlį su ledu. 

— Geriau išgerk, — tai taręs, vėl išmaukė degtinę. — Šiandien 
turim gerti. 

Paskui atsisuko į televizorių ir pridūrė: 

— Tai netikra. Neįmanoma. 

Ronis maktelėjo gurkšnelį. Degtinė nutvilkė gomurį. Po kelių 
sekundžių jis vėl pakreipė savo stiklelį ir ištuštino jį iki dugno. 

Poveikį pajuto beveik tą pačią akimirką — atrodė, kad jo viduje 
dega. Įsipylė antrą sau ir papildė naujojo draugo stiklelį. 

Jie nutilo. Netardami nė žodžio, stebeilijo į ekraną. 

Išgėręs daugiau, Ronis pasijuto gerokai kauštelėjęs. Po valandėlės 
jis nusirabždino nuo sėdynės, svyruodamas nušleivojo prie vieno iš 
laisvų stalų ir ten užmigo. 

Kai nubudo, nežmoniškai skaudėjo galvą, kamavo baisus trošku- 
lys. Staiga jis išsigando. 

Mano lagaminai... 

Šūdas, šūdas, šūdas. 

Tačiau tuoj pat jam lyg akmuo nuo širdies nukrito išvydus, kad 
lagaminai tebėra ten pat, kur jis ir buvo juos palikęs — šalia tuščios 
baro sėdynės. 

Laikrodis rodė antrą. 

Bare sėdėjo tie patys žmonės. Televizorius rodė tuos pačius 
vaizdus. Ronis nusliūkino atgal prie baro sėdynės ir linktelėjo savo 
draugužiui. 

— O ką tėvas? — pratarė Bondianos herojus. 

— Aha, kodėl jie apie jį nieko neužsimena? — jam paantrino 
kitas Žaliūkas. 

— Tėvas? — paklausė barmenas. 

— Mes girdim vis tą patį: „Bin Ladeno sūnus.“ O tėvas? 

Ekrane jie išvydo nuoširdžiai kalbantį merą Džiulianį. Jis atrodė 
ramus. Užjaučiantis. Panašus į žmogų, kuris kontroliuoja situaciją. 

Naujasis Ronio draugas atsigręžė į jį. 

— Žinai Semą Koltą? 

„Ronis, bandydamas išgirsti, ką kalba Džiulianis, papurtė galvą. 

— Ne. 

— Tai tas vyrukas, kuris išrado revolverį, ar ne? 

— A, taip, Žinau. 

— Žinai, ką jis pasakė? 

— Ne. 

— Semas Koltas pasakė: „Nuo dabar visi žmonės lygūs!“ 

— Ar ne? Taip?.Suprantiė 

Ronis pritariamai linktelėjo ir užsisakė gazuoto mineralinio 
vandens ir kavos. Prisiminė, kad nuo pusryčių nieko neturėjo burnoje, 
tačiau neturėjo ir apetito. 

Džiulianį pakeitė klupinėjantys pilki vaiduokliai. Jie atrodė pa- 
našūs į jo anksčiau matytus vaiduoklius. Umai į galvą atėjo mokyklos 
laikų eilėraštis. Vieno iš jo mėgstamiausių autorių — Radjardo Kiplin- 
go — eilės. Taip. Taip, tai buvo vyras. 

Jei išsaugai savo galvą, kai visi kiti 

Ima ir pameta savąsias... 

Jei patiri ir Triumfą, ir Negandą, 

Jei su abiem šiais apsimetėliais elgies vienodai... 


Ekrane verkė ugniagesys. Jo šalmą dengė pilkas sniegas, o jis pats 
sėdėjo pakeltu antveidžiu, delnais užsidengęs veidą. 

Ronis palinko į priekį ir paplekšnojo barmenui per petį. Šis ati- 
traukė nuo televizoriaus akis. 

— Aha? 

— Ar turite kambarių nakvynei? Man reikalingas kambarys. 

Atsigręžęs į jį, jo naujasis geriausias draugas pasiteiravo: 

— Nėra skrydžių. Tiesa? 

— Tiesa. 

— Šiaip ar taip, iš kur tu? 

Ronis dvejojo. 

— Iš Kanados. Torontas. 

— Torontas, — pakartojo rusas. — Kanada. Puiku. Gerai. 

Jis trumpam nutilo, o po valandėlės paklausė: 

— Pigaus kambario? 

Ronis suprato, kad negalėtų pasinaudoti nė viena iš savo banko 
kortelių, net jeigu jose ir būtų likęs koks kreditas. Piniginėje tebuvo tik 
keturi šimtai dolerių, kurių turėjo užtekti, iki jis konvertuos lagamine 
esančią kitokią valiutą, žinoma, jei tik pavyks rasti pirkėją, kuris su- 
mokėtų jam tikrais pinigais. Žinoma, ir nesmalsautų. 

— Taip, pigų kambarį, — atsakė jis. — Kuo pigiau, tuo geriau. 

— Tu pataikei. Tau reikia VVK. Štai ko tau reikia. 

— VVK? 

— Vienviečio kambario. Tu nori vienviečio kambario. Sumoki 
grynais, o jie nekreipia į tave dėmesio. Mano giminaitis nuomoja to- 
kius kambarius. Dešimt minučių pėsčiomis. Nori, duosiu tau adresą? 

— Atrodo, viskas pagal planą, — sumurmėjo Ronis. 

Rusas vėl parodė savo dantis. 

— Planas? Turi kažkokį planą? Neblogas planas? 

— Carpe diem! 

— Ą? 

— Tai toks posakis. 

— Carpe diem? — neskubėdamas, sunkiai apversdamas liežuvį 
ištarė rusas. 

Ronis šyptelėjo ir nupirko jam dar vieną degtinės butelį. 


45 
2007-ųjų spalis 

Iš dviejų erdvių Sasekso kriminalinės policijos Sunkių nusikalti- 
mų tyrimo skyriaus kabinetų pirmasis kabinetas buvo didesnis. Juose 
buvo įsikūrę šio pobūdžio nusikaltimus tiriantys pareigūnai. Rojus 
Greisas atvyko į jį prieš pat pusę septintos su kavos puodeliu rankoje. 

Atvira ir moderni L formos patalpa buvo padalyta į tris atskiras 
darbo vietas, o kiekvienoje jų stovėjo ilgas, lenktas šviesiai dažytas 
medinis stalas, prie kurio galėjo tilpti iki aštuonių darbuotojų, ir dide- 
lės baltos lentos. Dauguma jų dabar buvo tuščios, išskyrus dvi — ant 
vienos buvo užrašyta operacija „Dingas“, o ant kitos kabojo keletas 
neatpažintos moters nuotekų šalinimo sistemoje fotografijų stambiu 
planu ir kelios Naujosios Anglijos kvartalo statybų aikštelės nuotrau- 
kos. Vienoje iš pastarųjų raudonu žymikliu buvo apvestas apskritimas, 
ženklinęs palaikų radimo vietą. 

Vykstant: svarbiam tyrimui, visos darbo vietos kabinete būdavo 
užimtos, tačiau šis tyrimas santykinai nebuvo iš skubiųjų ir nereika- 
lavo nei daugiau darbuotojų, nei finansinių išteklių, todėl Greiso va- 
dovaujama grupė išsiteko vienoje darbo vietoje. Šiuo metu kitos dvi 
buvo laisvos, tačiau situacija bet kuriuo metu galėjo pasikeisti. 

Skirtingai nei analogiškose šiame pastate įrengtose darbo vie- 
tose, čia, ant stalų ir sienų, galėjai pastebėti vos vieną kitą užuominą 
į asmeniškumą — jokių šeimyninių nuotraukų, futbolo rungtynių 
tvarkaraščių ar juokingų karikatūrų. Mažne viskas, net menkiausias 
daiktas šiame kabinete, išskyrus baldus ir darbui reikalingą techninę 
įrangą, buvo susiję su vykdomu tyrimu. Nedažnai čia galėjai išgirsti 
ir draugišką pasierzinimą. Dažniausiai vyraudavo tyla, bylojanti apie 

visišką susikoncentravimą, kurią pertraukdavo tik negarsios telefonų 
trelės ir popieriaus lapų spausdintuvuose šiurenimas. 

Operacijai „Dingas“ vykdyti Greiso surinkta komanda sėdėjo 
darbo vietoje. Būdamas tvirtai įsitikinęs, kad komandą, jei tik įma- 
noma, turi sudaryti tie patys nariai, jis jau keletą mėnesių vadovavo 
tiems patiems kolegoms. Vienintelis, dėl kurio abejojo, buvo nuolat 
kitus trikdantis Normanas Potingas, tačiau ko jau ko, bet detektyvo 
gabumų šis vyras nestokojo. 

Greiso, kaip vyresniojo sunkių nusikaltimų tyrėjo, pavaduotojos 
pareigas ėjo detektyvė inspektorė Liza Mentl. Greisas ją labai mėgo 
ir, tiesą sakant, jau senokai slapta geidė. Tai buvo patraukli, ketvirtą 
dešimtį baigianti moteris dailiais, pečius siekiančiais plaukais, nuo 
kurios tiesiog tryško moteriškumas, stipriai kontrastavęs su jos ste- 
bėtinai tvirta asmenybe. Pirmenybę aprangoje ji teikė kostiumui su 
kelnėmis, taip buvo apsirengusi ir dabar; kostiumas šįsyk buvo dry- 
žuotas, švarkelį vilkėjo ant baltų vyriškų marškinėlių ir atrodė nelygi- 
nant biržos makleris. , 

Savo dailia išvaizda Liza konkuravo su kita Sasekso kriminalinės 
policijos inspektore, detektyve Kim Merfi, todėl nieko nuostabaus, kad 
atsirasdavo nepagrįstai murmančių, esą siekiant karjeros policijoje 
didžiausias privalumas yra lengvabūdės mergšės išvaizda. Be abejo, 
tokie įtarimai buvo iš piršto laužti, ir Greisas tai gerai suprato. Abi mo- 
terys, būdamos santykinai jaunos, savo rangą sąžiningai užsitarnavo. 

Žinoma, nuo šiol, kai jį pakėlė pareigose, Rojui liks dar mažiau 
laiko, dėl to vykdydamas tyrimą jis turės visiškai pasikliauti Lizos pa- 
rama. 

Be jos, į savo komandą Greisas pasirinko detektyvus seržantus 
Gleną Brensoną, Normaną Potingą ir Belą Moj. Pastaroji, trisdešimt 
penkerių gyvo veido moteris rudais plaukais su chna atspalviu, kaip vi- 
sada sėdėjo, priešais save, vos per keletą colių nuo kompiuterio klaviatū- 
ros, pasidėjusi atidarytą „Maltesers“ maišelį. Rojus perėjo per kabinetą, 
stebėdamas, kaip ji, sutelkusi visą dėmesį, spausdina tekstą. Jos dešinė 
ranka, tarytum būtų gyvas, savarankiškas padaras, staiga nuslysdavo 
nuo klaviatūros į maišelį su saldumynais, paimdavo gabalėlį šokolado, 
įdėdavo į burną ir vėl grįždavo prie klavišų. Nors Bela buvo liekna mo- 
teris, šokolado valgė daugiau už bet ką kitą iš Greiso pažįstamų. 

Greta jos sėdėjo ilgas lyg kartis detektyvas konsteblis Nikas 
Nikolas, dvidešimt septynerių pareigūnas susitaršiusiais plaukais. 
Tai buvo uolus detektyvas, kadaise mitriomis rankomis pasižymėjęs 
centro puolėjas, vėliau, Greiso įkalbėtas, perėjęs į regbį ir tapęs svarbiu 
Sasekso policijos komandos nariu. Tiesa, naudos iš jo šiuo metu ne- 
buvo tiek daug, kiek Greisas tikėjosi, mat Nikolas neseniai tapo tėvu, 
todėl nuolat būdavo mieguistas. 

Priešais jį, atidžiai skaitydama storiausią šūsnį kompiuteriu 
spausdintų lapų, buvo įsitaisiusi jauna smarki detektyvė konsteblė 
Emė Džeinė Boutvud. Prieš keletą mėnesių ją sunkiai sužeidė prie pa- 
stato sienos prispaudęs policijos persekiojamas vogtas automobilis. Iš 
teisybės ji dar turėjo gydytis, tačiau Greiso išsiprašė, kad jai būtų leista 
grįžti į darbą ir atlikti lengvesnes užduotis. 

Tyrimo grupei dar priklausė analitikas, indeksuotojas, mašininkė 

Glenas Brensonas, vilkintis juodą kostiumą, o po švarku — ryš- 
kiai mėlynus marškinius, ant kurių ryšėjo skaisčiai raudoną kaklaraiš- 
tį, pastebėjęs įeinant Greisą, pakėlė galvą. 

— Labas, seni, — pasisveikino santūriau nei įprastai. — Ar galė- 
tume vėliau ramiai pasikalbėti? 

Greisas linktelėjo bičiuliui: 

— Taip, žinoma. 

Brensono pasisveikinimas privertė vieną kitą kolegą taip .pat 
kilstelėti galvą. 

— O, štai ir pats Viešpats! — tarė Normanas Potingas, nukelda- 
mas nematomą skrybėlę. — Leiskite man pirmam išsakyti sveikini- 
mus paaukštinimo iki vadovybės proga! 

— Ačiū, Normanai, bet su vadovybe tai neturi nieko bendra. 

— Ne, Rojau, šiuo atžvilgiu tamsta esi neteisus, — paprieštaravo 
Potingas. — Matai, dauguma metalų rūdija. O žalvaris* — ne. Jį tik 
ėda korozija. 

Iš pasididžiavimo jis net švytėjo, lyg ką tik pristatęs galutinę, ne- 
nuginčijamą, teoriją apie visa tai, kas egzistuoja. 


* Angl. Brass reiškia „žalvaris, variniai pučiamieji instrumentai“, bet šnekamojoje kalboje 
gali reikšti variokus ir vadovybę, viršininkus. 

Potingo itin nemėgstanti Bela atsigręžė į jį ir pirštais, it plėšrus 
paukštis nagais, taikydamasi į saldumynų maišelį staiga pratrūko: 

— Tai tik semantinės vingrybės, Normanai. Rūdys, korozija... 
Koks skirtumas? 

— Iš tikrųjų didelis, — atsakė Potingas. 

— Galvoju, ar nevertėjo tau, užuot tapus policininku, pasirinkti 
metalurgijos? — pareiškė ji, įsimesdama į burną dar vieną šokolado 
gabalėlį. 

Greisas atsisėdo ant vienintelės neužimtos kėdės, pačiame darbo 
vietos gale, tarp Potingo ir Belos, ir tuojau pat suraukė nosį, užuodęs 
nuo vyruko sklindantį nusikvėpusio tabako dvoką. 

Bela atsisuko į Greisą. 

— Sveikinu, Rojau. Užsitarnavai. 

Vyresniajam detektyvui dar teko išklausyti likusių grupės narių 
sveikinimus, paskui, jiems padėkojęs, jis pasidėjo priešais save darbų 
planavimo sąsiuvinį, susirinkimo darbotvarkę ir kreipėsi į kolegas. 

— Taigi. Pradedame antrąjį operacijos „Dingas“, kurios tikslas — 
išaiškinti spėjamą neatpažintos moters žmogžudystę, pasitarimą. 
Šiandien trečia diena nuo palaikų radimo. 

Keletą minučių jis skyrė teismo archeologo ataskaitai apiben- 
drinti. Ją baigęs, supažindino su esminiais Teobaldo atlikto išsamaus 
vertinimo punktais. Sprendžiant iš lūžusio moters poliežuvinio kaulo, 
galima jos mirties priežastis — pasmaugimas. Iš likusių plaukų pa- 
vyzdžių buvo paimti mėginiai toksinų tyrimui. Kitų galimų sužeidimų 
požymių, kaip antai lūžių arba įpjovimų, bylojančių apie durtines 
žaizdas, nenustatyta. 

Norėdamas gurkštelėti vandens, Greisas trumpam nutilo ir 
Normano Potingo veide pastebėjo platų savimi patenkinto Žmogaus 
šypsnį. 

— Ką gi, tęsiame. „Resursai“. Atsižvelgdamas į apytikriai nustaty- 
tą nusikaltimo įvykdymo laiką, šiuo metu aš neketinu išplėsti tyrimo 
grupės. 

Jis kalbėjo, trumpai supažindindamas komandos narius su kiek- 
vienu savo parengto plano paragrafu. „Susitikimų periodiškumas“ — 
trumpi pasitarimai vyks kasdien, aštuonios trisdešimt ir aštuoniolika 

trisdešimt. Greisas taip pat pranešė, kad HOLMES kompiuterio grupė 
darbuojasi jau nuo penktadienio vakaro. Paskui perskaitė paragrafą 
„Tyrimo strategija“, į kurį įėjo punktas „Informavimo priemonės/ži- 
niasklaida“, akcentuodamas spaudos vaidmenį tiriant bylą ir infor- 
muodamas, kad buvo kreiptasi į televiziją su prašymu pagarsinti šią 
bylą „Crimewatch“ laidoje. Tiesa, įkalbėti laidos kūrėjus nebus lengva, 
nes įvykis nėra laikomas vertu didelio žiniasklaidos dėmesio. Baigęs 
jis užleido vietą tyrimo grupės nariams ir paprašė Emę Džeinę Bout- 
vud kalbėti pirmą. 

Jaunoji policininkė konsteblė pateikė sąrašą visų Sasekso grafys- 
tės gyventojų, dingusių be žinios apytikriai tuo metu, kai mirė nuo- 
tekų šalinimo trasoje rasta neatpažinta moteris, bet nieko konkretaus 
nustatyti nepavyko. Greisas nurodė praplėsti sąrašą, į jį įtraukiant 
visus tuo metu šalyje dingusius asmenis. 

Nikas Nikolas raportavo apie tai, kad iš moters plaukų paimti 
DNR pavyzdžiai, taip pat šlaunies kaulo mėginys, iš kurio būtų galima 
gauti jos DNR ir išsiųsti į Hantingtono laboratoriją. 

Bela Moj informavo, kad ji buvo susitikusi su miesto vyriausiuo- 
ju inžinieriumi. 

— Jis leido man susipažinti su kanalizacijos sistemos schemomis, 
todėl šiuo metu užsiimu žymėjimu vietų, pro kurias buvo galima pa- 
tekti į sistemą. Savo darbą užbaigsiu rytoj. 

— Gerai, — tarė Greisas. 

— Viena detalė gali būti itin reikšminga, — pridūrė Bela. — Ka- 
nalizacijos sistemos išėjimo anga įrengta ganėtinai toli nuo kranto, o 
tai užtikrina, kad nuotekas srovė nuneša toli į atvirą jūrą. 

Greisas linktelėjo ir pasiteiravo, kokią reikšmę tai gali turėti ty- 
rimui. 

— Galbūt kad žudikas žinojo šią detalę, galbūt jis pats buvo, pa- 
vyzdžiui, inžinierius. 

Padėkojęs jai, Greisas atsisuko į Normaną Potingą, smalsauda- 
mas, kodėl detektyvas seržantas atrodo toks patenkintas. 

Pastarasis išsitraukė iš tamsiai geltono voko pluoštą rentgenogra- 
mų ir triumfuodamas iškėlė jas į viršų. 

— Man pavyko rasti analogišką atitikmenį dantų gydytojo kar- 
totekoje! 

Akimirką visi nuščiuvo. 

— Šias rentgenogramas gavau iš vieno odontologo, kurį bu- 
vai įtraukęs į savo sąrašą, Rojau, — paaiškino jis. — Gydytojui teko 
gerokai paplušėti, kad sutaisytų jai dantis. Jos vardas yra... tai yra 
buvo — Joana Vilson. 

— Puikiai padirbėta, — pagyrė Greisas. — Ji gyveno viena ar 
buvo ištekėjusi? 

— Ką gi, turiu jums dvi naujienas — gerą ir blogą, — pareiškė 
Potingas ir pasipūtęs nutilo, šypsodamas it silpnaprotis. 

— Įdėmiai klausome, — paragino jį Greisas. 

— Taip, ji turėjo vyrą. Mano turimais duomenimis, jųdviejų san- 
tykiai buvę labai įtempti — dantų gydytojas, ponas Gebis, šiek tiek 
žino apie jų gyvenimą. Rytoj turėsiu išsamesnės informacijos. Ji buvo 
aktorė. Nežinau visos istorijos, bet girdėjau, kad jiedu išsiskyrė ir mo- 
teris išvažiavo. Ji išvyko į Los Andželą siekti karjeros — jos vyras taip 
pasakojo visiems sutiktiesiems. 

— Atrodo, mums derėtų pasikalbėti su jos vyru, — tarė Greisas. 

— Deja, viena nedidelė problemėlė, — atsakė Normanas Potin- 
gas, paskui susimąstęs ėmė linksėti galva, sučiaupęs lūpas, tarytum ant 
savo pečių būtų užsikrovęs visą pasaulio naštą. — Jis žuvo du tūkstan- 
čiai pirmųjų rugsėjo vienuoliktąją Pasaulio prekybos centre. 

Iki vakaro septintos buvo likusios penkiolika minučių ir Ebė 
jau buvo bepradedanti nerimauti, ar tik pasiuntinių kompanija jos 
nepamiršo. Ji pasirengusi laukė jau nuo pusės šeštos, prie pat durų 
pasistačiusi lagaminą, ant kurio gulėjo užmestas apsiaustas, o dera- 
mai užplombuotas siuntinio maišelis su ant jo užrašytu gavėjo adresu 
buvo parengtas siųsti. 

Lauke jau visiškai sutemo, o ir lietus nesiliovė pliaupti, todėl 
ji vos įstengė ką nors įžiūrėti. Ebė laukė gatvėje pasirodant „Global 
Express“ vano. Ji jau kokį šimtąjį kartą iš džinsinių kelnių kišenės prie 
klubo išsitraukė „Mace“ flakoną ir ėmė jį apžiūrinėti. 

Mažas raudonas flakonėlis su įrantomis pirštams, pagrindinė 
grandinėlė ir diržinis laikiklis veikė raminamai. Ji dar kartą atlaužė 
apsauginį dangtelį ir pasipraktikavo, tariamai purkšdama indelio 
turinį. Vaikinas, iš kurio Los Andžele, pakeliui namo į Angliją, įsigijo 
šį daikčiuką, teigė, kad jis talpina dešimt vienos sekundės trukmės 
purškimų, žmogų apakinančių dešimčiai sekundžių. Jai pavyko slapta 
įsivežti savo pirkinį į Angliją, paslėpus jį kosmetikos rinkinyje savo 
kelioniniame lagamine. 

Ebė įsikišo jį atgal į kelnių kišenę, atsistojo ir iš rankinės išsitrau- 
kė mobilųjį telefoną. Jau ketino skambinti į „Global Express“, bet tą 
pačią akimirką subirbė vidaus telefonas. 

Ji prieškambariu nuskubėjo prie buto durų. Mažame nespalvoto 
vaizdo monitoriuje šmėkšojo motociklininko šalmas. Tą pačią akimir- 
ką širdis nusirito į kulnus. Tas mulkis asistentas Džonatanas sakė, kad 
atvažiuos automobilis. Ji ir laukė automobilio. 

Šūdas. 

Ebė paspaudė vidaus telefono mygtuką. 

— Užeikite, aštuntas aukštas, — tarė ji. — Atrodo, liftas neveikia. 

Mintys vijo viena kitą, ji bandė skubiai persvarstyti savo suma- 
nymą. Pakėlė siuntinio maišelį. Teks grįžti prie pradinio plano, nu- 
sprendė po dviejų gerokai prailgusių minučių, kai pagaliau pasigirdo 
garsus beldimas į duris. 
niais drabužiais vilkintį motociklininką juodu šalmu, nuleistu tamsiu 
antveidžiu, rankoje laikantį kažką panašaus į segtuvą. 

Ji atrakino spyną, atkabino grandinėles ir atidarė duris. 

— Aš... aš maniau, kad atvažiuojate automobiliu. 

Jis numetė segtuvą, kuris trinktelėjo į grindis, tada stipriai smogė 
Ebei į pilvą. Smūgis ištiko ją netikėtai, todėl moteris, gaudydama orą, 
akimirksniu susirietė. Ji šonu trenkėsi į sieną. 

— Malonu vėl susitikti, Ebe, — tarė jis. — Visai nesižaviu tavo 
dabartine išvaizda. 

Tuojau pat sekė antras smūgis. 

Prieš pat septintą vakaro Kasianas Pju vairavo vėjo blaškomą 
tamsiai žalią „Vauxhall Astra“, važiuojančią tamsiu, neoninėmis lem- 
putėmis apšviestu, uolų viršūnėmis vingiuojančiu pajūrio keliu. Jis 
kirto porą mažų žiedinių sankryžų į Pisheiveną, paskui maždaug my- 
lią važiavo nesibaigiančia alėja, apstatyta komerciniais pastatais, pusė 
iš kurių, regis, priklausė nekilnojamojo turto agentams, o likusieji 
buvo ryškiomis, akį rėžiančiomis spalvomis dažytos greito maitinimo 
įstaigos. Tai jam priminė filmuose matytas mažų Amerikos miestelių 
pakraščius. 

Kadangi ši vietovė, esanti už kelių mylių į rytus nuo Braitono, 
buvo nežinoma, Pju klusniai vykdė iš automobilyje įmontuotos paly- 
dovinės navigacijos sistemos moterišku balsu duodamus nurodymus. 
Pravažiuodamas Pisheiveną, buvo priverstas sekti paskui namelį ant 
ratų, ropojantį vingiuotu kalvos keliuku į Niuheiveną. Palydovinės na- 
vigacijos moteris liepė pusę mylios važiuoti tiesiai. Paskui suskambo 
laisvųjų rankų įrangos laikiklyje įstatytas mobilusis telefonas. 
na, pasilenkė į priekį atsiliepti į skambutį. 

— Sveika, mieloji, — sučiulbo Pju. — Kaip laikosi mano brangu- 
sis angeliukas? 

— Ar tu naudojiesi laisvųjų rankų įranga? — pasiteiravo ji. — 
Tavo balsas it kokio ateivio. 

— Atleisk, brangute. Aš vairuoju. 

— Tu man nepaskambinai, — jos balse pasigirdo nuoskauda ir 
truputis pykčio. — Žadėjai šįryt paskambinti, sakei, suplanuosime, 
kaip geriau praleisti vakarą. 

Liusė, gyvenanti ir dirbanti Londone, — šiuo metu ji ėjo Apribotos 
rizikos fondo valdytojo asmeninės sekretorės pareigas, — neapsidžiau- 
gė jo pastaruoju perkėlimu į Braitoną. O labiausiai dėl to, manė Pju, 
kad nepasiūlė jai persikelti kartu su juo. Jis visada laikė savo moteris 
atstu nuo savęs, retai kada ištesėdavo pažadą paskambinti, o paskirtus 
pasimatymus paskutinę minutę dažniausiai atidėdavo. Patirtis jį buvo 
išmokiusi, kad moterims geriausia būti ten, kur jis nusprendžia. 

— Mano angelėli, aš buvauuuu taip užsiėmęs, — toliau suokė 
Pju. — Paprasčiausiai neturėjau laisvesnės akimirkos. Visą dieną laks- 
čiau iš vieno pasitarimo į kitą. 

— Už šimto penkiasdešimties jardų — posūkis į kairę, — infor- 
mavo palydovinės navigacijos ponia. 

— Kas ten? — įtariai pasidomėjo ji. — Kas ten tokia važiuoja 
kartu su tavimi? 

— Tik palydovinės navigacijos sistema, širdele. 

— Tai ar mes susitinkame šįvakar? 

— Ne, atrodo, šįvakar mums niekas neišdegs, angelėli. Gavau 
pavedimą ištirti vieną skubią bylą. Ko gero, žmogžudystė sunkinan- 
čiomis aplinkybėmis, o jos tyrimas gali turėti nemalonių pasekmių 
vietos policijai. Jie mano, kad aš, turėdamas darbo sostinės policijoje 
patirties, galiu geriausiai susidoroti su šia užduotimi. 

— Ojeigu vėliau? 

— Ką gi, jei šoktum į traukinį, gal ir galėtume kartu pavakarie- 
niauti. Ką manai? 

— Tai neįmanoma, Kasianai! Anksti ryte, šeštą keturiasdešimt 
penkios, aš turiu būti kontoroje. 

— Taip, žinoma, aš tik šiaip pagalvojau, — atsakė jis. 

"Jis dabar važiavo Niuheiveno tiltu. Priekyje išniro kelio ženklų 
ruožas: vienas jų nukreipė į keltą per Lamanšo sąsiaurį, kitas — į 
Luisą. Paskui, išvydęs ženklą, rodantį kelio kryptį į Sifordą, kur jam ir 
reikėjo patekti, Pju pajuto palengvėjimą. 

— Antras posūkis į kairę, — liepė palydovinės navigacijos balsas. 

Jis susiraukė. Taigi ženklas aiškiai rodė, kad į Sifordą reikia va- 
žiuoti tiesiai. 

— Kas ten kalbėjo? — pasiteiravo Liusė. 

— Tai vėl automobilio navigacija, — atsakė jis. — Ar nenorėtum 
sužinoti, kaip man šiandien sekėsi? Juk šiandien — pirmoji mano dar- 
bo Sasekso kriminaliniame skyriuje diena. 

— Kaip tau šiandien sekėsi? — nenorom paklausė ji. 

— Tiesą sakant, — atsakė jis, — mane jau truputį paaukštino! 

— Jau? O aš maniau, kad tavo perkėlimas iš Londono policijos 
buvo paaukštinimas. Juk buvai detektyvas inspektorius, dabar tapai 
vyresniuoju detektyvu. 

— Iš tikrųjų dar geriau. Man patikėjo visas įsisenėjusias, taip pat 
ir paslaptingomis aplinkybėmis dingusių žmonių, bylas. 

Ji tylėjo. 

Jis pasuko į kairę. 

Kelias, kurį Pju stebėjo palydovinės navigacijos sistemos ekrane, 
staiga dingo. Balsas liepė: 

— Apsigręžkite atgal. 

— Tai šūdas, — sumurmėjo jis. 

— Kas atsitiko? — paklausė Liusė. 

— Mano navigacija nežino, kur aš, po galais, dabar esu. 

— Man jos truputį gaila, — tarė Liusė. 

— Aš tau paskambinsiu vėliau, mano angele. 

— O kas dabar kalbėjo — tu ar tavo navigacija? 

— Oi, kaip sąmojinga! 

— Siūlau tau su ja romantiškai pavakarieniauti, — Liusė padėjo 
ragelį. 


Po dešimties minučių navigacijos sistema pagaliau rado kelią ir 
nuvežė jį pagal adresą, kurio Pju ieškojo Siforde, ramiame gyvena- 
majame pajūrio miestelyje už kelių mylių nuo Niuheiveno. Tamsoje 
stebeilydamas į namų numerius ant pagrindinių durų, Pju sustojo 
prie mažo, niekuo iš kitų neišsiskiriančio grubaus krėstinio tinko 
namuko, turinčio bendrą sieną su gretimu namu. Įvažoje stovėjo 
„Nissan Micra“. 

Jis įjungė automobilio salono apšvietimą, patikrino, kaip surištas 
kaklaraiščio mazgas, susišukavo plaukus, išlipo laukan ir užrakino du- 
reles. Nors Pju skubiai ėjo dailiai sutvarkyto sodo takeliu pagrindinių 
namo durų link, vėjo gūsis akimirksniu sušiaušė plaukus. Suradęs ir 
paspaudęs skambutį, jis susierzino, kad namas be prieangio. 

Skambutis, primenąs laidotuvių melodiją, suskambo tik sykį. 

Po kelių sekundžių durys prasivėrė per keletą colių ir Pju išvydo į 
jį pro storus akinių stiklus įtartinai žiūrinčią šešiasdešimtmetę moterį. 
Prieš dvidešimt metų, pasidabinusi gražesne šukuosena ir paslėpusi 
gilias rūpesčių raukšles, ji galėjo atrodyti ganėtinai daili, pagalvojo jis. 
Tačiau dabar, trumpai kirptais geležies pilkumo plaukais, plačiu it mai- 

šas oranžiniu džemperiu, rudomis poliesterio kelnėmis ir sportbačiais, 
ji Pju priminė daugybę pablyškusių damų, Britanijos ramsčių, kurias 
bažnytinių mugių metu dažnai matome stovinčias už prekystalių. 

— Ponia Margota Balkvil? — pasiteiravo jis. 

— Taip, — neryžtingai ir šiek tiek įtariai atsakė ji. 

Jis parodė jai savo tarnybinį pažymėjimą. 

— Esu vyresnysis detektyvas Pju iš Sasekso policijos Kriminali- 
nio skyriaus. Atleiskite už sutrukdymą, bet gal galėčiau su jumis ir jūsų 
vyru pasikalbėti apie jūsų dukrą Sendę? 

Jos maža, apvali burna prasižiojo, pasirodė smulkūs, nuo senat- 
vės pageltę dantys. 

— Sendę? — apstulbusi aidu atkartojo moteris. 

— Ar jūsų vyras namie? 

Ji akimirką svarstė jai užduotą klausimą, nelyginant mokytoja, 
nustebinta kurio nors iš mokinių. 

— Žinoma, jis yra. Taip. 

Sekundę kitą dar dvejojo, bet paskui pakvietė užeiti į vidų. 

Pju stabtelėjo ant kilimėlio su užrašu SVEIKI ATVYKĘ, tada įėjo į 
siaurą, tuščią prieškambarį, kuriame užuodė silpną kepamos vakarie- 
nės ir daug stipresnį specifinį kačių kvapą. Iš kambario sklido televizi- 
nės muilo operos garsai. 

Šeimininkė uždarė paskui jį duris ir kiek nedrąsiai šūktelėjo: 

— Derekai! Turime svečią! Iš policijos. Detektyvas. 

Vėl taisydamasis plaukus, Pju nusekė paskui ją į mažą, neprie- 
kaištingai švarią svetainę. Joje stovėjo rudu veliūru aptrauktas trijų 
dalių komplektas su kavos staliuku stikliniu paviršiumi, išdėliotus 
aplink senoką televizorių kvadratiniu ekranu, kuriame du ne itin 
žinomi aktoriai vaidijosi bare. Virš komplekto Pju išvydo įrėmintą 
žavios šviesiaplaukės merginos, kuriai galėjo būti apie septyniolika, 
fotografiją. Tai buvo Sendė, jam dėl to nekilo nė mažiausios abejonės, 
nes popiet susipažindamas su jos dingimo byla Pju matė ne vieną 
moters nuotrauką. 

Tolimajame mažojo kambario gale, šalia senovinės įstiklintos 
spintelės, kuri jam pasirodė labai negraži ir prigrūsta mėlynų su baltu 
porcelianinių, piešiniais dekoruotų lėkščių, prie nedidelio staliuko su 

rūpestingai sulankstytais laikraščiais sėdėjo vyras ir rinko orlaivio 
modelį. Šalia pakrypusio, nelyginant pradedančio kilti lėktuvėlio 
ant nedidelio paaukštinimo iš abiejų pusių buvo sudėliotos įvairios 
smulkios detales — balzos medžio juostelės, ratukai ir kitos važiuoklės 
dalys, šaudymo bokštelis ir dar aibė kitų, kurių paskirties Pju nežinojo. 
Kambarys kvepėjo klijais ir dažais. 

Pju greitai akimis perbėgo visą kambarį. Įjungtas elektrinis Židi- 
nys su netikrais anglies akmenimis. Muzikinis centras, atrodantis taip, 
lyg juo būtų grojamos vinilinės plokštelės, o ne kompaktiniai diskai. 
Daugybė Sendės — įvairaus amžiaus, nuo penkerių iki dvidešimties 
metų — nuotraukų. Garbingiausioje vietoje, ant židinio atbrailos, 
stovėjo Rojaus Greiso ir Sendės įrėminta vestuvinė nuotrauka. Ji vil- 
kėjo ilgą baltą suknią, rankose laikė gėlių puokštę. Greisas, jaunesnis 
ir gerokai ilgesniais nei dabar plaukais, vilkėjo pilką kostiumą, ryšėjo 
sidabro spalvos kaklaraištį. 

Ponas Balkvilas buvo aukštas plačiapetis vyras, į kurį pažvelgęs 
neklysdamas galėjai pasakyti, kad praeityje, prieš leisdamas savo 
raumenims sunykti, jis galėjo pasigirti puikiais fiziniais duomenimis. 
Pilki išretėję plaukai, iš abiejų jau stipriai praplikusios galvos pusių šu- 
kuojami atgal, ir glebnas dvigubas smakras, dingstantis atverčiamoje 
įvairiaspalvio megztinio, panašaus į ponios Balkvil, sakytum ji būtų 
numezgusi juos abu, apykaklėje. Jis atsistojo — pakumpęs, nuleistais 
pečiais, lyg slegiamas sunkios gyvenimo naštos — ir, palengva apėjęs 
stalą, atsistojo jo priekyje. Iš po megztinio, kuris beveik siekė kelius, 
matėsi apsmukusios pilkos kelnės ir juodi sandalai. 

Nupenėta raina katė, kuri atrodė tokia pat sena kaip ir jiedu, iš- 
bario. 

— Derekas Balkvilas, — šeimininko balsas buvo tylus, beveik 
drovus, toli gražu nepanašus į tokio augaloto žmogaus balsą. 

Jis ištiesė savo didžiulę ranką ir taip netikėtai stipriai suspaudė 
Pju plaštaką, kad ją net suskaudo. 

— Vyresnysis detektyvas Pju, — atsakė jis susiraukdamas. — Ar 
galėčiau su jumis ir jūsų žmona trumpai pasikalbėti apie Sendę? 

Vyriškis sustingo. Jau ir taip išblyškęs pastarojo veidas tapo baltas 

it popierius, ėmė nežymiai drebėti rankos. Pju persigandęs laukė, ar 
tik šeimininką neištiks širdies smūgis. 

— Aš tik prisuksiu orkaitėje dujas, — pratarė ponia Balkvil. — 
Gal išgertumėte arbatos? 

— Arbata būtų puiku, — sutiko Pju. — Su citrina, jei turite. 

— Turbūt dirbate kartu su Rojumi? — pasiteiravo ji. 

— Taip, žinoma, — atsakė svečias, ir toliau nenuleisdamas akių 
nuo jos vyro. 

— Kaip jis laikosi? 

— Puikiai. Labai užsiėmęs, tiria nužudymą. 

— Jis visada užsiėmęs, — įsiterpė Derekas Balkvilas, kuris dabar 
atrodė truputį aprimęs. — Jis darbštus vyras. 

Margota Balkvil išskubėjo iš kambario. 

Derekas parodė į orlaivį: 

— „Lancaster“. 

— Iš Antrojo pasaulinio karo? — paklausė Pju, dėdamasis nusi- 
manančiu. 

— Viršuje turiu daugiau. 

— Tikrai? 

Šeimininkas droviai nusišypsojo. 

— Turiu „Mustang P45“, „Spit“, „Hurricane“, „Mosguito“, „Wel- 
lington“. 

Stojo nemaloni tyla. Televizoriaus ekrane dvi moterys aptarinėjo 
vestuvines suknias. Galiausiai Derekas parodė į lankasterį. 

— Jais skraidė mano tėvas. Atliko septyniasdešimt penkis skry- 
džius. Ar teko girdėti apie „Dambų griovėjus“? 

Pju pritariamai linktelėjo. 

— Jis buvo vienas iš jų. Vienas iš tų, kurie sugrįžo. Vienas iš ne- 
daugelio. 

— Ar jis buvo lėktuvo pilotas? 

— Uodegos kulkosvaidininkas. Jį vadino Uodegos Čarliu. 

— Buvo drąsus vyrukas, — mandagiai tarė Pju. 

— Kažin kaip ten iš tikrųjų. Atliko savo pareigą, ir tiek. Grįžęs iš 
karo buvo labai piktas. 

Patylėjęs šeimininkas pridūrė: 

— Karas sugriauna žmogaus gyvenimą, suprantate? 

— Įsivaizduoju. 

Derekas Balkvilas papurtė galvą. 

— Ne. Niekas negali to įsivaizduoti. Ar seniai dirbate policijoje? 
— Sausį bus devyniolika metų. 

— Kaip ir Rojus... 


Sugrįžus Žmonai, kuri rankose laikė padėklą su arbata ir sau- 
sainiais, Derekas Balkvilas sugrabaliojo nuotolinio valdymo pultelį 
ir pritildė garsą, bet vaizdą paliko. Trijulė susėdo. Pju įsitaisė krėsle, 
o Balkvilai — ant sofos. Pju kilstelėjo puoduką, išpuoselėtais pirštais 
laikydamas elegantišką ąselę, papūtė į arbatos paviršių, siurbtelėjo ir 
pastatė atgal. 

— Aš neseniai iš Londono policijos buvau perkeltas į Sasekso 
kriminalinį skyrių, — paaiškino jis. — Man pavedė peržiūrėti „įša- 
lusias“ bylas. Nežinau, kaip delikačiau pasakyti, bet, matote, ėmiausi 
tikrinti dingusių be žinios asmenų bylas ir tikrai negalėčiau tvirtinti, 
kad jūsų dukters dingimas buvo tiriamas adekvačiai. 

Jis atsilošė ir plačiai išskėtė rankas. 

— Aš noriu pasakyti... žinoma, aš nenoriu apšmeižti Rojaus, — jis 
dvejojo, nesiryždamas tęsti, kol Balkvilai sutartinai linktelėjo, duoda- 
mi sutikimą kalbėti toliau. — Man, kaip nešališkam, nesuinteresuotam 
asmeniui, atrodo, kad Rojus Greisas yra per daug susijęs su šia byla 
emociškai, kad pajėgtų objektyviai įvertinti anksčiau atliktą savo žmo- 
nos dingimo bylos tyrimą. 

Jis trumpam nutilo ir vėl gurkštelėjo arbatos. 

— O dabar aš pagalvojau, kad būtų įdomu išgirsti, ką jūs apie tai 
manote? 

— Ar Rojus žino, kad jūs čia? — paklausė Derekas Balkvilas. 

— Aš atlieku nepriklausomą tyrimą, — Pju išsisuko nuo tiesaus 
atsakymo. 

Sendės motina susiraukė, bet nieko nepasakė. 

— Ką gi, nematau tame nieko bloga, — galų gale tarė jos vyras. 

48 
2001-ųjų rugsėjo vienuoliktoji 


Ronis buvo girtas. Jis ėjo netvirtais žingsniais pro žemus raudonų 
plytų daugiabučius, traukdamas paskui save mantą, o šaligatvis siūba- 
vo it laivo denis per audrą. Burna buvo išdžiūvusi, galvą skaudėjo taip, 
lyg būtų pakliuvusi į vis labiau ją veržiančius spaustuvus. Reikėtų ko 
nors užvalgyti, galvojo jis. Tiek jau to, pavalgys vėliau, kai užsiregis- 
truos ir saugiai paliks bagažą. 

Kairėje rankoje Ronis laikė suglamžytą baro čekį, kurio kitoje 
pusėje naujasis jo draugas — deja, jo vardą jau spėjo pamiršti, — buvo 
pakeverzojęs adresą ir nubraižęs šiokį tokį planą. Buvo penkta po 
pietų. Žemai virš galvos skrido sraigtasparnis. Ore tvyrojo nemaloni 
degėsių smarvė. Nejaugi kur nors kilo gaisras? 

Tačiau ūmai suprato, kad šis kvapas toks pat kaip ir anksčiau, kai 
tebebuvo Manhatane. Stipri, šleikštulį kelianti smarvė įsigėrė į jo dra- 
bužius ir odos poras. Jis ja kvėpavo, jos buvo pilni plaučiai. 

Gatvės gale Ronis užmetė akį į planą. Atrodo, kitoje gatvių 
sankirtoje jam reikės sukti į dešinę. Praėjo keletą parduotuvių su 
rusiškomis iškabomis, Federalinio taupomojo banko filialą su sienoje 
įmontuotu bankomatu. Klajoklis sustojo, pajutęs pagundą pasiimti 
kortelėje likusius pinigus, tačiau tuojau pat suprato, kad tai nebūtų 
išmintinga. Bankomatas užfiksuotų operacijos laiką. Jis nuėjo tolyn. 
Praėjo dar keletą parduotuvių fasadų. Gatvės gale kabojo sutižęs pla- 
katas, užrašyta: NEŠIUKŠLINKITE BRAITON BIČO. 

Jis ėmė suvokti, kokia tuščia ši gatvė. Abiejose jos pusėse stovėjo 
automobiliai, tačiau niekur nesimatė žmonių. Parduotuvės taip pat 
atrodė beveik visiškai ištuštėjusios. Galėjai pamanyti, kad visas prie- 
miestis dalyvavo pobūvyje, į kurį jo niekas nepakvietė. 

Be abejo, jis suprato, kad visi žmonės dabar tūno namuose, pri- 
lipę prie televizorių ekranų. Laukdami, kol vėl ims lyti batais, kaip 
kažkas leptelėjo bare. 

Praeidamas pro silpnai apšviestą saugyklą su iškaba MAIL BOx 
CITY, Ronis stabtelėjo. 

Viduje, kairėje pusėje, jis išvydo ilgą prekystalį. Dešinėje rikia- 
vosi eilėmis sustatytos metalinės dėžės. Pastato gale jaunas vyrukas 

ilgais juodais plaukais palinkęs sėdėjo prie interneto terminalo. O už 
prekystalio stovįs pagyvenęs vyras žilais plaukais ir pigiais drabužiais 
atliko kažkokią operaciją. 

Ronis suprato, kad jis blaivėja. Mintys buvo daug aiškesnės. Da- 
bar mąstė apie tai, kad ši vieta gali puikiai atitikti jo planus. Eidamas 
tolyn, skaičiavo gatves sau iš kairės. Paskui, laikydamasis maršruto, 
pasuko į kairę, į apleistą gyvenamąją gatvę. Namai atrodė nelyginant 
statyti iš sulūžusių lego kaladėlių. Dviaukščiai, triaukščiai, turintys 
bendrą sieną su gretimu namu, tačiau visi skirtingi. Prie pagrindinių 
durų, stoginių ir durų, už kurių greičiausiai buvo garažai, vedė laiptai; 
lovinės čerpės, keisti mūriniai, apsilupusi tinko apdaila ir nesiderinan- 
tys langai, lyg būtų pirkti skirtingų, bet rinkiniais parduodamų pigių 
prekių parduotuvėje. 

Pirmoje gatvių sankirtoje schema, kuria vadovavosi, nurodė suk- 
ti į kairę, į siaurą gatvelę, pavadinimu Braitono Takas 2. Jis praėjo pro 
du baltus „Chevy Suburban', stovinčius šalia dvigubo garažo, kurio 
abejos durys buvo dekoruotos grafičiu, ir eilę vienaaukščių namų, tada 
pasuko į dešinę, į dar skurdesnę gatvelę — joje rikiavosi tokie pat na- 
mukai su bendra siena. Priešais išvydo dvidešimt devintuoju numeriu 
pažymėtą namą. Abi jo pusės buvo betono spalvos. Šalia namo aplink 
telegrafo stulpą buvo apvyniotas perplėštas skelbimas. Tačiau vargu 
ar Ronis pastebėjo. Jis pakėlė akis aukštyn, nužvelgdamas nešvarius 
laiptus, ir išvydo prie durų sąramos prikaltą nedidelę baltą lentelę, ant 
kurios raudonomis raidėmis buvo užrašyta: VVK. 

Palypėjęs laiptais ir užvilkęs paskui save lagaminus, paspaudė 
durų skambutį. Po kelių sekundžių anapus matinio stiklo pasirodė ne- 
ryški figūra, durys po akimirkos atsidarė. Į jį tiriamai žiūrėjo lieknutė 
mergaitė plokščia krūtine, ji vilkėjo dėmėtą palaidą suknelę, buvo 
įsispyrusi į basutes. Jos šviesūs, padriki ir riebaluoti plaukai priminė 
jūros dumblių ūselius, o plačiame, nelyginant lėlytės, veide žibėjo di- 
delės apvalios akys juodais paakiais. Ji nepratarė nė žodžio. 

— Aš ieškau kambario, — prabilo Ronis. — Man sakė, pas jus yra 
kambarys. 

Jai už nugaros jis pastebėjo ant sienos kabantį taksofoną ir kili- 
mą, nuo kurio trenkė drėgme ir senumu. Ausis pasiekė iš vidaus sklin- 
dantis televizoriaus garsas — rodė žinių laidą. Šiandienos naujienos. 

Ji kažką tarstelėjo, bet Ronis nieko nesuprato. Tikriausiai rusiškai, 
tačiau nebuvo tuo tikras. 

— Ar kalbi angliškai? 

Mergaitė kilstelėjo ranką, duodama ženklą palaukti, paskui dingo 
viduje. Netrukus pasirodė stambus, maždaug penkiasdešimties vyras 
plikai skusta galva. Jis vilkėjo baltus marškinius be apykaklės, buvo 
apsimovęs nešvarias juodo tvilo kelnes, kurias prilaikė petnešos, ap- 
siavęs sportinius batelius; į svečią žvelgė tokiu žvilgsniu, lyg šis būtų 
koks šūdžius, užtvėręs praėjimą į tualetą. 

— Kambario? — paklausė šeimininkas gomuriniu balsu. 

— Borisas, — Ronis staiga prisiminė savo naujo geriausio draugo 
vardą, — sakė eiti pas jus. 

— Ilgam? 

Ronis gūžtelėjo pečiais. 

— Kelioms dienoms. 

Vyras įdėmiai į jį stebeilijo. Vertino. Gal norėjo įsitikinti, kad at- 
vykėlis nėra koks teroristas. 

— Trisdešimt dolerių už parą. Okei? 

— Puiku. Bjauri diena, šiandien. 

— Bloga diena. Blogiausia. Visas pasaulis eina iš proto. Nuo dvy- 
liktos iki dvyliktos. Sutarėm? Supratai? Moki iš anksto už kiekvieną 
dieną. Nuo pietų moki už kitą dieną. 

— Supratau. 

— Grynais? 

— Taip, puiku. 

Namas buvo didesnis nei atrodė iš išorės. Ronis nusekė paskui 
šeimininką koridoriumi, ant kurio nikotino spalvos sienų kabojo pora 
pigių įrėmintų fotografijų — jose buvo matyti atšiaurus gamtovaizdis. 
Vyras sustojo, trumpam dingo kambaryje, paskui išėjo rankoje lai- 
kydamas raktą su prie jo pritvirtinta medine kortele. Tada atrakino 
priešais esančias duris. 

Ronis nusekė įkandin jo į apytamsį kambarį, kuriame buvo jun- 
tamas išsivadėjusių cigarečių dūmų dvokas. Pro vienintelį langą matė- 
si gretimo namo siena. Kambaryje stovėjo maža dvigulė lova, užklota 
rožine frotinio audinio lovatiese; ant jos Ronis pastebėjo keletą dėmių 
ir dvi cigarete išdegintas skyles. Viename kambario kampe, šalia dušo 

kabinos, užtrauktos sutrūkinėjusia geltona plastikine užuolaida, stovė- 
jo prausyklė. Interjerą papildė nudrengtas fotelis, komoda, pora pigiai 
atrodančių medinių staliukų, senas televizorius su dar prasčiau atro- 
dančiu nuotolinio valdymo pulteliu ir žirnių sriubos spalvos kilimas. 

— Puiku, — tarė Ronis. 

Iš tiesų šiuo metu jam tai atrodė puiku. 

Vyras sukryžiavo ant krūtinės rankas ir kažko laukdamas įsiste- 
beilijo į naująjį gyventoją. Ronis išsiėmė piniginę ir sumokėjo iškart 
už tris paras į priekį. Jis gavo raktą, namo šeimininkas išėjo, uždaryda- 
mas paskui save duris. 
siau sunaudotą muilo gabalėlį su prie jo prilipusiu greičiausiai gaktos 
plauku. Vaizdas televizoriaus ekrane buvo miglotas. Jis įjungė visas 
šviesas, užtraukė užuolaidą ir atsisėdo ant lovos, kuri tuojau pat įlinko 
ir dusliai sužvangėjo. Ronis prisivertė šyptelėti. Jis galėjo čia apsistoti 
kelioms paroms. Nėra ko jaudintis. 

Velniai rautų, juk tai pirmoji jo likusio gyvenimo diena! 

Palinkęs į priekį jis nukėlė nuo kelioninio lagamino lagaminėlį. 
Paskui iš jo išėmė visus aplankus su dokumentais — su pasiūlymu ir 
papildoma informacija, kuriuos rengdamas Donaldui Hetkukui už- 
truko ne vieną savaitę. Galiausiai, ištiesęs ranką, pasiekė dugne gulintį 
permatomą užsegamą plastikinį dėklą ir iš jo ištraukė raudoną seg- 
tuvą, kurio nedrįso palikti savo kambaryje net „W“, net užrakintame 
seife. 

Jo akys sublizgo. 

— Labas, mano gražuolės, — pratarė jis. 


49 
2007-ųjų spalis 


— Kas gi čia bloga, jei mėgstu „Guinness“? — nustebo Glenas 
Brensonas. 

— Ar aš pasakiau, kad kažkas blogai? 

Rojus Greisas pastatė Gleno bokalą ir savo „Glenfiddich“ su ledo 
kubeliais ant stalo kartu su dviem pakeliais kumpio skonio traškučių, 


174 PETER JAMES * MIRUSIOJO PĖDSAKAIS 


paskui atsisėdo priešais savo draugą. Buvo pirmadienio vakaras, aš- 
tunta valanda, ir „Juodajame liūte“ sėdėjo vos vienas kitas lankytojas. 
Vis dėlto jie atsisėdo atokiau, tolimajame kampe, pakankamai toli nuo 
baro, kad kas nors nenugirstų pokalbio. Iš muzikinio centro sklindanti 
tyli melodija irgi padėjo prislopinti balsus ir saugoti privatumą. 

— Tavo žvilgsnis į mane kiekvieną kartą, kai tik aš perku „Guin- 
ness', viską pasako, — tarė Brensonas. — Tartum jis būtų netinkamas 
gerti ar panašiai. 

Anksčiau pasitikėjai savimi, o dabar žmona tave baigia paversti 
paranoiku, pagalvojo Greisas, bet garsiai to nepasakė, tik pacitavo: 

— Išsigandusiam Žmogui iš visų pusių šnara. 

Brensonas suraukė kaktą. 

— Kieno tai žodžiai? 

— Sofoklio. 

— Iš kokio filmo? 

Greisas pašaipiai pakraipė galvą ir tarė: 

— O, Dieve! Kartais tu man atrodai profanas! Ar tu žinai ką nors, 
kas būtų ne iš filmų? 

— Ačiū, Einšteinai. Tu sugebi mušti gulintį. 

Greisas kilstelėjo savo stiklą. 

— Į sveikatą! 

Brensonas be jokio entuziazmo paėmė bokalą ir susidaužė su 
Greisu. 

Abu nugėrė po gurkšnelį, paskui Greisas vėl prabilo: 

— Sofoklis buvo dramaturgas. 

— Jau miręs? 

— Mirė keturi šimtai šeštais prieš Kristų. 

— Ei, seni, dar prieš man gimstant. O tau tikriausiai teko daly- 
vauti jo laidotuvėse? 

— Oho, kaip sąmojinga. 

— Prisimenu, kai buvau pas tave apsistojęs, visur mėtėsi tavo 
filosofijos knygos. 

Greisas vėl išgėrė savo viskio ir nusišypsojo kolegai. 

— Tau sunku bendrauti su žmonėmis, kurie užsiima savišvieta? 

— Norėjai pasakyti, su žmonėmis, kurie nenori atsilikti nuo savo 
paukštyčių? 

Greiso skruostai paraudo. Žinoma, Brensonas teisus. Kleo Atvi- 
rajame universitete lankė filosofijos paskaitas, ir jis laisvalaikiu vargais 
negalais bandydavo suprasti, ką ji studijuojanti. 

— Užgavau jautrią vietą, tiesa? — Brensonas niūriai vyptelėjo. 

Greisas nieko neatsakė. 

Grojo „Rhinestone Cowboy“. Kurį laiką abu klausėsi. Greisas ty- 
lomis kartojo žodžius ir pagal muziką lingavo galvą. 

— Jėzau! Ką aš matau, žmogau! Tik nesakyk, kad tau patinka 
Glenas Kembelas. 

— Taip, iš tiesų patinka. 

— Kuo geriau tave pažįstu, tuo labiau įsitikinu, koks esi niūrus. 

— Štai Čia tai tikras atlikėjas. Geriau už tą sumautą repą, kuriuo 
tu mėgaujiesi. 

Brensons padaužė sau į krūtinę. 

— Taip, žmogau, tokia muzika man patinka. Jie dainuoja man 
suprantama kalba. 

— O Ari irgi mėgsta? 

Brensonas ūmai paniuro. Jis spoksojo į savo alų. 

— Mėgo. Tačiau aš jau nebežinau, ką ji mėgsta. 

Greisas vėl siurbtelėjo. Viskis buvo geras, sušildė ir truputį svai- 
gino. 

— Tai gal papasakosi? Juk apie ją norėjai pasikalbėti? 

Jis praplėšė traškučių pakelį, sukišo į jį pirštus ir ištraukęs keletą 
susigrūdo į burną. Po akimirkos, kramsnodamas juos, tęsė toliau: 

— Atrodai taip, lyg tau būtų paleidę vidurius. Pastaruosius porą 
mėnesių, po to, kai sugrįžai pas ją, atrodei baisiai. Maniau, tavo reika- 
lai, nupirkus jai žirgą, pasitaisė ir ji pagaliau patenkinta. Vadinasi, ne? 

Jis įsikišo į burną dar vieną saują. 

Brensonas vėl išgėrė „Guinness“. 

Bare gaiviai kvepėjo kilimų valikliu ir politūra. Greisui trūko ci- 
garečių kvapo, cigarų ir pypkių dūmų tvankumos. Jo manymu, įsiga- 
liojus draudimui rūkyti viešose vietose, baruose nebeliko jų tikrosios 
dvasios. Nors rūkymas jam pačiam buvo visiškai neaktualu. 

Kleo šįsyk nepakvietė jo užeiti pavakaroti, mat jai reikėjo pa- 
rengti studijoms referatą. Greisas planavo užkąsti ko nors čia arba 
sugrįžęs namo. 

Kulinariniais gebėjimais jis niekada nepasižymėjo, todėl darėsi 
vis labiau priklausomas nuo jos, ir jis tai jautė. Pastaruosius du mėne- 
sius Kleo kone kiekvieną dieną gamino jam vakarienę, dažniausiai tai 
būdavo sveikas maistas, garuose arba be riebalų kepta Žuvis ir daržo- 
vės. Ji buvo priblokšta sužinojusi, kokiu šlamštu savo gyvybę palaiko 
dauguma policijos pareigūnų. 

„Rhinestone Cowboy“ baigėsi, ir jie valandėlę sėdėjo tylėdami. 

Tylą nutraukė Glenas: 

— O tu žinai, kad mes nesimylėjome, a? 

— Nuo tos dienos, kai pas ją sugrįžai? 

— Taigi. 

+ — Nė karto? 

— Nė karto. Atrodo, ji mane baudžia. 

— Už ką gi? 

Brensonas ištuštino savo bokalą, pamerkė akį tuščiai stiklinei ir 
atsistojo. 

— Gal dar ko nors? 

— Tik vieną, — atsakė Rojus, turėdamas omenyje, kad jam dar 
teks vairuoti. 

— Kaip įprastai? „Glenfiddich“ su ledo kubeliais? Ir vos vos van- 
dens? 

— Atrodo, atminties dar nepraradai? 

— Atsiknisk, seni! 

Greisas kurį laiką įtemptai mąstė, mintimis nuskriedamas atgal į 
darbą. Analizavo 18.30 vykusį pasitarimą, kuris visiškai neseniai bai- 
gėsi. Joana Vilson. Ronis Vilsonas. Jis pažinojo Ronį nuo senų laikų. 
Vienas iš Braitono sukčių. Vadinasi, Ronis žuvo rugsėjo vienuoliktąją. 
Taip nutinka labai retai. Ar Ronis nužudė savo žmoną? Greiso vado- 
vaujama grupė dabar ėmėsi tirti šią bylą. Rytoj jie pradės tyrinėti šio 
žmogaus biografiją, žinoma, ir jo žmonos. 

Brensonas sugrįžęs atsisėdo į savo vietą. 

— Klausyk, Glenai, ką tu nori pasakyti tvirtindamas, kad Arė 
tave baudžia? 

— Kai mudu su ja susipažinome, dulkindavomės kiekvieną mielą 
dieną. Supranti? Atsibusdavome ir dulkindavomės. Paskui kur nors 
nueidavome, tarkime, suvalgydavome ledų, ir vėl mylėdavomės. Vaka- 

re vėl dulkindavomės. Atrodė, kad gyvename sapne, — jis vėl kilstelėjo 
bokalą ir vienu mauku nugėrė iki pusės. — Gerai, aš žinau, kad taip 
negali tęstis visą amžinybę. 

— Ne, tai nebuvo sapnas, — tarė Rojus. — O realus gyvenimas 
vietoje nestovi. Mano motina mėgo kartoti, kad gyvenimas — tai 
nelyginant knyga, kurią sudaro daugybė skyrių. Viena diena būna 
vienokia, kita — kitokia. Gyvenimas nuolat kinta. Žinai laimingos 
santuokos paslaptį? 

— Nagi“ 

— Nedirbk policijoje. 

— Juokinga. Argi ne ironiška, kad ji pati to norėjo? — Glenas pa- 
kraipė galvą. — Aš nesuprantu vieno dalyko: kodėl ji nuolat pyksta? 
Ant manęs. Nori sužinoti, ką ji šįryt pareiškė? 

— Jei nori, sakyk. 

— Ji pareiškė, kad aš sąmoningai neleidžiu jai miegoti, supranti? 
Tarkime, kai naktį atsikeliu ir einu į tualetą, na, kai šlapinuosi, esą aš 
sąmoningai taikau į vandenį, kad labiau tikštų. Ji sako, kad jei aš ją 
labiau mylėčiau, taikyčiau į klozeto kraštą. 

Greisas susipylė jam atneštą viskį į jau beveik ištuštintą stiklinę. 

— Tu juokauji? 

— Ne, žmogau, aš kalbu visiškai rimtai. Aš nieko nesugebu. Pa- 
vyzdžiui, ji man pareiškė, kad norinti turėti savo asmeninį gyvenimą, 
dėl to nusiteikusi suknisti mano karjerą policijoje. Vakarais ji išeina iš 
namų, visiškai nenusiteikusi būti su vaikais, už kuriuos dabar esu vie- 
nas atsakingas. Jei man tenka padirbėti ilgiau, turiu surasti auklę. 

Greisas siurbtelėjo viskio ir susimąstė, ar tik Arė neturi meilužio. 
Tačiau dalydamasis savo įtarimais nenorėjo trikdyti draugo. 

— Betgi tu negali ilgiau taip gyventi, — pasakė jis. 

Brensonas pakėlė nuo staliuko savo traškučių pakelį ir ėmė jį su- 
kioti rankose. 

— Aš myliu savo vaikus, — kalbėjo jis. — Negalėčiau ramia 
širdimi išsiskirti ir, sakykime, matytis su jais tik keletą valandų per 
mėnesį. 

— Ir kiek laiko tai tęsiasi? 

— Nuo tos dienos, kai įsikalė sau į galvą idėją apie savęs tobulini- 
mą. Pirmadieniais ji lanko vakarines anglų literatūros paskaitas. Ket- 

virtadieniais — architektūra. O kur dar visokios nesąmonės kitomis 
dienomis. Aš jos nebepažįstu — mes su ja tartum svetimi. 

Jie valandėlę sėdėjo netardami nė žodžio, paskui Brensonas iš- 
spaudė kažką panašaus į šypseną ir tarė: 

— Šiaip ar taip, visą šią košę turiu išsrėbti pats, tiesa? 

— Ne, — atsakė Rojus, nors ir gerai suprato, kad jeigu Arė ir 
vėl išvarys Gleną, nuomininkas iš paties pragaro vėl užsikars jam ant 
sprando. 

Glenas jau buvo apsistojęs pas jį prieš du mėnesius, ir Rojus buvo 
tikras, kad jo namai būtų buvę kur kas tvarkingesni, jeigu juose būtų 
įsikūręs haliucinogeninių grybų prisiėdęs dramblys. 

— Man atrodo, kad mums reikia laikytis išvien. 

Glenas jau antrą kartą šį vakarą nusišypsojo. Paskui praplėšė 
traškučių pakelį ir įsistebeilijo į jo vidų su tokiu nusivylimu akyse, 
tarsi būtų tikėjęsis rasti kažką kita. 

— O ką dabar veikia Kasianas Pju? Atsiprašau, vyresnysis detek- 
tyvas Kasianas Pju? 

Greisas patraukė pečiais. 

— Nori pasakyti, atima iš tavęs duoną? 

Greisas šyptelėjo. 

— Man atrodo, kad jis apgalvojo kiekvieną žingsnį. Tačiau mums 
teks pastatyti jį į vietą. 


50 
2007-ųjų spalis 


Kasiąnas Pju vėl atsargiai priglaudė prie lūpų puodelį ir net prisi- 
merkė, karštam gėrimui patekus ant dantų. Praeitą naktį jis miegojo 
išsitepęs juos balinamuoju geliu, todėl šiandien dantys buvo jautrūs 
karščiui ir šalčiui. 

Statydamas puodelį atgal ant lėkštutės, jis kreipėsi į Sendės tėvus: 

— Noriu išsiaiškinti vieną dalyką. Vyresnysis detektyvas Greisas 
yra gerbiamas policijos pareigūnas. Neturiu kitų planų, kaip tik išsi- 
aiškinti tiesą apie jūsų dukters dingimą. 

— Mums būtina tai sužinoti, — įsiterpė Derekas Balkvilas. 

Jo žmona linktelėjo: 

— Tai vienintelis mums svarbus klausimas. 

— Gerai, — tęsė jis. — Tai, kad mums visiems rūpi tas pats, mane 
labai ramina. 

Kasianas Pju nusišypsojo. 

— Tačiau, — jis kalbėjo toliau, — nenorėdamas niekam mesti 
įtarimo šešėlio, turiu pareikšti, kad Sasekso policijos Kriminaliniame 
skyriuje ne vienam aukštesniojo rango karininkui atrodo, jog adekva- 
tus tyrimas šioje byloje taip ir nebuvo atliktas. Tai ir yra viena iš prie- 
žasčių, kodėl buvau čia komandiruotas. | 

Trumpam nutilęs ir išvysdamas pritariamą linktelėjimą, jis ne tik 
pajuto pasitenkinimą, bet ir buvo padrąsintas. 

— Visą šią dieną studijavau aplanką su byla ir man kilo daugybė 
neatsakytų klausimų. Manau, būdamas jūsų vietoje, aš toli gražu nesi- 
jausčiau patenkintas iki šiandien atliktu policijos darbu. 

Jiedu vėl linktelėjo. 

— Aš iš tiesų nesuprantu, kodėl Rojui buvo leista pačiam peržiū- 
rėti bylą, nors jis asmeniškai su ja susijęs. 

— Mes supratome, kad praėjus kelioms dienoms po mūsų duk- 
ters dingimo bylai tirti buvo paskirta nepriklausoma tyrimo grupė, — 
tarė Margota Balkvil. 

— O kas jus informuodavo apie tyrimo eigą? — neatlyžo Kasia- 
nas Pju. 

— Tiesa, — pripažino ji, — tai buvo Rojus. 

Pju skėstelėjo rankomis. 

— Štai čia mes susiduriame su problema. Paprastai, kai dings- 
ta žmona, pagrindiniu įtariamuoju iškart tampa jos vyras, kol nėra 
įrodytas jo nekaltumas. O iš to, ką perskaičiau ir išgirdau, susidariau 
nuomonę, kad jūsų žentas niekada oficialiai nebuvo laikomas įtaria- 
muoju. 

— Ar jūs norite pasakyti, kad dabar jį kuo nors įtariate? — pa- 
klausė Derekas. 

Šeimininkas kilstelėjo prie lūpų arbatos puodelį, ir Pju vėl atkrei- 
pė dėmesį į jo drebulį. Vyresnysis detektyvas ėmė svarstyti, ar šis vyras 
nervinasi, ar tai — Parkinsono ligos pradžia. 

— Šiuo metu nedrįsčiau daryti taip toli siekiančių išvadų, — Pju 
veidą nušvietė savimi patenkinto žmogaus šypsnys. — Tačiau ketinu 
imtis radikalių žingsnių, kad galėčiau jį eliminuoti iš įtariamųjų tarpo, 
o tai iki šiol dėl kažkokių priežasčių padaryta nebuvo. 

Margota Balkvil linksėjo galva. 

— Būtų gerai. 

Linktelėjo ir jos vyras. 

— Ar galėčiau užduoti jums labai asmenišką klausimą? Gal ku- 
riam nors iš jūsų kada nors bent trumpam buvo kilęs įtarimas, kad 
Rojus nuo jūsų kažką slepia? 

Ilgam stojo tyla. Margota suraukė antakius, sučiaupė lūpas, pa- 
skui keletą kartų sugniaužė ir vėl atleido pirštus. Pju pastebėjo, kad 
moters rankos atrodė šiurkščios — daržininkės rankos. Jos vyras sė- 
dėjo ramus, susikūprinęs, lyg vis labiau slegiamas sunkios, nematomos 
naštos. 

— Manau, jūs suprantate, — pagaliau prabilo Margota Balk- 
vil, — kad Rojui mes nejaučiame jokio priešiškumo. 

Jos balsas nuskambėjo taip, lyg ji būtų mokytoja ir kalbėtųsi su 
vienu iš savo moksleivių tėvų apie jo vaiko elgesį. 

— Jokiu būdu, — susijaudinęs pritarė Derekas. 

— Tačiau, — tęsė ji, — kai kas iš to, ką dabar išgirdome, truputį 
stebina... Žmogiška prigimtis. Ar mes iš tikrųjų pažįstame vieni kitus? 
Ar ne tiesa, pareigūne? 

— Taip, tikra tiesa, — meiliai pritarė Pju. 

Trijulė vėl nutilo, Margota Balkvil paėmė šaukštelį ir ėmė maišyti 
arbatą. Pju pastebėjo, kad ji taip pasielgė jau trečią kartą, nors arbatą 
gėrė be cukraus. 

— O galbūt jūs pastebėjote ką nors neįprasta Rojaus elgesyje su 
jūsų dukra? — pasiteiravo svečias. — Ką nors tokio, kas būtų vertęs 
susirūpinti? Tai yra būtų įdomu sužinoti, ar jūs galėtumėte pasakyti, 
kad jų santuoka buvo laiminga? 

— Suprantate, nemanau, kad kam nors būtų lengva ištekėjus už 
policijos pareigūno. Ypač jei jis toks ambicingas kaip Rojus, — ji pasi- 
prasti prie to, kad dažnai tekdavo būti vienai. Be to, dažnai pasijusdavo 
apvilta, kai jį netikėtai iškviesdavo darbo reikalais. 

— Arji pati dirbo? 

— Kelerius metus dirbo buhaltere Braitone. Jie norėjo susilaukti 
kūdikio, deja, veltui. Gydytojas jai patarė susirasti kitą darbą, kuriame 
būtų mažiau streso. Tuomet ji išėjo iš senosios darbovietės ir susirado 
registratorės darbą medicinos centre. Ji dar nebuvo pradėjusi dirbti 
naujoje vietoje, kai... — moters balsas nutrūko. 

— Kai ji dingo? — pasufleravo Pju. 

Margota linktelėjo, akyse sublizgo ašaros. 

— Mums tai buvo skaudus smūgis, — įsiterpė Derekas. — Ypač 
skaudžiai išgyveno Margota. Ji ir Sendė buvo labai artimos. 

— Žinoma, — Pju išsitraukė užrašų knygelę ir kažką brūkštelė- 
jo. — O ar ilgai jiems nepavyko susilaukti vaikelio? 

— Kelerius metus, — prislopintu balsu atsakė Margota. 

— Suprantu, kokią įtaką tai turi santuokai, — tarė Pju. 

— Santuokoje viskas sunku, — pareiškė Derekas. 

Vėl stojo ilga tyla. 

Margota siurbtelėjo arbatos ir pasiteiravo: 

— Arjūs norite pasakyti, kad mes kažko nežinome? 

— Ne, šioje stadijoje aš nenorėčiau spėlioti. Paprasčiausiai noriu 
pasakyti, kad vertindamas tai, kaip buvo tiriama jūsų dukros dingimo 
byla, ir turėdamas devyniolikos metų darbo geriausioje visoje Jungti- 
nėje Karalystėje policijos nuovadoje patirtį, manau, kad tyrimo metu 
nebuvo laikomasi esminių metodologinių reikalavimų. Tik tiek. 

— Mes Rojaus neįtariame, — tarė Margota Balkvil. — Tikrai. Ir 
nenorėtume, kad jūs padarytumėte klaidingas išvadas. 

— Esu tikras, kad nejįtariate. Galbūt nuo pat pradžios man vertė- 
tų paaiškinti vieną dalyką. Mano tyrimas — tai ne raganų medžioklė. 
Aš noriu šioje byloje padėti tašką. Noriu suteikti jums ir jūsų vyrui dar 
vieną galimybę. 

— Jei teisingai suprantu, tai priklausys nuo to, ar mūsų dukra 
gyva, ar mirusi“ 

— Jūs visiškai teisus, — tarė Kasianas Pju. 

Jis vėl atsigėrė arbatos, paskui liežuvio galu išvalė dantis. Ištrau- 
kęs iš kišenės vizitinę kortelę, padėjo ją ant stalo ir pridūrė: 

— Jei manytumėte, jog turite pasakyti man ką nors svarbaus, bet 
kada skambinkite. 

— Ačiū jums, — padėkojo Margota Balkvil. — Jūs — geras žmo- 
gus. Aš jaučiu. 
Pju nusišypsojo. 

Ebė sumirksėjo, nubusdama iš klaikaus sapno ir girdėdama 
keistą dūzgimą. Maudė pilvą. Veidas atrodė nutirpęs. Ji buvo sušalusi 
į ledą. Krėtė šaltis. Žvilgsnis įsmeigtas į kreminės spalvos plytelėmis 
išklijuotą sieną. Ji pamanė esanti lėktuve, o gal laivo kajutėje. 

Paskui iš lėto, bet vis aiškiau ėmė suprasti, kad atsitiko kažkas 
labai bloga. Ji negalėjo pajudėti. Užuodė plastmasės, skiedinio, plytelių 
glaisto ir dezinfekcinės medžiagos kvapą. 

Pamažu grįžo atmintis. Ebės viduje tartum sprogo, ją užtvindė 
kažkokia tamsa ir ji pagaliau prisiminė. 

Nupurtė baimė. Ji norėjo pakelti dešinę ranką ir paliesti savo 
veidą. Būtent tada ir suprato negalinti pajudėti. 

Nei praverti burnos. 

Jos galva buvo taip atlošta atgal, kad skaudėjo kaklą, o į nugarą 
įremtas kažkoks kietas daiktas. Tai — bakelis, suprato ji. Ji sėdėjo tua- 
lete. Negalėjo dairytis, matė tik tai, kas buvo prieš akis, o norėdama 
žvilgtelėti sau po kojomis turėjo iš visų jėgų įtempti akis. Tik tada 
suprato esanti nuoga ir surišta pilka izoliacine juosta, kuri buvo ap- 
vyniota jai per juosmenį, krūtinę ir kulkšnis, per burną ir tikriausiai, 
pamanė ji, per kaktą, nes ją stipriai veržė. 

Ji buvo svečiams skirtame vonios kambaryje, savo pačios bute. 

Ebė sėdėjo įsmeigusi akis į dušo kabiną, į dar neatplėštą brangaus 
muilo pakuotę, į kriauklę ir į keletą rankšluosčių kabyklų, taip pat į 
plytelėmis dailiai išklijuotas sienas — į kreminės romaniškojo stiliaus 
plyteles ir sienos panelį. Jai iš dešinės buvo durys, vedančios į mažytę 
ankštą pagalbinę patalpą, kurioje šiaip ne taip išsiteko skalbiamoji 
mašina bei elektrinis skalbinių džiovintuvas ir iš kurios pro atsarginį 
išėjimą galėjai patekti į laiptinę. Durys į prieškambarį, jai iš kairės, 
buvo praviros. 

 Ebę ėmė krėsti drebulys, o paskui ji mažne apsivėmė iš baimės. 
Kas Žino, kiek laiko ji įkalinta čia, šiame mažyčiame belangiame kam- 
barėlyje. Mėgino pakeisti padėtį, bet veltui — per daug stipriai buvo 
surišta. 

Ar jis išėjęs? Gal pasiėmė viską, o ją pačią paprasčiausiai paliko 
likimo valiai? 

Maudė pilvą. Juosta buvo taip stipriai suveržta, kad kai kurių 
kūno vietų ji beveik nejautė, o dešinę ranką dilgčiojo, lyg būtų badoma 
smeigtukais ar adatom. Kieta sėdynė spaudė sėdmenis ir šlaunis. 

Ebė bandė prisiminti, kas yra už unitazo, prie ko gi pritvirtinta 
izoliacinė juosta, kuria ji buvo surišta. Kad ir kaip stengėsi, nepavyko. 

Šviesa buvo įjungta, todėl veikė ir garų trauktuvas, iš kurio sklido 
tas nepertraukiamas, niūrus dūzgesys. 

Jos baimė virto neviltimi. Jis buvo išėjęs. Po viso to, ką ji ką tik iš- 
gyveno, užgriuvo nauja nelaimė. Kaip ji galėjo leisti, kad taip atsitiktų? 
Ir kaip galėjo būti tokia kvaila? Kaip? Kaip? Kaip? 

Neviltis virto pykčiu. 

O netrukus ją vėl užvaldė baimė — čia pat šmėkštelėjo šešėlis. 


52 

Sėdėdama ant L raidės formos sofos svetainėje, Lorena atsuko 
miniatiūrinio degtinės buteliuko kamštelį ir susilašino jo turinį į stik- 
linę su ledo kubeliais ir citrinos skiltele. Prieš valandėlę pas ją atvykusi 
sesuo atsigabeno pilną tokių buteliukų plastikinį maišelį. Atrodė, kad 
ji sukaupusi neišsenkamas šių gėrybių atsargas, todėl Lorena manė, 
kad sesuo juos nudžiauna tiesiai iš lėktuvo baro kiekvieno skrydžio 
metu. 

Devinta valanda vakaro. Už lango jau beveik sutemę. Televizo- 
riaus ekrane — tos pačios naujienos. Lorena pilnomis ašarų akimis 
žiūrėjo jas kiaurą dieną. Nuolat kartojami siaubingi vaizdai ir politikų 
pareiškimai. Dabar transliavo iš studijos Pakistane, kur buvo susirin- 
kusi įvairių žmonių grupė — gydytojas, informacinių technologijų 
specialistas, teisininkas, rėksminga moteris dokumentinių filmų kū- 

rėja, kompanijos direktorius. Lorena negalėjo patikėti savo akimis. Jie 
tvirtino, kad tai, kas šiandien atsitiko Amerikoje, buvo gera. 

Ji palinko į priekį ir užgesino cigaretę peleninėje, kuri vos be- 
talpino nuorūkas. Mo tuo tarpu triūsė virtuvėje — gamino salotas ir 
virė makaronus. Lorena stebėjo žmones televizijos studijoje ir sumi- 
šusi klausėsi, ką šie kalba. Tai buvo inteligentai. Vienas iš jų juokėsi. Jo 
veidas švytėjo iš džiaugsmo. 

— Atėjo metas Amerikai suprasti, kad reikia liautis išnaudoti 
likusį pasaulį. Mums nereikalingos jų vertybės. Šiandien jie gavo šią 
pamoką. Šiandien jie gavo į nosį! 

Dokumentinių filmų režisierė linktelėjo ir su tvirtu įsitikinimu 
balse išplėtojo jo argumentus. 

Lorena pažvelgė į šalia jos padėtą telefono ragelį. Ronis neskam- 
bino. Žuvo tūkstančiai žmonių. Ir šie žmonės jautėsi laimingi? O kiti 
žmonės šokinėjo iš dangoraižių. Gavo į nosį? 

Ji paėmė ragelį ir prispaudė jį prie savo drėgno skruosto. Paskam- 
bink, brangusis Roni, pbaskambink. Maldauju, paskambink. Maldauju. 

Lorenos atžvilgiu Mo visada elgėsi globėjiškai. Nors ji buvo vy- 
resnė tik trejais metais, tačiau bendraudavo taip, lyg jas būtų skyrusi 
visa karta. 

Iš tiesų jos buvo labai skirtingos. Ne tik plaukų spalva — Mo 
plaukai buvo juodi kaip degutas — ir išvaizda, bet ir požiūriu į gyve- 
nimą, ir savo dalia. Mo atrodė gražiai sudėta, apvalainos, iš prigimties 
patrauklios figūros. Ji buvo švelni. Jos gyvenimas atrodė rožėmis klo- 
tas. Lorena jau penkerius metus kentėjo nuo žeminančių, nepakelia- 
mai brangių ir visiškai nesėkmingų apvaisinimo mėgintuvėlyje pro- 
cedūrų. O Mo galėjo pastoti vien tik pagalvojusi apie savo vyro penį. 

Mo turėjo tris vaikus, kurie jai gimė vienas paskui kitą ir dabar 
augo dailiais žmonėmis. Ji džiaugėsi savo ramiu ir nepretenzingu, 
konstruktoriumi dirbančiu vyru ir nedideliu mielu namuku. Lorena 
kartkartėmis norėdavo būti panaši į savo seserį. Būti patenkinta. Jo se- 
suo nepuoselėjo grandiozinių planų, neturėjo ypač didelių troškimų, 
tačiau jos gyvenimo būdas buvo pranašesnis. 

— Lori! — iš virtuvės susijaudinusi šūktelėjo Mo. 

Ji paknopstomis įpuolė į kambarį, ir Lorenos viltis akimirkai vėl 
atgijo. Nejaugi ji televizoriaus ekrane išvydo Ronį? 

Deja, Mo įbėgus, jos veide atsispindėjo išgąstis. 

— Paskubėk! Kažkas vagia tavo mašiną! 

Lorena stryktelėjo nuo sofos, įsispyrė į nevarstomus batus, nu- 
bėgo prie pagrindinių durų ir jas atidarė. Visiškai šalia kiemo keliuko 
stovėjo sunkvežimis-keltuvas su įjungtais geltonais švyturėliais ant 
stogo. Du vyrai, kurių išvaizda nežadėjo nieko gera, suktuvu traukė 
jos BMW ir šis metaline nuovaža lėtai riedėjo į sunkvežimį. 

— Ei! — bėgdama jų pusėn, įniršusi sušuko Lorena. — Ką, po 
velnių, jūs čia darote? 

Jie toliau traukė automobilį, kuris trūkčiodamas kilo nuovaža. 
Lorenai pribėgus, vienas iš vyrų, aukštesnis, įkišo į priekinę kombine- 
zono kišenę nešvarią ranką ir iš jos ištraukė pluoštą popierių. 

— Arjūs esate ponia Vilson? 

Ji staiga pasijuto nejaukiai, pasitikėjimas savimi ėmė blėsti. 

— Taip, o ką? 

— Jūsų vyras — ponas Ronaldas Vilsonas? 

— Taip, jis, — Lorena vėl atgavo ryžtą. 

Vyriškis parodė turimus dokumentus. Paskui jau švelnesniu 
tonu, kone apgailestaudamas, paaiškino: 

— „Inter-Alliance Autofinance“ kompanija. Kad ir kaip gaila, 
mes susigrąžiname šią transporto priemonę. 

— Kąjūs norite tuo pasakyti? 

— Jau šeši mėnesiai kaip nemokamos įmokos. Ponas Vilsonas 
nesilaiko mokėjimo terminų. 

— Tai kažkokia klaida. 

— Deja, ne. Jūsų vyras ignoravo jau tris jam adresuotus įspėja- 
muosius laiškus. Pagal pirkimo išsimokėtinai sutarties sąlygas kompa- 
nija turi juridinę teisę atsiimti šią transporto priemonę. 

Išvydusi, kaip mėlynojo BMW užpakaliniai ratai pasiekė nuo- 
važos viršutinį kraštą, užriedėjo ant sunkvežimio platformos, Lorena 
pratrūko verkti. 

— Prašau... juk jūs matėte šios dienos žinias. Mano vyras ten. Jis... 
Niujorke. Aš bandau su juo susisiekti. Galiu garantuoti, kad mes viską 
išspręsime. 

— Tegul jis rytoj atvyksta į kompaniją, ponia, — vyriškio balse 


186 PETER JAMES * MIRUSIOJO PĖDSAKAIS 


pasigirdo kažkas panašaus į užuojautą, tačiau savo sprendimo jis vis 
tiek neketino atšaukti. 

— Paklausykite... Aš... prašau, palikite šįvakar automobilį man. 

— Ašjums duosiu telefono numerį, kuriuo galėsite rytoj paskam- 
binti, — atsakė vyras. 

— Bet... bet... Aš neturiu kito automobilio. Kaip aš be jo apsieisiu? 
Aš... Automobilyje liko mano daiktai. Kompaktiniai diskai. Automobi- 
lių stovėjimo aikštelės kvitai. Mano akiniai nuo saulės. 

Jis mostelėjo ranka. 

— Eikite. Galite pasiimti savo daiktus. 

— Ačiū, — padėkojo ji. — Milijoną kartų ačiū. 

Drebėdama iš išgąsčio, Ebė įsmeigė žvilgsnį į artyn slenkantį 
šešėlį, klausydamasi, kaip mindami blizgančias prieškambario grindis 
cypsi sportiniai bateliai ir šnara popierius. 

Netrukus pasirodė Rikis. 

"Jis stovėjo tarpduryje, atsainiai atsirėmęs į jų staktą, odinė 
motociklininko striukė buvo atsagstyta, iš po jos matėsi nešvarūs 
balti marškinėliai trumpomis rankovėmis. Veidas apžėlęs kelių dienų 
šeriais, plaukai susiriebalavę ir priploti neseniai ant galvos buvusio 
šalmo. Nuo tada, kai jį matė paskutinį kartą, Rikis atrodė gerokai 
pasikeitęs. Jis toli gražu nepriminė nerūpestingo banglentininko, jau 
greičiau buvo gerokai sunerimęs. Vyrukas senstelėjo vos per porą 
mėnesių. Jis buvo numetęs svorio, veidas atrodė išsekęs, paakiai lyg 
apvesti juodais apvadais, po jais kabojo maišeliai. Nuo jo sklido ne- 
malonus dvokas. 

Dieve, kaip ji anksčiau galėjo juo žavėtis? 

Rikis šypsojosi, nelyginant būtų skaitęs jos mintis. 

Tačiau ji suprato, kad tai nėra šypsena. Ne, Rikis šypsosi kitaip. 
Tai buvo sakytum kaukė, kuri dabar slėpė veidą. Lorena dirstelėjo į jo 
laikrodį — 10.50. Nejaugi ji keturias valandas išbuvo be sąmonės? 

Tada pastebėjo siuntinio maišelį. Rikis kilstelėjo jį aukštyn, link- 
telėjo ir apvertė, leisdamas jo turiniui — penktadienio Times ir Guar- 
dian numeriams — iškristi ant grindų. 

— O, Ebe, kaip miela vėl tave matyti, — tarė jis. Jo balsas nebuvo 
džiaugsmingas. 

Ji norėjo prasižioti, paprašyti, kad ją atrištų, tačiau įstengė tik 
kažką sumurmėti. 

— Džiaugiuosi, kad ir tau malonu! Aš tik truputį nustebęs, kodėl 
tu kažkam norėjai išsiųsti senus laikraščius, supakavusi juos į maišelį 
Steibl kotedžai. Rodmelis“. — Tavo sena draugė? Bet koks tikslas siųsti 
jai senus laikraščius? Nemanau, kad tai labai protinga. Nebent aš ko 
nors nežinau. Ar aš tikrai ko nors nežinau? Gal jie ten, Rodmelyje, ne- 
gauna laikraščių? | 

Ebė spoksojo į jį. 

Rikis perplėšė maišelį perpus. Iš jo pabiro pūkai. Paskui suplėšė 
abi dalis, stengdamas draskyti kuo siauresniais ruoželiais. Baigęs jis 
pakraipė galvą, leisdamas ant grindų nukristi paskutinei skiautelei. 

— Perskaičiau abu laikraščius. Tačiau aiškiau nepasidarė. Bet tu 
paklausyk: dabar tai jau nesvarbu, argi ne? 

Jis įsmeigė į ją akis, sakytum būtų norėjęs kiaurai permatyti, ir 
vis šypsojosi. 

Džiaugėsi savimi. 

Ebė skubiai mąstė. Ji žinojo, ko jam reikia. Žinojo ir tai, kad no- 
rėdamas išgauti jos paslaptį jis turės leisti jai kalbėti. Ji narpliojo savo 
sustingusias iš išgąsčio mintis, desperatiškai bandydama ką nors su- 
galvoti. Deja, nieko nepešė. 

Rikis kelioms sekundėms dingo, paskui sugrįžo su dideliu mėly- 
nu lagaminu rankoje ir paguldė jį ant grindų taip, kad būtų matyti pro 
duris. Tada priklaupęs atitraukė užtrauktuką ir pakėlė viršų. 

— Kaip dailiai supakuota, — pareiškė vėpsodamas į lagamino 
vidų. — Kokia tvarka, kokia švara! 

Netrukus jo balsas tapo kandus. 

— Man atrodo, kad per savo gyvenimėlį tau nemažai teko pasi- 
praktikuoti pakuojant daiktus ir bėgiojant. 

Pilkos akys ir vėl įsmigo į jos akis. Ebė išvydo jose kažką, ko nie- 
kada anksčiau nebuvo pastebėjusi. Kažką nauja. Jose atsivėrė kažkokia 
tamsa. Tikrų tikriausia tamsa. Sakytum jo siela būtų mirusi. 

Jis ėmė traukti iš lagamino jos daiktus, neskubėdamas, po vieną. 
Pirmiausia išėmė šiltą megztą džemperį, kuris sulankstytas gulėjo ant 
maišelių su jos tualetiniais reikmenimis ir kosmetikos priemonėmis. 
Pamažu jį išskleidė, rūpestingai apžiūrėjo, išvertė išvirkščia puse, pas- 
kui, kai liko patenkintas, metė atgal per petį. 

Ji nežmoniškai norėjo šlapintis. Tačiau nusprendė nesižeminti jo 
akyse. Neleisti jam apsidžiaugti, išvydus jos baimę. Todėl stengėsi su- 
sivaldyti ir stebėjo Rikį. 

O jis niekur neskubėjo, viską darė neįtikimai, kankinamai lėtai. 
Atrodė, kad jis jaučia, koks dabar didžiausias jos noras. 
šimt minučių, kol jis išpakavo ir kaip nereikalingą išmetė paskutinį 
daiktą — jos kelioninį plaukų džiovintuvą, kuris nuslydo koridoriumi, 
atsimušdamas į grindjuostę. 

Ebė visą laiką bandė judėti. Deja, bergždžiai. Jokių rezultatų. Rie- 
šus ir kulkšnis gėlė taip, tartum jie būtų degę pragaro liepsnose. Jos 
sėdynė buvo nutirpusi, ir Ebei teko stipriai suspausti kelius, kad tik 
nepradėtų šlapintis. 

 Netardamas nė žodžio, jis pastūmė lagaminą į šoną, o pats nu- 
ėjo koridoriumi. Ją kamavo siaubingas troškulys, bet dabar tai buvo 
mažiausia iš jos problemų. Labiausiai magėjo išsilaisvinti. Tačiau kaip 
tai padaryti? 

Ebė ėmė šlapintis. Ką gi, bent jau tai galėjo, nes jam nebuvo šovę į 
galvą apraišioti jos paslėpsnių. Pasijuto kur kas geriau. Ji buvo išsekusi, 
galvą nelyginant kas plaktuku būtų daužęs, o vis dėlto dabar galėjo 
bent jau aiškiai mąstyti. 

Jeigu pavyktų įkalbėti jį nuimti tą juostą, galėtų nors pasikalbėti 
su juo, pabandyti jį įtikinti. 

O gal netgi sudaryti sandėrį. 

Juk Rikis — verslininkas. 

Tačiau tai priklausė nuo aplinkybių. Nuo to, koks negailestingas 
jis buvo. 

Jis vėl sugrįžo. Rankoje laikė viskio su ledu stiklą ir rūkė cigaretę. 

Tas saldus ir stiprus kvapas ją kankino. Ebė būtų galėjusi atiduoti bet 
ką už vieną dūmą. Ir už gėrimą. Nesvarbu kokį. 

Rikis ėjo tarškindamas ledo kubeliais, bet netrukus jo šnervės iš- 
siplėtė. Jis žengė į priekį ir ištiesė jai už nugaros ranką. Ji išgirdo duslų 
žvangtelėjimą, o iš bakelio netrukus ėmė plūsti vanduo, kurio šalti 
lašai tiško jai ant užpakalio. 

— Bjauri karvė, — tarė jis. — Tualete nuleisk vandenį, jei ką nors 
padarai. Bet ne — tu labiau linkusi tualete nuleisti žmones. 

Jis nukratė ant grindų cigaretės pelenus. 

— Įsigijai visai neblogą skylę. Iš gatvės nelabai matyti, — jis nu- 
mano vanas. 

Pastarasis Žodis jai buvo it smūgis. Vanas. Tas senas baltas vanas? 
Tas, kuris nejudėjo iš vietos? Ir kokia kvaila ji buvo, kad nepagalvojo 
apie tokią galimybę? 

Ji ėmė maldauti akimis. Tačiau jis tik paniekinamai stebeilijo, 
gėrė viskį, surūkė cigaretę iki pat filtro ir pamynė ją ant grindų. 

— Tiesa, Ebe, mudu — tu ir aš — dabar trumpai pasišnekėsime. 
Labai paprastai. Aš užduosiu tau klausimus, o tu judinsi akis — deši- 
nėn, jeigu taip, kairėn, jeigu ne. Galbūt ko nors nesupratai? 

Ji norėjo papurtyti galvą, bet nepajėgė. Galėjo tik nežymiai ją pa- 
judinti, į dešinę ir į kairę. 

— Ne, Ebe. Tu negerai išgirdai. Aš liepiau judinti akis, o ne galvą. 
Gal norėtum man parodyti, kad supratai, ką pasakiau? 

Vieną kitą sekundę padvejojusi, ji nukreipė žvilgsnį į dešinę. 

— Gera mergaitė! — pagyrė jis, tarytum Ebė būtų buvusi šuniu- 
kas. — Labai gera mergaitė! 

Tai taręs, pastatė viskį ant grindų, išsiėmė dar vieną cigaretę ir 
įspraudė ją tarp lūpų. Paskui vėl paėmė į ranką stiklinę, teliūskuoda- 
mas gėrimą su jame plaukiojančiais ledo gabaliukais. 

— Puikus viskis, — pareiškė jis. — Vieno salyklo. Brangus. Bet aš 
nemanau, kad pinigai tau būtų didelė problema, tiesa? 

Rikis priklaupė, kad būtų jos akių lygyje, ir ėmė artintis, kol įsi- 
stebeilijo į ją iš vos kelių colių atstumo. 

— Nagi? Pinigai? Jie tau ne problema? 

Ji atkakliai Žiūrėjo priešais save ir drebėjo nuo šalčio. 

Jis vėl užsitraukė cigaretę ir po akimirkos išpūtė dūmus tiesiai jai 
į veidą. Nuo jų ėmė perštėti akis. 

— Taigi pinigai, — pakartojo jis. — Tau jie ne problema, taip? 

Galų gale jis atsistojo. 

— Klausyk, Ebe, tik vienas kitas žmogus žino, kad tu čia. Iš tik- 
rųjų, vos vienas kitas. O tai reiškia, kad tavęs niekas nepasiges. Niekas 
neateis tavęs ieškoti, — Rikis gurkštelėjo viskio. 

— Puikus dušas, — tęsė jis. — Matosi, kad pinigų nepagailėta. 
Tikiuosi, tau tai patiks. Šiaip ar taip, bet aš garbingas žmogus. 

Rikis, žiūrėdamas į stiklą, stipriai pabarškino ledo gabaliukais, ir 
Ebė pamanė, kad jis iš tiesų ketina sudaryti su ja sandėrį. 

— Štai mano pasiūlymas, rinkis. Arba aš tave kankinsiu tol, kol 
neištvėrusi man viską atiduosi, arba paprasčiausiai pati viską atiduosi 
gražiuoju, — jis vėl išsišiepė. — Paprasta kaip dukart du. 

Rikis neskubėdamas, atsipalaidavęs įtraukė dūmą, sakytum mė- 
gaudamasis tuo, kad ji neatitraukia nuo jo akių, kad ji tikriausiai taip 
pat norėtų parūkyti. Paskui atlošė galvą ir išpūtė aukštyn vinguriuo- 
jantį dūmą. 

— Ką aš galiu bepridurti? Palieku tave, galėsi čia miegoti. 

Išeidamas uždarė paskui save duris. 

Rojus Greisas sėdėjo savo darbo vietoje Sunkių nusikaltimų tyri- 
mo grupės pirmajame kabinete ir keikė savo motiną, tėvą, seserį, dėdę, 
anūką bei visus pirmos, antros eilės pusbrolius, pusseseres už visas 
patirtas pagirias. Jo burna buvo nelyginant papūgos narvelio dugnas, 
o galvoje ūžė taip, tarytum joje kas būtų grandininiu pjūklu pjaustęs 
plieną. 

Guodė tik mintis, kad Glenas Brensonas, sėdintis įstrižai priešais 
jį, atrodė nė kiek ne geriau. Kas jiems, po galais, praėjusį vakarą buvo 
užėję? 

Pirmiausia jie užsuko į „Juodąjį liūtą“ truputį išgerti, nes Glenas 
norėjo pasikalbėti apie savo santuoką. Tačiau trumpas pasisėdėjimas 

baigėsi tuo, kad jiedu išsvirduliavo laukan tik apie vidurnaktį — įdo- 
mu, kiek buvo išgerta viskio, alaus ir „Rioja“ butelių? Greisas nenorėjo 
apie tai nė pagalvoti. Jis tik vargais negalais prisiminė, kaip išsikvietė 
taksi ir grįžo namo, taip pat tai, kad Glenas tebebuvo kartu su juo, nes 
Arė pareiškė nenorinti matyti jo tokio akyse. 

Paskui jie dar išgėrė viskio, o Glenas ėmė raustis po jo kompakti- 
nius diskus, kaip paprastai peikdamas Rojaus muzikinį skonį. 

Glenas šįryt vis dar buvo pas jį, laisvame kambaryje, ir aimanavo, 
kad iš skausmo plyšta galva, taip pat tvirtinto Greisui, kad visiškai 
rimtai svarsto galimybę skirtis su žmona. 

— Spalio dvidešimt trečioji, antradienis, aštuonios trisdešimt, — 
Greisas perskaitė iš savo užrašų. 

Priešais jį ant stalo, šalia puodelio su kava, gulėjo Strateginio pla- 
navimo žurnalas ir užrašai, kuriuos prieš pusvalandį atspausdino jo 
vadybininkė asistentė. Greisas buvo išgėręs maksimalią paracetamo- 
lio dozę, kuri, deja, negelbėjo, o dabar žiaumojo mėtinę kramtomąją 
gumą, norėdamas paslėpti iš burnos sklindančią alkoholio smarvę. 
Savo automobilį praėjusią naktį jis paliko prie baro, todėl dabar pla- 
navo kiek vėliau, priešpiet, nueiti jo parsivaryti, tikėdamasis, kad pasi- 
vaikščiojimas padės atsigauti. 

Tiesą sakant, jis jau buvo bepradedąs nerimauti, kad gerdamas 
nejaučia saiko. Tai, kad Kleo gėrė kaip žuvis, — Rojus svarstė, galbūt 
alkoholis jai padeda įveikti baisumus, su kuriais tenka susidurti darbe, 
— jam nebuvo į naudą. Sendė mėgo tam tikromis progomis savait- 
galiais išgerti vieną ar dvi vyno taures arba alaus karštą vakarą, bet 
ne daugiau. O Kleo gėrė vyną kas vakarą ir retai kada pasitenkindavo 
viena taure, nebent tuomet, kai budėdavo. Jiedu dažnai ištuštindavo 
vyno butelį, prieš tai išgėrę po taurę, o kartais ir po porą taurių, viskio, 
tačiau būdavo, kad įsismaginę įpusėdavo ir antrą. 

Pastarojo sveikatos patikrinimo metu gydytojas pasiteiravo, kiek 
alkoholio vienetų Greisas suvartoja per savaitę. Jis pamelavo, esą apsi- 
riboja septyniolika vienetų, manydamas, kad suaugusiam vyrui nėra 
per daug ir dvidešimt. Gydytojas susiraukęs ir pataręs sumažinti šį 
skaičių iki penkiolikos. Vėliau, internete radęs specialią skaičiavimo 
programą, Greisas išsiaiškino, kad per savaitę suvartoja vidutiniškai 
keturiasdešimt du vienetus. Tačiau šią savaitę bus suvartojęs dvigubai 

tiek, ir tai — dėl praeitos nakties išgertuvių. Ne šiaip sau jis dabar pats 
sau pasižadėjo daugiau neimti į burną nė lašo. 

Priešais jį įsitaisiusi Bela Moj, nepaisant dar ankstyvo meto, jau 
kimšo savo „Maltesers“ saldainiukus. Paprastai niekada niekam jų ne- 
pasiūlanti, ji stumtelėjo maišelį Rojui. 

— Rojau, man atrodo, kad saldumynų dozė tau dabar būtų ne 
pro šalį! — tarė ji. 

— Nejaugi matosi? 

— Neblogas buvo vakarėlis? 

Greisas metė žvilgsnį į Gleną. 

— Mielai pasivaišinčiau. 

"Jis išsiėmė iš burnos kramtomąją gumą, paragavo vieną, paskui, 
su didesniu apetitu, sukramtė dar tris. Bent jau blogiau tikrai nepasi- 
juto. Užgėrė juos gurkšniu kavos, paskui įsikišo gumą atgal į burną. 

— Ir kokakola neblogai, — tęsė Bela. — Neskiesta, o ne kokia die- 
tinė. Padeda, kai kankina pagirios. O pusryčiams — kas nors kepta. 

— Tai byloja ilgametė patirtis, — įsiterpė Normanas Potingas. 

— Iš tikrųjų, aš niekada nepagirioju, — duodama suprasti, kad 
šnekos baigtos, atkirto ji. 

— Atsiprašau, dorybingoji mergele, — burbtelėjo Potingas. 

— Užteks, Normanai, — paprašė Greisas šypsodamasis Belai, kol 
toji nespėjo vėl atsikirsti. 

Apraminęs kolegas, jis grįžo prie dienotvarkės ir supažindino 
grupės narius su Normano Potingo ankstesnio pasitarimo metu pa- 
teikta informacija apie tai, kad Joanos Vilson vyras Ronis žuvo Pa- 
saulio prekybos centre du tūkstančiai pirmųjų rugsėjo vienuoliktąją. 
Baigęs pranešimą, atsigręžė į Potingą. 

— Gerai padirbėjai, Normanai. 

Detektyvas seržantas, tarytum išsisukinėdamas, kažką sau po 
nosimi suniurnėjo, bet iš tikrųjų atrodė savimi patenkintas. 

— Ar turime kokios informacijos apie Joaną Vilson? Gal galėtu- 
me pasikalbėti su kuo nors iš jos artimųjų? — pasidomėjo Greisas. 

— Būtent tuo dabar domiuosi, — atsakė Potingas. — Man pa- 
vyko sužinoti, kad jos tėvai jau mirę. Brolių ir seserų nėra. Bandau 
išsiaiškinti, gal turėjo kitų giminaičių. 

Žvilgtelėjęs į Lizą Mentl, einančią jo, grupės vadovo, pavaduoto- 
jos pareigas, Greisas tarė: 

— Teisingai. Nesant artimų šeimos narių, savo paiešką turime 
koncentruoti į Vilsonų pažįstamus ir draugus. Tuo galėtų užsiimti 
Normanas su Glenu. Bela, norėčiau, kad per Amerikos ambasadą 
Londone susisiektum su FTB, galbūt pavyktų sužinoti, ar Joana Vilson 
dešimtame dešimtmetyje vyko į Jungtines Amerikos Valstijos. Jeigu ji 
ketino ten dirbti, turėjo kreiptis dėl vizos. Paprašyk, kad FTB peržiū- 
rėtų visus įrašus ir kompiuterių duomenų bazes — gal paaiškės, ar ji 
buvo tuo metu apsigyvenusi Valstijose, ar ne. 

— Ar mes turime kokį kontaktinį asmenį ambasadoje? — pasi- 
teiravo Bela Moj. 

— Taip, pažįstu Bradą Garetą, dirbantį Teisėsaugos atašė biure. 
Jis suteiks visokeriopą pagalbą. Jei kiltų kokių problemų, Niujorko 
apygardos prokuratūroje turiu du draugus. Tai leistų išvengti biurok- 
ratizmo. Jeigu mums reikėtų formalių įrodymų, pasinaudosime visais 
įmanomais kanalais. 

Akimirką pagalvojęs, Greisas pridūrė: 

— Tiek to, Bradą palik man. Aš pats jam paskambinsiu ir sutvar- 
kysiu šiuos reikalus. 

Tada, atsigręžęs į detektyvą konsteblį Nikolą, tarė: 

— Nikai, norėčiau, kad atliktum Ronio Vilsono paiešką šalies 
mastu. Pasidomėk, ar jis yra kirtęs sieną. 

Jaunasis detektyvas konsteblis linktelėjo. Jis kaip visuomet atrodė 
pavargęs ir išblyškęs. Žinoma, ir vėl neišsimiegojo, kaip visada išgy- 
vendamas tėvystės džiaugsmus, dingtelėjo Greisui. 

Paskui atsigręžė į Lizą Mentl. 

— Gal norėtum ką pridurti? 

— Galvoju apie šitą veikėją, Ronį Vilsoną, — paaiškino ji. — Va- 
dovaujantis tikimybių teorija, jis šioje byloje turėtų būti mūsų įtaria- 
masis numeris pirmas. 

Greisas išspjovė gumos gumulėlį ir įmetė jį į prie kojų stovinčią 
šiukšlių dėžę. 

— Sutinku, — pritarė jis. — Vis dėlto mums reikia surinkti kuo 
daugiau informacijos apie jį ir jo žmoną, išsiaiškinti jų bendro gyveni- 

mo niuansus. Gal paaiškės koks motyvas. Gal jis turėjo meilužę? O gal 
ji? Tai mums leistų atmesti kai kurias prielaidas. 

— Kai atmeti neįmanoma, lieka tiesa, kad ir kaip nepanašu į tiesą 
tai atrodytų, — įsiterpė Normanas Potingas. 

Akimirką buvo tylu. Potingas atrodė velniškai patenkintas savimi. 

Paskui Bela Moj pažvelgė į jį ir kandžiai tarė: 

— O, Šerlokas Holmsas. Nuostabu, Normanai. Atstovaujate beveik 
tai pačiai kartai. 

Greisas dirstelėjo į ją perspėjančiu žvilgsniu, bet ji tik gūžtelėjo 
pečiais ir toliau triauškė savo maltezerius. Jis atsisuko į Emę Džeinę 
Boutvud: 

— E Džei, norėčiau, kad pasirūpintum Vilsonų genealoginio me- 
džio sudarymu. 

— Tiesą sakant, turiu šiokią tokią naujieną, — vėl įsiterpė Norma- 
nas Potingas. — Vakar vakare atlikau savo namų darbą — patikrinau 
Policijos kompiuterių duomenų bazę. Ronis Vilsonas buvo į ją įtrauktas. 

— Anksčiau? — paklausė Greisas. 

— Taip. Jis buvo nuolatinis Sasekso policijos klientas. Pirmą 
kartą į akiratį pateko tūkstantis devyni šimtai aštuoniasdešimt sep- 
tintaisiais. Dirbo firmoje, kuri vertėsi nesąžininga prekyba naudotais 
automobiliais ir klastojo skaitiklių rodmenis — originalius skaitiklius 
pakeisdavo išimtais iš visiškai sudaužytų automobilių. 

— Kas paskui? 

— Dvylika mėnesių buvo kaip popiežius ant virvelės. Paskui 
staiga vėl pasirodė. 

— Atsiprašau, kaip popiežius ant virvelės? Ar aš teisingai išgir- 
dau? — pertraukė Bela Moj. 

— Taip, tiesiog nuostabu. — Potingas pavaizdavo, kaip atrodytų, 
jeigu jam po kaklu būtų parišta virvė. — Nuteistas atidedant bausmės 
vykdymą. 

— O ar negalėtum kalbėti mums visiems suprantama kalba? — 
atkirto ji. 

Potingas sumirksėjo. 

— Maniau, visi čia supranta rimuotą kokni slengą*. Trumpai 
tariant, nusikaltėlių žargoną. 


* Angl. pope on a rope — rimuojasi. 


PETER JAMES * MIRUSIOJO PĖDSAKAIS 195 


— Taip kalbėjo šešto dešimtmečio filmuose, — atsakė ji. — Tavo 
kartos nusikaltėliai. 

— Bela, — švelniai perspėjo Greisas. 

Ji gūžtelėjo ir nieko neatsakė. 

Tuo tarpu Normanas Potingas tęsė: 

— Tūkstantis devyni šimtai devyniasdešimt pirmaisiais ketve- 
riems metams buvo nuteistas Teris Biglou. Pagarsėjęs šuleris, iš pa- 
gyvenusių damų apgaule išviliodavęs jų vertybes. 

— Kaip tau žodis šuleris? Viskas suprantama? Nereikia atskirai 
paaiškinti? 

— Aš žinau, kas yra šuleris. 

— Na ir puiku, — toliau kalbėjo jis. — Taigi jam dirbo ir Ronis 
Vilsonas. Pastarajam buvo pareikšti kaltinimai bendrininkavimu, bet 
advokato sumaniai parengta ir teismui pateikta bylos santrauka su 
specialios terminologijos niuansais leido jo ginamajam išvengti at- 
sakomybės. Kalbėjausi su Deivu Geiloru — jis tyrė šią bylą. 

— Sakai, veikė kartu su Teriu Biglou? 

Biglou pavardę čia buvo girdėję visi. Tai buvo viena iš seniausių 
mieste nusikaltėlių šeimų. Jau kelios jos kartos vertėsi įvairia nusikals- 
tama veikla — prekyba narkotikais, antikvarinių vertybių vagystėmis, 
prostitucijos organizavimu ir liudininkų bauginimu — ir nuo seno 
buvo gyvas vargas miestui. 

Greisas pažiūrėjo į detektyvę inspektorę Mentl. 

— Atrodo, tu teisi, Liza. Yra pakankamai motyvų, kad galėtume 
bent jau pranešti, jog turime įtariamąjį. 

Alisona Vosper bus patenkinta, pagalvojo jis. Jai visada patiko 
frazė: Mes turime įtariamąjį. Tai reiškė, kad ji gerai pasirodys savo šefo, 
policijos viršininko, akyse. O jei jos šefas bus patenkintas, patenkinta 
bus ir ji. 

O kai Alisona Vosper būna patenkinta, ji atstoja nuo Greiso. 

55 
2001-ųjų rugsėjo vienuoliktoji 


Atsigaivinęs duše, kuris išplovė iš plaukų visas dulkes ir padėjo 
prasiblaivyti, Ronis drybsojo ant rožinės frotinės lovatiesės su dviem 
cigaretės išdegintomis skylėmis. Jo trisdešimt dolerių už parą kainuo- 
jančiame kambaryje nebuvo nė galvūgalio lentos, todėl Ronis gulėjo 
atsirėmęs į sieną, išklerusio televizoriaus miglotame ekrane žiūrėda- 
mas žinių laidą ir rūkydamas cigaretę. 

Jis žiūrėjo, kaip du lėktuvai pakartotinai trenkiasi į bokštus Dvy- 
nius. Matė degantį Pentagoną. Mero Džiulianio, giriančio Niujorko 
policiją ir ugniagesius gelbėtojus, rimtą veidą. Tokį pat rimtą prezi- 
dento Bušo, skelbiančio karą terorizmui, veidą. Rimtus visų pilkųjų 
vaiduoklių veidus. 

Nuo blausių, mažo galingumo lempučių kambarys atrodė dar 
niūresnis. Ronis buvo užtraukęs išblukusias užuolaidas ant lango, už 
kurio, kitoje siauros gatvelės pusėje, stūksojo gretimo pastato siena. 
Šią akimirką visas pasaulis anapus Ronio mažojo kambarėlio atrodė 
ypač rimtas ir niūrus. 

Vis dėlto, nepaisant kamuojančio baisaus galvos skausmo dėl 
išgerto degtinės kiekio, jis nebuvo paniuręs. Taip, jis priblokštas šian- 
dien matytų reginių, sutrikęs dėl visų žlugusių planų. Ronis buvo giliai 
paniręs savo mintyse. Dabar jam atsivėrė neeilinė, tik kartą gyvenime 
pasitaikanti galimybė. 

Prisiminė, kad savo numeryje, „W“ viešbutyje, buvo palikęs ir 
daugiau asmeninių daiktų. Lėktuvo bilietus, pasą ir keletą apatinių 
drabužių. Tačiau, užuot dėl to nerimavęs, jautėsi gana smagus. 

Ronis nuleido akis ir žvilgtelėjo į mobilųjį telefoną, gal tūks- 
tantąjį kartą norėdamas įsitikinti, kad šis išjungtas. Jį jau pradėjo 
kankinti paranoja, kad telefonas kažkokiu būdu, savo paties valia, ims 
ir įsijungs. Kad staiga iš toli pasigirs Lorenos balsas — netveriantis 
džiaugsmu arba, labiau tikėtina, priekaištaujantis, kad jis nesiteikė jai 
paskambinti. 

Kilimu ropojo kažkoks gyvis. Tai buvo maždaug pusės colio ilgio 
tamsiai rudas tarakonas. Ronis žinojo, kad tarakonai priklauso tai ma- 

žai grupei gyvų padarų, galinčių išgyventi branduolinį karą. Šią tobulą 
savybę jie įgavo per evoliuciją. Išlieka labiausiai prisitaikiusieji. 

O taip, jis irgi puikiai prisitaiko. Ilgainiui Ronio sumanymas 
ėmė vis labiau ryškėti, ir jis jau tiksliai žinojo, koks bus jo pirmasis 
žingsnis. 

Jis nuėjo prie tuščios šiukšlių dėžės ir išėmė iš jos vidaus plastiki- 
nį maišą. Paskui iš savo lagamino išsitraukė raudonąjį aplanką, įmetė 
jį į maišą, nusprendęs, kad dėl kažkokio plastikinio maišelio niekas į jį 
tikrai nesikėsins. Ronis labai gerai suprato, kuo rizikuoja, kai visą kelią 
paskui save traukė kelioninį lagaminą su lagaminėliu. Jis stabtelėjo ir 
ėmė klausyti. Televizoriaus ekrane dabar buvo rodoma labiausiai jį 
dominanti žinių laidos dalis. Jau nebe pirmą kartą informavo, kad at- 
šaukti visi civilinės aviacijos skrydžiai į Ameriką ir iš jos. Neribotam 
laikui. 

Idealu. 

Jis užsivilko švarką ir išėjo iš kambario. 

Laikrodis rodė be penkiolikos minučių septintą valandą vakaro. 
Pamažu leidosi sutemos, tačiau lauke dar buvo pakankamai šviesu, 
kai Ronis, nerūpestingai mosuodamas plastikiniu maišeliu, nuskubėjo 
link judrios pagrindinės gatvės, kurią kirto vietinio susisiekimo metro 
viadukas. 

Ronis nieko nebuvo valgęs nuo pusryčių, tačiau nesijautė alka- 
nas. Pirmiausia reikėjo atlikti darbą. 

Išvydęs, kad „Mail Box City“ tebedirba, lengviau atsiduso. Kirtęs 
gatvę, įėjo į vidų. Jam iš dešinės stūksojo lubas siekianti metalinių sei- 
fų siena. Tolimajame gale ilgaplaukis, į kurį Ronis buvo atkreipęs dė- 
mesį anksčiau, eidamas pro šalį, buvo užsiėmęs prie vieno iš interneto 
terminalų. Už jo stovėjo dvi tuščios telefono kabinos. Roniui iš kairės, 
kampe, eilėje stovėjo trys Žmonės. Pirmasis, kombinezonu vilkintis 
vyras su baltu statybininko šalmu ant galvos, ištiestoje rankoje laikė 
keistai atrodančią atsiskaitymo knygelę, o kitoje — pluoštą banknotų. 
Už jo stovėjo džinsinį sijoną seginti senutė rūškanu veidu, o trečia 
eilėje buvo apdujusi mergina ilgais oranžiniais plaukais, ji dairėsi į 
šalis nieko nesakančiomis, it stiklinėmis akimis ir be perstojo gręžiojo 
rankas. 

Ronis atsistojo už merginos į eilę. Po penkių minučių už prekys- 
talio stovintis žilas vyriškis mainais į penkiasdešimt dolerių padavė 
jam raktelį, plonytį nelyginant skutimosi peiliuko ašmenys, ir popie- 
riaus juostelę. 

— Trisdešimt pirmas, — gomuriniu balsu nurodė tarnautojas, 
kilstelėdamas pirštą. — Vieną savaitę. Sugrįžtate pasiimti, antraip ati- 
darome seifą. Imkite. Supratote? 
slumu buvo atspausdinta data ir laikas. Taip pat ir galiojimo terminas. 

— Narkotikus draudžiame. 

— Supratau. 
nas kaipmat sušvelnėjo. 

— Ar jūs gerai jaučiatės? 

— Aha. Gerai. 

Tarnautojas linktelėjo. 

— Beprotiška. Šiandien beprotiška diena. Kodėl jie mums taip 
padarė? Juk tai beprotybė, tiesa? 

— Beprotybė. 

Ronis pasitraukė į šalį, susirado jam skirtą seifą ir jį atrakino. Sei- 
fas buvo talpesnis nei jis įsivaizdavo. Įkišęs į jį savo maišelį, apsidairė 
norėdamas įsitikinti, ar niekas jo nestebi, uždarė dureles ir užrakino 
spynelę. Staiga į galvą šovė mintis, ir jis sugrįžo prie prekystalio. Su- 
mokėjęs už trisdešimties minučių interneto paslaugą, prisėdo prie 
kompiuterio ir prisijungė prie „Hotmail“. 

Praėjus penkioms minutės, jis jau buvo baigęs savo darbą. Turėjo 
naują vardą, naują elektroninio pašto adresą. Tokia buvo jo naujojo 
gyvenimo pradžia. 

Tik dabar Ronis suprato esąs alkanas kaip vilkas. Išėjęs iš saugyk- 
los nudrožė ieškoti suvožtinio ir bulvių šiaudelių. Taip pat kornišonų. 
Staiga suprato, kad dėl kornišonų būtų galėjęs ryžtis žmogžudystei. 
Ir dėl keptų svogūnų. Dėl kečupo. Dėl visiškai įprastų dalykų. Ir dėl 
kokakolos. 

Šampanas bus vėliau. 

56 
2007-ųjų spalis 


— Užeikite, — pabeldus į duris, pakvietė Alisona Vosper. 

Prieš vykdamas į šį susitikimą Kasianas Pju rūpestingai pasirin- 
ko drabužius. Jis buvo apsirengęs savo elegantiškiausią kostiumą, ge- 
riausius baltus marškinius, pasirišęs mėgstamiausią šviesiai melsvą su 
baltomis geometrinėmis figūromis kaklaraištį. O „Calvin Klein Eterni- 
ty“ prisipurškė tiek daug, kad kvepėjo it marinuotas kvepaluose. 

Mes visada jaučiame, kada atsiranda glaudus ryšys su kitu asme- 
niu, todėl Pju galėjo drąsiai teigti, kad jiedu su šia neeiline moterimi, 
policijos viršininko pavaduotoja, pajuto prielankumą vienas kitam 
jau per pirmą susitikimą. Tai įvyko sausio mėnesį Londono policijos 
surengtoje konferencijoje apie antiterorizmą ir Britanijos miestuose 
keliamą islamistų grėsmę. Jis tada pajuto ne tik virpulį, kuris atsiranda 
tarp vienas kitam seksualiai patrauklių vyro ir moters. Pju buvo vi- 
siškai tikras, kad priežastis, paskatinusi ją taip entuziastingai ir uoliai 
nulemti jo perkėlimą į Sasekso policijos Kriminalinį skyrių, taip pat 
ir paaukštinimą vyresniuoju detektyvu, buvo susijusi tikrai ne su pro- 
fesine veikla. 

Be abejo, tai visiškai suprantama. Pju žinojo, kad yra patrauklus 
moterims. O per savo ligšiolinę karjerą jis visada siekė autoritetą poli- 
cijoje turinčių moterų dėmesio. Žinoma, ne visos būdavo sukalbamos; 
tiesą sakant, kai kurios buvo tokios pat nepalenkiamos, kaip ir jų ko- 
legos vyrai, jei tik ne tvirtesnės už juos. Tačiau nemažą jų dalį sudarė 
normalios moterys — protingos, stiprios, bet emociškai pažeidžiamos. 
Reikėjo tik spustelėti reikiamus mygtukus. 

Todėl PVP šaltumas, Pju įėjus į jos kabinetą, jam pasirodė dau- 
giau negu įtartinas. 

— Prašau, sėskite, — pasiūlė ji, nepakeldama akių nuo rytinių 
laikraščių, išskleistų it pokerio kortos ant jos darbo stalo. — Deja, ne- 
galiu jums pasiūlyti klaupto*. 

— Jūs labai sąmojinga, — suulbėjo Pju. 


* Žodžių žaismas: Pewe (vyresniojo detektyvo pavardė) ir „pew“ (klauptas, suolas baž- 
nyčioje). 

Tačiau šypsena jos lediniame veide nepasirodė. Sėdėdama už di- 
džiulio raudonmedžio stalo, ji toliau skaitė Guardian ir nerūpestingai 
jam mostelėjo savo elegantiška, dailiai prižiūrima ranka. 

Pju patogiai įsitaisė juodos odos krėsle. Nors jau praėjo keturi 
mėnesiai nuo tos dienos, kai į taksi, kuriuo jis važiavo, įsirėžė nuva- 
rytas vanas ir keturiose vietose sulaužė jo kairiąją koją, jei reikėdavo 
ilgiau pastovėti, ją vis dar skaudėdavo. Tačiau Pju niekam apie tai 
nepasakodavo — nenorėjo rizikuoti savo karjera, kuriai būtų kilusi 
grėsmė, jeigu būtų palaikytas pusiau invalidu. 

Alisona Vosper nesiliovė skaičiusi. Pju Žiūrėjo į įrėmintas nuo- 
traukas — jos vyro, keleriais metais už ją vyresnio tvirto sudėjimo po- 
licijos pareigūno plikai skusta galva, ir jos dviejų vaikų, berniukų mo- 
kyklinėmis uniformomis su ganėtinai kvailai atrodančiais akiniais. 

Ant sienų kabojo įrėminti sertifikatai su jos pavarde, taip pat 
pora senų Braitono fotoatspaudų — viename buvo matyti hipodro- 
mas, kitame — jau senų seniausiai neegzistuojantis grandinėmis pa- 
laikomas kabantis pirsas. 

Suskambo Alisonos Vosper telefonas. Ji pasilenkė į priekį, įdėmiai 

— Aš dabar turiu pokalbį, paskambinsiu vėliau. 

Tai tarusi, padėjo telefono ragelį atgal ir skaitė toliau. 

— Kaip laikotės? — ūmai paklausė ji, vis dar neatitraukdama nuo 
laikraščio akių. 

— Kol kas puikiai. | 

Alisona Vosper dirstelėjo į Pju, šis pabandė išlaikyti akių kon- 
taktą, bet ji mažne tą pačią akimirką nudelbė žvilgsnį į kažką, padėtą 
kitoje stalo pusėje. Paskui ištiesė ranką, pakėlė nuo stalo keletą lapų su 
išspausdintu tekstu, galbūt kokį nors protokolą, ir ėmė naršyti lyg ko 
nors ieškodama. 

— Jei teisingai supratau, jums buvo pavesta tirti įsisenėjusias bylas? 

— Taip. 

Ji vilkėjo trumpą, siaurą juodą švarkelį, o po juo — baltą palaidi- 
nę stačia apykakle, prie pat kaklo susegta sidabrine sagtimi su opalu. 
Jos krūtys, kurias jis matė vaizduotėje, buvo kone suplotos. Tuo metu 
Alisona Vosper pakėlė į jį akis ir nusišypsojo. Plačia, beveik viliojančia 
šypsena. 

Pju tą pačią akimirką sakytum ištirpo. Tačiau ji vėl nuleido akis 
ir vėl suskato naršyti po lapus. 

Vis dėlto joje buvo kažkas nepaprastai Žavaus, pagalvojo Pju. 
Policijos viršininko pavaduotoja nebuvo gražuolė, tačiau jį stipriai 
traukė. Jos balta oda atrodė it šilkinė, o jį intrigavo netgi vienintelis ir 
nežymus jos trūkumas — nedidelė karpa truputį aukščiau iškirptės. 
Nuo jos sklido citrinmedžio kvapas, nuo kurio giliai Pju viduriuose 
tarytum šaudė fejerverkai. Ji atrodė tyra, stipri, į ją pažvelgęs negalėjai 
nepastebėti autoriteto. Jis norėjo apeiti stalą, atsistoti iš anos pusės, 
nuvilkti jos drabužius ir kartu parkritus raičiotis ant kilimu klotų 
grindų. 

Ši mintis jam sužadino erekciją. 

O ji tebežiūrėjo žemyn, į savo stalą, ir toliau vartė tuos nelemtus 
popierius! 

— Malonu jus ir vėl matyti, — švelniai, tarytum mėgindamas 
apie kažką užsiminti, prabilo Pju. 

Jis viltingai nutylėjo. Gal ir ji jautėsi taip kaip jis, tik paprasčiau- 
siai koketavo? Galbūt ji ketino pasiūlyti vėliau kur nors susitikti ir 
truputį išgerti. Kur nors jaukioje aplinkoje. 

Pju būtų galėjęs pakviesti ją į savo kambarį Pajūrio bulvare. Tai 
buvo šauni vietelė, iš jos galima stebėti jachtas. 

O ji toliau skaitė savo Guardian. 

— Ar jūs ko nors ieškote? — pasidomėjo jis. — Gal rašoma kas 
nors apie Sasekso policiją? 

— Ne, — abejingu balsu atsiliepė ji. — Paprasčiausiai domiuosi 
dienos naujienomis. 

Po akimirkos, nepakeldama akių, Alisona Vosper tęsė: 

— Spėju, kad jūs pradedate auditą, norėdamas išsiaiškinti, kiek 
yra neišnarpliotų įsisenėjusių bylų? 

— Tiesa, — atsakė jis. — Tikrai taip, visiška tiesa. 

— Nužudymai, mirtys įtartinomis aplinkybėmis? Seniai dingę be 
žinios asmenys? Kiti neištirti sunkūs nusikaltimai? 

— Būtent. 

Ji paėmė į rankas Telegraph ir akimis ėmė tyrinėti pirmąjį puslapį. 

Kasianas Pju stebeilijo į ją nežinodamas, ko tikėtis. Tarp jų buvo 
nematomas barjeras, ir jis jautėsi visiškai atstumtas. 


202 PETER JAMES * MIRUSIOJO PĖDSAKAIS 


— Matote, aš... Aš norėčiau, jei galima, pasikalbėti su jumis kon- 
fidencialiai. 

— Aš jūsų klausau, — jam kalbant, ji skubiai pervertė keletą 
puslapių. 

— Ką gi, žinau, kad apie tai turiu raportuoti Rojui Greisui, bet aš 
esu dėl jo susirūpinęs. 

Pagaliau ji visą savo dėmesį sutelkė į jį. 

— Tęskite. 

— Jūs, žinoma, esate girdėjusi apie be žinios dingusią jo žmo- 
ną, — paaiškino Pju. 

— Pastaruosius devynerius metus dėl to išgyvena visa polici- 
ja, — atsakė ji. 

— Vakar vakare buvau nuvykęs pas jos tėvus ir juos apklausiau. 
Jie labai susirūpinę ir nemano, kad kas nors iš Sasekso policijos būtų 
atlikęs nešališką tyrimą. 

— Ar galėtumėte detalizuoti? 

— Taip. Problema štai kokia. Per visą tą laiką, kai vyko šios bylos 
licijos darbuotojas — pats Rojus. Mano galva, tai neteisinga. Londono 
policijoje taip nebūtų atsitikę. 

— Ką norite tuo pasakyti? 

— Na, — pataikaujamu tonu tęsė Pju, — jos tėvai jaučiasi labai 
nemaloniai. Skaitydamas tarp eilučių manau, kad jie įtaria Rojų kažką 
slepiant. | 

Ji keletą sekundžių neatitraukė nuo pavaldinio akių. 

— Ir ką jūs galvojate? 

— Norėčiau, kad leistumėte man priskirti šią bylą prie prioriteti- 
nių. Pasiknaisioti giliau. Kad galėčiau atlikti šį tyrimą savo nuožiūra. 

— Leidžiu, — atsakė ji. 

Paskui, vėl nuleidusi akis į savo dokumentus, rankos mostu davė 
ženklą išeiti. Ant jos žybtelėjo briliantas ir vestuvinis žiedas. 

Pju atsistojus jo kuolas jau buvo nusileidęs, tačiau dabar jis jautė 
visiškai kitokį pasitenkinimą. 

Atrodė, kad šviesa ir garų trauktuvas buvo įjungti jau visą amži- 
nybę. Ankštoje belangėje patalpoje Ebė prarado bet kokią laiko nuo- 
voką. Ji nesusigaudė, ar dabar dar vidurnaktis, ar jau rytas. Burna ir 
gerklė buvo perdžiūvusios, ji jautėsi alkana it vilkas, kone kiekviena 
kūno dalis buvo nutirpusi, o jei kuri ir ne — tai ją gėlė nuo aprišalų. 

Kalinė drebėjo nuo šalčio, mat be perstojo traukė ledinis skers- 
vėjis. Jai būtinai reikėjo išpūsti užsikimšusią nosį, pro kurią buvo veik 
neįmanoma kvėpuoti. Kadangi pro burną įkvėpti negalėjo, kvėpavimas 
vis tankėjo ir Ebė pajuto, kad ją netrukus ištiks panikos priepuolis. 

Ji bandė nusiraminti ir kvėpuoti kuo lėčiau. Ėmė dingotis, kad ji 
jau nebėra savame kūne, kad yra mirusi ir sklando viršum jo. Tarytum 
nuoga, izoliacine juosta surišta moteris būtų visiškai ne ji, o kažkas 
kita. 

Ebė buvo mirusi. 

Jos širdis stipriai tuksėjo. Trankėsi lyg kūjis. Norėjo pati sau 
kažką pasakyti, bet išgirdo tik duslų murmėjimą burnoje. Aš gyva. Aš 
jaučiu, kaip plaka mano širdis. 

Jautė, kaip galvoje vis stipriau užsiveržiantis lankas spaudžia 
smegenis. Jautėsi lyg moliuskas, nepajėgė sukoncentruoti žvilgsnio. 
Paskui ją suėmė nesulaikomas drebulys. Nuo minties, kuri nelyginant 
kūjis smogė į galvą, išmušė šaltas baimės prakaitas. 

O jeigu jis išėjo visam laikui ir paliko mane likimo valiai? Mirčiai... 

Pirmą kartą sutikusi Rikį, Ebė pamanė, kad jo, kaip ir Deivo, 
žiaurumas tėra tik gyrimasis, išdidi poza, leidžianti jam būti panašiam 
į gangsterius, su kuriais jie draugauja. Tačiau vieną vakarą jiems bū- 
nant kartu Rikis vonioje sugavo vorą ir žiebtuvėliu nudegino jam visas 
kojas, tada įmetė jį gyvą į stiklainį nustipti nuo troškulio ar bado. 

Mintis, kad jis taip gali pasielgti ir su ja, suteikė jėgų, ir Ebė staiga 
pamėgino muistytis, norėdama išsivaduoti. Panika vis stiprėjo. 

Susikoncentruok. 

Sutelk dėmesį. 

Suprask, kad tai tėra tik panikos priepuolis. Juk tu nemiršti. Tu te- 
besi savame kūne. Ištark reikiamus žodžius. 


204 PETER JAMES * MIRUSIOJO PĖDSAKAIS 


Ji įkvėpė, iškvėpė, įkvėpė, iškvėpė. 

Labas, — mintyse tarė ji. Aš — Ebė Doson. Jaučiuosi puikiai. Tai 
tik sumauta cheminė reakcija. Jaučiuosi puikiai, esu savame kūne, aš ne- 
mirusi, tai praeis. 

Ebė pabandė susikoncentruoti į kiekvieną juostą iš eilės, pradėjo 
nuo tos, kuri veržė kaktą. Taip ilgai sėdint atlošus galvą, vis labiau įsi- 
skaudo sprandas. Deja, nepaisant visų pastangų, kad ir kaip stengėsi, ji 
negalėjo pajudinti galvos nė per colį. 

Paskui bandė judinti rankas, kurios buvo tvirtai prispaustos prie 
šlaunų. Pirštai buvo praskėsti ir taip pat apvynioti juosta, kad negalėtų 
jais į ką nors įsitverti. Pabandė judinti kojas, tačiau jos buvo surištos 
taip stipriai, jog atrodė tarytum įmūrytos. Pastangos nuėjo perniek. 
Jokios silpnos vietelės. 

Kur jis išmoko taip gerai surišti? O gal paprasčiausiai ėjo aplink 
ją ir raišiojo? Turbūt tai darydamas šypsojosi? 

Na, žinoma, kad šypsojosi, kurgi ne. 

Tačiau vargu ar ji galėjo jį dėl to kaltinti. 

Staiga Ebė pajuto nenumaldomą troškimą, kad ji niekada nebūtų 
su tuo sutikusi. Ji suprato, kad nebuvo pakankamai tvirta. Nebuvo ir 
pakankamai gudri. Ir kaip, po velnių, ji galėjusi pamanyti, kad jai pa- 
vyks? Kaip ji galėjo būti tokia kvaila? 

Mintis nutraukė duslus žvangtelėjimas, paskui pasigirdo gumi- 
nių padų girgždesys, tarpduryje pasirodė šešėlis. Iš viršaus į ją žvelgė 
Rikis — vienoje rankoje jis laikė didelį plastikinį ASDA maišelį, kitoje 
— aukštą baltą puodelį su kava. Ebė užuodė jos aromatą. O, Dieve, 
koks nuostabus kvapas. 

— Sveika, Ebe. Tikiuosi, naktį gerai pailsėjai. Man būtų labai ma- 
lonu, jei šiandien jaustumeisi žvali. Ką? 

Ji tik sumykė. 

— Ak, taip. Atsiprašau dėl šios juostos. Gaila, bet sienos čia nėra 
storos. Esu tikras, tu supranti, kad aš negaliu rizikuoti. Tai kaip? Tur- 
būt lova buvo truputį per kieta? Tačiau tokia padėtis labai naudinga 
tavo laikysenai. Nugara tiesi kaip styga. Ar teko kada nors girdėti apie 
taisyklingos laikysenos svarbą? 

Ebė jam nieko neatsakė. 

— Ne? Ką gi, nemanau, kad žodis „tiesus“ yra dažnas tavo žodyne. 

Rikis nuleido maišelį ant grindų. Jis sužvangėjo, paskui viduje 
kažkas barkštelėjo. 

— Atsinešiau keletą daikčiukų. Man dar niekada nebuvo tekę už- 
siimti kankinimu. Žinoma, teko matyti filmuose. Skaityti. 

Ebei užgniaužė gerklę. 

— Aš norėčiau, kad tu, Ebe, suprastum, jog man nebūtina tavęs 
skriausti. Tau tereikia tik pasakyti, kur juos paslėpei. Pati gerai Žinai, 
ką iš manęs nukniaukei. Trumpai tariant, visą mano turtą. 

Ji tylėjo. Tylėjo ir drebėjo. 

Rikis pakėlė maišelį ir krestelėjo jį taip, kad jame vėl kažkas su- 
barškėjo; iš garso galėjai pamanyti, jog tai metalas. 

— Turiu čia visokių įrankių, bet dauguma jų labai paprasti. At- 
sinešiau smūginį gręžtuvą, kuriuo galima prakiurdyti kelių girneles. 
Taip pat adatų komplektą ir nedidelį plaktuką. Galėčiau sukalti jas tau 
tarp nagų. Turiu ir plokščiareples dantims. Nebent susitartume elgtis 
kultūringiau. 

Kyštelėjęs į kišenę ranką, jis išsitraukė juodą „iPodą“. Paskui pri- 
kišo jai prie akių. 

— Muzika, — paaiškino. — Paklausyk. 

Paskui įkišo jai ausines, dirstelėjo į ekraną ir spustelėjo paleisties 
simbolį. Tada padidino garsą. 

Daina jai buvo žinoma, tik negalėjo iškart prisiminti jos pavadi- 
nimo. 

— „Pakvaišęs iš meilės, — pagelbėjo Rikis. — Ar tik ne apie 
mane, ką? | 
nenutuokdama, ko jis dabar iš jos tikisi. Tačiau stengėsi jokiu būdu 
neišsiduoti, kad yra išsigandusi. 

— Mėgstu šią dainą, — tęsė jis. — O tu? Nagi prisiminkime: 


“< v 


žvilgsnis į dešinę, jei „taip“, žvilgsnis į kairę, jei „ne“. 

Ji dirstelėjo dešinėn. 

— Puiku, pagaliau radome bendrą kalbą! Ar jie čia, ar kur nors 
kitur? Tiek to, supaprastinsiu klausimą. Ar jie čia, šiame bute? 

Ji nukreipė žvilgsnį kairėn. 

— Gerai. Vadinasi, kažkur kitur. Braitone? 

Ji pažvairavo į dešinę. 

— Saugyklos seife? 

Vėl žvilgsnis į dešinę. 

Rikis kyštelėjo kairę ranką į savo džinsų kišenę ir iš jos ištraukė 
mažą, ploną raktelį. 

— Ar tai šis raktas? 

Jos akys atsakė teigiamai. 

Jis šyptelėjo. 

— Gerai. Dabar mums belieka išsiaiškinti banką ir adresą. Ar 
tai — „NatWest ? 

Akys kryptelėjo kairėn. 

— „Lloyds TSB ? 

Žvilgsnis kairėn. 

— „HSBC'? 

Ebė vėl pažvairavo kairėn. Neigiamas buvo jos atsakymas ir dėl 
„Barclays“. 

— Gerai, atrodo, supratau, — pareiškė jis ir pasitraukė nuo tarp- 
durio. 

Netrukus sugrįžo rankoje laikydamas įmonių katalogą, atverstą 
ties apsaugos ir saugojimo paslaugas teikiančių kompanijų sąrašu. Jo 
pirštas slinko puslapiu žemyn, trumpam stabtelėdamas, kad po eilinio 
Ebės neigiamo atsakymo tęstų savo kelionę tolyn. Galiausiai jis susto- 
jo ties „Pietų depozito apsauga“. 

Jos akys pakrypo į dešinę. 

Jis atidžiai perskaitė pavadinimą ir adresą, sakytum mokydama- 
sis atmintinai, paskui užvertė katalogą. 

— Puiku. Beliko išsiaiškinti dar keletą detalių. Ar sąskaita atida- 
ryta Ebės Doson vardu? 

Ji žvairakiavo į kairę. 

— Katerinos Dženings? 

Akys pakrypo dešinėn. 

Jo veide pasirodė šypsena, Rikis dabar atrodė daug linksmesnis. 

Tačiau tą akimirką ji įsmeigė į jį akis, sakytum duodama ženklą. 
Bet jam tai buvo nė motais. 

— Hasta la vista, baby! — džiugiai tarė jis. — Tai iš mano vieno 
mėgstamiausių filmų. Prisimeni? 


v.0- oo 

Ebė pažvairavo į dešinę. Ji prisiminė. Ji žinojo ir šį filmą, ir šią 
frazę. Ją „Terminatoriuje“ ištarė Arnas Švarcnegeris. Ji žinojo, ką tai 
reiškia. 

Iki greito pasimatymo! 

Po instruktažo Rojus Greisas pasitraukė į savo kabineto prie- 
globstį ir valandėlę stovėjo, žiūrėdamas pro langą į ASDA automobilių 
stovėjimo aikštelę, į bjaurų plokščią prekybos centro pastatą, užstojantį 
jo anksčiau taip mėgtą Braitono ir Houvo panoramą. Laimė, jam dar 
atsivėrė lopinėlis dangaus, kuris pirmą kartą per kelias pastarąsias die- 
nas vietomis buvo žydras, o pro debesis švysčiojo saulės spinduliai. 

Rankoje laikydamas karštą kavos puodelį, kurį jam ką tik atnešė 
Eleonora, Rojus pažvelgė žemyn, į plastikinius padėklus su jo vertin- 
gomis kolekcijomis — trimis tuzinais senoviškų žiebtuvėlių, kurių 
dar niekam nebuvo rodęs, ir įvairių šalių policijos pareigūnų kepurių 
rinkiniu. 

Šalia rudo upėtakio iškamšos, kuria jis paprastai naudodavosi 
kaip vaizdine priemone, aiškindamas jauniesiems detektyvams apie 
kantrybės svarbą ne tik žvejyboje, bet ir jų darbe, gulėjo naujas ekspo- 
natas — Kleo dovana jam gimtadienio proga. Tai buvo karpio iškam- 
ša, įtaisyta po gaubtu, ant kurio pagrindo buvo išraižytas siaubingas 
kalambūras — Carpe diem*. 

Ant stalo gulėjo atidarytas vyresniojo detektyvo lagaminas, šalia 
buvo jo mobilusis telefonas, toliau — diktavimo prietaisas ir šūsnis 
nuorašų su medžiaga parengtiniams teismo posėdžiams; vienam iš jų 
reikėjo pasirengti jau šįryt, tuo labiau kad dėl to jau buvo susilaukęs 
Karališkosios prokuratūros juristo kritikos. 

Maža to, po pastarojo paaukštinimo ant jo stalo tiesiog akyse 
ėmė augti aplankų rietuvė, kurią Eleonora kone kas minutę papil- 


* Lot. posakis „Mėgaukis šia diena“, o angliškai žodis carp reiškia „karpis“. 

dydavo naujais dokumentais ir krovė juos ant kiekvieno įmanomo 
plokščio pagrindo. Aplankuose buvo susegtos visų Sasekso kriminali- 
nio skyriaus šiuo metu atliekamų tyrimų santraukos, kurias jis dabar 
turėjo peržiūrėti. 

Rojus sudarė sąrašą veiksmų, kurių būtina imtis vykdant opera- 
ciją „Dingas“ paskui ėmėsi parengtinio teismo posėdžio nuorašo ir 
prie jo užtruko gerą valandą. Baigęs šį darbą, išsiėmė užrašų knygelę 
ir, atsivertęs ją nuo galo, ėmė skaityti pastarąjį savo užrašą. Rojus rašė 
negrabiai, todėl dešifruodamas ir bandydamas prisiminti, ką tai reiš- 
kia, šiek tiek užgaišo. 


Katerina Dženings, 82 bt., Arundelio rūmai 
29 Žemutinė Arundelio terasa. 


Vyresnysis detektyvas valandėlę abejingai žiūrėjo į savo keverzo- 
nę, laukdamas, kada įvyks neuronų sandūra ir jis prisimins, kuriems 
galams pasižymėjo šį adresą. Pagaliau atmintyje iškilo Kevinas Spi- 
nela, vakar po spaudos konferencijos prirėmęs jį prie sienos. Vaikinas 
pasakojo jam kažką apie moterį, išlaisvintą iš užstrigusio lifto ir kažko 
labai išsigandusią. 

Daugelis žmonių užstrigę lifte išsigąstų. Kankinamas silpnos 
klaustrofobijos formos ir aukščio baimės, jis tikriausiai būtų pasijutęs 
panašiai. Išsigandęs, praradęs sveiką nuovoką. Šiaip ar taip, nežinia, 
kaip ten būtų. Rojus nutarė paklusti pareigos jausmui ir informuoti 
kolegas iš Rytų Braitono apygardos. Jis paskambino vidaus telefonu 
stropiausiam, kokį tik pažinojo, šios apygardos pareigūnui, inspekto- 
riui Stivenui Kariui, padiktavo jam moters vardą, pavardę ir adresą, 
paaiškino reikalo esmę. 

— Nebūtina imtis šio reikalo kuo skubiau, bet jei kuris iš tavo 
patruliuojančių vaikinų važiuotų pro šalį, tegul pažiūri, ar ten viskas 
gerai. 

— Viską supratau, — atsakė Stivenas Karis, iš kurio balso buvo 
galima spėti, kad jis skuba. — Gali manimi pasikliauti. 

— Su didžiausiu malonumu, — atsakė Greisas. 


»-v-- -- 


bą ir prisiminė, kad vėliau, priešpiet, reikėtų nueiti pasiimti automo- 

bilio. Įkvėpti truputį gryno oro. Pasimėgauti retais saulės spinduliais 
ir praskaidrinti galvą. O vėliau nusigauti į miesto centrą ir pasidairyti 
Ronio Vilsono pažįstamų. O nuo kur pradėti, jis jau žinojo. 


59 
2001-ųjų rugsėjo dvyliktoji 


Ronis praleido bemiegę naktį, gulėdamas seniai neskalbtuose 
nailoniniuose pataluose, bandydamas priprasti prie porolono pa- 
galvės, kuri buvo kieta it prikimšta akmenų, ir prie čiužinio, kurio 
spyruoklės badė jį nelyginant kamščiatraukiai. Jis turėjo pasirinkimą 
— laikyti langą uždarytą ir kęsti oro kondicionieriaus skleidžiamą 
triukšmą, lyg metaliniame angare būtų grūmęsi du skeletai, arba ati- 
daryti langą ir neužmigti nuo tolumoje be perstogės vaitojančių sire- 
nų ir orą kapojančių sraigtasparnių kirčių. 

Kelios minutės iki šeštos jis visiškai budrus kasėsi vieną iš daugy- 
bės smulkių raudonų įkandimų ant kojos. Panašių stipriai niežtinčių 
žaizdelių netrukus aptiko ir ant krūtinės bei pilvo. 

Ištiesęs ranką, ant naktinio staliuko apgraibomis susirado nuo- 
tolinio valdymo pultelį ir įjungė televizorių. Kambarys ūmai prisipildė 
išorinio pasaulio skubos. Ekrane šmėkščiojo Niujorko vaizdai. Lyg pa- 
mišę žmonės, vyrai ir moterys, rankose laikantys savadarbes skelbimų 
lentas ir plakatus su fotografijomis arba vien su vardais raudonomis, 
juodomis, mėlynomis raidėmis ir klausiantys: GAL MATĖTE? 

Tuo metu pasirodęs diktorius pranešė apytikslį žuvusiųjų skai- 
čių. Bėganti eilutė ekrano apačioje priminė avarinių tarnybų telefonų 
numerius ir skelbė naujausią informaciją. 

Tikras košmaras. 

Toks pat kaip mintys, kurios dabar sukosi jo galvoje, kaip košma- 
ras, kurį teko patirti praeitą naktį. Mintys, fantazijos, vardai. Lorena. 
Donaldas Hetkukas. Liepsnos. Šauksmai. Krintantys kūnai. 

Jo planas. 

Ar Donaldas sveikas? O jeigu ir išgyveno, ar yra garantija, kad jis 
sutiks finansuoti rizikingą jo biodyzelino verslą? Ronis buvo lošikas iš 
prigimties, todėl nemanė, kad šansai, jog pavyks įgyvendinti pirmąjį 

sumanymą, prilygsta šansams įgyvendinti naująjį planą. Trumpai ta- 
riant, Donaldas Hetkukas, gyvas ar miręs, jau buvo tik istorija. 

Lorenai turėtų būti skaudu. Tačiau atėjus metui ji supras, kad be 
kančios nebūna ir pergalės džiaugsmo. 

Vieną gražią dieną ta kvaiša karvė turėtų tai suprasti, ir toji diena 
ne už kalnų, kai jis apipils ją penkiasdešimties svarų sterlingų kupiū- 
romis, nupirks jai visko, ko tik jos širdis geidžia, ir dar daugiau! 

Jie bus turtingi! 

Tačiau dabar reikia truputį pakentėti. 

Ir būti labai labai atsargiam. 

Ronis dar kartą pažiūrėjo į laikrodį: 6.02. Jam teko truputį pasuk- 
ti savo pervargusią, laiko zonų kaitos nukamuotą galvą, kad susigau- 
dytų, ar laikas Jungtinėje Karalystėje dabar ankstyvesnis, ar vėlyvesnis. 
Galiausiai nusprendė, kad vėlyvesnis. Braitone dabar turėtų būti po 
vienuoliktos ryto. Jis bandė įsivaizduoti, ką dabar galėtų veikti Lorena. 
Tikriausiai skambino jam į mobilųjį, į viešbutį, į Donaldo Hetkuko 
kontorą. Galimas dalykas, kad ji dabar pas savo seserį, o gal, tai labiau 
tikėtina, sesuo užsuko pas ją. 

Dabar tiesiai į televizoriaus ekraną kalbėjo policijos pareigūnas. 
Jis kvietė savanorius atvykti prie griuvėsių. Nelaimės zonoje buvo rei- 
kalingi žmonės, kurie padėtų kasinėjimo darbuose, dalytų vandenį. 
Policininkas atrodė pervargęs, sakytum visą naktį būtų nesumerkęs 
akių. Atrodė kaip žmogus, pasiekęs paskutinę fizinio ir emocinio nuo- 
vargio ribą bei pakėlęs sunkiausią darbo krūvį. 

Savanoriai. Ronis kurį laiką mąstė. Savanoriai. 

Jis išsiropštė iš lovos ir atsistojo po silpna dušo srove, jausdamas 
kažką panašaus į išsilaisvinimą, bet kartu ir nervinę įtampą. Ronis tu- 
rėjo tūkstantį ir vieną galimybę viską sugadinti. Tačiau galėjo pasielgti 
išmintingai. Labai išmintingai. Savanoriai. Juk jis galėjo tuo pasinau- 
doti! Pakvipo pinigais! 

Įjungęs Niujorko kanalą, Ronis šluostydamasis atidžiai klausėsi 
naujienų ir nekantravo sužinoti, kokia šiandien mieste numatoma 
situacija. Gal vėl, anot žmonių, lis batų lietus? Tai yra gal atakos vėl 
pasikartos? O gal verslas šiandien sugrįš į įprastą ritmą? Bent jau kai 
kuriose Manhatano vietose? 

Roniui būtinai reikėjo tą žinoti, mat jis ketino atlikti keletą fi- 

nansinių operacijų. Naujam gyvenimui reikės naujų investicijų. Neri- 
zikuosi — neturėsi. Tai, ko jam dabar reikėjo, kainavo didelius pinigus, 
be to, mokėti tektų grynaisiais. 

Galiausiai jis išgirdo tai, ką labiausiai knietėjo sužinoti. Naujienų 
laidoje kalbėjo apie tai, kurios Niujorko dalys bus uždarytos, o kurios 
— atviros. Informavo apie padėtį viešajame transporte. Atrodė, bent 
jau didžioji dalis miesto transporto funkcionavo. Televizijos diktorė 
iškilmingu balsu tvirtino, kad pasaulis nuo vakar tapo kitoks. 

Ji buvo teisi, mąstė Ronis, tačiau daugeliui žmonių šiandien vis 
tiek bus įprasta darbo diena. Apie tai pagalvojus, jam tartum akmuo 
nuo širdies nusirito. Po vakarykščių išgertuvių bare, vakarienės ir 
avanso, sumokėto už kambarį, Roniui buvo belikę trys šimtai du do- 
leriai. 

Realybė smogė negailestingai. Trys šimtai du doleriai, su kuriais 
teks išsiversti iki sandėrio. Jis galėtų įkeisti savo nešiojamąjį kompiuterį, 
tačiau tai buvo per daug rizikinga. Savo kailiu buvo patyręs, — kai prieš 
kelerius metus konfiskavo jų firmos, prekiavusios automobiliais, kom- 
piuterį, — kad visiškai ištrinti kompiuterio atmintį yra faktiškai neįma- 
noma. Pagal kompiuterį bet kada būtų galima susekti jo pėdsakus. 

Ir vėl kalbėjo apie tai, kad prie griuvėsių reikalingi savanoriai. 
Savanoriai, — galvojo Ronis. Idėja ėmė ryškėti, ir jis vis labiau jaudi- 
nosi. 

Pagaliau rytinės naujienų laidos dėka jo galvoje gimė antroji 
plano dalis. 


60 
2007-ujų spalis 


Sasekso rūmuose iš pradžių buvo įsikūrusi Sasekso policijos 
Kriminalinio skyriaus valdyba. Tačiau neseniai, ignoruojant faktą, kad 
pastatas jau ir taip perpildytas, į jį buvo sugrūsti dar ir Rytų Braitono 
apygardos Prevencijos skyriaus pareigūnai. Gyvenamojo rajono po- 
skyrio pareigūnai, sprendžiantys vietos bendruomenių, kuriems jie 
priskirti, problemas, įsikūrė ankštoje patalpoje už dvigubų durų, jun- 
giančių su valdybos priimamuoju. 

Inspektorius Stivenas Karis susidūrė su viena rimta problema 
— kiekvieną rytą jam reikėjo būti dviejose vietose vienu metu. Sa- 
sekso rūmuose kasdien vykdavo trumpas pasitarimas su gyvenamojo 
rajono poskyrio budinčiuoju inspektoriumi, pasibaigdavęs truputį po 
devintos, todėl iškart tekdavo lyg akis išdegusiam lėkti per Braitoną 
būtent tuo metu, kai pats intensyviausias eismas, į Braitono policijos 
nuovadą Džono gatvėje, kur 9.30 prasidėdavo kasdieninis pasitarimas, 
kuriam vadovaudavo Braitono ir Houvo apygardos Kriminalinio ir 
Valdymo skyrių vadovas. 

Tvirto sudėjimo, išvaizdus trisdešimt devynerių vyras, spindintis 
jaunatvišku entuziazmu, Karis šiandien skubėjo labiau nei paprastai 
ir vis dirsčiojo į laikrodį. Dabar rodė 10.45. Jis buvo ką tik grįžęs iš 
Džono gatvės į savo kabinetą Sasekso rūmuose, kur skubiai išsprendė 
porą neatidėliotinų klausimų ir jau ketino lėkti pro duris, kai jam pa- 
skambino Rojus Greisas. 

Užrašų knygelėje rūpestingai užsirašęs „Katerina Dženings', o 
šalia pasižymėjęs adresą, pažadėjo Greisui, kad paprašys kurio nors 
iš gyvenamojo rajono poskyrio pareigūnų stabtelėti prie jos namo ir 
pasidomėti, kas ir kaip. 

Kadangi reikalas neatrodė skubus, Karis nutarė užsiimti juo vė- 
liau. Tada atsistojo, eidamas pro duris dar suspėjo pagriebti kepurę ir 
išbėgo laukan. 


61 
2001-ųjų rugsėjo dvyliktoji 


Lorena vėl sėdėjo prie virtuvinio staliuko, susisupusi į baltą fro- 
tinį chalatą, lūpomis suspaudusi cigaretę ir priešais save pasistačiusi 
puodelį arbatos. Smilkiniuose stipriai tvinkčiojo, akys buvo it migla 
aptrauktos, savijauta po bemiegės nakties buvo prasta. Atrodė, kad 
krūtinėje — ne širdis, bet švino luitas, po krūtine maudė. 

Ji nukratė į peleninę cigaretės pelenus, kone ketvirtį colio, ant 
keturių šįryt jau surūkytų cigarečių nuorūkų. Šalia jos gulėjo Daily 
Mirror, televizorius rodė naujienas, tačiau jos mintys pirmąsyk nuo 
vakar pavakario buvo nukreiptos visiškai kitur. 

Ant stalo greta vakarykštės ir pirmadienio pašto siuntų buvo pa- 
dėta rytinė korespondencija. Taip pat ir atplėšti laiškai, juos Lorena 
rado Ronio rašomajame stale, stovinčiame antrame aukšte įrengtame 
svečių miegamajame, kuriuo jis naudojosi kaip darbo kambariu. 

Laiškas, kurį dabar skaitė, buvo siųstas skolų išieškojimo agen- 
tūros „EndCol Financial Recovery“. Juo buvo patvirtinama sutartis, 
kuria, kaip atrodo, Ronis buvo įsipareigojęs padengti įsiskolinimą už 
išsimokėtinai įsigytą plačiaekranį televizorių, stovintį jų svetainėje. 
Kitas laiškas buvo iš kitos skolų išieškojimo tarnybos. Juo buvo infor- 
muojama, kad Roniui per septynias dienas nesumokėjus šešių šimtų 
svarų sterlingų likučio už naudojimąsi telefono linija, ji bus automa- 
tiškai atjungta. 

Lorena rado ir laišką iš „Her Majestys Revenue 8 Customs, ku- 
riuo buvo reikalaujama per tris savaites sumokėti beveik vienuolikos 
su puse tūkstančio svarų skolą, priešingu atveju bus duotas nurody- 
mas areštuoti jo turtą. 

Negalėdama patikėti ji tik kraipė galvą. Pusė laiškų buvo reika- 
lavimai padengti įsiskolinimus už laiku neapmokėtas sąskaitas. O vie- 
nas, rašytas banko valdytojo, informavo, kad Ronio prašymas suteikti 
jam paskolą atmestas. 

Tačiau blogiausias laiškas buvo iš statybos kredito bendrovės. 
Lorena rado jį Ronio rašomojo stalo stalčiuje — šiuo laišku jį infor- 
mavo apie tai, kad jie atima teisę išpirkti įkeistą nekilnojamąjį turtą ir 
pradeda procesinius veiksmus, kad susigrąžintų namą. 

Lorena užgesino cigaretę, įsikniaubė veidu į delnus ir ėmė kūk- 
čioti. Jos neapleido mintis: Ir kodėl tu man, brangusis Roni, nieko apie 
tai nesakei? Kodėl neprasitarei apie tai, į kokius nemalonumus pakliuvai, 
o tiksliau sakant, pakliuvome mudu abu? Aš būčiau tau padėjusi, būčiau 
susiradusi darbą. Gal nebūčiau daug uždirbusi, bet vis tiek būčiau prisi- 
dėjusi. Vis tiek būtų buvę geriau negu nieko. 

Ji iškratė iš pakelio dar vieną cigaretę ir nustėrusi įsistebeilijo į 
televizoriaus ekraną. Į žmones Niujorke, vaikštinėjančius su plakatais 
ir su dingusių savo artimųjų nuotraukomis rankose. Lorena galvojo, 
kad ir ji turėtų taip elgtis. Jai reikėtų nusigauti į Niujorką ir susirasti 
Ronį. Galbūt jis sužeistas ir dabar guli kur nors ligoninėje... 

Ne, jis gyvas, ir ji tai jautė visa savo esybe. Jis iš tų, kurie eina per 
ugnį ir vandenį. Na, ir kas tos skolos? Jis būtų jas grąžinęs. Jei tik Ronis 
vakar čia būtų buvęs, jis jokiu būdu nebūtų atidavęs automobilio. Jis 
būtų susitaręs arba radęs pinigų, arba būtų perpjovęs tiems suskiams 
gerkles. 

Ji jau milijoninį kartą bandė jam prisiskambinti. Tačiau skam- 
butis pasiekdavo tik jo balso paštą. Pasigirsdavo ne Ronio, o visiškai 
nepažįstamas, beasmenis balsas, atsiprašantis už tai, kad su adresatu 
negalima susisiekti, ir siūlantis palikti jam pranešimą. 

Lorena padėjo ant stalo telefoną, gurkštelėjo arbatos, paskui pri- 
sidegė cigaretę ir užsikosėjo. Kosėjo giliai, sausai, kad net apsiašarojo. 
Televizoriaus ekrane dabar matė griuvėsius, iš kurių smilko dūmai, 
griaučius primenančias sienas, trumpai tariant, apokaliptinį vaizdą 
to, kas dar iki vakar dienos buvo Pasaulio prekybos centras. Iš kad- 
rų, kuriuos dabar rodė televizija, — pirmame plane, per svyruojantį, 
rūkstantį mūrinį klupinėjo ugniagesys su kauke ant veido, o toliau, 
antrame plane, stūksojo kažkokia plokštė, gal šimto pėdų aukščio, ir 
riogsojo suplotas policijos automobilis, — Lorena bandė susigaudyti, 
kur anksčiau stovėjęs Pietinis bokštas. Iš jo dabar buvo belikę tik tiek. 
Kažin kada ir kaip Roniui pavyko iš jo išsigauti? 

Suskambo durų skambutis. Ji tartum suakmenėjo. Paskui pasi- 
girdo smarkus beldimas. 

" Šūdas. Šūdas. Šūdas. 

Lorena nusėlino laiptais aukštyn į priekinį miegamąjį su langais į. 
gatvės pusę, kuriuo įprastai naudojosi Ronis, ir dirstelėjo žemyn. Gat- 
vėje, blokuodamas įvažiavimą į kiemą, stovėjo mėlynas vanas, o prie 
namo durų lūkuriavo du stambūs vyrai. Vienas, plikagalvis, buvo ap- 
sirengęs skrandą su gobtuvu ir mūvėjo džinsines kelnes, kitas, trumpai 
kirptais plaukais ir su dideliu auksiniu auskaru ausyje, rankoje laikė 
dokumentą. 

Ji lindėjo tyliai, beveik sulaikiusi kvėpavimą. Į duris dar kurį laiką 
beldė. Vėl suskambo durų skambutis, vėl. Galiausiai pasigirdo nuva- 
Žiuojančio automobilio ūžesys. 

2007-ųjų spalis 


Smaukytojas! 

Kasianas Pju Sasekso rūmuose dirbo jau pora dienų, tačiau Tonis 
Keisas, vyresnysis Aprūpinimo skyriaus pareigūnas, jį perprato per 
tris minutes. 

Keisas, anksčiau pats buvęs policijos pareigūnas, dabar ėjo šio ir 
kitų trijų pastatų, kuriuose buvo įkurdinti visi Sasekso sunkių nusikal- 
timų tyrimo grupės padaliniai — Litlhemptono, Horšamo ir Istburno 
administratoriaus pareigas. Jis iš anksto įvertindavo rengiamų reidų 
riziką, numatydavo lėšas ekspertizės reikmėms ir materialinei bazei 
atnaujinti, taip pat buvo atsakingas už tai, kad čia dirbantys žmonės 
turėtų viską, kas jiems reikalinga. 

Pavyzdžiui, kabliukų paveikslams kabinti. 

— Klausyk, — tarė Pju, tarsi kreipdamasis į liokajų. — Noriu, kad 
štai šitas kabliukas atsidurtų per tris colius į dešinę ir per šešis į viršų. 
Gerai? O štai šitą reikėtų perkelti lygiai aštuonis colius aukščiau. Su- 
pratai? Nemačiau, kad būtum ką nors užsirašęs. 

— Tikriausiai norėtumėte, kad parūpinčiau kabliukų, plaktuką 
ir liniuotę, o jūs pats viską susitvarkysite? — pasiūlė Keisas, mat taip 
darydavo visi kiti pareigūnai, įskaitant ir patį viršininką. 

Pju, nusivilkęs švarką ir pasikabinęs jį ant savo krėslo atlošo, 
vilkėjo baltus marškinius, per kuriuos buvo persijuosęs raudonas 
petnešas. Jis dabar pasipūtęs vaikštinėjo po kabinetą, brunzgindamas 
jomis nelyginant stygomis. 

— Aš ne remontininkas, — atsikirto šis. — O ir laiko tam neturiu. 
Gal galėtum surasti žmogų, kuris tuo užsiimtų? 

— Tas Žmogus — aš, — atsakė Tonis Keisas. 
statą. Lietus pamažu rimo. 

— Matosi ne kažin kiek, — sumurmėjo jis. 

— Vyresnysis detektyvas Greisas buvo visiškai patenkintas. 

Pju veidas persimainė, sakytum jis būtų prarijęs ką nors tokio, 
kam buvo alergiškas. 

— Čia buvo jo kabinetas? 

— Taip. 

— Vaizdas tikrai bjaurus. 

— Galbūt, jei paskambintumėte policijos viršininko pavaduoto- 
jai Vosper, ji dėl jūsų susprogdintų kardomojo kalinimo pastatą. 

— Tai visai nejuokinga, — atšovė Pju. 

— O kas sako, kad juokinga? — atsakė Tonis Keisas. — Aš ir ne- 
ketinu juokauti. Aš paprasčiausiai dirbu. Mes juokais čia neužsiimame. 
Darbas policijoje yra rimtas. Eisiu, surasiu jums plaktuką, jei tik niekas 
jo nenudžiovė. 

— O kaip dėl mano padėjėjų? Aš buvau prašęs dviejų detektyvų 
konsteblių. Kur jie sėdės? 

— Niekas man apie jokius padėjėjus nepasakojo. 

— Man reikės parūpinti jiems darbo vietą. Jie turės sėdėti netoli 
manęs. 

— Galėčiau jums atgabenti mažesnį stalą, — pasiūlė Tonis Kei- 
sas. — Ir juos abu kuo puikiausiai sutalpinčiau. 

Tai taręs jis išėjo. Pju nesuprato, ar šis žmogus šaiposi, ar kalba 
rimtai, bet jo mintis nutraukė telefono skambutis. 

— Vyresnysis detektyvas Pju, — svarbaus asmens balsu atsiliepė 
jis. 

Tai buvo kontrolierė. 

— Sere, su jumis nori kalbėti pareigūnas iš Interpolo. Viktorijos 
valstijos Australijoje reikalu. Prašė pareigūno, dirbančio su įsisenėju- 
siomis bylomis. 

—- Puiku: Sujunkite. 

Jis pabrėžtinai neskubėdamas atsisėdo, susikėlė ant stalo, tarp 
dviejų dokumentų šūsnių, kojas, paskui pakėlė prie ausies telefono 
ragelį. 

— Vyresnysis detektyvas Kasianas Pju, — prisistatė. 

— A, labas rytas, a, Kašonai, čia detektyvas seržantas Džeimsas 
Franksas iš Interpolo Londono biuro. 

Franksas kalbėjo kapodamas žodžius, kaip uždaros vidurinės 
mokyklos auklėtinis. Pju nepatiko, kad Interpolo raštininkai laiko 
save viršesniais ir užgauliai nesiskaito su kitais policijos pareigūnais. 

— Pasakykite man savo telefono numerį, aš jums atskambin- 
siu, — tarė Pju. 

— Ne, viskas gerai, jums nebūtina skambinti. 

— Saugumo sumetimais. Sasekse laikomės tokios tvarkos, — pa- 
brėžtinai reikšmingu balsu paaiškino Pju, mėgaudamasis bent tokia 
galimybe pademonstruoti savo galią. 

Franksas jam į tai atsakė leisdamas keturias minutes klausytis ne- 
sibaigiančios „Nessun dorma', ir tik tada tęsė pradėtą pokalbį telefonu. 
Jis būtų tikrai apsidžiaugęs, jei būtų žinojęs, kad Pju, kaip klasikinės 
muzikos ir operos puristas, negalėjo pakęsti šios arijos. 

— Gerai, Kašonai. Į mūsų biurą kreipėsi australų policija iš Mel- 
burno apylinkių. Supratau, kad jie iš upėje maždaug pustrečių metų 
rūdijusio automobilio bagažinės ištraukė nėščios moters, kurios tapa- 
tybė nenustatyta, lavoną. Buvo paimti jos ir vaisiaus DNR mėginiai, 
deja, Australijos duomenų bazėje atitikmens nerado. Tačiau pavyko 
nustatyti... 

Franksas nutilo, ir Pju tuo tarpu išgirdo šliurpimą primenantį 
garsą, leidusį manyti, kad Interpolo darbuotojas mėgaujasi kava. 

— Moters krūtyse buvo implantuoti silikono audiniai. Kiek man 
yra žinoma, gamintojas ant jų visų įspaudžia partijos numerį, taip pat 
ant kiekvieno iš jų būna pažymėtas serijos numeris, kuris užrašomas 
prie recipientės pavardės ligoninės žurnale. Ši konkreti audinių par- 
tija 1997-aisiais buvo išsiųsta į Nafildo ligoninę Vudingdine, Braitone 
ir Houve. 

Pju nukėlė nuo stalo kojas ir beviltiškai apsidairė po kabinetą, 
ieškodamas užrašų knygelės, paskui apvertė voką ir kitoje pusėje 
pasižymėjo keletą detalių. Baigęs rašyti, paprašė Frankso atsiųsti fak- 
sogramą su informacija apie implantus ir abiejų, motinos ir vaisiaus, 
DNR tyrimo duomenis, taip pat pažadėjo tuojau pat imtis šio reikalo. 
Baigdamas kalbėti lyg tarp kitko priminė, kad jo vardas yra Kasianas, 
o ne Kašonas, ir padėjo ragelį. 

Jam iš tiesų buvo reikalingas padėjėjas, kuris nors iš žemesnio 
rango pareigūnų. Pju turėjo daug svarbesnių reikalų nei kažkokia 
skenduolė, ištraukta Australijoje iš upės. O vienas iš jų buvo nepa- 
lyginti svarbesnis. 

63 
2007-ųjų spalis 


Ebė juokėsi. Juokėsi ir jos tėvas. 

— Ei, kvaila mergiote, tu tai iškrėtei tyčia, ar ne? 

— Ne, ne, tėti! 

Jiedu pasitraukė atgal, stebeilydami į nebaigtą plytelėmis kloti 
vonios kambario sieną. Baltos plytelės su tamsiai mėlyna sienos juosta 
ir padrikai, kad sudarytų kontrastą, priklijuotos tamsiai mėlynos ply- 
telės, o vieną iš jų ką tik pritvirtino atvirkščiai, taip, kad matytųsi pilka 
apatinė pusė — ji dabar atrodė nelyginant cemento kvadratas. 

— Aš tikėjausi, kad jūs, panele, man padėsite, o ne trukdysi- 
te! — barė tėvas. 

Ji pratrūko garsiai kikenti. 

— Tėti, aš visai netyčia, garbės Žodis. 

Užuot atsakęs, jis paplekšnojo plokščiąja mentės puse Ebei per 
kaktą, nukrėsdamas ant žemės nedidelį skiedinio gumulą. 

— Ei! — sušuko ji. — Aš ne vonios kambario siena ir ant manęs 
kloti plytelių nereikia! 

— Ne, reikia! 

„Jos tėvo veidas patamsėjo, šypsena pradingo. Staiga pasirodė, kad 
tai ne tėvas. Tai buvo Rikis. 

Šis rankose laikė smūginį gręžtuvą. Šypsodamas Rikis spustelėjo 
mygtuką. Gręžtuvas suzvimbė. 

—.Tai kurį kelį pirmiau — dešinį ar kairį? 

Ebė ėmė drebėti, bet surištas kūnas nė nekrustelėjo, tik stipriai 
suko vidurius; ji bandė pasitraukti ir rėkė be jokio garso. 

Matė, kaip sukasi grąžtas. Spirale, artėdamas prie jos kelio. Vos už 
kelių colių. Ji šaukė. Skruostai kone plyšo. Nebuvo girdėti jokio garso. 
Tik nepaliaujamas įstrigęs vaitojimas. 

Įstrigęs gerklėje ir burnoje. 

Rikis su gręžtuvu rankoje pasilenkė į priekį. 

Ebė vėl sušuko, ir tą akimirką ūmai pasikeitė apšvietimas. Ji už- 
uodė aštrų, nosį kutenantį ką tik užmaišyto skiedinio kvapą, matė 
kremines sienų plyteles. Suskato godžiai gaudyti orą. Ne, Rikio čia ne- 
buvo. Matė plastikinį maišelį, gulintį ant grindų ten pat, kur jis jį, ne- 

paliestą, ir paliko, visai netoli tarpdurio. Jos kūnas nuo prakaito buvo 
slidus. Be perstogės dūzgė garų trauktuvas, nuo kurio buvo juntamas 
šaltas oras. Atrodė, kad abi burnos pusės iš vidaus sulipusios viena su 
kita. Ebė buvo nežmoniškai ištroškusi. Nors vieną lašelį. Vieną nedide- 
lę stiklinę vandens. Maldauju. 

Ji vėl smaksojo į plyteles. 

O, Dieve, kaip ironiška, kad ji įkalinta būtent čia. Akys įsmeigtos 
teisiai į šias plyteles. Taip arti. Velniškai arti! Ebės mintys šokinėjo tai 
vienur, tai kitur. Ji turi surasti Rikį. Priversti jį nuklijuoti jai nuo veido 
juostą. Jeigu jis dar nors kiek turi sveikos nuovokos, tai sugrįžęs pir- 
miausia turėtų tai padaryti. | 

Tačiau sveika nuovoka jis nepasižymėjo. 

Apie tai galvojant, ėmė stingti visos iki vienos jos kūno ląstelės. 


64 
2001-ųjų rugsėjo dvyliktoji 


Visiškai išsibudinęs ir jausdamasis žvalus, nepaisant akių nuo- 
vargio, Ronis kelios minutės po pusės aštuntos išėjo pro priekines 
namo, kuriame buvo išsinuomojęs kambarį, duris. Vos tik jas pravėrė, 
užuodė keistą kvapą. Dangus buvo ūkanotas, mėlyno metalo spalvos, 
todėl ryto ore turėjo būti juntama gaivi drėgmė. Tačiau šnerves dirgi- 
no aitrus, rūgštus dvokas. 

Iš pradžių pamanė, kad dvokia iš metalinių dėžių su atliekomis, 
bet kai nulipo laiptais ir išėjo į gatvę, smarvė sekė įkandin jo. Lyg būtų 
smilkę kažkas drėgna, galbūt chemikalai, sieringi ir šleikštūs. Net akis 
dirgino, galėjai pamanyti, kad ryto rūke sklando begalė smulkių švit- 
rinio popieriaus kruopelyčių. 

Pagrindinė gatvė pasitiko neįprasta atmosfera. Buvo trečiadienio 
rytas, pats savaitės vidurys, tačiau beveik niekur nesimatė automobi- 
lių. Pėstieji ėjo neskubėdami, persimainiusiais, išvargusiais veidais, lyg 
jie taip pat būtų neišsimiegoję. Atrodė, visas miestas yra giliai sukrės- 
tas ir jo kančia tik stiprėja. Stingdantys vakardienos įvykiai buvo su- 
spėję prasiskverbti į kiekvieno sąmonę ir šįryt jiems prieš akis atvėrė 
naują niūrią tikrenybę. 

Ronis užtiko pigią užkandinę, kurios lange, be įprastų rusiškų 
simbolių, apšviestame plastike išvydo anglišką užrašą raudonomis 
trafaretinėmis raidėmis: PUSRYČIAI VISĄ PARĄ. Viduje matė saujelę 
lankytojų, tarp kurių buvo ir du policininkai; visi jie valgė tylėdami, 
pakėlę akis į aukštai prie sienos pritvirtintą televizorių, rodantį Žinių 
laidą. 

Jis prisėdo prie stalo, veidu į užkandinės galinę sieną. Susirūpinu- 
si padavėja įpylė jam kavos ir pastatė stiklinę šalto kaip ledas vandens, 
tuo tarpu Ronis nieko nematančiu žvilgsniu žiūrinėjo rusišką meniu, 
kol galų gale suprato, kad kitoje pusėje yra toks pat meniu anglų kalba. 
Jis užsisakė šviežiai spaustų apelsinų sulčių ir kaugę blynų su kumpiu, 
o paskui, laukdamas, kol juos patieks, nukreipė akis į televizorių. Buvo 
sunku patikėti, kad nuo vakarykščių pusryčių praėjo vos dvidešimt 
keturios valandos. Atrodė, kad praėjo dvidešimt ketveri metai. 

Išėjęs iš užkandinės, Ronis kiek paėjėjęs atsidūrė prie „Mail Box 
City“. Tas pats jaunuolis sėdėjo prie vieno iš interneto terminalų 
tuksendamas klaviatūra, o prie kito, kone sulindusi į ekraną, sėdėjo 
laiba tamsiaplaukė mergina, kuriai galėjo būti apie dvidešimt, tokia 
graudžia veido išraiška, kad atrodė, jog ims ir tuojau pravirks. Kom- 
binezonu vilkįs drebantis vyras plikai skusta galva traukė kažką iš 
kelionmaišio ir dėjo į seifą, kartkartėmis vogčiomis pašnairuodamas 
per petį. Roniui buvo įdomu, ką šis turįs savo kelionmaišyje, tačiau 
nebuvo toks kvailas, kad vėpsotų. 

Jis dabar. buvo klajoklių, žmonių be nuolatinės gyvenamosios 
vietos, varguolių ir pabėgėlių pasaulio dalis. Jų gyvenimas sukosi apie 
„Mail Box City“ ir kitas panašios paskirties vietas, kur jie gali saugoti 
arba slėpti savo menką mantą ir atsiimti jiems skirtą korespondenciją. 
Žmonės ateina čia ne susirasti naujų draugų, bet norėdami išlikti ano- 
nimai. Būtent to dabar ir norėjo Ronis. 

Jo laikrodis dabar rodė 8.30. Po pusvalandžio ar panašiai Žmonės, 
su kuriais jam reikėtų pasikalbėti, bus savo kabinetuose, Žinoma, jei 
tik jie šiandien apskritai dirbs. Jis sumokėjo už pusvalandį interneto 
paslaugų ir atsisėdo prie vieno iš terminalų. 

9.30 Ronis įėjo į vieną iš užgaubtų telefono kabinų, tiesiai priešais 
galinę sieną, įmetė į automatą dvidešimt penkių centų monetą ir surinko 
pirmą iš numerių sąraše, kurį ką tik sudarė pagal internetinės paieškos 
rezultatus. Laukdamas, kol atsilieps, stovėjo akis įsmeigęs į kabinų garsą 
izoliuojančios medžiagos pertoracijas. Jam tai priminė kalėjimo telefoną. 

Iš svajonių sugrąžino balsas kitame telefono linijos gale: 

— Eibas Mileris ir partneriai. Eibas Mileris klauso. 

Žmogus nieko tokio nemandagaus nepasakė, vis dėlto Ronis jo 
balse neišgirdo nei didelio susidomėjimo, nei entuziazmo dėl galimo 
sandorio. Buvo galima pamanyti, kad Eibas Mileris nusprendė, jog ne 
už kalnų pasaulio pabaiga, todėl nebeliko jokios prasmės stengtis kuo 
labiau pralobti. Iš tiesų, ar apskritai kas nors dar turi prasmę? Tokią 
nuomonę apie Eibą Milerį jis susidarė išgirdęs šio žmogaus balsą. 

— Edvardas, vieno svaro, neklijuotas, idealus, — prisistatęs kas 
esąs, pasakojo Ronis. — Klijuojama nugarėlė irgi ideali, be lipdės. 

— Gerai. O ko jūs norite? 

— Turiu keturis tokius. Keturi tūkstančiai už vieną. 

— Oho, ar ne per brangiai? 

— Kokybė garantuota. Kataloguose tokių kaina dvigubai didesnė. 

— Dalykas tas, kad aš nežinau, kaip visa tai, kas dabar nutiko, 
atsilieps rinkai. Akcijų vertė labai smuko... aš gerai žinau, ką sakau. 

— Taip, tiesa, bet jie geriau už akcijas. Jų vertė stabilesnė. 

— Šiaip ar taip, nemanau, kad dabar pats tinkamiausias metas ką 
nors pirkti. Būčiau linkęs luktelėti keletą dienų, pažiūrėti, iš kur vėjas 
papūs. Nors, jeigu jie tikrai tokios geros būklės, kaip jūs tvirtinate, gal 
ir nupirkčiau po du. Bet ne daugiau. Du. 

— Po du tūkstančius baksų už kiekvieną? 

— Daugiau negaliu sau leisti. Tik ne dabar. Jei norite, galite savai- 
tę palaukti, gal tada mokėčiau šiek tiek daugiau. O gal ir ne. 

Šio žmogaus santūrumas Ronio nenustebino. Jis suprato, kad šis 
rytas bene labiausiai netinkamas verslo reikalams visame pasaulyje, o 
ypač Niujorke, po Volstrito kracho tūkstantis devyni šimtai dvidešimt 
devintaisiais, bet jis neturėjo iš ko rinktis. Laikas jam buvo per didelė 
prabanga. Roniui atrodė, kad tai — jo gyvenimo istorija. Perku, kai 
rinka aktyviausia, parduodu, kai rinkoje štilis. Ir kodėl visas pasaulis it 
susimokęs eina prieš jį? 

— Aš jums paskambinsiu vėliau, — tarė Ronis. 

— Žinoma, jokių problemų. Kokia, sakėte, jūsų pavardė? 

Ronis įtemptai galvojo, akimirką užmiršęs pavardę, kuria jis buvo 
susikūręs „Hotmail“ adresą. 

— Nelsonas, — po kurio laiko atsakė. 

Pašnekovas truputį atkuto. 

— Gal giminės su Maiku Nelsonu? Iš Birmingamo? Juk jūs an- 
glas, tiesa? 

„Maikas Nelsonas?“ Ronis be garso nusikeikė. Žaidžiant šį žaidi- 
mą nėra gerai, jei kas nors turi tokią pačią pavardę. Juk Žmonės gali pri- 
siminti, o Roniui šiuo metu reikėjo, kad jie jį kuo greičiau pamirštų. 

— Ne, — atsakė jis. — Ne giminės. 

Padėkojęs Eibui Mileriui, pakabino ragelį į vietą. Paskui, galvo- 
damas apie savo naują pavardę, nusprendė, kad galbūt ir verta ją pasi- 
laikyti. Jei yra dar vienas perpardavinėtojas ta pačia pavarde, žmonės 
gali pamanyti, jog jie giminaičiai, ir nuo pat pradžios gali elgtis su juo 
kur kas pagarbiau. Šiame versle reputacija yra ypač svarbi. 

Ronis paskambino dar šešiems perpardavinėtojams. Deja, nė 
vienas nesirengė mokėti daugiau, o du iš jų pareiškė, kad šiuo metu 
nesirengia nieko pirkti, ir privertė jį ne juokais sunerimti. Jis pradėjo 
svarstyti, ar tik prekyba neapmirs dar labiau ir ar nebūtų išmintin- 
giausia priimti Eibo Milerio pasiūlymą, kol šis jo neatsiėmė. Jei pra- 
ėjus dvidešimt penkioms minutėms naujajame netikrumo kupiname 
pasaulyje jis vis dar galiojo. 

Aštuoni tūkstančiai dolerių. Jie buvo mažų mažiausiai verti dvi- 
dešimties. Ronis su savimi turėjo dar keletą, tarp kurių buvo ir pora 
Vienuoliktojo lapo Penny Black*, neklijuotų, idealios būklės, lipnia 
nugarėle. Jei rinkoje būtų normali situacija, jis už lapą galėtų tikėtis 
dvidešimt penkių tūkstančių, bet kiek jie verti dabar, tik vienas Dievas 
težino. Nėra jokios prasmės netgi bandyti juos parduoti. Pašto ženklai 
dabar buvo vienintelis Ronio turtas. Jie dar ilgai bus jo pragyvenimo 
šaltinis. 

Galimas dalykas, labai ilgai. 


* Penny Black — pirmasis pasaulyje klijuojamas pašto ženklas, oficialiai naudotas pašto 
paslaugoms. Vienuoliktojo lapo Penny Black pašto ženklai laikomi retenybe. 

65 
2007-ųjų spalis 


Rojus Greisas karjerą policijoje pradėjo dirbdamas Braitono cen- 
trinio rajono patruliu, paskui trumpą laiką dirbo Kriminalinio sky- 
riaus Prekybos narkotikais stebėjimo padalinyje. Jis pažinojo — tiek iš 
veido, tiek vardais — daugumą gatvės prekeivių, taip pat kai kuriuos 
svarbiausius vartotojus, ir daugelį jų buvo suėmęs. 

Paprastai įkliūdavo tik eiliniai žmogėkai, smulkmė, kuriuos pri- 
čiupti yra vieni niekai. Gana dažnai policijos pareigūnai juos igno- 
ruodavo, sekdavo, su kai kuriais netgi susidraugaudavo, tikėdamiesi 
per juos prisikasti prie stambesnių žuvų, tarpininkų, tiekėjų ir retais 
atvejais sulaikyti stambius krovinius. Tačiau kiekvieną kartą, kai po- 
licijos surengta operacija baigdavosi sėkmingai ir būdavo sulaikoma 
nemažai narkotikų versle dalyvaujančių veikėjų, iš užkulisių išlįsdavo 
nauji veidai. 

Įvažiavęs su „Alfa Romeo" į NCP aikštelę Bažnyčios gatvėje ir 
išjungęs automobilio variklį, o kartu su juo ir Marlos Glen atliekamą 
dainą, Rojus vylėsi, kad su narkotikų verslu susiję Braitono nusikaltė- 
liai gali jam labai pagelbėti. 

Ant kostiumo apsivilkęs neperšlampamą apsiaustą, jis yrėsi pro 
pietauti susirengusius įstaigų darbuotojus, praėjo pro kelias kavines 
ir užkandines, pro „Corn Exchange“, tada pasuko kairėn, į Marlboro 
aikštę, kurios pradžioje stabtelėjo, dėdamasis skambinąs telefonu. Te- 
ritorija į šiaurę nuo aikštės, taip pat anapus Londono gatvės į rytus, jau 
nuo seno buvo pagrindinė gatvės narkotikų prekeivių veiklos vieta. 

Jam užteko penkių minučių, kad atkreiptų dėmesį į du nusku- 
rusiais drabužiais vilkinčius vyrukus, kurie ėjo greičiau už kitus pės- 
čiuosius, akivaizdžiai kažkur skubėdami. Rojus Greisas nusekė paskui 
juos, tačiau ėjo gerokai atsilikęs. Vienas iš jų, aukštas ir liesas, apvalai- 
nais pečiais, buvo su vėjo neperpučiama striuke, pilkomis kelnėmis 
ir sportbačiais. Kitas, mažesnis ir kresnesnis, ant nailoninio kostiumo 
vilkėjo šiltą treningą ir buvo apsiavęs juodais batais, ėjo nenatūraliai 
išdidžia eisena, plačiai išskėtęs rankas ir sunerimęs be perstojo žvilg- 
čiojo per petį, sakytum tikrindamas, ar niekas neseka. 

Ilgšis nešėsi plastikinį maišelį, kuriame neabejotinai buvo švie- 

saus alaus skardinė. Braitone buvo draudžiama vartoti alkoholį gatvė- 
je, todėl dauguma mėgėjų išgerti plastikiniuose maišeliuose nešiojosi 
pradarytą alaus skardinę. Vaikinai ėjo labai greitai, galbūt tikėdamiesi 
prasimanyti pinigų — nugvelbti kieno nors lagaminą ar kokią prekę 
iš parduotuvės, — o gal skubėjo į susitikimą su narkotikų prekeiviu, 
norėdami nusipirkti savo dienos dozę, mąstė Greisas. O galbūt jie pa- 
tys buvo prekeiviai ir skubėjo į susitikimą su klientu. 

Pro šalį nudundėjo du vienaaukščiai, raudonas ir geltonas, auto- 
busai, o jiems iš paskos — „Streamline“ taksi ir eilė lengvųjų automo- 
bilių. Pasigirdo sirenos kauksmas, ir abu vyrukai bemat instinktyviai 
krūptelėjo. Kresnasis, kaip įprastai, jau suko galvą dirstelėti per dešinįjį 
petį, todėl Greisas pasitraukė į kairę, visiškai arti parduotuvių fasadų, 
kiek tik galėdamas slėpdamasis už praeivių nugarų. 

Dvejetas pasuko į kairę, į Trafalgaro gatvę, todėl Greisas dabar 
dar labiau tikėjo savo nuojauta. Paėjėję dar maždaug porą šimtų jar- 
dų, jiedu dar kartą pasuko į kairę, kur galų gale pasiekė savo kelionės 
tikslą. 

Mažas dailus Pelheimo skveras buvo apstatytas regentystės sti- 
liaus vienabučiais sujungtais namais, 0 jo centre augo aptvertas par- 
kas. Suoliukai iš Trafalgaro gatvės pusės saulėtomis dienomis buvo 
populiari vieta tarp užkandžiaujančių aplinkinių įstaigų darbuotojų. 
Priėmus įstatymą, draudžiantį rūkyti darbovietėse, jie tapo dar po- 
puliaresni. Tikriausiai tik nedaugelis iš savo sumuštinius valgančių ar 
cigaretės dūmą traukiančių žmonių atkreipė dėmesį, jei tik apskritai 
kas nors pastebėjo, į saujelę nuskurėlių, susispietusių prie vieno iš suo- 
liukų tolimajame parko kampe. 

Greisas atsirėmė į žibinto stulpą ir valandėlę juos stebėjo. Vienas 
iš trijų ant suoliuko sėdinčių žmonių buvo Najalas Fosteris, kartu su 
kitais gėręs alų iš maišelyje slepiamos skardinės. Penktą dešimtį pra- 
dėjęs vyras niūriu nedorėlio veidu, keistai kirptais plaukais, tartum 
kirpėjas būtų nesėkmingai bandęs išskusti vienuolišką tonzūrą, vilkė- 
jo, nepaisant vėsaus brizo, sportinius marškinėlius, mūvėjo šiurkštaus 
audinio kelnes ir buvo apsiavęs darbininko batus. 

Greisas pažinojo šį žmogėką pakankamai gerai. Tai buvo vagis 
ir smulkus narkotikų prekeivis. Be abejo, jis dabar aptarnavo šį apgai- 
lėtiną apie jį susispietusį tuntą. Šalia jo ant suoliuko sėdėjo nevalyva, 

iš pažiūros apdujusi moteris susivėlusiais rudais plaukais. Prie jos, 
įspraudęs galvą sau tarp kelių, sėdėjo toks pat nevalyvas vyras, trisde- 
šimties, o gal kiek vyresnis. 

Abu vyrukai, kuriuos jis sekė, nuėjo prie Fosterio. Trumpai ta- 
riant, tai, kas vyko, buvo galima pavadinti tipiška „migracija“. Fosteris 
jiems tikriausiai buvo nurodęs atvykti į susitikimą su juo čionai, parke, 
iš anksto sutartu laiku. Jeigu jam būtų kilęs įtarimas, kad yra sekamas, 
būtų bematant išsinešdinęs iš parko, numatęs kitą vietą susitikti ir apie 
tai telefonu informavęs visus savo klientus. Pasitaikydavo, kad susi- 
tikimo vieta būdavo keičiama keletą kartų, nes prekiautojas nesijaus- 
davo saugus. Dažnai jie į pagalbą pasitelkdavo jaunesnius padėjėjus, 
kad šie atliktų jų darbą. Tačiau Fosteris, būdamas šykštus, tikriausiai 
nenorėjo niekam mokėti. Be to, jis buvo gerai perpratęs šią sistemą. Šis 
vyrukas žinojo, kad yra tik smulki žuvelė, ir pavojaus akivaizdoje jis 
būtų paprasčiausiai prarijęs savo turimus paketėlius su narkotinėmis 
medžiagomis, o vėliau ištraukęs juos iš klozeto. 

Najalas Fosteris žvilgtelėjo jo pusėn, todėl Greisas, nenorėdamas 
būti pastebėtas, staiga palypėjo ant šaligatvio ir nedaug trūko, kad 
būtų kaktomuša susidūręs su žmogumi, kurį ir norėjo sutikti. 

Po pastarojo susitikimo buvo praėję vos keleri metai, tačiau niek- 
šas suspėjo taip pasenti, kad savo išvaizda pribloškė Greisą. Teris Big- 
lou buvo vienos iš Braitono parazituojančių nusikaltėlių šeimų pali- 
kuonis. Biglou šeimos istorija siekė skustuvais ginkluotų* gaujų laikus, 
kurios nuo penkto iki šešto dešimtmečio vertėsi turto prievartavimu, 
todėl nieko nuostabaus, kad daugybė Braitono ir Houvo gyventojų iš- 
sigąsdavo vien išgirdę šią pavardę. Tačiau dabar vyriausieji amžiumi 
šeimos nariai jau buvo mirę, o jaunesnieji arba ilgam įkalinti, arba pa- 
bėgę į Ispaniją. Iš tokių kaip Teris, tebegyvenančių mieste, buvo telikęs 
tik vardas. 

Teris Biglou pradėjo kaip supirkinėtojas, vėliau slapstė ir parda- 
vinėjo vogtą turtą, o kartais nesibodėdavo ir prekybos narkotikais. Jis 
buvo pamėgęs dabitos nedorėlio įvaizdį, lygius plaukus visada šukuo- 
davo ežiuku, avėdavo papigintus, bet elegantiškai atrodančius batus. 


* Skustuvai prieš Antrąjį pasaulinį karą ir kurį laiką po jo buvo populiarus nusikaltėlių 
ginklas jau vien todėl, kad taip būdavo apeinamas draudimas nešiotis ginklą. 

Teris dabar tikriausiai buvo įpusėjęs septintą dešimtį, o gal ir artėjo 
prie septyniasdešimties, pagalvojo Greisas, bet iš pažiūros atrodė visa 
dešimtimi metų vyresnis. 

Niekšelio plaukai, kaip ir anksčiau, buvo tvarkingai sušukuoti, tik 
atrodė riebaluoti ir apšiurę, be to, stipriai pražilę. Veidas, primenantis 
graužiko snukutį, buvo išblyškęs ir sulysęs it visiškai išsekusio žmo- 
gaus, o aštrūs maži dantys buvo rūdžių spalvos. Jis vilkėjo palaikį pilką 
kostiumą, kelnes buvo susijuosęs pigiu diržu kone prie pat krūtinės. Iš 
šalies atrodė, kad senis susitraukęs keliais coliais, nuo jo trenkė pelė- 
siais. Iš anų laikų Terio Biglou buvo likę tik didelis auksinis laikrodis 
ir žiedas su masyviu smaragdu. 

— O, ponas Greisas, detektyvas seržantas Greisas, malonu maty- 
ti! Koks netikėtumas! 

Iš tikrųjų ne toks jau ir didelis netikėtumas, — vos neprasižiojo 
Rojus Greisas. Šiaip ar taip, bet jis buvo patenkintas tokiu sėkmingu 
pasivaikščiojimu į miesto centrą. Atrodė, kad šis žmogus jam buvo 
specialiai siųstas. 

— Jau gali vadinti vyresniuoju detektyvu, — pataisė jis. 

— Taip, žinoma! Būčiau visai pamiršęs, — Biglou balsas buvo 
laibas, spigus. — Paaukštintas. Aha, girdėjau. Nusipelnei, pone Greisai. 
Atsiprašau, sere, detektyve, tai yra vyresnysis detektyve. Aš dabar šva- 
rus. Aš kalėjime suradau Dievą. 

— Tai nejaugi ir jis sėdi? — atkirto Greisas. 

— Daugiau neužsiimu šitom nesąmonėm, sere, — labai rimtai 
paaiškino Biglou, nesupratęs Greiso pašaipos, o gal tiesiog nekreipda- 
mas į ją dėmesio. 

— Vadinasi, tai tik sutapimas, kad tu dabar stoviniuoji čia, šalia 
parko, o tuo tarpu Najalas Fosteris parke užsiima prekyba, ar ne, Teri? 

— Visiškas sutapimas, — pritarė Biglou, kurio akys atrodė gud- 
resnės nei bet kada anksčiau. — Taip, tai sutapimas, sere. Aš ir mano 
draugas einame užkąsti, tik šiaip pro šalį, atsitiktinai. 

Biglou atsigręžė į savo nuskurusį kompanioną. Greisas pažinojo 
ir jį — Džimis Bardolfas, buvęs Biglou šeimos pakalikas. Tačiau tie 
laikai jau praeityje, pagalvojo Greisas. Nuo jo trenkė alkoholiu, veidas 
buvo apėjęs šašais, o plaukai — siaubingi. Galėjai pamanyti, kad mau- 
dėsi jis tik vieną kartą — tą dieną, kai gimė. 

— Čia mano geras pažįstamas, vyresnysis detektyvas Greisas, 
Džimi. Jis yra geras žmogus, niekada nieko bloga man nėra padaręs. 
Ponas Greisas — policininkas, kuriuo tu gali pasitikėti. 

Biglou kompanionas iš akivaizdžiai per ilgos lietpalčio rankovės 
iškišo purviną ranką išsišovusiomis venomis. 

— Malonu susitikti, pareigūne. Gal galėtum man padėti? 

Nekreipdamas į jį dėmesio Greisas atsisuko į Biglou. 

— Man reikia su tavimi pasikalbėti apie vieną seną tamstos drau- 
gą, apie Ronį Vilsoną. 

— O, Ronis! — šūktelėjo Biglou. 

Greisas akies krašteliu matė, kaip Fosteris, be jokios abejonės, jį pa- 
stebėjęs, skuodžia iš parko. Narkotikų prekeivis šonu išsmuko pro parko 
vartus, metė į Greisą atsargų žvilgsnį ir, pusiau žirgliodamas, pusiau bėg- 
damas, nuskubėjo gatve tolyn, prie ausies spausdamas mobilųjį telefoną. 

— Ronis! — pakartojo Biglou, liūdnu, mąsliu žvilgsniu žiūrė- 
damas į Greisą ir kraipydamas galvą. — Mielas Ronis. Jis juk miręs, 
turėtum tai žinoti, o gal negirdėjai? Amžiną jam atilsį. 

Galvos skausmas pabuvus lauke nepraėjo, todėl Greisas nutarė 
išbandyti Belos anksčiau pasiūlytą metodą — suvalgyti ko nors karšto 
ir riebaus. 

— Ar jau pietavai? — paklausė jis. 

— Nea, mes dabar kaip tik einam, — Teris Biglou tą pačią akimir- 
ką nusišypsojo, patenkintas alibi, kurio net nereikėjo sugalvoti. — Aha, 
matai, kodėl Džimis ar aš čia atsidūrėme. Ėjom į kavinę, toks gražus 
rytas, ir visa kita... 

— Gerai. Puiku, tai vesk. Aš sumokėsiu. 

Rojus nusekė įkandin jų gatve. Džimis ėjo mažais, nutrūkstamais 
žingsneliais, it vaikiškas žaislas, kurį jau reikėjo prisukti. Jie užėjo į 
darbininkų kavinę. 

Ebė išgirdo užtrenkiant duris. Tai buvo buto durys. Trumpą aki- 


mirką atgimė viltis. Nejaugi, o, stebukle, tai galėtų būti prižiūrėtojas? 

Netrukus pasigirdo batų padų girgždėjimas. Pirmiausia išvydo 
jo šešėlį. 

Rikis įpuolė į vonios kambarį nelyginant perkūnas iš giedro dan- 
gaus, po sekundės Ebė pajuto antausį. Ji krūptelėjo savo aprišaluose. 

— Tu, prakeikta kale! 

Jis kirto jai dar vieną antausį, šįkart stipriau. Ji tik vargais nega- 
lais atpažino Rikį. Buvo užsimaskavęs, su mėlyna beisbolo kepuraite, 
kurios snapelis dengė beveik pusę veido, tamsiais akiniais, vešlia barz- 
da ir ūsais. Netrukus Rikis atsitraukė, išėjo iš vonios kambario, ir ji 
perštinčiomis akimis matė, kaip jis koridoriuje pakelia savo maišelį ir 
išverčia jo turinį tiesiai ant grindų. 

Iškrito smūginis gręžtuvas. Didelės žnyplės. Plaktukas. Švirkštų 
poodinėms injekcijoms komplektas. Elektrinis pjaustytuvas aštriais it 
skustuvas ašmeniais. 

— Tai nuo kurio man pradėti, a, kale? 

Apimtos išgąsčio Ebės gerklėje įstrigo aimana. Ji jautė, kaip pra- 
deda sukti vidurius. Akimis bandė duoti ženklą. Bandė maldauti. 

Rikis pasilenkė, veidu kone prisiliesdamas prie jos veido. 

— Ei, tu, ar mane girdėjai? 

Ji karštligiškai stengėsi prisiminti, į kurią pusę reikia nusukti akis, 
norint pasakyti „ne“. Į kairę. Ji nusuko akis į kairę. 

Rikis priklaupė ir pakėlęs nuo grindų elektrinį pjaustyvuvą pri- 
kišo visai arti dešinės akies. Paskui pakreipė ir prispaudė, uždengda- 
mas akį. Ebė antakiu pajuto šaltą plieną. Ji taip išsigando, kad vėl ėmė 
stigti oro. | 

— Vadinasi, man teks išpjauti tavo vieną akį? Neštis su savimi? 
Kaip manai, ar tai padės? Bet tada bus dar tamsiau. 

Ji desperatiškai šnairakiavo į kairę. Ne, ne, ne. 

— Gal vis dėlto pabandyti, ką? Galėčiau pasiimti ją su savimi, o 
tada įsitikinčiau, padės ar ne. 

Ne, ne, ne! 

— Labai gudriai. Biometrija. Tapatybės nustatymas pagal akies 
rainelę. Manai, kad pasielgei labai gudriai, ar ne? Paslėpti seife su tapa- 
tybės nustatymo pagal akies rainelę mechanizmu. Ką gi, o jei aš imsiu 
ir išpjausiu tavo prakeiktą akį, nusinešiu ją ir patikrinsiu — atpažins 
ar neatpažins? Jeigu ne, sugrįšiu ir išpjausiu kitą. 

Ji toliau karštligiškai bandė atkreipti dėmesį. Ne, ne, ne. 

— Žinoma, jei tai nepadės, tai abu liksim ant ledo — tu būsi akla, 
o man iš to irgi jokios naudos. Ir tu tai labai gerai supranti, tiesa? 

Ūmai jis atitraukė ašmenis. Tada staigiu judesiu nuplėšė jai nuo 
burnos lipnią juostą. 

Ebė sukliko iš baisaus skausmo. Atrodė, lyg jis būtų nuplėšęs jai 
pusę veido odos. Išdžiūvusia burna moteris godžiai rijo orą. Veidas 
degte degė. 

— Nagi, kale, pasakyk man ką nors. 

Jos balsas priminė krankimą. 

— Gal galima vandens? Maldauju, Riki. 

— Oho! Tai bent! — nustebo jis. — Čia tai bent! Pavogei iš manęs 
viską, ką tik turėjau, privertei apkeliauti pusę pasaulio, kad tave pavy- 
čiau, ir tai yra viskas, ką nori man pasakyti? 

Rikis pamėgdžiojo: 

— Oi, Riki, maldauju, gal galima vandens? 

Paskui, pakraipęs galvą, tęsė: 

— Kokio pageidautumėte? Gazuoto ar negazuoto? Iš čiaupo ar 
iš butelio? O gal tiktų klozeto, į kurį myžčioji, vanduo? Ar tiks? Gal 
įmesti ledo kubelį ir citrinos? 

— Nesvarbu, — kranktelėjo ji. 

— Tuojau gausi, — atsakė jis. — Supranti, tau vakar vakare rei- 
kėjo paprasčiausiai užpildyti anketą ir joje nurodyti, ką norėtum gauti 
pusryčiams, paskui pakabinti ant durų. Šįryt būtum gavusi viską, ko 
tik širdis geidžia. Bet man atrodo, kad tu buvai surišta, nes apmulkinai 
savo seną meilę, Rikį. — Jis išsiviepė. — Surišta. Gana juokinga, tiesa? 

Ebė nieko neatsakė, stengėsi išlaikyti blaivų protą, tikėjosi, kad 
prabilusi nieko bloga neprasitarė, ir nenorėjo dar labiau jo erzinti. Tai 
geras ženklas, mąstė ji, kad Rikis galiausiai leido jai kalbėti. Suprato, 
kad jis žūtbūt nori susigrąžinti tai, ką ji buvo paėmusi. 

Tačiau jis nebuvo kvailas. 

Rikiui reikėjo jos. Jis manė, kad kito kelio atgauti tai, kas jam 
priklauso, nėra. Patiko jam tai ar ne, tačiau sandėrį su ja vis tiek turės 
sudaryti. 

Pakėlęs savo mobilųjį telefoną Ebei prie ausies, jis spustelėjo kla- 

višą. Pasigirdo garso įrašas. Trumpas, vos keliolikos sekundžių, tačiau 
užteko ir tiek. 

Ebė kalbėjosi su savo motina. Ji aiškiai prisiminė, kad tai buvo 
sekmadienį. Jos balsas girdėjosi labai aiškiai. 

— Paklausyk, mamyte, laukti liko jau neilgai. Susisiekiau su Kak- 
merio poilsio namais. Po kelių savaičių pas juos atsilaisvins puikus 
kambarys su vaizdu į upę, ir aš jį rezervavau. Internete mačiau jo 
nuotraukas — atrodo tikrai puikiai. Žinoma, atvyksiu pati, viską su- 
tvarkysiu, padėsiu persikelti. 

Paskui ji išgirdo kalbant savo motiną. Nepaisant sunkėjančios 
būklės, Merė Doson buvo dar guvaus proto. 

— Iš kur tokie pinigai, Ebyt? Girdėjau, kad ten labai brangu. Kai 
kurie kambariai kainuoja du šimtus svarų už parą. Dar daugiau. 

— Dėl pinigų, mama, nesirūpink. Tuo aš pati pasirūpinsiu. Aš... 

Įrašas staiga nutrūko. 

— Štai toji tavo savybė man labai patinka, Ebe, — tarė Rikis, tir- 
damas ją savo veriančiu žvilgsniu. — Esi labai geros širdies. 

Kavinės viduje tvyrojo įkaitusių riebalų tvaikas. Įsitaisiusiam 
priešais du savo pašnekovus Greisui dingtelėjo, kad vien toks stiprus 
kvapas gali padidinti ne tik cholesterolio kiekį kraujyje, bet ir širdies 
priepuolio riziką. Vis dėlto jis užsisakė kiaušinį, kumpio, dešrelę ir 
keptų bulvyčių, skrudintos duonos ir kokakolos, patenkintas, kad ša- 
lia nėra nei Gleno Brensono, nei Kleo, kurie paprastai bara jį už tokį 
maistą. 

Teris Biglou užsisakė kiaušinį ir bulvyčių, jo nieko nenutuokian- 
tis draugas paprašė tik arbatos ir nenuleido nuo Greiso maldaujamo 
žvilgsnio, sakytum vyresnysis detektyvas būtų buvęs vienintelis žmo- 
gus visoje planetoje, galįs jį išgelbėti nuo kažko, tačiau nė pats nežino- 
jo nuo ko. Greičiausiai nuo savęs paties, pagalvojo Rojus, stebėdamas, 
kaip šis iš savo apsiausto kišenės išsitraukia pusiau nugertą „Bells“ 
butelį ir iš jo trukteli nemažą gurkšnį. Ant jo krumplių buvo matyti 

kalėjimo tatuiruotės. Vieneri metai — viena smulki tatuiruotė. Jis su- 
skaičiavo septynias. 

— Aš dabar švarus, pone Greisai, — staiga užsiminė Teris Biglou. 

— Jau sakei. Tai gerai. 

— Mano brolis sunkiai serga. Kasos vėžys. Ar prisimeni mano 
dėdę, Edį, pone Greisai? Atsiprašau, inspektoriau Greisai? 

Greisas šį Žmogų gerai prisiminė, net per daug gerai. Jis dar ne- 
buvo pamiršęs pareiškimo, kurį policijai buvo pateikęs vienas iš nu- 
kentėjusiųjų nuo Edžio Biglou. Bėdžiaus veidas nuo pat plaukų linijos 
iki smakro iš abiejų pusių buvo supjaustytas stiklo šuke vien už tai, 
kad jis išreiškė nepasitenkinimą Biglou įžūlumu, kai pastarasis bare 
užlindo prieš jį be eilės. 

— Taip, — atsakė Greisas. — Prisimenu. 

— Iš tikrųjų, — tęsė Biglou, — ir aš šiek tiek sergu vėžiu. 

— Man labai gaila, — atsakė Greisas. 

— Pilvukas, — paaiškino jo pašnekovas. 

— Blogai? — paklausė Greisas. 

Biglou patraukė pečiais, tarytum tai būtų buvę nereikšminga. 
Tačiau jo akyse matėsi baimė. 

Džimis išmintingai linktelėjo ir vėl truktelėjo iš butelio. 

— Nežinau, kas manim rūpinsis, kai jisai pasimirs, — suinkštė jis, 
žiūrėdamas į Greisą. — Man reikia pagalbos. 

Greisas nežymiai kilstelėjo antakius, paėmė iš padavėjos kokako- 
lą ir nieko nelaukdamas šiek tiek nugėrė. 

— Jūs su Roniu Vilsonu buvote geri bičiuliai, tiesa, Teri? 

— Aha, kažkada buvom. Aha. 

— Prieš tau sėdant už grotų? 

— Aha, prieš tai. Supranti, tada sėdau už jį, — Teris susimąstęs 
įsibėrė cukraus į arbatą. — Atsėdėjau, ir viskas. 

— Pažinojai jo žmoną? 

— Pažinojau abi. 

— Abi? — nustebo Greisas. 

— Aha. Joaną, o paskui Loreną. 

— Kada jis vedė antrą kartą? 

Teris Biglou pasikasė galvą. 

— Dievulėliau, praėjus keleriems metams po to, kai jį paliko Joa- 

na. Tai buvo tikra gražuolė, aš kalbu apie Joaną, fainuolė! Bet jinai man 
nepatiko. Aferistė, ir tiek. Pakabino Ronį, nes tas atrodė prašmatniai, 
bet nesuprato, kad jisai — ne iš turčių, — Teris pasičiupinėjo nosies 
kraštelį. — Ne kažin koks iš to Ronio verslininkas. Visą laiką mėgo 
pasigirti, visą laiką turėjo didelių planų. Bet, kaip sakoma, neturėjo 
reikiamos uoslės, nesugebėjo iš visko daryti pinigus. Vos tik Joanai 
atsivėrė akys, ji kaipmat dėjo į kojas. 

— O kur? 

— Į Los Andželą. Mirė jos mamytė, ir ji paveldėjo šiokią tokią 
sumą, gautą pardavus jos namą. Atsibudęs vieną rytą Ronis jos nebe- 
rado. Ji paliko tik raštelį. Išvyko ieškoti laimės filmuose, kaip aktorė. 

" Jiems atnešė maistą. Teris užsipylė ant savo bulvyčių acto, paskui iš- 
kratė ant jų maždaug pusę druskos iš druskinės. Greisas išspaudė į lėkštę 
truputį rudo padažo ir paėmė pomidoro formos indelį su kečupu. 

— Su kuo ji palaikė ryšius išvykusi į Los Andželą? 

Biglou gūžtelėjo pečiais ir šakute persmeigė vieną bulvytę. 

— Man atrodo, kad su niekuo. Čia jos niekas nemėgo. Nė vienas 
iš mūsų. Mano senė negalėjo jos pakęsti. Ir ji pati neturėjo jokio noro 
su mumis prasidėti. 

— Ar ji buvo kilusi iš čia? 

— Nea, iš Londono. Man atrodo, jis susipažino su ja striptizo 
klube, Londone. 

Šakutė persmeigė antrą bulvytę. 

— O kaip antroji žmona? 

— Lorena: Ji buvo puiki. Tokia pat gražuolė. Iki vestuvių teko 
palūkėti, man atrodo, apie porą metų, mat ne taip lengva buvo gauti jį 
palikusios Joanos sutikimą skyryboms. 

Žinoma, trūnijančiai nuotekų šalinimo kanale ne taip paprasta pa- 
sirašyti skyrybų dokumentą, — pagalvojo Greisas. 

— O kur galėčiau rasti Loreną? 

Biglou nudelbė jį keistu žvilgsniu. 

— Man reikia, kad kas nors manimi pasirūpintų, pone Grei- 
sai, — vėl suinkštė Džimis. 

Biglou atsisuko į savo draugą ir pirštu bedė sau į veidą: 

— Matai, kad mano lūpos juda? Vadinasi, aš dar nebaigiau kalbė- 
ti, todėl būtų gerai, kad patylėtum, aišku? 

Paskui jis tarė Greisui: 

— Lorena... Hm, jei nori su ja susitikti, teks pasiimti naro kostiu- 
mą ir plaukti kateriu. Ji nusiskandino. Vieną naktį iššoko iš Niuheive- 
no-Dipo kelto. 

Greisui staiga dingo apetitas. 

— Papasakok daugiau. 

— Roniui mirus, ji labai išgyveno, jai buvo baisiai sunku. Jis pa- 
liko ją srėbti košę, kurios pats buvo prisiviręs. Žodžiu, kamavo finansi- 
nės problemos. Hipotekos bankas atėmė namą, o visokius finansinius 
reikalus tvarkančios kompanijos atėmė beveik viską, išskyrus kelis 
pašto ženklus. 

— Pašto ženklus? 

— Aha, tai buvo Ronio pomėgis. Prekiavo jais visą laiką. Kartą 
man prisipažino, kad vertina juos labiau už grynuosius, sakė, kad jie 
daug patogiau. 

Greisas kurį laiką sėdėjo susimąstęs. 

— Man atrodo, kad Rugsėjo vienuoliktosios aukų šeimos gavo 
nemažas pinigines kompensacijas. O kaip ji? 

— Jinai niekad apie tai nešnekėjo. Užsidarė savyje, supranti, gy- 
veno kaip kokia atsiskyrėlė. Kaip sraigė savo kiaute. Kai viską iš jos 
atėmė, išsinuomojo nedidelį butą kažkur Monpeljė gatvėje. 

— Kadaji mirė? 

Teris Biglou susimąstė. 

— Aha. Lapkritį. Rugsėjo vienuolikta buvo du tūkstančiai pir- 
mais, vadinasi, tai atsitiko du tūkstančiai antrų lapkričio mėnesį. Ar- 
tėjo Kalėdos. Žinai, ką tuo noriu pasakyti? Kalėdos kai kam sunkus 
metas. Iššoko iš plaukiančio kelto. 

— Ar jos kūną ištraukė? 

— Aš to nežinau. 

Kol Biglou valgė, Greisas šį bei tą užsirašė. Jis bandė knebinėti 
savo valgį, bet mintys buvo labai toli. Viena žmona išsiruošia į Ame- 
riką, bet kelionė baigiasi Braitone, nuotekų šalinimo kanale. Kita iššoka 
iš kelto, plaukiančio per Lamanšą. Vyresniojo detektyvo galvoje dabar 
sukosi įvairūs klausimai. 

— Ar jie turėjo vaikų? 

— Kai paskutinį kartą mačiau Ronį, sakė, kad jie bandė. Tačiau 
turėjo problemų dėl nevaisingumo. 

Greisas vėl svarstė. 

— Ar Ronis, be tavęs, turėjo kitų artimų draugų? 

— Nebuvom mes jau tokie artimi. Buvom draugai, bet ne artimi. 
Buvo toks Donaldas Hetkukas, atrodo, kad Ronis lankėsi jo kontoroje 
aną rugsėjo vienuoliktą. Kažkuriame iš tų dviejų Pasaulio prekybos 
centro bokštų. Donaldas, velnio išpera, buvo gerai prasisukęs. — Big- 
lou trumpam susimąstė. — Ir dar Čadas Skegsas. Bet šitas emigravo, 
jei neklystu, į Australiją. 

— Čadas Skegsas? 

— Aha. 

Greisas prisiminė šią pavardę; tas vyras prieš kelerius metus 
buvo kažką prisidirbęs, tik jis negalėjo prisiminti ką. 

— Matai, nė vieno jų neliko. Mano galva, čia gyvena nebent Klin- 
geriai. Aha, Stivas ir Sju Klingeriai, žinai juos? Gyvena Tongdyne. 

Greisas linktelėjo. Klingeriai gyveno prabangiame name Tong- 
dyno alėjoje. Stivenas buvo, kaip sakoma, policijos akiratyje visą laiką, 
kiek tik joje dirba Greisas. Vyravo nuomonė, kad Klingeris, pradėjęs 
verslą nuo prekybos automobiliais, savo turtą susikrovė ne teisėtai, o 
prekiaudamas narkotikais, kad visi jo naktiniai klubai, barai, kavinės, 
studentams nuomojami butai ir paskolas teikiančios firmos veikia 
kaip priedanga, tik pinigams plauti. Tačiau bent jau iki šiol, jeigu jis 
tikrai vadovavo narkotikų verslui, tai elgėsi labai atsargiai, taip, kad 
policija.neturėtų prieš jį jokių įkalčių. 

— Iš pradžių jiedu, Ronis ir Stivas, dirbo kartu, — tęsė Biglou. — 
Paskui turėjo nemalonumų dėl to, kad prieš parduodami automobilius 
atsukdavo jų kilometražo skaitiklius. Konkrečiau neprisimenu, kaip 
ten viskas toliau vyko. Jų verslas žlugo pernakt — supleškėjo garažas 
kartu su visais jame buvusiais dokumentais. Galima sakyti, kad jiems 
tai buvo naudinga. Jokie kaltinimai taip ir nebuvo pateikti. 

Greisas įtraukė Stivą ir Sju Klingerius į sąrašą žmonių, kuriuos jo 
vadovaujami tyrėjai turės apklausti. Paskui nulaužė skrudintos duo- 
nos galą ir padažė jį kiaušinyje. 

— Teri, kokia tavo nuomonė apie Ronį? — paklausė jis. 

— Kaip suprasti, pone Greisai? 

— Kas per tipas jis buvo? 

— Prakeiktas psichopatas, — į pokalbį ūmai įsiterpė Džimis. 

— Užsičiaupk! — Biglou atsigręžė į sėbrą. — Ronis nebuvo psi- 
chopatas. Tiesa, jis buvo ūmus, neprieštarauju. 

— Prakeiktas psichopatas, — pakartojo Džimis. 

Biglou nusišypsojo Greisui. 

— Supranti, kartais jam galvoj pasimaišydavo, lyg pamačius pik- 
čiausią priešą. Jis pyko ant viso pasaulio, nes jam nesisekė, kitaip nei 
kai kuriems jo draugams. Jauti, ką noriu tuo pasakyti? 

Kad jautiesi taip pat? — pagalvojo, bet neištarė Greisas. 

— Manau, kad taip. 

— Žinai, ką vieną kartą apie jį pasakė mano tėvukas? 

Kramtydamas riebią dešrelę Greisas papurtė galvą. 

— Tai va, jis pasakė, kad šitas veikėjas gali apsukti tave aplink 
pirštą, tau nespėjus nė mirktelėti! — sukrizeno Biglou. — Aha, toks 
buvo tas mūsų Ronis. Amžiną atilsį duok jam, Viešpatie! 


68 
2001-ųjų rugsėjo dvyliktoji 


Ronis 'su pinigais kišenėje jautėsi nepalyginti geriau. Jei kalbė- 
tume konkrečiau, tai pinigai buvo jo kairėje švarko kišenėje. Suktinė 
piniginė, — taip jis vadino prie savęs laikomus pinigus. Visą kelią atgal, 
važiuodamas vietinio susisiekimo metro iš Manhatano centro į Brai- 
ton Bičą, kur vėliau išlipo, kaire ranka stipriai spaudė pluoštą naujų, 
šiugždančių banknotų po šimtą dolerių. 

Neištraukdamas iš kišenės rankos Ronis iš stoties nuėjo į „Mail 
Box City“, kur penkis tūkstančius šešis šimtus dolerių padėjo į išsi- 
nuomotą saugyklą. Iš ten išėjęs, patraukė ta pačia gatve atgal iki dra- 
bužių parduotuvės, kurioje nusipirko porą baltų marškinių, kojinių ir 
glaudžių pakaitą, džinsines kelnes ir ploną lakūnų stiliaus striukę. Pa- 
ėjėjęs kiek toliau, pamatė suvenyrų parduotuvę ir joje nusipirko juodą 
beisbolo kepuraitę su užrašu „Brighton Beach“. Paskui kyštelėjo nosį į 
sporto reikmenų parduotuvę ir įsigijo pigius krepšinio batelius. 

Stabtelėjęs prie kiosko, pietums išsirinko karštą sūdytos jautienos 
sumuštinį su agurkėliu, kuris savo dydžiu prilygo mažam melionui, 
ir kokakolos, ir galiausiai parsirado į savo kambarį. Spustelėjęs nuo- 
tolinio valdymo pultelio mygtuką, įjungė televizorių ir persirengė, o 
visus senus drabužius sugrūdo į vieną iš plastikinių maišų, kuriuose 
parsinešė savo naujus apdarus. 
nebūtų matęs ankstesnėse naujienų laidose neišvydo, tik kartojamus 
vaizdus, karą terorizmui skelbiantį Džordžą Bušą ir kitų pasaulio ša- 
lių lyderių komentarus. Po kurio laiko televizoriaus ekrane pasirodė 
džiūgaujantys Pakistano gyventojai, jie patenkinti šokinėjo tiesiog 
gatvėse, juokėsi ir išdidžiai demonstravo primityvius antiamerikietiš- 
kus plakatus. 

Tiesą sakant, Ronis jautėsi ganėtinai patenkintas savimi. Nuovar- 
giui išgaravus, jį apėmė pakili nuotaika. Juk jis pasielgė labai drąsiai: 
nuvyko į karo zoną ir sugrįžo atgal. Jam vėl šypsojosi sėkmė! 

Baigęs valgyti, pasiėmė maišelį su savo senais drabužiais ir iš- 
skubėjo pro duris. Šiek tiek paėjėjęs gatve, sugrūdo maišelį į smirdintį 
atliekų konteinerį, jau veik pilną pūvančių maisto produktų. Paskui, 
kone pasišokinėdamas, patraukė „Maskvos“ baro link. 

"Baras buvo tuščias, kaip vakar, tačiau Ronis nudžiugo pamatęs, 
kad jo naujasis draugas Borisas buvo įsitaisęs bene ant tos pačios 
sėdynės, kur sėdėjo ir jų pažinties metu, su cigarete vienoje rankoje 
ir prie ausies prispaustu mobiliuoju telefonu kitoje, o priešais jį sto- 
vėjo pusiau nugertas degtinės butelis. Kitokie buvo tik jo marškinėliai 
— rožiniai, su užrašu „Genesis World Tour“. 

Šiandien dirbo tas pats mažius padavėjas, kuris dabar šluostė 
indus. Draugišku galvos linktelėjimu jis parodė, kad atpažino baro 
lankytoją. | 

— Tu grįžai, — pratarė jis laužyta anglų kalba. — Maniau, gal tu 
išvykęs padėti. 

Mostelėjęs į televizoriaus ekraną, barmenas tęsė: 

— Jiems reikia savanoriai. Jiems reikia žmonės padėti iškasti kū- 
nus. Aš galvojau, galbūt išvykai tai daryti. 

— Galbūt, — atsakė Ronis. — Galbūt ir nuvyksiu. 


PETER JAMES * MIRUSIOJO PĖDSAKAIS 237 


Jis užsiropštė ant baro sėdynės, šalia savo draugo, laukdamas, kol 
pastarasis baigs kalbėti telefonu, — sprendžiant iš jo kalbos manieros, 
tai galėjo būti dalykinis pokalbis, — paskui paplojo jam per petį. 

— Sveikutis, Borisai, kaip einasi? 

Draugo atsakomasis pliaukštelėjimas buvo ne tik skambus, bet ir 
toks stiprus, kad galėjai pamanyti, jog jis sukrėtė Ronio vidurius. 

— O, mano draugas! Kaip tau sekasi? Ar vakar radai kur pernak- 
voti? Na, kaip? Patiko? 

— Puiku, — Ronis pasilenkė į priekį ir pasikasė labiausiai niež- 
tintį įkandimą ant kulkšnies. — Baisiai puiku. Dėkoju tau. 

— Tai gerai. Dėl savo draugo iš Kanados aš viską padarysiu. 

Barmenas, netaręs nė žodžio, atnešė stiklelį, o Borisas akimirks- 
niu pripildė jį iki pat briaunos. 

Rafinuotai laikydamas stiklelį smiliumi ir nykščiu, Ronis kilste- 
lėjo prie lūpų. 

— Carpe diem! — pasveikino jis bičiulį. 

Degtinė lengvai nuslinko gomuriu. Citrinų skonis jam iškart 
pasirodė malonus, netgi užkrečiamas. Antras gurkšnelis buvo dar 
malonesnis. 

Rusas įspėjamai pamojavo ranka Roniui tiesiai prieš akis, paskui 
pakėlė savo stiklelį, spoksodamas tiesiai Roniui į akis, o nuolaužos 
burnoje virto šypsena. 

— Prisimeni vakar? Ką tau, mano drauge, sakiau? 

— Ką gi? 

— Rusijoje, kai geri į kieno nors sveikatą, išgeri iki dugno. Viską. 
Štai taip! 

Borisas ištuštino stiklelį. 


Po dviejų valandų, kai bičiuliai jau buvo atskleidę vienas kitam 
aibę sukrečiančių savo biografijos faktų, Ronis knapsojo galva, vos 
besilaikydamas ant baro sėdynės. Borisas, sprendžiant iš jo pasakoji- 
mo, vertėsi įvairia įtartina veikla, pavyzdžiui, importavo žymių dizai- 
nerių kvepalų ir odekolonų klastotes, aprūpindavo rusų imigrantus 
žaliąja korta, taip pat tarpininkavo rusėms prostitutėms, norinčioms 
gauti darbą Amerikoje. Ne sąvadautojas, patikino jis Ronį. Ne, tikrai 

ne, nieko panašaus, Borisas galįs garantuoti visu šimtu procentu, kad 
jis ne suteneris. 

Staiga jis viena ranka apkabino Ronį ir pareiškė: 

— Suprantu, mano drauge, kad patekai į bėdą. Aš tau padėsiu! 
Dėl tavęs galiu padaryti viską! 

Ronis išsigando pamatęs, kad Borisas vėl pripildo stiklelius. Te- 
levizoriaus ekranas tai šmėkštelėdavo jo regėjimo lauke, tai iš jo pra- 
nykdavo. Ar jis galįs pasitikėti šiuo vyruku? Šiaip ar taip, bet jam teks 
kažkuo pasitikėti, o Borisas, kad ir ne itin blaiviai mąstant, nepanėšėjo 
į uolų moralės sergėtoją. 

— Atvirai kalbant, — tarė Ronis, — man reikėtų dar vienos pa- 
slaugos. 

Rusas sėdėjo įsmeigęs akis į televizoriaus ekraną, kuriame šiuo 
metu kalbėjo meras Džiulianis. 

— Savo bičiuliui kanadiečiui galiu padaryti bet kokią paslaugą. 
Taigi kuo galėčiau padėti? 

Ronis nusiėmė nuo galvos beisbolo kepuraitę, palinko į priekį ir 
prabilo vos girdimu balsu. 

— Gal pažįsti ką nors, kas galėtų padaryti naują pasą... ir vizą? 

Rusas nužvelgė jį rūsčiu žvilgsniu. 

„— Kas, tavo manymu, čia per vieta? Ambasada? Ne, žmogau, 
tai — paprasčiausias baras. Aišku? 

Toks ūmus draugo plykstelėjimas Ronį apstulbino, tačiau netru- 
kus rusas plačiai išsišiepė. 

— Sakai, pasą ir vizą. Žinoma. Nesijaudink. Suveiksiu viską, ko 
tik panorėsi. Reikia paso su viza? Jokių problemų. Turiu bičiulį, kuris 
sutvarkys šį reikalą. Jis gali tau suorganizuoti absoliučiai viską. Tikiuo- 
Si, jau turi pinigų“ 

— Kiek tai kainuos? 

— Priklausys nuo to, kaip sunku bus padaryti vizą. Pasakysiu tau 
jo vardą. O kas dėl manęs, tai man nereikia nieko. Okei? 

— Tu labai malonus. 

Rusas pakėlė stiklelį. 

— Carpe diem! 

— Carpe diem! — atsakė Ronis. 

Likusi popietė visiškai paskendo migloje. 

69 
2007-ųjų spalis 


Ebė, netardama nė žodžio, įdėmiai žiūrėjo pro pilko nuomojamo 
„Ford Focus“ priekinį stiklą. Ji negalėjo nė pagalvoti, kad jos košmaras 
gali būti dar baisesnis, deja, būtent tokia linkme viskas ir pakrypo. 

Automobiliui skriejant Braitono aplinkkeliu A27, jiems iš dešinės 
buvo Pečemas, iš kairės bangavo kalvotas užmiestis, o virš jų plytėjo 
giedras dangus. Štai ir laisvė, galvojo Ebė, nors iš tikrųjų tebebuvo ka- 
linė, tiesa, jau nesurišta, su džinsinėmis kelnėmis, megztiniu, multino 
švarkeliu ir sportiniais bateliais. Žolė po ką tik prašniokštusio stipraus 
lietaus atrodė vešli ir žalia, ir jei ne automobilio šildytuvo, pučiančio 
šiltą orą, dūzgimas, galėjai pamanyti, kad dabar pats vidurvasaris, juo- 
lab kad ir dangus buvo vaiskus it vasarą. Tačiau Ebės širdyje tvyrojo 
rūsti Žiema. 

Tam, kad galėtų įrašyti jos telefoninį pokalbį, jis turėjo įtaisyti 
pasiklausymo įrenginį jos motinos telefone, galvojo ji. 

Šalia įsitaisęs Rikis vairavo piktai tylėdamas, stengdamasis nevir- 
šyti leidžiamo greičio, nes būti sustabdytam policijos reiškė pernelyg 
didelę riziką. Jis nesitvėrė pykčiu jau ištisus du mėnesius. Slidus kelias 
priekyje kilo aukštyn. Rikis žinojo kelią, mat šįryt juo jau važiavo. Ebė 
nėjančias švieseles. 

Atsigėrusi šiek tiek vandens ir suvalgiusi storą duonos riekę bei 
bananą, ji jautėsi panašesnė į žmogų, o ir galva dirbo daug geriau, 
nepaisant kamuojančios baimės dėl motinos ir, žinoma, dėl savęs. 
Kaip Rikiui pavyko rasti jos motiną? Turbūt taip pat, kaip ir ją pa- 
čią, nesvarbu, kokie buvo paieškos metodai. Ebė dabar suko galvą, 
bandydama pati sau atsakyti įklausimą, ar nebuvo palikusi Melburne 
kokios nors informacijos apie save. Kaip, po galais, jis galėjo sužinoti 
jos adresą? Vadinasi, tai nebuvo labai sudėtinga, spėjo ji. Jis juk žinojo 
jos pavardę, o ji pati, galimas dalykas, kada nors buvo užsiminusi apie 
tai, kad jos našlė motina šiuo metu gyvena Istburne. Ar daug Dosonų 
Istburno telefonų knygoje? Matyt, ne tiek jau ir daug. O juolab kai tuo 
specialiai domisi ryžtingai nusiteikęs žmogus. 

Jis į klausimus neatsakinėjo. 

Ebės motina buvo bejėgė moteris. Beveik suparalyžiuota daugi- 
nės sklerozės, ji dar bandė judėti, bet buvo akivaizdu, kad tuo guosis 
neilgai. Nors ji žūtbūt stengėsi išlikti nepriklausoma, fiziškai buvo vi- 
siškai bejėgė. Kūdikis, ir tas būtų ją įveikęs, todėl ji nebūtų galėjusi pa- 
sipriešinti jokiam įsibrovėliui, tačiau signalinio mygtuko kategoriškai 
atsisakė. Ebė žinojo, kad retsykiais akį jos pusėn užmesdavo kaimynė, 
be to, šeštadieniais vakarop sužaisti bingo užsukdavo bičiulis. O pa- 
prastai ji būdavo vieniša. 

Taigi Rikis dabar turi jos motinos adresą, ir Ebė, gerai žinodama 
jo sadistinius polinkius, dėl to labiausiai bijojo. Ji jautė, kad Rikis nepa- 
sitenkins vien susigrąžinimu to, kas jam priklauso; jis tikriausiai pano- 
rės padaryti ką nors bloga Ebei ir jos motinai. Iš jųdviejų pokalbių Aus- 
tralijoje, kurių metu ji atviraudavo siekdama įgyti jo pasitikėjimą, Rikis 
turėjo suprasti, kaip labai ji mylėjo savo motiną, kaip kankinosi dėl to, 
kad buvo ją apleidusi, kad nusitrenkė į kitą pasaulio kraštą kaip tik tuo 
metu, kai motinai jos labiausiai reikėjo. Jam būtų vienas malonumas 
sukelti skausmą Ebės motinai, žinant, kad dėl to kentės ir dukra. 

Automobilis artėjo prie nedidelės žiedinės sankryžos. Rikis pa- 
sirinko antrą išvažiavimą, ir netrukus jie jau leidosi nuo kalvos. Deši- 
nėje keletą mylių driekėsi laukai ir gyvenamųjų namų rajonai. Kairėje 
plytėjo Holingburio pramoninis rajonas — universalinės parduotu- 
vės, kontoromis virtę šešto dešimtmečio fabrikai ir sandėliai, taip pat 
šiuolaikiški pramoniniai pastatai. Viename iš jų — jį iš dalies užstojo 
ASDA prekybos centras — buvo įsikūrusi Sasekso kriminalinės po- 
licijos valdyba, bet Ebė to nežinojo. O jeigu ir būtų žinojusi, nebūtų. 
rizikavusi ieškoti joje prieglobsčio. Nesvarbu, kokiomis priemonėmis 
Rikis buvo užsidirbęs savo pinigus, ji juos pavogė. Ebė buvo pavogusi 
iš jo didelę sumą, tačiau tai, kad apvogtasis yra nusikaltėlis, nuo baus- 
mės neatleidžia. 

Maža to, jeigu jie sumanytų įduoti vienas kitą, abu liktų tuščio- 
mis rankomis. Jų padėtis buvo be išeities. Šiaip ar taip, ji suprato ir tai, 
kad jeigu grąžins jam viską, Rikis nematys priežasties palikti ją gyvą. 
Tačiau turės daugybę priežasčių — nužudyti. 

Ebė pamatė didžiulį pastatą su iškaba BRITŲ KNYGYNAI, paskui 
„Argus“ pastatą, „Matalan“ ženklą, o po akimirkos pravažiavo „Re- 
nault“ prekybos saloną. Kone pražiopsojęs posūkį, Rikis nusikeikė, 

staiga numynė stabdžio pedalą ir pasuko vairą. Sucypė padangos. 
Stačia nuokalne automobilis lėkė pernelyg greitai, bet netrukus Ri- 
kis buvo priverstas staiga sustoti, nes tik per plauką neįsirėžė į didelį 
smulkutės moters vairuojamą „Volvo“ sunkvežimį, išnirušį iš automo- 
bilių stovėjimo aikštelės, įrengtos priešais eilę parduotuvių. 

— Durna sukrušta karvė! — užbliovė Rikis, o ji tuo tarpu atsakė, 
paplekšnodama sau per galvą. 

Tą akimirką Ebė viltingai pamanė, kad jis iššoks iš fordo ir ims 
plūsti moterį. 

Tačiau volvo riaumodamas nuvažiavo keliu, ir jie toliau leidosi 
nuokalne pro automobilių stovėjimo aikštelę ir sandėlio užpakalinę 
pusę. Įvažiavę pro masyvius plieninius vartus su dideliais įspėja- 
maisiais ženklais ant abiejų stulpų, informuojančiais apie teritorijoje 
įrengtas stebėjimo kameras, įsuko į kiemą, kuriame stovėjo keletas 
šarvuotų inkasatorių automobilių ir sunkvežimių. Visos transpor- 
to priemonės buvo pažymėtos išskirtiniais skiriamaisiais ženklais 
— grandine apjuostu auksiniu skydu juodame fone ir užrašu PIETŲ 
DEPOZITO APSAUGA. 

Iš čia Rikis nuvairavo prie vienaaukščio, šiuolaikiškai atrodančio 
pastato mažais, prapjovas primenančiais langeliais, kurie padėjo su- 
kurti tvirtovės įvaizdį. Tiesą sakant, tai ir buvo tvirtovė. 

Rikis pastatė fordą teritorijoje, pažymėtoje užrašu LANKYTOJAMS, 

— Tik sumanyk kokį triuką, ir tavo motinai galas. Supratai, ką 
pasakiau? | 

Ji išsigandusi kimiai pratarė: 

— Taip. 

Ebė be perstojo galvojo. Kūrė veiksmų planą. Mėgino įsivaizduoti 
situaciją keliomis minutėmis į priekį. Visomis išgalėmis stengėsi mąs- 
tyti blaiviai ir vis sau kartojo, kad ji stipri. 

Kol ji turi tai, ko jam reikia, Rikis bus nusiteikęs derėtis. Kad ir 
kaip jis siautėtų, galiausiai bus priverstas eiti į derybas. Štai kodėl ji te- 
bebuvo gyva ir net nesužeista, dėl to nekilo jokios abejonės. Jei sėkmė 
neapleis, dėl tos pačios priežasties gyva bus ir jos motina. Ebė vylėsi. 

Ji buvo sugalvojusi planą, tik nebuvo jo detaliai apsvarsčiusi, to- 
dėl išlipdama iš automobilio pajuto, kad mintys galvoje krinka. Ebei 

atrodė, kad ji virsta drebučių mase, pakrikusių nervų sankaupa, ir 
vieną akimirką turėjo net įsitverti automobilio stogo, nes buvo kone 
tikra, kad tuoj pat pargrius. 

Po poros minučių, kai Ebė pasijuto truputį geriau, Rikis paėmė ją 
už rankos, ir jiedu nuėjo įėjimo link, nelyginant eilinė pora, ketinanti 
padėti į banką pinigus arba, priešingai, pasiimti santaupas, arba pa- 
prasčiausiai norėdama patikrinti, kaip saugomas jų šeimos sidabras. 
Tačiau, įkypai į jį dirstelėjusi pastėrusiomis akimis, Ebė tą pačią aki- 
mirką pasibaisėjo, negalėdama suvokti, kaip ji galėjo būti tokia kvaila 
ir iškrėsti jam šią šunybę. 

Ji paspaudė vidaus telefono skambutį, įrengtą tiesiai po dviem 
vaizdo stebėjimo kameromis, stebinčiomis kiekvieną klientą, ir pasakė 
savo vardą ir pavardę. Po kelių sekundžių durys prasivėrė, ir jiedu pro 
dvejas apsaugines duris pateko į asketišką fojė, kuri atrodė tartum iš- 
kalta iš granito. 

Už durų juos pasitiko du augaloti apsaugininkai rimtais veidais, 
dar du buvo įsitaisę prie langelio, už stiklinės pertvaros. Ebė nuėjo prie 
vieno iš apsaugininkų ir kreipdamasi į jį ūmai pagalvojo, gal kokiu 
nors būdu duoti jam ženklą, kad ji pateko į bėdą, bet tučtuojau persi- 
galvojo. 

— Katerina Dženings, — pratarė virpančiu balsu. — Norėčiau 
patekti prie savo seifo. 

Darbuotojas pro pertvaros apačią prakišo registracijos žurnalą. 

— Prašau, užpildykite. Ar abu norėsite įeiti į vidų? 

— Taip. 

— Tuomet prašyčiau užsiregistruoti abu. 

Ebė užrašė savo vardą, pavardę, datą ir laiką, paskui perdavė 
žurnalą Rikiui, kuris padarė tą patį. Jam baigus, Ebė grąžino žurnalą, 
pakišdama jį po stikline pertvara, ir apsaugininkas įvedė duomenis 
į kompiuterį. Netrukus jis pro langelį ištiesė prisegamas prie atvarto 
laminuotas korteles su jose atspausdintomis pavardėmis. 

— Žinote, kaip elgtis? — pasiteiravo jis Ebės. 

Ji linktelėjo ir nuėjo prie apsauginių durų, esančių į dešinę nuo 
registracijos langelio. Tada prikišo dešinę akį prie biometrinio akies 
rainelės skaitytuvo ir spustelėjo žalią mygtuką. 

Netrukus spragtelėjo spyna. Ji atidarė sunkias duris, palaikė jas, 
praleisdama Rikį, o paskui įėjo pati. Jiedu atsidūrė prie žemyn vedan- 
čių cementinių laiptų. Priekyje einanti Ebė girdėjo, kaip kaukši paskui 
ją sekantis Rikis. Apačioje buvo įrengtos masyvios plieninės durys su 
dar vienu biometriniu skaitytuvu. Ji vėl prikišo dešinę akį ir vėl spus- 
telėjo žalią mygtuką. Garsiai spragtelėjo, ir ji atidarė duris. 

Jiedu pateko į ilgą, siaurą ir šaltą saugyklą. Tai buvo maždaug 
šimto pėdų ilgio ir dvidešimties pėdų pločio patalpa, iš abiejų pusių ir 
tolimajame jos gale nuo apačios iki viršaus pilna skaičiais sužymėtų 
plieninių seifų. 

Seifai dešinėje buvo šešių colių gylio, kairėje — dviejų pėdų gylio, 
o įrengtieji saugyklos gale — šešių pėdų aukščio. Ebė vėl, kaip ir tada, 
kai buvojo čia pastarąjį kartą, svarstė, kas galėtų būti šiose didelėse 
plieninėse spintose, kokie lobiai, įgyti teisėtai ar neteisėtai, saugomi už 
šių užrakintų durų. 

Rankoje spausdamas raktą, Rikis godžiu žvilgsniu skaitė nume- 
rius ant seifų. 

— Keturi du šeši? — pasiteiravo jis. 

Ebė parodė į patį galą kairėje eilėje ir žiūrėjo, kaip jis beveik pa- 
knopstomis įveikia likusius kelis jardus. 

Galiausiai Rikis įkišo ploną, plokščią raktą į vertikalią prapjovą ir 
jį nedrąsiai pasuko. Jis jautė, kaip lengvai sukasi gerai suteptos spynos 
kumštelis. Pasuko raktą per vieną pilną apsisukimą, klausydamas, kaip 
paeiliui tyliai spragsi piršteliai. Spynas jis visada mėgo ir suprato, kaip 
dauguma jų veikia. Truktelėjo raktą, bet durys neatsidarė. Tai reiškia, 
kad viduje yra sudėtingesnis mechanizmas, nei jis įsivaizdavo, todėl 
pasuko raktą dar sykį per pilną pasisukimą, jausdamas, kaip juda dar 
daugiau pirštelių. Rikis vėl truktelėjo. | 

Šįkart sunkios metalinės durys atsivėrė, ir jis įsmeigė žvilgsnį į 
vidų. Didžiausiai jo nuostabai, seifas buvo tuščias. 

Plūsdamas Ebę, Rikis atsigręžė atgal. Jo keiksmai aidėjo tuščioje 
patalpoje. 

70 
2007-ųjų spalis 


Ebė metėsi bėgti. Gyvendama Melburne ji bėgiodavo beveik 
kiekvieną rytą ir dabar, nors porą pastarųjų mėnesių mankštinosi tik 
minimaliai, buvo išlaikiusi dar ganėtinai neblogą formą. 

Ji skuodė, kiek tik kojos neša, nesidairydama atgal, perbėgo „Pie- 
tų depozito apsaugos“ automobilių stovėjimo aikštelę, pro automobi- 
lius ir sunkvežimius, paskui išlėkė pro vartus ir nukūrė įkalne aukštyn. 
Tik tuomet, pasiekusi krūmynus, skiriančius automobilių aikštę nuo 
parduotuvių, prieš pasukdama į dešinę, dirstelėjo per petį atgal. 

Rikis dar nepasirodė. 

Prasibrovusi pro krūmus Ebė tik per plauką neatsidūrė po mini- 
veno, vairuojamo moters susirūpinusiu veidu, ratais, kai strimgalviais 
movė automobilių stovėjimo aikštelės perėjimais link pagrindinio įėji- 
mo į MFI parduotuvę. Pribėgusi prie pastato sustojo ir atsigręžė atgal. 

Rikio vis dar nesimatė. 

Ebė įpuolė į patalpą, kurioje jautėsi stiprus specifinis naujų baldų 
kvapas, ir nukiceno tolyn, laviruodama tarp pirkėjų, demonstravimo 
salėje apžiūrinėjančių biuro, svetainės ir miegamojo baldus. Galiausiai 
atsidūrė beveik pačiame parduotuvės gale, vonios kambario skyriuje. 
Aplink ją buvo vien dušo kabinos. Dešinėje išvydo didelę prašmatnią 
kabiną. 

Ji vėl atsigręžė atgal. Rikio nesimatė. 

Krūtinėje, it būtų nutrūkusi, blaškėsi širdis. Ebė rankoje tebelaikė 
plastikinę „Pietų depozito apsaugos“ kliento tapatybės kortelę. Rikis 
neleido jai pasiimti rankinės, vis dėlto ji sugebėjo užsikišti už kelnių 
mobilųjį telefoną, truputį grynųjų ir kreditinę kortelę, taip pat ir raktą 
nuo motinos buto. Telefoną ji buvo išjungusi, kad tik šis nesuskam- 
bėtų, nors galimybė, kad taip nutiks, buvo lygi viena iš milijono. Ebė 
išsitraukė telefoną ir jį įjungė. Vos tik jis ėmė veikti, surinko motinos 
numerį. 

Niekas neatsiliepė. Ji daugybę mėnesių maldavo mamą, kad ši 
užsisakytų balso pašto paslaugą, tačiau nesėkmingai. Po daugybės sig- 
nalų pasigirdo monotoniškas zvimbimas. Ebė pabandė dar sykį. 

Vienoje iš dušo kabinų, prie jos sienos, buvo užlenktas medinis 
suoliukas. Ji įėjo į vidų, atlenkė suoliuką ir atsisėdo, laikydama prie 
ausies telefoną bei klausydamasi vienodais intervalais besikartojančio 
signalo. Ir galvojo, galvojo. 

Ebę apėmė visiška panika. 

Vilkinimo taktika, kurios iki šiol laikėsi, toliau nebetiko. Tolesnių 
veiksmų Ebė nebuvo apsvarsčiusi. O šiuo metu ji tuo labiau nepajė- 
gė aiškiai mąstyti. Beliko tik įjungti autopilotą ir priimti sprendimus 
spontaniškai. 

Rikis grasino susidoroti su jos motina, ligota, senyvo amžiaus 
moterimi. Vienintelis Ebės pranašumas buvo tas, kad pinigai, kuriuos 
Rikis desperatiškai siekė atsiimti, buvo pas ją. Ji turėjo vis iš naujo sau 
priminti, kad jos rankose — svarbiausias koziris. 

Tegul Rikis smarkauja sau kiek tik jam patinka. 

Aš turiu tai, kas jam svarbiau už viską. 

Išskyrus... 

Ji užsidengė veidą rankomis. Išskyrus, kad ji bando derėtis ne su 
normaliu, vienu iš daugelio, žmogumi. Rikis labiau panėšėjo į mašiną. 

Ebė kone pašoko, kai šalia netikėtai pasigirdo balsas: 

— Ar nieko nenutiko? Gal galėčiau, miela ponia, jums padėti? 

Prie dušo kabinos durų stovėjo jaunas konsultantas, vilkįs kos- 
tiumą, su kaklaraiščiu, o jo švarko atlape įsegtas ženklelis bylojo, kad 
jo vardas — Džeisonas. 

— Aš... aš... 

Vaikino veidas atrodė labai malonus, ir Ebė staiga vos nepuolė į 
ašaras. Susitvardžiusi ėmė karštligiškai mąstyti, mintyse pradėjo ryš- 
kėti plano kontūrai, o tada, stengdamasi tarti žodžius kuo silpnesniu 
balsu, prabilo: 

— Jaučiuosi nelabai gerai. Ar negalėtų kas nors man iškviesti 
taksi? 

O ar nebūtų geriau greitoji pagalba? 

Ebė papurtė galvą. 

— Ne, ačiū. Taksi. Grįžusi namo pasijusiu geriau. Man reikia pa- 
prasčiausiai prigulti. 

— Pas mus yra personalo poilsio kambarys, — užjaučiamu balsu 
paaiškino vaikinas. — Gal norėtumėte ten? 

— Taip, ačiū. Labai ačiū. 

Atsargiai dairydamasi, ar kur nors nepastebės Rikio, ji nuse- 
kė paskui jaunuolį pro šonines duris į nedidelį valgomąjį, kuriame 
prie sienos buvo išrikiuota eilė kėdžių ir žemas staliukas priešais jas, 
reikmenys, paruošti arbatai ir kavai, nedidelis šaldytuvas ir sausainių 
dėžutė. 

— Gal galėčiau ko nors pasiūlyti? — pasiteiravo parduotuvės 
konsultantas. — Gal vandens? 

— Vandens, — sutiko ji, linktelėdama galva. 

— Iškviesiu jums taksi, paskui atnešiu vandens. 

— Gal čia yra koks šalutinis įvažiavimas? Aš... aš nesu tikra, kad 
galėsiu pereiti per visą parduotuvę. 

Paslaugusis vaikinas parodė į duris, kurių Ebė nebuvo pastebėju- 
si, virš jų švietė raidės AVARINIS IŠĖJIMAS. 

— Durys personalui, — paaiškino. — Paprašysiu, kad privažiuo- 
tų prie šių. 

— Jūs labai malonus. 


Po dešimties minučių pasirodęs Džeisonas pranešė, kad taksi jau 
atvažiavo. Ebė baigė gerti vandenį, paskui, vaidindama ligotą moterį, 
lėtai išėjo pro duris ir įsiropštė ant žalsvai melsva ir balta spalva dažy- | 
to taksi automobilio galinės šėdynės, vėl dėkodama jaunajam konsul- 
tantui už jo gerumą. 

Taksistas, pagyvenęs vyriškis su baltų plaukų kupeta ant galvos, 
uždarė savo keleivės dureles. 

Ebė pirmiausia pasakė jam savo motinos namų Istburne adresą, 
paskui susmuko automobilio sėdynėje taip, kad galėtų stebėti aplinką, 
o pati liktų nematoma iš lauko, galiausiai prisidengė galvą, užsitrauk- 
dama aukštyn švarką. 

— Norėtumėte, kad labiau pašildyčiau? — paklausė vairuotojas. 

— Ačiū, nereikia, — atsakė ji. 

Pravažiuojant pro automobilių stovėjimo aikštelę, Ebė įdėmiai 

dairėsi, ar nepastebės kur nors Rikio arba jo išsinuomoto fordo. Ta- 
čiau jų niekur nesimatė. Tik paskui, įkalnės viršuje, taksi privažiavus 
sankryžą su pagrindiniu keliu, ji išvydo automobilį. Vairuotojo durelės 
buvo atidarytos, o šalia stovėjo į visas puses besidairantis Rikis. Jo vei- 
das, pridengtas beisbolo kepuraite, buvo iškreiptas įsiūčio. 

Ebė susigūžė taip, kad galva būtų Žemiau šoninio stiklo, paskui ją 
visiškai apsigaubė švarku. Tik tuomet, kai taksi kalvos viršuje pasuko į 
dešinę, ji atsitiesė pasižiūrėti pro automobilio galinį stiklą. Rikis dairė- 
si į kitą pusę nuo jos, akimis tirdamas automobilių aikštelę. 

— Prašau, važiuokite kiek tik galite greičiau, — paprašė ji. — Aš 
jums dosniai atsilyginsiu. 

— Pasistengsiu, — atsakė vairuotojas. 

Ebė išgirdo per radijo imtuvą grojant klasikinę muziką. Ji atpa- 
žino kūrinį: Verdžio „Vergų choras“. Ironiška, bet tai buvo jos motinos 
viena mėgstamiausių melodijų. Keistas sutapimas. O gal tai ženklas? 

Ji visada tikėjo pranašingais ženklais. Tėvų religiniai įsitikinimai 
jai buvo nė motais, tačiau prietarai — kas kita. Argi ne keista, kad kaip 
tik dabar groja šią melodiją? 

— Graži muzika, — tarė ji. 

— Galiu prisukti garsą. 

— Ne, prašau, pagarsinkite. 

Vairuotojas įvykdė jos prašymą. 

Ebė vėl pabandė prisiskambinti motinai. Mažne kartu su skam- 
binimo signalu pasigirdo įkyrus įeinančio skambučio pypsėjimas. Jai 
skambinti galėjo tik vienas iš dviejų žmonių. Ekrane pasirodė užrašas 
„Nežinomas numeris“. 

Ji dvejojo. Stengėsi galvoti blaiviai. Ar tai galėtų būti jos motina? 
Nelabai tikėtina, tačiau... 

Tačiau... 

Ebė vis dar dvejojo. Galiausiai atsiliepė. 

— Puiku, kale, labai juokinga! Kur tu? 

Ji baigė pokalbį. Krėtė drebulys. Vėl pajuto maudimą paširdžiuose. 

Telefonas vėl suskambo. Tas pats „Nežinomas numeris“. Ji pa- 
spaudė „Atmesti“. 

Ir dar kartą. 

Paskui supratusi, kad galėtų pasielgti kur kas gudriau, ėmė laukti, 
kada jis vėl paskambins. 
Telefonas tylėjo. 


71 
2001-ųjų rugsėjo tryliktoji 


Ronis savo gyvenime dar nebuvo matęs nieko panašaus į tą 
klaikų reginį, kurį išvydo, iš metro stoties pasiekęs Pasaulio prekybos 
centro prieigas. Jis manė galįs įsivaizduoti, kas jo ten laukia, pagal 
antradienį savo akimis, o vėliau televizoriaus ekrane matytus vaizdus, 
tačiau dabartinis patyrimas, sukrėtė iki gyvo kaulo. 

Buvo tik po vidurdienio. Pagirios po vakarykščių išgertuvių 
su Borisu nesiliovė kamavusios, o nuo ore tvyrančių dulkių pykino. 
Smarvė buvo tokia pat šlykšti, kokią jis užuodė du pastaruosius rytus 
Brukline, tik gerokai stipresnė. Gatve iš lėto slinko greitosios pagalbos 
ir kariniai automobiliai. Tolumoje kaukė sirena, o virš galvos nesiliovė 
kakofonija, sklindanti nuo sraigtasparnių, pakibusių bemaž per pėdą 
nuo Ronį supančių dangoraižių viršaus. 

Tiesa, laikas, kurį jis investavo į savo naują geriausią draugą, ne- 
nuėjo perniek. Šis vyrukas jam vis labiau panėšėjo į visų galų meistrą. 
Dokumentų klastotojas, kurį rekomendavo Borisas, gyveno vos už 
dešimties minučių nuo jo naujojo būsto. Ronis tikėjosi pateksiąs į 
niūrią patalpą kur nors atokioje gatvelėje, o ten išvysiąs senuką susi- 
raukšlėjusiu veidu, rašaluotais pirštais, su okuliaru. Tačiau įėjęs į mo- 
dernizuotą daugiaaukštį pastatą jis pateko į madingai įrengtą biurą, 
kuriame rado dailios išvaizdos, prabangiais drabužiais vilkintį ir labai 
malonų rusą — jam galėjai duoti ne daugiau kaip trisdešimt, — pa- 
našų į bankininką arba advokatą. 

Už penkis tūkstančius dolerių — pusę nurodytos sumos Ronis 
sumokėjo iš anksto — šis žmogus jam pažadėjo parūpinti reikalingus 
pasą ir vizą. Vadinasi, Roniui liko apie trys tūkstančiai grynaisiais. 
Apdairiai elgiantis, jų turėtų kuriam laikui pakakti. Jei pasiseks, pašto 
ženklų rinka netrukus turėtų atsigauti, nors šiandien pasaulio fondų 
biržose, anot rytinių naujienų, akcijų vertė smarkiai krito. 

Tačiau visa tai buvo niekai, palyginti su turtais, kuriuos jis ketino 
įgyti, žinoma, jei tik pavyks įgyvendinti numatytą planą. 

Priekyje, visai netoli nuo jo, buvo įrengtas kelio užkardas, kuris 
dabar buvo pakeltas, kad galėtų pravažiuoti transporto priemonių 
kolona. Prie jo budėję du jauni kareivėliai atsigręžė kaip tik Ronio 
pusėn. Abu vilkėjo dulkėtas kariškas uniformas, ant galvų buvo už- 
simaukšlinę šalmus, rankose laikė automatus, o išvaizda atrodė tokia 
karinga, sakytum jie tik ir dairėsi sau taikinio ką tik prasidėjusiame 
kare prieš terorizmą. 

Čia pat spietėsi didokas būrys žmonių, greičiausiai turistų, tarp 
kurių buvo matyti ir grupė japonų paauglių, įdėmiai besidairančių ap- 
link ir fotografuojančių beveik viską — dulkėmis padengtus parduo- 
tuvių fasadus ir kulkšnis siekiantį popieriaus lapų bei pelenų sluoksnį 
gatvėje. Atrodė, kad pilkų dulkių dabar buvo daugiau nei antradienį, 
tik vaiduoklius primenantys siluetai buvo mažiau pilki. Šiandien jie 
jau panėšėjo į žmones. Apstulbusius žmones. 

Tarp žmonių laviravo moteris, iš pažiūros bebaigianti ketvirtą 
dešimtį, susivėlusiais plaukais, su chalatu ir šliurėmis. Jos skruostais 
sruvo ašarų upeliai, o rankose laikė aukšto, dailaus vyro su marškiniais 
ir kaklaraiščiu nuotrauką; ji ėjo netardama nė žodžio, tik dairydamasi 
į kiekvieną sutiktąjį, sakytum nebyliai maldaudama, kad kas nors jai 
staiga linktelėtų, atpažinęs nuotraukoje esantį vyrą. Taip, aš pamenu šį 
vyruką, aš mačiau jį, jis buvo gyvas ir sveikas, skubėjo... 

Prieš susidurdamas su kariais Ronis į kairę nuo savęs išvydo lai- 
kiną tvorą su prie jos priklijuotomis keliomis dešimtimis nuotraukų. 
Daugumoje jų užfiksuoti žmonių veidai stambiu planu, kelios užkli- 
juotos ant fono su valstybės vėliava. Siekiant jas apsaugoti nuo lietaus, 
nuotraukos buvo apdengtos permatomu celofanu, prie kiekvienos jų 
užrašyti vardas ir pavardė, taip pat trumpas tekstas, dažniausiai: GAL 
MATĖTE ŠĮ ŽMOGŲ? 

— Atleiskite, sere, toliau eiti negalima, — kareivio balsas nu- 
skambėjo mandagiai, tačiau tvirtai. 

— Atvykau norėdamas padėti gelbėjimo darbuose, — paaiškino 
Ronis, stengdamasis kalbėti amerikietiška tarme. — Girdėjau, kad rei- 
kalingi savanoriai. 

mis dirstelėjo į jų šautuvus ir pridūrė: 

— Mano šeima... antradienį Pietiniame bokšte. 

— Suprantu, drauguži. Tokių kaip tu Niujorke dabar daugybė, — 
atsakė amžiumi vyresnis kareivis, kurio veide pasirodžiusi šypsena 
reiškė kartu bejėgiškumą ir solidarumą. 

Pro užkardą pravažiavo ekskavatorius, o netrukus jam iš paskos 
nudardėjo buldozeris. 

— Pasuk į kairę, pirmas posūkis, ir išvysi daug palapinių. Ten 
gausi aprangą, darbui reikalingas priemones, ten ir paaiškins, ką dary- 
ti. Sėkmės! — tarė antrasis kareivis, rodydamas pirštu. 

— Supratau, — atsakė Ronis. — Sėkmės ir jums. 

Pralindęs pro užtvarą, jis paėjo vos keletą žingsnių, ir jam prieš 
akis atsivėrė nusiaubtos vietovės vaizdas. Jis priminė nuotraukose ma- 
tytus Hirosimos, kai ant jos buvo numesta atominė bomba, vaizdus. 

Ronis pasuko į kairę, nebūdamas tikras, ar eina teisinga krypti- 
mi, tačiau vis tiek traukė tolyn. Netrukus jis priešais išvydo Hadsoną, 
o dešinėje nuo upės, didelės sugriautos teritorijos pakraštyje, pamatė 
laikiną stovyklavietę iš prekystalių ir palapinių. 

Jis praėjo pro apvirtusį SUV automobilį. Netoliese ant žemės 
gulėjo sudriskusi ugniagesio striukė, pilka, dulkėta, su geltonomis 
juostomis. Viena nuplyšusi rankovė mėtėsi atskirai. Ant nuolaužų kau- 
burio sėdintis ugniagesys gelbėtojas dulkinais melsvais marškinėliais 
viena ranka buvo parėmęs galvą, kitoje laikė butelį su vandeniu, o jo 
išvaizda tarytum bylojo, kad jis daugiau nebeištvers. 

Sraigtasparnių triukšmui trumpam nutilus, Ronis išgirdo naujus 
garsus: keltuvo kauksmą, pjaustytuvų ir gręžtuvų inkštimą, buldozerių 
riaumojimą ir protarpiais nutrūkstantį mobiliųjų telefonų čiulbėjimą, 
aimanas ir spiegimą. Tą pačią akimirką išvydo Žmones, — daugelis 
jų vilkėjo uniformas, o galvas buvo pridengę statybininkų šalmais, 
— nelyginant skruzdėles eilėmis traukiančius į palapinių miestelį. Kiti 
rikiavosi prie prekystalių, kuriuos atstojo pastoliai. Čia Ronis užuodė 
ir kitokius kvapus — ant iešmo keptų viščiukų ir mėsainių. 

Apstulbęs jis ūmai irgi atsidūrė eilėje, vingiuojančioje pro vieną 
iš tokių prekystalių, kur kažkas jam įbruko butelį vandens. Prie kito 

prekystalio gavo kaukę veidui. Paskui Ronis įėjo į palapinę, kurioje 
rado besišypsantį ilgaplaukį vyruką, panašų į persenusį hipį; šis įteikė 
mėlyną statybininko šalmą, žibintą ir atsargines baterijas. 

Įgrūdęs savo beisbolo kepuraitę į kišenę, Ronis užsimovė ant 
veido kaukę, tada užsidėjo šalmą. Netrukus praėjo pro dar vieną pre- 
kystalį, kur atsisakė jam pasiūlytos kojinių poros, apatinių drabužių 
bei darbinių batų, ir traukė toliau. Dūlindamas „skruzdėlių“ voros 
uodegoje, jis praėjo pro pajuodusius pastato griaučius. Žaliu trakto- 
riumi, traukiančiu kažką panašaus į plastikinius maišus negyvėliams, 
nuriedėjo Niujorko policijos pareigūnas su šalmu ant galvos ir dulkėta 
melsva apsaugine liemene. 

Už apanglėjusio lapuočio Ronis pastebėjo virš karkaso danguje 
sklendžiantį paukštį. Viena masyvi statinio siena stovėjo pavojingai 
pakrypusi į šoną, nelyginant Pizos bokštas, langų stiklai buvo išdu- 
žę, nors patys rėmai kažkokiu būdu dar laikėsi, o keturiasdešimt ar 
penkiasdešimt aukštų, kuriuose už tų langų buvo įsikūrusios įstaigos, 
buvo sugriuvę. 

Jis klupiniavo per sudaužytų policijos automobilių stogus, per- 
lipo per pusiau sudegusio gaisrinio automobilio važiuoklę. Retkarčiais 
iš po nuolaužų tai vienur, tai kitur pasigirsdavo mobiliojo telefono 
skambutis. Griuvėsiuose karštligiškai rausėsi ir šūkavo mažomis gru- 
pėmis pasiskirstę žmonės. Aplinkui šmėkščiojo šunų dresuotojai su 
vokiečių aviganiais, niūfaundlendais, rotveileriais ir kitų, Roniui ne- 
žinomų, veislių šunimis, kurie ištempę pavadėlius be paliovos šniukš- 
tinėjo Žemę. 

Jis traukė pirmyn, praėjo pro smarkiai apdulkėjusią sukamąją 
kėdę su taip pat dulkinu moterišku švarkeliu, permestu per jos at- 
lošą. Nuo kėdės sėdynės buvo nukaręs aplink ją apsivyniojęs telefono 
ragelis su laidu. 

Ronis išvydo kažką blizgant. Atidžiau įsižiūrėjęs suprato, kad tai 
— vestuvinis žiedas. Netoli jo pastebėjo sudaužytą rankinį laikrodį. 
Grandine išsirikiavę žmonės traukė nuolaužas ir per rankas siuntė 
jas toliau. Jis pasitraukė į šalį, atidžiai stebėdamas, kas vyksta, ir ban- 
dydamas perprasti darbų metodiškumą. Galiausiai suprato, kad apie 
jokį metodiškumą negali būti nė minties. Tiesiog pakraščiuose stovėjo 

uniformomis vilkintys žmonės su dideliais juodais šiukšlių maišais 
rankose, į kuriuos žmonės krovė savo radinius. 

Ūmai sau po kojomis Ronis pastebėjo kažkokį daiktą, kurį iš pra- 
džių palaikė sumaitotu vaško dirbiniu. Netrukus, dideliam savo pasi- 
bjaurėjimui, suprato, kad tai niekas kitas kaip tik nutraukta žmogaus 
ranka. Pusryčiai sukilo kone iki gerklės. Nusigręžęs į kitą pusę Ronis 
gurkštelėjo vandens, jausdamas, kaip burnoje tirpsta sausos dulkės. 

Griuvėsių pakraštyje stovėjo ruda laikina tvora, ant kurios rau- 
donomis raidėmis buvo užrašyta: DIEVE, LAIMINK NIUJORKO UGNIA- 
GESIUS IR POLICIJĄ. 

Toje pusėje aplink aptvarą irgi klupinėjo Žmonės išvargusiais vei- 
dais, laikantys nuotraukas. Vyrai, moterys ir vaikai — tarp pastarųjų 
jis pastebėjo ir mažamečių — sukiojosi tarp įvairiomis uniformomis 
vilkinčių gelbėjimo tarnybų darbuotojų, kurie buvo su šalmais, kaukė- 
mis ir respiratoriais. 

Ronis praėjo pro sudegusį kryžių, stengdamasis išlaikyti pu- 
siausvyrą, kad nesukluptų ant judančių po kojomis nuolaužų. Paskui 
išvydo palinkusį keliamąjį kraną, primenantį negyvą tiranozaurą. Ne- 
toliese stovėjo du vyrai žaliais medicininiais drabužiais. Praėjo pro 
Niujorko policijos pareigūną su mėlynu šachtininko šalmu ir nuo 
diržo nukarusiu įrankiu, primenančiu alpinisto įrangą; šis elektriniu 
kampų šlifuokliu ardė nuolaužas. 

Iš po griuvėsių buvo kreivai išlindusi valstybinė vėliava, sakytum 
kažkas ką tik būtų nukariavęs šią teritoriją. 

Tvyrojo visiškas chaosas. Atrodė, kad veiksmai nekoordinuo- 
jami. 

Tiesiog idealu, pamanė Ronis. 

Žvilgtelėjo per petį atgal. Už jo driekėsi ilga, nesibaigianti žmo- 
nių-skruzdėlių eilė. Jis pasitraukė iš tako, praleisdamas juos, ir nuėjo 
tolyn, į kitą pusę. Tada vogčiomis, šiek tiek gailėdamas, numetė ant 
nuolaužų savo mobilųjį telefoną ir užlipo ant jo. Įmynęs jį į šiukšles, 
paėjėjo dar keletą žingsnių į priekį. Paskui ištraukė iš savo švarko ki- 
šenės piniginę, patikrino ją, išėmė iš jos dolerius ir susigrūdo juos į 
užpakalinę džinsų kišenę. 

Piniginėje paliko savo penkias kreditines korteles, Karališkojo 

automobilininkų klubo nario kortelę, Braitono ir Houvo automobilių 
klubo nario kortelę ir, neilgai pasvarstęs, vairuotojo licenciją. 

Nebūdamas tikras, ar galima šioje vietoje rūkyti, Ronis apdairiai 
įsikišo į burną cigaretę, išsitraukė žiebtuvėlį ir delnais apgaubė lieps- 
nelę. Tačiau, užuot prisidegęs cigaretę, ėmė svilinti piniginės kraštus. 
Netrukus ją taip pat numetė ant žemės ir užlipęs ant jos įmynė į ske- 
veldras. 

Po to prisidegė cigaretę ir su pasitenkinimu užsirūkė. Baigęs 
rūkyti pasilenkė ir ištraukė iš nuolaužų savo piniginę. Grįžęs keletą 
žingsnių atgal, pakėlė ir numestą mobilųjį telefoną. Galiausiai nu- 
žingsniavo prie laikinos radinių saugyklos. 

— Štai ką radau, — parodė jis. 

— Meskite į maišą. Vėliau jie visi bus apžiūrėti, — paaiškino ten 
stovinti Niurko policijos pareigūnė. 

— Pagal juos būtų galima nustatyti tapatybę, — užsiminė Ronis, 
norėdamas atkreipti dėmesį į savo radinius. 

— Dėl to mes čia ir esame, — patikino jį pareigūnė. — Nuo ant- 
radienio daug žmonių yra dingę be žinios. Daugybė žmonių. 

Ronis linktelėjo. 

— Taip. 

Tačiau po akimirkos, norėdamas būti visiškai garantuotas, pirštu 
parodė į maišą ir pasiteiravo: 

— O ar kas nors sudaro jų sąrašą? 

— Atspėjai. Visi radiniai bus surašyti, mielasis. Visi aliai vieno. 
Kiekvienas batelis, kiekviena diržo sagtis. Viską, ką tik rasi, prista- 
tyk čia. 

— Kažkur čionai turi būti kas nors iš mūsų artimųjų, — tęsė 
pareigūnė, ranka plačiai mostelėdama į priešais plytinčią nuniokotą 
teritoriją. — Velniai griebtų, nėra nė vieno šio miesto gyventojo, kuris 
čia nebūtų praradęs mylimo Žmogaus. 

Ronis dar kartą jai linktelėjo ir pasitraukė. Tai padaryti buvo ge- 
rokai paprasčiau nei jis tikėjosi. 

— Čia, — tarė Ebė. — Iškart už žibinto stulpo kairėje. 

Ji vėl dirstelėjo per petį pro galinį stiklą. Nesimatė nei Rikio au- 
tomobilio, nei jo paties. Kas žino, gal jis atvažiavo trumpesniu keliu, 
dingtelėjo jai. 

— Atsiprašau, ar negalėtumėte pravažiuoti pro šalį, pasukti į kai- 
rę ir apvažiuoti aplink kvartalą? 

Taksi vairuotojas patenkino jos pageidavimą. Tai buvo tykus gy- 
venamasis rajonas Istburno koledžo kaimynystėje. Ebė atidžiai stebėjo 
gatves ir jose stovinčius automobilius. Kadangi nei Rikio išsinuomoto 
automobilio, nei jo paties niekur nesimatė, jai it akmuo nuo širdies 
nukrito. 

Vairuotojas atvežė ją atgal į plačią raudonų plytų namų su ben- 
dromis sienomis gatvę, o jos gale stovėjo šiai vietovei visiškai nebū- 
dingas septinto dešimtmečio vienaaukštis daugiabutis namas, kuriame 
gyveno ir Ebės motina. Pastatytas ne itin kokybiškai ir keturiasdešimt 
metų čaižomas sūrių Lamanšo vėjų, savo išvaizda jis labai badė akis. 

Vairuotojas sustojo tiesiai ant kelio, šalia stovinčio seno volvo. 
Skaitiklis rodė trisdešimt keturis svarus. Ebė padavė jam du bankno- 
tus po dvidešimt. 

— Man reikės jūsų pagalbos, — kreipėsi ji. — Duodu jums tiek 
todėl, kad žinotumėte, jog neketinu pasprukti. Grąžos man nereikia, 
norėčiau, kad paliktumėte skaitiklį veikiantį. 
lėjo sau per petį, bet vis tiek nesijautė tikra. 

— Aš dabar nueisiu į šį pastatą. Jei per penkias minutes nesugrįž- 
čiau atgal, — taip, tiksliai per penkias minutes, — prašau, paskambinki- 
te 999 ir iškvieskite policiją. Pasakykite, kad mane užpuolė. 

— Gal norėtumėte, kad eičiau kartu su jumis? 

— Ne, viskas gerai, ačiū. 

— Problemos su vaikinu? O gal vyras? 

— Taip, — Ebė atidarė dureles ir išlipo, nenuleisdama akių 
nuo gatvės. — Duosiu jums savo mobilaus telefono numerį. Jei pa- 
matytumėte pilką „Ford Focus“, ketverių durų, dailios formos, o prie 

vairo — vyruką su beisbolo kepuraite ant galvos, nedelsdamas man 
paskambinkite. 

Ieškodamas rašiklio taksistas užtruko keletą skausmingai ilgų 
akimirkų, o radęs, taip lėtai, kaip ji dar niekuomet nebuvo mačiusi, 
ėmė rašyti skaičius. 

Vos tik jis baigė, Ebė nuskuodė prie įėjimo į namą, atrakino duris 
ir atsidūrė bendro koridoriaus prieblandoje. Vėl čia sugrįžusi ji pasi- 
juto keistai — atrodė, kad niekas nepasikeitę. Linoleumas, kuris atrodė 
taip, tarytum būtų išklotas vos tik pastačius namą, kaip įprastai buvo 
nepriekaištingai švarus; tos pačios metalinės pašto dėžutės, prigrūstos 
sakytum tų pačių, kaip ir kadaise, iš kai kurių jų kyšančių picerijos, 
kinų, tailandiečių ir indų konditerijos parduotuvių reklaminių lanks- 
tinukų. Buvo juntamas stiprus lako ir virtų daržovių kvapas. 

Patikrino motinos pašto dėžutę, ar joje nieko nėra, ir, savo nusi- 
vylimui, išvydo keletą laiškų, įspraustų taip, tarytum joje daugiau ne- 
būtų vietos. Vienas laiškas, gerokai išsikišęs, buvo televizijos paslaugų 
teikėjo priminimas atnaujinti sutartį. 

Jos motinai paštas buvo bene svarbiausias dienos įvykis. Buvo 
aistringa įvairių konkursų mėgėja, todėl prenumeravo daugybę žurna- 
lų, kuriuose jie buvo skelbiami, ir dažnai juos laimėdavo. Ebė vaikys- 
tėje ne kartą vaišinosi motinos laimėtais prizais ir netgi yra važiavusi į 
keliones, o pusė iš motinos dabar turimų daiktų buvo taip pat laimėti 
konkursuose. 

Kodėl ji dar nepasiėmė savo korespondencijos? 

Atrodė, nedaug betrūksta, kad širdis iššoktų lauk, ir Ebė nusku- 
bėjo koridoriumi į patį galą, kur buvo jos motinos buto durys. Kažkur 
viršuje buvo girdėti televizoriaus garsas. Pabeldė į duris ir tuojau pat, 
nelaukdama, kol kas atsilieps, išsiėmė raktą ir atrakino spyną. 

— Labas, mamyte! 

Ebė išgirdo balsus. Orų prognozė. 

— Mama! — šįsyk ji šūktelėjo garsiau. 

O, Dieve, kaip keistai ji jautėsi. Buvo praėję dveji metai. Ebė 
puikiai suprato, kaip apstulbs motina, tačiau tai jai dabar mažiausiai 
rūpėjo. 

— Ebe? — mamos balsas išdavė didžiulę nuostabą. 

Dukra puolė per siaurą prieškambarį į svetainę, vos užuosdama 

drėgmės ir prakaito kvapą. Motina, laiba it žarsteklis, sėdėjo ant sofos, 
jos plaukai atrodė dar labiau nutįsę ir žili nei anksčiau, buvo apsiren- 
gusi gėlėtą chalatą ir apsiavusi bumbulais puoštas šlepetes. Ant kelių 
motina laikė siūbuojantį rožės formos padėklą, kurį Ebė prisiminė dar 
iš vaikystės. Ant padėklo stovėjo atidaryta ryžių skardinė. 

Ant kilimu išklotų grindų aplink mėtėsi iš laikraščių ir Žurnalų 
išplėšti puslapiai su užduotimis, o plačiaekraniame „Sony“ televizo- 
riuje dabar rodė vidudienio orų prognozę. Mamos laimėtas televizo- 
rius buvo negrabiai užkeltas ant metalinio gėrimų vežimėlio, kurį ji 
irgi laimėjo viename iš konkursų. 

Padėklas nukrito ant grindų. Motina atrodė taip, tarsi būtų iš- 
vydusi vaiduoklį. 

Ebė perbėgo kambarį ir apsivijo rankomis mamą. 

— Myliu tave, mamyte, — tarė ji. — Labai myliu. 

Merė Doson visada buvo smulki, mažytė moteris, bet Ebei pa- 
sirodė, kad dabar ji dar mažesnė, tarsi per pastaruosius metus būtų 
susitraukusi. Nors veidas, kuriame švietė gražios melsvos akys, buvo 
toks pat dailus kaip ir tada, prieš Ebei išvykstant, jis atrodė labiau 
raukšlėtas. Dukra stipriai ją apglėbė, skruostais riedėjo ašaros ir drė- 
kino motinos plaukus, kurių kvapas išdavė, kad jie neplauti, tačiau jie 
kvepėjo jos motina. 

Prieš dešimt metų siaubingose kančiose, laimei — greitai, nuo 
prostatos vėžio mirė Ebės tėvas, ir ji kurį laiką dar vylėsi, kad motina 
galbūt susiras kitą vyrą. Tačiau diagnozavus pastarosios ligą visos vil- 
tys žlugo. 

— Kas čia vyksta, Ebe? — paklausė motina ir pamerkė akį. — Gal 
mes dalyvausime „Tavo gyvenime“*? Tai štai kodėl tu čia? 

Ebė nusijuokė. Paskui, tvirtai spausdama motiną, suprato, kad 
pastarąjį kartą ji buvo juokusis jau labai seniai. 

— Nemanau, kad jį dar rodo. 

— Ir prizų taip pat nebėra, mano brangioji Ebe. 

Dukra ir vėl nusijuokė. 

— Kad tu žinotum, kaip aš tavęs, mamyte, pasiilgau! 

— Ir aš tavęs visą laiką ilgiuosi, mano brangioji. Kodėl tu man 


* This is your life — Jungtinėje Karalystėje iki 2003 m. rodytas populiarus dokumentinis 
biografinis serialas. 

nesakei, kad grįžti iš Australijos? Kada sugrįžai? Jei būčiau žinojusi, 
kad parvažiuoji, būčiau apsitvarkiusi! 

Ūmai prisiminusi, kad neturi laiko, Ebė žvilgtelėjo į laikrodį. 
Buvo praėjusios trys minutės. Ji net pašoko. 

— Po kelių sekundžių grįšiu! 

Ji išbėgo laukan, įdėmiai apžiūrėjo gatvę abejomis kryptimis, pas- 
kui nubėgo prie taksi automobilio ir atidarė priekines dureles. 

— Užtruksiu dar keletą minučių, bet mano prašymas lieka galio- 
ti. Jei tik jį pastebėsite, skambinkite man. 

— Tegul tik jis čia pasirodo, panele. Aš jį kaip reikiant pamokysiu! 

— Jūs tik paskambinkite man! | 

Ebė vėl sugrįžo pas motiną. 

— Mama, aš dabar negaliu tau visko paaiškinti. Noriu paskam- 
binti spynų meistrui ir paprašyti, kad įdėtų į tavo duris naują spyną, 
taip pat įtaisytų grandinėlę ir akutę. Būtų gerai, kad tai padarytų jau 
šiandien. 

— Kas nutiko, Ebe? Ką tai reiškia? 
lę. Ji neišmanė, kaip galėtų atrodyti slapto klausymosi įrenginys, tačiau 
nieko keisto nepamatė. Tada paėmė į rankas ragelį, bet ir jo apatinėje 
dalyje nieko įtartina nebuvo. Bet iš kur ji gali žinoti? 

— Ar turi dar kokį nors telefoną? — paklausė. 

— Tau nutiko kažkokia bėda, ar ne? Kas tai? Juk aš tavo mama, 
papasakok man! 

Ebė priklaupė ir pakėlė padėklą, paskui nuėjo į virtuvę pašluos- 
tės, kad galėtų išvalyti ant grindų išsibarsčiusį ryžių pudingą. 

— Nupirksiu tau naują telefoną, mobilųjį. Prašau, šio daugiau 
niekada neimk į rankas. 

Ėmusi valyti kilimą Ebė suprato, kad tai tas pats senasis kilimas 
iš svetainės, buvęs name, kuriame jie anksčiau gyveno, Holingburyje. 
Tamsiai raudonas, su žaliomis, geltonomis ir rudomis rožėmis pla- 
čiuose kraštuose, vietomis visiškai nutrintas. Tačiau Ebei buvo malo- 
nu jį vėl pamatyti ir mintimis grįžti į vaikystę. 

— Ką tai reiškia, Ebe? 

— Viskas gerai. 

Motina papurtė galvą. 

— Gal aš ir ligota, tačiau ne kvaila. Tu išsigandusi. Jei negali pa- 
pasakoti savo senai mamai, tai kam daugiau išsipasakosi? 

— Prašau, tik padaryk tai, ko prašau. Ar turi įmonių katalogą? 

— Viduriniame stalčiuje, apatinėje dalyje, — paaiškino motina, 
rodydama į aukštą riešutmedžio komodą. 

— Vėliau tau viską paaiškinsiu, bet dabar neturiu laiko. Gerai? 

Ebė nuėjo prie komodos ir rado katalogą. Jis buvo jau kelerių 
metų senumo, bet tai tikriausiai neturėjo reikšmės, nutarė ji, atversda- 
ma knygą ir sklaidydama jos lapus, kol rado reikiamą skyrių „Spynų 
meistrai. 

Netrukus ji paskambino meistrui, o motinai paaiškino, kad po- 
pietę pas ją atvyks darbuotojas iš Istburno „Spynų montavimo“. 

— Ebe, tau gresia pavojus? 

Dukra papurtė galvą, nenorėdama, kad mama per daug išsigąstų. 

— Įtariu, kad mane persekioja vienas žmogus — jis norėjo, kad iš- 
vykčiau kartu su juo, o dabar nori surasti mane per tave, tai ir viskas. 

Motina įsmeigė į ją ilgą tiriamą žvilgsnį, tartum norėdama paro- 
dyti, kad ji visiškai netiki šia istorija. 

— Ar tu vis dar draugauji su tuo Deivu? 

Ebė nunešė pašluostę į kriauklę virtuvėje, sugrįžo atgal ir pabu- 
čiavo motiną. 

-— Taip. 

— Man jis neatrodo geras pasirinkimas. 

— Jis man labai geras. 

— Tavo tėvas — štai kas buvo tikrai geras Žmogus. Jis neturėjo 
didelių ambicijų, užtai buvo geras žmogus. Jis buvo išmintingas vyras. 

— Žinau, kad buvo. 

— Prisimeni, ką jis dažnai sakydavo? Jis juokdavosi iš manęs, kai 
aš dalyvaudavau visokiuose konkursuose, ir kartodavo, kad gyvenime 
svarbiausia ne gauti tai, ko tu nori. Svarbiausia yra norėti to, ką tu jau 

Ebė paraudo. Paskui vėl pabučiavo motiną į abu skruostus. 

— Būsiu netoli. Grįšiu maždaug po valandos su nauju telefonu. 
Ar šiandien lauki kokių svečių? 

Motina trumpam susimąstė. 

— Ne. 

— O tavo draugė, kaimynė iš viršaus, ta, kuri kartkartėmis už- 
suka? 

— Doris? 

— Kaip manai, ar ji negalėtų užeiti ir pasėdėti su tavimi iki aš 
grįšiu? 

— Gal aš ir sergu, bet dar nesu visiška invalidė, — atsakė motina. 

— Supranti, tam atvejui, jeigu pasirodytų jis. 

— Ar nemanai, kad vis dėlto turėtum man viską papasakoti? 

— Vėliau, pažadu. Kuriame bute ji gyvena? 

— Ketvirtame. Antras aukštas. 

Ebė išbėgo ir paknopstomis užlėkė laiptais aukštyn. Atsidūrusi 
koridoriuje iškart pastebėjo duris ir netrukus paspaudė skambučio 
mygtuką. 

Po valandėlės pasigirdo durų apsauginės grandinės dzingte- 
lėjimas, ir Ebė pagalvojo, kad reikia kuo greičiau tokią pat įtaisyti 
motinai. Paskui per keletą colių prasivėrė buto durys ir tarpduryje 
pasirodė į skulptūrą panaši moteris baltais plaukais, ryškiais veido 
bruožais, kuriuos iš dalies pridengė tamsūs akiniai, dydžiu ir forma 
primenantys deguonies kaukę. Buto šeimininkė vilkėjo elegantišką 
megztą dviejų dalių kostiumėlį. 

— Labas, — pabrėžtinai galantiškai pasisveikino moteris. 

— Esu Ebė Doson, Merės dukra. 

— Merės dukra! Ji labai dažnai apie jus pasakoja. O aš maniau, 
kad jūs dar Australijoje, — motinos draugė atidarė duris plačiau ir 
įsistebeilijo į Ebę iš taip arti, kad tarp jų veidų liko mažne keli co- 
liai. — Atleiskite, — tęsė ji, — aš sergu dėmėtąja distrofija, todėl gerai 
matau tik vienu akies krašteliu. 

— Man jūsų labai gaila, — atsakė Ebė. — Vargšelė. 

Ebė suprato, kad šiai moteriai galėtų parodyti daugiau užuojau- 
tos, bet ji nerimavo ir norėjo greičiau viską sutvarkyti. 

— Suprantate, man labai reikėtų jūsų pagalbos. Turėčiau valan- 
dėlei dingti... Tai ilga istorija... Trumpai tariant, vienas buvęs mano 
vaikinas labai gadina man gyvenimą, ir aš bijau, kad jis gali atsibelsti 
čionai ir padaryti ką nors negera mano mamai. Ar negalėtumėte pa- 
sėdėti su ja, kol grįšiu? 

— Žinoma. Ar norėtumėte, kad ji užliptų pas mane? 

— Būtų gerai, tačiau ji laukia spynų meistro. 

— Gerai, nesirūpinkite. Po dviejų minučių nusileisiu žemyn. Tik 
pirmiau pasiimsiu savo lazdą. 

Po šių žodžių, linksmai nusiteikusi, tariamai grasinamu balsu 
pareiškė: 

— Jeigu tik tas šelmis čia pasisuks, jis dėl to labai gailėsis! 

Skubiai nusileidusi laiptais Ebė vėl įpuolė į motinos butą. Paaiš- 
kinusi situaciją paprašė: 

— Kol negrįšiu, niekam neatidaryk durų. 

Netrukus ji išbėgo į gatvę ir po akimirkos jau sėdėjo ant galinės 
taksi sėdynės. 

— Man būtinai reikia į saloną, kuriame prekiaujama mobiliai- 
siais telefonais, — tarė ji vairuotojui. 

Paskui pasitikrino kišenę. Šimtas penkiasdešimt svarų grynai- 
siais. Turėtų užtekti. 


Pastatęs savo automobilį taip, kad jo nesimatytų, gatvių susikirti- 
me, už dešinėje nuo jo stovinčio namelio ant ratų, Rikis luktelėjo, kol 
jie pajudės, paskui įjungė variklį ir nuvažiavo iš paskos, gerokai atsi- 
likdamas, nekantraudamas sužinoti, kur Ebė dabar vyksta. 

Tuo pat metu, laikydamas ranką ant GSM 3060 „Intercept“, kurį 
buvo pasidėjęs šalia savęs, ant keleivio sėdynės, jis dar kartą išklausė 
Ebės telefoninį pokalbį su Istburno „Spynų montavimo“ darbuotoju 
ir įsidėmėjo telefono numerį. Džiaugėsi, kad pasiėmė pasiklausymo 
įrangą su savimi, nes nenorėjo rizikuoti ir palikti tokį vertingą daiktą 
vane. 

Rikis paskambino spynų meistrui ir mandagiai atšaukė užsaky- 
mą, paaiškindamas, kad ponia, jo motina, buvo užmiršusi, jog popiet 
jai reikia vykti į polikliniką. Jis paskambinsiąs vėliau ir pasakysiąs, 
kokiu laiku meistras galėsiąs atvykti rytoj. 

Paskui paskambino Ebės motinai, prisistatė esąs Istburno „Spynų 
montavimo“ vadybininkas ir keletą kartų atsiprašė už vėlavimą. Esą jų 
darbuotojai buvę skubiai iškviesti šalinti rimto gedimo. Šiaip ar taip, bet 
kas nors iš specialistų, kai tik galės, atvyks, tiesa, ne anksčiau kaip vaka- 

rop. O jeigu nepavyktų šiandien, tuomet ryt iš pat ryto. Jis tikisi, kad jai 
tai nesudarys nepatogumų. Moteris jam atsakė, kad ją tai tenkina. 

Taksi vairuotojas važiavo lėtai, nelyginant koks silpnaprotis, to- 
dėl sekti, atsilikus per saugų atstumą, buvo vieni juokai, be to, užduotį 
palengvino ir tai, kad automobilis buvo ženklintas ryškiomis — žals- 
vai melsva ir balta — spalvomis, o ant stogo buvo taksi ženklas. Po 
dešimties minučių taksi automobilis, važiuodamas judriu prekybiniu 
kvartalu, dar labiau sumažino greitį, retsykiais blykstelėdamas stab- 
džių žibintais, kol pagaliau sustojo prie telefonų parduotuvės. Rikis 
staiga įsuko į automobilių stovėjimo aikštelę ir spėjo pamatyti, kaip 
Ebė nubėgo į parduotuvę. | 

Išjungęs variklį Rikis staiga pasijuto alkanas lyg vilkas, išsitraukė 
iš kišenės „Mars“ batonėlį ir patogiai įsitaisęs ėmė laukti. 


73 
2007-ųjų spalis 


Inspektorius Stivenas Karis, iš gyvenamojo rajono poskyrio su- 
sirinkimo, užsitęsusio gerokai ilgiau nei jis tikėjosi, sugrįžęs į savo 
kabinetą kažko nenustygo vietoje. 

Susirinkimas virto sumuštinių priešpiečiais, kurių metu buvo 
gvildenamas platus spektras klausimų, pradedant dviem nelegaliai 
įrengtomis turistinėmis stovyklavietėmis, dėl kurių Holingburyje ir 
Vudingdine jau buvo kilę įvairių problemų, ir baigiant informaciniu 
pranešimu apie pastaruoju metu mieste susibūrusias paauglių gaujas 
ir su jomis siejamas smurtines „pramogas“. Tokio pobūdžio nusikalti- 
mai, filmuojami jaunuolių, o paskui talpinami socialiniuose tinklala- 
piuose, kaip antai „Bebo“ ir „MySpace“, darėsi vis didesnė problema. 
Keletą itin Žiaurių susidorojimų, įvykdytų mokyklose, atskleidė Argus, 
o tai, be abejo, turėjo pasekmių tiek vaikams, tiek ir jų susirūpinu- 
siems tėvams. 

Artėjo 14.30, o jo šiandien dar laukė begalė įvairių darbų. Pla- 
navo baigti darbą kiek anksčiau nei įprastai, mat šiandien buvo jo ir 
Treisės santuokos metinės, todėl buvo jai pažadėjęs, šimtu procentų 
garantavęs nevėluoti. 


262 PETER JAMES * MIRUSIOJO PĖDSAKAIS 


Sėdėdamas prie savo darbo stalo Karis akimis perbėgo kompiu- 
terio ekrane pateiktą rajone per penkias pastarąsias valandas įvykusių 
incidentų suvestinę, tačiau nė vienas jų šiuo metu nereikalavo jo įsi- 
kišimo. Į visus skambučius, kuriais prašyta pagalbos, buvo atsiliepta 
nedelsiant, o nelaimių, kurios būtų reikalavusios ypatingų resursų, 
neužfiksuota. Įprasti smulkūs nusikaltimai. 

Paskui, prisiminęs Rojaus Greiso skambutį, atsivertė užrašų 
knygelę ir perskaitė: „Katerina Dženings, taip pat ir šalia užrašytą jos 
adresą. Jis ką tik buvo matęs įeinant vieną iš rytinės pamainos Gyve- 
namojo rajono poskyrio pareigūnų, seržantą Džoną Morlį, todėl pa- 
skambino jam ir paprašė, kas šis duotų nurodymą kam nors iš posky- 
rio darbuotojų nuvykti nurodytu adresu ir pasikalbėti su moterimi. 

Prispaudęs prie peties telefono ragelį, Morlis paėmė nuo stalo tu- 
šinuką, kaire ranka pažymėjo, kur sustojo vartydamas aplanką su nak- 
tinės pamainos sulaikyto pažeidėjo įvykdyto nusikaltimo byla. Paskui 
apvertė čia pat gulėjusią popieriaus skiautelę, ant kurios anksčiau buvo 
užsirašęs transporto priemonės registracijos numerį, ir brūkštelėjo jam 
padiktuotą pavardę bei adresą. 

Policijos seržantas buvo jaunas ir sumanus, o ežiuku kirpti plau- 
kai ir apsauginė liemenė sukūrė griežtesnio nei jis iš tiesų buvo po- 
licininko įvaizdį. Tačiau, kaip ir visi kiti kolegos, Morlis nuolat jautėsi 
pervargęs, mat dėl pareigūnų trūkumo dažnai tekdavo dirbti viršva- 
landžius. 

— Manau, ji galėjo susierzinti dėl daugybės priežasčių. Užtenka 
vien pamatyti tą pašlemėką Spinelą. Mane jis tai tikrai suerzina. 

— Visiškai sutinku! — sutiko Karis. 

Po dviejų minučių Morlis jau ketino persirašyti duomenis į darbo 
kalendorių, bet tuo metu vėl suskambo telefonas. Pietinio resursų cen- 
tro operatorius prašė, kad seržantas imtųsi vadovauti pirmo laipsnio 
nelaimės tyrimui. Dingo aštuonerių metų mergaitė. Popiet mokykloje 
jos jau niekas nebematė, tačiau namie ji taip pat nepasirodė. 

Akimirksniu viskas pasikeitė. Morlis radiotelefonu pirmiausia 
susisiekė su budinčiuoju inspektoriumi, paskui skubiai davė nu- 
rodymus jam pavaldiems pareigūnams ir Paramos bendruomenei 
skyriaus nariams, tuo metu budėjusiems mieste. Nieko nelaukdamas 
jis nuskubėjo į įvairiu inventoriumi — pustuziniu bendro naudojimo 

metalinių rašomųjų stalų, dėžėmis su amunicija ir eile kablių bei kab- 
liukų švarkams, kepurėms ir šalmams — užgriozdinto kambario galą 
ir pastvėrė savo kepurę. 

Dviem anksčiau į popietinę pamainą atvykusiems pareigūnams lie- 
pęs sekti paskui jį, kone nubėgo durų link, vis dar kalbėdamas telefonu. 

Trijulei praeinant pro jo darbo stalą, skersvėjis nuo plokščio stal- 
viršio pakėlė popieriaus skiautę su Katerinos Dženings vardu ir adresu 
ir ji nusklendė ant grindų. 

Po dešimties minučių į kabinetą įėjo vadybininkė asistentė ir 
ant seržanto Morlio stalo padėjo keletą naujausios direktyvos apie 
tolerancijos ugdymą policijoje kopijų. Prieš išeidama ji pastebėjo ant 
grindų nukritusį popiergalį. Pakėlusi jį, kaip ir pridera, įmetė į po- 
pierdėžę. 

Veiksmingiausia priemonė nuo pagirių — pasivaikščiojimas 
lauke ir riebaluose keptas maistas, pripažino Rojus Greisas, vėl pa- 
sijutęs beveik žmogumi, kai Bažnyčios gatve priėjo NCP kompanijos 
daugiaaukštę automobilių stovėjimo aikštelę. 

Jis įkišo taloną į automatą ir susiraukė — kaip paprastai, kai pa- 
likęs čia savo automobilį automato ekrane išvysdavo grobikišką sumą, 
paskui užlipo laiptais į jam reikiamą aukštą, mąstydamas apie Terį 
Biglou. 

Galbūt jis dabar atlaidesnis nei anksčiau, nes šio žmogaus, kitaip 
nei jo bjauriojo kompaniono, Greisas iš tiesų truputį gailėjosi. Praeity- 
je Biglou buvo gana stilingas vyrukas, vienas iš paskutiniųjų senosios 
nusikaltėlių kartos atstovų, kurie bent jau gerbė policiją. 

Neatrodė, kad šis tipas dar ilgai galėtų gyventi. Įdomu, ką toks 
žmogus galvoja, kai ateina gyvenimo galas? Ar jam nors kiek rūpi, 
kad visą savo gyvenimą jis išeikvojo veltui, kad nieko gero nedavė pa- 
sauliui? Kad sugadino gyvenimą nesuskaičiuojamai daugybei žmonių, 
kad baigia savo paties gyvenimą neturėdamas nieko, absoliučiai nieko. 
Net sveikatos... 

Greisas atrakino automobilį, atsisėdo į jį ir ėmė skaitinėti tai, ką 
buvo užsirašęs netikėto susitikimo metu. Įpusėjęs paskambino Glenui 
Brensonui ir pranešė naujieną, kad Ronis-turėjo dar vieną žmoną, Lo- 
reną. Paskui paprašė į pagalbą pasikviesti Belą Moj ir apklausti žmo- 
nes, kurie, anot Terio Biglou, buvo geriausi Ronio Vilsono draugai, tai 
yra Klingerius. Stivenas Klingeris šiuo metu buvo didelės prekyvietės 
Braitone savininkas ir vertėsi prekyba antikvariniais meno dirbiniais, 
todėl surasti jį turėjo būti visai paprasta. 

Vos tik jis baigė pokalbį, suskambo telefonas. Skambino Kleo. 

— Ar labai kamuoja pagirios, vyresnysis detektyve Greisai? — 
pasiteiravo ji. 

Keista, pamanė. Sendė niekaip kitaip į jį nesikreipdavo kaip tik 
„Greisai“, o dabar visiškai atsitiktinai jį taip pavadino ir Kleo. Šiaip ar 
taip, tačiau širdį jam paglostė. 

— Pagirios? Iš kur Žinai? 

— Nes skambinai man iš baro apie pusę dvyliktos nakties, vapė- 
damas kažką apie amžiną meilę man. 

— Nejaugi? 

— Ai ai, atminties praradimas. Atrodo, nelengvas buvo pasisė- 
dėjimas. 

— Taigi. Penkias valandas teko klausytis Gleno Brensono dejonių 
dėl šeimyninio gyvenimo. Mano vietoje kiekvienas būtų pasigėręs. 

— Aš jau imu galvoti, kad jo santuoka pasmerkta. 

— Taip, viskas krypsta kaip tik šia linkme. 

— Aš...hm... man reikia tavo pagalbos, — tarė ji ūmai pasikeitu- 
siu, švelniu, meilikaujamu tonu. 

— Ir kuo gi aš galėčiau padėti? 

— Man reikėtų tavo laiko, vienos valandos. Tarp penktos ir šeštos 
vakaro. 

— O ką norėtum, kad padaryčiau? 

— Ką gi, paklausyk. Ką tik turėjau apžiūrėti vienos itin nemalo- 
nios savižudybės auką — vyruką, kuris savo sodo stoginėje įsigrūdo 
sau į burną dvidešimto kalibro šautuvą. Tačiau koroneris nepatenkin- 
tas, jam reikia išsamesnio tyrimo. Jis nori, kad lavoną apžiūrėtų Vidaus 
reikalų ministerijos patologas, todėl popiet atvyksta mūsų geras pažįs- 

tamas Teobaldas, kuris ir atliks skrodimą. Tai reiškia, kad aš negalėsiu 
nuvežti Hamfrį į dresavimo pamoką. 

— Į dresavimo pamoką? 

— Taip, todėl pamaniau, kad tai būtų nebloga proga tau ir Ham- 
friui susipažinti artimiau. 

— Kleo, o aš dabar kaip tik įpusėjau tikrai... 

Ji tuojau pat pertraukė Rojų: 

— Žinau — tiri žmogžudystę, bet juk ji mirė prieš dešimt metų. 
Viena valanda ne kažin kiek keičia. Aš prašau tik vienos valandos. 
Šiandien prasideda naujas mokymo etapas, ir aš labai norėčiau, kad 
Hamfris dalyvautų jame nuo pat pirmojo užsiėmimo. O kadangi ži- 
nau, kad tu tai vis tiek padarysi, nes esi toks mielas, noriu už tai pa- 
siūlyti labai malonų atlygį. 

— Atlygį? 

— Gerai. Dresavimas nuo penktos iki šeštos... Siūlau sandėrį. Tu 
pasirūpini Hamfriu, o aš už tai paruošiu tailandietišką vakarienę — 
pakepinsiu tigrinių krevečių ir geldučių. 

Rojus akimirksniu užkibo. Kleo pakepintos krevetės su geldutė- 
mis buvo vienas iš didžiausių skanėstų jos nuostabiajame meniu. Už jį 
beveik galima gyvybę atiduoti. 

Jam dar nespėjus nė žodžio pratarti, Kleo tęsė: 

— Be to, ta proga gavau butelį puikaus vyno, „Cloudy Bay Sau- 
vignon Blanc“. Įdėjau į šaldytuvą, specialiai tau. 

Ji trumpam nutilo, paskui gundančiu balsu pridūrė: 

— Ir... | 

— Ir? 

Ilgai buvo tylu. Greisas telefone girdėjo tik statinės elektros zy- 
zimą. 

— Kas per ir? — vėl paklausė jis. 

Kleo dar labiau gundomai tarė: 

— O tai paliksiu tavo vaizduotei. 

— Sugalvojai kažką ypatinga? 

— Net labai... Mums šįvakar reikia atsigriebti už vakarykštį va- 
karą. Tikiuosi, būsi reikiamos formos? Turiu omenyje, pagirias ir visa 
kita... 

— Manau, kad taip. 

— Tai gerai. Tu pamaloninsi Hamfrį, o aš neliksiu skolinga tau. 
Sutarta? 

— Ar atsinešti ko nors saldaus? 

— Hamfriui? 

— Ne, tau. 

— Nair mulkis gi tu, Greisai. 

— A, štai ką dar norėčiau tau pasakyti — nebūk pernelyyyyg su- 
sijaudinęs. Hamfris mėgsta kramtyti tai, kas kieta. 


75 
2007-ųjų spalis 


Jis būtų mielai sušlamštęs dar vieną „Mars“ batonėlį, nes jautėsi 
kaip reikiant išalkęs, tačiau nenorėjo rizikuoti — o jeigu per tą laiką, 
kol nueis nusipirkti, ją pražiopsos? O, Dieve, praėjo jau daugiau kaip 
pusvalandis, kai ji įėjo į mobiliųjų telefonų saloną, — ką, velniai rautų, 
ta kalė ten veikia? Be abejo, dvejoja, kurią spalvą pasirinkti. 

Taksi juk turėtų kainuoti didelius pinigus! O kieno pinigais ji 
atsiskaitys? 

Žinoma, kad jo. 

Nejaugi ji tai darė tyčia, norėdama jį sunervinti, žinodama, kad 
jis įsitaisęs kur nors netoliese ir ją stebi? 

Ji už tai sumokės. Ir dar su kaupu. Su procentais. 

Ji raudodama kruvinomis ašaromis maldaus atleidimo. Vis iš 
naujo ir iš naujo, ir vėl iš naujo. Kol jis pribaigs ją. 

Kairėje pusėje pro šoninį stiklą šmėkštelėjo šešėlis. Pakreipęs 
galvą Rikis išvydo į vidų spoksantį eismo inspektorių. Nuleido šoninį 
stiklą. 

— Vežu savo motiną, — paaiškino Rikis. — Ji neįgali — neuž- 
truksiu ilgiau kaip keletą minučių. 

Inspektorius, išstypęs vaikėzas paniurusiu veidu, su kepure ne- 
rūpestingai į šoną nusuktu snapu, išgirdęs tokį paaiškinimą nė kiek 
nepasidžiaugė. 

— Jūs čia stovite jau gerą pusvalandį. 

 — Ji mane jau siutina, — tęsė Rikis. — Ji serga silpnaprotyste... 
Pirmos stadijos. 

Tai taręs jis pabaksnojo sau į laikrodį. 

— Paprašė nuvežti ją į ligoninę. Leiskite man luktelėti dar porą 
minučių. 

— Penkias minutes, — pareiškė inspektorius ir išdidžiai nuėjo. 

Netrukus jis sustojo šalia priekyje stovinčio automobilio ir savo 
aparatu ėmė spausdinti bilietą. 

Rikis po kurio laiko dar išvydo, kaip tasai kivirčijasi su grįžusia 
automobilio savininke, iš pažiūros įtūžusia moterimi, o dar vėliau 
matė, kaip tarnautojas koja už kojos traukia tolyn. Apstulbęs suprato, 
kad praėjo dar dvidešimt minučių. 

Jėzau, kiek laiko tau reikia nusipirkti tą sukruštą telefoną? 

Praslinko dar penkios minutės. Paskui dar penkios. Umai taksi 
pajudėjo iš vietos, įsiliedamas į transporto srautą. 

Rikis, negalėdamas patikėti, dar kartą apsidairė. Nejaugi ją pra- 
žiopsojo? O gal eismo inspektorius liepė taksistui važiuoti? 

Jis užvedė variklį ir nuvažiavo iš paskos. Tarp jų buvo keletas 
automobilių, taksi važiavo jūros link, o po valandėlės pasuko į de- 
šinę. Laikydamasis saugaus atstumo, važiuodamas atsilikęs už kelių 
automobilių, Rikis sekė paskui tą silpnaprotį, kuoktelėjusį, prie vairo 
kretantį nusenėlį vairuotoją, kurį be vargo būtų aplenkęs ir vėžlys. Jie 
riedėjo išilgai Pajūrio bulvaro, paskui kalva vingiuojančiu keliu įvažia- 
vo į atvirą, didžiulę nacionalinio parko teritoriją, už kurios prasidėjo 
dirbamos žemės, ir ėmė artėti prie Biči Hedo, nepaprasto grožio kyšu- 
lio viršūnės ir savižudžių pamėgtos vietos. 

Jam iš paskos važiavo dviaukštis autobusas, kuris, norėdamas pa- 
skubinti, Rikį spauste spaudė. 

— Ei, duok gazo, subingalvi! — šūktelėjo jis per priekinį stiklą 
taksi vairuotojui. — Nagi, spausk pedalą! 

Tačiau tuo pačiu greičiau jis pravažiavo Biči Hedo barą ir vin- 
giuojančiu keliu nuriedėjo link Birling Gapo, o paskui — aukštyn, per 
Ist Dino kaimelį. Kančia tęsėsi ir toliau, šliaužiant užmiesčio keliuku, 
vingiuojančiu pro „Septynias seseris“ Sifordo link. Po kurio laiko jie 
pravažiavo Niuheiveno kelto prieplauką, o tada užkilo kalva į Pishei- 
veną. Ant gatvės kampo stoviniavo jaunas vyrukas ir mergina, iš tolo 

mojuodami taksi automobiliui, kurio plafone, didelei Rikio nuostabai, 
tuojau pat užsidegė žodis LAISVAS ir taksi sustojo. 

Jis irgi sustabdė savo fordą, o paskui jį nusidriekusi automobilių 
kolona pravažiavo pro šalį. 

Rikis stebėjo, kaip pora įsitaiso ant užpakalinės sėdynės. 

Taksi tikrai buvo laisvas. 

Vadinasi, jis sekė tuščią taksi. 

Šūdas, šūdas, šūdas. 

Tai kekšė, ir kas galėjo pagalvoti, kad iškrėsi tokią šunybę? 


76 
2007-ųjų spalis 


Akį Rojui Greisui merkė tamsiai raudona ankšta suknele vilkinti 
mergšė skaisčiai raudonai dažytais plaukais, pečius siekiančiomis ko- 
jomis ir didžiulėmis, iš liemenėlės lipančiomis krūtimis. 

Vyresnysis detektyvas paėmė atviruką, pakreipė jį į šoną, ir tuo 
metu jam mirktelėjo kita akis. Jis vyptelėjo ir atvertė atviruką. Ne itin 
gražus balsas, mėgdžiojantis kažkurios dainininkės, kurios Greisas iš- 
kart niekaip neprisiminė, balsą, užtraukė „Su gimimo diena...“ 

— Nuostabu! — šūktelėjo jis. — Kam, sakei, jį dovanosime? | 

Aukšta ilgakojė, o ir šiaip daili moteris, detektyvė konsteblė Este- 
ra Mičel dabar neabejotinai buvo gražiausia detektyvė visoje Sasekso 
valdyboje. | 

— Detektyvui inspektoriui Viliui, — skubėdama atsakė ji. — Ke- 
turiasdešimtmetis. 

Greisas šyptelėjo. Bezas Vilis, apkūnus slunkius, kuris, visų ko- 
legų nuomone, niekada neturėjo būti paaukštintas iki detektyvo ins- 
pektoriaus rango, garsėjo kaip grabalius. Taigi atvirukas jam itin tiko. 
Radęs tarpelį tarp kokio tuzino parašų, vyresnysis detektyvas įrašė 
savo vardą ir grąžino sveikinimą Esterai. 

— Jis kelia vaišes. Šįvakar „Juodajame liūte“. 

Greisas vyptelėjo. „Juodasis liūtas“, įprasta Sasekso valdybos su- 
siėjimų vieta Pečame, buvo vienas iš jo mažiausiai mėgstamų barų, be 

to, ūžti du vakarus paeiliui jam būtų buvę per daug, juolab kad buvo 
gavęs nepalyginti vertesnį pasiūlymą. 

— Ačiū, užsuksiu, jei tik galėsiu, — atsakė. 

— Kažkas organizuoja mikroautobusą — jei norėtum rezervuoti 
vietą... 

Jis turėjo penkias minutes susiruošti ir išvykti pas tą prakeiktą 
mažąjį Hamfrį, kad nuvežtų jį į dresavimo mokyklą. Paskui nusišypso- 
jo kolegei. Ji trykšte tryško energija ir per ganėtinai trumpą laiką, kiek 
čia dirbo, sugebėjo tapti populiaria, ir ne tik dėl savo išvaizdos. 

— A, tiesa, vyresnysis detektyvas Pju manęs prašė suderinti su 
tavimi kelionės į Australiją detales. 

— Kaip tai“ 

— Atsiprašau, buvau paskirta jam į pagalbą, kartu su detektyvu 
konstebliu Robinsonu, padėti tiriant įsisenėjusias bylas. 

— Tai sakei, į Australiją? 

— Taip. Jis prašė tavęs paklausti, su kuria oro transporto bendro- 
ve Sasekso policija yra sudariusi sutartį dėl skrydžių verslo klase. 

— Dėl skrydžių verslo klase? — perklausė Greisas. — Kur jis, jo 
paties manymu, dirba? Advokatų kontoroje? 

Estera šyptelėjo, o iš jos veido išraiškos buvo matyti, kad ji su- 
mišusi. 

— Aš... hm... Maniau, kad tu jau viską žinai. 

— Aš dabar labai skubu, — paaiškino Greisas. — Užbėgsiu pas jį 
į kabinetą. | 

— Perduosiu jam. 

— Ačiū, Estera. 

Greisui einant durų link, ji dirstelėjo į jį. Aš jo taip pat nemėgstu, 
bylojo jos akys. 


Po penkių minučių Greisas įėjo į savo ankstesnįjį kabinetą, iš 
kurio atsivėrė niekam tikęs vaizdas į areštinę. Jame dabar sėdėjo vien- 
marškinis Kasianas Pju ir kalbėjo telefonu, o pokalbis, sprendžiant 
iš jo tono, buvo labai asmeniškas. Jo asmeniniai reikalai Greisui ne- 
rūpėjo. Išsitraukęs vieną iš keturių kėdžių, stovinčių prie nedidelio 

apvalaus posėdžiams skirto stalo, su trenksmu pastatė ją priešais Pju 
stalą ir atsisėdo. 

— Aš tau vėliau paskambinsiu, mano angele, — tarė Pju, nepa- 
tikliai žvelgdamas į rūsčią Greiso veido išraišką. 

Padėjęs ragelį Pju plačiai išsišiepė. 

— O, Rojus! Malonu tave matyti! 

Greisas kalbėjo trumpai ir aiškiai: 

— Kas ten su ta Australija? 

— Aha, aš kaip tik ketinau pas tave užeiti ir papasakoti. Pagalbos 
paprašė Viktorijos policija Melburne, tai yra Melburno rajone, ir aš ką 
tik išsiaiškinau, kad tai susiję su operacija „Dingas“, kuriai tu vadovau- 
ji. Šioks toks sutapimas — dingas juk laukinis Australijos šuo, ar ne? 

— Kaip tai susiję? Ir kodėl tu verti detektyvę konsteblę tavo pa- 
vedimu domėtis kelionių reikalais? Juk tam yra MSA. 

— Pamaniau, kad kažkam reikėtų nuvykti į Australiją, Rojau... 
Pagalvojau, jog pats galėčiau tai atlikti... 

— Nežinau, kokia situacija Londono policijoje, bet norėčiau, 
Kasianai, kad ateičiai įsidėmėtum, jog čia, Sasekse, policijai skirtas 
lėšas panaudojame teisėtvarkai užtikrinti, o net tam, kad policijos 
pareigūnai lepintųsi už mokesčių mokėtojų pinigus. Mes skraidome 
ekonomine klase, aišku? 

— Žinoma, Rojau, — atsakė Pju, pataikaujamai šypsodamas. — 
Tačiau tokia kelionė ganėtinai ilga, juolab kad nuskridus iškart laukia 
rimtas darbas. 

— Taip, suprantu, kad nelengva. Deja, kelionių organizavimu 
mes neužsiimame. 

O be to, vyresnysis detektyve Pju, jei tik aš tikrai turiu ką nors ben- 
dra su šiuo reikalu, tai kelionė į Australiją tau brangiai, oi kaip brangiai, 
kainuos! — pagalvojo Greisas. 

— Ar nenorėtum papasakoti, ką bendra tai turi su mano tiriama 
byla? 

— Gavau informacijos apie Loreną Vilson, Ronio Vilsono antrąją 
žmoną. Manau, ji tave sudomins. Tai susiję su Roniu Vilsonu. Gali nu- 
vesti pas jį, — paaiškino Pju. 

— Taip, puiku. Tačiau dėl Ronio Vilsono gali per daug neskubėti. 
Jis žuvo Pasaulio prekybos centre rugsėjo vienuoliktąją. 

— Tiesą sakant, — atsakė Pju, — turiu pagrindą manyti, kad yra 
priešingai. 


77 
2007-ųjų spalis 


Rikis sekė taksi pagrindine Pisheiveno gatve. Jam norėjosi grieb- 
ti už gerklės vairuotoją, kai tik šis sustos, ir priversti jį pasakyti, kur 
dingo Ebė. 

Tačiau ar jis žinos? Ta gudri kekšė tikriausiai davė nemažus ar- 
batpinigius, kad jis sėdėtų ten ir lauktų, o po valandos išsinešdintų, to- 
dėl nieko daugiau ir nesužinos, o Rikis dabar mažų mažiausiai norėjo 
susitikti su Braitono policija, kuri galbūt jau paskelbė jo paiešką, kad 
galėtų pareikšti jam kaltinimą grasinimu nužudyti. Rikis šiuo metu 
turėjo svarbesnių rūpesčių. Kur kas svarbesnių. 

Pirma, Ebė žinojo, kad jis pasiklausė jos telefoninius pokalbius su 
motina. Tačiau ji negalėjo žinoti, kaip jam tai pavyko. Galimas dalykas, 
ji įtarė, kad jis kažkokiu būdu įtaisęs pasiklausymo įrangą jos motinos 
telefono aparate. 

Pagaliau, ledas pajudėjo! 

Tai štai kodėl ji važiavo į telefonų parduotuvę — nupirkti savo 
motinai naują telefoną! 

Jis kurį laiką galvojo, kokia vis dėlto pavojinga yra Ebė. O kaip j jos 
mobilusis? Rikis surinko jos telefono numerį. 

Po dviejų signalų atsiliepė. Nedrąsus jauno vyro balsas. 

— Taip? 

— Kas tu toks, po velnių? — įtūžo Rikis. 

Ryšys nutrūko. Jis vėl paskambino. Tačiau akimirksniu pasigirdo 
signalas „Užimta“. Kaip jis ir tikėjosi, toji kekšė atsikratė savo mobilio- 
jo telefono. Tai reiškė, kad ji dabar turi naują. 

Tu nori išbandyti mano kantrybę? 

Bet kurgi tu, po galais? 

Tiesiai jam į akis blykstelėjo greičio matuoklio kamera, tačiau 
Rikiui tai nerūpėjo. Kur ji galėjo nusidanginti per pastarąją valandą? 
Ką veikė visą tą laiką? 


272 PETER JAMES * MIRUSIOJO PĖDSAKAIS 


Nuvažiavęs dar keletą mylių, taksi pasuko į šalį, bet vargu ar Rikis 
pastebėjo. Jis dabar važiavo Pajūrio bulvaru, pro elegantiškus, regen- 
tystės epochą menančius Sasekso skvero pastatų fasadus. Po minutės 
jis bus netoli gatvės, kurioje gyvena Ebė. Privažiavęs arčiau šaligatvio 
Rikis sustabdė automobilį ir išjungė variklį, norėdamas gerai apgalvoti 
tolesnius veiksmus. 

Kur ji galėjo nukišti tą maišelį? Jam daug vietos nereikėjo. Tiek 
pat, kiek reikėtų A4 formato lapui paslėpti. Siuntinys, kurį Ebė bandė 
išsiųsti per kurjerį, buvo tik jaukas. Kuriems galams? Tam, kad jis nu- 
sektų kurjerio pėdomis? Kad ji netrukdomai galėtų pasiimti iš slėptu- 
vės jo turtą ir dingti? Rikis dabar suprato, kad padarė nedovanotiną 
klaidą, išsiųsdamas jai aną žinutę. Jo tikslas buvo iškrapštyti ją iš buto, 
tik bėda, kad nemanė, jog ji tokia sukta. 

Šiaip ar taip, bet faktas, kad Ebė bandė užmesti jauką, išsiųsdama 
tariamą siuntinį, Rikiui šį tą atskleidė, kai jis susiejo jį su tuščiu seifu 
banko saugykloje. Galimas dalykas, ji tikėjosi, kad jis užkibs ant kab- 
liuko, o ji tuo tarpu galės laisvai nugabenti vertingąjį paketą į „Pietų 
depozito apsaugos“ saugyklą. Jei ne, tai kodėl seifas buvo paliktas 
tuščias? Vienintelis logiškas paaiškinimas — ji dar nesuspėjo juo pasi- 
naudoti. O gal priešingai — ne per seniausiai buvo jį ištuštinusi? 

Jeigu ji neturi dar vieno seifo, tik kitoje saugykloje, vadinasi, pa- 
ketas tebėra jos bute. 

Rikis visą naktį praleido kuisdamasis po jos mantą, patikrino ir 
visus jos drabužius, kuriuos išmėtė iš spintos. Pasiėmė ir jos pasą, kad 
toji kalė bent jau negalėtų greitai pasprukti iš šalies. 

O jeigu kažkur yra dar vienas seifas, jis juk būtų radęs raktą ar 
bent jau kvitą. Apieškojo kiekvieną prakeikto buto colį, atitraukė iš 
vietos visus baldus, pakėlė kiekvieną bent kiek judančią grindų lentą. 
Netgi nuėmė televizorių užpakalinius skydus, perplėšė minkštuosius 
baldus, atsuko ventiliavimo angų groteles, išardė elektros instaliacijas. 
Iš tų laikų, kai prekiavo narkotikais, jis gerai prisiminė, kaip nuo- 
dugniai viską šniukštinėja policija ir kur savo turtą slepia gudriausi 
prekeiviai. 

Galėjo būti ir taip, kad ji maišelį paslėpė kur nors pas draugę. 
Tiesa, ant siuntinio buvo užrašiusi išgalvotą adresatą — Rikis jau su- 

spėjo patikrinti. Jis spėjo, kad Ebė vengė su kuo nors bendrauti. Jeigu 
jau nepasisakė savo motinai, kad yra grįžusi, tai vargu ar būtų norėju- 
si, jog apie tai sužinotų jos draugai. 

Ne, įtarimas, kad vertingasis maišelis vis dar yra pas ją bute, tik 
stiprėjo. 

Nepaisant visų jos gudrybių, Rikis gerai žinojo, kad kiekvienas 
turi savo Achilo kulną. Bet kokia grandinė stipri tiek, kiek stipri jos 
silpniausia grandis. Kariuomenė gali žygiuoti tokiu greičiu, kokiu žy- 
giuoja jos lėčiausias karys. 

Ebės motina buvo jos silpniausia grandis ir lėčiausias kareivis. 

Jis jau žinojo, ką daryti toliau. | 


Reno vanas, kurį laiką stovėjęs greta namo, kuriame Ebė buvo 
išsinuomojusi butą, niekaip nenorėjo užsivesti. Galiausiai, kai akumu- 
liatorius ėmė visiškai silpti, o Rikis buvo netenkąs vilties, ūmai variklis 
užsivedė ir automobilis pratrūko spjaudytis tirštais juodais dūmais. 

Jis išvairavo automobilį ir į jo vietą pastatė išsinuomotą fordą. 
Sugrįžusi namo ir pastebėjusi automobilį Ebė pamanys, kad jis viduje. 
Rikis nusišypsojo. Artimiausiu metu ji tikrai nekels kojos į butą. Iš- 
sinuomotame automobilyje nebuvo lipduko, patvirtinančio, kad jo 
savininkas gyvena šiame rajone, todėl anksčiau ar vėliau prie jo bus 
prilipdytas baudos kvitas, o gal bus užblokuoti ratai, bet ką, po velnių, 
tai galėtų pakeisti? | 

Jis iškėlė GSM 3060 „Intercept“ iš fordo ir įdėjo jį į reno. Paskui 
sėdo už vairo ir nuvažiavo atgal, Istburno link, sustojo tik nusipirkti 
mėsainio ir kokakolos. Dabar jautėsi smagesnis. Buvo įsitikinęs, kad 
netrukus vėl kontroliuos padėtį. 


78 
2007-ųjų spalis 


18.30 prasidėjo ketvirtasis operacijos „Dingas“ pasitarimas. Rojų 
Greisą, vos pradėjusį skaityti suvestinę į pasitarimą susirinkusiai tyri- 
mo grupei, sutrikdė į jį įsmeigtas keistokas Gleno Brensono žvilgsnis 

ir trūkčiojančios pastarojo šnervės, sakytum kolega būtų bandęs duoti 
jam ženklą. 

— Yra klausimų? — pasiteiravo Greisas. 

Tą pačią akimirką vyresnysis detektyvas pastebėjo, kad ir kiti 
sėdintys prie stalo žiūri į jį ne mažiau keistai. 

— Šefe, nuo tavęs sklinda stiprus kvapas, — paaiškino Glenas. — 
Tik neįsižeisk dėl mano polinkio į asmeniškumą. Kito, nei esam įpratę, 
gamintojo kvepalai — tikiuosi, supranti, ką noriu pasakyti? Turbūt į 
kažką atsistojai, o gal buvai atsisėdęs? 

Dideliam savo išgąsčiui Greisas suprato, ką turėjo galvoje detek- 
tyvas seržantas. 

— Ai, tiesa, labai atsiprašau. Aš... atvažiavau čia tiesiai iš šunų 
dresavimo mokyklos. Tas šelmis automobilyje pridirbo tiesiai ant ma- 
nęs. O aš maniau, kad nusiploviau. 

Bela Moj, pasiknaisiojusi savo rankinėje, ištraukė kvepalų bute- 
liuką ir ištiesė jį Rojui. 

— Šitie užgoš aną kvapą, — tarė ji. 

Greisas dvejodamas apipurškė savo kelnes, marškinius ir švarką. 

— Dabar kvepėsi it būtum ką tik iš viešnamio, — savo trigrašį 
įkišo Normanas Potingas. 

-— Žinoma, labai dėkoju, — Bela nudelbė jį pasipiktinimo kupinu 


žvilgsniu. 
— Aišku, tokių dalykų aš neišmanau, — burbtelėjo Potingas, ne- 
vykusiai bandydamas švelninti padėtį. — Neseniai kažkur skaičiau, 


kad korėjiečiai valgo šunis. 

— Gana, Normanai, — griežtai nukirto Rojus Greisas, grįždamas 
prie atspausdintos darbotvarkės. — Taigi, Bela, ar galėtum papasakoti, 
ką iki šiol pavyko sužinoti apie Joanos Vilson galimą kelionę į Ameri- 
ką? Mano minėtas vaikinas neturi jokios informacijos. 

— Aš susisiekiau su Niujorko apygardos prokuratūros tarnau- 
toju, kurį buvai rekomendavęs. Prieš valandą jis man atsiuntė elek- 
troninį laišką, kuriame rašo, kad iki Rugsėjo vienuoliktosios visus su 
imigracija susijusius klausimus sprendė Imigracijos ir natūralizacijos 
tarnyba. Tačiau vėliau situacija pasikeitė. Jie susijungė su JAV Muitų 
kontrolės biuru ir dabar vadinasi JAV Imigracijos ir muitų kontrolės 
biuras. Šis žmogus teigia, kad su ja susijusių įrašų jų biure nepavyktų 

rasti, nebent ji būtų vykusi į Valstijas su ilgalaike viza. Jis patikrino 
visus dešimto dešimtmečio duomenis, tačiau nerado jokių įrašų apie 
tai, kad ji būtų kreipusis dėl vizos. Kad ir kaip ten būtų, tačiau, anot jo, 
neįmanoma visiškai tiksliai nustatyti, ar ji kada nors vyko į Ameriką, 
ar ne. 

— Puiku, ačiū. E Džei, kaip reikalai su genealoginiu medžiu? Ar 
pavyko nustatyti ką nors iš Joanos Vilson artimųjų? 

— Ką gi, neatrodo, kad ji būtų turėjusi jų daug. Radau jos įbrolį, 
gėjų — pasirodo, kad šis esąs mergšė. Jis dabar yra Micė Diufors, jam 
greitai sueis šešiasdešimt, mūvi kniedėmis nusagstytus odinius mote- 
riškus šortus, o kūną įvairiose vietose yra pervėręs auskarais. Braitono 
gėjų klube jis šoka persirengęs moteriškais drabužiais. Apie savo velio- 
nę įseserę atsiliepė ne per geriausiai. 

— Niekada nepasitikėk pagyvenusiais vyriškiais, kurie mūvi odi- 
nius moteriškus šortus, — įsiterpė Potingas. 

— Normanai! — sudraudė Greisas, perverdamas kolegą rūsčiu 
žvilgsniu. 

— Deja, Normanai, tu irgi nepanašus į mados guru, — pridūrė 
Bela. 

— Ei, jūs abu, liaukitės! — Greisui trūko kantrybė. 

Potingas lyg aikštingas vaikas tik gūžtelėjo pečiais. 

— Ar daugiau jokios informacijos iš jos įbrolio? 

— Jis dar sakė, kad Joana iš savo motinos paveldėjo nedidelį 
namuką Brentvude. Tai buvo likus maždaug metams iki jos kelionės 
į Ameriką. Jis manąs, kad pinigus, gautus už namą, ji planavo išleisti 
aktorės karjerai. 

— Reikės pabandyti išsiaiškinti, kokią sumą ji gavo ir kam ją iš- 
leido. Gerai padirbėta, E Džei. 

Greisas šį tą užsirašė, paskui atsigręžė į Brensoną. 

— Glenai, ar tau ir Belai pavyko rasti Klingerius? 

— Atrodo, kad Stiveną Klingerį aplankėme tinkamu metu, iš- 
kart po pietų — jis buvo girtas kaip paršas ir labai plepus. Papasakojo 
mums, kad Joanos Vilson niekas per daug nemėgo — atrodo, ji buvusi 
tikrų tikriausia kekšė. Per ją Ronis tik susilaukė bereikalingų kalbų, 

todėl kai Joana, palikusi jį, — taip bent jau atrodė iš šalies, — išvyko į 
Valstijas, niekas dėl to labai nesijaudino. Jis patvirtino, kad Ronis apsi- 
vedė antrąkart, kantriai išlaukęs įstatymo numatytą terminą tokiems 
atvejams, kai pabėga vienas iš sutuoktinių, o jo antroji žmona buvo 
Lorena. Roniui žuvus, jos niekas nepajėgė nuraminti. Lorenos padėtį 
pablogino, jei tik buvo įmanoma ją dar labiau pabloginti, tai, kad vyras 
paliko ją gilioje finansinėje duobėje. 

Greisas užsirašė. 

— Iš jos buvo atimtas išsimokėtinai pirktas automobilis, paskui 
ir namas. Atrodo, Vilsonas buvo tikras šiaudadvasis. Neturėjo nieko, 
jokių pragyvenimo lėšų. Jo našlė galiausiai buvo iškeldinta iš pra- 
bangaus namo Houve ir persikraustė į išsinuomotą butą. Praėjus vos 
vieneriems metams, 2002-ųjų lapkritį, palikusi priešmirtinį laiškelį, ji 
iššoko iš Niuheiveno-Dipo kelto, — jis padarė pauzę. — Mes susiti- 
kome ir su ponia Klinger, bet ji tik patvirtino bemaž viską, ką mums 
papasakojo jos vyras. 

— Ar kas nors iš jos artimųjų galėtų paliudyti apie jos psichinę 
būseną? — paklausė Greisas. 

— Taip, Lorena turėjo seserį, ji dirba stiuardese Britanijos avia- 
linijose. Aš ką tik su ja kalbėjausi. Ji dabar bare, todėl negali kalbėti. 
Susitariau dėl susitikimo rytoj. Tačiau ji irgi patvirtino tai, ką buvau 
išgirdęs iš Klingerio. A, tiesa, ji sakė, kad atnaujinus skrydžius jiedvi su 
Lorena nuskrido į Niujorką. Visą savaitę maklinėjo po miestą su dide- 
le Ronio nuotrauka rankose. Tokių kaip jos buvo dar milijonas. 

— "Vadinasi, ji įsitikinusi„kad Ronis mirė Rugsėjo vienuoliktąją? 

— Apie tai negali būti nė kalbos, — atsakė Glenas. — Jis tuo metu 
buvo Pietiniame bokšte, susitikime su vienu vaikinu, Donaldu Hetku- 
ku. Visi buvusieji tame pačiame aukšte, kur veikė Donaldo Hetkuko 
kontora, žuvo — mažne akimirksniu. 

Dirstelėjęs į savo užrašus jis tęsė: 

— Teiravaisi manęs apie vieną tokį įdomų veikėją, Čadą Skegsą? 

— Taip, ir ką gi pavyko išsiaiškinti? 

— Jo ieško Braitono kriminalinių tyrimų skyrius apklausai, mat 
jis įtariamas lytiniu smurtu prieš jauną moterį, tai buvo dar devynias- 
dešimtaisiais. Pasak nukentėjusiosios, jie abu drauge išvyko iš klubo, 

o paskui jis žiauriai ją sumušęs. Tai galėjo vykti pagal S/M* scenarijų. 
Galimas dalykas, iš pradžių ji pati su tuo sutiko, o vėliau jis jau ne- 
begalėjo sustoti. Tai buvo labai šlykštus susidorojimas, jam kartu pa- 
reikštas kaltinimas išžaginimu. Tačiau tuo metu buvo nuspręsta, kad 
visuomenė nėra suinteresuota jo sugrąžinimu iš Australijos. Nema- 
nau, kad mes kada nors išvysime jį Anglijoje, nebent jis būtų visiškai 
trenktas. 

Greisas atsisuko į detektyvą konsteblį Nikolą. 

— Nikai, ar turi kokių naujienų? 

— Taigi, — pradėjo šis, — iš tikrųjų, labai įdomu. Šalies mastu 
surinkau visus įmanomus duomenis apie Vilsoną, bet nieko nauja, ko 
nebūtume jau žinoję, nepaaiškėjo. Tačiau aš nusprendžiau, kad toks 
kaip jis verslininkas, turįs prabangų namą Houvo keturi, greičiausiai 
buvo apsidraudęs savo gyvybę. Šiek tiek pasidomėjęs šiuo klausimu 
sužinojau, kad Ronis Vilsonas tūkstantis devyni šimtai devyniasde- 
šimt devintais „Norwich Union“ kompanijoje buvo sudaręs pusantro 
milijono su trupučiu svarų vertės gyvybės draudimo sutartį. 

— Reikia manyti, velionio našlė žinojo šį faktą? — pasiteiravo 
Greisas. 

— Manau, taip, — atsakė Nikas Nikolas. — Du tūkstančiai antrų 
kovo mėnesį jie išmokėjo jai visą draudimo sumą. 

— Tuomet, kai ji gyveno išsinuomotame bute? Varge? — vėl pa- 
klausė Greisas. 

— Tačiau tai dar ne viskas, — tęsė detektyvas konsteblis. — Du 
tūkstančiai antrų birželį, praėjus dešimčiai mėnesių po jos vyro mir- 
ties, Lorenai Vilson Žalos atlyginimo Rugsėjo vienuoliktosios aukų 
artimiesiems fondas pervedė pustrečio milijono dolerių išmoką. 

— Likus trims mėnesiams iki tos dienos, kai iššoko iš kelto, — 
pastebėjo Liza Mentl. 

— Tariamai iššoko iš Niuheiveno-Dipo kelto, — pataisė ją Nikas 
Nikolas. — Oficialiai jos pavardė vis dar figūruoja Sasekso policijos 
dingusiųjų be Žinios sąrašuose. Patikrinau bylą ir sužinojau, kad tyrė- 
jai tuo metu nebuvo visiškai tikri tuo, jog ji nusižudė. Deja, pėdsakai 
jau buvo išblėsę. 


* Sadizmas/mazochizmas. 

Po akimirkos detektyvas konsteblis pridūrė: 

— Draudimo kompanijos atstovas, paskirtas tirti ieškinį dėl Ro- 
nio Vilsono draudimo, deja, labai nesidžiaugė. Tačiau kompensacijos 
Rugsėjo vienuoliktosios aukų artimiesiems dėl politinio spaudimo 
turėjo būti išmokėtos nedelsiant. 

— Du milijonai penki šimtai tūkstančių dolerių... Pagal tuo metu 
galiojusį valiutos keitimo kursą turėjo būti maždaug milijonas septyni 
šimtai penkiasdešimt tūkstančių svarų, — paskaičiavo Normanas Po- 
tingas. 

— Vadinasi, ji mirė didžiausiame skurde, nors banko sąskaitoje 
turėjo daugiau kaip tris milijonus? — tarė Bela. 

— Už tiek šlamančių galėtum prisipirkti maltezerių kiek tik šir- 
dis geistų, — pareiškė jai Normanas Potingas. 

— Nebent banke jų nebūtų, — paaiškino Nikas Nikolas, pakel- 
damas nuo stalo du aplankus. — Stivo dėka pavyko gauti šiuos doku- 
mentus daug greičiau nei laikantis įprastos tvarkos. 

Dėkodamas trisdešimt ketverių detektyvui konstebliui Mekiui, 
su džinsinėmis kelnėmis ir marškiniais atsegta apykakle sėdinčiam 
kiek toliau nuo jo, Nikolas pamojo jam ranka. 

Mekis kalbėjo ramiai, bet autoritetingai, o jo tvarkingumas ir 
stropumas Greisui paliko gerą įspūdį. 

— Mano brolis dirba HSBC*. Tai jis pasistengė, kad man nerei- 
kėtų ilgai laukti. 

Nikas Nikolas tuo tarpu išėmė iš vieno aplanko pluoštą doku- 
mentų. | 

— Štai čia yra Ronio ir Lorenos Vilson bendros sąskaitos du 
tūkstantų metų suvestinės. Iš jų matome, kad kredito perviršis nuolat 
augo, 0 įplaukos buvo nereguliarios ir mažos, — sudėjęs lapus atgal į 
aplanką, pakėlė antrąjį. — O štai čia jau daug įdomiau. Banko sąskaita 
du tūkstančiai pirmais atidaryta jau tik Lorenos Vilson vardu. 

— Tikriausiai gyvybės draudimo išmokoms? — tarstelėjo Liza 
Mentl. 


* Viena didžiausių pasaulyje įmonių, teikianti finansines paslaugas, jungianti finansines 
bendroves, bankus. 

Nikas Nikolas linktelėjo, o Greisas liko juo patenkintas. Papras- 
tai šiam vyrukui trūkdavo pasitikėjimo savimi, bet dabar jis atrodė 
užtikrintas. 

— Taip, du tūkstančiai antrų kovą joje atsirado indėlis. 

— Nesuprantu, kodėl draudimo išmoka buvo pervesta taip grei- 
tai, — išreiškė abejonę Liza Mentl. — Maniau, kad tuo atveju, jeigu la- 
vonas nerastas, turi praeiti septyneri metai, ir tik tada dingęs be žinios 
asmuo laikomas mirusiu. 

Kalbėdama ji vengė akių kontakto su Rojumi Greisu, nes suprato, 
kad ši tema jam skaudi asmeniškai. 

— Mero Džiulianio iniciatyva buvo priimtas tarptautinis susi- 
tarimas, — paaiškino Stivas Mekis, — netaikyti šio įstatymo Rugsėjo 
vienuoliktosios aukoms ir išmokas pervesti kuo skubiau. 

Nikas Nikolas, nelyginant kortų dalytojas, keletą banko pateiktų 
ataskaitų pasidėjo priešais save. 

— Tačiau toliau dar įdomiau. Visa išmoka, tai yra pusantro mi- 
lijono svarų sterlingų, per tris mėnesius buvo išimta grynaisiais, tik 
skirtingomis sumomis. 

— Ką ji darė su šiais pinigais? — pasidomėjo Greisas. 

Nikas Nikolas kilstelėjo rankas. 

— Jos sesuo, kai aš jai tai papasakojau, neteko žado. Papras- 
čiausiai negalėjo patikėti. Papasakojo, kad Lorena gyveno tik iš jos ir 
draugų paramos. 

— O kaip su Rugsėjo vienuoliktosios fondo kompensacija? — to- 
liau klausinėjo Greisas. 

— Pinigai pervesti į jos sąskaitą du tūkstančiai antrų birželį. — 
Nikolas pakėlė atitinkamą išklotinę. — Toliau viskas vyko kaip ir prieš 
tai. Pinigai vėl buvo išimti grynaisiais, skirtingais kiekiais, o sąskaita, 
likus kelioms savaitėms iki priešmirtinio laiško, vėl buvo tuščia. 

Visi tyrimo grupės nariai sėdėjo suraukę antakius. Glenas Bren- 
sonas šratinuku barbeno sau į dantis. Liza Mentl, kurį laiką įdėmiai 
rašiusi, pakėlė akis. 

— Ir visiškai nežinoma, kaip tie pinigai panaudoti? — paklausė 
ji. — Ar ji niekam iš banko tarnautojų nepaaiškino, kam išleis tokią 
sumą grynųjų? Kas nors juk turėjo tuo pasidomėti, juk kalbama apie 
didelius pinigus? 

— Tiesa, bankas laikosi nustatytos tvarkos tikrinti, ar klientas, 
išimantis iš savo sąskaitos didelę sumą grynaisiais, nėra kieno nors 
verčiamas, — atsakė detektyvas konsteblis Mekis. — Kai jos buvo pasi- 
teirauta, ji atsakė, kad bankas nepadėjo jai mirus vyrui, todėl būsianti 
didžiausia kvailė, jei čia laikysianti savo pinigus. 

— Aikštinga dama, — pastebėjo Liza Mentl. 

— Nagi, pagalvokime, gal pamažu kas nors ryškėja? — įsiterpė 
Normanas Potingas. — Vilsono pirmoji žmona paveldi turtą, papa- 
sakoja draugams, jog išvyksta į Ameriką, o kelionė baigiasi nuotekų 
kanalizacijoje. Paskui paveldėtoja tampa antroji žmona, kuri gyveni- 
mą baigia Lamanše. 

Linksėdamas jam Greisas nutarė, kad pats metas atskleisti nau- 
jausią informaciją, kuria maloniai pasidalijo Kasianas Pju. 

— Tai gali mums padėti narpliojant šį reikalą, — tarė jis. — Pra- 
ėjusį mėnesį Džilongo, netoli Melburno, Australijoje, policija iš upės 
ištraukto automobilio bagažinėje rado moters lavoną. Pasak teismo 
medicinos atlikto tyrimo, ji galėjo mirti daugiausia prieš dvejus metus. 
Moters krūtyse buvo implantai, o ant jų įspaustas partijos numeris 
parodė, kad ši partija tūkstantis devyni šimtai devyniasdešimt septin- 
tų birželį buvo atgabenta į Nafildo ligoninę, pas mus, Vudingdine. Pa- 
gal serijos numerį nustatyta, kad implantai priklausė Lorenai Vilson. 

Vyresnysis detektyvas trumpam nutilo, leisdamas kolegoms su- 
vokti informaciją. 

— Taip... Lamanšu nuplaukė į Australiją, o paskui atsidūrė upė- 
je? — mintimis pasidalijo Brensonas. — Su trimis milijonais svarų, 
paslėptų maudymosi kostiumėlyje? 

— Bet tai dar ne viskas, — tęsė Rojus Greisas. — Ji buvo ketvirtą 
mėnesį nėščia. Australijos policija savo duomenų bazėje nerado nieko, 
kas atitiktų motinos ar galimo tėvo DNR, todėl kreipėsi į Valstybinę 
Jungtinės Karalystės DNR duomenų bazę. Dabar laukiame atsakymo. 
Reikia manyti, rytoj jau žinosime, ar pavyko rasti analogišką formulę. 

— Atrodo, rimta problema, Hiustonai, — sumurmėjo Normanas 
Potingas. 

— Arba galbūt aptikome pėdsakus, — pataisė jį Greisas. — Mel- 
burne atlikus skrodimą paaiškėjo, kad tikėtina mirties priežastis — 
smaugimas, — toliau aiškino jis. — Prie šios išvados buvo prieita to- 

dėl, kad lūžęs Lorenos Vilson poliežuvinis kaulas — raidės „U“ formos 
kaulas toje vietoje, kur prasideda kaklas. 

— Labai tikėtina, kad nuo to paties mirė ir Joana Vilson, — pa- 
stebėjo Nikas Nikolas. 

— Gera atmintis, — pagyrė Greisas. — Šiandien, Nikai, esi ge- 
riausios formos. Džiaugiuosi, kad bemiegės naktys nesusilpnino tavo 
nuovokos! 

Nikolas nuraudo, buvo matyti, kad jis patenkintas savimi. 

— Roniui Vilsonui, kaip numirėliui, tai ne taip jau ir blogai, — 
replikavo Normanas Potingas. — Sugebėjo pasmaugti savo žmoną. 

— Mes neturime pakankamai įrodymų, kad galėtume pateikti šį 
kaltinimą, Normanai, — tarė Greisas, nors širdyje irgi apie tai mąstė. 

Pažvelgęs į dienotvarkę tęsė: 

— Gerai, o toliau štai kas. Jeigu ji per keletą mėnesių išleido tris 
milijonus svarų grynaisiais, kažkas turėtų apie tai žinoti. Glenai ir Bela, 
noriu, kad jūs to imtumėtės pirmiausia. Vėl pradėkite nuo Klingerių. 
Sužinokite, kiek tik galima daugiau, tarp kokių Žmonių sukiojosi Vil- 
sonai. Kam jie leisdavo savo pinigus? Gal lošė azartinius žaidimus? 
Gal įsigijo žemės kur nors užsienyje? O gal katerį? Trys milijonai 
septyni šimtai penkiasdešimt tūkstančių svarų yra didžiulė suma, tuo 
labiau kad prieš penkerius metus jų vertė buvo dar didesnė. 

Brensonas ir Bela sutartinai linktelėjo. 

— Stivai, ar negalėtum per savo informacijos šaltinį banke su- 
žinoti, kas nutiko Joanos Vilson paveldėtam turtui? Visiškai suprantu, 
kad kalbame apie dešimties metų senumo įvykius, todėl jokių įrašų 
gali ir nebūti. Paprasčiausiai padaryk tai, kas įmanoma. 

Greisas nutilo, kad pasitikrintų, ką yra užsirašęs, ir kalbėjo toliau. 

— Rytoj aš skrendu į Niujorką — pažiūrėsiu, gal ką nors suži- 
nosiu. Išskristi atgal žadu iš vakaro, tai yra ketvirtadienį vakare, todėl 
penktadienį ryte jau būsiu čia. Ir dar. Noriu, kad jūs, Normanai ir Ni- 
kai, skristumėte į Australiją. 

Potingas atrodė patenkintas lyg devintame danguje, o Nikolas 
susirūpino. 

— Užsakėme jums bilietus skrydžiui ryt vakare. Jūs prarasite 
vieną dieną ir nuskrisite penktadienio rytą Melburno laiku. Tyrimui 
turėsite visą dieną, o dėl laiko juostų skirtumo grįšite su žiniomis 


282 PETER JAMES * MIRUSIOJO PĖDSAKAIS 


penktadienį, tiesiai į mūsų rytinį pasitarimą. Atrodo, Nikai, kad dėl 
kažko nerviniesi. Ar negali atsiplėšti nuo tėvystės rūpesčių? 

Detektyvas konsteblis linktelėjo. 

— Ar sutinki išvykti? 

Jis vėl linktelėjo, tik šįsyk jau gyviau. 

— Ar kuriam nors iš jūsų jau yra tekę buvoti Australijoje? 

— Ne, tačiau Perte gyvena mano pusbrolis, — atsakė Nikas Ni- 
kolas. 

— Jis beveik tiek pat toli nuo Melburno kaip ir Braitonas, — pa- 
stebėjo Bela. 

— Vadinasi, neturėsiu kada jį aplankyti? 

— Deja, vyksti ne atostogauti. Išvyksti atlikti svarbaus darbo, — 
subarė Greisas. 

Nikas Nikolas linktelėjo. 

— Seksime mirusiosios pėdsakais, — įsiterpė Normanas Potingas. 

O Greisą aplankė nuojauta, kad ir jam pačiam teks sekti, tik mi- 
rusiojo, pėdsakais. 


79 
2007-ųjų spalis 


Po pasitarimo Rojus Greisas nuėjo tiesiai į savo kabinetą ir pa- 
skambino Kleo pasakyti, kad atvažiuos vėliau nei buvo žadėjęs, nes tu- 
rįs neatidėliotinų darbų, o paskui dar sugrįš į namus susidėti kelionei 
reikalingus daiktus. 

Niujorke jam yra tekę buvoti keletą kartų ir įvairiomis progomis. 
Porą kartų buvo nuskridęs drauge su Sende: pirmą kartą apsipirkti 
artėjančių Kalėdų proga, o antrą — minėdami penktąsias vestuvių 
metines; o daugiau teko vykti darbo reikalais, tačiau šis miestas jam 
visuomet patiko. Jis ypač vylėsi susitikti du savo draugus ir kolegas, 
Denisą Beikerį ir Petą Lynčą. 

Rojus susipažino su jais prieš septynerius metus, kai būdamas 
detektyvu inspektoriumi lankėsi Niujorke ir tyrė vieną žmogžudystę. 
Tai buvo likus metams iki Rugsėjo vienuoliktosios. Tada Denisas ir 
Petas, Niujorko policijos pareigūnai, dirbo Brukline ir buvo vieni iš 

pirmųjų, Rugsėjo vienuoliktąją atskubėjusių į įvykio vietą. Vargu ar 
visame Niujorke jis būtų radęs du labiau kvalifikuotus policijos pa- 
reigūnus, galinčius padėti jam išsiaiškinti tiesą, ar Ronis Vilsonas iš 
tikrųjų Žuvo aną siaubingą dieną. 

Kleo buvo puikiai nusiteikusi, nors prie žaizdos dėk („atvyk kada 
tik galėsi ). Ji patikino Rojų, kad jo laukia labai, labai, labai erotinis 
vakaras. Iš patirties gerai žinodamas, kokie puikūs būna su ja praleisti 
erotiniai vakarai, jis nusprendė, kad tai su kaupu kompensuos nuo- 
stolius, patirtus dėl mažojo Hamfriuko dresavimo sesijos, kuri baigėsi 
apšlapintų drabužių cheminiu valymu. 

Pirmiausia Rojus pasitikrino savo elektroninį paštą. Paskui at- 
sakė į porą skubių laiškų, o į likusius nutarė atsakyti iš ryto, skrydžio 
metu. 

Jam perėjus prie kanceliarinio darbo, pasigirdo beldimas į duris, 
o po akimirkos, nelaukdamas pakvietimo, tarpduryje pasirodė Kasia- 
nas Pju skausminga veido išraiška. Netrukus jis jau stovėjo priešais 
Greiso rašomąjį stalą, per petį persimetęs švarką, atsisegęs viršutinę 
marškinių sagą ir pusiau atrištu brangiai atrodančiu kaklaraiščiu. 

— Atsiprašau, Rojau, atleisk, kad taip netikėtai įsiveržiau, bet aš 
jaučiuosi įžeistas. 

Greisas kilstelėjo pirštą, baigė skaityti memorandumą ir tik tada 
pakėlė akis. 

— Įžeistas? Atsiprašau. Kodėl? 

— Ką tik sužinojau, kad rytoj į Melburną komandiruoji detekty- 
vą seržantą Potingą ir detektyvą konsteblį Nikolą. Ar tai tiesa? 

— Taip, tiesa. 

Pju dunkstelėjo sau į krūtinę. 

— O aš? Juk tai aš pradėjau. Vadinasi, ir aš turėčiau būti vienas iš 
komandiruotųjų? 

— Atsiprašau — ką reiškia tavo „aš pradėjau“? Maniau, kad tu tik 
atsiliepei į Interpolo skambutį? 

— Rojau, — tarė jis maldaujamu tonu, galinčiu reikšti tik vie- 
na — kad Rojus yra geriausias jo draugas, — juk mano iniciatyva šis 
reikalas taip greitai pajudėjo. 

Greisas linktelėjo, suerzintas šio žmogaus požiūrio ir jo netikėto 
įsibrovimo. 

— Taip, ir aš vertinu tavo indėlį. Bet tu, Kasianai, turėtum supras- 
ti, kad mes Sasekse vadovaujamės komandinio darbo principu. Tu esi 
atsakingas už įsisenėjusias bylas, o aš vadovauju šiuo metu vykstan- 
čiam tyrimui. Tavo man suteikta informacija gali labai praversti ir 
tavo operatyvumas neliko nepastebėtas. 

O dabar nešdinkis ir leisk man dirbti savo darbą, norėjo pasakyti 
Greisas, bet nutylėjo. 

— Esu dėkingas. Tik manau, kad ir aš turėčiau skristi į Australiją. 

— Geriau bus, jei liksi čia, vietoje, — atsakė Greisas. — Toks 
mano sprendimas. 

Pju nužvelgė jį rūsčiu žvilgsniu ir apimtas apmaudo atšovė: 

— Man atrodo, kad tu dėl to pasigailėsi, Rojau. 

Tai taręs išlėkė iš Greiso kabineto. 


80 
2007-ųjų spalis 


Antradienį, aštuntą valandą vakaro, jau sutemus, Rikis sėdėjo 
savo vane, toje pačioje stebėjimui patogioje sankryžos vietoje, kur 
buvo įsitaisęs anąsyk, priešais Ebės motinos butą. Iš čia matė tiek duris 
į namą, tiek gatvę, kuria ji bandytų pabėgti, jeigu tik pavyktų išsėlinti 
pro užpakalinėje namo dalyje esantį atsarginį išėjimą. 

Į jo kaulus skverbėsi vėsuma. Rikis jau norėjo viską mesti, spjauti 
į Ebę ir greičiau nešti kudašių iš šios dievų ir žmonių apleistos lietin- 
gos, šalčiu dvelkiančios šalies į saulėtą ir šiltą kraštą. 

Per tris pastarąsias valandas jis nematė nė gyvos dvasios. Juk 
Istburnas — Rikis turėjo tai prisiminti — garsėjo kaip pensininkų 
miestelis, kurio gyventojai arba jau mirę, arba viena koja karste. Šį- 
vakar atrodė, kad jie visi išmirę. Gatvės žibintų šviesa krito ant plikų 
šaligatvių. Prakeiktas eikvojimas, galvojo jis. Kas nors juk turėtų jiems 
paaiškinti apie anglies dvideginio pėdsakus. 

Ebė dabar tūnojo viduje, šiltai, kartu su savo motina. Rikis jautė, 
kad ji pasiliks čia nakvoti, bet vis tiek neišdrįso palikti savo posto, su- 
sirasti kokį barą ir išlenkti vieną kitą taurelę, kol pasijus geriau. 

Maždaug prieš porą valandų jam pavyko perimti jos naujojo 
mobiliojo telefono signalą, kai Ebė paskambino į savo motinos naują 
telefoną, norėdama patikrinti skambėjimo toną ir garsą bei palikti at- 
mintyje savo telefono numerį. Taigi šio skambučio dėka jis jau žinojo 
abiejų telefonų numerius. 

Joms derinant telefonus, Rikis išgirdo fone televizoriaus garsą. 
Rodė kažką panašaus į muilo operą — automobilyje riejosi vyras ir 
moteris. Ką gi, toji kalė su savo motina vakaroja sau šiltame kamba- 
ryje, įsitaisiusios priešais teliko ekraną, laukdamos, kol įsikraus naujų 
telefonų, pirktų už jo pinigus, baterijos. 

Pasigirdo įkyrus pasiklausymo įrangos pypsėjimas. Tai Ebė 
skambino į senelių poilsio namus, ieškodama, kurie iš jų nedelsiant 
galėtų keturioms savaitėms priimti jos motiną iki to laiko, kol atsilais- 
vins kambarys jau numatytame pensione. 

Ji teiravosi apie slaugą, gydytojus, maitinimą, maisto sudėtį, 
mankštas, domėjosi, ar yra baseinas, sauna, ar poilsio namai prie pa- 
grindinio kelio, ar kur nors atokiai, ar su vežimėliu galima nuvažiuoti 
iki parko, ar yra atskiri vonios kambariai. Jos pageidavimų sąrašas 
tęsėsi be galo. Su visomis smulkmenomis. Jis tai gerai žinojo iš savo 
karčios patirties. Bjauri boba. 

O kieno pinigais ji už visa tai sumokės? 

Jis girdėjo, kaip Ebė susitarė iš pat ryto apsilankyti trijose vietose. 
Reikia manyti, motiną paliks namie. Tikriausiai nepamiršo, kad turi 
atvykti spynų meistras. 

Kai jis su ja galutinai susitvarkys, jai jau nebereikės poilsio namų. 
Jos lauks amžinojo poilsio vieta. 


81 
2007-ųjų spalis 


Kitą rytą, 8.20, inspektorius Stivenas Karis, lydimas seržanto Jano 
Brauno, įėjo į nedidelę konferencijų salę areštinėje, esančioje už Sasek- 
so valdybos pastato. Rankoje jis laikė rytiniam pasitarimui parengtus 
dokumentus su išsamia svarbiausių jų rajone per dvidešimt keturias 

pastarąsias valandas įvykusių nusikaltimų ir nelaimingų atsitikimų 
apžvalga. 

Prie jų prisijungė seržantas Morlis ir antrasis pirmosios pamai- 
nos seržantas — nedidukė, kresna, vyriškai ežiuku kirptais plaukais 
ir labiau nei vyrai savo darbui atsidavusi policijos pareigūnė Merė 
Gregson. 

Jie nieko nelaukdami griebėsi darbo. Karis ėmė skaityti svarbiau- 
sių įvykių suvestinę. Buvo įvykdytas žiaurus rasistinis išpuolis — Kol- 
dine, Parko gatvėje, prie naktį veikiančios konditerijos parduotuvės, 
prekiaujančios gatavais produktais išsinešti, grįždamas į universiteto 
miestelį, sunkiai sumuštas jaunas studentas musulmonas; Luiso gatvė- 
je įvykusioje avarijoje motociklininkas partrenkė pėsčiąjį; Brodvėjuje, 
Vaithoke, įvykdytas žiaurus apiplėšimas; Prestono parke per homofo- 
bų išpuolį sumuštas jaunas vaikinas. 

Jis taip atidžiai skaitė visus pranešimus, sakytum būtų juos šu- 
kavęs tankiomis šukomis, dėmėjosi visus pavojingus taškus, kad tik 
ko nors nepražiopsotų ir netektų dėl to raudonuoti 9.30 susitikus su 
skyriaus vadovu. 

Paskui jie perėjo prie pastaruoju metu jų rajone dingusių be 
žinios asmenų sąrašo ir susitarė dėl tolesnių veiksmų. Merė išsamiai 
papasakojo apie paleistą už užstatą įtariamąjį, kuris šiandien turi su- 
grįžt teismui, ir priminė Kariui, kad vienuoliktą ryto jo dar laukia su- 
sitikimas su Karališkosios prokuratūros advokatu dėl įtariamojo aibe 
rankinių vagysčių, kurį jie sulaikė ankstesnio budėjimo metu. 

Tada inspektorius staiga kažką prisiminė. 

— Džonai, vakar buvau prašęs užsukti pas vieną moterį Kemp- 
taune. Deja, ataskaitoje apie tai nieko neradau... Koks ten jos vardas? 
A, Katerina Dženings. Jokių naujienų? 

Morlis akimirksniu paraudo. 

— O, Dieve. Atleisk, šefe. Visiškai nepasidomėjau. Tas įvykis su 
Gema Bakston... atsiprašau... Nusprendžiau, kad pastarasis yra gerokai 
svarbesnis. Įtrauksiu šį klausimą į planą ir duosiu nurodymą, kad kas 
nors jau šįryt ten nuvyktų. 

— Gerai, žmogau, — atsakė Karis ir vėl žvilgtelėjo į savo laikrodį. 
Velniai rautų. Tuoj 9.05. Jis pašoko nuo kėdės. — Iki pasimatymo. 

— Malonaus susitikimo su ponu direktoriumi, — šelmiškai šyp- 
sodamasi palinkėjo Merė. 

— Šiandien tave turėtų pagirti! — paantrino Morlis. 

— Už tai, kad vienas iš pavaldinių — užuomarša? — atkirto 
jis. — Nemanau. 


82 
2007-ųjų spalis 


Rikis miegojo paviršutiniškai, snūduriuodamas po kelių alaus 
bokalų, kuriais save palepino sausakimšame pajūrio bare, ir ūmai 
nubusdamas kaskart, kai tik švystelėdavo automobilių šviesos arba 
pasigirsdavo variklio burzgimas, žingsniai ar trinktelėdavo uždaro- 
mos durys. Jis buvo įsitaisęs keleivio sėdynėje, kad koks arčiau pri- 
ėjęs smalsus policininkas nepalaikytų jo girtu, prie vairo užmigusiu 
vairuotoju, ir iš automobilio buvo išlipęs tik porą kartų nusišlapinti 
skersgatvyje. 

Paskui, šeštą ryto, jis vėl išvažiavo, šįsyk ieškoti darbininkų kavi- 
nės. Joje pavalgė pusryčius ir po valandos vėl grįžo į stebėjimo vietą. 

Po velnių, kaip jis galėjo atsidurti tokioje padėtyje? Rikis jau ne 
pirmą kartą uždavė sau šį klausimą. Kaip jis leidosi, kad ši kekšė jį ap- 
kvailintų? Oho, pasirodo, ji labai sumaniai prisigretino prie jo, tobulai 
vaidindama seksualią mergšę. Leido jam daryti su ja viską, ko tik jis 
užsigeisdavo, ir dėdavosi, kad jai tai patinka. Nors kas žino, gal iš tiesų 
patiko. Tačiau visą laiką ji subtiliai rinko visą ją dominančią informa- 
ciją. Moterys gudrios. Jos žino, kaip manipuliuoti vyrais. 

Jis padarė nedovanotiną klaidą ir pats viską papasakojo, mat no- 
rėjo pasirodyti. Tikėjosi tokiu būdu padaryti jai įspūdį. 

Galiausiai, vieną naktį, kai jis padauginęs kokaino ir girtas kaip 
pėdas gulėjo be sąmonės, ji apšvarino jį ir pabėgo. Jam reikėjo kuo 
greičiau atsiimti tai, kas jo. Buvo išleidęs visus savo pinigus, iki ausų 
skendėjo skolose, o verslas merdėjo. Tai buvo vienintelis jo šansas. Jis 
jam nukrito tiesiog iš dangaus, bet tada ji nukniaukė jo lobį ir pa- 
spruko. 

Vis dėlto Rikis turėjo vieną pranašumą: pasaulis, kuriame ji ban- 


288 PETER JAMES * MIRUSIOJO PĖDSAKAIS 


dė pasislėpti, buvo mažesnis nei ji manė. Visi, pas ką tik ji nuvykdavo, 
su kuo tik turėdavo reikalų, jos šio bei to klausinėdavo. Daug klausinė- 
davo. Jis jau įtarė, kad Ebė tai nujaučia, todėl vis sukosi ratais, o dabar, 
jam atvykus į Braitoną, jos situacija dar labiau susikomplikavo. 


9.30 prie daugiabučio namo durų sustojo vietinis Istburno taksi 
automobilis. Iš jo išlipęs vairuotojas paskambino durų skambučiu. 
Praėjo pora minučių, ir pasirodė Ebė. Viena. 

Gerai. 

Idealu. 

Ji vyksta į pirmąjį iš trijų poilsio namų, kuriuos nutarė šįryt 
apžiūrėti. Palikusi savo motušę vieną, griežtai prisakiusi neatidaryti 
durų niekam, išskyrus spynų meistrą. 

Rikis stebėjo, kaip Ebė įsėdo į automobilį ir šis nuvažiavo. Jis 
nejudėjo iš vietos. Žinojo, kokios neprognozuojamos būna moterys, 
todėl nieko nuostabaus, jei po penkių minučių ji sugrįžtų pasiimti 
ką buvo užmiršusi. Laiko jis turėjo daug. Ebė grįš ne anksčiau kaip 
po pusantros valandos, ir tai mažų mažiausiai, o labiausiai tikėtina 
— maždaug po trijų valandų, o gal ir dar vėliau. O kol kas jam reikėjo 
valandėlę kantriai luktelėti ir įsitikinti, kad kelias laisvas. 

Paskui jis neturėtų ilgai užtrukti. 

Glenas Brensonas paspaudė skambučio mygtuką ir atsitraukė 
porą pėdų nuo durų, kad būtų gerai matomas vaizdo stebėjimo kame- 
ros. Kaltinio plieno vartai, keletą kartų trūktelėję, ėmė be garso vertis. 
Detektyvas seržantas įlipo atgal į automobilį ir, po ratais gurgždant 
žvyrui, pro įspūdingas plytų kolonas įvažiavo į žiedinį kiemo keliuką. 
Sustojo šalia vienas prie kito pastatytų sidabrinio sportinio „Merce- 
des“ ir tokios pat spalvos „S“ klasės sedano. 

— Ši vieta kaip tik mums, nemanai? — pastebėjo jis. — Šalia jo ir 
jos mersų, ir taip toliau. 

Bela Moj linktelėjo, skruostai pamažu ėmė rausvėti. Glenui vai- 
rūuojant, ji buvo pastirusi iš baimės. Ji mėgo savo kolegą ir nenorėjo 
jo įžeisti, bet atgal būtų mieliau grįžusi autobusu ar net basa parėjusi 
žarijomis. 

Didingas namas atrodė iš dalies kaip Jurgių epochos ir iš dalies 
kaip graikų šventykla su kolonų laikomu portiku, einančiu per visą 
fasado plotį. Arė numirtų, pamačiusi tokį namą, dingtelėjo Glenui. 
Keista — kai jie susituokė, atrodė, kad pinigai jos nė kiek nedomina. 
Viskas pasikeitė maždaug tuo metu, kai Semė, kuriai dabar buvo aš- 
tuoneri, pradėjo lankyti mokyklą. Be abejo, tam įtakos turėjo pašne- 
kesiai su kitomis mamomis, prašmatnūs kai kurių iš jų automobiliai, 
apsilankymai prabangiuose kitų mamų namuose. 

Tačiau tokie namai traukė ir jo žvilgsnį. Glenui atrodė, kad kiek- 
vienas namas turi savitą aurą. Tiek šiame, tiek ir kituose miesto rajo- 
nuose stovėjo daugybė kitų tokių pat didelių ir įspūdingai atrodančių 
namų, bet jie sakytum bylojo, kad jų šeimininkai yra eiliniai, padorūs 
piliečiai. O kartais pasitaikydavo ir tokių kaip šis namų, kurie kažko- 
dėl atrodydavo per daug prabangūs ir kažkokiu būdu — sąmoningai ar 
nesąmoningai — siųsdavo signalus, kad buvo įsigyti nesąžiningai. 

— Norėtum čia gyventi, Bela? — paklausė jis. 

— Priprasčiau, — nusišypsojo ji, o žvilgsnyje pasirodė kažkas 
panašaus į ilgesį. 

Glenas įkypai dirstelėjo į kolegę. Ji buvo daili moteris, gyvo veido, 
tankiais rudais plaukais, be vestuvinio žiedo. Visuomet rengėsi šiek 
tiek neskoningai, tarytum išvaizda jai nebūtų buvusi svarbi, todėl jis 
mielai būtų jai padovanojęs kosmetikos priemonių rinkinį. Dabar 
vilkėjo baltą palaidinę, o ant jos — paprastą tamsiai mėlyną megztinį 
„V“ formos iškirpte, mūvėjo juodas vilnones kelnes, buvo apsirengusi 
trumpą žalią laisvo sukirpimo vyrišką paltą ir avėjo sunkius juodus 
batus. 

Apie savo asmeninį gyvenimą ji niekada nepasakodavo, todėl 
Glenas dažnai spėliodavo, kas jos laukia sugrįžus namo. Vaikinas, mo- 
teris, kambario draugės? Vienas jo kolega kadaise buvo užsiminęs, kad 
Bela slaugo savo senyvo amžiaus mamą, tačiau pati Bela niekuomet 
apie tai nebuvo prasitarusi. 

— Niekaip neprisimenu, kur tu gyveni, — prabilo jis, jiems iš- 
lipant iš automobilio. 

Vėjo gūsis kilstelėjo jo kupranugarių vilnos palto skvernus. 

— Hangletone, — atsakė ji. 

— A, tiesa. 

Vieta buvo lyg ir tinkama. Hangletonas buvo mielas ramus gyve- 
namasis rajonas vakarinėje miesto dalyje, perpus padalytas greitkelio 
ir golfo aikštelės. Čia buvo daugybė nedidelių vienaaukščių namų su 
kruopščiai prižiūrimais sodais. Ramus, saugus rajonas moteriai, gyve- 
nančiai kartu su senyvo amžiaus motina. Staiga mintyse iškilo vaizdas: 
nusiminusi Bela savo namuose karšina ligotą, silpną pagyvenusią mo- 
terį, nuolat traškindama savo maltezerius, atstojančius jai kitus gyve- 
nimo malonumus. Nelyginant vienišas, narve įkalintas gyvūnėlis. 

Glenas paskambino į duris, ir jiedu netrukus buvo įleisti į vidų 
tarnaitės filipinietės, kuri juos nuvedė į oranžeriją aukštomis lubomis. 
Iš čia buvo matyti apačioje terasomis apželdintos pievelės su milžiniš- 
ku baseinu ir teniso kortu. 

Gleną ir Belą pasodino į fotelius, sustatytus aplink marmurinį 
kavos staliuką, ir pasiūlė gėrimų. Netrukus pasirodė Stivenas ir Sju 
Klingeriai. 

Stivenas buvo aukštas, liesas, iš pažiūros nemalonus vyras, bebai- 
giantis penktą dešimtį, žilstančiais banguotais, tiesiai atgal sušukuotais 
plaukais ir ryškiai raudonomis girtuoklio kraujagyslėmis išraizgytais 
skruostais. Šeimininkas vilkėjo kostiumą su ruoželiais, avėjo brangiai 
atrodančius nevarstomus vyriškus batus. Rankos paspaudimu pasvei-. 
kinęs Brensoną, tuojau pat pažvelgė į savo laikrodį. 

— Atleiskite, po dešimties minučių turėsiu išvykti, — tvirtai, ta- 
čiau mandagiai paaiškino jis. 

Atrodė, kad prieš juos dabar — visiškai kitas Stivenas Klingeris 
nei tas, su kuriuo kalbėjosi vakar, apsilankę jo darbo kabinete, po ne- 
abejotinai sočių pietų. 

— Viskas gerai, sere, mes tik norėtume užduoti jums dar keletą 
trumpų klausimų, taip pat ir poniai Klinger. Esam dėkingi, kad skiriate 
mums savo laiką. 

Jis dar kartą dėkingai žvilgtelėjo į Sju Klinger, o jos veide trum- 
pam šmėkštelėjo gudri pasitenkinimo šypsena, tarytum ji būtų norė- 

jusi parodyti, kad priima svečio komplimentą. Ji — neeilinė gražuolė, 
pagalvojo Glenas. Pradėjusi penktą dešimtį moteris dailia figūra 
vilkėjo šiltą rudą, modeliuotojo pagal užsakymą pagamintą šukuotos 
medvilnės treningą ir avėjo sportinius batelius, kurie atrodė tik išimti 
iš dėžės. 

Jos akys tarytum sakė: „Eikš pas mane.“ Jis du kartus paeiliui pa- 
gavo jos kerintį žvilgsnį, tačiau pasistengė jį ignoruoti ir atsivertė savo 
užrašų knygutę, nutaręs verčiau susikoncentruoti į Stiveno Klingerio 
akis, kurias tikriausiai buvo lengviau skaityti. 

Įėjo tarnaitė su kava ir vandeniu. 

— Ar galėčiau kai ką patikslinti, sere? Ar ilgai jūs su Roniu Vilso- 
nu buvote draugai? — pasiteiravo Brensonas. 

Klingerio akys vos pastebimai kryptelėjo į kairę. 

— Mes draugaujame... draugavome... nuo paauglystės, — atsakė 
šis. — Dvidešimt septynerius... ne — trisdešimt metų. Apytikriai. 

Tartum norėdamas pasitikslinti, Glenas uždavė dar vieną klau- 
simą: 

— Vakar minėjote, kad jo santykiai su pirmąja Žmona, Joana, 
buvo sudėtingi, tačiau su antrąja, Lorena, sutardavo geriau? 

Šeimininko akys, prieš jam atsakant, vėl nežymiai kryptelėjo 
kairėn. 

Tai buvo neurolingvistinis eksperimentas. Glenas apie jį sužinojo 
iš Rojaus Greiso ir retsykiais sėkmingai pasinaudodavo, norėdamas 
įsitikinti, ar apklausiamasis sako tiesą. Žmogaus smegenys padalytos į 
du pusrutulius — kairįjį ir dešinįjį. Vienas jų skirtas ilgalaikiams pri- 
siminimams saugoti, o kitame vyksta kūrybinis procesas. Atsakant į 
klausimus, žmonių akys beveik pastoviai krypsta pusrutulio, kurį jie 
tuo metu naudoja, pusėn. Vienų žmonių atminties saugykla yra deši- 
niajame pusrutulyje, o kitų — kairiajame; kūrybinis pusrutulis turėtų 
būti priešingas. 

Taigi jis matė, kad Stiveno Klingerio akys, atsakant į jam dabar 
užduotus klausimus, krypo į kairę, tai yra į atminties pusrutulį, o tai 
reiškia, kad jis tikriausiai sakė tiesą. Vadinasi, jeigu jo akys kryptelės 
į dešinę, tai greičiausiai reikš, kad jis meluoja. Žinoma, šis metodas 
nebuvo absoliučiai patikimas, tačiau galėjo pasitarnauti kaip neblogas 
indikatorius. 

Palinkęs į priekį, tarnaitei statant jam puodelį su lėkštute ir kiniš- 
ką ąsotėlį su pienu, Brensonas pasiteiravo: 

— Kaip jums, sere, atrodo, ar Ronis Vilsonas būtų galėjęs nužu- 
dyti abi savo žmonas? 

Klingerio veidas tą pačią akimirką išdavė, kad jis nuoširdžiai 
sukrėstas. Tokia pat nuoširdi, tik ne tokia greita, atrodė ir jo žmonos 
nuostaba. O atsakant į klausimą akys atrodė sustingusios tartum nu- 
mirėlio. 

— Ne, Ronis ne. Būdavo, kad supykdavo, bet... — galvą kratyda- 
mas jis patraukė pečiais. 

— Jis buvo geros širdies, — vyrui paantrino Sju. — Mielai pasi- 
rūpindavo savo draugais. Nemanau... ne, tikrai nemanau. 

— Turime šiokios tokios informacijos, kuria norėtume su jumis 
pasidalyti, žinoma, šioje tyrimo stadijoje ji yra konfidenciali, nors po 
kelių dienų ir darysime pranešimą spaudai. 

Brensonas pažiūrėjo į Belą, sakytum norėdamas parodyti, kad 
leidžia jai pasakoti, bet ji tik maloniai šyptelėjo, leisdama suprasti, kad 
jai bus malonu, jeigu jis kalbės ir toliau. 

Įsipylęs į kavą pieno jis tęsė: 

— Neatrodo, kad Joana Vilson kada nors būtų vykusi į Ameriką. 
Jos lavonas penktadienį rastas nuotekų šalinimo įrenginyje, Braitono 
centre. Ten ji išbuvo ilgą laiką, o nužudyta, kaip atrodo, pasmaugiant. 

Šįkart abu Klingeriai atrodė nuoširdžiai sukrėsti. 

— Velniai griebtų! — išsprūdo Sju. 

— Ar tai tas pats lavonas, apie kurį pirmadienį rašė Argus? — 
spėjo Stivenas. | 

Bela jam linktelėjo. 

— Norite pasakyti, kad... kad... su tuo kažkaip susijęs Ronis? — 
vėl paklausė Klingeris. 

— Jei leisite, sere, netrukus užbaigsiu, — skubino Brensonas. — 
Vakar sužinojome, kad rastas ir Lorenos Vilson lavonas. 

Sju Klinger veidas išblyško. 

— Lamanše? 

— Ne, upėje prie Melburno, Australijoje. 

Abu Klingeriai sėdėjo netekę žado, nenuleisdami akių nuo de- 
tektyvo. 

Kažkur name suskambo telefonas. Nė vienas iš Klingerių net ne- 
sujudėjo. Glenas gurkštelėjo kavos. 

— Melburne? — pagaliau pratarė Sju Klinger. — Australijoje? 

— Kaip, po galais, ji iš Lamanšo galėjo atsidurti Australijoje? — 
paklausė Stivenas, atrodydamas visiškai sutrikęs. 

Skambutis nutilo. 

— Skrodimas atskleidė, kad ji mirusi tik prieš dvejus metus, 
sere... Neatrodo, kad būtų nusižudžiusi, du tūkstančiai antraisiais įkri- 
tusi į Lamanšą. 

— Vadinasi, ji nusižudė įkritusi į upę Australijoje? — spėjo Sti- 
veneas. 

— Nemanau, — atsakė Greisas. — Lūžęs jos kaklas, o ji pati rasta 
automobilio bagažinėje, — kitą informaciją jis pasilaikė sau. 

Abu Klingeriai sėdėjo nuščiuvę, bandydami suvokti tai, ką išgir- 
do. Galiausiai tylą nutraukė Stivenas. 

— Kas tai galėjo padaryti? Kodėl? Ar norite pasakyti, kad Joaną 
ir Loreną nužudė tas pats asmuo? 

— Kas... Kas galėjo nužudyti Joaną... paskui Loreną? — paklausė 
Sju, be perstojo nervingai sukdama aplink riešą auksinę apyrankę 

— Ar kuris nors iš jūsų žinojote, kad Joana Vilson po motinos 
mirties paveldėjo jos namą, kurį paskui pardavė prieš pat savo mir- 
tį? — pasidomėjo Glenas. — Grynosios pajamos už jį siekė apie šimtą 
septyniasdešimt penkis tūkstančius svarų sterlingų. Šiuo metu bando- 
me išsiaiškinti, kas nutiko tiems pinigams. 

— Tikriausiai tą pačią akimirką, kai tik juos gavo, padengė Ronio 
skolas, — tarė Stivenas. — Tas niekšelis man visai patiko, gaila tik, kad 
piniginiuose reikaluose jis nebuvo labai protingas, jei suprantate, ką 
noriu pasakyti. Nuolatinės machinacijos, kombinacijos, bet iš to ne- 
būdavo jokios naudos. Jis norėjo būti svarbesnis veikėjas nei jam leido 
jo galimybės. 

— Nebūk per daug griežtas, Stivai, — savo nuomonę pareiškė 
Sju, atsigręždama į savo vyrą. — Ronis turėdavo gerų idėjų, — ji pažiū- 
rėjo į abu detektyvus ir pabaksnojo sau į galvą. — Jis buvo išradingas. 
Kartą sugalvojo tokį daikčiuką, kuris padėtų išsaugoti vyno skonį jau 
atkimštuose buteliuose. Jau būtų užpatentavęs šį savo išradimą, bet 

kaip tik tuo metu pasirodė... Kaip ten tas įrankis vadinasi? Ai, „Vacu 
Vin“, kuris ir užėmė visą rinką. 

— Tai tiesa, bet „Vacu Vin“ buvo plastikinis, — paaiškino Stive- 
nas. — Ronis, kvailelis, savąjį padarė iš vario. Juk visiems žinoma, kad 
metalai reaguoja į vyną. 

— Bet sakei, kad tuo metu ir tau pačiam atrodė, kad tai — gudrus 
išradimas, ar ne? 

— Taip, tačiau aš daugiau nebebūčiau investavęs į jokį Ronio ver- 
slą. Man buvo gana dviejų kartų, ir abu kartus pinigus išmečiau kaip 
į balą, — jis gūžtelėjo pečiais. — Tam, kad taptum geru verslininku, 
vien gerų idėjų nepakanka. 
jis truputį jaudinasi. 

— Pone Klingeri, ponia Klinger, — kreipėsi Bela, — ar jūs ką nors 
žinojote apie tai, jog Lorena, likus keliems mėnesiams iki tariamos jos 
savižudybės, gavo didelę pinigų sumą? 

Sju energingai papurtė galvą. 

— Nieko panašaus. Aš pirmoji būčiau sužinojusi. Ronis paliko ją, 
vargšelę, dideliuose nemalonumuose. Ji turėjo grįžti į darbą Gatvike. 
Dėl visų teismo nutarčių, priimtų Ronio atžvilgiu, ji negalėjo gauti 
jokios paskolos. Nepajėgė sukrapštyti grynųjų netgi automobiliui įsi- 
gyti. Vienu metu aš jai buvau paskolinusi kelis šimtus svarų, nes ji 
negalėjo sudurti galo su galu. 

— Vadinasi, jums abiem tai bus staigmena, — tarė Glenas. — Pa- 
sirodo, Ronis Vilsonas „Norwich Union“ kompanijoje buvo sudaręs 
gyvybės draudimo sutartį, pagal kurią Lorenai Vilson du tūkstančiai 
antrų kovą buvo išmokėta daugiau kaip pusantro milijonų svarų ster- 
lingų išmoka. 

Jiedu buvo akivaizdžiai šokiruoti. O Glenas pridūrė: 

— Po kurio laiko, du tūkstančiai antrų liepą, ponia Vilson gavo 
beveik dviejų su puse milijonų dolerių sumą, kurią į jos sąskaitą per- 
vedė Žalos atlyginimo Rugsėjo vienuoliktosios aukų artimiesiems 
fondas. Pagal to meto valiutų keitimo kursą — apie milijoną septynis 
šimtus penkiasdešimt tūkstančių svarų. 

Stojo ilga tyla. 

— Netikiu tuo. Paprasčiausiai negaliu patikėti... — papurtė galvą 
Sju. — Žinau, kad policijos pareigūnai, su kuriais mes kalbėjomės jai 
dingus, nebuvo visiškai tikri, jog ji nusižudė iššokdama iš kelto. Jie 
nesakė kodėl. Galbūt jie tada žinojo kažką, ko nežinojom mes. Tačiau 
Stivenas ir aš, ir visi jos draugai buvome įsitikinę, kad ji mirusi, ir nuo 
to laiko niekas negirdėjome iš jos nė žodžio. 

— Jeigu tai, ką jūs kalbate, yra tiesa, tai... — prabilo Stivenas Klin- 
geris, bet įpusėjęs sakinį nutilo. 

— Ji paėmė iš sąskaitos visus pinigus, grynaisiais, skirtingomis 
sumomis, per laikotarpį nuo jų gavimo iki jos dingimo du tūkstančiai 
antrų lapkričio mėnesį, — paaiškino Bela. | 

— Grynaisiais? — aidu atkartojo Stivenas Klingeris. 

— Arjudu nemanote, kad Vilsonus, o labiau tikėtina — Ronį, kas 
nors galėjo šantažuoti? — pasidomėjo Glenas. 

— Mudvi su Lorena buvom labai artimos draugės, — atsakė 
Sju. — Manau, ji būtų man pasipasakojusi... suprantate... ji pasikliovė 
manimi. 

Taigi kad pasikliovė, ypač dėl trijų ir ketvirčio milijono svarų! — 
pagalvojo Glenas. 

Stivenas Klingeris staiga bakstelėjo pirštu į orą. 

— Štai kas — galimas dalykas, Ronis buvo ją pamokęs. Jis mėgo 
prekiauti ženklais. 

— Ženklais? — paklausė Glenas. — Turite omenyje, pašto žen- 
klus? 

Šis linktelėjo. 

— Brangiais. Jis atsiskaitydavo už juos grynaisiais. Manė, kad 
Mokesčių departamentui taip sunkiau jį sukontroliuoti. 

— Už daugiau kaip tris milijonus svarus išeitų baisiai daug Žžen- 
klų, — pastebėjo Bela. 

Stivenas papurtė galvą. 

— Nebūtinai. Prisimenu, kaip vieną vakarą bare Ronis išsitraukė 
savo piniginę ir parodė vieną ženkliuką ant šilkinio popieriaus — už tą 
vieną ženkliuką jis buvo sumokėjęs penkiasdešimt gabalų. Tikėjosi, kad 
rado pirkėją, sumokėsiantį už jį šešiasdešimt. Tačiau, žinant, kaip jam 
sekasi, galima manyti, kad jis galiausiai pardavė jį už keturiasdešimt. 

— Gal žinote, kur ponas Vilsonas vertėsi prekyba pašto ženklais? 

— Jis man pasakojo, kad yra keletas vietinių perpardavinėtojų, 
kurie nuperka mažiau vertingus ženklus. Žinau, kad jis kartais užsuk- 
davo į „Hokse“, Kvinso kelyje. Taip pat šen bei ten Londone ir Niujor- 
ke. A, tiesa, jis dažnai kalbėdavo apie vieną didelį šulą, kuris prekiauja 
tiesiog savo namuose... Nepamenu jo vardo... jis gyvena čia pat, už 
kampo, Daiko kelyje. „Hokse“ kas nors turėtų žinoti. 

Glenas užsirašė pavadinimą. 

— Jis yra sakęs, kad vertingiausiais pašto ženklais prekiauja tik 
nedidelė saujelė. Todėl, jei kuris nors prekiautojas sudarytų stambų 
sandorį, apie tai sužinotų visi. Vadinasi, jeigu ji išleido tokią pinigų 
sumą ženklams, kas nors tikrai turėtų prisiminti. 

— Reikia manyti, — pridūrė Bela, — kas nors taip pat prisimintų, 
jeigu ji būtų juos pardavusi. 

Tai buvo pirmoji Dankano Trouto, kaip visateisio policijos parei- 
gūno, patruliavimo diena. Jis jautėsi šiek tiek išdidus, šiek tiek drovus 
ir truputį nervinosi, kad tik nesuklystų. 

Penkių pėdų devynių colių ūgio ir tik kiek daugiau nei dešimt 
stonų* svorio, jis atrodė gana laibas, nepaisant to, žinojo, kaip pasirū- 
pinti savimi. Nuo seno aistringai domėjosi kovos menais ir buvo įgijęs 
begalę kikbokso, tekvondo ir kung fu diplomų. | 

Jo mergina, Sonia, buvo padovanojusi jam įrėmintą plakatą su 
žodžiais: 

NORS EINU.PER TAMSIAUSIĄ SLĖNĮ, NEBIJAU JOKIO 
PAVOJAUS, NES AŠ — KIEČIAUSIAS KALĖS SŪNUS 


VISAME SLĖNYJE. 


Dabar, dešimtą ryto, Kiečiausias Kalės Sūnus Visame Slėnyje 
budėjo Pajūrio bulvaro ir Arundelio gatvės sankryžoje, labiausiai į 


* Stonas — 6,35 kg. 

rytus nutolusioje Braitono ir Houvo dalyje. Nepanašioje į slėnį. Tie- 
są sakant, neprimenančioje net mažo slėnelio. Gatvėse kol kas buvo 
ramu. Maždaug po valandos išlįs narkomanai. Vietos turizmo depar- 
tamentas vengė skelbti statistiką, bylojančią apie tai, kad šis miestas 
pagal narkomanų, vartojančių intraveninius kvaišalus, skaičių, taip pat 
pagal mirštamumą nuo narkotikų buvo antras Jungtinėje Karalystėje. 
Troutas buvo įspėtas, kad neproporcingai didelė jų dalis pastaruoju 
metu įsikūrė būtent jo patruliuojamame rajone. 

Sutraškėjo jo radiotelefonas, ir Dankanas Troutas išgirdo savo 
šaukinį. Atsiliepęs ir vos tramdydamas jaudulį, pažino seržanto Mor- 
lio balsą. 

— Viskas gerai, Dankanai? 

— Taip, serže. Kol kas, serže. 

Trouto patruliuojama teritorija tęsėsi nuo Kemptauno krantinės 
iki Vaithoko, kuriame nuo neatmenamų laikų gyveno kelios savo nu- 
sikalstama veikla mieste labiausiai pagarsėjusios šeimos, tiesa, be jų, 
čia buvo ir daug padorių miestelėnų. Pastaruoju metu suaktyvinus 
bendradarbiavimą su vietos bendruomene, buvo pastebimi dideli po- 
zityvūs pokyčiai. Tirštai gyvenamų terasinių gatvių labirintą sudarė ne 
tik daugiabučiai su laikiniems gyventojams nuomojamais kambariais 
ir pigūs viešbučiai, čia gyveno ir pasiturinčių miestiečių, tarp kurių 
buvo viena didžiausių Jungtinėje Karalystėje gėjų bendruomenių, vei- 
kė daugybė restoranų, barų ir nedidelių privačių krautuvėlių. Šiame 
rajone buvo įsikūrusios kelios mokyklos ir miesto ligoninė. 

— Reikėtų, kad užsuktum pas vieną svarbią personą. Pas vieną 
moterį, kuri, turimomis žiniomis, kažko labai sunerimusi. 

Davęs nurodymą, jis nupasakojo aplinkybes. 

Troutas išsitraukė savo naujutėlę užrašų knygelę ir užsirašė vardą 
bei pavardę — Katerina Dženings — ir adresą. 

— Šį nurodymą gavau iš inspektoriaus, bet manau, kad jis atėjo iš 
aukščiau, jeigu nujauti, ką noriu pasakyti. 

— Visiškai, serže. Esu visiškai netoliese — tuojau pat užsuksiu 
pažiūrėti. 

Pagreitinęs žingsnį jis išdidžiai nudrožė vėjų košiamu Pajūrio 
bulvaru ir pasuko kairėn, tolyn nuo jūros. 

Nurodytu adresu jis rado didingą, rūmus primenantį daugiabu- 

tį aštuonių aukštų pastatą, prie kurio gatvėje stovėjo statybų firmos 
sunkvežimis ir liftų tarnybos vanas. Jis praėjo pro pilką „Ford Focus“ 
su stovėjimo talonu, priplotu prie priekinio stiklo, kirto važiuojamąją 
gatvės dalį ir, atsidūręs prie įėjimo į namą, praleido į vidų du vyrus, 
nešančius didelę sausojo tinko plokštę. Pažvelgė į durų skambučių 
skydą. Pavardės prie aštuoniasdešimt antro numerio nebuvo. Kons- 
teblis spustelėjo mygtuką. Niekas neatsiliepė. 

čiau duris atidarytas laikė pleištas, įspraustas tarp jų ir staktos, todėl 
jis nusprendė užeiti. Ant lifto priekio buvo pritvirtintas įspėjimas NE- 
VEIKIA, ir Troutas ėmė lipti laiptais, atsargiai keldamas kojas dulkėto- 
mis plokštėmis, susierzinęs dėl to, kad apdulkės batai, kuriuos vakar 
vakare buvo dailiai išblizginęs. Viršuje kažkas kalė ir dunksėjo, paskui 
pasigirdo grąžto zirzimas, o užlipus į penktą aukštą teko įveikti staty- 
binių medžiagų kliūčių ruožą. 

Lipdamas aukštyn galiausiai pasiekė aštuntą aukštą. Buto, kuria- 
me gyveno Katerina Dženings, durys buvo tiesiai priešais jį. Išvydęs 
duryse tris atskirai sumontuotas spynas ir akutę, policijos konsteblis 
susidomėjo. Dvi spynos nebuvo naujiena, tai jis buvo patyręs lanky- 
damasis didesnės kriminalinės rizikos rajonų namuose, kuriuose buvo 
įsilaužta jau ne pirmą kartą. Tačiau trys spynos atrodė neįprastai. Ge- 
riau isižiūrėjęs suprato, kad visos trys buvo ypač tvirtos. 

Atrodo, miela ponia, jūs tikrai kažko nerimaujate, pagalvojo Trou- 
tas, spausdamas durų skambučio mygtuką. 

Niekas neatsiliepė. Jis pamėgino dar porą kartų, kantriai palaukė, 
o paskui nutarė susitikti ir pasikalbėti su namo prižiūrėtoju. 

Nulipęs į ankštą koridorių pirmame aukšte, išvydo į namą įei- 
nant du vyrus. Vienas buvo gal kiek vyresnis nei trisdešimties, atrodė 
dailių manierų, buvo apsirengęs kombinezoną su užrašu „Stanwell 
Maintenance“ ant priekinės kišenės ir susijuosęs įrankių diržu. Kitas, 
einąs septintą dešimtį, iš pažiūros nusiteikęs priešiškai, mūvėjo dar- 
bines kelnes ir vilkėjo nešvarų medvilninį sportinį nertinį. Rankoje 
pastarasis laikė senamadį mobilųjį telefoną, vieno piršto nagas buvo 
pajuodęs. 

Darbininkas sumišęs šyptelėjo Troutui. 

— Čia tai bent! Na ir operatyvumas! 

Pagyvenęs vyriškis kilstelėjo telefoną. 

— Skambinau ne anksčiau kaip prieš minutę! — jo žodžiai dėl 
gomurinio balso nuskambėjo kaip skundas. 

— Skambinote man? 

— Dėl lifto! 

— Atsiprašau, — tarė Troutas. — O jūs esate... 

— Atleiskite, bet aš čia atvykau visai kitu reikalu, — paaiškino 
pareigūnas. — Tačiau būsiu daugiau nei laimingas, galėdamas jums 

— Labai paprastos, — prabilo jaunesnysis. — Kažkas sugadino 
lifto mechanizmą. Vandalizmas. Sabotažas. Ir avarinis skambutis, ir 
lifto telefonas — nukirpti laidai. 

Troutas įdėmiai jo klausėsi. Paskui išsitraukė užrašų knygelę. 

— Gal galėtumėte paaiškinti detaliau? 

— Galiu ne tik paaiškinti, bet ir parodyti. Ar nusimanote apie 
techninius dalykus? 

Troutas gūžtelėjo pečiais. 

— Galite paegzaminuoti. 

— Reikėtų nueiti į variklio skyrių, ten pamatytumėt savo akimis. 
Ant grindų mėtosi švirkštai. Svarbiausia, kad kažkas prikišo nagus 
tada, kai liftas važiavo. 

— Supratau. Pirmiausia norėčiau trumpai šnektelėti su šiuo 
džentelmenu. | 

Darbininkas linktelėjo. 

— O aš tik nueisiu patraukti savo mašiną. Prakeikti eismo prie- 
žiūros inspektoriai elgiasi kaip gestapas. 

— Ar aštuoniasdešimt antrame bute gyvena Katerina Dženings? 

— Ji nauja. Kelios savaitės kaip čia įsikėlė. Trumpam nuomoja- 
mas butas. 

— Gal galėtumėte ką nors apie ją papasakoti? 

— Nekalbėjau daug su ja, išskyrus sekmadienį, kai buvo įstrigusi 
lifte. Ji turi daugybę pinigų, galiu pasakyti, kiek moka už nuomą. 

— Kas, jūsų manymu, nuniokojo liftą? Vietiniai chuliganai? O gal 
kas nors norėjo jos mirties? 

Prižiūrėtojas patraukė pečiais. 

— Man atrodo, gal jis nenori pripažinti mechanizmo problemos. 
Galbūt gina save arba savo kompaniją? 

Troutas tik linktelėjo, nesileisdamas išprovokuojamas. O savo 
nuomonę susidarys su mechaniku apsilankęs variklio skyriuje. 

— Vadinasi, nežinote, kuo ji verčiasi? 

Namo prižiūrėtojas papurtė galvą. 

— Arji ištekėjusi? Turi vaikų? 

— Ji viena. 

— Gal nujaučiate, ką ji veikia? 

— Aš esu kitame daugiabučio namo gale, nematau nuomininkų 
šioje pusėje, nebent jie turi problemų. Ar ji turi nemalonumų su po- 
licija? 

— Ne, nieko panašaus, — norėdamas jį nuraminti Troutas nu- 
sišypsojo. — Norėčiau prisistatyti — policijos konsteblis Troutas. Esu 
vienas iš Gyvenamojo rajono poskyrio pareigūnų, ką tik paskirtas 
jūsų kvartalui. 

Jis suieškojo ir parodė savo kortelę. 

Namo prižiūrėtojas ją paėmė ir įtariai apžiūrėjo, sakytum prie- 
šais jį būtų stovėjęs ne policijos pareigūnas, o prekybos agentas. 

-— Tikiuosi, jūs ateinate čia penktadienį ir šeštadienį vakarais, 
vėlai. Praeitą penktadienį turėjome mažų išperų, kurie padegė šiukšlių 
konteinerį, — pasiskundė senukas. 

— Taip, būtinai. Nauja direktyva kaip tik į tai ir atkreipia dėme- 
sį, — nuoširdžiai pažadėjo jaunasis policijos konsteblis. 

— Patikėsiu tada, kai pamatysiu. 

— Ei, senuk, dar nestartavai? 
Greisas, vienomis kojinėmis stovėdamas Gatviko oro uosto Pietų 


v-o- oo 


vejerio anapus skaitytuvo. 

Laikydamas prie ausies mobilųjį telefoną, vyresnysis detektyvas 
paaiškino: 

— Kol kas tik mano prakeikti batai. Man tai jau įgriso iki gyvo 
kaulo. Kiekvieno skrydžio metu reikia vis labiau išsirengti, velniai 
rautų. Ir visa tai tik todėl, kad kažkokiam pamišėliui prieš penkerius 
metus šovė į galvą mintis padegti savo batraiščius! Maža to, man teko 
registruoti savo rankinį bagažą, mat pagal naujas taisykles jis yra per 
didelis, o tai reiškia, kad ten būsiu priverstas jo laukti. Juk tai — laiko 
eikvojimas! 

— Atrodo, nekaip išmiegojai, ką? 

Greisas šyptelėjo, prisiminęs nuostabią naktį su Kleo. 

— Iš tiesų, neatspėjai. Buvo daug geriau nei užvakar. Bent jau 
nenusigėriau iki žemės graibymo ir neteko klausytis nepaliaujamų 
apgailėtino vėplos keiksmų. 

Ignoruodamas repliką detektyvas seržantas atšovė: 

— O šuo ant tavęs dar kartą nepridirbo? 

Kostiumą vilkįs Greisas — Niujorke norėjo atrodyti kaip rimtas 
verslininkas — kamavosi, bandydamas užsirišti dešinį batą, tuo pat 
metu prie ausies spausdamas telefoną. Galiausiai supratęs, kad stovė- 
damas to nepadarys, pasidavė ir atsisėdo. 

— Ne, šįsyk jis pridirbo tik ant grindų. 

— Klausyk, žmogau, ar tu gerai jautiesi? Sprendžiant iš balso, 
prislėgtas. 

— Jaučiuosi puikiai. Bandau užsirišti savo sumautus batus. Ar 
skambini svarbiu reikalu, ar paprasčiausiai ieškai pašnekovo? 

— Ar tu nutuoki apie pašto ženklus? — paklausė Brensonas. 

— Pirmos ar antros klasės? 

— Labai sąmojinga. 

— Galiu tau trumpai papasakoti apie Britanijos kolonijų žen- 
klus, — pasisiūlė Greisas. — Mano tėvukas kolekcionavo pirmos 
dienos vokus*. Kai buvau vaikas, rinko juos man. Jie beverčiai. Kai 
jis mirė, mama pasiūlė nunešti visą jo kolekciją filatelistui, ir Žinai 
ką — negavau už juos nė dviejų skatikų. Jei nori užsiimti kokiu hobiu, 


* Vokas su priklijuotu pašto ženklu, pažymėtu kalendoriniu antspaudu su data tos dienos, 
kurią jis buvo išleistas į apyvartą. 

tai jau verčiau pamėgink kolekcionuoti drugelius arba kad ir... loko- 
motyvų numerius. 

— Taip, žinoma! Baigei? 

Greisas suniurnėjo. 

— O dabar paklausyk. Mudu su Bela ką tik aplankėme Klinge- 
rius, supratai? Dėl tų grynųjų, kuriuos iš sąskaitos išėmė Lorena Vil- 
son — tris milijonus svarų, prisimeni? Man atrodo, ji bus prisipirkusi 
pašto Ženklų. 

— Tu taip manai? 

Greisas staiga liovėsi knebinėtis prie savo bato ir susimąstė. Prisi- 
minė antradienį įvykusį pokalbį su Teriu Biglou. 

„Roniui mirus... jai buvo baisiai sunku... hipotekos bankas atėmė 
namą... finansinius reikalus tvarkančios kompanijos atėmė beveik viską, 
išskyrus kelis pašto ženklus. 

— Taip. Stivenas Klingeris sakė, kad tai — siauras ratas, tai yra 
vertingiausiais ženklais prekiauja nedaugelis. Trumpai tariant, vieni 
kitus gerai pažįsta. 

— Galjis tau išvardijo vietinius perpardavinėtojus? 

— Taip, minėjo keletą vardų. 

— Klausyk, Glenai. Kai tenka turėti reikalų su siauru glaudžiai 
tarpusavyje susijusių asmenų ratu, jie bando suglausti gretas, norėda- 
mi apsisaugoti patys ir apsaugoti tuos, apie kuriuos ką nors žino. Taigi 
pirmyn, nutverk juos už kiaušinių! Supratai? 

— Aha! 

— Pasakyk jiems, kad kalbama apie žmogžudystę, todėl, jeigu 
bandys slėpti informaciją, pareikšime jiems kaltinimus netiesiogiai 
bendrininkavus įvykdant nusikaltimą. Įkalk jiems tai į galvą. 

Klausau, šefe. Gero skrydžio. Perduok nuo manęs linkėjimus Di- 
džiajam obuoliui*. 

— Sėkmės! 

— Atsiųsiu tau atviruką 

— Tik nepamiršk priklijuoti pašto ženklą. 


* Neoficialus Niujorko pavadinimas, pradėtas vartoti XX a. ketvirtame dešimtmetyje 
džiazo muzikantų, kurių slenge „obuolys“ reiškė darbą, o Niujorke jie lengviausiai rasdavo 
darbą. 

Bela radiotelefonu susisiekė su viena iš tyrėjų, buvusių operacijos 
„Dingas“ darbo grupės kabinete, ir paprašė sudaryti visų Braitono ir 
Houvo pašto ženklų perpardavinėtojų sąrašą. Paskui kartu su Glenu, 
kuris ir vėl vairavo automobilį, nurūko į Kvinso kelią ir pas prekiauto- 
ją, kurį minėjo Stivenas Klingeris. 

Netoli stoties stūksantis pastatas atrodė taip, lyg būtų stovėjęs čia 
per visus amžius. Buvo galima pamanyti, kad eksponatai jo vitrinose 
niekada nebuvo keičiami, tik kartkartėmis papildomi. Čia buvo aibė 
dėžutėse įpakuotų monetų rinkinių, medalių, pirmos dienos vokų 
plastikiniuose apvalkaluose ir senų atvirukų. 

Jie skubiai, slėpdamiesi nuo stiprėjančios dulksnos, įėjo į vidų ir 
išvydo dvi moteris. Joms galėjo būti per trisdešimt, galbūt seserys, nes 
atrodė ganėtinai panašios — abi šviesiaplaukės ir dailios — ir nė iš 
tolo nepriminė pašto ženklų perpardavinėtojų, kaip juos įsivaizdavo 
Brensonas. Jis manė, kad pašto ženklai yra nuobodus vyriškas užsi- 
ėmimas. 

Moterys buvo taip paskendusios pokalbyje, kad nė nepastebėjo 
detektyvų, tarytum būtų įpratusios prie laiką švaistančių lankytojų. 
Glenas su Bela dairėsi po vidų, mandagiai laukdami, kada jos baigs 
kalbėtis. Parduotuvės vidus atrodė dar netvarkingesnis — beveik visas 
grindų plotas užimtas stalais, ant kurių stovėjo kartoninės dėžės su 
senoviškais žaismingais atvirukais ir tokiais pat senais, Braitoną vaiz- 
duojančiais paveikslėliais. 

UŪmai moterys nutraukė pokalbį ir atsigręžė į lankytojus. Brenso- 
nas išsitraukė tarnybinę kortelę. 

— Detektyvas seržantas Brensonas iš Sasekso kriminalinio sky- 
riaus, o čia — mano kolegė, detektyvė seržantė Moj. Norėtume pasi- 
kalbėti su savininku. Gal tai viena iš jūsų? 

— Taip, — mandagiai, tačiau ir šiek tiek santūriai atsakė iš pažiū- 
ros vyresnė moteris. — Džekelina Hoks. Kokiu jūs reikalu? 

— Ar Ronio ir Lorenos Vilsonų vardai jums ką nors sako? 

Ji atrodė nustebusi ir pirmiausia Žvilgtelėjo į kitą moterį. 

— Ronis Vilsonas? Prieš kelerius metus mama turėjo su juo 
prekybinių ryšių. Gerai jį pamenu. Jis pas mus dažnai lankydavosi, 
derėdavosi. Bet jis jau miręs, ar ne? Atrodo, prisimenu — žuvo Rugsėjo 
vienuoliktąją. 

— Taip, — patvirtinto Bela, nenorėdama nieko atskleisti. 

— Ar jis buvo iš svarbesnių klientų? Priklausė elitui? — pasido- 
mėjo Brensonas. — Prekiavo labai retais ženklais? 

Ji papurtė galvą. 

— Ne, tik ne čia. Stambių sandėrių pas mus beveik nepasitai- 
ko — pas mus kitoks asortimentas. Atvirai kalbant, mes verčiamės tik 
mažmenine prekyba. 

— Kokios vertės būna didžiausi sandėriai? 

— Dažniausiai smulkmė. Vertingiausi kainuoja kelis šimtus sva- 
rų. Nebent užsuktų koks nors stambus prekeivis, tada būtų rimtesnė 
šneka. 

— O Lorena Vilson? Ar ji buvo kada nors užėjusi? — toliau klau- 
sinėjo Brensonas. 

Akimirką pagalvojusi Džekelina linktelėjo. 

— Taip, buvo. Tiesa, nepamenu kada konkrečiai. Jei neklystu, ji 
paskui gana greitai mirė. Buvo atnešusi keletą savo vyro ženklų, ku- 
riuos norėjo parduoti. Mes juos nupirkome, bet ne kažin kiek. Kiek 
prisimenu, sumokėjome kelis šimtus svarų. 

— Oar niekada neužsiminė apie tai, kad verčiasi rimtesne preky- 
ba? Tarkime, už didelius pinigus? 

— Kas tai yra „dideli pinigai“? 

— Šimtai tūkstančių. 

Moteris papurtė galvą. 

— Niekada. 

— Ojei kas nors ateitų, nusiteikęs pirkti ženklų, kurių vertė, pa- 
vyzdžiui, keli šimtai tūkstančių? Ką tokiu atveju darytumėte? 

— Nukreipčiau jį į Londono aukcioną arba pas kolekcionierių 
ekspertą. Tikiuosi, jis būtų sąžiningas ir pasiūlytų truputį komisinių! 

— Ar šiame rajone yra kas nors, ką tokiu atveju galėtumėte re- 
komenduoti? 

Ji patraukė pečiais. 

— Iš tikrųjų Braitone tėra vienintelis žmogus, užsiimantis tokiais 
stambiais sandėriais, apie kuriuos dabar kalbate. Hugas Hedžertis. Jis 
jau šiek tiek senstelėjęs, bet žinau, kad dar verčiasi prekyba ženklais. 

— Ar galėtumėte nurodyti jo adresą? 

— Taip. Tuojau pasakysiu. 


Daiko kelias, kuris nepastebimai virto Daiko Kelio prospektu, 
priminė nugarkaulį, einantį kone nuo miesto centro iki pat Daunso 
aukštumos keteros, ir sudarė dalį ribos tarp Braitono ir Houvo. Išsky- 
rus porą kvartalų, kuriuose išilgai gatvės rikiavosi parduotuvės, biurai 
ir restoranai, šis rajonas buvo gyvenamasis, o daugumą pastatų sudarė 
atskiri namai, kurie tolyn nuo miesto centro atrodė vis puošnesni. 

Belos džiaugsmui, eismas buvo labai intensyvus, ir Glenas nori 
nenori turėjo slinkti lėtai it rimtas, orus eismo dalyvis. Skaitydama 
namų numerius, ji tarė: 

— Artėjame. Kairėje. 

Jie privažiavo dviejų krypčių keliuką, kuris šiame rajone buvo 
nelyginant privalomas šeimininko statuso simbolis. Tačiau, skirtingai 
nei prie Klingerių namų, čia nebuvo elektrinių vartų, tik mediniai, ku- 
riuos pamačius buvo galima pamanyti, kad jie nedarinėjami jau daug 
metų. Įvažiavimas į kiemą buvo visiškai užgriozdintas mašinomis, 
todėl Brensonas pastatė automobilį gatvėje, dviem ratais užvažiavęs 
ant šaligatvio. Nors ir suprato, kad užblokuoja pravažiavimą, nieko 
pakeisti negalėjo. 

Jie įėjo į kiemą, prasispraudė pro seną BMW nudengiamu stogu, 
pro dar senesnį „Saab“ ir nešvarų pilką „Aston Martin DB7, taip pat 
pro du „Vokswagen Golf“. Brensonui dingtelėjo mintis: nejaugi He- 
džertis prekiauja ne tik pašto ženklais, bet dar ir automobiliais? 

Detektyvai galiausiai nėrė po prienamio stogeliu ir paskambino 
į duris. Impozantiškoms durims atsivėrus, Glenas Brensonas net su- 
mirksėjo, negalėdamas patikėti. Juos įleidęs vyras buvo tiksli jo mėgs- 
tamiausio visų laikų kino aktoriaus Ričardo Hariso kopija. Glenas 
taip apstulbo, kad akimirką, kol kišenėse ieškojo tarnybinės kortelės, 
negalėjo pratarti nė žodžio. 

Vyriškio veidas buvo iš tų, pagal kuriuos, dėl jų aštrių bruožų, 
Glenui visuomet būdavo sunku nustatyti žmogaus amžių. Jam galė- 
jo būti tarp šešiasdešimt penkerių ir beveik aštuoniasdešimties. Jo 
plaukai, labiau balti nei žili, buvo ilgi ir ne itin prižiūrimi, apsirengęs 
kriketo megztiniu, iš po kurio matėsi sportiniai marškinėliai, mūvėjo 
šiltomis sportinėmis kelnėmis. 

— Detektyvas seržantas Brensonas ir detektyvė seržantė Moj iš 
Sasekso policijos Kriminalinio skyriaus, — prisistatė Glenas. — Norė- 
tume pasikalbėti su ponu Hedžerčiu. Tai jūs? 

— Kaip čia pasakius... O kurio pono Hedžerčio jūs ieškote? — 
tarė šis su pašaipia šypsenėle. — Kurio nors iš mano sūnų ar manęs? 

“ — Pono Hugo Hedžerčio, — atsakė Bela. 
šimties minučių turiu išvykti Žaisti teniso. 

— Mums užteks ir kelių minučių, sere, — paaiškino ji. — Norė- 
tume pasikalbėti su jumis apie žmogų, su kuriuo, kaip manome, prieš 
kelerius metus palaikėte prekybinius ryšius, tai yra apie Ronį Vilsoną. 

Hugo Hedžerčio akys ūmai susiaurėjo ir jis atrodė labai susi- 
rūpinęs. 

— Apie Ronį. O, gerasis Dieve! Turbūt žinote, kad jis miręs? 

Šeimininkas, trumpai padvejojęs, pasitraukė į šalį ir jau draugiš- 
kesniu tonu paklausė: 

— Gal norėtumėte užeiti? Bjauri diena... 

Detektyvai pateko į ilgą, ąžuolo plokštėmis apkaltą vestibiulį, ant 
kurio sienų kabėjo vertingi aliejiniais dažais tapyti paveikslai, ir nu- 
sekė paskui Hedžertį į panašiai apkaltą darbo kambarį — čia stovėjo 
tamsiai raudonos odos sofa ir toks pat atlošiamas fotelis. Pro vitražu 
puoštus langus buvo matyti tvenkinys, plati dekoratyvinė pievelė, kuri 
ribojosi su rudenėjančiais krūmokšniais ir skurdžiomis gėlių lysvėmis, 
taip pat anapus lentų tvoros, kaimynystėje, esančio namo stogas. Tie- 
siai virš jų galvų monotoniškai zyzė dulkių siurblys. 

Kambarys atrodė tvarkingas. Lentynose buvo sustatyti prizai, 
turbūt laimėti golfo varžybose, o ant stalo rikiavosi daugybė fotografi- 
jų. Iš vienos jų šypsojosi graži moteris sidabriniais plaukais, tikriausiai 
Hedžerčio žmona, o iš kitų žvelgė du paaugliai berniukai, dvi paaugu- 

sios mergaitės ir kūdikis. Šalia bloknoto su sugeriamuoju popieriumi 
ant stalo gulėjo didžiulis didinamasis stiklas. 

Hedžertis pasiūlė jiems įsitaisyti ant sofos, pats prisėdo ant fote- 
lio krašto. 

— Vargšelis Ronis. Siaubingas dalykas — tai, kas jam nutiko. Ir 
atsidurk tu man kaip tik tą dieną toje vietoje, — jis nervingai nusijuo- 
kė. — Taigi kuo galėčiau jums padėti? 

Brensonas pastebėjo eilę storų, iš pažiūros sunkių Stenlio Gibon- 
so pašto ženklų katalogų ir dar vieną eilę iš maždaug tuzino analogiš- 
kų katalogų, sustatytų knygų lentynoje. | 

— Atvykome pas jus tirdami nusikaltimą, iš dalies susijusį ir su 
ponu Vilsonu, — paaiškino Brensonas. — Mums pasakojo, kad pre- 
kiaujate vertingais pašto ženklais. Ar tai tiesa, sere? 

Hedžertis linktelėjo, bet tuojau pat nutaisė veido išraišką, bylo- 
jančią, kad jam tai nėra svarbus dalykas. 

— Pastaruoju metu turbūt ne tiek ir daug. Rinkoje dabar labai 
sudėtinga situacija. Šiuo metu daugiausia verčiuosi nekilnojamuoju 
turtu, vertybiniais popieriais, akcijomis. Tiesa, ir su ženkliukais dar 
truputį pažaidžiu. Noriu jausti pulsą... 

Brensonas pastebėjo jo vienoje akyje tiką ir jam tai patiko. Juk 
lygiai taip pat trūkčiojo ir Ričardo Hariso akis, o šis trūkčiojimas buvo 
neatskiriama įžymaus aktoriaus žavesio dalis. 

— Ar galėtumėte pasakyti, kad ponas Vilsonas buvo vienas iš 
svarbiausių jūsų klientų? 

Hedžertis gūžtelėjo pečiais. 

— Tam tikra prasme taip, daugybę metų. Su Roniu nebuvo leng- 
va bendrauti. 

— Kaip tai? 

— Jei kalbėsime tiesiai šviesiai, kai kurių jo siūlomų prekių kilmė 
buvo labai abejotinos kilmės. O aš visuomet rūpestingai saugojau savo 
reputaciją, jei suprantate, ką noriu pasakyti. 

Brensonas užsirašė. 

— Ar norite pasakyti, kad jums buvo kilęs įtarimas dėl kai kurių 
jo siūlomų prekių? 

— Kai kurių ženklų iš jo kolekcijos aš niekada ir už jokius pini- 

gus nebūčiau pirkęs. Ne kartą buvau pagalvojęs, iš kur jis juos ėmė ir 
ar jis iš tikrųjų sumokėjęs už juos tiek, kiek tvirtina, — šeimininkas 
patraukė pečiais. — Tačiau jis ganėtinai neblogai nusimanė šiame 
versle, todėl jam esu pardavęs keletą gerų egzempliorių. Jis visada 
tvarkingai susimokėdavo grynaisiais. Bet... — Hedžertis nutilo, ir pa- 
purtė galvą. — Atvirai kalbant, jis nebuvo mano mėgstamas klientas. 
Aš stengiuosi nenuleisti akių nuo tų, su kuriais turiu verslo reikalų. 
Dažnai kartoju, kad pirkti ir parduoti gali tūkstantį kartų, o apsukti 
— tik kartą. 

Glenas nusišypsojo, bet nieko nepasakė. 

— Pone Hedžerti, ar ponia Vilson, tai yra ponia Lorena Vilson, 
kreipėsi į jus po vyro mirties? — pokalbį tęsė Bela. 

Hedžertis akimirką dvejojo, jo akys sunerimusios bėgiojo nuo 
vieno detektyvo prie kito, sakytum staiga kas nors būtų padidinęs 
statomą sumą. 

— Taip, kreipėsi, — atsakymas nuskambėjo įtikinamai 

— Gal galėtumėte pasakyti, kokiu reikalu ji? 

— Ką gi, manau, dabar tai jau nieko nekeičia — ji jau senokai 
mirusi. Deja, ji buvo prašiusi prisiekti, kad niekam to neatskleisiu. 

Prisiminęs Greiso nurodymus, Brensonas kiek tik įmanydamas 
taktiškiau leido suprasti, kad reikalas rimtas: 

— Pone Hedžerti, mes tiriame nužudymą, todėl reikalaujame su- 
teikti visą turimą informaciją. 

Hedžertis atrodė apstulbęs. 

— Nužudymą? Nieko nesuprantu. O, Aukščiausiasis. Negali būti. 
Kas... kas nužudytas? 

— Atleiskite, bet šiuo metu to negaliu atskleisti. 

— Ne... tiesa, žinoma, — sutrikęs kalbėjo Hedžertis. Jo veidas 
akivaizdžiai išblyško. — Hm, leiskite man geriau prisiminti, — jis su- 
simąstė. — Buvo taip. Ji norėjo pasimatyti su manimi... Jei neklystu, 
tai buvo du tūkstančiai antrų vasarį ar kovą, galbūt balandį, jei reikės, 
galėsiu pasižiūrėti į savo užrašus. Ji pasakojo, kad vyras po mirties 
paliko ją milžiniškose skolose, o jie atėmė iš jos paskutinius pensus, 
susigrąžino namą. Atvirai kalbant, tai atrodė Žiauroka — šitaip susi- 
doroti su našle. 

Jis pažvelgė į detektyvus, tarytum tikėdamasis pritarimo, bet ne- 
sulaukė jokios reakcijos. 

— Ji man papasakojo, kad gavo šiek tiek pinigų iš gyvybės drau- 
dimo kompanijos, tačiau bijo, kad kreditoriai gali atimti ir tuos, — tęsė 
jis. — Atrodo, kad ji, kaip laiduotoja, buvo pasirašiusi ne vieną sutartį. 
Taigi ji norėjo iškeisti gautus pinigus. į pašto ženklus, nes, pasak jos, 
ženklus lengviau paslėpti, ir ji buvo teisi. Manau, ją buvo pamokęs jos 
vyras. 

— Ar tai buvo didelė suma? — paklausė Bela. 

— Na, pirmą kartą ji gavo pusantro milijono, apytikriai, vienu 
kitu šilingu daugiau ar mažiau. Po kelių mėnesių atvyko dar kartą, su 
panašia suma, o gal ir šiek tiek didesne, kurią jai, kaip pasakojo ji pati, 
buvo pervedęs Rugsėjo vienuoliktosios žalos atlyginimo fondas. 

Brensonui patiko tai, kad Hedžerčio nurodytos pinigų sumos ati- 
tiko jų anksčiau gautą informaciją. Tai reiškė, kad jis sako tiesą. 

— Ir ji paprašė iškeisti jos turimus pinigus į pašto ženklus? — pa- 
sidomėjo jis. 

— Tai nebuvo taip paprasta, kaip atrodo, — atsakė šeiminin- 
kas. — Suprantate, tokie dideli pinigai visuomet patraukia dėmesį. 
Reikėjo padėti jai likti nežinomai. Todėl jos pinigus paskirsčiau da- 
limis, o kolegoms paaiškinau, kad perku ženklus kolekcionieriui, ne- 
norėjusiam atskleisti savo tapatybės. Tai, beje, nėra neįprasta praktika. 
Pastaraisiais metais kinai pametė galvas dėl vertingų pašto ženklų, 
gaila tik, kad kai kurie perpardavinėtojai iškiša jiems visokį šlamštą. 
Taip elgiasi net kai kurie iš labiausiai gerbiamų prekiautojų, — tarda- 
mas paskutinę frazę jis įspėjamai pakėlė pirštą. 

— Gal galėtumėte mums pateikti sąrašą pašto ženklų, kuriuos iš 
jūsų įsigijo ponia Vilson? — vėl teiravosi Bela. 

— Žinoma, tik prašyčiau duoti man šiek tiek laiko. Galėčiau tai 
padaryti vakarop, prie arbatos, nes dabar manęs laukia tenisas. Ar jūs 
nieko prieš? 

— Puiku, — sutiko Brensonas. 

— O jeigu sudarytumėte dar ir sąrašą asmenų, kurie būtų galėję 
nupirkti iš jos tuos pačius ženklus vėliau, kai jai vėl reikėjo pinigų, tai 
jūs mums dar labiau padėtumėte, — pridūrė Bela. 

— Galėsiu nurodyti prekiautojus pašto ženklais, — tarė jis. — 
Taip pat ir keletą privačių kolekcininkų, tokių kaip aš. Mūsų čia ne tiek 
jau ir daug. Gaila, bet keletas mano senų bičiulių ir kolegų jau mirę. 

— Galbūt žinote perpardavinėtojų ar kolekcionierių Australijoje? 

— Australijoje? — jis suraukė kaktą. — Minutėlę. Taip, tiesa, 
Ronis pažinojo vieną, kuris prieš kelerius metus, apie devyniasdešimt 
penktuosius, iš Braitono emigravo į Australiją. Šio žmogaus pavar- 
dė — Skegsas. Čadas Skegsas. Jis visada prekiavo dideliais kiekiais. 
Dabar Melburne užsiima prekių siuntimu paštu. Retsykiais atsiunčia 
man vieną kitą katalogą. 

— Gal kartais iš jo ką nors nuperkate? — paklausė Glenas. 

— Ne, — Hedžertis papurtė galvą. — Ne, jis nesąžiningas. Buvo 
kartą apmovęs. Pirkau iš jo keletą Australijos pašto ženklų, gerai pa- 
menu, išleistų dar iki tūkstantis devyni šimtai tryliktų. Tačiau jų ko- 
kybė gerokai skyrėsi nuo to, kaip jis buvo apibūdinęs juos telefonu. 
Kai pareiškiau jam savo nepasitenkinimą, jis pasiūlė man iškelti jam 
ieškinį. 

Hedžertis, kupinas nevilties, iškėlė aukštyn rankas. 

— Deja, suma, už kurią buvau pirkęs, nebuvo to verta, ir jis tai 
suprato. Pora gabalų — besibylinėdamas būčiau išleidęs daugiau. Ste- 
biuosi, kaip šio nenaudėlio verslas dar nežlugo. 

— Gal žinote Australijoje dar ką nors? — vėl paklausė Bela. 

— Paklausykite manęs — pavakary gausite iš manęs visą sąrašą. 
Ar nenorėtumėte užšokti pas mane, tarkime, ketvirtą? 

— Puiku, ačiū jums, sere, — padėkojo Brensonas. 

Jiems atsistojus, Hedžertis, nelyginant suokalbininkas, pasilenkė į 
priekį, tarytum būtų norėjęs pasakyti kažką į ausį. 

— Vargu ar galėsite man padėti, — prabilo jis. — Mane užfiksavo 
viena iš jūsų kamerų... važiuojantį Senojo Šorehemo gatve... tai nutiko 
prieš porą dienų. Ar negalėtumėte kam nors užtarti? 

Brensonas nustebęs pažiūrėjo į jį. 

— Gaila, sere, tačiau ne. 

— Ai, tiek jau to, nesirūpinkite. Norėjau tik pasiteirauti. 

Hedžertis gailiai nusišypsojo. 

87 
2007-ųjų spalis 


Ebė sėdėjo ant užpakalinės taksi sėdynės ir iš naujo skaitė ką tik 
gautą tekstinį pranešimą. Jis pakėlė jai ūpą ir privertė nusišypsoti: 


Prisimink... Dirbk taip, tartum pinigai tau būtų nereikalingi. 
Mylėk, tartum niekada nebūtum buvusi įskaudinta. Šok, 
tartum niekas tavęs nestebėtų. 


Ūpą jai pakėlė ir vairuotojas. Jis pasakojo, kad anksčiau buvo 
boksininkas, tiesa, nežymus, o dabar laisvalaikiu treniravo vaikus, ska- 
tindamas juos užsiimti šia sporto šaka. Jo veidas atrodė suplotas, kaip 
tikro boksininko, galvojo ji, sakytum lėkdamas šimto mylių per valan- 
dą greičiu būtų veidu trenkęsis į betoninę sieną. Po Ebės apsilankymo 
jau trečiuose šįryt poilsio namuose jis prasitarė taip pat turįs senyvo 
amžiaus ligotą motiną, tačiau tokie namai — ne jo kišenei. 

Nesugalvodama panašaus atsakymo į gautą žinutę, Ebė parašė: 


Jau greitai! Nekantrauju. Man tavęs laaaaaaabai trūksta. 
XXXXXX. 


Kai taksi sustojo šalia daugiabučio namo, kuriame gyvena jos 
motina, laikrodis rodė kelias minutes po pirmos. Ebė apsižvalgė, pa- 
tikrino, ar nėra kur Rikio, tačiau pavojaus niekur nesimatė. Tada pa- 
prašė vairuotojo jos palaukti ir neišjungti taksometro. Pirmieji dveji 
poilsio namai, kuriuose ji iš pat ryto apsilankė, atrodė siaubingai, užtat 
treti buvo tokie, kokių reikėjo, bet svarbiausia — juose atrodė saugu. 
O visų geriausia — ten buvo laisva vieta. Todėl Ebė nusprendė tuojau 
pat grįžti atgal ir nuvežti mamą į šiuos poilsio namus. 

Jai tereikėjo įsimesti keletą daiktų į lagaminą. Ebė žinojo, kad 
mama vos juda, tačiau ji pati galės sudėti jai daiktus ir ją paskubinti. 
Gal mamai tai ir nepatiks, bet ji turės kelioms savaitėms su tuo susi- 
taikyti. Ten jai bus bent jau saugu. Ebė negalėjo visiškai pasikliauti 


-v-o- 


nežinojo. 

Kai jos motina bus saugi, Ebė galės pereiti prie plano, kurį buvo 
sudariusi per keletą pastarųjų valandų. Pagal pirmą šio plano dalį ji 
turėjo išsidanginti kuo toliau nuo čia. Pagal antrąją — reikėjo susirasti 
ką nors, kam galėtų patikėti savo paslaptį. Tačiau tokiais žmonėmis ji 
turėjo besąlygiškai pasitikėti. 

Ar daug būtų atsiradę nepažįstamų žmonių, kuriems būtų ga- 
lėjusi patikėti saugoti visa tai, ką ji turėjo, nebijodama, kad jie ims ir 
pabėgs, kaip tai buvo padariusi ji pati? 

"Taksi vairuotojas atrodė tam tinkamas. Ji jautė, kad reikalui esant, 
galėtų juo pasikliauti. Tik ar jis vienas pajėgtų atbaidyti Rikį, ar jam 
reikėtų dar poros pagalbininkų? Tai reikštų, kad ji sudėtų savo viltis į 
žmogų, kurį matė trisdešimt minučių, ir į kitus, kurių ji visiškai nepa- 
žįsta. Po viso to, ką iki šiol patyrė, tai atrodė per daug rizikinga. 

Tačiau šiuo metu Ebė neturėjo didelio pasirinkimo. Buto nuomą 
buvo sumokėjusi už tris mėnesius į priekį, iš kurių jai dar buvo likę 
du, o tai iš jos pareikalavo didžiausio santaupų grynaisiais kąsnio. Da- 
bar dar reikėjo pridėti ir mokestį už motinos kambarį Bekshil Lonso 
poilsio namuose, kurį irgi reikėjo sumokėti į priekį, tik šiuo atveju už 
mėnesį. Tiesa, ji dar turėjo kreditinę kortelę, su ja galėjo išsiversti porą 
mėnesių, apsistodama kur nors pigesniame viešbutyje. O jau paskui 
kažkokiu būdu teks leisti į apyvartą savo brangenybes. Tačiau pir- 
miausia būtina pasprukti nuo Rikio. 

Ji dėkojo Dievui už laimingą atsitiktinumą — kad nesuspėjo per- 
kelti jų į ne per seniausiai įsigytą saugyklos seifą. 

Iš.viso to, kas jai buvo žinoma apie Rikį, Ebė turėjo suprasti, jog 
jis — beveik elektronikos magas. Vieną vakarą jis jai pasigyręs, kad 
pusėje aukščiausios klasės Melburno ir Sidnėjaus viešbučių registratū- 
roje dirba jo žmonės, kurie jam perduoda jau išsiregistravusių klientų 
grąžintus plastikinius numerių raktus. Šiuose raktuose saugomi duo- 
menys apie jų kreditines korteles ir jų namų adresus. Pats Rikis tąsyk 
užsiminė apie tai, kad informaciją iš jo mielai perkąs vienas žmogus, 
todėl ši suktybė, arba, kitaip tariant, informacinės paslaugos, kaip jis 
mėgo vadinti savo veiklą, jam neša didesnį pelną nei legalus verslas. 

Ji įėjo pro duris į vidų ir patraukė koridoriumi link motinos 
buto. Prieš tai porą kartų skambino norėdama patikrinti, ar viskas 
gerai. Pirmą kartą tai buvo apie 10.30, mama jai sakė, kad skambinęs 

spynų meistras ir žadėjęs apie vienuoliktą atvykti. O antrąsyk Ebė su 
ja kalbėjosi maždaug prieš valandą, ir mama pasakojo, kad meistras 
jau atvykęs. 

Ebė labai nusivylė, atrakinusi motinos buto duris senuoju raktu. 
Ir dar labiau susirūpino, niekur nematydama jokio darbininko. Sune- 
rimusi šūktelėjo, paskui prieškambariu nuskuodė į svetainę. 

Dideliam savo nustebimui, Ebė pamatė, kad ant grindų nebėra 
kilimo. Raudonasis kilimas, kurį prisiminė dar iš vaikystės, nuo kurio 
ji vakar valė pabertą ryžių pudingą, buvo dingęs. Ant plikų, grublėtų 
grindų buvo likęs tik nudėvėtas patiesalas. 

Kol Ebė bandė įžvelgti kokį nors ryšį tarp naujos durų spynos 
įstatymo ir kilimo dingimo, jai atrodė, kad žemė slysta iš po kojų. Už- 
plūdo bloga nuojauta. 

— Mama! Mamyte! — šūktelėjo Ebė, neprarasdama vilties, kad 
mama galbūt virtuvėje, gal tualete, o gal miegamajame. 

O kur Doris? Argi ji nebuvo pažadėjusi ateiti pas motiną į butą 
ir pabūti kartu su ja? 

Jausdama vis stiprėjančią paniką, Ebė apibėgo visus kambarius 
iš eilės. Paskui išlėkė iš buto ir laiptais, šokinėdama per dvi pakopas 
iškart, užbėgusi į viršų paspaudė Doris buto durų skambutį. Netrukus 
emė belsti į jas kumščiais. 

Atrodė, praėjo visa amžinybė, kai pagaliau iš vidaus pasigirdo ge- 
rai pažįstamas grandinėlės barškėjimas ir lygiai taip pat kaip anksčiau 
prasivėrė durys, bet tik keletą colių. Pro tarpą į ją atsargiai žvelgė buto 
šeimininkė su dideliais tamsiais akiniais, bet tuojau svetingai nusišyp- 
sojo ir atidarė duris plačiau. 

— Sveika, mano brangioji! 

Toks džiugus pasveikinimas akimirksniu nuramino Ebę ir ji pa- 
galvojo, kad Doris nori jai pasakyti, jog motina yra pas ją. 

— O, labas, aš tik norėjau paklausti, gal žinote, kas nutiko ten, 
apačioje? 

— Ar turi omenyje spynų meistrą? 

Vadinasi, jis tikrai buvo atvykęs. 

— Taip. 

— Taigi, brangioji, jis jau darbuojasi. Atrodo, labai žavus jaunuo- 
lis. Ar kas negerai? 

— Ar patikrinote jo tapatybę, kaip kad buvau prašiusi? 

— Žinoma, brangioji, jis turėjo kompanijos darbuotojo pažymė- 
jimą. Turėjau pasiėmusi savo didinamąjį stiklą, kad geriau matyčiau ir 
galėčiau perskaityti. Spynų montavimas, tiesa? 

Kaip tik tuo metu suskambo Ebės mobilusis telefonas. Žvilgte- 
lėjusi į ekraną pamatė savo mamos naujojo telefono numerį. Ji vėl 
pakėlė akis į Doris. 

— Viskas gerai, ačiū. 

Doris pakėlė pirštą. 

— Šis tas verda ant viryklės, brangioji. Užsuk pas mane, jeigu ko 
nors reikės. 

Vos tik Doris uždarė duris, Ebė atsiliepė į skambutį. 

Pasigirdo jos motinos balsas. Tačiau jis drebėjo ir atrodė it ne- 
savas, be gyvybės, tarytum motina būtų skaičiusi iš rašto. 

— Ebe, — kreipėsi ji. — Rikis nori kalbėti su tavimi. Tuojau duo- 
siu. Prašau, daryk tai, ką jis tau lieps. 

Pokalbis baigėsi. 

Ebė lyg paklaikusi tuojau pat atskambino. Tačiau jos skambutis 
iškart buvo nukreiptas į balso paštą. Beveik tą pačią akimirką paskam- 
bino jai. Ekrane Ebė perskaitė: „Nežinomas numeris.“ 

Tai buvo Rikis. 

— Kur mano motina?! — užstaugė į telefoną Ebė, Rikiui nesu- 
spėjus nė išsižioti. — Kur ji, šunsnuki, tu? KUR JI? 

Už nugaros prasivėrė durys, tarpduryje pasirodė pagyvenęs vy- 
riškis, bet tuojau pat su trenksmu jas vėl uždarė. 

Netekusi galvos dėl to, kad buvo tokia kvaila ir paliko motiną su 
šia sene, Ebė skubiai pasitraukė į palyginti nuošalią laiptinę. 

— Aš noriu su ja pasikalbėti. Dabar. Kur ji? 

— Tavo motina jaučiasi puikiai, Ebe, — atsakė jis. — Įsitaisiusi 
taip jaukiai, kaip erkė kilime — jei tau dabar smalsu, kur ji galėjo pra- 
pulti. 

 Prispaudusi mobilųjį telefoną prie ausies, ji vėl nustriksėjo laip- 
tais žemyn ir netrukus įėjo į motinos butą, uždarydama paskui save 
duris. Nuskubėjo tiesiai į svetainę, kur vėl įsmeigė žvilgsnį į plikas, 
sudėvėtu patiesalu apdengtas grindis. Veidu sruvo ašaros. Ji drebėjo, 
jautėsi kaip nesava, ėmė reikštis pirmi panikos požymiai. 

— Aš skambinu į policiją, Riki, — pareiškė ji. — Man jau vis tiek. 
Supratai? Tuojau pat paskambinsiu į policiją. 

— Nemanau, Ebe, — ramiai atsakė jis. — Man atrodo, kad tu per 
daug gudri ir taip nepasielgsi. Ir ką tu jiems pasakysi? Aš pavogiau iš to 
žmogaus viską, ką tik jis turėjo, o dabar jis surado mane ir paėmė mano 
motiną įkaite. Tiesa? Tu turėtum būti moki, kad padengtum visus 
mano patirtus nuostolius, Ebe. Šiandien Vakarų pasaulyje laikomasi 
pinigų plovimo prevencijos taisyklių, todėl turėtum atsiskaityti tiek 
už brangų nekilnojamąjį turtą, tiek už stambias pinigų sumas. Įdomu, 
kaip tu įrodysi, kad tokį turtą sau susikrovei dirbdama padavėja Mel- 
burno bare. 

Ebė vėl suriko į telefoną. 

— Man nusispjaut, Riki. Supratai? 

Trumpam stojo tyla. Po akimirkos jis kalbėjo toliau: 

— O, manau, kad taip. Tai, ką tu man padarei, darei ne staigaus 
impulso pagauta. Judu su Deivu ilgai tam rengėtės, kūrėte planą, tiesa? 
O gal nori pasakyti, kad jis tau neliepė su manimi dulkintis? Gal tai aš 
savo noru leidausi dulkinamas? 

— Tai neturi nieko bendra su mano motina. Parvežk ją atgal. 
Parvežk ją, o tada galėsime kalbėtis. 

— Ne, tai tu atvežk man viską, ką pavogei, o jau tada galėsime 
kalbėtis. 

Panika intensyvėjo. Ebė godžiai gaudė orą. Galva degte degė. Jai 
atrodė, kad ji beveik sklando atsiskyrusi nuo savo kūno. Šonu trenkėsi 
į sofos galą ir tvirtai įsikibo į vieną jos atramą, paskui susverdėjo ir 
apsvaigusi sudribo ant jos. 

— Mūsų pokalbis baigtas, — dusdama tarė ji, — aš skambinu į 
policiją. 

Nepaisant griežtos frazės, ji išgirdo, kad jos balse nebeliko anks- 
tesnio užtikrintumo, o tai greičiausiai išgirdo ir Rikis. 

— Gerai, o kas toliau? 

— Man vis vien. Velniop, manęs tai nejaudina! — nelyginant 
pykčio priepuolio pagautas vaikas ji nuolat kartojo tą patį, tik vis gar- 
siau. — Velniop, manęs tai nejaudina! 

— O turėtų. Todėl, kad jie ras chroniškai sirgusią savižudę moterį 
ir jos dukterį, vagilę, sapaliojančią kažką apie vyrą, kurį ji buvo apvo- 
gusi, o kitas vyras, tas, kuris ją primokė, negali atvykti ir paliudyti jos 
naudai. Taigi gerai pagalvok, kaip reikės išsisukti, tu, pasiutusi kekše. 
Dabar leisiu tavo jausmams atslūgti ir užplikysiu tavo mamytei puo- 
delį puikios arbatos, o paskui aš tau vėl paskambinsiu. 

— Ne... palauk!.. — sušuko ji. 

Tačiau jis jau buvo spėjęs išjungti telefoną. 

Ebė ūmai prisiminė gatvėje jos laukiantį taksi su įjungtu takso- 
metru. 

Rojus Greisas, laukdamas, kada ims suktis bagažo karuselė, iš- 
siuntė Kleo trumpą žinutę apie savo atvykimą. Jis buvo paskaičiavęs, 
kad dabar Jungtinėje Karalystėje turėtų būti aštuoniolika valandų 
penkiolika minučių. Penkiolika minučių iki operacijos „Dingas“ tyri- 
mo grupės vakarinio pasitarimo pradžios. 

Jis paskambino detektyvei inspektorei Lizai Mentl, norėdamas 
sužinoti naujienas, bet abu kartus, tiek paskambinus į jos laidinį 
telefoną, tiek į mobilųjį, jo skambučiai buvo nukreipti į balso paštą. 
Tada Greisas paskambino Glenui Brensonui, kuris atsiliepė po antro 
signalo. 

— Apsiavei batus? 

— Taip, skambinu norėdamas tai pranešti. Pamaniau, gal apsi- 
džiaugsi. 

— O kur dabar esi? Nuskridai, tiesa? Kenedžio oro uoste? 

— Niuarko. Laukiu savo bagažo. 

— Ir sekasi gi žmonėms — šlaistosi sau po Niujorką, o mes čia 
plūkiamės iki devinto prakaito. 

— Būčiau komandiravęs tave į Australiją, bet nemanau, kad da- 
bartinėje tavo situacijoje tai būtų geriausias žingsnis. 

— Kuo toliau šiuo metu būnu nuo Arės, tuo ji laimingesnė. Tiek 
to, daugiau papasakosiu, kai grįši. 

Tik ne tai, pagalvojo Greisas. Nors jis dėl šio žmogaus, kurį labai 
mėgo, būtų galėjęs padaryti bet ką, tačiau kiekvieną kartą, duodamas 
jam ar bet kam kitam patarimą, galintį pakeisti tolesnį gyvenimą, labai 
nervindavosi. Ką gi jis, velniai rautų, iš tikrųjų supranta? Be to, ar jo 
paties santuoką būtų galima laikyti pavyzdine? Tačiau apie tai jis ne- 
pasakė nieko. 

— Ar galėtum papasakoti, kas nauja? — pasiteiravo Rojus. 

— Patikėk, per pastarąsias septynias valandas, kol tu sėdėjai 
atsilošęs, siurbčiojai šampaną ir žiūrėjai filmus, mes intensyviai dar- 
bavomės. 

— Skridau gyvuline klase, kamuojamas pilvo spazmų, listeriozės 
ir venų trombozės. Be to, neveikė mano ausinės. Dėl viso kito beveik 
pataikei. 

— Į žvaigždes per kančias, ar ne taip sakoma? 

— Taip, taip. Už malonumus tenka brangiai mokėti. Gana pliurp- 
ti niekus! 

Brensonas informavo apie apsilankymus pas pašto ženklų per- 
pardavinėtojus — seseris Hoks ir Fugą Hedžertį. 

Greisas įdėmiai klausėsi. 

— Vadinasi, pašto ženklai! Ji visus pinigus iškeitė į pašto Žen- 
klus! 

— Teisingai. Jie portatyvūs. Nereikia sukti galvos dėl visų tų tai- 
syklių, kuriomis siekiama užkirsti kelią pinigų plovimui. Oro uostuose 
muitininkai dirba su šunimis, kurie gali užuosti pinigus. Juolab kad 
trys ir ketvirtis milijono grynaisiais užimtų labai daug vietos. Tačiau 
tokios pat vertės pašto ženklai puikiai išsitenka dviejuose A4 formato 
vokuose. 

— Ar galime numanyti, ką ji su jais darė? 

— Ne. Kol kas ne. Šiaip ar taip, vėliau mes dar nuvykome pas 
Lorenos Vilson seserį. 

— Ir ką ji pasakė? 

— Tiesą sakant, gana daug. 

Pasigirdus pyptelėjimui, ėmė suktis įrenginys su bagažu. Greisą 
niūktelėjo pro šalį nuskubėję du labai apkūnūs vyrai, paskui viena juo- 
daodė, stumianti vežimėlį su bagažu, užgavo jam kojas. Jis paėjo keletą 
žingsnių į šoną ir atsitraukė atgal, toliau nuo minios, susispietusios 
prie konvejerio, kad turėtų daugiau laisvos vietos, o kartu ir matytų, 
kada pasirodys jo lagaminas. Prieš kelerius metus jam yra tekę budėti 
Gatviko oro uoste, todėl žinojo, kad bagažo vagystės nuo konvejerio 
yra įprastas reiškinys. 

— Ten, pas tave, didelis triukšmas, — tarė Brensonas. 

— Bet aš tave girdžiu labai gerai. Gali tęsti? 

— Pirma. Praėjus savaitei po Rugsėjo vienuoliktosios, kai tik 
buvo atnaujinti skrydžiai, Lorena su seserimi nuskrido į Niujorką. Ten 
jos užėjo į viešbutį, kuriame prieš tai buvo apsistojęs Ronis, į „W“. 

— „W“? — paklausė Greisas. — Kaip tai „W'? 

— Toks pavadinimas. 

— Vien tik „W“? 

— Klausyk, seni, tu gyveni urve ar kur? Manau, tau būtų ne pro 
šalį pasamdyti mane patarėju stiliaus klausimais. „W“ — tai viešbučių 
tinklas. Trumpai tariant, tai patys kiečiausi viešbučiai. 

— Aišku, tik neužmiršk, kad mano atlyginimas per mažas kie- 
čiausiems viešbučiams. 

— Bet vis tiek negaliu patikėti, kad apie juos nieko nesi girdėjęs. 

— Ką padarysi, tai — dar viena gyvenimo paslaptis. Ar turi dar 
ką nors papasakoti be to, kad aš nesu girdėjęs apie tokį viešbutį? 

— Taip, dar šį bei tą. Dalis jo daiktų tebebuvo numeryje. Viešbu- 
čio administracija per daug nesidžiaugė, mat kreditinė kortelė, kurią 
jis paliko, buvo apytuštė. 

— Nejaugi jie negalėjo atsižvelgti į faktą, kad jis žuvo? 

— Darau prielaidą, kad jie tuo metu dar nežinojo. Jis buvo užsi- 
sakęs kambarį tik porai parų ir palikęs jiems kreditinę kortelę. Kad ir 
kaip ten buvo, aišku tik viena — jo pasas ir atgalinio skrydžio į Jung- 
tinę Karalystę bilietas gulėjo jo seife. 

Greisui lyg akmuo nuo širdies nukrito, kai išvydo savo lagaminą. 

— Minutėlę, — jis nuskubėjo prie konvejerio pasiimti daiktų. — 
Gerai, tęskime. 


PETER JAMES * MIRUSIOJO PĖDSAKAIS 319 


— Paskui jos nuėjo į Prieplaukos 92, kur Niujorko policija buvo 
atidariusi kažką panašaus į žuvusiųjų centrą. Žmonės nešdavo ten 
įvairius radinius, tarkime, šukas, pagal kuriuos ekspertai galėdavo 
nustatyti galimų aukų DNR ir identifikuoti palaikus arba atskiras jų 
dalis. Ten taip pat buvo išstatyti rasti asmeniniai daiktai. Lorena ir jos 
sesuo buvo ten užsukusios, tačiau tuo metu policija dar nebuvo radusi 
jokių jos vyrui priklausiusių daiktų, pagal kuriuos būtų buvę galima 
nustatyti jo tapatybę. 

Greisas su lagaminu vėl pasitraukė atokiau nuo Žmonių, į ra- 
mesnę vietą, ir luktelėjęs, kol per garsiakalbį perskaitys informaciją, 
pasiteiravo: | 

— O ar pavyko sužinoti ką nors apie pinigus, pervestus Lorenai? 

— Prie to dar sugrįšiu, o dabar man reikia paskubėti — iki pasi- 
tarimo liko minutė. 

— Perduok detektyvei inspektorei Mentl, kad po pasitarimo man 
paskambintų. 

— Perduosiu. Bet pirmiau noriu tau dar kai ką pasakyti. Turime 
labai svarbią naujieną! Lorena, lankydamasi Prieplaukos 92, iš ten 
dirbusio pareigūno išviliojo pusantro tūkstančio dolerių. Jie tuo metu 
dosniai dalijo žalius kiekvienam, kas tik buvo netekęs kurio nors iš 
artimųjų ir sunkiai vertėsi finansiškai. 

— Tačiau tąsyk ji nepasielgė kaip nors nesąžiningai. Tuo metu jos 
finansinė padėtis buvo apgailėtina, tiesa? 

— Taip. Pasak sesers, praėjus porai savaičių po jų sugrįžimo į 
Britaniją, Lorenai telefonu pranešė, kad sprogimo epicentre griuvė- 
siuose dirbę gelbėtojai rado piniginę su Ronio Vilsono vairuotojo 
licencija ir mobilųjį telefoną, kuris, kaip paaiškėjo, priklausė taip 
pat jam. Jų nuotraukos kartu su viskuo, kas buvo rasta piniginėje, 
buvo išsiųsta Lorenai, kad oficialiai patvirtintų, jog tai tikrai Ronio 
daiktai. 

— Tąji ir padarė? 

— Aha. Paskui ji gavo pinigų — didelę gyvybės draudimo išmo- 
ką, vėliau — kompensaciją. Jos sesuo nustebo, kai mes jai tai papasa- 
kojome. Sakyčiau ne tik nustebo — buvo priblokšta ir įsiutusi. 

— Apsimetė? 

— Mano akimis žiūrint, ne; taip pat ir Belos nuomone. Jos jaus- 
mai svyravo tarp nuostabos ir pykčio. Mūsų pokalbio metu ji gyrėsi, 
kad padėjo Lorenai iš savo santaupų, o juk tai buvo, anot banko išklo- 
tinių, jau po to, kai Lorena gavo pirmą didelę išmoką. 

— Vadinasi, garbė seserims — ne vertybė? 

— Atrodo, santykiai tarp jų buvę vienpusiški. Tačiau svarbiausią 
naujieną pasilaikiau mūsų pokalbio pabaigai. Tau tai patiks. 

Per salės garsiakalbį pasigirdo dar vienas skelbimas. Greisas 
šūktelėjo Brensonui, prašydamas luktelėti, kol bus perskaityta infor- 
macija. 

— Popiet gavome laboratorinio tyrimo atsakymą dėl Lorenos Vil- 
son vaisiaus šeiminio DNR atitikimo. Man atrodo, tėvas jau aiškus! 

— Kas toks? — susijaudinęs paklausė Greisas. 

— Hm, jei neklystame, tai yra niekas kitas kaip tik Ronis Vilsonas. 

Greisas nutilo, jausdamas, kaip jį užplūsta adrenalinas. Vadinasi, 
nuojauta jo neapgavo. 

— Kiek patikimi tyrimo rezultatai? 

— Šeiminis DNR atitikimas reiškia, kad žinome pusę tėvo DNR 
sudėties. Galimi, tiesa, ir kiti variantai. Vis dėlto, atsižvelgdamas į tai, 
kas jo motina, drįsčiau teigti, kad šansai, jog tėvas gali būti kažkas ki- 
tas, yra pernelyg maži, todėl ir neverti tolesnio aptarinėjimo. 

— Iš kur gavote Ronio DNR? 

— Iš šukų, kurias jo žmona, lankydamasi Niujorke, perdavė Niu- 
jorko policijai. Tyrimo duomenys pagal galiojančią tvarką buvo per- 
siųsti Britanijos policijai, o ši įvedė juos į Valstybinį duomenų banką. 

— Tai reiškia, — tarė Greisas, — kad mūsų bičiulis ponas Vilso- 
nas arba paliko savo sušaldytą spermą, ir jo žmona, kuri nebuvo tokia 
mirusi kaip atrodė, ją implantavo į savo kiaušidę, arba... 

— Man įtikinamesnis atrodo antrasis „arba“, — įsiterpė Brensonas. 

— Turėdamas omenyje dabartinę savo buvimo vietą, pirmenybę 
taip pat teikčiau antrajam, — atsakė Greisas. 

— Juolab kad tu, seni, dabar esi gerokai arčiau nei aš. Ir nesvarbu, 
ar suvarstytais batais ar ne. 

Ebė išgirdo kažkur skambant telefoną. Skambėjo arti ir įkyriai. 
Tačiau netrukus krūptelėjusi suprato, kad skamba jos pačios telefonas. Ji 
sumišusi atsisėdo, bandydama susivokti, kur esanti. Skambutis netilo. 

Nors veidu jautė vėsą, kūnu žliaugė prakaitas. Ebė sėdėjo tamso- 
je, tik vaiduokliškoje oranžinėje migloje šmėkščiojo keisti šešėliai. Jai 
sujudėjus, po ja sugirgždėjo spyruoklė. Vadinasi, sėdi ant sofos, savo 
motinos bute. O, Jėzau, kiek laiko ji miegojo? 

Ebė apsidairė, bijodama, kad galbūt sugrįžo Rikis ir dabar kažkur 
čia tūno. Ji išvydo tamsoje šviečiant telefono ekraną ir ištiesė į jį ranką. 
Užteko perskaityti „Nežinomas numeris“ ir iš baimės dar labiau susu- 
ko vidurius. Telefono laikrodis rodė 18.30. 

Ji pakėlė telefoną prie ausies. 

— Klausau. 

— Tikiuosi, turėjai laiko pagalvoti, a? — pasigirdo Rikio balsas. 

Panika paralyžiavo mintis. Kur jis dabar, velniai griebtų? Jai reikėjo 
kuo greičiau dingti iš čia. Sėdėdama motinos kambaryje ji buvo lengva 
auka. Kažin ar jis žino, kur ji šiuo metu yra? O gal jis kur nors kieme? 

Prieš atsakydama Ebė truputį palaukė, bandydama sudėlioti 
padrikas mintis. Nutarė nejungti šviesos, kad Rikis, jeigu jis dabar iš 
gatvės stebi langus, nesuprastų, jog ji name. Pro nertines užuolaidas į 
vidų skverbėsi gatvės šviesa, kurios Ebei šiuo metu visiškai pakako. 

— Kaip mano motina? — paklausė griežtu tonu, tačiau balsas 
drebėjo. 

— Puikiai. 

— Jos organizmas visiškai nusilpęs. Jeigu ji per tave sušals, su- 
sirgs pneumonija... 

Rikis pertraukė ją, neleisdamas baigti sakinio: 

— Aš tau sakiau, kad ji įsitaisiusi patogiai kaip erkė kilime. 

Ebei nepatiko tonas, kuriuo jis ištarė šią frazę. 

— Aš noriu su ja pasikalbėti. 

— Žinoma, kad nori. O aš noriu, kad grąžintum man tai, ką iš 
manęs pavogei. Tai labai paprasta. Grąžini man tai, kas mano, arba pa- 
sakai, kur paslėpei, ir tavo mamytė galės kartu su tavimi grįžti namo. 

— Kaip man žinoti, kad galiu tavimi pasitikėti? 

— Iš ko aš girdžiu! — pasišaipė jis. — Abejoju, ar tu supranti šio 
žodžio reikšmę? 

— Paklausyk. Kas buvo, tas buvo, — tarė ji. — Grąžinsiu tau tai, 
kas liko. 

Pašaipą jo balse pakeitė nerimas. 

— Ką nori tuo pasakyti — grąžinsiu tau tai, kas liko? Man reikia 
visko. Visko. Tai sandėris. 

— Tu negali atgauti visko. Galiu grąžinti tau tik tai, ką turiu. 

— Tai štai kodėl seifas saugykloje buvo tuščias, taip? Tu jau iš- 
leidai pinigus? 

— Ne visus, — ji suprato, kad rizikuoja. 

— Klausyk, tu, prakeikta kekše! Nori, kad pribaigčiau tavo moti- 
ną, ką? Tu verčiau leisi man ją užmušti, nei grąžinsi man mano nuo- 
savybę! Vadinasi, pinigai tau svarbiau už viską. 

— Taip, — pritarė ji. — Tu visiškai teisus, Riki. Svarbiau. 

Ebė baigė pokalbį. 

Ebė perbėgo tamsų kambarį, atsitrenkė į odinį pufą, paskui ap- 
graibomis susirado vonios kambarį. Ten pripuolė prie prausyklės ir 
ėmė žiaukčioti, lyg būtų ketinusi išvemti patį skrandį, o nervai nuo 
įtampos buvo visiškai pakrikę. 

Atsukusi čiaupą nuplovė vėmalus, išskalavo burną ir giliai kvė- 
puodama įjungė šviesą. Maldauju, tik neleisk man patirti dar vienos 
panikos atakos. Ji stovėjo abiem rankomis įsikibusi į kriauklės kraštus, 
ašarojančiomis akimis, baimindamasi, kad bet kurią akimirką į vidų 
gali įsiveržti Rikis. 

Ebei reikėjo sprukti iš čia ir atsiminti, dėl ko visa tai daro. Noriu 
geresnio gyvenimo savo motinai. Štai dėl ko visa tai. Be pinigų paskuti- 
nieji motinos gyvenimo metai virstų sunkiai įsivaizduojama kankyne. 
Ebė turėjo tai prisiminti kiekviename žingsnyje. 

Be to, reikėjo pagalvoti ir apie tai, kas laukia jos pačios: Deivas 
nekantrauja greičiau gauti žinutę, kad ji pasirengusi su juo susitikti. 

Beliko atlikti tik vieną sandorį, ir jos motinos ateitis bus užtik- 
rinta. Beliko tik vienas skrydis lėktuvu, ir ji galės pradėti savo naują 
gyvenimą. 

Rikis buvo pavojingas. Sadistas. Niekšas. Bet kad žudikas? Ne, ji 
taip nemanė. 

Ebė suprato, kad privalo jam pasipriešinti ir pademonstruoti, 
kad vėl yra stipri. Niekšai supranta tik tokią kalbą. Jis juk nėra kvai- 
lys. Jis nori susigrąžinti viską. Žudyti ligotą senutę jam nebuvo jokios 
prasmės. 

O, Dieve, maldauju. 

Ebė sugrįžo į svetainę, tikėdamasi, kad jis paskambins. Pasi- 
rengusi tuojau pat atmesti jo skambutį. Po valandėlės, pabūgusi, kad 
galbūt daro didelę klaidą, širdžiai nusiritus į kulnis, išsėlino pro buto 
duris į dar tamsesnį koridorių, o iš ten priešgaisriniais laiptais ėmė 
lipti į antrą aukštą. 


Po kelių minučių ji jau skambino Dorės telefonu, tik surinkusi 
visai kitą numerį. Atsiliepė taisyklingai kalbantis vyras. 

— Gal būtų galima kalbėti su Hugu Hedžerčiu? — paklausė 
Ebė. 

— Žinoma, jūs dabar su juo ir kalbate. 

— Atleiskite, pone Hedžerti, kad skambinu jums vėlai vakare, — 
atsiprašė Ebė. — Bet norėčiau parduoti pašto ženklų kolekciją. 

— Iš tikrųjų? — jo balsas dabar atrodė svajingai liūdnas. — Ir ką 
gi jūs galėtumėte apie juos pasakyti? 

Ji išvardijo visus iš eilės ženklus, kiekvieną jų apibūdindama iš- 
samiai. Ebė taip gerai juos žinojo, kad jie atmintyje buvo išlikę nely- 
ginant fotografijoje. Hedžertis porą kartų ją pertraukė, teiraudamasis 
specifinės informacijos. 

Jai baigus kalbėti, Hugas Hedžertis keistai nutilo. 

Rikis, giliai paskendęs mintyse, sėdėjo vane, pastatytame nuo- 
šalioje stovyklavietėje, kurią surado internete. Į automobilio stogą 
barbenantis lietus buvo gera priedanga. Turbūt niekas nesiryžtų mak- 
linėti tamsoje po pažliugusį lauką ir kaišioti nosį ten, kur nepridera. 

Ši vietelė atrodė ideali. Vos už kelių mylių nuo Istburno, Daunso 
aukštumose, pačiame pakraštyje kaimelio, vieno iš tų, kurie vaizduo- 
jami meniniuose atvirukuose, pavadinimu Alfristonas. Stovyklavietė 
buvo įrengta už lietaus čaižomų teniso klubo pastatų, dideliame miš- 
kingame lauke, o į ją buvo galima patekti pavažiavus pusę mylios link 
apleistos sodybos vedančiu keliuku. 

Metų laikas ir oras nebuvo tinkami nei tenisui, nei iškyloms, o tai 
apsaugojo nuo smalsių žvilgsnių. Šeimininkas irgi neatrodė panašus į 
tokį, kuris galėtų šnipinėti. Jis buvo atvažiavęs su dviem be paliovos 
besikivirčijančiais berniūkščiais, paėmė penkiolikos svarų sterlingų 
mokestį už tris paras ir parodė Rikiui, kur yra tualetas bei dušas. Nu- 
rodęs savo mobiliojo telefono numerį, pasakė, kad galbūt atvažiuos 
rytoj, jei dar kas nors pasirodytų. 

Čia Rikis rado tik vieną didelį namelį ant ratų su olandiškais 
valstybiniais numeriais, o savo vaną pastatė atokiau nuo jo. 

Jis turėjo pakankamai maisto, vandens ir pieno, kurių nusipirko 
degalinės parduotuvėje. Jausdamas alkoholio poreikį nervams numal- 
šinti, nuplėšė skardinės dangtelį ir vienu gurkšniu pusę jos ištuštino. 
Paskui prisidegė cigaretę ir paskubomis įtraukė tris ilgus dūmus. Tru- 
putį nuleidęs žemyn langelį norėjo nukratyti pelenus, tačiau vėjas pūs- 
telėjo juos tiesiai jam į veidą. Uždarydamas jį Rikis truktelėjo nosimi. 
Uoslę suerzino nemalonus kvapas iš išorės. 

Jis vėl užsitraukė dūmą, paskui dar kartą gurkštelėjo šviesaus 
alaus. Pastarasis telefoninis pokalbis su Ebe jį stipriai neramino. Beje, 
tai ji nutraukė pokalbį. Ką gi, vadinasi, jis ir vėl apsiriko dėl šios kalės. 

Rikis dabar bijojo, kad ji gali padaryti tai, ką sakė. Jos žodžiai ne- 
išėjo iš galvos. 

Grąžinsiu tau tai, kas liko. 

Kažin, kiek ji išleido? Iššvaistė? Ji tikriausiai norėjo apdumti akis. 
Neįtikėtina, kad per tą laiką, kai ji pabėgo, Ebė būtų išleidusi daugiau 
kaip keletą tūkstančių. Ji blefavo. 

Jam vertėjo padidinti statymą. Įvardyti jos blefą. Tegul ji sau įsi- 
vaizduoja esanti kieta, bet jo taip lengvai neapmausi. 

Rikis surūkė cigaretę, o nuorūką išmetė laukan. Uždarydamas 
langelį ir vėl suraukė nosį. Smarvė buvo stipresnė, įkyresnė. Dabar 
paaiškėjo, kad ji sklido iš vano vidaus. Šlapimui būdingas rūgštus 
dvokas. 

Kad tave kur velniai, tik ne tai! 

Senė prisišlapino. 

Rikis įjungė viduje šviesą, pakilo nuo vairuotojo sėdynės ir nure- 
pečkojo į vano galą. Moteris atrodė juokingai — pro suvynioto kilimo 
viršų išlindusi galva darė ją panašią į miegančią drugio lėliukę. 

Kiek įmanydamas švelniau, nenorėdamas sukelti stipresnio nei 
būtina skausmo, jis nuplėšė jai nuo burnos izoliacinę juostą; moteris 
atrodė tokia išsekusi, kad Rikis pabūgo, jog gali čia pat numirti. 

— Tai prisišlapinai? 

Į jį spoksojo dvi mažos, išgąsčio kupinos akys. 

— Aš sergu, — vos girdimu balsu tarė ji. — Aš nelaikau šlapimo. 
Atsiprašau... 

Rikį ūmai suėmė panika. 

— Ar tai reiškia, kad padarysi dar kai ką? 

Ji dvejojo, paskui atsiprašinėjamai linktelėjo. 

— Tai puikumėlis! — susierzino jis. — Tik to betrūko! 

Kai Glenas Brensonas po operacijos „Dingas“ darbo grupės 
vakarinio pasitarimo ėjo atgal į savo kabinetą, suskambo mobilusis 
telefonas. 

Skambino iš Braitono, bet numeris jam nieko nesakė. 

— Detektyvas seržantas Brensonas, — prisistatė jis. 

Ganėtinai tvirtą skambinančiojo balsą atpažino išsyk. 

— O, detektyve seržante, atsiprašau, kad skambinu jau vėlokai. 

— Visiškai ne bėda, pone Hedžerti. Kuo galėčiau padėti? — eida- 
mas pasiteiravo Glenas. 

— Ar jums dabar patogu kalbėti? 

— Visiškai. 

— Ką tik nutiko neįtikimas dalykas, — ėmė aiškinti Hugas He- 
džertis. — Prisimenate, kai jūs ir jūsų labai daili kolegė lankėtės pas 
mane popiet, aš daviau jums sąrašą? Sąrašą su aprašymais visų pašto 
ženklų, kuriuos du tūkstančiai antrais nupirkau Lorenai Vilson? 

— Taip. 

— Taigi... suprantate... Gal tai tik vienas iš kartais pasitaikančių 
keistų sutapimų, bet aš šioje srityje sukuosi pernelyg ilgai, kad taip 
galvočiau. 

Glenas įėjo į Sunkių nusikaltimų tyrimo skyriaus pirmąjį kabi- 
netą. 

— Aha. 

— Man ką tik skambino moteris — iš balso galima spėti, kad 
jauna ir labai susijaudinusi. Ji teiravosi, ar aš galėčiau parduoti jos la- 
bai vertingų pašto ženklų kolekciją. Paprašiau jos pateikti išsamesnę 
informaciją, ir iš to, ką iš jos išgirdau, nusprendžiau, kad tai yra tie 
patys, būtent tie patys, pašto ženklai, kuriuos buvau nupirkęs Lorenai 
Vilson prašant. Išskyrus kelis mažiau vertingus, jie kolekciją papildė 
tikriausiai jau vėliau. 

Laikydamas prie ausies telefoną Brensonas nuėjo prie savo darbo 
stalo ir atsisėdo, bandydamas suvokti to, ką dabar girdi, svarbą. 

— Arjūs, sere, esate tikras, kad tai ne sutapimas? — pasiteiravo jis. 

— Ką gi, dauguma jų yra iš labai retų lapų, labai geros kokybės, 
juos į savo kolekcijas mielai priimtų visi rimti filatelistai, ir keletas itin 
retų ženklų. Galbūt nelabai įstengčiau prisiminti, ar ant visų šių prieš 
penkerius metus mano matytų ženklų yra tas pats pašto antspaudas. 
Glaustai galiu pasakyti, kad šioje kolekcijoje yra du Septyniasdešimt 
septinto lapo Penny Red — manau, pastarąjį kartą jų pardavimo kaina 
siekė šimtą šešiasdešimt tūkstančių svarų. Tarp jų yra keletas Dešimto 
ir Vienuolikto lapų Penny Black — tokio vieno pašto ženklo vertė yra 
tarp dvylikos ir trylikos tūkstančių, be to, jie labai geidžiami. Taip pat 
nemažai Tuppenny Blue ir aibė kitų retų pašto ženklų. Sutikčiau, kad 

tai gali būti atsitiktinumas, jeigu ji turėtų vieną ar du iš šių ženklų, 
tačiau ką manyti, kai ženklai visiškai identiški ir lygiai toks pat jų 
kiekis? 

— Iš tikrųjų, sere, skamba, švelniai tariant, keistai. 

— Atvirai kalbant, — tarė Hedžertis, — jei šiandien, jūsų pra- 
šymu sudarydamas sąrašą, nebūčiau vartęs savo kartotekos, kažin ar 
būčiau atkreipęs dėmesį į tai, kad jie yra identiški. 

— Atrodo, mums netikėtai plačiai nusišypsojo sėkmė. Esu labai 
dėkingas už jūsų skambutį. Gal moters paklausėte, iš kur ji šiuos žen- 
klus gavo? 

Prislopinęs balsą, lyg saugodamasis, kad kas nenugirstų, Hedžer- 
tis paaiškino: 

— Ji teigė juos paveldėjusi iš Australijoje gyvenančios tetos, o 
kažkoks žmogus, sutiktas vieno vakarėlio metu Melburne, jai sakęs, 
kad esu vienas iš tų perpardavinėtojų, į kuriuos jai derėtų kreiptis. 

— Būtent į jus, sere, o ne į ką nors Australijoje? 

— Sakė sužinojusi, esą Jungtinėje Karalystėje arba Valstijose juos 
galėtų parduoti brangiau. Kadangi „turėjusi grįžti ir pasirūpinti savo 
sena motina, tai sumaniusi pabandyti laimę ir pirma susirasti mane. 
Rytoj iš ryto, dešimtą valandą, atveš juos man parodyti. Pamaniau, kad 
tada aš jai užduosiu ir keletą diskretiškų klausimų. 

Brensonas žvilgtelėjo į savo užrašus. 

— Ar jūs suinteresuotas juos nupirkti? 

Hedžerčiui atsakant į klausimą, detektyvas seržantas veik matė, 
kaip trūkčioja šio žmogaus akys. 

— Hm, moteris minėjo, kad norėtų parduoti kuo greičiau, o tai 
reiškia palankiausią metą pirkti. Ne kažin kiek perpardavinėtojų tu- 
rėtų prie savęs tokią sumą grynųjų, kad vienu kartu įstengtų nupirkti 
visą kolekciją — toks didelis kiekis ženklų įprastai būna išskirstomas 
po aukcionus. Aš noriu jus užtikrinti, kad visi tie ženklai buvo sertifi- 
kuoti. Nenorėčiau sumokėti už juos didelių pinigų, o po kelių valandų 
sulaukti į savo duris besibeldžiančių jūsų vaikinų. Todėl jums ir pa- 
skambinau. 

Žinoma. Hugas Hedžertis tikrai nėra pavyzdingiausias pilietis. Jis 
tik saugo savo subinę, — pagalvojo Glenas. Nieko nepadarysi — tokia 
jau toji žmogaus prigimtis, todėl vargu ar buvo galima jį kaltinti. 

— Kokia suma, sere, galėtumėte juos įvertinti? 

— Kaip pirkėjas ar kaip pardavėjas? — dabar jo balsas atrodė dar 
vylingesnis. 

— Abiem atvejais. 

— Ką gi, pagal dabartines kainas visas katalogas būtų vertas apy- 
tikriai nuo keturių iki keturių su puse milijonų. Būdamas pardavėjas 
siekčiau tokios sumos. 

— Svarais sterlingų? 

— O, taip, svarais. 

Brensonas buvo nustebęs. Iš pradžių, kai Lorena Vilson pirko 
šiuos ženklus, jie kainavo tris milijonus septynis šimtus penkiasdešimt 
tūkstančių, o dabar jų vertė buvo išaugusi apie trisdešimt procentų, 
juolab kad nemažai jų, galimas dalykas, jau buvo parduota. 

— Ojei būtumėte pirkėjas, sere? 

Staiga Hedžerčio balsas tapo santūrus. 

— Kiek aš sutikčiau už juos mokėti, priklausytų nuo jų kilmės. 
Todėl man reikėtų išsamesnės informacijos. 

Brensono galvoje mintis vijo mintį. 

— Toji moteris pas jus atvyks rytoj dešimtą valandą? Tiksliai? 

— Taip. 

— Koks jos vardas? 

— Katerina Dženings. 

— Gal ji nurodė jums savo adresą arba telefono numerį? 

— Ne, nenurodė. 

Detektyvas seržantas užsirašė vardą, padėkojo kolekcionieriui ir 
baigė pokalbį. Tada prisitraukė arčiau klaviatūrą, barbendamas pirš- 
tais per klavišus atvėrė duomenų bazės langą ir į paieškos laukelį įvedė 
„Katerina Dženings“. 

Per kelias sekundes ekrane pasirodė patvirtinimas. 


94 
2007-ųjų spalis 


Rojus Greisas sėdėjo ant galinės pilko „Ford Crown Victoria“ sė- 
dynės. Važiuodamas į Linkolno tunelį jis mąstė, ar pakankamai daug 

pasaulio matęs keliautojas galėtų vien tik iš transporto priemonių 
triukšmo atspėti, kuriame mieste jis yra. 

Londone dominavo nuolatinis benzininių automobilių riaumoji- 
mas ir dyzelinių variklių tarškėjimas, taip pat šaižus, šiugždesį prime- 
nantis naujosios kartos „Volvo“ autobusų garsas. Niujorko garsai buvo 
visiškai kitokie, čia vyravo nesibaigiantis padangų tram-tam-tam į 
briaunotą, sutrūkinėjusį ir kauburiuotą kelio paviršių ir trimitavimas 
garso signalais. 

Kaip tik dabar signalizavo jiems iš paskos važiuojantis didžiulis 
sunkvežimis. 

Automobilį vairavęs detektyvas tyrėjas Denisas Beikeris kilstelė- 
jo ranką arčiau salono veidrodėlio ir parodė jam didįjį pirštą. 

— Eik velniop, subingalvi! 

Greisas plačiai išsišiepė. Denisas nebuvo pasikeitęs. 

— Ko tau, žioply, iš manęs, dėl Dievo meilės, reikia? Kad užva- 
žiuočiau ant stogo prieky esančiam idiotui, ar dar ko nors? O, Jėzau! 

Seniai įpratęs prie savo kolegos ir bičiulio vairavimo stiliaus, šalia 
jo ant priekinės keleivio sėdynės įsitaisęs detektyvas tyrėjas Patas Lyn- 
čas netardamas nė žodžio atsigręžė į Rojų. 

— Džiaugiuosi ir vėl tave matydamas, žmogau. Tiek laiko praėjo. 
Šimtas metų! 

Rojus jautė tą patį. Šiuos vaikinus jis pamėgo nuo pat pirmo jų 
susitikimo. Du tūkstantųjų lapkritį jis buvo komandiruotas į Niujorką 
apklausti amerikiečių bankininko, gėjaus, kurio partneris buvo rastas 
pasmaugtas viename Kemptauno butų. Bankininkui kaltinimai nie- 
kada nebuvo pareikšti, tačiau praėjus porai metų jis mirė padauginęs 
narkotikų. Tirdamas šią bylą Rojus kurį laiką bendradarbiavo su De- 
nisu ir Patu, o ir vėliau palaikė ryšį. 

Patas buvo su džinsinėmis kelnėmis ir medvilniniu švarku ant 
smėlio spalvos marškinių, iš po kurių matėsi balti marškinėliai. Rau- 
puotu veidu ir berniokiškai kirptais ilgokais plaukais jis panėšėjo į 
kietą vyruką iš kino filmo, tačiau šiaip buvo švelnaus būdo ir labai pa- 
slaugus. Savo karjerą jis pradėjo uosto kroviku dokuose, kur labai tiko 
jo aukštas ūgis ir tvirtas sudėjimas. 

Denisas ant mėlynų marškinių buvo apsivilkęs storą juodą 
striukę su gobtuvu, kurioje buvo įspausti pavadinimas „Įsisenėjusių 

žmogžudysčių bylų tyrimas“ ir Niujorko policijos valdybos emblema 
— skydas, o mūvėjo taip pat džinsines kelnes. Būdamas skvarbių akių, 
žemesnio ūgio ir liesesnis už Patą, jis labai rimtai domėjosi kovos me- 
nais. Prieš kelerius metus buvo apsigynęs Okinavos karatė Ryu Te ir 
Išin Ryu stilių septintąjį daną, o Niujorko policijoje sklandė legendos 
apie jo sugebėjimus gatvių muštynėse. 

Rugsėjo vienuoliktosios rytą, 8.46, tuo metu, kai į pastatą įsirėžė 
pirmasis lėktuvas, abu buvo Bruklino policijos nuovadoje, rytiniame 
Viljamsburge. Būdami vos už mylios nuo įvykio vietos, kitapus Bruk- 
lino tilto, jie kartu su savo viršininku iškart nuskubėjo į įvykio vietą, 
kurioje atsidūrė tą akimirką, kai į Pietinį bokštą įsirėžė antrasis lėk- 
tuvas. Keletą savaičių jie dirbo kartu su kitais, kruopščiai naršydami 
griuvėsius nelaimės epicentre, kurį vadino „Pabaisos viduriais“. Vėliau 
Denisą perkėlė dirbti į nusikaltimo vietos tyrimo palapinę, o Patą pa- 
skyrė į žuvusiųjų centrą, Prieplaukos 92. 

Po metų kitų abu vyrus, iki tol pasižymėjusius stipria sveikata ir 
idealiai tikusius darbui policijoje, ėmė kamuoti astma ir su išgyventa 
trauma susijusios psichinės sveikatos problemos, todėl iš sudėtingo ir 
rūstaus Niujorko policijos pasaulio buvo perkelti į ramesnius Specia- 
liųjų tyrimų skyriaus prie apygardos prokuratūros „vandenis“. 

Patas paaiškino Greisui apie savo dabartines pareigas, kurių pa- 
grindą sudarė banditų gabenimas ir tardymas. Jungtinių Valstijų nu- 
sikaltėlių pasaulyje jie dabar orientavosi kaip savame kieme. Greisas 
iš jo sužinojo, kad mafija jau prarado ankstesnį savo „šarmą“. Niekšai 
šiandien daug mieliau nei anksčiau pereina į priešingą stovyklą. Kas gi - 
nenorėtų sutikti bendradarbiauti su policija žinodamas, kad priešingu 
atveju numatoma nelaisvė nuo dvidešimties metų iki gyvos galvos? 

Reikia tikėtis, kad jiems per dvidešimt keturias valandas pavyks 
surasti ką nors, kas pažinojo Ronį Vilsoną ar jam padėjo. Greisas da- 
bar buvo dar tikresnis, kad niekas kitas, kaip tik šiedu vyrai, gali jam 
padėti ieškoti žmogaus, sąmoningai dingusio Rugsėjo vienuoliktąją 
kilusioje sumaištyje. 

— O tu atrodai jaunesnis negu anksčiau, — pareiškė Patas, staiga 
pakeitęs pokalbio temą. — Turbūt įsimylėjai? 

— Ar tavo žmona, dingusi be Žinios, taip ir neatsirado? — pa- 
klausė Denisas. 

— Ne, — trumpai atsakė Rojus. Jis nebuvo linkęs kalbėti apie 
Sendę. 

— Jis klausia iš pavydo, — nusišaipė Patas. — Laukia nesulaukia 
progos, kada galės nusimesti šeimos jungą! 

Greisas nusijuokė, ir kaip tik tuo metu, perspėdamas apie gautą 
pranešimą, supypsėjo jo mobilusis telefonas. Jis dirstelėjo žemyn. 


Džiaugiuosi tavo laiminga kelione. Trūksta tavęs. Hamfriui 
t. p. Neturi ant ko sysioti. XXX 


Rojus šyptelėjo, akimirksniu širdyje pajutęs ilgesio geluonį. Ne- 
trukus jis kai ką prisiminė. 

— Jei turėtume kokias penkias laisvas minutes, ar negalėtume 
užsukti į kurį nors iš tų didžiųjų „Toys R Us“? Nupirkčiau Kalėdų do- 
vaną krikštaduktei. Ji dabar svaigsta dėl kažkokio „Bratz“. 

— Didžiausias yra Taimso aikštėje, galėsime pakeliui užsukti, o 
paskui nuvažiuosime į „W“, nuo ten ir planavome pradėti. 

— Ačiū, — padėkojo Greisas, žiūrėdamas pro langą. 

Kelias dabar kilo aukštyn, pro nesaugiai atrodančius statybų pa- 
stolius. Pro metro ventiliacijos angą į viršų kilo garas. 

Buvo vaiski rudens popietė, žydrame danguje nesimatė nė debe- 
sėlio. Dalis žmonių jau buvo su lietpalčiais arba storomis striukėmis, 
o detektyvams artėjant link Manhatano centro, praeiviai atrodė vis 
labiau skubą. Maždaug pusė pro šalį skuodžiančių vyrų vilkėjo kos- 
tiumus, po švarkais — marškinius be kaklaraiščių, jų veidai surauktais 
antakiais atrodė labai susirūpinę. Dauguma praeivių vienoje rankoje 
laikė prie ausies prispaustus mobiliuosius telefonus, kitoje — „Star- 
bucks“ kavos puodelius su rudais sandarikliais, nelyginant būtinais 
totemais. 

— Klausyk, mudu su Patu tau parengėme labai gerą progra- 
mą, — prabilo Denisas. 

— Taigi, — patvirtino Patas. — Nors mes šiuo metu dirbame 
apygardos prokuratūrai, džiaugiamės galėdami padėti tau kaip geram 
draugui ir kolegai. 

— Aš jums labai dėkingas, — atsakė Greisas. — Kalbėjausi su 
vienu savo pažįstamu iš FTB, kuris dirba Londone. Jis žino, kad aš 

dabar čia ir kokiu reikalu. Jei mano įtarimai pasitvirtins, galėsite būti 
oficialiai grąžinti į Niujorko policijos valdybą. 

Denisas spustelėjo automobilio garso signalą, duodamas ženklą 
priekyje važiuojančio juodo „Explorer“ vairuotojui, kuris, kažko dai- 
rydamasis, įjungė mirksėti avarinius žibintus ir staiga pristabdė. 

— Kad tave kur velniai! Judinkis, subingalvi! 

— Užsakėme tau kambarį „Marriott Financial Center viešbuty- 
je, visiškai netoli vietos, kur stovėjo Pasaulio prekybos centras, Bateri- 
jos parke. Manau, tai bus labai patogu strateginiu atžvilgiu, nes iš ten 
galėsime nesunkiai patekti visur, kur tik tau reikės. 

— Turėsi ir šiokią tokią galimybę pamatyti aplinką, — pridūrė 
Denisas. — Visa vietovė buvo stipriai apgriauta. Dabar viskas atstaty- 
ta. Taip pat galėsi pamatyti nelaimės vietoje vykstančius darbus. 

— Beje, jie dar ir šiandien vis atranda atskirų kūno dalių, — tarė 
Patas. — Praėjus šešeriems metams, supranti? Praeitą mėnesį kažką 
aptiko ant „Deutsche Bank“ pastato stogo. Žmonės to neįsivaizduoja. 
Jie nesuvokia, kokie galingi buvo sprogimai įsirėžus lėktuvams. 

— Tiesiai priešais Medicinos tyrėjo biurą esančioje teritorijoje 
buvo pastatyta didelė palapinė, kurioje tilpo aštuoni automobiliai-ref- 
rižeratoriai, — toliau pasakojo Denisas. — Jie ten stovi — įsivaizduoji 
— jau šešerius metus. O juose — dvidešimt tūkstančių įvairių kūno 
dalių. Sunku patikėti, tiesa? Dvidešimt tūkstančių! 

Denisas pakraipė galvą. 

— Ten žuvo ir mano pusbrolis, — tęsė Patas. — Turbūt jau esi 
girdėjęs? Jis dirbo „Cantor Fitzgerald“ kompanijoje. 

Tai taręs pakėlė ranką, kad matytųsi ant riešo esanti apyrankė. 

— Matai inicialus? TJH. Jo atminimui tokias nešioja visi jo gimi- 
naičiai. 

— Nebuvo nė vieno Niujorko gyventojo, kuris tą dieną nebūtų 
praradęs ko nors iš artimųjų, — pridūrė Denisas, staiga pasukdamas 
vairą, kad neatsitrenktų į neatsargiai per gatvę einančią moterį. — Šū- 
das... Ponia, ar norite patirti, ką jaučia žmogus, kai jį kliudo „Crown 
Victoria buferis? Galiu paaiškinti — jausmas ne iš maloniųjų. 

— Bet kuriuo atveju, — šįkart įsiterpė Patas, — prieš tau at- 
vykstant padarėme viską, ką galėjome. Patikrinome viešbutį, kuriame 
buvo apsistojęs Ronis Vilsonas. Gerai jau vien tai, kad jam vadovauja 

tas pats direktorius. Susitarėme su juo dėl tavo vizito. Jis mielai sutiko 
pasikalbėti, deja, nieko nauja, ko nebūtume žinoję, neišgirdome. Kam- 
baryje, kuriame gyveno Ronis Vilsonas, liko jo pasas, bilietai, keletas 
apatinių drabužių. Šiuo metu visa tai saugoma vienoje iš Rugsėjo vie- 
nuoliktosios aukų asmeninių daiktų saugykloje. 

Suskambo Rojaus Greiso telefonas. Atsiprašęs savo draugų jis 
atsiliepė: 

— Rojus Greisas klauso. 

— Eli, seni, kur tu? Valgai ledus ant „Empire State Building“ stogo? 

— Labai sąmojinga. Šiuo metu esu transporto grūstyje. 

— Gerai, tiek to, turiu tau naujienų. Kol tu ten pramogauji, mes čia 
išsijuosę plūkiamės. Ar Katerinos Dženings vardas tau ką nors sako? 

Greisas susimąstė; po skrydžio jis jautėsi kiek pavargęs, galva 
dirbo prasčiau nei įprastai. Vis dėlto ilgai galvoti neteko. Juk tai buvo 
moters iš Kemptauno vardas, kurį jis sužinojo iš Argus reporterio Ke- 
vino Spinelos. Tas pats vardas, kurį perdavė Stivui Kariui. 

— Ir ką gi? 

— Ji ketina parduoti pašto ženklų kolekciją, kurios vertė — apie 
keturi milijonai svarų. Tuo tikslu ji kreipėsi į perpardavinėtoją Hugą 
Hedžertį, šis ir atpažino ženklus. Tiesa, jis jų kol kas nematė, mat 
kalbėjosi su moterimi telefonu, tačiau neabejoja, kad visi jos siūlomi 
ženklai — trūksta tik kelių — yra tie patys, kuriuos jis du tūkstančiai 
antraisiais padėjo įsigyti Lorenai Vilson. 

— Arjis nepasidomėjo, kaip jie atsirado pas šią moterį? 

Brensonas pakartojo tai, ką buvo išgirdęs iš Hedžerčio, o paskui 
pridūrė: 

— Duomenų bazėje radau įrašą apie Kateriną Dženings. 

— Mano, — paaiškino Greisas. 

Jis valandėlei nutilo, mintyse atkurdamas pirmadienio pokalbį su 
Spinela. Laikraščio korespondentas tvirtino, kad Katerina Dženings 
atrodė sunerimusi. Nejaugi Žmogus, turintis keturių milijonų vertės 
pašto ženklų kolekciją, gali nerimauti? Greisui atrodė, kad jis, turėda- 
mas tokios vertės turtą, būtų visiškai ramus, žinoma, su sąlyga, kad tas 
turtas yra saugioje vietoje. 

Tai dėl ko jai nerimauti? Negalėjo būti jokios abejonės — kažkas 
čia ne taip. 

— Klausyk, Glenai, man atrodo, kad verta ją pasekti. Beje, turime 
šiokį tokį pranašumą — žinome, kur ji gyvena. 

— Gali būti, kad jos ten ir pėdos jau ataušusios, — atsakė Bren- 
sonas. — Bet ji paskyrė Hedžerčiui pasimatymą rytoj iš ryto. Be to, 
žadėjo atsinešti ir ženklus. 

— Tiesiog idealu, — nudžiugo Greisas. — Susisiek su Liza. Pra- 
nešk jai apie šį mūsų pokalbį ir perduok mano pasiūlymą į tyrimą 
įtraukti sekimo grupę, kuri turėtų laukti tos moters pasirodant prie 
Hedžerčio namų. 

— Laiko tam yra pakankamai. 

Glenas Brensonas taip pat žvilgtelėjo į laikrodį. Tam neužteks 
tik dviejų minučių telefoninio pokalbio su Liza Mentl. Jam teks rašyti 
raportą ir nurodyti priežastis, dėl kurių prašo į operaciją „Dingas“ 
įtraukti sekimo būrį, taip pat apskaičiuoti su tuo susijusias galimas 
išlaidas. Be to, dar reikia pasiruošti instruktažui. Ką gi, jis negrįš namo 
dar kelias valandas. Vadinasi, Arė jam vėl duos velnių. 

Nieko naujo. 

Baigęs pokalbį Rojus Greisas palinko į priekį. 

— Vaikinai, — kreipėsi jis, — gal žinote, kas galėtų sudaryti pas 
jus pašto ženklais prekiaujančių asmenų sąrašą? 

— Naujas hobis? — pašmaikštavo Denisas. 

— Ne, noriu išaiškinti nusikaltimą, ir nieko daugiau, — atšovė 
Greisas. 

— Po šimts velnių, žmogau! — atsigręždamas tarė Patas. — Tavo 
sąmojai niekuo ne geresni? 

Greisas pašaipiai vyptelėjo. 

— Kaip apgailėtina, tiesa? 

Lėktuvo stiuardesė demonstravo, kaip elgtis ištikus avarijai. Nor- 
manas Potingas pasilenkė prie šalia jo, netoli nuo 747-ojo uodegos 
sėdinčio Niko Nikolo ir pareiškė: 

— Visos vadinamosios saugumo priemonės tėra tik nereikalin- 
gas balastas. 

Jaunasis detektyvas konsteblis, kuris bijojo skristi, tačiau nenorė- 
jo savo baimės parodyti bosui, gaudė kiekvieną iš garsintuvų išeinantį 
žodį. Nusigręžęs nuo Potingo, kad nejaustų iš jo burnos sklindančios 
stiprios smarvės, jis žvelgė aukštyn, bandydamas numatyti, iš kur iš- 
kris deguonies kaukė. 

— Petnešų padėtis... O tu žinai, kad jie kai ką nutyli? — tęsė Po- 
tingas, nė kiek nesuglumintas Nikolo abejingumo. 

Nikolas papurtė galvą, įdėmiai žiūrėdamas į priekį ir bandyda- 
mas įsiminti, kaip taisyklingai užsirišti gelbėjimosi liemenės juosteles. 

— Nesiginčiju, kai kuriose situacijose tai galėtų išgelbėti tau gy- 
vybę, tačiau jie nutyli, — tęsė Potingas, — kad taip užsegtos petnešos 
apsaugo žandikaulius nuo lūžių. O tai palengvina žuvusiųjų tapatybės 
nustatymą pagal dantų aprašymą. 

— Labai ačiū, — sumurmėjo Nikolas, nenuleisdamas akių nuo 
stiuardesės, kuri dabar rodė, kur rasti švilpuką. 

— O ta gelbėjimosi liemenė — tai vienas juokas, — aiškino Po- 
tingas. — Ar teko girdėti, kiek keleivinių lėktuvų per visą aviacijos 
istoriją avariniu būdu sėkmingai nusileido ant vandens? 

Nikas Nikolas mąstė apie savo žmoną Dženę ir apie mažąjį sūnelį 
Beną. Juk jis gali daugiau niekada jų nebepamatyti. 

— Kiek? — tramdydamas jaudulį paklausė. 

Potingas, prispaudęs smiliaus galiuką prie nykščio, pavaizdavo 
nulį. | 

— Nulis. Apskritas nulis. Nė vienas. 

Visada būna pirmas kartas, — pagalvojo Nikolas, įsitverdamas 
šios minties it gelbėjimosi plausto. 

Potingas atsivertė žurnalą vyrams, kurį nusipirko oro uoste. 
Nikolas tuo metu tyrinėjo laminuotą atmintinę, pasitikslino, kur yra 
avariniai išėjimai, ir nudžiugo, kad jie čia pat — tik per dvi eiles už jo. 
Jis apsidžiaugė ir tuo, kad sėdi netoli lėktuvo uodegos, mat prisiminė 
skaitęs laikraštyje, jog per avariją lūžus lėktuvo užpakalinei daliai visi 
ten sėdėję keleiviai liko gyvi. 

— Čia tai beeent! — ištrūko Potingui. 

Nikolas žvilgtelėjo žemyn. Per abu vidurinius žurnalo, kurį laikė 

jo kolega, puslapius buvo nuogos moters fotografija. Lovoje su balda- 
kimu išsikėtojusi gulėjo blondinė pripumpuotomis krūtimis, o jos rie- 
šai ir kulkšnys juodo aksomo juostomis-buvo pririšti prie statramsčių. 
Gaktos plaukai tvarkingai nuskusti brazilišku stiliumi, o vulvos roži- 
nės lūpos atrodė nelyginant tarp kojų įstatytos gėlės žiedpumpuris. 

Pro šalį praėjo stiuardesė, tikrindama, ar keleiviai užsisegę sau- 
gos diržus. Prisiartinusi prie Nikolo ir Normano Potingo, stiuardesė 
tik pažvelgė žemyn ir tuoj pat skubiai nudrožė toliau. 

Nikas pajuto savo skruostus degant iš susidrovėjimo. 

— Normanai, — sušnabždėjo jis, — man atrodo, geriau užversk jį. 


— Tikiuosi, Melburne rasime panašių į ją! — pareiškė Potin- 
gas. — Mudviem ne pro šalį būtų prasimankštinti. Įsivaizduoju save 
Bondi paplūdimyje. 


— Bondi paplūdimys yra Sidnėjuje, o ne Melburne. Aš manau, 
kad stiuardesė, išvydusi tavo žurnalą, pasijuto labai nejaukiai. 

Nė kiek nesumišęs Potingas pirštais vedžiojo per moters apvalias 
formas. 

— Oji tikrai nebloga! 

Stiuardesė ėjo atgal. Probėgomis dirstelėjo į juodu šaltu žvilgsniu 
ir nuėjo sau. | 

— O aš maniau, kad esi laimingas vedęs vyras, Normanai, — iš- 
tarė Nikolas. 

— Norėčiau, vaikine, kad tą dieną, kai nustosiu į jas dairytis, 
mane kas nors nušautų, — atsakė kolega. 

Tai taręs jis plačiai išsišiepė ir, Nikolo palengvėjimui, užvertė: 
puslapį. Deja, detektyvo konsteblio ramybė buvo trumpalaikė. 

Kitas puslapis atrodė daug blogiau. 

Ebė sėdėjo traukinyje, dundančiame į Braitoną, giliai gerklėje 
jausdama gniutulą. Suko pilvą. Ji drebėjo, bandė liautis verkusi ir su- 
imti save į rankas. 

Kur dabar jos motina? Kur tas išpera ją nuvežė? 

Jos laikrodis rodė 20.30. Beveik prieš dvi valandas ji nutraukė 
telefoninį pokalbį su Rikiu. Ebė vėl bandė paskambinti motinai. Skam- 
butis ir šįsyk buvo nukreiptas į balso paštą. 

Ebė tiksliai nežinojo, kokius vaistus vartoja motina, — ji gerdavo 
antidepresantus, piliules nuo raumenų mėšlungio, pilvo užkietėjimo 
ir refliukso, — tačiau labai abejojo, ar Rikiui tai nors kiek rūpi. Be šių 
vaistų motinos savijauta gali staiga pablogėti, ją gali ištikti nuotaikos 
svyravimai — vieną akimirką gali apimti euforija, o jau kitą — už- 
griūti gilus sielvartas. 

Ji dabar koneveikė save už tai, kad buvo tokia kvaila ir neapsau- 
gojo motinos. Velniai rautų, juk jai reikėjo vežtis ją su savimi. 

Paskambink man, Riki. Maldauju, paskambink. 

Ebė dabar labai gailėjosi, kad nebaigusi pokalbio išjungė telefoną. 
Rikis puikiai žinojo, kad ji ims panikuoti greičiau nei jis. Tačiau jis tu- 
rėtų jai vėl paskambinti, turėtų susisiekti su ja. Ne, ligota ir trapi senutė 
tikrai nėra tai, ko jam labiausiai reikia. 

Išlipusi geležinkelio stotyje Ebė įsėdo į taksi, juo nuvažiavo iki 
ūkinių prekių parduotuvės netoli nuo savo buto ir nusipirko mažą 
žibintuvėlį. Laikydamasi šešėlyje ji įsuko į gatvę, kurioje gyveno, ir Ži- 
binto šviesoje išvydo netoliese stovintį Rikio fordą. Automobilio ratai 
buvo užblokuoti. Ant priekinio stiklo, taip pat ir ant vairuotojo durelių 
lango buvo prilipdyti dideli įspėjamieji policijos lipdukai, draudžian- 
tys savininkui pasiimti automobilį. 

Ebė atsargiai nusėlino fordo link. Dairydamasi, ar jos niekas 
nestebi, ištraukė iš po priekinio stiklo valytuvo automobilio stovėji- 
mo kvitą ir pasišviesdama žibintuvėliu perskaitė jo išdavimo laiką: 
10.03. Vadinasi, automobilis čia prastovėjo visą dieną. Tai reiškė, kad 
Rikis jos motiną išvežė ne juo. Žinoma, kad ne, juk jis turėjo dar ir 
vaną. 

Galimas daiktas, jis ketina sugrįžti. Kas Žino — gal jis jau čia. Vis 
dėlto Ebė tuo labai abejojo. Buvo įsitikinusi, kad Rikis mieste turi kur 
apsistoti, bent jau kokį garažą. 

Buto langai buvo tamsūs. Perėjusi gatvę ir atsidūrusi prie namo 
durų, Ebė paskambino į Hasano butą, tikėdamasi, kad šis dabar namie. 
Jai pasisekė. Pirmiausia sutraškėjo, o paskui pasigirdo ir jo balsas. 

— Sveiki, čia Katerina Dženings iš aštuoniasdešimt antro buto. 
Atsiprašau, kad jus dabar trukdau, bet aš pamiršau savo laukųjų durų 
raktą. Ar negalėtumėte manęs įleisti? 

— Jokių problemų! 

Po kelių sekundžių šaižiai suzvimbė, ir Ebė atsidarė duris. Įėjusi į 
vidų pastebėjo, kad jos pašto dėžutė prigrūsta makulatūros. Vis dėlto 
geriau jos neliesti, nusprendė ji, nenorėdama palikti jokių savo buvi- 
mo žymių. 

Prie lifto durų buvo pritvirtintas didelis įspėjimas NEVEIKIA. Ebė 
ėmė lipti blausiai apšviestais laiptais, kiekviename aukšte sustodama 
ir įsiklausydama, ar nieko negirdėti, galvodama, kaip būtų gerai su 
savimi turėti „Mace“ purškalo fAlakoną. 

Užlipusi į trečią aukštą ji užuodė neseniai pjautos medienos kva- 
pą — aukščiau esančiame bute vyko remontas. Palypėjusi į ketvirtą 
aukštą Ebė pajuto, kad nervai vėl krinka, todėl buvo jau besibeldžianti 
į Hasano buto duris paprašyti, kad šis ją palydėtų. 

Galiausiai ji pasiekė savo aukštą. Stabtelėjo ir įsiklausė, ar negir- 
dėti jokio triukšmo. Jos aukšte buvo dar du butai, tačiau per trumpą 
laiką, kiek ji čia gyveno, dar niekuomet nematė, kad kas nors į juos 
įeitų ar iš jų išeitų. Nieko nesigirdėjo. Mirtina tyla. Ebė priėjo prie sie- 
nos, kur buvo pritvirtinta į ritę susukta priešgaisrinė žarna, ir pradėjo 
ją vynioti. Nusukusi penkias vijas pamatė atsarginių raktų komplektą 
ten pat, kur buvo jį paslėpusi. Vėl suvyniojo žarną, uždarė sienoje įtai- 
sytas dureles ir nuėjo į savo laiptų aikštelę. 

Apimta didelės, nenugalimos baimės, po kelių žingsnių vėl su- 
stojo. O jeigu jis čia? 

Žinoma, kad nėra. Jis dabar kokioje nors lindynėje, kur laiko 
įkalintą jos motiną. Ebė kaip įmanydama tyliau įkišo į spynas raktus 
ir jas atrakinusi tyliai atidarė buto duris — nenorėjo, kad kas išgirstų 
ją sugrįžusią. 

Kai įėjo į vidų, priešais ją ėmė šokinėti šešėliai. Duris paliko pla- 
čiai atidarytas, šviesos nejungė. Paskui uždarė duris, stipriai trinktelė- 
dama, kad pabaidytų jį, jeigu netyčia buvo primigęs, bet tuoj pat ir vėl 
jas atidarė. Tą patį veiksmą pakartojo dar sykį. Visiška tyla. 

Ebė nukreipė žibintuvėlio šviesos pluoštą išilgai koridoriaus. 

Plastikinis maišelis su įrankiais, kuriuos Rikis buvo atsinešęs jai įbau- 
ginti, — tikriausiai nukniaukė iš apačioje dirbusių darbininkų, — te- 
begulėjo ant grindų, šalia svečių dušo kambario. 

Nejungdama šviesos, kad nepastebėtų Rikis, jeigu dabar lūkuria- 
vo kur nors gatvėje, Ebė perėjo per visus kambarius. Ant kavos sta- 
liuko svetainėje rado savo „Mace“ dujų balionėlį ir įsikišo jį į kišenę. 
Paskui nuskubėjo atgal prie durų ir užkabino grandinėlę. 

Ištroškusi ir išalkusi ji ištuštino kokakolos buteliuką ir suvalgė 
jogurtą su persikais, kuriuos rado šaldytuve, tada nuėjo į svečių dušo 
kambarį, užsidarė duris ir įjungė šviesą. Langų, kurie išeitų į gatvę, 
jame nebuvo, todėl Ebė galėjo nesibaiminti. 

Praėjusi pro tualetą ir palei stiklinę dušo kabinos sieną, ji ati- 
darė duris į ankštą pagalbinę patalpą, kurią užėmė skalbimo mašina 
ir elektrinis skalbinių džiovintuvas. Ant viršuje įtaisytos lentynos, kai- 
rėje pusėje, buvo jai reikalingi įrankiai. Nukėlusi nuo ten plaktuką ir 
kaltą, nusinešė juos į dušo kambarį. 

Paskutinį kartą išdidžiai žvilgtelėjusi į savo šedevrą, įrėmė kalto 
ašmenis į cemento tarpą tarp dviejų keraminių plytelių per patį sienos 
vidurį ir stipriai trenkė. Tada dar kartą. 

Po kelių minučių ji jau buvo pašalinusi pakankamai plytelių, kad 
galėtų įkišti ranką į atsivėrusią už jų kiaurymę. Ebei tartum akmuo 
nuo širdies nukrito, kai ji užčiuopė vandeniui atsparią apsauginę pūs- 
lėtą plėvelę, kuria buvo rūpestingai apvyniojusi A4 formato maišelį, 
prieš paslėpdama jį tą pačią dieną, kai tik čia įsikūrė. 

Šeimininkas per daug neapsidžiaugs, išvydęs suniokotą vonios 
kambario sieną. Jeigu ji tik turėtų laiko, užtaisytų viską taip, kad jis 
nė nepastebėtų sandūros; tėvas labai gerai ją buvo išmokęs šio amato. 
Tačiau kelios skilusios plytelės dabar buvo mažiausia iš visų jos bėdų. 

Ji pasikeitė apatinius drabužius, antrą kartą šią savaitę susidėjo į 
lagaminą daiktus, kurių, jos manymu, prireiks, paskui prisijungė prie 
interneto ir ėmė po jį naršyti, ieškodama Braitone ir Houve pigių 
viešbučių. 

Pagaliau išsirinkusi, telefonu išsikvietė kitą taksi. 


340) PETER JAMES * MIRUSIOJO PĖDSAKAIS 


97 
2007-ųjų spalis 


Rikis neįsivaizdavo, kad senė jam sukels tiek daug rūpesčių. Dabar 
jis stovėjo ankštoje medinio pastato virtuvėlėje, teniso klubo priestate 
su įrengtais tualetais ir dušais stovyklavietės gyventojams. 

Tame prakeiktame tualete ji sėdi jau penkiolika minučių. 

Jis atidarė duris ir išėjo į smarkų lietų, svarstydamas ką tik į gal- 
vą šovusią mintį, kad bene geriausia išeitis dabar būtų ją nužudyti, ir 
nerimastingai pažvelgė į olandų namelį ant ratų kitoje aikštės pusėje. 
Iš jo vidaus pro užtrauktas užuolaidėles skverbėsi šviesa. Rikis despe- 
ratiškai vylėsi, kad jam esant jie nesumanys ateiti į šį priestatą. Kita 
vertus, buvo tikras, kad jo taip įbauginta moteriškė tikrai neišdrįs į ką 
nors kreiptis ar daryti ką nors neprotinga. 

Buvo 21.30. Nuo Ebės nutraukto pokalbio praslinko trys valandos. 
Trys valandos, per kurias ji galėjo apmąstyti tai, kas buvo įvykę. Gal 
jau ima atsitokėti? 

Tikriausiai dabar palankus metas, pagalvojo jis. 

Spragtelėjo atidaromas jo mobiliojo telefono dangtelis ir Rikis 
išsiuntė Ebei kiek anksčiau darytą fotografiją, kurioje buvo matyti iš 
susukto į ritinį kilimo kyšanti jos motinos galva. 

Katu su fotografija išsiuntė ir tekstą: 


Jauku kaip erkei kilime. 


98 
2007-ųjų spalis 


Rojus su Patu ir Denisu sėdėjo prie medinio stalo milžiniškos, 
atviro išplanavimo „Chelsea Brewing Company“, kuri priklausė 
Pato pusbroliui, restorane. Rojui iš dešinės ėjo ilgas medinis baras, 
anapus jo buvo išrikiuotos blausiai švytinčios varinės statinės sulig 
namo aukščiu, driekėsi nerūdijančio plieno ir aliuminio vamzdžiai 
bei vamzdeliai, kurių bendras ilgis galėjo siekti ne vieną mylią. Alaus 

daryklos vidus dėl medinių, keletą akrų užimančių grindų ir idealios 
švaros labiau priminė muziejų, o ne įmonę, kurioje vyksta intensyvus, 
nepertraukiamas darbas. 

Apsilankymas šiame restorane buvo tapęs tam tikru troškulio 
malšinimo ritualu, kuriame Rojui tekdavo dalyvauti kiekvieną kar- 
tą atvykus į Niujorką. Patas akivaizdžiai didžiavosi savo giminaičio 
sėkme ir džiaugėsi galėdamas suteikti anglui progą iki soties atsigerti 
amerikietiško alaus. 

Priešais tris policijos pareigūnus stovėjo šeši bokalai skirtingų 
rūšių alaus. Bokalai buvo sustatyti ant apvalių mėlynų apskritimų 
specialiame padėkle su alaus pavadinimu. Pato pusbrolis, taip pat 
Patrikas, kresnas, smarkus penktą dešimtį einąs vyras su akiniais ant 
nosies, aiškino Rojui apie skirtingų alaus rūšių gamybos procesą. 

Rojus, tiesa, klausėsi tik viena ausimi. Jis jautėsi pavargęs, juolab 
kad pagal Jungtinės Karalystės laiko juostą buvo jau vėlus metas. Ši 
diena praėjo bergždžiai — visi šūviai skriejo pro šalį. Išskyrus tai, kad 
pavyko nupirkti dovaną — „Bratz“, kuri iš šalies priminė per anksti 
subrendusią mergaitę, — apie ją labai svajoja jo krikštaduktė. Rojaus 
manymu, lėlė atrodė kaip „Barbė“, tik dirbanti seksualinių paslaugų 
srityje. Nors, kaip paskui dingtelėjo Rojui, ar daug jis nusimanąs apie 
devynmečių skonį? 

„W“ šeimininkas nelabai turėjo ką pridurti prie to, ką Rojus jau ir 
taip žinojo, nebent tai, kad Ronis paskutinį viešbutyje praleistą vakarą, 
apie vienuoliktą valandą, žiūrėjęs pornografinį filmą mokamu televi- 
zijos kanalu, nors tai vargu ar turėjo ką bendra su šia byla. 

Be to, nė vienas iš septynių šią popietę jų aplankytų prekiautojų 
pašto ženklais nebuvo nei girdėję Vilsono pavardės, nei matę Rojaus 
pateiktoje fotografijoje užfiksuoto asmens. 

Pato pusbroliui monotoniškai pasakojant apie Rojaus mėgsta- 
miausio alaus „Checker Cab Blonde Ale“ gamybos subtilybės, vy- 
plaukoje stovinčių jachtų takelažus ir toliau, anapus tamsaus Hadsono, 
spindinčias Naujojo Džersio šviesas. Šis miestas atrodė beribis. Žmo- 
nių srautas čia niekuomet nenutrūksta. Gyvendamas Niujorke, kaip ir 
bet kuriame kitame didžiuliame mieste, kasdien pamatai tūkstančius 

veidų. Nejaugi jis galėjo tikėtis surasti ką nors, kas prisimintų prieš 
šešerius metus matytą veidą? 

O vis dėlto reikėjo pabandyti. Eiti ir belstis į duris. Tai buvo geras, 
tik iš mados jau išėjęs policijos darbo metodas. Šansai šiame mieste 
surasti Ronį buvo minimalūs. Kur kas didesnė tikimybė buvo Austra- 
lijoje — šiaip ar taip, bet su ja susijęs paskutinysis iš jų turimų įkalčių. 
Patrikui aiškinant, kaip pavyko išgauti „Sunset Red Ale“ subtilų kara- 
melės skonį, Rojus pabandė mintyse greitai apskaičiuoti laiko juostas. 

Laikrodis dabar rodė septintą vakaro. Jeigu Melburnas lenkia 
Jungtinę Karalystę dešimčia valandų, o Niujorke būna penkiomis 
daugiau... ne, priešingai — mažiau negu Jungtinėje Karalystėje? O, 
Dieve, jo galva šiuo metu per silpna skaičiuoti. 

Jis nesiliovė mandagiai linkčiojęs Patrikui. 

Penkiolika valandų į priekį, pagaliau suskaičiavo Rojus. Jau se- 
nokai rytas. Reikia manyti, dar prieš pasirodant Normanui ir Nikui, 
Melburno policija ėmėsi tikrinti, ar po du tūkstančiai pirmų Rugsėjo 
vienuoliktosios Ronis Vilsonas buvo atvykęs į Australiją. 

Ūmai jis prisiminė dar kai ką, vogčiomis išsitraukė darbo kalen- 
dorių, atvertė porą puslapių atgal ir susirado tą vietą, kur jis, kalbėda- 
masis su Teriu Biglou, buvo pasižymėjęs Ronio Vilsono pažįstamų ir 
draugų pavardes. Čadas Skegsas, buvo užsirašęs apačioje. Emigravo į 
Ozą*. Atsižvelgiant į Brensono pasakojimą ir į tai, kad Ronis Vilsonas, 
galimas dalykas, yra Australijoje, Rojus turi kuo greičiau duoti nuro- 
dymą Potingui ir Nikolui pirmiausia ieškoti Čado Skegso. 

Galiausiai Patrikas baigė pasakojimą ir pasišalino asmeniškai Ro- 
jui prileisti ąsočio „Checker Cab“. Detektyvų trijulė pakėlė bokalus. 

— Ačiū, vaikinai, kad dėl manęs radote laiko. Aš jums labai dė- 
kingas, — tarė Greisas. — Šįkart moku aš. 

— Tu esi pas mano pusbrolį, — atsakė Patas. — Iš tavęs neimsim 
nė cento. 

— Įsidėmėk, kad Niujorke esi mūsų svečias, — pridūrė Deni- 
sas. — Tačiau kai mes atvyksim pas tave į Angliją, velniai griebtų, pa- 
tarčiau tau įkeisti nekilnojamąjį turtą! 

Jie nusikvatojo. 


* Taip šnekamojoje kalboje vadinama Australija. 

Staiga Petas nusiminė. 

— Klausyk, ar tau pasakodamas apie Rugsėjo vienuoliktąją bu- 
vau užsiminęs apie nuotaikos šunis? 

Greisas papurtė galvą. 

— Žmonės atsivesdavo savo šunis... turiu omenyje, į griuvėsius, 
į „Pabaisos vidurius“. Ir žinai kam? Kad ten dirbantys galėtų juos pa- 
glostyti. 

Denisas pritarė kolegai linktelėdamas galvą ir paaiškinamas: 

— Todėl juos taip ir pavadino — nuotaikos šunimis. 

— Savotiška terapijos forma, — toliau kalbėjo Petas. — Radiniai 
keldavo šiurpą. Buvo manoma, kad kartkartėmis paglostydami šunelį, 
tai yra turėdami kontaktą su tuo, kas gyva, su linksmai šokinėjančiu 
padaru, patirsime teigiamas emocijas. 

— Ir žinai, manau, tai davė vaisių, — įsiterpė Denisas. — Kalbu 
apie Rugsėjo vienuoliktąją, supranti, šiame mieste ji sukėlė ant kojų 
daug gerų Žmonių. 

— Žinoma, ir visokių šunkarų, — kolegai priminė Petas. — Prie- 
plaukos 92 mes dalijome vienkartinę paramą grynaisiais, nuo pusan- 
tro iki dviejų su puse tūkstančio dolerių, priklausomai nuo patekusių 
į nelaimę žmonių poreikio. 

Jis gūžtelėjo pečiais ir tęsė toliau: 

— Netrukus apie tai sužinojo ir visokio plauko niekšeliai. Pasitai- 
kydavo tokių, kurie ateidavo ir aimanuodavo, esą žuvo jų šeima, nors 
nieko panašaus jiems nebuvo atsitikę. 

— Tačiau mes juos pričiupom, — Deniso veide pasirodė savimi 
patenkinto žmogaus šypsena. — Išaiškinome vėliau. Žinoma, tam rei- 
kėjo laiko, bet vis tiek nutvėrėme visus iki vieno. 

— Aišku, buvo ir gerų dalykų, — prisiminė Petas. — Į Niujorką 
vėl sugrįžo didžiadvasiškumas, kilniaširdiškumas. Manau, žmonės da- 
bar yra nors truputį geresni. 

— O kai kurie — šiek tiek turtingesni, — pridūrė Denisas. 

Petas linktelėjo. 

— Tai jau tikrai. 

Denisas staiga sukikeno. 

— Mano žmonos dėdė įsikūręs Drabužių rajone. Jis verčiasi 
siuviniais, kuriuos tiekia suvenyrų parduotuvėms. Po Rugsėjo vienuo- 

liktosios praėjus porai savaičių, kartą stabtelėjau prie jo siuvyklos. Tai 
toks žydelis, vardu Chaimas. Jam aštuoniasdešimt dveji, bet tebedirba 
keturiolika valandų per parą. Pats mieliausias žmogus, kokį galima 
sutikti. Jo šeima, išvengusi holokausto, atvyko čionai. Nėra tokio žmo- 
gaus, kuriam jis nepadėtų. Taigi tąsyk, užsukęs pas jį, nustebau išvydęs 
kaip niekad anksčiau verdant darbą. Aplink zuja darbininkai. Krūvos 
marškinėlių, sportinių nertinių, beisbolo kepuraičių... Darbuotojos 
dygsniuoja, lygina, siuva, pakuoja... 

Jis gurkštelėjo alaus ir papurtė galvą. 

— Dėdei teko priimti į darbą naujų žmonių. Nesuspėjo vykdyti 
užsakymų. Jo visa produkcija buvo skirta bokštų Dvynių atminimui. 
Pasiteiravau, kaip jam sekasi. Atsisėdęs pačiame viso šio chaoso centre 
jis pažvelgė į mane, kaip įprastai trumpai nusišypsojo ir atsakė, kad 
verslas einasi gerai kaip niekad anksčiau, — Denisas linktelėjo ir iro- 
niškai patraukė pečiais. — Žinai ką? Ten, kur tragedija, visada kvepia 
pinigais. 


99 
2001-ųjų lapkričio antroji 


Lorena plačiai atmerktomis akimis gulėjo lovoje. Gydytojo pa- 
skirtos migdomosios tabletės buvo tokios pat veiksmingos, kaip dvi- 
guba ekspreso. 

Televizorius, tas niekam tikęs, nešiojamas, anksčiau stovėjęs 
svečių kambaryje, vienintelis iš vertingesnių daiktų, kurio niekas ne- 
konfiskavo, tartum už jį nebūtų likę jokios skolos, rodė seną filmą. Ji 
nespėjo pamatyti jo pavadinimo, nors televizorių laikė nulat įjungtą 
— jo ekranas jau atstojo sienų apmušalus. Lorenai patiko nuo jo sklin- 
danti šviesa ir jo draugija. 

Stivenas Makvinas ir Fėja Danevėj blausiai apšviestame prašmat- 
niame kambaryje žaidė šachmatais. Veiksmo vieta atrodė įelektrinta 
erotikos, tą sustiprino įvairūs niuansai. 

Ji ir Ronis dažnai drauge žaisdavo. Dabar Lorena prisiminė 
pirmuosius bendro gyvenimo metus, kai jiedu atrodė nelyginant 
kvaištelėję vienas dėl kito ir kartkartėmis elgdavosi it tikri padūkėliai. 

Pavyzdžiui, žaisdavo šachmatais iš nusirenginėjimo, ir Ronis visada ją 
išrengdavo nuogai, o pats nė karto nepralaimėdavo. Iš nusirenginėji- 
mo žaisdavo ir skaičių loto. 

Beliko tik prisiminimai. Lorena šnirpštelėjo nosimi. 

Jai buvo sunku sutelkti dėmesį į ką nors kita. Buvo per daug su- 
dėtinga prisiversti galvoti apie kitus dalykus. Negalėjo negalvoti apie 
Ronį. Jai jo trūko. Tais retais atvejais, kai užmigdavo ir pamiegodavo 
bent tiek, kad suspėtų ką nors susapnuoti, sapnuodavo jį. O sapnuose 
jis būdavo gyvas, šypsodavosi ir kartodavo, kad ji esanti kvaila karvė, 
nes mananti, jog jis nebegyvas. 

Loreną vis dar krėtė šiurpas nuo rugsėjo pabaigoje kompanijos 
„FedEx jai pristatyto laiško su Ronio piniginės ir mobiliojo telefono 
nuotraukomis. Piniginė nuotraukoje atrodė apdegusi, o tai buvo blo- 
giausia. Nejaugi Ronis sudegė? 

Staiga jos kūnu nusirito sunki liūdesio banga. Ji pravirko. Įsi- 
kniaubė į pagalvę ir pasikūkčiodama raudojo. 

— Roni... — murmėjo. — Roni, mano brangusis Roni. Aš tave 
taip mylėjau. Be galo mylėjau. 

Po kelių minučių Lorena aprimo, apsivertė ant nužaros ir nu- 
kreipė žvilgsnį į ekrane mirgančius kino kadrus. Tą pačią akimirką, 
dideliam savo išgąsčiui, ji išvydo prasiveriant miegamojo duris. Pasi- 
rodė žmogaus figūra. Aukštas juodas šešėlis. Tai buvo vyras, jo veidas 
skendėjo tamsoje po neperšlampamos striukės gobtuvu. Jis ėjo prie 
Lorenos. 

Persigandusi ji ropomis bandė trauktis atgal, tiesdama ranką 
naktinio staliuko link, tikėdamasi rasti ką nors, ką galėtų panaudoti 
kaip ginklą. Ant grindų nukrito ir sudužo stiklinė su vandeniu. Ji ban- 
dė šaukti, bet pasigirdo tik burbuliuojantis garsas, nes žmogysta tuo 
metu delnu užspaudė jai burną. 

Pasigirdo Ronio balsas. Aiškus, bet tylus. 

— Tai aš! — tarė jis. — Tai aš! Lorena, meile mano, čia juk aš. Aš 
gyvas! 

Jis atitraukė savo delną nuo jos burnos ir atmetė atgal gobtuvą. 

Lorena spragtelėjo prie lovos stovinčio šviestuvo jungiklį. Stebei- 
lijo į jį, negalėdama patikėti savo akimis. Negalėdama atitraukti akių 

nuo vaiduoklio, užsiželdinusio barzdą ir nusiskutusio plikai. Tačiau 
nuo šio vaiduoklio dvelkė Ronio oda, Ronio plaukais, Ronio kvepalais. 
Vaiduoklis laikė abiem delnais apglėbęs jos veidą ir tie delnai atrodė 
Ronio. 

Lorena smaksojo į jį visiškai sumišusi, jausdama, kaip akimirks- 
niu plykstelėja džiaugsmas. 

— Roni Nejaugi tai tu? 

— Aišku, kad aš! 

Nustebusi ji vėl atidžiai įsižiūrėjo. Žiūrėjo net prasižiojusi. Ne- 
atitraukė akių. Žiūrėjo ilgai. Paskui papurtė galvą ir kelias sekundes 
tylėjo. 

“ — Bet visi sakė... Jie visi sakė, kad tu miręs. 

— Tai gerai, — tarė jis. — Miręs. 

Jis pabučiavo ją. Roniui iš burnos sklido cigarečių, alkoholio ir 
tarytum švelnus česnakų kvapas. Dabar tai buvo pats maloniausias 
kvapas visame pasaulyje. 

— Jie man atsiuntė tavo piniginės ir telefono fotografijas. 

Jo akys užsidegė nelyginant mažo vaiko. 

— Velniai rautų! Nuostabu! Jie rado juos! Tai velniškai puiku! 

Ronio reakcija ją sutrikdė. Jis turbūt juokauja? Dabar jautėsi 
visiškai sumišusi. Palietė jo veidą, o jos pačios skruostais ėmė riedėti 
ašaros. 

— Negaliu tuo patikėti, — kalbėjo ji, glostydama jo skruostus, 
liesdama nosį, ausis, delnu braukdama per jo kaktą. — Juk tai tu. Tik- 
rai tu... 

— Taip, kvaila karve! 

— Kaip... Kaip tau pavyko... Kaip tu likai gyvas? 

— Nes aš galvojau apie tave ir negalėjau palikti tavęs likimo valiai. 

— Kodėl... Kodėl man nepaskambinai? Buvai sužeistas? 

— O, tai labai ilga istorija. 

Lorena prisitraukė jį arčiau savęs ir pabučiavo. Bučiavo taip, ta- 
rytum būtų pirmą kartą atradusi jo lūpas, bučiavo tirdama kiekvieną 
jų plotelį. Paskui akimirkai atitraukė savo veidą ir sulaikiusi kvapą 
plačiai šyptelėjo. 

— Tai tikrai tu! 

Jo rankos palindo po Lorenos naktiniais marškiniais ir ėmė glos- 
tyti jos krūtis. Po pirmosios jų didinimo operacijos Ronis pamesdavo 
galvą vos tik jas išvydęs, bet vėliau, atrodo, prarado domėjimąsi jomis 
taip pat, kaip ir kone viskuo. Tačiau šis vaiduoklis, šis Ronis, sutemus 
įsiveržęs į jos miegamąjį, atrodė visiškai kitas žmogus. Tai senasis 
Ronis, kurį ji prisimindavo iš anų, laimingų, laikų. Ronis, kuris buvo 
miręs ir sugrįžo? 

Jis nusirenginėjo. Atsiraišiojo sportinius batelius, numetė šalin 
kelnes. Erekcija atrodė labai stipri. Nusivilko neperšlampamą striukę, 
juodą megztinį aukšta apykakle, nusimovė kojines. Galiausiai nutrau- 
kė antklodę ir šiurkščiai pakėlė jai virš klubų naktinius marškinius. 

Paskui priklaupė ir pirštais ėmė dirginti jai klitorį, kaip įprastai 
surasdamas jos erogeninį tašką, darydamas tai itin subtiliai, glosty- 
damas jį, suvilgydamas pirštą savo ir jos lūpomis, uždegdamas joje 
liepsnojančią geismo ugnį. Tada palindo artyn, atrišo iš priekio jos 
marškinius, išlaisvino krūtis ir kiekvieną paeiliui ilgai bučiavo, tuo pat 
metu pirštais pakurstydamas jos aistrą. 

Pagaliau jo varpa, didesnė ir standesnė nei bet kada anksčiau, 
kieta it akmuo, skverbėsi į jos vidų. 

Apimta džiaugsmo Lorena šūktelėjo: 

Jis pirštu tą pačią akimirką užspaudė jai lūpas. 

— Ššššš, — sudraudė jis. — Manęs čia nėra. Aš tik vaiduoklis. 

Ji abiem rankomis apsikabino jo galvą, prisitraukė kiek tik galė- 
dama jo veidą arčiau savo veido, jausdama, kaip odą bado jo barzdos 
šeriai, ir būdama tuo labai patenkinta; ji spaudė Ronį prie savęs vis 
stipriau ir jautė, kaip jis skverbiasi į ją giliau ir giliau. 

— Roni! — Lorena dūsavo jam į ausį, o jos kvėpavimas vis greitė- 
jo, iki pagaliau pasiekė orgazmą ir pajuto, kaip jis sprogsta joje. 

Jiedu gulėjo nejudėdami, godžiai gaudydami orą. Televizorius vis 
dar rodė filmą. Elektrinis šildytuvas kartkartėmis tarkštelėdamas pūtė 
šiltą orą. 

— Nė nemaniau, kad vaiduokliai tokie aistringi, — sušnabždėjo 
Lorena. — Gal galėčiau išsikviesti tave kiekvieną naktį? 

— Mums reikia pasikalbėti, — atsakė jis. 

100 
2007-ųjų spalis 


Policijos konsteblis Dankanas Troutas, pradėdamas antrąją savo, 
kaip visateisio policijos pareigūno, darbo dieną, jautėsi nebe toks dro- 
vus. Be to, vylėsi, kad šiandien veiklos bus daugiau nei vakar, kai jis di- 
desnę budėjimo dalį praleido aiškindamas studentams užsieniečiams, 
kaip nusigauti į vieną ar kitą miesto vietą, arba susipažindamas su kai 
kuriais jam priskirto rajono verslininkais, pavyzdžiui, su indiškos kon- 
diterijos parduotuvės šeimininku, kuris pastarosiomis dienomis buvo 
sumuštas — užpuolikai nufilmavo nelaimę mobiliojo telefono vaizdo 
kamera, o paskui patalpino vaizdo įrašą į „YouTube“. 

Netrukus po devintos valandos sukdamas į Žemutinę Arundelio 
terasą, jis nutarė dar kartą užeiti pas Kateriną Dženings, tikėdamasis, 
kad galbūt šįkart pavyks ją rasti namie. Šįryt, prieš išeidamas pa- 
truliuoti, jis permetė akimis įvykių suvestinę ir iš jos sužinojo, kad 
vakarinėje pamainoje budėjęs kolega du kartus ieškojo šios moters, 
devynioliktą ir dvidešimt antrą valandomis, deja, nesėkmingai. Pa- 
skambinus į telefonų tinklo informacijos biurą paaiškėjo, kad jokio 
telefono numerio — nei viešo, įtraukto į telefonų abonentų sąrašą, nei 
į jį neįtraukto — nurodytu adresu pagal šią pavardę jie nežino. 

Jam einant šaligatviu ir dairantis į visus paeiliui namus bei į 
gatvėje stovinčius automobilius, gal pastebės kokių įsilaužimo ar van- 
dalizmo požymių, virš galvos klykdami praskrido du kirai. Policijos 
konsteblis pakėlė į juos akis, o paskui trumpam įsmeigė žvilgsnį į tam- 
sų, grėsmingą dangų. Gatvės vis dar žvilgėjo po naktį prašniokštusio 
lietaus ir atrodė, kad dangus bet kurią akimirką vėl gali pratrūkti. 

Likus keliems žingsniams iki dvidešimt devintuoju numeriu pa- 
žymėto namo durų, Dankanas pastebėjo kitoje kelio pusėje stovintį 
pilką fordą užblokuotais ratais. Į šį automobilį atkreipė dėmesį dar 
vakar — matė jį čia stovint su pritvirtintu ant priekinio stiklo talonu. 
Jis perėjo gatvę, ištraukė iš po valytuvo taloną, nukratė nuo drėgno 
celofano lietaus lašus ir perskaitė popieriuje įspaustus datą ir laiką. 
Išduotas vakar, 10.03. Vadinasi, automobilis čia stovi jau dvidešimt 
keturias valandas. 


PETER JAMES * MIRUSIOJO PĖDSAKAIS 349 


Be abejo, tam galima rasti visiškai nekaltų paaiškinimų. Galbūt 
kažkas nepagalvojo, kad statyti automobilį šiame rajone galima tik 
turint vietos gyventojams išduodamą leidimą — ši versija atrodė 
labiausiai tikėtina. Automobilis gali būti pavogtas, o paskui paliktas. 
Tačiau policijos konstebliui į akis labiausiai krito tai, kad fordas stovi 
netoli buto moters, kurią jis buvo paprašytas patikrinti, o ji, kaip at- 
rodo, dingo, ir būtų laimė, jei tik laikinai. 

Troutas radiotelefonu paprašė patikrinti Valstybiniame policijos 
kompiuterių tinkle, kam priklauso automobilis, paskui vėl perėjo į kitą 
gatvės pusę ir paskambino į Katerinos Dženings butą. Kaip ir prieš tai, 
niekas neatsiliepė. 

Tada, nusprendęs pabandyti sėkmę vėliau, leidosi Pajūrio bulvaro 
link, o po kurio laiko pasuko į kairę. Po kelių minučių pasigirdo radio- 
telefono signalas. „Ford Focus“ buvo registruotas „Avis, automobilių 
nuomos kompanijos, vardu. Dankanas Troutas padėkojo operatoriui 
ir ėmė uoliai svarstyti gautą informaciją. Išsinuomotais automobiliais 
važinėjantys žmonės dažnai nepaiso kelių eismo taisyklių. Gali būti, 
kad asmuo, kuris naudojosi šiuo fordu, paprasčiausiai nematė reikalo 
vargintis, kad automobilio ratai būtų atblokuoti. O gal neturėjo laiko. 

Tačiau negalima atmesti ir prielaidos, kad jis kažkaip susijęs su 
Katerina Dženings, nors tokia tikimybė ir labai maža. Nukritus pir- 
miesiems lietaus lašams, policijos konsteblis radiotelefonu paskam- 
bino savo tiesioginiam viršininkui, seržantui Janui Braunui iš Rytų 
Braitono apygardos Nusikaltimų registracijos skyriaus, pasidalijo savo 
įtarimais apie transporto priemonę ir kartu pasiteiravo, gal kas nors 
galėtų susisiekti su „Avis“ ir sužinoti, kas buvo išsinuomojęs šį auto- 


mobilį. 

— Tikriausiai nieko rimta, sere, — pridūrė jis baimindamasis 
apsikvailinti. 

— Elgiesi visiškai teisingai, — nuramino jį seržantas. — Di- 


džiuma policijos darbo susideda iš pačių mažiausių smulkmenų. Dėl 
perdėto atidumo niekas nebara. Tačiau užtenka nepastebėti kokios 
svarbios detalės, ir įvykiai pakrypsta visiškai kita linkme! 

Troutas jam padėkojo ir nuėjo savo keliu. Po trisdešimties minu- 
čių jau seržantas paskambino jam. 

— Automobilis buvo išnuomotas australui Čadui Skegsui. Gyve- 
na Melburne, vairuotojo licencija išduota Australijoje. 

Troutas nėrė į artimiausią prienamį, kad apsaugotų nuo lietaus 
savo darbo kalendorių, ir rūpestingai, kartodamas kiekvieną raidę, už- 
sirašė vardą ir pavardę. 

— Ar šis vardas tau ką nors sako? — paklausė seržantas. 

— Ne, sere. 

— Ir man nieko. 

Vis dėlto seržantas Braunas nutarė įtraukti jį į duomenų bazę. 
Dėl visa ko. 


101 
2007-ųjų spalis 


Pliaupiant lietui Ebė tylėdama sėdėjo ant galinės taksi sėdynės ir 
stebeilijo į mobiliojo telefono ekraną. 

Pūslėta plėvele apsaugotas vokas buvo paslėptas tarp jos megz- 
tinio ir marškinėlių po juo. Virš juosmens ji buvo stipriai susijuosusi 
diržu, kad maišelis neiškristų ir jo kas nors nepastebėtų. Priekinėje 
džinsų kišenėje pūpsantis „Mace“ flakonas veikė raminamai. 

Ties Karalienės Viktorijos statula vairuotojas pasuko į dešinę 
nuo Houvo krantinės ir nuvažiavo Draivu, plačia gatve, palei kurią 
iš abiejų pusių rikiavosi prabangūs daugiabučiai namai. Tačiau Ebė 
nematė nieko, kas buvo už automobilio stiklų. Tiesą sakant, vargu ar 
ji apskritai ką nors dar matė. Jai prieš užverktas akis buvo vienintelis 
vaizdas, kuris dabar neišėjo iš galvos. 

Tai į jos mobilųjį atsiųsta fotografija, kurioje matyti iš suvynioto į 
ritinį kilimo galo kyšanti jos motinos galva. O po ja — tekstas: 


Jauku kaip erkei kilime. 


Ebė jautėsi dviprasmiškai. Jos emocijų amplitudė svyravo nuo 
aklos neapykantos Rikiui iki paralyžiuojančios baimės dėl motinos 


gyvybės. 
Ramybės nedavė ir kaltės jausmas, kad tai ji sukėlė šią nelaimę. 

Ji buvo tokia pavargusi, kad nebepajėgė blaiviai protauti. Visą 
naktį nesumerkė akių. Nervinosi. Klausėsi iš krantinės, esančios per 
akmenuko metimą nuo viešbučio lango, sklindančio triukšmo. Ūkė 
sirenos. Riaumojo sunkvežimiai. Dūzgė autobusai. Viauksėjo auto- 
mobilio garsinė apsaugos sistema. Rytui brėkštant pradėjo klykauti 
ankstyvieji kirai. Ji skaičiavo kiekvieną valandą. Kiekvieną pusvalandį. 
Kiekvieną ketvirtį valandos. 

Laukė Rikio skambučio. 

Ar bent jau tekstinio pranešimo su keliais žodžiais. Deja, veltui. Ji 
pažinojo Rikį. Žinojo, kad jam patinka tokie psichologiniai žaidimai, 
kad jo toks stilius. Jis mėgavosi žaidimais, susijusiais su laukimu. Ebė 
prisiminė savo antrąjį apsilankymą jo bute. Jų antrąjį slaptą pasimaty- 
mą, į kurį eidama ji elgėsi taip kvailai, — turbūt teisingiau būtų sakyti 
— naiviai, — kad leidosi jo surišama. Tas šunsnukis surišo ją nuogą 
šaltame kambaryje, vibratoriumi mažne sukėlė orgazmą, paskui tėškė 
jai antausį ir užkimšęs burną paliko šešioms valandoms. O kai sugrįžo, 
ją išprievartavo. 

Vėliau jis aiškino, kad ji pati to norėjusi. 

Tiesą sakant, tąsyk ji iš tiesų nepajėgė suprasti, ko ji, arba, teisin- 
giau sakant, Deivas, iš tiesų norėjo. Reikėjo laiko. 

Ebė dabar labiausiai nerimavo dėl nežinios, kiek toli Rikis gali 
eiti, ir įtarė, kad jis nepripažįsta jokių ribų. Ebė tikėjo, jog Rikis norė- 
damas viską susigrąžinti gali nužudyti jos motiną. Lygiai taip pat gali 
nužudyti ir ją. 

Ir, galimas dalykas, tuo mėgautis. 

Bandė įsivaizduoti situacijos, į kurią dabar pateko motina, be- 
viltiškumą, kai automobiliui sustojus suprato, jog jie atvažiavo prie 
įspūdingo namo, kuriame gyveno Hedžertis. 

Sumokėjusi taksi vairuotojui Ebė atidžiai pažvelgė pro užpakali- 
nį automobilio stiklą, paskui pro priekinį. Visiškai netoli stovėjo — iš 
šalies atrodė, kad remontuojamas — Britanijos telekomo sunkvežimis, 
o truputį tolėliau — iš dalies ant šaligatvio užvažiavęs nedidelis mėly- 
nas automobilis. Tačiau nei Rikio fordo, nei jo paties niekur nesimatė. 

Ji dar kartą pasitikrino namo numerį, gailėdamasi, kad pamiršo 
pasiimti savo mažąjį skėtį. Paskui, nulenkusi galvą, kad lietus netalžytų 
veido, nuskubėjo pro atdarus vartus, prasibrovė pro tankiai sustatytus 

automobilius ir pateko į tamsų prienamį. Stovėdama po stogeliu išsi- 
traukė iš po juosmens maišelį, susitvarkė drabužius ir paskambino į 
duris. | 

Praėjo pora minučių, ir ji jau sėdėjo ant plačios tamsiai raudonos 
odinės sofos Hedžerčio darbo kambaryje. Pašto ženklų perpardavi- 
nėtojas, vilkįs duksliais languotais marškiniais ir rumbuoto pliso kel- 
nėmis, kuriose tikriausiai būtų tilpęs net dramblys, įsispyręs į odines 
šlepetes, sėdėjo prie stalo ir didžiuliu didinamuoju stiklu vėžlio kiauto 
rėmeliais tyrinėjo kiekvieną pašto ženklą. 

Pašto Ženklai jai visuomet kėlė didelį susidomėjimą, nes atrodė 
labai paslaptingi. Jie buvo tokie mažyčiai, tokie seni ir trapūs, tačiau ir 
labai vertingi. Dauguma jų buvo juodi arba mėlyni, arba rūdžių rau- 
donumo spalvos ir vaizdavo karalienės Viktorijos galvą. Tačiau buvo 
ir kitokių spalvų, kitų valdovų atvaizdų. 

Hedžerčio žmona, daili, madingai apsirengusi moteris, einanti 
turbūt septintą dešimtį, elegantiškai sušukuotais plaukais, atnešė Ebei 
puodelį arbatos ir lėkštę su trupininiais pyragaičiais, o paskui išėjo. 

Šio žmogaus manierose buvo kažkas tokio, dėl ko ji jautėsi nepa- 
togiai. Deivas buvo pataręs pasiūlyti ženklus Hugui Hedžerčiui, mat 
šis perpardavinėtojas galįs sumokėti aukščiausią kainą, nieko per daug 
neklausinėdamas, todėl ji drąsiai galinti juo pasitikėti. Vis dėlto Ebė 
pajuto šiam vyrui priešiškumą, nors ir negalėjo įvardyti priežasties. 

Jai reikėjo kuo skubiau parduoti ženklus. Kuo greičiau gaus pini- 
gus, tuo didesnį kozirį turės derybose su Rikiu. Kol pašto ženklai buvo 
pas ją, Rikis turėjo šiokį tokį pranašumą. Labai įniršęs jis galėtų kreip- 
tis tiesiai į policiją. Tokiu atveju jie abu pralaimėtų, bet Ebė tikėjosi, 
kad policijai jis jaučiąs tokią pagiežą, kad verčiau sutiks būti apmautas 
nei kreipsis pagalbos į pareigūnus. 

Tačiau jai atsikračius pašto ženklais, Rikis neturėtų jokių įrody- 
mų savo pasakojimui pagrįsti. O ji tuo tarpu galėtų saugiai paslėpti 
pinigus banke, Panamoje, mokesčių mokėtojų prieglaudoje, neben- 
dradarbiaujančioje su kitų šalių valdžios institucijomis, kur jos turtą 
ištikimai saugotų patikos valdytojų ugniasienė. 

Bet kokiu atveju, kol pašto ženklai pas ją, jis turi šansų devynis 
dešimtadalius iš dešimties. 

Laukdama ji darė klaidą. Reikėjo parduoti juos kuo greičiau, vos 

tik atvykus į Angliją arba net Nijorke. Tačiau Deivas norėjo palaukti, 
kol jie įsitikins, kad Rikis nežino, kur yra Ebė. Dabar jų taktika atsi- 
gręžė prieš juos pačius. 

Staiga suskambo Hedžerčio telefonas. 

— Alio? — atsiliepė šeimininkas. 

Jo balsas ūmai tapo formalus ir šiek tiek nenatūralus. Žvilgtelėjęs 
į Ebę jis pasiteiravo: 

— Ar galite sekundę luktelėti? Norėčiau jį nusinešti į kitą kambarį. 


Glenas Brensonas sėdėjo prie darbo stalo, laikydamas telefoną 
prie ausies ir laukdamas, kada Hugas Hedžertis vėl galės kalbėti. 

— Prašau atleisti, seržante, — tarė Hedžertis, praėjus maždaug 
porai minučių. — Mano darbo kambaryje dabar kaip tik sėdi toji jau- 
na moteris. Tikriausiai skambinate dėl jos? 

— Galimas dalykas, taip. Aš ką tik patikrinau šįryt į duomenų 
bazę įvestą informaciją, tai yra absoliučiai visus gautus pranešimus, ir 
aptikau šį bei tą, kas gali būti reikšminga. Žinoma, gali būti ir smulk- 
mena. Jūs, sere, vakar nurodėte vieną pavardę — pono Čado Skegso. 

Svarstydamas, kas galėtų eiti toliau, Hedžertis neryžtingai atsakė: 

— Taip. 

— Taigi ką tik gavome pranešimą, kad priešais butą, kuriame 
gyvena Katerina Dženings, stovi automobilis, kurį išsinuomojęs aus- 
tralas iš Melburno kaip tik tokia pavarde. 

— Oho, nejaugi? Kaip įdomu. Iš tiesų, labai įdomu! 

— Kaip manote, sere, ar tai gali būti susiję? 

— Galėčiau nedvejodamas atsakyti teigiamai, seržante. Lygiai 
taip pat, kaip susiję gendanti žuvis ir nemalonus kvapas. 

Kai buvo jau gerokai prašvitę, Lorena, gulėdama lovoje ir klau- 
sydama Ronio knarkimo, pajuto, kad jos džiaugsmas ir palengvėjimas 
dėl to, jog jis gyvas ir sveikas, pamažu virsta pykčiu. 

Po valandėlės, kai jis jau buvo atsikėlęs, bet primygtinai reikala- 
vo, kad užuolaidos miegamajame ir langinės virtuvėje būtų nuleistos, 
ir jiedu susėdo prie pusryčių stalo, Lorena užsipuolė Ronį. Kodėl jis 
jai sukėlė tokią kančią? Juk tikrai galėjo paskambinti ir pasakyti nors 
kelis žodžius, paaiškinti, kas nutiko, ir jai nebūtų reikėję tuos du mė- 
nesius kentėti pragariškų kančių. 

Ji pravirko. 

— Aš negalėjau rizikuoti, — paaiškino Ronis, delnais suimda- 
mas jos veidą. — Mieloji mano, tu turėtum tai suprasti. Būtų užtekę 
vienintelio skambučio iš Niujorko, ir būtų kilę nemažai klausimų. Visi 
draudimo kompanijų tyrėjai yra buvę policininkai ir jie tikrai nekvaili. 
Be to, man reikėjo, kad tu kuo geriau atliktum gedinčios našlės vaid- 
menį. 

— O, taip, aš velniškai gerai atlikau savo vaidmenį, — tarė ji 
šluostydamasi akis, o paskui išsitraukdama cigaretę. — Ir man už tai 
turėtų skirti nelemtąjį „Oskarą“. 

— Tu jį gausi, kai tik viskas bus praeityje. 

Ji pačiupo jo tvirtą plaukuotą riešą ir prispaudė jį sau prie veido. 

— Roni, mielasis, aš su tavimi jaučiuosi tokia saugi. Prašau, neiš- 
eik. Juk tu ir čia gali pasislėpti. 

— Taip, žinoma. 

— Tikrai galėtum! 

Ronis papurtė galvą. 

— Nejaugi taip ir negalime nieko padaryti, kad išsaugotume savo 
namą? Ar galėtum pakartoti, kokie numatomi pinigai? 

Lorena prisidegė cigaretę ir giliai įtraukė dūmą. 

— „Norwich Union“ kompanijoje esu sudaręs pusantro milijono 
svarų vertės gyvybės draudimo sutartį. Draudimo polisą rasi banke, 
saugykloje. Slaptažodis — mano biure. Girdėjau, kad žuvusiems Rug- 
sėjo vienuoliktąją bus taikomos specialios išimtys. Draudimo kom- 
panijos išmokės kompensacijas pagal galiojančias draudimo sutartis 
net ir tais atvejais, kai žuvusiųjų palaikai nebus rasti, ir nelaukiant, kol 
praeis įstatymo numatytas privalomas septynerių metų laikotarpis. 

— Pusantro milijono! Juk aš galėčiau kreiptis į banko valdytoją ir 
parodyti jam draudimo polisą. Jis turėtų palikti namą! 

— Gali pabandyti, bet aš gerai Žinau, ką tas kalės vaikas tau at- 
sakys. Jis pareikš, kad nėra garantijos, jog tu gausi išmoką, o jei ir gausi, 
tai neaišku kada, be to, draudimo kompanijos visada išsisukinėja. 

— Vadinasi, ši taip pat gali bandyti išsisukti? 

— Nea, manau, kad viskas bus gerai. Supranti, šiuo atveju svarbų 
vaidmenį atlieka emocijos. Žinoma, jie tave ilgai kamantinės. Stenkis 
jiems sudaryti įspūdį, kad noriai bendradarbiauji, bet kalbėk kuo 
mažiau. Be to, bus įsteigtas specialus fondas, iš kurio bus mokamos 
kompensacijos Rugsėjo vienuoliktosios aukų artimiesiems. Man sakė, 
kad galime tikėtis dviejų su puse milijono dolerių. 

— Dviejų su puse milijono? 

Jis džiugiai linktelėjo. 

Lorena, negalėdama atitraukti nuo jo akių, mintyse paskubomis 
atliko sudėties veiksmus. 

— Tai turėtų būti maždaug milijonas septyni šimtai penkiasde- 
šimt tūkstančių svarų sterlingų? Vadinasi, kalbame apie tris milijonus 
septynis šimtus penkiasdešimt tūkstančių svarų, nei daugiau, nei ma- 
Žiau? 

— Aha, nei daugiau, nei mažiau. Ir už juos nereikės mokėti jokių 
mokesčių. Už vienerius metus kančios. 

Ji valandėlę sėdėjo netardama nė žodžio. O kai prabilo, jos balse 
buvo girdėti nuostaba. 

— Tu neįtikėtinas. 

— Aš — nugalėtojas. 

— Todėl aš tave ir myliu. Todėl visada tikėjau tavimi. Iš tikrųjų, 
tu juk Žinai, ar ne? 

Jis pabučiavo ją. 

— Taip. 

— Mes turtingi! 

— Beveik. Mes būsim turtingi. Pamažu, žingsnelis po žingsnelio... 

— Su barzda tu atrodai keistai. 

— Tikrai? 

— Tartum atjaunėjęs. 

— Ir gyvesnis už senąjį Ronį? 

Ji šyptelėjo. 

— Bent jau praėjusią naktį tai tikrai. 

— Aš ilgai laukiau tos akimirkos. 

— Tačiau dabar kalbi apie ištisus metus? O gal ir dar ilgiau? 

— Išmokas iš kompensacijų fondo greičiausiai gaus vargingai 
gyvenantieji. Kas jau kas, o tu tikrai vargsti. 

— Bet jie pirmenybę teiks amerikiečiams, o svetimšaliams teks 
palaukti. 

Ronis papurtė galvą. 

— O aš girdėjau kitaip. 

— Trys ir trys ketvirčiai milijono svarų! — Lorena vėl svajingai 
pakartojo, nukratydama cigaretės pelenus į lėkštutę. 

— Už tokią sumą galėsi nusipirkti ne vieną suknelę. 

— Mes juos investuosime. 

— Aš kai ką jau suplanavau. Pirmiausia, ką turėsime padaryti, tai 
atsisveikinti su šia šalimi... ir su Lorena Vilson. 

Ronis pašoko iš vietos, nuėjo į prieškambarį ir sugrįžo su nedi- 
dele kuprine rankoje. Iš jos ištraukęs rudą voką, padėjo jį ant stalo ir 
pastūmė arčiau jos. 

— Ašjau nebe Ronis Vilsonas. Tau teks su tuo susitaikyti. Aš da- 
bar Deividas Nelsonas. O po metų ir tu būsi jau nebe Lorena Vilson. 

Voke buvo du pasai. Vienas jų — australiškas. Žiūrėdama į fotogra- 
fiją ji vargiai atpažino save. Jos plaukai buvo tamsiai rudi, trumpai kirp- 
ti, be to, ji buvo su akiniais. Pasas išduotas Margaretos Nelson vardu. 

— Išduota viza nuolat gyventi Australijoje. Galioja penkerius 
metus. 

— Margareta? — pasiteiravo ji. — Kodėl būtent Margareta? 

— Arba Megė! 

Ji papurtė galvą. 

— Aš turėsiu būti Margareta — Megė? 

— Taip. 

— Ilgai? 

— Visą laiką. 

— Čia tai bent! — pareiškė ji. — Vadinasi, negaliu nė pasirinkti 
savo vardo? 

— Betgi tu nesirinkai jo ir tuomet, kai gimei, kvaila karve! 

Lorena garsiai, bet abejodama vėl pakartojo: 

— Margareta Nelson. 

— Nelson — gera pavardė, klasiška! 

Ji ištraukė iš voko antrą pasą. 

— O čia kas? 

— Čia tau, kai išvyksi iš Anglijos. 

Pase buvo dar viena jos fotografija, tik joje Lorenos plaukai buvo 
žili, o ji pati atrodė dvidešimčia metų vyresnė. Pase buvo įrašyta: Anita 
Marė. 

— Aš viską suplanavau. Tai geriausias būdas dingti. Žmonės 
lengvai įsidėmi gražias moteris, o ypač vyrukai. Į senutes jie nekreipia 
dėmesio, jos beveik nematomos. Kai ateis laikas, tau teks iš anksto 
pasirūpinti dviem bilietais į Niuheiveno-Dipo keltą, plaukiantį naktį. 
Vieną bilietą nusipirksi savo vardu, o kitą — Anitos Marš. Taip pat 
reikės rezervuoti ir kajutę Anitai Marš. Gerai? 

— Gal man užsirašyti? 

— Ne, reikės prisiminti. Aš palaikysiu su tavimi ryšį. Iki to laiko 
aš dar ne kartą su tavimi susisieksiu. Tu turėsi palikti priešmirtinį 
laiškelį, kad negali pakelti gyvenimo be manęs, kad dirbdama Gatvike 
jautiesi nelaiminga, kad gyvenimas sumautas ir panašiai, o ir gydyto- 
jas galės patvirtinti, jog vartojai antidepresantus, ir taip toliau. 

— Na, taip, tai tiesa, jis nemeluos. 

— Taigi tu įlipsi į keltą kaip Lorena Vilson, tik pasistenk atrodyti 
kuo dailesnė, kad kuo daugiau žmonių atkreiptų į tave dėmesį. Laga- 
miną su drabužių pakaita paliksi Anitai Marš rezervuotoje kajutėje. 
Paskui nueisi į barą ir suvaidinsi, kad esi labai nusiminusi, šaliniesi 
žmonių ir nori nusigerti. Keltas plaukia keturias su puse valandos, 
taigi laiko turėsi pakankamai. Kai būsite įpusėję kelionę, išeik iš baro, 
barmenui užsiminusi apie tai, kad lipi ant denio. Tačiau iš tikrųjų nu- 
eik į kajutę ir persirenk Anita Marš — užsimauk peruką, apsirenk se- 
nos ponios drabužius. Galiausiai visus savo drabužius, pasą ir mobilųjį 
telefoną išmesk per bortą. 

Lorena klausėsi jo apstulbusi. 

— Išlipusi Dipe, sėsk į traukinį, kuris važiuoja į Paryžių. Tada su- 
naikint Anitos Marš pasą ir jau kaip Margareta Nelson nusipirk bilietą 
skrydžiui į Melburną. O aš tavęs ten lauksiu. 


358 PETER JAMES * MIRUSIOJO PĖDSAKAIS 


— Po galais, juk tu viską apgalvojai, ar ne? 

Jis nebūtų iškart galėjęs pasakyti, ar ji patenkinta, ar pikta. 

— Aha, šiaip ar taip, aš vis tiek neturėjau ką daugiau veikti. 

— Pažadėk man vieną dalyką... Dėl pinigų, kuriuos gausime... 
kad neketini jų sukišti į šį planą, tiesa? 

— Jokiu būdu. Aš jau pasimokiau, mieloji. Apie tai ilgai mąsčiau. 
Problema yra ta, kad įlindęs į skolą laipsniškai krenti vis žemyn. Pa- 
galiau mes laisvi ir galime pradėti iš naujo. Pradėsime Australijoje, o 
vėliau galbūt nuvyksime ir kur nors kitur, galėsime gyventi mėgauda- 
miesi saule. Man tai patinka! Pinigus ilgainiui galėsime padėti į banką 
ir gyventi be jokių rūpesčių. 

Ji nepatikliai pažiūrėjo į Ronį. 

Šis parodė į voką. 

— Čia rasi sau dar kai ką. 

Lorena ištraukė ploną celofano maišelį. Jo viduje buvo keletas 
pavienių pašto ženklų. 

— Čia tau pragyvenimui, — paaiškino Ronis. — Išlaidoms. Po- 
rąkart galėsi save pradžiuginti kokiomis nors maloniomis dovanėlė- 
mis. Štai tūkstantis devyni šimtai vienuoliktųjų Somerset House, vieno 
svaro, o dabar jo vertė — pusantro tūkstančio. O štai šis — tūkstantis 
aštuoni šimtai aštuoniasdešimt pirmųjų One Penny, už jį gausi penkis 
šimtus. Bendra šių ženklų vertė siekia penkis gabalus. Nunešk juos 
pas tą mano pažįstamą senuką — jis tau sumokės daugiau nei kiti. Pa- 
galiau, kai gausi anuos didelius pinigus, vėl kreipkis į jį, ir jis iškeis tau. 
grynuosius į pašto ženklus. Jis sąžiningas vyras. Su juo mums labiau- 
siai apsimoka turėti reikalų. 

— Arjis nieko nenutuokia? 

— O, Dieve, ne. 

Ronis paėmė nuo virtuvinio stalo Hello! žurnalą, atplėšė nuo jo 
užpakalinio viršelio tuščią juostelę ir ant jos brūkštelėjo „Hugas He- 
džertis“, telefono numerį bei adresą. 

— Jis labai nuliūs, kai papasakosi apie mane. Aš buvau neblogas 
klientas. 

— Pastarosiomis savaitėmis gavome keletą užuojautos laiškų ir 
atvirukų... 

— Norėčiau juos pamatyti, perskaityti, ką Žmonės apie mane 
kalba. 

— Mini tik geruoju, — Lorena liūdnai nusijuokė. — Beje, Sju 
vis kalba, kad būtų pats metas pagalvoti apie laidotuves. Juk didelis 
karstas mums nereikalingas, tiesa? Tik toks, kuriame tilptų piniginė ir 
mobilusis telefonas. 

Jie abu sukikeno. Lorena nusišluostė dar kelias skruostais riedė- 
jusias ašaras. 

— Ką gi, mudu galime bent jau pasijuokti iš viso to, — tarė 
ji. — O tai jau gerai, tiesa? 

Ronis apėjo aplink stalą ir ją tvirtai apsikabino. 

— Taip, gerai. 

— O kodėl Australija? 

— Todėl, kad pakankamai toli. Ten mūsų niekas nepažins. Be to, 
ten prieš kelerius metus išvyko vienas mano senas pažįstamas. Drąsiai 
galiu juo pasitikėti — pašto ženklus, nieko neklausinėdamas, jis vėl 
iškeis į grynuosius.. 

— Kas jis toks? 

— Čadas Skegsas. 

Ji įsmeigė į jį apstulbusias akis, sakytum Ronis būtų į ją šovęs. 

— Rikis Skegsas? 

— Aha. Tu susitikinėdavau su juo iki manęs, ar ne? Paprastai visos 
jo paukštytės vadindavo jį Rikiu. Tarytum tai būtų buvusi kokia privi- 
legija. Čadas — verslo reikaluose, Čadas — draugams, bet mergoms — 
Rikis. Tokiems dalykams jis visada buvo labai smulkmeniškas. 

— Tai tas pats vardas, Ričardas, — paaiškino ji. — Tik skirtingi 
trumpiniai. 

— Tegul, koks skirtumas. 

— Ne, tikrai ne koks skirtumas, Roni. Ir aš su juo nesusitikinė- 
davau. Buvau nuėjusi į vienintelį pasimatymą su juo. Jis bandė mane 
išprievartauti, prisimeni? Aš tau jau pasakojau apie tai. 

— Taip... prievartavimas, anot jo, atstoja glamones. 

— Aš kalbu visiškai rimtai. Tikrai esu pasakojusi aną istoriją. De- 
šimto dešimtmečio pradžioje, tada jis turėjo „Porsche“. Vieną vakarą 
išsivežė mane... 

— Prisimenu tą jo poršą. „911 Targa“. Juodas. Tada dirbau „Brai- 
tono automobilių ekspertuose“... Suremontavome jį, nors iš jo buvo 
likęs metalo laužas — pasibučiavo su medžiu. Mes sudūrėme jo galą su 
kito poršo priekiu. Iškišome jam labai pigiai. Velniai griebtų, tai buvo 
tikras mirties vežimas! 

— Tu pardavei jį savo draugui? 

— Jis suprato, kad šis automobilis tikras kledaras ir lakstyti juo 
neverta. Naudojosi savo poršu tik tam, kad pasirodytų ir suviliotų 
tokias kaip tu lėlytes. 

— Taigi pirmiausia mes truputį išgėrėme bare, ir aš pamaniau, 
kad jis nori nusivežti mane kur nors pavalgyti. Tačiau jis nusivežė 
mane į Daunso aukštumas, pareiškė, kad visos jo išdulkintos mergi- 
nos gali vadinti jį Rikiu, paskui atitraukė savo kelnių užtrauką ir liepė 
čiulpti. Aš negalėjau tuo patikėti. 

— Bjaurus šunsnukis. 

— Paskui, kai pareikalavau parvežti namo, jis bandė išmesti 
mane iš automobilio, plūsdamas, esą aš — nedėkinga kekšė ir jis man 
parodysiąs, ką iš tiesų reiškia dulkintis. Tada aš nagais apdraskiau jam 
pusę veido, paspaudžiau garso signalą, ir staiga tą akimirką į mus ėmė 
artėti kažkokio automobilio šviesos. Jis išsigando ir parvežė mane 
namo. 

— O toliau? 

— Jis nepratarė nė žodžio. Išlipau iš automobilio ir nieko dau- 
giau tarp mūsų nebuvo. Retsykiais matydavau jį mieste vis su kita 
moterimi. Paskui kažkas pasakojo, kad jis išvykęs į Australiją. Mano 
manymu, ne taip jau ir toli. 

Ronis sėdėjo nejaukiai tylėdamas. Lorena užgesino cigaretę, kuri 
buvo susmilkusi iki pat filtro, ir prisidegė kitą. Pagaliau Ronis prabilo. 

— Dabar jis pasikeitęs į gera, kalbu apie Čadą. Tą naktį jis tik- 
riausiai buvo per daug įkaušęs. Jis buvo didelis savimyla, visada tuo 
garsėjo. Pamatysi, dabar jis geraširdiškesnis, amžius daro savo. 

Lorena ilgai netarė nė žodžio. 

— Viskas bus gerai, mano meile, — nuramino Ronis. — Tokios 
problemos nesunkiai išsprendžiamos. Atsakyk man, ar labai daug 
žmonių gauna šansą viską pradėti iš naujo? 

— Vienas kitas gal ir pradeda, — piktai atsakė Lorena. — O tu 
ar pagalvojai, kad mes ten būsime visiškai priklausomi nuo žmogaus, 
kadaise bandžiusio mane išprievartauti? 

— Tai gal tu turi geresnį planą? — atžariai atkirto Ronis. — Sa- 
kyk, ar turi geresnį planą? 

Lorena pažiūrėjo į jį. Jis dabar buvo kitoks nei prieš kelionę į 
Niujorką. Ir pasikeitęs ne tik išoriškai. Jis atrodė pasikeitęs ne tik todėl, 
kad buvo užsiauginęs barzdą ir plikai nusiskutęs galvą. Jis buvo pasi- 
keitęs kažkuo daugiau. Dabar atrodė kategoriškesnis, griežtesnis. 

O gal tai dėl to, kad jo ilgai nebuvo, ji mato .Ronį tokį, koks jis 
buvo iš pradžių? 

Ne, be didelio entuziazmo atsakė Lorena, ji neturinti geresnio 
plano. 

Ebė, įsitaisiusi ant odinės sofos Hugo Hedžerčio darbo kambary- 
je ir laukdama, pūtė ir siurbčiojo arbatą. Paskui paėmė vieną pyragaitį. 
Ji dar nebuvo valgiusi pusryčių ir jautė stiprų cukraus poreikį. Atrodė, 
kad Hedžertis gerokai užtruko ir sugrįžo tik po ilgo laiko. 

— Atleiskite man, — mandagiai atsiprašė jis ir vėl atsisėdo prie 
paprastai geros kokybės. Tarytum ką tik išleisti į apyvartą. Kolekcija 
labai vertinga. 

Ebė nusišypsojo. 

— Ačiū jums. 

— Ir jūs norėtumėte parduoti juos visus? 

— Taip. 

— O kiek už juos norėtumėte? 

— Kataloge jie vertinami daugiau kaip keturiais milijonais sva- 
rų, — atsakė ji. 

— Tiesa, maždaug tiek. Gaila, bet niekas jums nemokėtų kataloge 
nurodytos kainos. Bet kuris pirkėjas norėtų pasilikti atsargą. Žinoma, 

ji priklauso nuo kilmės vietos — kuo geresnė kilmės vieta, tuo mažes- 
nė atsarga. 

— Ar jūs juos nupirktumėte? — paklausė viešnia. — Jeigu nu- 
leisčiau kainą? 

— Ar galėtumėte man išsamiau paaiškinti, kaip jie pas jus pate- 
ko? Vakar vakare man sakėte, kad tvarkėte savo tetos namą? 

— Taip. 

— Sidnėjuje, Australijoje? 

Ji linktelėjo. 

— O kuo vardu jūsų teta? 

— Anė Dženings. 

— Ar galėtumėte kuo nors patvirtinti nuosavybės teisių įgijimą? 

— Ko jums reikėtų? 

— Jūsų tetos testamento kopijos. Gal paprašytumėte, kad jos ad- 
vokatas atsiųstų man faksą? Tik nežinau, koks dabar ten paros metas, 
galėtų tai padaryti rytoj. 

— O kiek jūs man už šią kolekciją galėtumėte sumokėti? 

— Jei gaučiau oficialų nuosavybės teisių įgijimą patvirtinantį do- 
kumentą? Būčiau pasirengęs sumokėti apie du su puse. Milijono. 

— O be dokumento? Grynaisiais ir iš karto, dabar? 

Jis papurtė galvą ir ironiškai šyptelėjo. 

— Gaila, bet aš tuo neužsiimu. 

— Man minėjo, kad esate kaip tik tas žmogus, į kurį reikia kreiptis. 

 Ne,tai ne aš, jau nebe. Paklausykite, panele. Duosiu jums vieną 
patarimą. Išskirstykite savo kolekciją dalimis. Ji per didelė. Žmonės 
tikrai domėsis ir užduos ne vieną klausimą. Būtinai padalykite. Jung- 
tinėje Karalystėje yra keli perpardavinėtojai. Vieną dalį pasiūlykite 
vienam, kitą — kitam. Gal būtų ne pro šalį nuvykti pas vieną kitą 
prekiautoją užsienyje. Pasiderėkite su jais. Juk jums nebūtina sutikti su 
jų siūlomomis kainomis, jeigu jos jūsų netenkintų. Pardavinėkite juos 
tyliai ramiai, porą metų, ir jūsų nepastebės joks radaras. 

Hugas Hedžertis kruopščiai, beveik pagarbiai surinko visus paš- 
to ženklus ir sudėjo juos atgal į apsauginius lakštus. 

Nusivylusi Ebė tyliai pasiteiravo: 

— Gal galėtumėte man rekomenduoti keletą perpardavinėtojų, 
gyvenančių Jungtinėje Karalystėje? 

— Taip, žinoma, tik leiskite pagalvoti. 

Dėdamas pašto ženklus atgal į maišelį, jis greitai padiktavo kelias 
pavardes. Ebė jas visas užsirašė. Paskui, lyg tarp kitko, pridūrė: 

— Beje, prisiminiau dar vieną. 

— Ką tokį? 

— Girdėjau, kad mieste pasirodė Čadas Skegsas, — tarė jis ir ver- 
te pervėrė ją skvarbiu žvilgsniu. 

Ebei to buvo per daug. Jos veidas akimirksniu nusidažė raudono 
burokėlio spalva. Paskui pasiteiravo, ar šeimininkas negalėtų iškviesti 
jai taksi. 


Hugas Hedžertis palydėjo Ebę iki laukųjų durų. Tarp jų dabar 
tvyrojo ledinė tyla, ir ji nesugalvojo nieko geresnio, kaip nutraukti šią 
tylą, išskyrus nevykusį pasiaiškinimą: 

— Taip nėra, kaip jūs galvojate. 

— Čia įsipainiojęs Čadas Skegsas, — atkirto jis. — Negali būti, 
kad aš klystu. 

Viešniai išėjus, šeimininkas iškart grįžo į darbo kambarį ir vėl 
paskambino detektyvui seržantui Brensonui. Prie to, ką jau buvo pa- 
sakęs per ankstesnį pokalbį, jis nelabai teturėjo ką pridurti, išskyrus ką 
tik pas jį buvojusios moters tetos vardą — Anė Dženings. 

Kas iš to, jeigu ir užsiminčiau apie Čadą Skegsą, pamanė jis, juk 
niekuo daugiau vis tiek negalėčiau padėti. 

Ebė, stipriai susikrimtusi dėl susitikimo su Hugu Hedžerčiu, ati- 
darė galines taksi duris ir lietui pliaupiant niūriai apsižvalgė į vieną ir 
į kitą Daik Roudo alėjos galą. 

Britanijos telekomo furgonas stovėjo kur stovėjęs, nebuvo paju- 


364 PETER JAMES * MIRUSIOJO PĖDSAKAIS 


dėjęs ir toliau stovintis mažas tamsiai mėlynas automobilis. Ji atsisėdo 
ant galinės taksi sėdynės ir užtrenkė dureles. 

— „Grand Hotel“? — pasitikslino taksi vairuotoja. 

Ebė pritariamai linktelėjo. Adresas buvo klaidingas, bet ji, skam- 
bindama iš Hedžerčio kambario, jį nurodė sąmoningai, nenorėdama, 
kad šis žmogus žinotų, kur ji iš tikrųjų apsistojusi. 

Ji sėdėjo atsilošusi, mąstė. Jokių žinių iš Rikio. Deivas buvo ne- 
teisus. Parduoti pašto ženklus bus daug sunkiau, nei jis buvo jai pa- 
sakojęs. Ir užtruks ji gerokai ilgiau. 

Suskambo jos mobilusis. Ekrane pasirodė skambinančiojo var- 
das. Skambino motina. Ebė ėmė drebėti iš baimės ir stipriai spaudė 
telefoną prie ausies, nenorėdama, kad vairuotoja nugirstų pokalbį. 

— Mama! — atsiliepė ji. 

Motina, sprendžiant iš balso, buvo sutrikusi ir apimta sielvarto. 
Įkvėpimai buvo staigūs ir trumpi. 

— Prašau, Ebe, labai prašau, man būtinai reikia vaistų, man pra- 
sideda... — ji nutilo, staiga įtraukė oro, paskui žioptelėjo, — ... spazmai. 
Man... prašau... tau nereikėjo jų imti. Tai negerai... — ji vėl žioptelėjo. 

Ryšys nutrūko. 

Ebė it paklaikusi paskambino motinai, tačiau skambutis, kaip ir 
anksčiau, buvo nukreiptas į balso paštą. 

Drebėdama stebeilijo į telefono ekraną, vildamasi, kad jis bet ku- 
rią akimirką, paskambinus Rikiui, atgis. Deja, skambučio nebuvo. 

Ebė užsimerkė. Kiek jos motina gali ištverti? Kiek dar ji gali dėl 
jos kankintis? 

Šunsnuki. Šunsnuki, šunsnuki, šunsnuki, šunsnuki, šunsnuki... 

Rikis buvo gudrus. Velniškai gudrus. Iniciatyva dabar priklausė 
jam. Jis žinojo, kad jai nebus taip paprasta parduoti pašto ženklus, va- 
dinasi, jis galėjo numanyti, kad jie greičiausiai dar pas ją. Jos sumany- 
mas atsikratyti juo įbrukus nedidelę sumelę grynaisiais ir paaiškinus, 
kad didįjį kąsnį ji jau pervedusi Deivui, buvo nieko vertas. 

Ji nebežinojo, ko griebtis. 

Vėl dirstelėjo į telefoną, tikėdamasi išgirsti skambutį. 

Iš tikrųjų, Ebei buvo likęs vienintelis ėjimas, ir jį reikėjo padaryti 
kuo greičiau. Ji turėjo nutraukti motinos kančią, net jeigu dėl to tektų 

derėtis su Rikiu. Vadinasi, ji bus priversta atiduoti jam tai, ko jis reika- 
lavo. Ar bent jau beveik viską. 

Ūmai jai dingtelėjo viena mintis. Palinkusi į priekį, kad vairuoto- 
ja ją geriau girdėtų, Ebė pasiteiravo: 

— Gal žinote, kas čia prekiauja pašto ženklais? 

Taksistės tapatybės kortelėje buvo įrašyta: „Selė Bidvel“. 

— Žinau vieną Kvinso kelyje, netoli stoties, pavarde Hoks. Kitas 
gyvena Šoreheme. Esu tikra, kad dar vienas yra Leinse, Princo Alberto 
gatvėje, — atsakė Selė Bidvel. 

— Nuvežkite mane į Kvinso kelią, — paprašė Ebė. — Tai arčiausiai. 

— Jūs kolekcininkė? 

— Tik mėgėja, — atsakė Ebė, kišdama ranką po apsiaustu ir at- 
segdama diržą. 

— (O) aš visada maniau, kad tai berniukų hobis. 

— Tai tiesa, — mandagiai atsakė Ebė. 

Ji išsitraukė maišelį, nuleido jį taip, kad nesimatytų automobilio 
užpakalinio vaizdo veidrodėlyje, ir ėmė versti lapus, ieškodama ma- 
žiau vertingų egzempliorių. Netrukus ištraukė keturių pašto ženklų su 
Maltos kryžiais rinkinį, kainavusį maždaug tūkstantį svarų sterlingų. 
Čia buvo ir keletas rinkinių su pašto ženklais, vaizduojančiais Sidnė- 
jaus uosto tiltą, kurių vienas lakštas kainavo apie keturis šimtus svarų. 
Pasilikusi šiuos ženklus prie savęs, kitus sudėjo atgal į maišelį ir jį sau- 
giai paslėpė po megztiniu, o paskui dar suveržė diržu. 

Po kelių minučių taksi sustojo prie „Hoks“. Ebė sumokėjo ir išlipo, 
spausdama celofano pakuotę su ženklais prie savęs, po apsiaustu, kad 
šie nesušlaptų. Pro šalį nudardėjo autobusas, paskui jį greitai pralėkė 
mažas mėlynas automobilis, „Peaugeot“, o gal „Renault“, ja priekyje 
sėdėjo du vyrai. Keleivis kalbėjo mobiliuoju telefonu. Automobilis jai 
pasirodė labai panašus į stovėjusį netoli Hedžerčio namų. O ką, jeigu 
jai jau prasideda paranoja? 

Lankytojų parduotuvėje nebuvo. Už salo sėdinti jauna šviesiap- 
laukė moteris skaitė vietos laikraštį. Ebei patiko, kad namas atrodo 
truputį apleistas. Čia nebuvo nieko įmantraus, vieta neatrodė iš tų, kur 
tave gali kamantinėti apie kilmės vietą ir nuosavybės teisių įgijimą. 

— Turiu keletą pašto ženklų, kuriuos norėčiau parduoti, — pa- 
sisakė ji. 

— Gal juos atsinešėte? 

Ebė ištiesė juos moteriai. Ši padėjo laikraštį į šalį ir smalsiai pa- 
žvelgė į pašto ženklus. 

— Puiku, — įvertino ji draugišku tonu. — Šių ženklų su Sidnė- 
jaus uostu pastaruoju metu nebuvau mačiusi. Leiskite man šį bei tą 
patikrinti. Ar jūs neprieštarautumėte, jei pasiimčiau juos su savimi? 

— Žinoma, ne. 

Moteris nusinešė pašto ženklus pro praviras duris į kabinetą ir 
atsisėdo prie stalo, virš kurio kabojo platus didinamasis stiklas. Ebė 
stebėjo, kaip ji padėjo pašto ženklus ant stalo ir ėmė kiekvieną atidžiai 
tyrinėti. 

Ji dirstelėjo į pirmą Argus puslapį. Antraštė stambiomis raidėmis 
skelbė: 


JAU ANTRA NUŽUDYTA MOTERIS SIEJAMA SU ŽUVUSIUOJU 
RUGSĖJO 11-ĄjJĄ 


Žemiau išvydusi nuotraukas Ebė nutirpo. 

Mažesnėje buvo matyti graži, tačiau nemalonių veido bruožų 
trisdešimtmetė, gundomai žvelgianti į objektyvą, sakytum geidžianti 
sekso su bet kuo, kas tik už jo stovi. Po nuotrauka pavardė — Joana 
Vilson. Didžiausia iš trijų nuotraukų vaizdavo kitą moterį, bebaigian- 
čią ketvirtą dešimtį. Moteris buvo šviesiais banguojančiais plaukais, 
atrodė žavi ir nuoširdžiai šypsojosi, vis dėlto jai kažko, tegul ir nežy- 
miai, trūko, tarytum ji būtų turėjusi daug pinigų, bet stokojusi elegan- 
cijos. Po nuotrauka Ebė perskaitė: Lorena Vilson. 

Tačiau ją labiausiai domino vyro nuotrauka centre. Ji buvo visiš- 
kai užvaldžiusi Ebės dėmesį. Ebė pažvelgė į jo veidą, paskui perskaitė 
pavardę — Ronaldas Vilsonas — ir vėl įsmeigė akis į veidą. Dar kartą 
perskaitė pavardę. 

Paskui perskaitė pirmą straipsnio pastraipą: 


„Nustatyta, kad prieš penkias savaites Džilongo apylinkėse, 
netoli Melburno, Australijoje, upėje nuskendusio automobilio 
bagažinėje rasta negyva keturiasdešimt dvejų moteris yra Lorena 
Vilson, Braitono verslininko Ronaldo Vilsono, vieno iš 67 Brita- 

nijos piliečių, Rugsėjo vienuoliktąją žuvusių Pasaulio prekybos 


centre, našlė.“ 


Ebė dar sykį akimis perbėgo tekstą. Pasijuto taip keistai, nely- 
ginant kas nors būtų ėmęs ir užgesinęs joje šviesą. Atsikvėpusi skaitė 
toliau: 


„Praėjusį penktadienį Naujosios Anglijos kvartalo statybose, 
Braitone centre, pamatus kasantys darbininkai nuotekų šalinimo 
įrenginyje rado Joanos Vilson (29 metų) skeletą. Detektyvė ins- 
pektorė Elizabeta Mentl iš Sasekso policijos Kriminalinio skyriaus 
šįryt duodama interviu mūsų laikraščiui patvirtino, kad ši moteris 
buvo Vilsono pirmoji žmona. 

Sasekso policijos pareigūnus suglumino medicininės eks- 
pertizės išvados, teigiančios, kad Lorenos Vilson kūnas Barvo- 
no upėje išbuvo maždaug dvejus metus. Kaip jau esame rašę, 
anksčiau manyta, kad ponia Vilson, 2002 metų lapkričio mėnesį 
paslaptingai dingusi iš Niuheiveno-Dipo kelto, nusižudė, nors ko- 
roneris klausimą dėl jos mirties paliko atvirą. 

Detektyvė inspektorė Mentl pareiškė, kad „savižudybės“ 
tyrimas nedelsiant atnaujintas.“ 


Ebė dar kartą peržvelgė visas fotografijas. Tačiau jos dėmesį buvo 
prikaustęs vyras vidurinėje fotografijoje. Staiga jai pasirodė, kad iš po 
kojų slysta grindys. Bijodama pargriūti, ji žengė porą žingsnių į kairę 
ir įsitvėrė į stalo briauną. Atrodė, kad pro šalį slenka ir sukasi sienos. 

— Ar jums bloga? Alio, ar girdite mane? — pasigirdo kažkieno 
balsas. 

Ji išvydo tarpduryje stovinčią moterį, šviesiaplaukę pašto ženklų 
perpardavinėtoją. Moteris praėjo pro Ebę tarsi karuselės prižiūrėtoja 
atrakcionų parke. Paskui praėjo dar kartą. 

— Gal norėtumėte prisėsti? — paklausė tas pats balsas. 

Karuselė sukosi lėčiau. Ebę tuo pat metu krėtė šaltis ir pylė pra- 
kaitas. 

— Ne, viskas gerai, — atsiduso ji, vėl žiūrėdama į Argus. 

— Įdomi istorija, — tarė moteris, galvos mostu parodydama į 

laikraštį, o paskui vėl nukreipdama susirūpinusį žvilgsnį į Ebę. — Jis 
taip pat prekiavo pašto ženklais. Aš jį pažinojau. 

— Aaa... 

Ebė vėl stebeilijo į fotografiją. Vargu ar ji išgirdo, kaip moteris 
siūlo jai už pašto ženklus du tūkstančius tris šimtus penkiasdešimt 
svarų. Paėmusi pinigus penkiasdešimties svarų banknotais, susigrūdo 
juos į kišenes. 

Ebė lyg apsvaigusi išėjo į gatvę. Suskambo jos telefonas, bet 
skambutį ji išgirdo tik po kelių sekundžių. 

— Taip, alio? — išpyškino. 

Skambino Rikis. Pro šalį ūžiant automobiliams, ji vos vos girdėjo 
jo balsą. 

— Palauk, — tarė Ebė, per lietų skuosdama gatve, kol pagaliau 
pastebėjo nuo lietaus apsaugotą tarpdurį. 

Lisdama į po stogeliu pridūrė: 

— Atsiprašau, ką tu sakei? 

— Man neramu dėl tavo mamytės. 

Ji atsakė ne iš karto. Pirmiausia sulaikė kūkčiojimą. Paskui su- 
lėtino kvėpavimą. 

— Prašau, — žioptelėjo Ebė. — Riki, pasakyk man, kur ji dabar, 
arba atvežk ją pas mane. 

— Jai reikalingi jos vaistai, Ebe. 

— Aš juos pristatysiu. Tik pasakyk, kur ji. 

— Tai nėra taip paprasta. 

Transporto spūstyje, tiesiai prieš ją, sustojo autobusas. Jo variklis 
burzgė pernelyg garsiai, kad būtų galima kalbėti ar išgirsti. Ebė vėl 
išėjo į lietų, nuskubėjo gatve tolyn ir įsmuko į kitos parduotuvės tarp- 
durį. Jai nepatiko Rikio balso tonas, kokiu jis ištarė nėra taip paprasta. 

Ūmai ją apėmė baisi panika, kad jos motina gali būtu negyva. Gal 
ją pribaigė spazmai, apie kuriuos ji neseniai buvo užsiminusi Ebei? 

Ebė pratrūko raudoti, negalėdama suvaldyti emocijų. Nuo laik- 

raštyje perkaitytos Žinios ją ištiko šokas, o dabar prisidėjo dar ir tai. Ji 
nebejautė po kojomis žemės. 

— Kaip ji, ar jai nieko neatsitiko? Prašau, tik pasakyk, ar jai viskas 
gerai“ 

— Ne,jai ne viskas gerai. 

— Bet ji gyva... 

— Kol kas. 

Rikis baigė pokalbį. 

— Ne! — suriko ji. — Ne! Maldauju! 

Ebė stovėjo atsirėmusi į parduotuvės duris ir jai nebuvo svarbu, 
ar ją mato kas nors iš vidaus, ar ne, akis temdė lietus ir ašaros. Tačiau 
dar ne tiek, kad nepastebėtų lėtai pro šalį slenkančio mažo rudo auto- 
mobilio. 

Juo važiavo du vyrai, o sėdintysis keleivio pusėje kalbėjo telefo- 
nu. Vienas buvo visiškai plikai skusta galva, kitas apsikirpęs ežiuku. 
Kareiviškas stilius. Arba policininkų. 
šalį mėlynu automobiliu, prieš jai įeinant į „Hoks“. Besislapstydama 
ji buvo išsiugdžiusi ypatingą pastabumą viskam, kas vyksta aplink ją. 
Abu automobiliai pasirodė kažkuo įtartini. 

Ir viename, ir kitame keleivis kalbėjo telefonu. 

Ir vienas, ir kitas, pravažiuodami pro šalį, žiūrėjo jos pusėn. 

Ar tik Hugas Hedžertis nebus pranešęs policijai? Ar tik jos ne- 
seka? 

Abu automobiliai transporto spūstyje važiavo pietų kryptimi. 
Gal jų buvo ir daugiau? O priešinga kryptimi? Pėsčiomis? 

It paklaikusi Ebė apsidairė į abi puses ir kiek tik kojos neša, me- 
tėsi šiaurės kryptimi, artimiausiu skersgatviu nėrė kairėn, paskui jau 
kiek lėčiau nurisnojo pro dvokiančius šiukšlių konteinerius. Pribėgusi 
kitą gatvę, priešingoje jos pusėje pamatė praėjimą tarp dviejų namų. 
Ebė atsigręžė per petį atgal ir nepastebėjusi, kad kas nors ją sektų, 
puolė į tą siaurą tarpą. Lietus truputį rimo. Mintys galvoje sukosi be 
pertrūkio. Šį rajoną ji žinojo kaip savo penkis pirštus, nes ankstesnė- 
je savo inkarnacijoje kurį laiką gyveno bute netoli „Septynių saulės 
laikrodžių“. 

Ebė bėgo kiek įkabindama, kas keli žingsniai pasitikrindama, ar 

maišelis tebėra savo vietoje, jai prie juosmens, ir ar pinigai nekrenta 
iš kišenių, taip pat nepamiršdama atsigręžti atgal. Paskui nukūrė tolyn 
iš abiejų pusių medžiais apsodinta sujungtų namų gatve, į kurią nosį 
dėl bjauraus oro drįso iškišti tik vienas kitas žmogus, todėl nereikėjo 
baimintis pašalinių akių. Fizinis krūvis ir lietaus lašai truputį pra- 
skaidrino galvą ir padėjo blaiviau mąstyti. 

Ebė bėgo įkalne aukštyn, link „Saulės laikrodžių , po kurio laiko 
pasuko į dešinę ir nuskuodė tolyn kita gyvenamųjų namų gatve, kol 
atsidūrė ties stotimi. Stovėdama nuošaliai, taip, kad nesimatytų nuo 
kelio, valandėlę stebėjo pravažiuojančius lengvuosius ir komercinius 
automobilius, o paskui, perbėgusi Bakingemo kelią, įsuko į kitą, pro 
pat stotį einančią gatvę. Nubėgusi ja, greitai atsidūrė priešais Nau- 
josios Anglijos gatvę, kuria ėjo pagrindinis kelias, luktelėjo, atsargiai 
apsidairė, tada kirto jį ir vėl nukūrė įkalnėn vedančiu gatvių labirintu, 
kurį sudarė eilėmis sujungti vieno buto gyvenamieji namai ir nekilno- 
jamojo turto agentūrų stendai. 

Į šoną įsimetus diegliui, Ebė trumpam sustojo, atsipūtė, paskui, 
gaudydama orą ir išpilta prakaito, nužingsniavo tolyn. Lietus ilgainiui 
beveik visiškai liovėsi, nuo jūros pūtė stiprokas, tačiau malonus vėjas, 
gaivinamai glostydamas jai veidą. 

Dabar jos mintys buvo daug aiškesnės, galva atrodė šviesesnė 
nei prieš kelias valandas, sakytum šokas, kai ji išvydo pirmąjį Argus 
puslapį, būtų perkrovęs jos užsiteršusį kietąjį diską. Atkakliai žings- 
niuodama pirmyn Ebė rinkosi nuošalesnes, mažesnes gatveles ir nuo- 
lat gręžiodavosi atgal, ar nepastebės kur mėlyno ar rudo automobilio, 
ar bet kokio kito, kuriuo važiuotų du žmonės, tačiau nieko, kas būtų 
kėlęs įtarimą, nematė. 

Ar Rikis jau skaitė Argus? Kažin ar šį straipsnį perspausdino ir 
kiti laikraščiai? Žinoma, jis taip pat turėtų pamatyti. Kad ir kur jis 
buvo, tačiau laikraščiais, radiju ir televizoriumi apsirūpino. 

Ebė įėjo į spaudos kioską ir skubiai pervertė kai kuriuos šalies 
dienraščius. Nieko panašaus juose dar nebuvo. Ji nusipirko šios dienos 
Argus ir atsistojusi šalia kiosko ilgai Žiūrėjo į vyro veidą pirmame pus- 
lapyje. Jausmuose vyravo visiškas sąmyšis. 

Sustingusi vietoje dar sykį perskaitė visą straipsnį. Jame išvardyti 
faktai užpildė spragas, susijusias su Deivo praeitimi. Nutylėjimai, iš- 

sisukinėjimai, vengiant tiesaus atsakymo, staigus pokalbio temos pa- 
keitimas, jeigu tik ji ko nors pasiteiraudavo. O ir Rikio replikos, kai šis 
bandydavo išsiaiškinti, ar daug ji žinanti apie Deivą. 

O ką apie jį žinojo Rikis? 

Paėjėjusi dar keletą žingsnių Ebė atsisėdo ant sulytų laiptelių 
prie lauko durų ir rankomis susiėmė galvą. Pirmą kartą gyvenime 
buvo taip išsigandusi. Išsigandusi ne tik dėl savo motinos, bet ir dėl 
ateities. 

Gyvenimas — tai žaidimas, mėgo kartoti Deivas. Dažnai jai pri- 
mindavo šią frazę. Žaidimas. O juk visa tai ir prasidėjo kaip žaidimas. 

Visai įdomus žaidimas. 

Gyvenime aukų nėra, Ebe. Gyvenime yra nugalėtojai ir nevykėliai. 

Ašaros vėl sudrėkino akis. Graudus motinos balsas skambėjo au- 
syse ir širdyje. Ebė mėgino paskambinti į motinos mobilųjį telefoną, 
paskui į Rikio, tačiau veltui. 

Paskambink. Prašau, paskambink. Aš siūlau sandėrį. 

Po kelių minučių ji atsistojo ir ėmė skubiai leistis nuo kalvos 
gatve, išilgai kurios ėjo nesunkiai įžiūrima pro užtvarą Londono-Brai- 
tono geležinkelio linija. Toliau leidosi akmeniniais laipteliais, praėjo 
palei neilgą tunelį ir galiausiai pasiekė Prestono parko stoties bilietų 
kasą. 

Tai buvo maža stotis, ja naudojosi kasdien į darbą ir iš jo važi- 
nėjantys žmonės, todėl didžiausias keleivių srautas čia būdavo piko 
valandomis, o kitu metu stotis ištuštėdavo. Jeigu policija Ebę iš tie- 
sų sekė, jeigu pareigūnai pastebėjo ją miesto centre, netoli Braitono 
stoties, tai ten jie dabar greičiausiai ir tykojo. Mažai tikėtina, kad jie 
galėtų būti kur nors čia, nusprendė Ebė. 

Gyvenimas — tai žaidimas. 

Ji skaitė tvarkaraštį ir planavo maršrutą, kuriuo galėtų pasiekti 
Istburną, aplenkdama Braitono stotį, o iš ten patekti į Gatviko oro 
uostą, kuris jos naujame, dar tik ryškėjančiame plane užėmė svarbią 
vietą. 

Į mobilųjį telefoną atėjo pranešimas. Ebė desperatiškai tikėjosi, kad 
žinutę bus atsiuntęs Rikis, tačiau apsiriko. Pranešimas buvo trumpas: 


Tyla gera byla? X 

Ebė tik dabar prisiminė neatsakiusi į jo ankstesniąją žinutę. Po 
kelių sekundžių atrašė: 


Problemo. x 


Praėjo kelios minutės, ir lipdama į traukinį Ebė vėl išgirdo gauto 
tekstinio pranešimo signalą. 


Meilė kaip upė. Susidūrusi su kliūtimi ji brasigraužia naują 
vagą. 


Ebė įsitaisė ant sėdynės, jausdamasi pernelyg sukrėsta, kad prisi- 
mintų kokią nors atsakymui tinkamą citatą. Todėl atsakė vienintele 
raide — x. 

Traukiniui pajudėjus, ji niūriu žvilgsniu stebeilijo pro langą į 
kreidingus, iš abiejų pusių kylančius stačius šlaitus. Ją buvo sukausčiu- 
si ledinė, tamsi baimė. 


106 
2007-ųjų spalis 


„Marriott Financial Center“ viešbučio viduje sukurta puiki, gal 
net kažkiek zen aura, mąstė Rojus Greisas, ką tik išsiregistravęs ir su 
lagaminu rankoje eidamas per fojė. Be to, viskas čia dvelkė naujumu. 
Stalinės lempos priminė apverstas matines „Martini“ taures. Baltose 
plonose vazose ant juodų stalų pamerktos gėlės aukštais, laibais stie- 
bais buvo tokios dailios, tiesiog tobulos, kad atrodė suprojektuotos, o 
ne užaugintos. 

Greisui buvo sunku patikėti, kad šis pastatas visiškai šalia nelai- 
mės epicentro Rugsėjo vienuoliktąją buvo stipriai apgriautas. O juk jis 
atrodė toks svarbus, solidus, nesugriaunamas, sakytum visais laikais 
būtų čia stovėjęs ir toliau stovėsiantis. 

Vyresnysis detektyvas praėjo pro būrelį entuziastingai besišneku- 
čiuojančių verslininkų tamsiais kostiumais, su kaklaraiščiais. Pačiame 
centre, ant raudono kilimėlio, dengiančio kreminės spalvos marmuro 

grindis, jo laukė Patas Lynčas. Jis buvo apsirengęs kasdieniškai — Ža- 
lia apsauginė liemene ant juodų marškinėlių trumpomis rankovėmis, 
mėlynos džinsinės kelnės ir tvirti juodi batai. Žvilgtelėjęs į jį Rojus 
iškart pastebėjo išsipūtimą toje vietoje, kur kabojo ginklas. 

Patas iškėlė abi rankas. 

— Viskas supakuota? Denisas laukia prie viešbučio. Mes pasi- 
ruošę! 

Greisas nusekė įkandin jo sukamųjų durų link. Kitoje pusėje jį 
pasitiko drėgnas spalio rytas, ir jam pasirodė, kad tą pačią akimirką 
pasikeitė visas pasaulis. Pro šalį kelių eismo juostų gatve zujo auto- 
mobiliai. Tiesiai priešais jį praūžė cemento maišyklė. Durininkas, 
sudarkęs elegantišką savo aprangos stilių, ant uniforminės kepurės 
su snapeliu užsimovęs plastikinę dušo kepuraitę, laikė trims japonų 
verslininkams atidarytas geltono taksi dureles. 

Šaligatviu einant prie netoliese stovinčios „Crown Victoria“, Pa- 
tas mostelėjo ranka į platų dangaus skliautą. Iš vienos pusės jį ribojo 
kur ne kur aukštyn besistiebiantys dangoraižiai, o iš kitos — kur kas 
tankesni Niujorko centro pastatai. Iš žemo žalio pastato, savo forma 
primenančio ventiliacijos angą, į viršų kilo garai, o gal dūmai. Jiems 
kone prieš pat akis, skersai gatvės, stūksojo kažkas panašaus į laikinąjį 
tiltą. 

— Matai visą šį plotą, vaikine? — paklausė Patas, rodydamas į 
dangų. 

Greisas linktelėjo. 

— Štai čia stovėjo mūsų bokštai, — jis dirstelėjo į savo laikro- 
dį. — Aną Rugsėjo vienuoliktosios rytą, tik pusvalandžiu anksčiau nei 
dabar, čia būtum matęs Pasaulio prekybos centrą. Iš šios vietos tu ne- 
būtum matęs dangaus, priešais tave būtų stovėję du įstabūs pastatai. 

Patas nuvedė Rojų pro automobilį iki gatvės kampo ir parodė 
į pajuodusio aukštuminio pastato konstrukciją, nuo kurios viršaus 
karojo tamsios medžiagos atraižos, lyg milžiniškos pakeliamosios ver- 
tikalios žaliuzės, dengiančios jos išorę. 

— Atrodo, tau pasakojau apie „Deutsche Bank“ pastatą, kuriame 
ne taip jau seniai buvo rastos žuvusių žmonių kūno dalys? Tai štai. Va- 
sarą, tai buvo rugpjūčio mėnesį, čia Žuvo du ugniagesiai. Ar Žinai, kas 
šioje istorijoje įdomiausia? Rugsėjo vienuoliktąją jie abu buvo nelai- 

mės vietoje. Jie buvo Pasaulio prekybos centro viduje, gelbėjo žmones. 
Tąsyk abu liko gyvi. Praėjo šešeri metai, ir abu žuvo. 

— Liūdna istorija, — tarė Rojus. — Ironiška. 

— Taigi kad ironiška. Kartais pagalvoju, ar tik ši vieta nėra ne- 
šanti nelaimę, tai yra prakeikta. 

Jie įsėdo į „Crown Victoria“. Rudas UPS sunkvežimis bandė atbu- 
line eiga įvažiuoti į siaurą tarpą prieš juos. Prie vairo sėdintis Denisas, 
draugiškai sveikindamasis su Rojumi, pakėlė ranką. 

— Labas! Kaip reikalai? — nelaukdamas atsakymo jis atsisuko 
į UPS sunkvežimį, kuris ką tik antrą kartą užvažiavo ant šaligatvio 
krašto, pavojingai arti pašto dėžutės, ir dabar vėl iš lėto judėjo į prie- 
kį: — Ei, ponia, malonėkite greičiau, juk vairuojate mašiną, o ne kokį 
dramblį! 

Sunkvežimis vėl pajudėjo atbulas, tik šįkart dar arčiau pašo dė- 
žutės. 

— Velniai rautų, ponia! — bambėjo Denisas. — Atsargiai — pašto 
dėžė! Tik pabandykite ją užkabinti — tai federalinis nusižengimas! 

— Tai ką, vėl pas pašto ženklų perpardavinėtojus? — pasiteiravo 
Patas, bandydamas sutelkti dėmesį į laukiančią užduotį. 

— Sąraše yra dar šeši. 

— Atsimink, jei šiandien nepavyktų, mes išplėsime paiešką, — 
tarė Patas. — Denisas ir aš pasistengsime dėl tavęs padaryti viską. 

— Aš jums labai dėkingas. 

— Nėra už ką. 

Denisas dabar vežė juos kaip tik pro nelaimės vietą. Greisas žiū- 
rėjo į plienines užtvaras ir betoninius užkardus, į kilnojamas saugyklas 
ir kontoras, į keliamuosius kranus, primenančius ilgus žirafų kaklus, ir 
į iškeltus ant aukštų stulpų prožektorius. Tai buvo didelė teritorija. Ne- 
apmatoma ir sunkiai įsivaizduojama. Jo galvoje dabar sukosi iš abiejų 
kolegų išgirstas epitetas — „Pabaisos viduriai“. Tačiau pabaisa dabar 
atrodė keistai rami. Nebuvo girdėti statybų aikštelėms įprasto gausmo. 
Nepaisant čia vykstančio darbo, viešpatavo kone pagarbi tyla. 

— Klausyk, man iš galvos neišeina toji Australijoje rasta moteris. 
Upėje, — tarė Patas, vėl atsigręždamas į Rojų. 

— Turi kokią versiją? 

— Žinoma. Jai buvo karšta, taip, ir ji šoko į upę, neįtardama, kad 

po vandeniu nugrimzdęs automobilis atidarytu bagažinės dangčiu. Ji 
nėrė tiesiai į bagažinę ir susilaužė sprandą. Smūgis sukrėtė automobilį. 
O tada vandens slėgis ir srovė užtrenkė dangtį. Buuum! 

— Elementaru kaip dukart du! — nusišaipė Denisas. 

— Aha, tikrai, — pritarė Patas. — Kaip dukart du! 

— Jei nori, kad padėtume tirti sudėtingas bylas, siųsk jas 
mums, — tarė Denisas. 

Greisas bandė nekreipti dėmesio į draugišką pajuokavimą ir susi- 
koncentruoti į naujausią informaciją, kurią buvo gavęs iš Gleno Bren- 
sono. Prieš jam išvykstant iš viešbučio, jiedu keletą minučių kalbėjosi 
telefonu. Glenas papasakojo, kad Hoks sumokėjo Katerinai Dženings 
du tūkstančius tris šimtus penkiasdešimt svarų už kelis pašto ženklus, 
kai Hedžertis atsisakė bendradarbiauti. Tačiau vėliau, kai moteris išėjo 
iš Hoks, sekliai pametė ją iš akių. 

Nejaugi ji būtų pergudravusi seklius? Greisas įtemptai mąstė. 
Vargu, nes jie labai patyrę. Nors ką gali žinoti — visko pasitaiko. Staiga 
jam dingtelėjo dar viena mintis. Netoli nuo namo, kuriame ji gyveno, 
stovėjo Čado Skegso išsinuomotas automobilis. O juk nuo to laiko, 
kai jis ten atsirado, ji nebuvo grįžusi į butą. Gal ji slapstosi būtent nuo 
Čado Skegso? 

Pašto ženklų perpardavinėtojas Glenui sakęs, jog Katerina Dže- 
nings atrodė išsigandusi ir labai nervinga. Ryt iš ryto, kai Melburne 
bus diena, jie išsiaiškins, ar pastaruoju metu tikrai mirė moteris, vardu 
Anė Dženings, o jeigu taip, tai ar ji buvusi tokia turtinga ir turėjusi 
daugiau kaip trijų milijonų svarų sterlingų vertės pašto ženklų kolek- 
ciją bei ją pamiršusi. 

Atrodo, Kevino Spinelos nuojauta dėl šios moters buvo pagrįsta. 

Staiga Denisas iki pat galo nuspaudė stabdžio pedalą. Rojus 
spoksojo pro automobilio stiklą, bandydamas susigaudyti, kur jie at- 
važiavo. Pro šalį ėjo rytietiškos išvaizdos vyras, vilkintis vyriausiojo 
virėjo chalatą, su snapeliu atgal apsukta beisbolo kepuraite ant galvos. 
Jie buvo atsidūrę siauroje gatvelėje, į akis krito namai rausvo smiltak- 
menio fasadais ir neskoningai dažytos parduotuvių stoginės nuo gat- 
vės pusės. Tačiau toliau jis pastebėjo visiškai kitokią, stilingą, stoginę. 
Juodame fone aiškiai matomos baltos raidės skelbė: EIBAS MILERIS IR 
PARTNERIAI. PAŠTO ŽENKLAI IR MONETOS. 

Denisas sustabdė automobilį prieš pat sustoti draudžiantį ženklą, 
ir už priekinio stiklo valytuvo užkišo didelę kartoninę lentelę su už- 
rašu POLICIJA ryškiomis trafaretinėmis raidėmis. Trijulė išlipo iš auto- 
mobilio ir nuėjo į pastatą. 

Vidus atrodė ištaigingai ir Greisui priminė senamadį striptizo 
klubą. Sienos apmuštos blizgančiomis tamsaus medžio plokštėmis, 
stovėjo du juodi odiniai foteliai, ant grindų buvo patiestas storas 
kilimas, o nosį kuteno stiprus baldų lako kvapas. Tai, kad jie pateko 
į komercinę įmonę, galima spręsti tik iš įstiklintų spintelių, kuriose 
laikoma nedidelė iš pažiūros labai senų pašto ženklų kolekcija, ir iš 
stiklu dengto prekystalio, kuriame ant tamsiai raudono aksomo gulėjo 
išdėliotos monetos. 

Vos tik paskui juos užsidarė durys, pro sienoje užmaskuotas 
duris pasirodė plačiai, draugiškai besišypsantis aukštas ir akivaizdžiai 
per daug sveriantis maždaug penkiasdešimties vyriškis. Savo aprangą 
jis buvo priderinęs prie interjero — vilkėjo dailaus sukirpimo trijų 
dalių kostiumą su šviesiais ruoželiais, ryšėjo koledžo uniformą prime- 
nantį dryžuotą kaklaraištį. Jo galva buvo beveik visiškai plika, išskyrus 
truputį komiškai atrodančius trumpus kirpčius, kurie it lambrekenas 
dengė pusę kaktos, o atspėti, kur baigiasi trigubas smakras ir praside- 
da kaklas, būtų buvę pernelyg sudėtinga. 

— Labas rytas, džentelmenai, — bičiuliškai pasisveikino šeimi- 
ninkas aukštesniu nei Greisas tikėjosi balsu. — Aš — Eibas Mileris. 
Kuo galėčiau jums šiandien padėti? 

Dėnisas su Petu parodė savo tarnybinius ženkliukus ir pristatė 
Rojų Greisą. Eibas Mileris liko toks pat geranoriškas ir neparodė jokio 
nusivylimo, kad jie anaiptol ne klientai. 

Galvodamas apie tai, kad šis vyras atrodo per didelis gremėzdas 
liesti tokius trapius pašto ženklais ir smulkias monetas, Greisas ištiesė 
jam tris skirtingas Ronio Vilsono nuotraukas. Dideliam savo susijau- 
dinimui, vyresnysis detektyvas jo akyse pastebėjo atpažinimo blyksnį. 

— Šis žmogus galėjo būti Niujorke apie Rugsėjo vienuoliktą- 
ją, — pasufleravo Greisas. 

— Esu jį matęs, — mąsliai linktelėjo šis. — Leiskite prisiminti. 


PETER JAMES * MIRUSIOJO PĖDSAKAIS 377 


Netrukus, pakėlęs smilių, pridūrė: 

— Suprantate, aš esu visiškai tikras, kad prisimenu šį vyruką. 
Žinote kodėl? 

— Ne, — papurtė galvą Greisas. 

— Todėl, kad jis, manyčiau, buvo pirmasis mano klientas po Rug- 
sėjo vienuoliktosios. 

— Jo vardas — Ronaldas Vilsonas, — tarė Greisas. — Ronaldas 
arba Ronis. 

— Neatrodo, kad šis vardas man ką nors sako. Tačiau, jums leidus, 
aš trumpam nueisiu pasitikslinti. Prašyčiau duoti man porą minučių. 

Jis dingo pro slaptas duris ir po minutės vėl pasirodė, rankoje 
laikydamas senamadę kartotekos kortelę, ant kurios buvo kažkas už- 
rašyta rašalu. 

— Štai čia, — paaiškino Eibas Mileris. Jis padėjo kortelę ir ėmė iš 
jos skaityti. — Trečiadienis, du tūkstančiai pirmų rugsėjo dvylikta, — 
jis vėl žvilgtelėjo į visus tris iš eilės, o paskui skaitė toliau. — Nupirkau 
iš jo keturis pašto ženklus. Visi vienodi — Edvardas, vieno svaro, ne- 
klijuotas, idealios būklės. Klijuojama nugarėlė irgi ideali, be lipdės. 

Jis trumpam nutilo ir šelmiškai šyptelėjo. 

— Sumokėjau jam po du tūkstančius baksų už vieną. Tai buvo 
pelningas sandėris! — jis vėl užmetė akį į savo kortelę. — Po kelių 
savaičių juos pardaviau. Neblogai uždirbau. Tiesą sakant, jam nereikė- 
jo jų parduoti, tik ne tą dieną. Velniai rautų, mes visi galvojome, kad 
turbūt ateina pasaulio pabaiga. 

Eibas Mileris vėl dirstelėjo į kortelę ir susiraukė. 

— Jūs sakėte — Ronaldas Vilsonas? 

— Taip, — tarė Greisas. 

— Ne, sere, ne. Jo pavardė buvo ne tokia. Jis man prisistatė kita 
pavarde. Štai, užsirašiau: Deividas Nelsonas. Taip, tikrai, ponas Deivi- 
das Nelsonas. 

— Gal jis nurodė jums savo adresą arba telefono numerį? — vėl 
paklausė Greisas. 

— Ne, sere, nenurodė. 

Kai tik jie išėjo į gatvę, Greisas paskambino Glenui Brensonui. Jis 
paprašė susisiekti su Normanu Potingu ir Niku Nikolu ir paprašyti, 
kad jie pirmiausia išsiaiškintų, ar yra saugoma du tūkstančiai pirmų 
metų imigracijos tarnybų informacija, o jeigu taip, sužinoti, ar joje 
figūruoja Deivido Nelsono pavardė. 

Pastarasis susitikimas jam pakėlė ūpą. Tiesa, kaip pastebėjo Gle- 
nas, o ir jis pats apie tai buvo pagalvojęs, liko vienas neatsakytas klau- 
simas: ar Ronis Vilsonas ir toliau naudojosi šia pavarde, jeigu emigra- 
vo į Australiją. Galbūt jis tuo metu prisistatė vėl kitu asmeniu? 

Tačiau po valandos, kai jie buvo beeiną į tamsiai pilką Medicinos 
tyrėjo biurą, Rojui paskambino susijaudinęs Glenas Brensonas. 

| — Turime gerų naujienų! 

— Papasakosi? 

— Anksčiau buvau minėjęs, kad pametėme iš akių Kateriną 
Dženings, pameni? Apie tai, kad paspruko nuo mūsų seklių. Dabar 
atidžiai klausyk. Prieš valandą ji nuėjo į policijos nuovadą Džono 
gatvėje. 

Kolegos žodžiai paveikė nelyginant elektros smūgis. 

— Ką? Kodėl? 

— Ji teigia, kad pagrobta jos motina. Ligota senyva moteris. Tas 
vyrukas grasina ją nužudysiąs. 

— Ar jau kalbėjaisi su ja? 

— Su ja kalbėjosi Kriminalinio skyriaus pareigūnas. Jis išsiaiški- 
no, kad asmuo, kurį ji kaltina grobimu, yra Čadas Skegsas. 

— Po šimts velnių! 

— Pamaniau, kad tau tai patiks. 

— O kas vyksta šiuo metu? 

— Nusšiunčiau Belą kartu su Šeimos skyriaus pareigūne Linda 
Baklėj jos atvežti. Pasikalbėsiu su ja, kartu su Bela, kai tik ji pasirodys. 

— Paskambink man iškart po pokalbio. 

— Kada išskrisi atgal? 

— Išskrendu šeštą vakaro, tai yra vienuoliktą tavo laiku. 

Umai Brensono balso tonas pasikeitė. 

— Seni, šįvakar galiu pas tave atsibelsti. Arė paskelbė karo padėtį. 
Supranti, vakar negrįžau namo iki vidurnakčio. 

— Pasakyk jai, kad esi policijos pareigūnas, o ne kokia nupiepusi 
auklė! 

— Tai tu imk ir pasakyk. Ar pasikalbėtum su ja, jei dabar jai pa- 
skambinčiau ir sujungčiau? 

— Raktai įprastoje vietoje, — skubiai atkirto Greisas. 

Ebės telefonas tylėjo. Atrodė, ją su pasauliu jungęs gelbėjimosi 
lynas atsileido. Po pokalbio su Rikiu praėjo beveik trys valandos. 

Ji niūriai žvelgė pro tuščio keleivinio traukinio vagono langą, 
spausdama prie savęs plastikinį maišelį, į kurį buvo sudėjusi visus 
motinos vonios kambaryje ir miegamajame rastus vaistus. Kaimynei, 
Doris, paaiškino, kad nutarė įkurdinti motiną senelių namuose, nes 
jai abejonių kelia jos gebėjimas pasirūpinti savimi, o vėliau, kai tik 
žinosianti naująjį motinos adresą ir telefono numerį, būtinai paskam- 
binsianti. Doris pasiguodė, kad be kaimynės jai bus liūdna, ir pridūrė, 
kad Ebės motina laiminga, turėdama tokią mielą ir rūpestingą ją glo- 
bojančią dukterį. 

Skamba ironiškai, pagalvojo Ebė. 

Danguje vis daugėjo mėlynos spalvos. Vėjo genami dideli debe- 
sys plaukė tolyn, lyg skubėdami į svarbią misiją. Žadėjo būti graži, vė- 
juota rudens popietė. Tokiu oru ji mėgdavo vaikščioti jūros pakrante, 
o ypač takeliu, prasidedančiu prie Juodosios uolos ir vingiuojančiu 
pro stačius skardžius, pro Pajūrio bulvarą, Rotingdino link. 

Tokius pasivaikščiojimus mėgo ir jos motina. Kartais, sekmadie- 
nio popietę, pasivaikščioti išeidavo visa šeima — motina, tėvas ir Ebė. 
Jai ypač patikdavo potvynių metas, kuomet aukštos bangos duždavo į 
bangolaužius arba nuo jų atšokusios įsirėždavo į jūros sieną, aptašky- 
damos juos savo purslais. 

Tolimoje miglotoje vaikystėje būta dienų, prisiminė Ebė, kai ji 
jautėsi patenkinta. Tikriausiai tai buvo dar iki to laiko, kai pradėjo 
vaikščioti su tėvu į didelius prabangius namus, kur jis dirbdavo. Kol 
dar nebuvo mačiusi kitaip nei jie gyvenančių ir kitokių nei jie žmonių. 

Gal tada jos gyvenime ir įvyko tas lemtingas lūžis? 

Tolumoje, kairėje pusėje, pasirodė švelnios Daunso kalvos. Trau- 
kinys dundėjo atgal į Braitoną. Į miestą; su kuriuo susiję tiek daug jai 
brangių atsiminimų. Kur tebegyveno jos draugai. Draugai, kurie nė 
nenutuokė, kad ji visai čia pat. Su kuriais ji būtų labai mielai susitikusi. 
O dabar jai kaip niekad anksčiau buvo reikalinga jų draugija. Norėjo 
atverti savo širdį kam nors, visiškai nesusijusiam su tuo, ką dabar išgy- 
veno. Kam nors blaiviai mąstančiam ir galinčiam atsakyti į klausimą, 
ar ji jau išprotėjusi, ar dar ne. Tačiau bijojo, kad jau per vėlu. 

Jos draugai ir pažįstami sudarė tą kitą gyvenimo pusę, kuri ne- 
buvo žaidimas. Vis dėlto kartais tekdavo jų atsisakyti, kad ir kaip tai 
būdavo sunku. 

Jos akyse susitvenkė ašaros. Paširdžiuose maudė. Visą dieną nie- 
ko neturėjo burnoje, išskyrus trupininį pyragaitį pas Hugą Hedžertį 
ir kokakolą, kurią ne per seniausiai išgėrė Gatviko geležinkelio stoties 
perone. Buvo per daug prislėgta, kad galvotų apie maistą. 

Maldauju, paskambink. 

Traukinys važiavo pro Heseksą. Po valandėlės įvažiavo į Kelitono 
tunelį. Ebė klausėsi sienas sprogdinančio traukinio dundėjimo. Lango 
atspindy matė savo blyškų išsigandusį veidą. 

Traukiniui išnirus į šviesą, — dešinėje šmėžavo Milo kalvos žalu- 
ma, kairėje driekėsi Londono kelias, — Ebė, savo nusivylimui, telefono 
ekrane rado žinutę apie praleistą skambutį. 

Tai velnias. 

Deja, numerio nebuvo. 

Netrukus telefonas suskambo dar kartą. Rikis. 

— Aš vis labiau nerimauju dėl tavo motinos, Ebe. Nesu tikras, ar 
ji dar kiek išgyvens. 

— Prašau, Riki, leisk man su ja pasikalbėti! 

Trumpa pauzė. 

— Nemanau, kad ji dabar nusiteikusi kalbėti, — tarė jis. 

Ją užplūdo nauja, tik dar tamsesnė nerimo banga. 

— Kur tu dabar esi? — paklausė. — Aš atvažiuosiu pas tave. Galiu 
atvykti bet kur, atiduosiu viską, ką tik liepsi. 

— Taip, Ebe, aš žinau, kad tu tai padarysi. Susitiksim rytoj. 

— Rytoj? — Ebė pratrūko šaukti. — Ne, velniai tave rautų! Pra- 
šau, susitikim dabar. Aš privalau nugabenti ją į ligoninę. 

— Susitiksime tada, kai man tiks. Tu man pridarei per daug ne- 
malonumų. Dabar savo kailiu pajusi, ką tai reiškia. 

— Bet tai — kas kita, o ne nepatogumas, Riki. Maldauju, dėl Die- 
vo meilės. Juk ji sena ir ligota. Ji nepadarė nieko bloga. Ji tau niekuo 
nenusikalto. Išliek savo įniršį ant manęs, o ne ant jos. 

Traukinys lėtino greitį, artėdamas prie Prestono parko, kur ji 
ketino išlipti. 

— Deja, Ebe, mano rankose — ji, bet ne tu. 

— Aš sutinku apsikeisti su ja vietomis. 

— Kaip juokinga. 

— Maldauju, Riki, susitikim dabar. 

— Susitiksim rytoj. 

— Ne! Maldauju! Šiandien, maldauju tave. Mama gali nesulaukti 
rytojaus, — Ebę ištiko isterijos priepuolis. 

— Tikriausiai tai būtų labai blogai, ar ne? Jeigu ji mirtų Žžinoda- 
ma, kad jos dukra yra vagilė, tiesa? 

— O, Dieve, visagali! Tu juk bejausmis išgama. 

Nekreipdamas dėmesio į jos pastebėjimą, Rikis pridūrė: 

— Tau bus reikalingas automobilis. Tavo buto adresu paštu išsiun- 
čiau fordo, kurį buvau išsinuomojęs, raktelį. Rytoj iš pat ryto gausi. 

— Bet jo ratai užblokuoti, — paaiškino Ebė. 

— Vadinasi, tau teks pačiai kažką išsinuomoti. 

— O kur mes susitiksime? 

— Paskambinsiu tau ryte. Šįvakar išsinuomok automobilį. Ir pa- 
siimk pašto ženklus, supratai? 

— Prašau, ar negalėtume susitikti dabar, popiet? 

Rikis jau baigė pokalbį. Traukinys krestelėjo ir sustojo. 

Ebė išsiropštė iš savo vietos ir svyruodama patraukė išėjimo link, 
viena ranka stipriai laikydama savo rankinę ir plastikinį maišelį, o 
kita, išlipdama į peroną, įsikibusi į turėklus. Laikrodis rodė 16.15. 

Privalau ištverti, galvojo ji. Privalau. Kaip nors. Kaip nors. O, Jė- 
zau, kaip? 

Kai išėjo iš geležinkelio stoties ir pasuko į taksi stovėjimo vietą, 
Ebei pasirodė, kad tuojau apsivems. Deja, aikštelėje nebuvo nė vie- 

no automobilio. Ji sunerimusi pažvelgė į savo laikrodį, tada surinko 
vienos vietinės kompanijos telefono numerį. Paskui paskambino kitu 
numeriu, kuriuo buvo skambinusi anksčiau. Atsiliepė tas pats vyriškas 
balsas: 

— „Pietryčių filatelija“. 

Tai buvo pašto ženklų perpardavinėtojas, kurio vardo Hugas 
Hedžertis jai nepaminėjo. 

— Čia Sara Smit, — prisistatė ji. — Aš jau pakeliui, tik laukiu 
taksi. Kelintą valandą jūs užsidarote? 

— Nuo pusės šeštos, — atsakė vyriškis. 

Iki pasirodant taksi praėjo penkiolika įtemptų laukimo minučių. 

Sasekso policijos valdyboje liudytojų apklausai buvo skirti du 
kambariai. Vienas jų buvo tokio dydžio kaip svetainė labai mažame 
name. Kitą, kuriame galėjo tilpti tik du vienas šalia kito sėdintys žmo- 
nės, naudodavo stebėjimui. 

Didesniame kambaryje, kuriame dabar buvo įsitaisę Glenas 
Brensonas, Bela Moj ir „Katerina Dženings“ labai skausminga veido 
išraiška, stovėjo trys raudona medžiaga apmušti kibiro formos foteliai 
ir neišvaizdus kavos staliukas. Priešais Brensoną ir Ebę stovėjo po ka- 
vos puoduką, o Bela siurbčiojo vandenį. 

Skirtingai nei daugelis niūrių apklausos kambarių jau gerokai 
aptriušusioje Braitono centro policijos nuovadoje, įsikūrusioje Džono 
gatvėje, ši patalpa atrodė pakankamai šviesi ir išvaizdi. 

— Ar jūs neprieštaraujate, kad šis mūsų pokalbis būtų įrašo- 
mas? — pasiteiravo Brensonas, galvą pakreipdamas į dvi sienoje įmon- 
tuotas ir jų pusėn nukreiptas kameras. — Tai įprastinė procedūra. 

Vis dėlto Glenas kai ką nutylėjo — įrašo kopija retsykiais per- 
duodama psichologui, kad šis sudarytų apklaustojo psichologinį por- 
tretą. Apie kai kuriuos liudytojus galima daug ką pasakyti vien iš jų 
kūno kalbos. 

— Gerai, — ji vos įstengė sušnabždėti. 

Detektyvas kurį laiką ją atidžiai stebėjo. Nors veidas atrodė iš- 
sekęs ir sugniuždytas sielvarto, negalėjai nepastebėti, kad tai — daili 
jauna moteris. Netoli trisdešimties, spėjo jis. Juodi, kiek per trumpai 
nukirpti plaukai beveik neabejotinai buvo dažyti, nes jos antakiai at- 
rodė gerokai šviesesni. Gražus klasikinis veidas išsikišusiais aštriais 
skruostikauliais, aukšta kakta ir daili, tartum iškalta, maža, truputį 
riesta nosis. Moterys, kurioms nelabai pasisekė, buvo pasiryžusios 
mokėti tūkstančius svarų už plastinę operaciją, kad tik galėtų puikuo- 
tis tokia nosyte. Jis tai žinojo, nes Arė vieną kartą parodė jam straipsnį 
apie nosies operaciją, todėl nuo to karto, žiūrėdamas į moteris, jis vi- 
suomet ieškodavo nosies plastinės operacijos žymių. 

Tačiau ryškiausias dabar priešais jį sėdinčios moters bruožas 
buvo jos akys. Smaragdo žalumo kerinčios katės akys. Nepaisant ne- 
laimingos veido išraiškos, jos nesiliovė žaižaravusios. 

Be to, ji mokėjo rengtis. Firminiai žymaus modeliuotojo džinsai, 
kulkšnis siekiantys bateliai, tiesa, aptrinti ir dulkėti, diržu sujuostas 
juodas trikotažo megztinis aukštu kaklu ir prabangiai atrodantis švar- 
kas su multino pamušalu. Nuo jos dvelkė elegancija. Pridėkime jai dar 
keletą colių ir galėtume manyti, kad ji nužengė tiesiai nuo pakylos. 

Brensonas jau norėjo pradėti apklausą, bet kaip tik tuo metu 
moteris kilstelėjo ranką. 

— Iš tikrųjų aš jums prisistačiau netikru vardu ir pavarde. Ma- 
nau, derėtų patikslinti. Esu Ebė Doson. 

— Kodėl jūs prisistatydavote kitu vardu? — švelniai paklausė 
Bela. | 

— Paklausykite, miršta mano motina. Jai dabar gresia didelis pa- 
vojus. Ar negalėtume paprasčiausiai... tiesiog... — ji delnais užsidengė 
veidą. — Noriu paklausti, ar visa ši procedūra dabar būtina? Ar ne- 
būtų galima... Ar negalėtume tai atlikti vėliau? 

— Apgailestauju, Ebe, tačiau mums reikia sužinoti visus fak- 
tus, — paaiškino Ebė. — Taigi kodėl jums buvo reikalingas kitas 
vardas? 

— Todėl... — ji patraukė pečiais. — Grįžau atgal į Angliją, tikė- 
damasi pabėgti nuo savo vaikino. Maniau, kad jam bus sudėtingiau 
mane surasti, kai pasikeisiu vardą ir pavardę, — ji vėl gūžtelėjo ir liūd- 
nai šyptelėjo. — Buvau neteisi. 

— Gerai, Ebe, — tarė Glenas, — ar nenorėtum papasakoti viską, 
kas nutiko? Viską, ką mums reikia žinoti apie tave, tavo motiną ir tą 
vyrą, kuris, kaip minėjai, ją pagrobė. 

Ebė išsitraukė iš rudos zomšinės rankinės popierinę nosinę ir 
nusišluostė akis. Glenas svarstė, kas galėtų būti plastikiniame parduo- 
tuvės maišelyje, padėtame ant grindų, greta rankinės. 

— Aš paveldėjau pašto ženklų kolekciją. Apie juos visiškai nieko 
nenutuokiau... visiškai atsitiktinai draugavau... susitikinėdavau... su 
Melburne gyvenančiu vaikinu, Rikiu Skegsu, kuris sėkmingai vertėsi 
prekyba retais pašto ženklais ir monetomis. 

— Arjis kaip nors susijęs su Čadu Skegsu? — paklausė Brensonas. 

— Tai tas pats asmuo. 

— Čadas ir Rikis yra vardo Ričardas trumpiniai, — Glenui pa- 
aiškino Bela. 

— O ašir nežinojau. 

— Paprašiau Rikio į juos dirstelėti ir pasakyti, ar jie ko nors ver- 
ti, — toliau pasakojo Ebė. — Jis juos pasiėmė, o po poros dienų grąži- 
no. Sakė, kad tarp jų yra keletas pavienių ženklų, kurie kažko verti, bet 
dauguma jų tėra tik retų ženklų kopijos, kolekcijai tinkantys, tačiau 
beverčiai. Jis užsiminė, kad galėtų už juos visus gauti apie du tūkstan- 
čius Australijos dolerių. 

— Gerai, — tarė Glenas. Jos akys, nuolat bėgiojančios po patalpą, 
jį trikdė. Jis jautė, kad girdi iš anksto parengtą, ne nuoširdų pasakoji- 
mą. — Ar jūs patikėjote juo? 

— Neturėjau jokios priežasties netikėti, — atsakė Ebė. — Nebent 
tik todėl, kad niekuomet per daug nepasitikėjau žmonėmis, — ji vėl 
gūžtelėjo pečiais. — Tai ne mano būdui. Aš pirmiausia padariau pašto 
ženklų fotokopijas ir tik tada juos atidaviau Rikiui. Kai jas palyginau 
su man grąžintais ženklais, jie.visi atrodė tokie patys, bet pastebėjau 
labai nežymius skirtumus. Aš pateikiau jam įrodymus, o jis man pa- 
reiškė, kad aš labai klystu. 

— Pasielgėte labai išmintingai, kad padarėte fotokopijas, — pa- 
stebėjo Bela. 

— Kad ir kaip ten buvo, kitą dieną, o gal kiek vėliau, būdama pas 
Rikį ir vartydama specializuotus leidinius, radau straipsnį apie retų 

pašto ženklų aukcioną Londone. Buvo rašoma, kad septyniasdešimt 
septintojo lapo Penny Red parduotas už rekordinę kainą — šimtą 
šešiasdešimt tūkstančių svarų sterlingų. Jis pasirodė labai panašus į 
tą Penny Red, kuris buvo man paliktoje kolekcijoje. Tada palyginau 
laikraščio nuotrauką su savo ženklais ir su palengvėjimu atsidusau, 
supratusi, kad jie panašūs, bet ne absoliučiai identiški, o tai reiškė, kad 
maniškių jis nepardavė. Tačiau vis tiek labai sunerimau, kad Rikis gali 
pabandyti juos parduoti. 

— Kodėl jūs taip pagalvojote? — bandė išgauti Bela. 

— Man buvo labai nemalonu, kad jis tąsyk taip negražiai pa- 
sielgė ir apsimetė niekuo dėtas. Aš paprasčiausiai žinojau, kad jis man 
meluoja, — ji ir vėl patraukė pečiais. — Šiaip ar taip, po dviejų dienų, 
būdamas apkvaitęs nuo kokaino, — Rikis šniaukštė visą laiką, — jis jau 
iš pat ankstaus ryto giliai užmigo. Aš sėdau prie jo kompiuterio, kurį 
jis buvo palikęs įjungtą, ir radau kelis elektroninius laiškus prekiauto- 
jams pašto ženklais įvairiose šalyse. Jis siūlė jiems pašto ženklus, kurie 
akivaizdžiai buvo mano. Rikis buvo labai gudrus. Jis buvo padalijęs 
juos ir siūlė po vieną arba atskirais lapais, kad niekam nekiltų įtarimas, 
jog tai vienos kolekcijos ženklai. 

— Ar jūs pasakėte jam tiesą? — paklausė Glenas. 

Ji papurtė galvą. 

— Ne. Pačią pirmą dieną, kai mes susipažinome, jis man pasigyrė, 
kaip lengva pašto ženklus paslėpti, kad jie labai tinka pinigams plauti 
ir gabenti aplink pasaulį. Net ir tuo atveju, jeigu muitinės pareigūnai 
juos aptiktų, daugelis jų nenutuoktų apie jų tikrąją vertę. Jis buvo pa- 
sakojęs, kad pašto ženklus geriausia slėpti knygoje, pavyzdžiui, roma- 
ne kietais viršeliais, kur jų neįmanoma aptikti. Todėl aš paprasčiausiai 
ėmiau ir patikrinau jo knygų lentynas. Ir radau. 

Bela nusišypsojo. 

Brensonas stebėjo Ebės veidą, akis, dėmėjosi jos pasakojimą, bet 
nesijautė patenkintas. Tai nebuvo visiška tiesa. Ji kažką praleido, bet jis 
negalėjo pasakyti ką. Be abejo, ji buvo gudri. 

— O kas atsitiko paskui? — pasiteiravo jis. 

— Aš nuo jo pabėgau. Susirinkau pašto ženklus, nepastebimai 
grįžau namo, susikroviau lagaminą ir pirmu rytiniu reisu, į kurį ga- 
vau bilietą, išskridau į Sidnėjų. Buvau išsigandusi, nes maniau, kad jis 

mane vysis — jis elgiasi labai sadistiškai. Paskui per Los Andželą ir 
Niujorką išvykau į Angliją. 

— Kodėl nesikreipėte į Melburno policiją ir nepranešėte apie tai, 
ką jis buvo padaręs? — toliau klausinėjo Glenas. 

— Todėl, kad mane buvo įbauginęs, — atsakė ji. — Be to, jis labai 
gudrus. Jis didelis melagis. Baiminausi, kad Rikis apmaus policiją ir 
atsiims pašto ženklus. Arba kad susiras mane ir padarys ką nors bloga. 
Vieną kartą jis jau buvo taip pasielgęs. 

Glenas su Bela supratingai susižvalgė, nes prisiminė, kokių reika- 
lų Čadas Skegsas yra turėjęs su Braitono policija. 

— Taip pat aš žūtbūt norėjau gauti už juos pinigų, — tęsė Ebė. — 
Mano motina sunkiai serga daugine skleroze. Man reikia pinigų su- 
mokėti už jos išlaikymą prieglaudoje. 

Glenas atkreipė dėmesį į tai, kaip ši moteris ištarė pastarąjį sa- 
kinį. Ne, ji nepasakė nieko tokio, prie ko jis galėtų prikibti, tačiau šią 
frazę ištarė kažkaip keistai, tarytum būtų tikėjusis ja pateisinti bet kokį 
poelgį. Ne mažiau keistai Glenui nuskambėjo ir žodis reikia. Jei kas 
nors atėmė iš tavęs kažką, kas buvo tavo nuosavybė, paprastai nė ne- 
svarstoma, ar tau toji nuosavybė reikalinga, ar ne. Tu turi į ją teisę. 

— Ar jūs norite pasakyti, kad jūsų motinos išlaikymas senelių 
namuose kainuos milijonus svarų? — paklausė Bela. 

— Jai dar tik šešiasdešimt aštuoneri, nors atrodo gerokai vyres- 
nė, — ėmė aiškinti Ebė. — Galbūt ji ten išgyvens dar dvidešimt metų, 
o gal ir daugiau. Aš negaliu žinoti, kiek tai kainuos. 

Ji siurbtelėjo kavos ir tęsė: 

— Nejaugi tai turi kokią nors reikšmę? Noriu pasakyti — jeigu 
mes tuojau pat nesiimsime jokių priemonių, ji neišgyvens. Neišgyvens. 

Ebė vėl įsikniaubė veidu į delnus ir ėmė raudoti. 
davė dar vieną klausimą: 

— Ar esate kada sutikusi tokį Deividą Nelsoną? 

— Deividą Nelsoną? — ji suraukė antakius, nusišluostė ašarotas 
akis ir papurtė galvą. — Man atrodo, kad šį vardą esu girdėjusi, — ji 
akimirką dvejojo, paskui tęsė. — Deividas Nelsonas? Gali būti, kad 
Rikis jį minėjo. 

Brensonas linktelėjo. Ji melavo. 

— O pašto ženklai — ar jie šiuo metu Anglijoje? — detektyvas 
kamantinėjo toliau. 

— Taip. 

— Kur? 

— Saugioje vietoje, po užraktu. 

Jis vėl linktelėjo. Šįkart Ebė sakė tiesą. 

Šiuo metu Nikas Nikolas nenorėjo nieko kito, kaip tik gerai išsi- 
miegoti. Sunkiausia buvo tai, kad laikrodis dabar rodė 8.30, 0 jis sėdėjo 
mėlyname policijos holdene be skiriamųjų ženklų, ant galinės jo sė- 
dynės, danguje plieskė ryški saulė, ir jie iš oro uosto dūmė į Melburno 
centrą. Važiavo plačiu kelių eismo juostų greitkeliu, kuris, jo akimis 
žiūrint, galėjo būti tiek Jungtinėse Valstijose, tiek Australijoje, tik buvo 
vienas skirtumas — vairuotojas, detektyvas seržantas Trojus Burgas, 
sėdėjo dešinėje. 

Kai kurie kelio ženklai buvo panašūs į britiškus, tačiau kiti sky- 
rėsi spalva — čia jis pastebėjo daug mėlynų ir oranžinių, o greičio 
apribojimai buvo rašomi kilometrais. Jis stebeilijo į ploną juodą dėžę 
ant prietaisų skydelio, į kompiuterį jutikliniu ekranu ir į didelius spin- 
dinčius mygtukus aplink jį. Prietaisas jam priminė suaugusiems pri- 
taikytą vaikišką kompiuterį. Nors jo Benas buvo dar per mažas, Nikas 
jau dairėsi jam lavinančių žaislų. 

Jam trūko sūnaus. Trūko Dženės. Krėtė šiurpas vien tik nuo per- 
spektyvos savaitgalį praleisti be jų, Australijoje, su velnio neštu ir pa- 
mestu Normanu Potingu. 

Globėjiškai nusiteikęs detektyvas vyresnysis seržantas Džordžas 
Flečeris, įsitaisęs ant priekinės keleivio sėdynės, atrodė iš anksto gerai 
informuotas ir iškart, apsikeitus keliomis mandagumo frazėmis, ėmėsi 
reikalo. O jo nekalbusis kolega, jaunesnis už jį visu dešimtmečiu, vai- 
ravo tylėdamas. Abu detektyvai australai vilkėjo ką tik išlygintus bal- 
tus marškinius, ryšėjo raštais puoštus žydrus kaklaraiščius ir mūvėjo 
tamsias kostiumines kelnes. 

Potingas, apsirengęs kažkuo panašiu į demobilizuotojo kostiumą, 
išėjęs iš oro uosto terminalo, trumpam buvo prisidegęs pypkę, todėl 
automobilyje nuo jo dabar sklido sudusęs nevėdintų drabužių, tabako 
ir alkoholio tvaikas. Tačiau, nepaisant ilgos kelionės, jis atrodė stebė- 
tinai žvalus, ir jaunajam detektyvui konstebliui, taip pat vilkinčiam 
kostiumą su kaklaraiščiu, beliko tik pavydėti vyresniajam kolegai jo 
tvirtumo. 

— Gerai, — tarė Flečeris, — nors mes neturėjome daug laiko 
pasiruošti, bet jau pradėjome tyrimą įvairiomis kryptimis. Pirmiausia 
patikrinome imigracijos tarnybų dokumentus, kad išsiaiškintume, ar 
po du tūkstančiai pirmų rugsėjo vienuoliktos į Australiją atvyko kas 
nors pavarde Deividas Nelsonas. Radome vieną, kuris mus labai sudo- 
mino, nes atitinka jūsų nurodytą laiką. Štai, du tūkstančiai pirmų metų 
lapkričio šeštą į Sidnėjų iš Pietų Afrikos, Keiptauno, atskrido Deividas 
Nelsonas. Atitinka ir jo gimimo metai. 

— Ar jis nurodė savo gyvenamosios vietos adresą? — paklausė 
Normanas Potingas. 

— Jis atvyko su Australijos pasu, kuriame buvo galiojanti viza, 
suteikianti jam teisę gyventi šalyje penkerius metus, o tokiais atvejais 
panašios informacijos nereikalaujama. Šiuo metu peržiūrime Pagal- 
bos įstatymo priežiūros institucijoms programos duomenis. Taip mes 
sužinosime, ar jis turi vairuotojo licenciją, ar yra jo vardu registruotų 
transporto priemonių. Tai padės išsiaiškinti, ar jis neturėjo kokių pra- 
vardžių, taip pat gyvenamosios vietos adresą. 

— Jis gali gyventi bet kur, ar ne? 

— Taip, Normanai, — priminė jam Nikas Nikolas, — bet mums 
yra žinoma, kad turėjo vieną seną draugą, Čadą Skegsą, kuris buvo 
apsistojęs Melburne, todėl didelė tikimybė, jog jis nuvyko būtent į šį 
miestą, o galbūt ir dabar ten gyvena. Jei nori pabėgti į kitą šalį ir joje 
apsigyventi, tau reikės žmogaus, kuris padėtų įsikurti ir kuriuo galė- 
tum pasikliauti. 

Potingas svarstė jo žodžius. 

— Pakankamai rimtas argumentas, — be didelio entuziazmo 
sutiko jis, sakytum jam būtų buvę gėda prieš šiuos daug mačiusius 
detektyvus, jeigu pavaldinys būtų pasirodęs gudresnis už jį. 

— Taip pat pateikėme užklausą Valstybinių mokesčių departa- 
mentui, ar kuris nors iš Australijoje gyvenančių Deividų Nelsonų yra 
užregistruotas VMM sąrašuose. 

— VMM? — pasiteiravo Potingas. 

— Valstybinių mokesčių mokėtojų. Tai būtina norint įsidarbinti. 

— Turite omenyje — legaliai įsidarbinti? 

Burgas kreivai šyptelėjo. 

— O mes turime dar šiokios tokios informacijos, kuri gali būti 
susijusi su jūsų byla, — pareiškė Džordžas Flečeris. — Ponia Lorena 
Vilson nusižudė du tūkstančiai antrų lapkričio devynioliktą, antra- 
dienį, tiesa? 

— Tariamai, — paaiškino Potingas. 

— Po keturių dienų, lapkričio dvidešimt trečią, į Sidnėjų atvyko 
ponia Margareta Nelson. Gal ir nieko ypatinga, — tęsė detektyvas, — 
jei pase nebūtų nurodytas maždaug toks pat amžius. 

— Tai nėra labai dažnas vardas, — įsiterpė Nikolas. 

— Nėra, — sutiko vyresnysis detektyvas seržantas Flečeris. — Sa- 
kyčiau, nėra labai retas, bet nėra ir dažnas. 

— Manau, reikėtų aptarti mūsų sudarytą darbotvarkę ir sužinoti, 
ar ji jums, vaikinai, tinka, — pasiūlė Trojus Burgas. 

— Jeigu į ją įtraukėte alų ir mergytes, man tinka, — sukikeno Po- 
tingas. — Atrodo, vadinate jas alavinėmis? 

— O ką turi omenyje — alų ar mergaites*? — nusišaipė Flečeris, 
linksmai žybtelėdamas akimis. 

Nikas Nikolas tolumoje išvydo eilę nevienodo dydžio aukštybi- 
nių pastatų. 

— Ei, vaikinai, rytoj esate kviečiami į vaišes. Gamina Džordžas. 
Jis tikras genijus. Jam reikėjo būti vyriausiuoju virėju, o ne policinin- 
ku, — pirmą kartą per visą laiką pagyvėjo Burgas. 

— O aš nemokėčiau nė kiaušinio išsivirti, — tarė Potingas. — 
Niekad to nedariau. 

— Manau, jums teks apsistoti pas mus savaitei, jei norėsite visur 
suspėti, — pasiūlė Džordžas Flečeris. 

Vien tik tai išgirdęs Nikas Nikolas širdyje atsiduso. 


* Alavinėmis (tinnies) Australijoje vadinamos nedidelės alaus skardinės. 

— Mes gavome sąrašą su nurodymais, ką jums reikia pama- 
tyti, — toliau kalbėjo Flečeris. — Jūs tik pasakykite, jeigu kurį nors 
punktą norėtumėte praleisti. Nuvešime jus prie Barvono upės, kur 
buvo rastas ponios Vilson lavonas. Paskui, jei pageidausite, galėsite 
pamatyti ir automobilį — laikome jį policijos aptvare. 

— O kam priklausė automobilis, kuriame ji buvo rasta? — pasi- 
domėjo Nikas Nikolas. 

— Automobilio valstybinis numeris buvo suklastotas, o serijos 
numeris nudildytas. Nemanau, kad galėtume iš jo ką nors sužinoti, — 
toliau kalbėjo detektyvas. — Įsivaizduoju, kad norėtumėte pamatyti ir 
ponios Vilson palaikus, todėl į darbotvarkę įtraukėme susitikimą su 
patologu. 

— Atrodo, gerai, — tarė Potingas. — Tačiau aš norėčiau pradėti 
nuo Čado Skegso. 

— Mes dabar kaip tik ten ir važiuojame, — paaiškino Burgas. 

— Ar jūs, vyrukai, mėgstate raudonąjį vyną? — paklausė Džor- 
džas Flečeris. — Australišką „Shiraz“? Šiandien penktadienis, todėl 
mudu su Trojumi pagalvojome, kad būtų ne pro šalį pakviesti jus pa- 
pietauti į mūsų mėgstamą vietelę. 

Kaip tik tuo metu Nikas Nikolas pajuto nenugalimą norą išgerti 
juodos kavos, o ne alkoholio. 

— Žinoma! — nudžiugo Potingas. 

— Džordžas nusimano apie australišką „Shiraz“, — pastebėjo 
Trojus Burgas. 

— Ar savaitgalį taip pat būsi su mumis? — Trojaus pasiteiravo 
Potingas. | 

— Sekmadienį, — atsakė Džordžas. — Rytoj Trojus užimtas. 

— Sekmadienį jus, vaikinai, nuvešiu prie upės, — paaiškino Tro- 
jus. — Parodysiu, kur buvo rastas automobilis. 

— O ar negalėtume to padaryti rytoj? — susirūpino Nikolas, ne- 
norėdamas eikvoti tokio brangaus laiko. 

— Jis būna užsiėmęs beveik kiekvieną šeštadienį, — vėl atsakė 
Džordžas Flečeris. — Trojau, ar galėtum papasakoti, ką veiki šeštadie- 
niais? 

Po kelių sekundžių truputį raustelėjęs australas detektyvas ser- 
žantas tarė: 

— Groju bandža vestuvėse. 

— Juokauji? — nustebo Potingas. 

— Be to, jis yra labai populiarus, — pridūrė Džordžas Flečeris. 

— Aš taip pailsiu nuo darbo savaitės. 

— O ką groji? — neatlyžo Normanas Potingas. — „Bandžų dvi- 
kovą“? Esi matęs filmą „Išvadavimas ? 

— Aha, mačiau. 

— Atsimeni tą sceną, kai kalniečiai pririša vyruką prie medžio ir 
jį išdulkina, tuo metu grojant bandžai? 

Burgas linktelėjo. 

— Vestuvėse turėtų skambėti ne „Mendelsono maršas“ o ta 
melodija, — pareiškė Potingas. — Būtent tai vargšeliui jaunikiui ir 
nutinka. Žmona pririša jį prie medžio ir dulkina kaip tik įmanydama. 

Džordžas Flečeris prielankiai nusikvatojo. 

— Ar žinote, kas bendra tarp uragano ir moters? — įkvėptas sėk- 
mės vėl paklausė Potingas. 

Flečeris papurtė galvą. 

— Atrodo, esu girdėjęs, — sumurmėjo Burgas. 

— Kai prisiartina, būna šlapia ir smarki, o nutoldama nusineša 
tavo namą ir mašiną. 

Nikas Nikolas graudžiu žvilgsniu žvelgė pro automobilio stiklą. 
Jis buvo girdėjęs šį sąmojį jau lėktuve. Dukart. Priekyje išvydo eilę 
mažaaukščių daugiabučių namų. Dabar jie važiavo gatve, kurioje ri- 
kiavosi vieno aukšto parduotuvės. Priešais juos kelią kirto baltas tram- 
vajus. Netrukus pervažiavo Jaros upę ir priartėjo prie didelėje aikštėje 
stovinčio geometrinio pastato, kuris atrodė panašus į menų centrą. 
Automobilis pasiekė judrų miesto centrą. 

Trojus Burgas pasuko kairėn, į siaurą, šešėliuose skendinčią gat- 
velę, ir sustabdė automobilį šalia parduotuvės, kurios iškaba bylojo, 
kad čia prekiaujama alkoholiniais gėrimais. Išlipdamas iš holdeno 
Nikas Nikolas išvydo pastatą, kurio regentystės stiliaus fasadas buvo 
pastorintas taip pat, kaip antikvarinių parduotuvių fasadai Braitono 
skersgatviuose. Vitrinoje buvo išdėlioti reti pašto ženklai ir senovi- 
nės monetos. Iškaba auksinėmis sendintomis raidėmis skelbė: ČADAS 
SKEGSAS. MONETOS IR PAŠTO ŽENKLAI. TARPTAUTINĖ PREKYBA IR 
AUKCIONAI. 

Detektyvams įėjus į vidų, suskambo varpelis. Už prekystalio-vit- 
rinos stikliniu viršumi, po kuriuo irgi buvo monetos ir pašto ženklai, 
stovėjo liesas, įdegęs, tikriausiai trečią dešimtį neseniai pradėjęs vai- 
kinas dygiais, šviesintais plaukais ir dideliu auskaru vienoje ausyje. 
Jis vilkėjo marškinėlius trumpomis rankovėmis su juose išpiešta ban- 
glente ir išblukusias džinsines kelnes, o pasveikino juos taip, tarytum 
būtų buvę jo geri, seniai bematyti draugai. 

Džordžas Flečeris parodė savo pažymėjimą. 

— Ar ponas Skegsas yra? 

— Ne, bičiuli, jis išvykęs verslo reikalais. 

Normanas Potingas išsitraukęs parodė jam Ronio Vilsono nuo- 
trauką, akylai stebėdamas vaikino akis. Jis nesuprato Rojaus Greiso 
metodo, kuriuo šis naudojasi norėdamas demaskuoti melagį, bet 
manė, kad gali kuo puikiausiai apsieiti ir be jo. 

— Ar kada nors esate matęs šį žmogų? — paklausė. 

— Ne, bičiuli, — akivaizdžiai išsiduodamas australas pasičiupi- 
nėjo nosį. 

— Pažvelkite dar kartą, — Potingas parodė jam dar dvi nuo- 
traukas. 

Vaikinas atrodė dar labiau sutrikęs. 

— Ne, — atsakė jis ir vėl pasičiupinėjo nosį. 

— O man atrodo, kad matėte, — neatlyžo Potingas. 

— Kokia jūsų pavardė? — pertraukdamas jį, pardavėjo pasiteira- 
vo Džordžas Flečeris. 

— Skelteris, — atsakė šis. — Baris Skelteris. 

Vaikinas atsakė klausiamu tonu. 

— Gerai, Bari, — vėl kreipėsi Džordžas Flečeris, rodydamas į 
Potingą ir Nikolą. — Šie džentelmenai yra detektyvai iš Anglijos, jie 
padeda Viktorijos policijai tirti žmogžudystę. Ar aišku, ką aš sakau? 

— Tiriate žmogžudystę? Taip. Aišku. 

— Informacijos slėpimas, vykstant žmogžudystės tyrimui, laiko- 
mas nusikaltimu, Bari. Jeigu domina, galiu pasakyti, kad toks elgesys 
teisinėje terminologijoje vadinamas trukdymu bešališkai nagrinėti 
bylą. Taigi už informacijos slėpimą Žmogžudystės byloje gresia ma- 
žiausiai penkeri metai nelaisvės. O jeigu tą dieną teisėjas bus nekaip 

nusiteikęs, gali tau atseikėti nuo dešimties iki keturiolikos metų. Aš tik 
noriu pasitikslinti, ar tau tie dalykai žinomi. Ar tu tai supranti? 

Skelterio veido spalva ūmai pasikeitė. 

— Ar galėčiau dar kartą pamatyti fotografijas? — paklausė jis. 

Potingas parodė jas dar kartą. 

— Iš tikrųjų, suprantate, negalėčiau prisiekti, bet jis man primena 
vieną pono Skegso klientą, aš tik dabar apie tai pagalvojau. 

— O gal vardas — Deividas Nelsonas — padėtų prisiminti dar 
geriau? — vėl pasiteiravo Potingas. 

— Deividas Nelsonas? O, taip. Deividas Nelsonas! Žinoma. Noriu 
pasakyti, jis truputį pasikeitė, palyginti su nuotraukomis. Suprantate, 
todėl jo iškart ir neatpažinau. Jūs pagaunate mano mintį? 

— Mes niekuo daugiau neužsiimame, tik gaudome tavo min- 
tis, — replikavo Potingas. — O dabar žvilgtelėkime į tavo klientų 
adresų knygą, gerai? 


Vėliau, jiems išėjus į gatvę, Normanas Potingas atsigręžė į Džor- 
džą Flečerį. 

— Tai bent, Džordžai, — prabilo jis. — Nuo dešimties iki keturio- 
likos metų! Tai tiesa? 

— Velniai nematė, — atsakė šis. — Nežinau. Sugalvojau. Tačiau 
tai suveikė, ar ne? 

Pirmą kartą nuo tos valandos, kai įkėlė koją į Australijos žemę, 
Nikas Nikolas nusišypsojo. 

Kraštovaizdis keitėsi beregint. Nikolas priekyje išvydo rai- 
buliuojantį vandenyną. Plati gatvė, kuria jie dabar lėkė pirmyn, su 
mažaaukščiais namais iš abiejų pusių panėšėjo į kurortą. Nikolui ji 
priminė Costa del Sol gatves Ispanijoje, ten, kur siekė jo ankstesnių 
kelionių horizontas. 

— Melburno uostas, — paaiškino Džordžas Flečeris. — Šioje 
vietoje Jaros upė įteka į Hobsono įlanką. Namai čia kainuoja labai di- 
delius pinigus. Gyventojai — jauni, pasiturintys žmonės. Bankininkai, 
teisininkai, žiniasklaidos magnatai ir panašiai. Jie prieš susituokdami 
įsigyja prabangius apartamentus su langais į įlanką, o vėliau pereina į 
aukštesnį lygį, išsikelia į didesnius namus ir toliau nuo čia. 

— Kaip tu, — paerzino kolegą Trojus. 

— Kaip aš. Tik vienas skirtumas — aš negalėjau leisti sau pirmiau 
apsigyventi čionai. 

Jie ir šįkart automobilį pastatė prie alkoholinių gėrimų parduotu- 
vės, paskui palypėjo laipteliais prie dailaus įėjimo į nedidelį daugiabu- 

Durys spragtelėjusios atsidarė, ir jie pateko į ilgą kilimais išpuoštą 
koridorių, kuriame nuo oro kondicionieriaus tvyrojo ledinis šaltis. Po 
kelių sekundžių pasirodė ketvirtą dešimtį įpusėjęs vyras plikai skusta 
galva, su ryškiai raudonais marškinėliais, plačiais šortais ir kroksais; jis 
išdidžia eisena prisiartino. 

— Kuo galėčiau padėti? 

Džordžas vėl išsitraukė pažymėjimą ir parodė jį vyriškiui. 

— Norėtume pasikalbėti su vienu iš jūsų gyventojų, ponu Nelso- 
nu iš penkiasdešimt devinto buto. 

— Iš penkiasdešimt devinto buto? — džiugiai pakartojo jis. — Jūs 
tinau užlipti pas jį pats. Keli gyventojai jau pasiskundė dėl smarvės. 
Šiaip ar taip, bet jie mano, kad nemalonus kvapas sklinda būtent iš jo 
buto. Nemačiau pono Nelsono jau kurį laiką, o ir jis pats keletą dienų 
nesiteikia ateiti iki savo pašto dėžutės. 

Potingas suraukė kaktą. Kaimynų skundai dėl nemalonių kvapių 
retai kada būna gera Žinia. 

Jie sulipo į liftą, pakilo juo į penktą aukštą, išlipę iš jo atsidūrė 
koridoriuje, kuriame buvo juntamas tik stiprus naujo kilimo kvapas, 
nieko daugiau. Tačiau einant toliau, link buto koridoriaus gale, šnerves 
ėmė kutenti visiškai kitas kvapas. 

Tai buvo kvapas, kurį Normanas Potingas uodė jau daug kartų, 
be to, ne pačiomis maloniausiomis aplinkybėmis. Nikas Nikolas — re- 

čiau. Stipri, šleikštulį kelianti irstančio lavono ir gendančių vidaus 
organų smarvė. 

Namo prižiūrėtojas, pažiūrėjęs į detektyvus, kilstelėjo antakius, 
tarytum sakydamas tikėkimės geriausio, ir atidarė buto duris. Dvokas 
tą pačią akimirką sustiprėjo. Nikas Nikolas, išsitraukęs nosinę ir ja 
prisidengęs nosį, įėjo paskutinis. 

Viduje buvo nepakeliamai tvanku, oro kondicionierius aiškiai 
neveikė. Nikolas su nerimu apsidairė. Bet kuriuo atveju tai buvo dailus 
butas. Ant nušlifuotų grindų patiesti balti kilimėliai, prabangūs šiuo- 
laikiniai baldai. Ant sienų kabojo drobėje tapyti paveikslai be rėmų, 
vieni vaizdavo moterų strėnas, kiti buvo abstraktūs. 

Buto koridoriuje stipriai smirdėjo gendančia mėsa, o su kiekvie- 
nu žingsniu, kurį penketas žengė į priekį, smarvė tik stiprėjo. Nikas, 
jausdamasis vis nepatogiau dėl to, ką jie netrukus turėjo rasti, nusekė 
paskui kolegas į tuščią buto šeimininko miegamąjį. Plati lova buvo 
nepaklota. Ant stalo stovėjo tuščia stiklinė, šalia — radijo imtuvas su 
skaitmeniniu laikrodžiu, kuris buvo išjungtas. 

Iš čia jie pateko į darbo kambarį, kuris anksčiau tikriausiai buvo 
laikomas svečiams. Ant stalo buvo kompiuterio standžiojo disko vir- 
šus, klaviatūra ir pelė, bet paties kompiuterio nesimatė. Peleninėje 
gulėjo kelios nuorūkos, ir buvo akivaizdu, kad jau nebe pirmą dieną. 
Kambario langas išėjo tiesiai į pilką priešais stovinčio pastato sieną. 
Ant stalo krašto jie išvydo krūvelę sąskaitų. 

Džordžas Flečeris pakėlė vieną iš jų. Sąskaita buvo spausdinta 
stambiu raudonu šriftu. 

— Už elektrą, — paaiškino jis. — Paskutinis įspėjimas. Išrašytas 
prieš kelias savaites. Tai štai kodėl čia taip karšta. Jie tikriausiai jam 
atjungė elektros energijos tiekimą. 

— Savininkai man jau ausis išūžė dėl to pono Nelsono, — užsi- 
minė namo prižiūrėtojas. — Jis delsia sumokėti nuomos mokestį. 

— Labai? — pasidomėjo Burgas. 

— Už kelis mėnesius. 

Nikas Nikolas apsidairė, gal kur pamatys šeimyninę fotografiją, 
pašto ženklų katalogų čia stovėjo keletas meilės poezijos rinkinių ir 
citatų žodynas. 

Paskui jie įėjo į erdvų atviro išplanavimo kambarį, atstojusį ir 
svetainę, ir valgomąjį, pro kurio langą buvo matyti platus balkonas 
— jame keli dykūnai kepė mėsą — ir ant kaimyninio buto stogo 
įrengtas teniso kortas, o dar toliau — uostas. Tolumoje, kitoje įlankos 
kontūrus. 

Sekdamas paskui tris kolegas detektyvus jis galiausiai pateko į 
dailią, bet ankštą virtuvę, ir nedelsdamas turėjo užspausti nosį, nes 
smarvė čia buvo dar stipresnė. Zyzė musės. Ant indų džiovyklos sto- 
vėjo puodelis su arbata arba kava, kurios paviršiuje plūduriavo pelėsis, 
o vielinėje pintinėje smirdėjo kažkoks supuvęs vaisius, aptrauktas 
pilkais ir žaliais pelėsiais. Iš po prabangaus sidabrinio šaldytuvo-šal- 
diklio driekėsi plati, tamsi dėmė. 

Džordžas Flečeris atidarė apatines šaldytuvo dureles ir akimirks- 
niu smarvė tapo nebepakenčiama. Žiūrėdamas į pažialiavusios gen- 
dančios mėsos gabalus, išrikiuotus šaldiklio lentynose, jis pareiškė: 

— Pietūs, gerbiamieji, atšaukiami. 

— Manau, poną Nelsoną kažkas įspėjo, kad mes atvykstame, — 
tarė Trojus Burgas. 

Flečeris uždarė dureles. 

— Faktas, kad jo čia nebėra. 

— Manai, paspruko? — paklausė Normanas Potingas. 

— Tikrai nemanau, kad jis planuoja greitu laiku čia sugrįžti,jeigu 
jūs tai turite omenyje, — atsakė detektyvas vyresnysis seržantas. 

Lėktuvas nutūpė Gatvike 5.45, dvidešimt penkiomis minutėms 
anksčiau, mat jie skrido pavėjui, kaip išdidžiai raportavo įgulos vadas. 
Rojus Greisas jautėsi sumautai. Visada, kai tik tekdavo skristi naktį, jis 
padaugindavo alkoholio, nes tikėdavosi taip užsitikrinti gilų miegą. 
Tiesa, tai suveikdavo, bet tik trumpam, o paskui, kaip ir šįryt, plyšdavo 
galva ir kankindavo baisus troškulys. Prie viso to dar reikėtų pridėti ne- 
malonų pojūtį, pusryčiams prigrūdus skrandį niekam tikusio maisto. 

Jeigu pavyktų greitai sulaukti lagamino, mąstė jis, liktų laiko 
prieš rytinį pasitarimą užsukti namo, greitai išsimaudyti po dušu ir 
persirengti. Deja, sėkmė nuo jo šįkart nusigręžė. Kas iš to, kad lėktuvas 
parskrido anksti, jeigu visas pranašumas buvo iššvaistytas laukiant 
prie konvejerio, todėl dar prieš Rojui nutempiant savo lagaminą žaliu 
muitinės koridoriumi ir nubėgant į autobusą, vežantį iki automobilių 
ilgalaikio stovėjimo aikštelės, laikrodis rodė 6.40. Giedrą, bet vėsų rytą 
lūkuriuodamas stotelėje jis paskambino Glenui Brensonui pasiteirau- 
ti, kas nauja. 

Draugo balsas pasirodė keistas. 

— Rojau, — kreipėsi jis, — ar žadi užsukti namo? 

— Ne, važiuosiu tiesiai į darbą. Kokios naujienos? 

Detektyvas seržantas pasidalijo naujienomis ir pirmiausia papa- 
sakojo tai, ką sužinojo iš Normano Potingo. Apie Deivido Nelsono ir 
Margaretos Nelson asmens pasus, kurie, kaip paaiškėjo tą pačią dieną, 
buvo suklastoti. Apie tai, kad Deividas Nelsonas pabėgo iš savo buto. 
Šiuo metu Potingas su Nikolu ėjo per visus iš eilės Nelsono kaimynus, 
vildamiesi sužinoti apie jo gyvenimo būdą ir draugų ratą. 

Paskui Glenas Brensonas ėmė pasakoti apie Kateriną Dženings. 
Apie tai, kad ji dabar laukia Skegso skambučio, nes šis turėtų nurodyti, 
kada ir kur ji galėsianti išmainyti pašto ženklus į savo motiną. Bren- 
sonas dar pridūrė, kad parengtyje laukia net du seklių būriai, tai yra 
apie dvidešimt žmonių, tam atvejui, jeigu bus nuspręsta pasinaudoti 
jų pagalba. 

— O šauliai? — pasiteiravo Greisas. 

— Mes neturime informacijos, kad Skegsas galėtų būti ginkluo- 
tas, — atsakė kolega. — Jei situacija pasikeis, tuomet įtrauksime į 
operaciją ir juos. 

— Klausyk, drauguži, o kaip tavo reikalai? — pasidomėjo Greisas, 
kai Brensonas baigė pasakoti. — Tavo balsas kažkoks keistas. Vėl Arė? 

Brensonas dvejojo. 

— Tiesą sakant, susirūpinau dėl tavęs. 

— Dėl manęs? 

— Jei konkrečiau, tai dėl tavo namų. 

Greisas pajuto, kaip neramiai virptelėjo širdis. 

— Ką nori tuo pasakyti? Ar nakvojai mano namuose? 

— Taip, nakvojau. Labai ačiū tau už tai. 

Greisas pagalvojo, ar tik draugas nebus ką nors sugadinęs. Tik- 
riausiai senovinį automatinį patefoną, kuriuo Glenas taip mėgo žaisti. 

— Gal tai visiškai nieko, Rojau, bet šįryt, išvykdamas iš tavo 
namų, pamačiau — galiu prisiekti, kad mačiau — tavo gatve važiuo- 
jančią Džoaną Meidžor. Gal ir suklydau — dar nebuvo visiškai išaušę. 

— Džoaną Meidžor? 

— Taigi. Ji važinėja tokiu mažu „Fiat MPV“ — jų nėra labai daug, 
todėl ir krinta į akis. 

Glenas Brensonas pasižymėjo neeiliniu pastabumu. Jeigu jau jis 
pasakydavo ką nors matęs, tuomet galėjai būti beveik tikras, kad taip 
ir yra. Spausdamas telefoną prie ausies Greisas įlipo į autobusą. Keista, 
kad Glenas matė teismo archeologę važiuojant jo gatve, bet vargu ar 
tai galėjo ką nors reikšti. 

— Gal ji veža savo vaiką į mokyklą šiame rajone? 

— Vargu. Ji gyvena Bedžis Hile. Jau greičiau tau ką nors užvežė. 

— Visiškai nenutuokiu. 

— O ką, jeigu jai staiga kas nors šovė į galvą ir ji norėjo su tavimi 
pasimatyti? 

— Kelintą tu išvažiavai? 

— Maždaug 6.45. 

— Taip anksti tu nesisukiosi aplink kieno nors namus, norėda- 
mas pasikalbėti. Jeigu jau toks skubus reikalas, paskambinsi telefonu. 

— Taip. Taip, manau, tu teisus. 

Greisas jam pasakė, kad tikisi atvykti į skyrių prieš pat rytinį pa-. 
sitarimą, bet nuėjęs prie automobilio nusprendė pirmiausia užsukti į 
namus, juoba kad rytais transporto spūstys nebūna baisiai didelės. Jis 
kažkodėl susirūpino, nors ir negalėjo įvardyti rūpesčio priežasties. 

Aštuntą ryto, kai pagaliau suskambo jos telefonas, Ebė jau prieš 
dvi valandas buvo atsikėlusi, apsirengusi ir pasiruošusi. Ji visą naktį 
negalėjo deramai užmigti, tik gulėjo savo kietoje lovoje su plona pa- 

galve, klausydamasi krantine važiuojančių automobilių ūžesio, kart- 
kartėmis pasigirstančio sirenų vaitojimo, įkaušusių chuliganų šūkavi- 
mų ir automobilių durelių trinksėjimo. 

Ebė ėjo iš proto dėl motinos. Ar ji galėjo be savo vaistų išgyventi 
dar vieną naktį? Ar sielvartas ir traukuliai nesukėlė širdies priepuolio 
arba insulto? Jautėsi velniškai bejėgė ir suprato, kad tas niekšas Rikis 
tuo naudojasi. Jam tai suteikia pranašumą. 

Tačiau ji suprato ir tai, kad Rikis jau įsitikino, — tiek pagyvenęs 
su ja Melburne, tiek ir iš pastarųjų įvykių, — kad ji gali būti itin sukta. 
Lengva negalėjo būti. Jis negalėjo pasitikėti ja nė per nago juodymą. 

Įdomu, kur jis nurodys susitikti. Daugiaaukštėje automobilių 
stovėjimo aikštelėje? Miesto parke? Šorehemo uoste? Ebė bandė prisi- 
minti matytų filmų scenas, kuriose nusikaltėliai grąžina įkaitus. Kar- 
tais juos išmeta iš važiuojančių automobilių, o būna, kad palieka kurs 
nors nuošaliai pastatytuose automobiliuose. 

Visi jos spėliojimai atsimušdavo lyg į sieną. Ji nei žinojo, nei 
galėjo numatyti. Vis dėlto dėl vieno dalyko buvo tikra, ir tai buvo ne- 
diskutuotina: ji nieko nedarys tol, kol savo akimis neįsitikins, kad jos 
motina gyva. 

Ar ji gali pasitikėti policija? O jeigu jis pastebės juos ir išsigąs? 

Prie visų abejonių, bylojančių ne jos naudai, prisidėjo dar ir ne- 
tikrumas, ar Rikis apskritai grąžins motiną. Jei tik ji tebebuvo gyva. 
Juk jis jau įrodė esąs visiškai beširdis niekšas, kai pagrobė senutę ir 
sukėlė jai tokią baisią kančią. 

Telefono ekrane buvo matyti jau įprastas „Nežinomas numeris“. 

Ji spustelėjo mygtuką „Atsiliepti“. 

Kelios minutės po aštuntos važiuodamas savo gatve Greisas 
negalėjo patikėti tuo, ką mato. Jis dabar ir pats atpažino Džoanos 
Meidžor savitą plokščios formos sidabrinį fiatą, stovintį gatvėje, ša- 
lia namo, kuriame jis gyveno. Tačiau labiausiai nustebino transporto 

priemonė, stovinti įvažiavime į jo kiemą. Tai buvo vienas iš Sasekso 
policijos Mokslinių tyrimų skyriaus vanų. 

Gatvėje, šalia Džoanos Meidžor automobilio, stovėjo rudas „Ford 
Mondeo“. Iš valstybinio numerio jis žinojo, kad tai — vienas iš Krimi- 
nalinio skyriaus pareigūnų bendrai naudojamų automobilių. Kas čia, 
po galais, vyksta? 

Jis staiga sustojo, iššoko iš automobilio ir nubėgo tiesiai į namą. 
Jame buvo tylu. 

— Ei? Ar yra kas nors? — šūktelėjo. 

Niekas neatsiliepė. 

Pirmiausia nuėjo į virtuvę patikrinti, ar veikia automatinė šėryk- 
la, pritvirtinta prie apvalaus akvariumo, kuriame gyveno jo auksinis 
karosas Marlonas. Paskui pažvelgė pro langą į sodą iš kiemo pusės. 

Vaizdas, kurį išvydo, buvo sunkiai įsivaizduojamas. 

Pievele ėjo Džoana Meidžor ir du nusikaltimo vietos tyrėjai, ku- 
riuos jis pažinojo. Teismo archeologė, einanti viduryje, rankose laikė 
ilgą elektrinį įrenginį, panašų į baidarės irklą, su specialia peties atra- 
ma ir monitoriaus ekranu centre. Tyrėjas jai iš dešinės įdėmiai smak- 
sojo į ekraną, o einantis iš kairės kažką užrašinėjo į didelį aplanką. 

Apstulbęs Greisas atrakino užpakalines namo duris ir išlėkė į 
kiemą. 

— Ei! Atleiskite! Džoana, ką, po galais, čia darote? 

Džoanos Meidžor veidas paraudo iš sumišimo. 

— O, labas rytas, Rojau. Hmm. Maniau, tu Žinai, jog mes čia. 

— Aš nieko nežinojau. Gal norėtumėte paaiškinti plačiau? Ką 
visa tai reiškia? — jis linktelėjo galva į įrangą. — Kas čia, po galais, 
vyksta? 

— Tai — PTR. 

— PTR? 

— Požeminio tyrimo radaras. 

— Kam jis jums reikalingas? 

Teismo archeologės veidas paraudo dar labiau. Tuo metu, lyg 
būtų sapnavęs košmarą, Greisas akies kampučiu pastebėjo vieną iš ke- 
lių Kriminalinio skyriaus pareigūnų, kurių jis nemėgo. Iš savo patirties 
žinojo, kad iš esmės dauguma policijos pareigūnų tarpusavyje sutaria 
gana gerai. Jį tik retsykiais suerzindavo kokio nors kolegos požiūris, ir 

tą buvo galima pasakyti apie jaunąjį detektyvą konsteblį, kuris dabar 
išniro pro jo sodo vartelius ir kurio jis tiesiog negalėjo pakęsti. Tai 
buvo Alfonsas Zaferonė. 

Uždaro būdo, dar neturįs trisdešimties pasipūtėlis Lotynų Ame- 
rikos gyventojo išvaizda ir Žžvilgančiais, netvarkingais plaukais, Zafe- 
ronė ant gelsvai rudo kostiumo buvo užsivilkęs puošnų neperšlam- 
pamą smėlio spalvos apsiaustą. Nors ir gabaus detektyvo, jo požiūris 
į tarnybą buvo labai problemiškas, todėl po vieno iš pastarųjų įvykių 
Greisas jo atžvilgiu buvo pateikęs gana griežtą raportą. 

Zaferonė dabar žirgliojo per pievelę, žiaumodamas kramtomąją 
gumą ir rankoje laikydamas dokumentą, kuris Greisui buvo net per 
daug gerai žinomas. 

— Labas rytas, vyresnysis detektyve. Malonu jus vėl matyti, — 
pataikaujamai nusišypsojo Zaferonė. 

— Ar galėtum paaiškinti, kas čia vyksta? 

Jaunasis detektyvas konsteblis kilstelėjo pasirašytą dokumentą. 

— Kratos orderis, — paaiškino Zaferonė. 

— Sodui? 

— Namui irgi. 

Jis akimirką dvejojo ir tik paskui pridūrė: 

— Sere. 

Greisas iš pykčio buvo beveik pametąs galvą. Tai neįmanoma. 
Jokiu būdu. Visiškai neįmanoma. 

— Ar tai koks nors pokštas? Kas, velniai griebtų, už visa tai at- 
sakingas? 

Zaferonė šyptelėjo, tarytum jis taip pat čia būtų prikišęs nagus, ir 
džiaugdamasis trumpalaike jam suteikta galia atsakė: 

— Vyresnysis detektyvas Pju. 


114 
2007-ųjų spalis 


Kasianas Pju vienmarškinis sėdėjo savo kabinete ir skaitinėjo 
policijos dokumentą, kai staiga plačiai atsidarė durys ir į vidų įpuolė 

Rojus Greisas pykčio iškreiptu veidu. Užtrenkęs paskui save kabineto 
duris, abi rankas padėjo ant Pju darbo stalo ir įsistebeilijo į kolegą. 

Pju atsilošė ir saugodamasis pakėlė rankas. 

— O, Rojau, — tarė jis, — labas rytas! 

— Kaip tu drįsai? — užstaugė Greisas. — Kaip tu, po velnių, iš- 
drįsai? Palaukei, kada aš išvyksiu, ir surengei spektaklį? Po perkūnais, 
tu pažeminai mane prieš kaimynus ir prieš visą policiją! 

— Rojau, prašau, nurimk. Leisk man paaiškinti... 

— Nurimti? Velniop, aš nė negalvoju nurimti. Aš nurėšiu tavo su- 
šiktą galvą ir panaudosiu tavo kūną kaip stovą kepurei pakabinti. 

— Tu man grasini? 

— Taip, padlaižy, aš tau grasinu! Bėk pas savo Alisoną Vosper ir 
maldauk, kad išvalytų tau nosytę, kol verkšlensi įsitaisęs ant jos kelių 
ar dar kur nors. 

— Pamaniau, kol tu esi išvykęs... kad tau bus mažiau nepatogumų. 

— Aš tau, Pju, dar parodysiu. Tu tikrai pasigailėsi. 

— Man nepatinka tavo tonas, Rojau. 

— O man nepatinka tai, kad nusikaltimo vietos tyrėjai šliaužioja 
po mano namus su kratos orderiu rankose. Tu tučtuojau juos atšauksi. 

— Atsiprašau, — tarė Pju truputį įsidrąsinęs, nes suprato, kad 
Greisas neketina jam užvožti. — Po pokalbio su tavo velionės žmonos 
tėvais susidariau nuomonę, kad tuo metu, kai dingo tavo žmona, tyri- 
mas nebuvo atliktas nuodugniai, taip kaip dera. 

Užbaigdamas sakinį jis nusišypsojo, ir Greisas tą akimirką pa- 
galvojo, kad nieko kito pasaulyje jis taip nekentė, kaip Kasiano Pju šią 
akimirką. 

— Nejaugi? Ir ką gi tau jos tėvai papasakojo, ko dar nebuvai 
girdėjęs? 

— Jos tėvas kai ką papasakojo. 

— Ar pasakojo apie savo tėvą, kuris karo metais tarnavo Karališ- 
kajame oro laivyne? 

— Taip, iš tiesų, pasakojo, — sutiko Pju. 

— Tai gal papasakojo apie antskrydžius, kuriuose jo tėvas daly- 
vavo? 

— Bendrais bruožais. Stebėtina. Atrodo, didis žmogus. Kelis kar- 
tus skrido bombarduoti dambų. Neeilinė asmenybė. 

— Taip, Sendės tėvas — neeilinė asmenybė, — patvirtino Grei- 
sas. — Tikras fantazuotojas. Jo tėvas niekada netarnavo Šeši šimtai 
septynioliktoje eskadrilėje, tai yra nebuvo vienas iš „dambų griovėjų . 
Jis tarnavo orlaivių mechaniku, o ne kulkosvaidininku. Jie nedalyvavo 
nė vienoje misijoje. 

Pju akimirką tylėjo ir atrodė šiek tiek sutrikęs. Greisas it viesulas 
išlėkė iš kabineto, perėjo į kitą koridoriaus pusę ir nudrožė tiesiai į 
Kriminalinio skyriaus viršininko kabinetą. Stovėdamas priešais Skeri- 
to stalą palaukė, ko! bosas baigs kalbėti telefonu, o tada tarė: 

— Džekai, man reikia su tavimi pasikalbėti. 

Skeritas pastūmė jam kėdę. 

— Kaip Niujorkas? 

— Gerai, — atsakė jis. — Gavau vertingos informacijos — viską 
išsamiai išdėstysiu ataskaitoje. Ką tik grįžau — tiesiogine prasme. 

— Atrodo, tavo vadovaujama operacijos „Dingas“ grupė gerokai 
pasistūmėjo į priekį. Girdėjau, šiandien laukia rimtas darbas. 

— Taip. 

— Ar leisi toliau vadovauti detektyvei inspektorei Mentl, ar pats 
vėl perimsi vadovavimą? 

— Manau, šiandien mums bus reikalingas kiekvienas žmogus, — 
atsakė Greisas. — Kiek darbuotojų gali reikėti, iš dalies priklausys nuo 
geografijos. 

Skeritas linktelėjo. 

— Taigi apie ką norėjai pasikalbėti? 

— Apie vyresnįjį detektyvą Pju, — paaiškino jis. 

— Ne aš jį čia perkėliau, — tarė Skeritas, žiūrėdamas į Greisą su- 
pratingu žvilgsniu. 

— Aš suprantu, — Greisas žinojo, kad Skeritas nemėgsta šio 
žmogaus beveik taip pat kaip ir jis. 

— Ir kokios problemos? 

Greisas papasakojo. 

Jam baigus pasakoti, Skeritas stebėdamasis pakraipė galvą. 

— Negaliu patikėti, kad jis taip pasielgė tau už akių. Puikiai su- 
prantu, kad atviras tyrimas kartais gali būti labai geras dalykas. Tačiau 
man neaptinka, kaip tai atliekama. Visiškai nepatinka. O kiek laiko, kai 
Sendė dingusi? 

— Devyneri su puse metų. 

Skeritas trumpam susimąstė, paskui dirstelėjo į savo laikrodį. 

— Ar eisi į rytinį pasitarimą“ 

— Taip. 

— O aš tuojau pat pasikalbėsiu su juo. Iškart po pasitarimo užsuk 
pas mane. 

Greisas padėkojo ir išėjo pro duris, o Skeritas tuo metu pakėlė 
telefono ragelį. 

9.15 vairuodama juodą visureigį „Honda“ dyzeliniu varikliu, kurį 
iš vakaro išsinuomojo, laikydamasi visų Rikio duotų instrukcijų, Ebė 
kilo įkalne, Sasekso policijos Kriminalinio skyriaus link. Ji visa drebė- 
jo ir atrodė, kad krūtinė prismaigstyta įkaitintų adatų. 

Giliai ir ritmingai kvėpuodama iš visų jėgų stengėsi išlikti rami 
ir nesileisti užklumpama dar vienos panikos atakos. Ji žinojo, kad 
trūksta visiškai nedaug. Juolab kad jautė apie panikos ataką įprastai 
įspėjantį atsiskyrimo nuo savo pačios kūno pojūtį. 

Argi ne ironiška, mąstė ji, kad „Pietų depozito apsauga“ buvo 
mažiau nei už pusės mylios nuo įstaigos, į kurią ji dabar skubėjo. 

Ebė sustabdė automobilį, kaip buvo pamokyta, priešais masyvius 
žaliai dažytus plieninius vartus ir pakėlė rankinio stabdžio svirtį. Ant 
keleivio sėdynės gulėjo plastikinis parduotuvės maišelis, į kurį ji va- 
kar buvo sudėjusi motinos vaistus. Jame buvo ir paminkštintas vokas. 
Savo lagaminą ji paliko viešbučio kambaryje. 

Pasirodė Glenas Brensonas ir draugiškai jai pamojavo. Vartai 
pradėjo darytis, ir ji netrukus, vos tik atsirado pakankamas tarpas 
pravažiuoti, įriedėjo į kiemą. Detektyvas seržantas jai pamojo visurei- 
gį statyti prie konteinerių ant ratukų, o automobiliui sustojus atidarė 
ir palaikė dureles. 

— Viskas gerai? — pasidomėjo pareigūnas. 

Ji vangiai linktelėjo galvą. 

Brensonas tėviškai uždėjo jai ant peties ranką. 

— Matysite, viskas bus gerai, — tarė. — Man atrodo, kad esate tvir- 
ta moteris. Mes išvaduosime jūsų mamą. Ir pašto ženklus atgausime. Jis 
įsivaizduoja, kad pasirinko geriausią vietą, deja, suklydo. Tai kvaila. 

— Kodėl jūs taip manote? 

Praleidęs ją pro duris į laiptinę detektyvas paaiškino: 

— Jis pasirinko šią vietą norėdamas jus įbauginti. Jam atrodo, 
kad tai geriausia taktika, tačiau jis klysta. Esate jau ganėtinai įbauginta, 
todėl jam nederėtų toliau taip elgtis. Jis apie tai nepagalvojo. Būdamas 
jo vietoje aš elgčiausi kitaip. 

— Ojeigu jis pastebės ką nors iš jūsiškių? — paklausė ji, eidama 
koridoriumi ir stengdamasi neatsilikti. | 

— Nepastebės. Nebent tik tuo atveju, jeigu būsime priversti pa- 
sirodyti. Tačiau šį žingsnį žengtume tik manydami, kad jums iškilo 
pavojus. 

— Jis nužudys ją, — tarė Ebė. — Jis baisus Žmogus. Jeigu tik jam 
nesiseka, jis gali ryžtis bet kam. 

— Mes labai gerai suprantame. Ar turite pašto ženklus? 

Ji kilstelėjo krepšelį pirkiniams. 

— Nerizikavote palikti netgi policijos nuovados automobilių sto- 
vėjimo aikštelėje? — nusišaipė jis. — Išmintingas sprendimas. 

Kasianas Pju jau sėdėjo prie konferencijų stalo Džeko Skerito ka- 
binete, kai po trumpo pasitarimo į jį sugrįžo Greisas. Abu vyrai vengė 
akių kontakto. 

Kriminalinio skyriaus viršininkas rankos mostu pakvietė Greisą 
atsisėsti, paskui prabilo: 

— Rojau, Kasianas man sako supratęs, kad priėmė neteisingą 
sprendimą atlikti procesinius veiksmus tavo namuose. Ten esantiems 
pareigūnams jau duotas nurodymas grįžti atgal. 

Greisas dėbtelėjo į Pju. Šis, nelyginant išbartas vaikas, nė nekryp- 
telėdamas spoksojo į stalą. Tačiau neatrodė, kad jis būtų dėl ko nors 
gailėjęsis. 

— Jis paaiškino, kad šių veiksmų ėmėsi norėdamas tau padė- 
ti, — tęsė Skeritas. 

— Padėti man? 

— Jis teigia, kad tau už akių sklando daug įvairių insinuacijų, su- 
sijusių su Sendės dingimu. Ar tai tiesa, Kasianai? 

Pju nenoriai linktelėjo. 

— Na... taip... sere. 

— Jis sako, kad šimtu procentų įrodęs, jog tu visiškai nesusijęs su 
jos dingimu, visam laikui užbaigtų panašias šnekas. 

— Aš niekada nesu girdėjęs jokių insinuacijų, — pareiškė Greisas. 

— Nepaisant visos mano pagarbos, — įsiterpė Pju, — keletas 
žmonių mano, kad pirminis tyrimas buvo atliktas skubotai, ir būtent 
tu nutraukei jį pirma laiko. Jie klausinėja kodėl. 

— Įvardyk nors vieną iš jų. 

— Tai būtų negarbinga jų atžvilgiu. O aš dabar tik iš naujo 
peržiūriu parodymus, naudodamasis šiuolaikiškiausia metodika ir 
technologijomis, kuriomis disponuojame, ir darau tai tam, kad tave 
galutinai reabilituočiau. 

Greisui teko prikąsti liežuvį; jis negalėjo patikėti šio Žmogaus 
arogancija. Deja, dabar nebuvo pats tinkamiausias metas plūstis. Jam 
reikėjo paskubėti ir per kelias minutes pasirengti pasimatymui su Ebe 
Doson, kuris buvo numatytas 10.30. 

— Džekai, ar negalėtume prie to sugrįžti vėliau? Nors man tai 
visiškai nemalonu, bet aš jau turiu skubėti. 

— Iš tikrųjų, aš jau mąsčiau apie tai, kad būtų visai neblogai 
Kasianui važiuoti kartu su tavimi, tavo automobilyje. Šioje situacijoje 
jo pagalba jums būtų neįkainojama, — Skeritas atsigręžė į Pju. — Jei 
neklystu, Kasianai, esi patyręs derybininkas įkaitų vadavimo operaci- 
jose* | 

— Taip, esu. 

Greisas nenorėjo tikėti tuo, ką girdi. O, Dieve, pasigailėk vargšų 
įkaitų, dėl kurių Pju derėsis, pagalvojo jis. 

— Taip pat manau, kad jam būtų naudinga savo akimis pamatyti, 
kaip dirba Sasekso policija. Kai kuriose situacijose mes elgiamės ki- 
taip nei Londono policija. Aš, Kasianai, manau, kad tau labai praverstų 

savo akimis pamatyti, kaip sudėtingai operacijai vadovauja vienas iš 
mūsų labiausiai patyrusių pareigūnų. 
viską. 

Tačiau Rojui dabar rūpėjo ne šypsena. 

Po pastarojo apsilankymo šiose vietose praėjo jau daug laiko, 
galvojo Ebė, vairuodama automobilį palaipsniui aukštyn vingiuo- 
jančiu keliu tarp nešienautų pievų ir žvilgsniu neaprėpiamų laukų, 
kuriuose styrojo tik ražienos. Gal jos įtempti nervai buvo kalti, tačiau 
kraštovaizdžio spalvos Ebei atrodė kone antgamtiškai ryškios. Dan- 
gus it ryškiai žydras baldakimas, kuriuo tik kur ne kur plaukė vėjo 
genami mažyčiai debesėliai. Tarytum ji būtų buvusi su spalvotais 
akiniais. 

Ji stipriai suspaudė vairą, jausdama, kaip vėjas blaško automobilį, 
lyg norėdamas nukreipti nuo kelio. Gerklėje jautė įstrigusį kažkokį 
gumulą, o deginančios adatos krūtinę badė dar stipriau. 

Kitas gumulas buvo jai ant krūtinės. Smulkus mikrofonas, prikli- 
juotas lipnia juosta, kuri, vos jai sujudėjus, nemaloniai tempė odą. Ebė 
mąstė, ar įdėmiai besiklausantis detektyvas seržantas Brensonas arba 
bet kuris kitas iš jo kolegų girdi, kaip ji giliai kvėpuoja. 

Detektyvas seržantas iš pradžių norėjo pritaisyti jai prie ausies 
mažytę ausinę, kad Ebė girdėtų jai perduodamus nurodymus. Vis 
dėlto, kai ji papasakojo, kad Rikis kažkokiu būdu sugebėjo pasiklau- 
syti jos ankstesnių telefoninių pokalbių, Brensonas nutarė nerizikuoti. 
Šiaip ar taip, jie ją vis tiek girdės, kiekvieną žodį. Jai tereikia paprašyti 
pagalbos, ir jie nedelsiant įsiverš, patikino pareigūnas. 

Ji nebūtų prisiminusi, kada pastarąjį kartą meldėsi, bet šįkart su- 
gavo save besimeldžiančią, visiškai netikėtai, tylomis. Brangusis Dieve, 
maldauju, padaryk, kad mano mamai viskas būtų gerai. Maldauju, pa- 
dėk man dabar. Maldauju, brangusis Dieve. 

Priekyje iš lėto riedėjo automobilis, senas kaštoninis „Alfa Ro- 
meo', kuriame sėdėjo du vyrai, o vienas jų, sėdintis keleivio sėdynėje, 
kalbėjo, kaip jai pasirodė, mobiliuoju telefonu. Ji sekė paskui jį staigiu 
linkiu į kairę, pravažiavo viešbutį dešinėje ir Kakmerės upės žiotis 
apačioje. Žybtelėjo alfos stabdžių žibintai, ir Ebė stabtelėjo praleisti 
siauru tiltu atidardančio pašto siuntas gabenančio furgono, paskui vėl 
pajudėjo. Kelias kilo aukštyn. 

Po kelių minučių Ebė išvydo kelio rodyklę. Alfos stabdžių žibin- 
tai vėl įsižiebė, o netrukus ėmė mirksėti dešiniojo posūkio lemputė. 

Rodyklė informavo: MIESTO CENTRAS A259 — strėlė rodė tiesiai, 
BIČI HEDAS — strėlė nukreipė į dešinę. 

Ji pasuko įkandin alfos dešinėn. Automobilis priekyje riedėjo pa- 
siutusiai lėtai, ir Ebė žvilgtelėjo į abu laikrodžius — automobilyje ir 
ant rankos. Automobilio laikrodis minute atsiliko, bet ji žinojo, kad jos 
rankinis laikrodis rodo tiksliai, mat prieš tai buvo jį nustačiusi: 10.25. 
Lygiai penkios minutės. Sunerimusi, kad gali vėluoti, ji jau norėjo 
lenkti. 

Kaip tik tuo metu suskambo jos telefonas. „Nežinomas numeris“. 

Ji atsiliepė per automobilio žiebtuvėlyje įrengtą mikrofoną, kurį 
buvo įtaisę pareigūnai, kad galėtų girdėti kiekvieną telefoninį pokalbį. 

— Klausau? — tarė Ebė. 

— Kur, po velnių, bastaisi? Vėluoji. 

— Man liko važiuoti tik kelias minutes, Riki. Dar nėra pusės 
vienuoliktos. 

Tačiau netrukus nervingai pridūrė: 

— O gal? 

— Aš tau jau sakiau, kad pusę vienuoliktos ji nukris nuo pra- 
keikto skardžio. 

— Riki, maldauju, aš atvažiuoju. Tuoj būsiu. 

— Tai pasiskubink, velniai rautų! 

Jai kaipmat palengvėjo išvydus, kad alfa rodo kairįjį posūkį, o ne- 
trukus pasuko į kelio juostą automobiliams sustoti. Ji padidino greitį 
ir nudūmė greičiau nei buvo įpratusi. 

Sėdėdamas alfoje Rojus Geisas stebėjo, kaip juoda honda vis grei- 
čiau lekia vingiuojančiu keliu. Ant priekinės keleivio sėdynės įsitaisęs 
Kasianas Pju tarė į radiotelefoną, garantavusį saugų ryšį: 

— Objektas numeris vienas ką tik pravažiavo. Dvi mylios iki 
Zonos. 

Pasigirdo vietinio „Sidabrinio“ vado — operacijai vadovaujančio 
aukštesnio rango pareigūno — balsas: 

— Suja ką tik susisiekė Objektas numeris du. Važiuok į ketvirtą 
poziciją. 
karinį topografinį žemėlapį, kurį laikė pasidėjęs ant kelių. — Puiku, — 
kreipėsi jis į Greisą. — Važiuok iškart, kai tik ji dings iš akiračio. 

Greisas įjungė pavarą. Kai tik honda užvažiavo ant kalvos ir din- 
go, jis spustelėjo akceleratoriaus pedalą. 

Pju patikrino, ar siųstuvo mygtukas išjungtas, tada atsigręžė į 
kolegą. 

— Paklausyk, Rojau. Tai, ką pasakė skyriaus viršininkas, yra tiesa. 
Aš tai dariau tik norėdamas tave apginti. 

— Nuo ko gi? — kandžiai paklausė Greisas. 

— Insinuacijos pasižymi griaunamąja jėga. Policijoje nėra blo- 
gesnio dalyko kaip įtarinėjimai. 

— Nesąmonė. 

— Jei tu esi tuo tikras, tuomet atsiprašau. Neturiu jokio noro dėl 
to ginčytis. 

— Oho, nejaugi? Jei atvirai, aš nežinau tavo ketinimų. Tu dėl kaž- 
kokios priežasties manai, kad tai aš nužudžiau savo žmoną, ar ne? Ir tu 
tikrai nuoširdžiai manai, kad aš ją užkasiau savo sode? Tai štai kodėl 
užsimanei jį ištirti, tiesa? Manai rasiąs jos palaikus? 

— Aš daviau nurodymą jį ištirti norėdamas įrodyti, kad jos ten 
nėra. Kad būtų užbaigtos visos spekuliacijos. 

— O aš taip nemanau, Kasianai. 

Ebė artėjo iškyšulio link. Jai iš dešinės plytėjo pievos su kur ne 
kur išsibarsčiusiais krūmynais ir tankiu žemų medžių miškeliu, užsi- 
baigiančios klintinėmis uolomis ir stačiu skardžiu, kurio apačioje atsi- 
veria Lamanšo sąsiauris. Tai vienas stačiausių, aukščiausių ir tikriausių 
skardžių visame britų salyne. O iš kairės, kiek tik akys užmato, driekėsi 
dirbamoji žemė. Ebė pastebėjo per ją einantį ir tolumoje pranykstantį 
kelią. Gudronuotas plentas, kuriuo dabar lėkė, atrodė ryškiai juodas, 
per vidurį sužymėtas trumpais baltais brūkšniais. Galėjai pamanyti, 
kad jis buvo nudažytas šiandien, specialiai jai. 

Detektyvas seržantas Brensonas anksčiau jai buvo užsiminęs apie 
tai, kad Rikis suklydo pasirinkdamas susitikimui vietą, tačiau ji dabar 
nesuprato, kokia tai klaida. Toks jo pasirinkimas Ebei dabar kaip tik 
pasirodė išmintingas. Iš ten, kur jis šiuo metu buvo, Rikis galėjo matyti 
absoliučiai viską, kad ir kokia kryptimi kas judėtų. 

Galbūt detektyvas tai pasakė tenorėdamas ją nuraminti. O jai šią 
valandėlę kaip tik to labiausiai reikėjo. 

Kiek toliau, maždaug už pusės mylios, kairėje, beveik aukš- 
čiausiame iškyšulio taške, Ebė pastebėjo pastatą ir ant stulpo iškeltą 
greičiausiai baro arba viešbučio iškabą. Privažiavusi arčiau išvydo 
raudonomis čerpėmis dengtą stogą ir titnago sienas. 

BIČI HEDO VIEŠBUTIS. 

Įvažiuok į Biči Hedo viešbučio automobilių stovėjimo aikštelę ir 
lauk tolesnių mano nurodymų. Lygiai 10.30. 

Vieta atrodė apleista. Čia buvo įrengta stiklinė autobusų sto- 
telė su mėlynos ir baltos spalvos iškaba, kurioje didelėmis raidėmis 
buvo užrašyta SAMARIEČIAI. VISADA, DIENĄ IR NAKTĮ, ŠALIA, O pO 
ja — du telefono numeriai. Šalia stovėjo oranžinis ir geltonas, ledais 
prekiaujantis furgonas atviru langeliu, o truputį toliau — Britanijos 
„Telekomo“ sunkvežimis, iš kurio išlipę du vyrai su šalmais ant galvų 
ir ryškiomis, šviesą atspindinčiomis liemenėmis darbavosi prie radijo 
antenos. Du lengvieji automobiliai stovėjo prie pagrindinio įėjimo į 
viešbutį, jie veikiausiai priklausė darbuotojams, pamanė ji. 

Pasukusi kairėn ir nuvažiavusi iki pat stovėjimo aikštelės galo, 
Ebė išjungė visureigio variklį. Po kelių sekundžių suskambo jos tele- 
fonas. 

— Gerai, — tarė Rikis. — Puikiai atlikta! Gražus kraštovaizdis, 
ar ne? 

Automobilis siūbavo vėjyje. 

— Kur tu? — paklausė ji, dairydamasi aplink. — Kur mano mo- 
tina“ 

— O kur mano ženklai? 

— Pas mane. 

— Ir tavo motina pas mane. Grožisi aplinka. 

— Noriu ją pamatyti. 

— O aš noriu pamatyti pašto ženklus. 

— Tik tada, kai žinosiu, kad mano motina gyva. 

— Aš duosiu jai telefoną, pasikalbėkite. 

Kurį laiką buvo tylu. Ebė girdėjo, kaip pučia vėjas. Paskui pasi- 
girdo mamos balsas, silpnas ir drebantis, nelyginant vaiduoklio. 

— Ebe? 

— Mama! 

— Čia tu, Ebe? — motina pravirko. — Maldauju, maldauju, Ebe. 
Meldžiu tave. 

— Aš atvykstu, mama, ir tave pasiimsiu. Aš myliu tave. 

— Prašau, atvežk man piliules. Man jos būtinos. Prašau, Ebe, ko- 
dėl man jų neduodi? | 

Ebei kone širdis plyšo girdint savo motiną. Tada vėl prabilo Rikis. 

— Užvesk variklį. Aš dar nebaigiu pokalbio. 

Ji įvykdė jo paliepimą. 

— Paspausk akceleratoriaus pedalą, noriu girdėti, kaip dirba 
variklis. 

Ebė padarė tai, ko iš jos buvo reikalaujama. Dyzelinis variklis 
garsiai suburzgė. 

— Dabar išvažiuok iš aikštelės ir pasuk į dešinę. Už penkiasde- 
šimties jardų pamatysi keliuką kairėn, iki pat iškyšulio krašto. Pasuk 
ji 

Ebė staiga pasuko į kairę, automobilis, riedėdamas nelygiu pavir- 
šiumi, siūbavo į šalis. Vienu metu, užvažiavus ant žvyro, ratai prarado 

sukibimą, staiga prasisuko, bet netrukus vėl grįžo ant žolės. Pagaliau 
ji suprato, kodėl Rikis liepė išsinuomoti visureigį. Tiesa, jai vis dar 
nebuvo aišku, kodėl jis primygtinai reikalavo dyzelinio variklio. Kuro 
sąnaudos šiuo mtu jam vargu ar rūpėjo. Dešinėje ji išvydo įspėjamąjį 
ženklą — STATUS SKARDIS. 

— Ar matai priekyje medžius ir krūmus? 

Priešais ją, už maždaug šimto jardų, skardžio atšlaitėje, augo tan- 
ki giraitė. Medžiai kartu su krūmokšniais linko nuo vėjo. 

— Taip. 

— Sustok. 

Ji sustabdė hondą. 

— Užtrauk rankinį stabdį. Variklis tegul dirba. Dabar atidžiai 
dairykis. Mes čia. Mano automobilis galiniais ratais užvažiavęs tiesiai 
ant skardžio krašto. Jeigu tavo elgesys man nepatiks, aš įstumsiu ją į 
vidų ir atleisiu rankinį stabdį. Supranti, ką sakau? 

Ebės gerklė buvo tokia sausa, kad ji tik didžiausiomis pastango- 
mis pratarė: 

— Taip. 

— Neišgirdau. 

— Aš sakiau taip. 

Ji išgirdo kauksmą, sakytum vėjas būtų pūtęs tiesiai į telefoną. 
Paskui pasigirdo prislopintas dunkstelėjimas. Giraitėje kažkas su- 
judėjo. Pirmas iš jos pasirodė Rikis, su beisbolo kepuraite ir barzda, 
apsirengęs storą multino švarką. Po akimirkos Ebės širdis apmirė, kai 
ji pamatė smulkutę, trapią persigandusios motinos figūrą — ji vilkėjo 
tą patį rožinį chalatą, su kuriuo Ebė ją rado pastarąjį kartą. 

Vėjas plaikstė chalatą, taršė ir kėlė aukštyn retus, pilkšvai bal- 
tus moters plaukus, kurie iš toliau atrodė nelyginant cigaretės dūmų 
juostos. Eidama ji svyravo, bet Rikis ją prilaikė, stipriai sugriebęs už 
rankos. 

Ebė įdėmiai žiūrėjo pro priekinį stiklą, o akis temdė ašaros. Ji 
būtų galėjusi padaryti bet ką, absoliučiai viską, kas tik įmanoma, kad 
tik galėtų vėl apkabinti savo mamą. 

Ir nužudyti Rikį. 

Ji norėjo spustelėti akceleratoriaus pedalą ir tuojau pat užvažiuo- 
ti ant jo, sumaitoti jį, sumalti į miltus. 

Jiedu vėl beveik pranyko medžių tankmėje. Rikis tempte tempė 
jos motiną, retsykiais stipriau trūktelėdamas, todėl vargšelė ėjo tai 
vilkdama kojas, tai strikinėdama. Netrukus krūmynai lyg tirštas rūkas 
paslėpė juos nuo Ebės akių. 

Ji čiupo už durų rankenėlės ir nė nesusimąsčiusi jau ketino šokti 
iš automobilio ir vytis. Galiausiai sutramdė emocijas, išsigandusi jo 
grasinimo ir kaip niekada anksčiau būdama tikra, kad jis tikrai nu- 
žudytų jos motiną ir tuo džiaugtųsi. 

Kas Žino, gal tokio iškreipto mąstymo Žmogui tai būtų maloniau 
nei atgauti savo pašto ženklus. 

Kur dabar detektyvas seržantas Brensonas su savo komanda? Jie 
turėtų būti kur nors netoliese. Jis juk ją patikino, kad bus visiškai arti. 
Jie tikrai gerai pasislėpę, mąstė Ebė. Nesimatė nė gyvos dvasios. 

O tai suteikė vilties, kad jų nepastebės ir Rikis. 

Tačiau jie klausėsi. Jie turėjo jį girdėti. Girdėti jo grasinimą. Jie 
tikriausiai neįsiverš į giraitę ir nebandys šitaip jį sulaikyti? Juk negalėtų 
taip rizikuoti ir leisti, kad jo automobilis nugarmėtų nuo uolos krašto. 

Tik ne dėl kelių nelemtų ženkliukų, ar ne? 

Vėl pasigirdo Rikio balsas: 

— Patenkinta? 

— Ar negalėčiau pasiimti jos dabar? Maldauju, Riki. Pašto žen- 
klus juk turiu su savimi. 

— Štai kaip tu turėsi toliau elgtis, Ebe. Įdėmiai klausyk. Aš ne- 
kartosiu. Aišku? 

— Taip. 

— Taigi tu palieki automobilį užvestą, o savo telefoną — ant 
sėdynės, kad aš girdėčiau variklio garsą. Tada išlipi laukan, o duris pa- 
lieki plačiai atdaras. Pasiimi su savimi ženklus, eini dvidešimt žingsnių 
į mano pusę, tada sustoji. Aš eisiu link tavęs. Paimsiu iš tavęs ženklus 
ir nueisiu į tavo hondą. Tu tuo tarpu nueisi į vaną. Tavo motina dabar 
sėdi jame, jai viskas gerai. Dabar tau teks viską daryti labai tiksliai. 
Viską įsidėmėjai? 

— Taip. 
gu rasiu ne tai, ką tikiuosi rasti, nieko nelaukdamas privažiuosiu prie 
skardžio krašto ir stipriai bakstelėsiu į vaną. Viskas aišku? 


4]4 PETER JAMES * MIRUSIOJO PĖDSAKAIS 


— Taip. Pašto ženklai tau patiks. 

— Gerai, — užbaigė jis. — Vadinasi, problemų neiškils. 

Nenorėdama per daug gręžiotis, —- o jeigu jis stebi ją pro Žiūro- 
nus? — Ebė atsargiai apsidairė. Tačiau nematė nieko, tik plyną, vėjo 
košiamą pievą, mažą, kreivą plytų statinį, greičiausiai stebėjimo punk- 
tą, su keliais tuščiais suolais ir vieną kitą pavieniui augantį krūmelį, 
po kuriuo nebūtų galėjęs pasislėpti joks žmogus. Kur dabar detektyvo 
seržanto Brensono žmonės? 

Praėjo maždaug dvi minutės ir ji vėl išgirdo Rikį. 

— Išlipk iš mašinos ir daryk tai, ką liepiau. 

Ji atidarė dureles, bet tuojau pat įsivėlė į grumtynes su vėju. 

— Jos nesilaiko atdaros! — per automobilio žiebtuvėlyje įrengtą 
mikrofoną panikuodama sušuko ji. 

— Įkišk ką nors į tarpą. 

— O ką? 

— O, Dieve, na ir kvaiša gi tu, paieškok hondoje. Automobilio 
vadovą. Nuomos deklaraciją. Noriu matyti paliktas atdaras dureles. Aš 
viską matau. 

Ebė iš durelių kišenės ištraukė voką su nuomos dokumentais, 
plačiai atidarė dureles ir pamojavo, rankoje laikydama dokumentus, 
kad jis pamatytų. Paskui išlipo laukan. Vėjas buvo toks stiprus, kad ne- 
daug trūko, ir gūsis būtų ją parbloškęs. Jis išplėšė iš jos rankos dureles 
ir užtrenkė. Ebė trūktelėjo jas į save, atidarė, perlenkė voką per pusę, 
kad pleištas būtų storesnis, sugriebė maišelį ir atidarė dureles taip pla- 
čiai, kiek tik-leido įspraustas popierinis pleištas. 

Paskui, vėjui raunant plaukus, svilinant ausis, plėšiant drabužius, 
Ebė, akimis lakstydama į šalis, perdžiūvusia burna, pastirusi iš baimės, 
tačiau degdama įniršiu, nuėjo dvidešimt netvirtų žingsnių giraitės 
link. Ji ir toliau nematė nieko. Išskyrus Rikį, skubantį tiesiai į ją. 

Jis ištiesė ranką paimti maišelio ir iš pasitenkinimo plačiai išsi- 
šiepė. 

— Velniai rautų, seniai taip reikėjo, — drėbė, godžiai stverdamas 
savo grobį. 

Tą pačią akimirką Ebė iš visų jėgų, su visu iki šiol tramdytu įtū- 
žiu, spyrė dešine koja jam į tarpkojį. Taip stipriai, kad stiprus skaus- 
mas pervėrė ją pačią. 

Iš Rikio burnos išsiveržė oras. Jis susirietė, akys iš skausmo ir 
šoko kone išsprogo ant kaktos. Ebė atsivedėjusi su tokia jėga jam smo- 
gė ranka per veidą, kad Rikis griuvo ant šono. Ir vėl spyrė į kirkšnį, bet 
šįkart jis sugavo jos koją ir stipriai, skausmingai pasuko, pargriauda- 
mas ją visu kūnu ant žolės. 

— Ak, tu, prakeikta... 

Tačiau išgirdęs variklių riaumojimą nutilo. 

Užimą išgirdo abu. 

Nelabai tikėdamas savo akimis Rikis vėpsojo į takeliu link jų 
skriejantį ledų furgoną. O paskui jį, išlindę iš už viešbučio, kiek tik 
įkabindami skuodė šeši policijos pareigūnai neperšaunamomis lieme- 
nėmis. 

Rikis pašoko ant kojų. 

— Kalė! Mes sudarėm sandėrį! — suspigo jis. 

— Taip, kaip buvai sudaręs su Deivu? — atrėžė. 

Spausdamas prie savęs pašto ženklus, Rikis klupinėdamas nu- 
bėgo prie hondos. Ebė, nekreipdama dėmesio į skausmą kojoje, kiek 
tik kojos neša pasileido giraitės link. Jai už nugaros riaumojo variklis. 
Atsigręžė per petį atgal. Tai buvo ledų furgonas, jame sėdėjo du vyrai. 
O priekyje pro medžių kamienus, šakas ir lapiją ji jau galėjo įžiūrėti 
baltą automobilį. 


Apakintas skausmo ir įsiūčio Rikis įšoko į hondą, įjungė pavarą 
ir atleido rankinį stabdį pirmiau nei spėjo uždaryti dureles. Pamokysiu 
aš tą prakeiktą kekšę! 

Jis nuspaudė akceleratoriaus pedalą iki pat galo, vis didindamas 
greitį ir skriedamas tiesiai į giraitę. Dabar jam nerūpėjo, kad ir pats 
gali nukristi nuo skardžio. Svarbiausia, kad tos kekšės motina nudar- 
dėtų žemyn. Svarbiausia, kad Ebė visą likusį gyvenimą gailėtųsi savo 
poelgio. 

Ūmai priešais jį šmėkštelėjo spalvota dėmė. 

Rikis keikdamasis nuspaudė stabdžių pedalą, visureigis sustojo. 

Tada staigiu judesiu pasuko vairą į dešinę, desperatiškai bandydamas 
išvengti susidūrimo su ledus vežančia mašina, kuri šonu sustojo tiesiai 
priešais giraitę, užkirsdama pravažiavimą, kad jis negalėtų įsirėžti į 
vaną. Honda apsisuko plačiu puslankiu, galu kliudydama ir nuplėšda- 
ma užpakalinį ledų furgono buferį. 

Tą pačią akimirką jis apstulbo, pamatęs du lengvuosius automo- 
bilius, kuriuos irgi buvo palaikęs viešbučio personalo automobiliais, 
skriejančius pieva jo link, blykčiojant už priekinio stiklo ir radiatoriaus 
grotelių įtaisytiems mėlyniems švyturėliams ir kaukiant sirenoms. 

Vėl paspaudė akceleratoriaus pedalą ir, trumpam praradęs orien- 
taciją, ėmė suktis ratu. Vienas iš automobilių atsidūrė jam skersai kelio. 
Rikis suspėjo prasukti pro jo galą, tada visureigis, stipriai krestelėjęs, 
nusileido į griovį, pervažiavo jį ir išropojo kitoje pusėje, ant tvirto 
gudronuotos dangos kelio. 

Tačiau koks didelis buvo bėglio nusivylimas, kai pastebėjo jam iš 
dešinės artėjantį automobilį mėlynais švyturėliais. 

— Po velnių. Tai šūdas. Po velnių. Šūdas. 

Visiškai apimtas panikos Rikis pasuko vairą kairėn ir vėl nuspau- 
dė akceleratoriaus pedalą. 


Neužtvertos medžių šakomis ir krūmais buvo tik seno aprūdi- 
jusio vano durelės iš vairuotojo pusės. Ebė atidarė jas nerimaudama 
ir labai atsargiai, mat gerai prisiminė, kad automobilis stovi ant paties 
iškyšulio krašto. 

Suraukusi nosį dėl viduje tvyrančio išmatų, tabako ir žmogaus 
prakaito dvoko, Ebė pašaukė: 

— Mama? Mamyte? 

Niekas neatsiliepė. Apimta staigios panikos ji pastatė vieną koją 
ant slenksčio ir užsiropštė ant priekinės sėdynės. Žvelgdama į tamsų 
vano galą ir išsigandusi Ebė pamanė, kad motinos čia nėra. Ji išvydo 
tik elektros įrangą, patalynę ir atsarginį ratą. Buvo šalta it šaldytuve. 
Vėjas siūbavo automobilį, o viduje taip stipriai rezonavo, kad net tra- 
tėjo. 

Vis dėlto šiame triukšme ji išgirdo silpną, baikštų balsą: 

— Ebe? Čia tu? 

Tai buvo patys mieliausi žodžiai, kuriuos ji buvo girdėjusi per 
visą savo gyvenimą. 

— Mamyte! — sušuko ji. Kur tu? 

— Čia, — pasigirdo taip pat tyliai. 

Mamos balsas atrodė nustebęs, lyg ji būtų norėjusi pasakyti: O 
kur daugiau aš galėčiau būti? 

Ebė ištiesė kaklą ir per sėdynę pažvelgusi žemyn išvydo motiną. 
Ji buvo suvyniota į kilimą, iš kurio kyšojo tik galva, ir gulėjo ant auto- 
mobilio grindų, visiškai arti jos. 

Perlipusi per sėdynę, vanui rezonuojant nuo kiekvieno žings- 
nelio plikomis metalinėmis grindimis, Ebė priklaupė ir pabučiavo 
drėgną mamos skruostą. 

— Ar tau viskas gerai? Ar gerai, mama? Aš atvežiau tavo vaistus. 
Aš nugabensiu tave į ligoninę. 

Ji pačiupinėjo motinos kaktą. Buvo karšta ir lipni. 

— Dabar tu saugi. Jo jau nebėra. Tu šaunuolė. Aplink policija. Aš 
nuvešiu tave į ligoninę. 

Motina sušnabždėjo: 

— Man atrodo, prieš minutę buvo atėjęs tavo tėvas. Jis ką tik iš- 
ėjo. 

Ebė suprato, kad motina kliedi. Gal nuo aukštos temperatūros, 
gal nuo vaistų stygiaus, o gal ir nuo vieno, ir nuo kito. Ji pro ašaras 
nusišypsojo. 

— Mamyte, aš tave labai myliu, — ištarė ji. — Labai labai. 

— Aš jaučiuosi gerai, — atsakė motina. — Man čia jauku kaip 
erkei kilime. 


Kasianas Pju trumpam pritildė radiotelefono garsą ir atsisuko į 
Greisą. 

— Objektas numeris du — Objekto numeris vienas automobily- 
je, vienas. Grįžta atgal šiuo keliu. Jei bus įmanoma, reikia atkirsti kelią, 
bet tik atsargiai, tačiau mums iš paskos atvyksta pastiprinimas. 

Greisas užvedė variklį. Abu detektyvai sėdėjo neprisisegę saugos 
diržų, nes tokia yra įprasta praktika, kai tenka ką nors sekti, kad pri- 
reikus, būtų galima kuo greičiau iššokti iš automobilio. Išgirdęs rapor- 

tą apie situaciją Greisas pamanė, kad vis dėlto reikėtų juos užsisegti. 
Tačiau vos tik prisilietė prie diržo, Pju pranešė: 

— Aš jį matau. 

Greisas taip pat išvydo juodą hondą, maždaug už ketvirčio my- 
lios, dideliu greičiu besileidžiančią nuo kalvos. Netrukus išgirdo, kaip 
žviegia padangos. 

— Objektas numeris du pasirodė, — radiotelefonu pranešė Pju. 

„Sidabrinis“ vadas trumpai nurodė: 

— Prioritetas — visų saugumas. Jeigu reikia, Rojau, operacijoje 
gali naudoti savo automobilį. 

Pju tuojau pat nustėro, kai Greisas ūmai pasuko alfą šonu, užblo- 
kuodamas abi siauro kelio juostas. Baisiausia buvo tai, kad jis sėdėjo iš 
tos pusės, kuri buvo atsukta tiesiai į artėjantį juodą visureigį, suvokė 
Pju. Jeigu honda nesustos, tiesioginį smūgį teks atlaikyti jo pusei. 


Rikis rankomis tvirtai spaudė vairą, padangos vėl spiegė, kai lei- 
dosi nuo kalvos ilgu kairiuoju kelio vingiu, iš kurio išlėkus, nesvarbu 
į kurią pusę, jo būtų laukęs status pylimas. Paskui staiga įsuko į kitą, 
dešinįjį, vingį. 

Išvažiavęs į tiesų kelią išvydo ant kelio, tiesiai priešais jį, įkypai 
stovintį kaštoninį „Alfa Romeo“. Pro stiklą į jį žvelgė šviesiaplaukis 
išverstomis akimis. | 

Rikis nuspaudė stabdžių pedalą, sustabdė slystantį visureigį vos 
per kelis jardus nuo alfos durelių ir truktelėjo atgal: Tą pačią akimirką 
jis išgirdo kaukiant sirenas. Tolumoje pasirodė du policijos „Range 
Rover“, kurie blyksėdami švyturėliais dideliu greičiu leidosi nuo kitos 
kalvos. 

Tada jis išvinguriavo ant kelio kilpą ir dideliu greičiu nurūko atgal 
tuo pačiu keliu, kuriuo buvo atvažiavęs. Užpakalinio vaizdo veidrodė- 
lyje pastebėjo, kad jį jau vejasi alfa, o jai iš paskos atlekia ir abu reind- 
žroveriai. Vis dėlto jį labiau domino situacija priekyje. Konkrečiau, 
priešais giraitę. Net ir tuo atveju, jei ten tebestovi ledų furgonas, staigus 
smūgis iš šono leistų Rikiui įgyvendinti savo sumanymą. 

O jau paskui jis pasuktų į apleistą, žole užžėlusį keliuką, kuriuo 
anksčiau per laukus važinėdavo karietos, o dabar tik retsykiais nudar- 

dėdavo vienas kitas vežimas. Kad ir kaip ten būtų, bet ištyręs šį šunkelį 
Rikis nusprendė, kad juo vis dar galima naudotis. Jis buvo tikras, kad 
policininkai tokios galimybės nebuvo numatę. 

Jam pavyks. O kalė, norėjusi jį apmauti, atsiims savo. 


Rojus Greisas greitai prisivijo gremėzdišką hondą ir važiavo at- 
silikęs nuo jos per keletą jardų. Pju radiotelefonu raportavo, kad jie 
artėja prie Biči Hedo viešbučio. 

Netikėtai honda staiga pasuko į dešinę ir nuvažiavo į pievą, sky- 
rusią kelią nuo skardžio. Greisas atliko tą patį manevrą, raukydama- 
sis, kai jo mylimos alfos pakaba pasiekdavo žemiausią lygį. Jis ne tik 
girdėjo, bet ir jautė, kaip džerška Žeme šliuoždamas dujų išmetamasis 
vamzdis, kaip kažkas atsikabina ir nukrenta, tačiau visą dėmesį dabar 
buvo sutelkęs hondą, todėl visa kita jam nebuvo svarbu. 

Priešais juos stovėjo keletas į vieną krūvą suvažiavusių transpor- 
to priemonių. Greisas išvydo kelią užblokavusį Britanijos „Telekomo“ 
sunkvežimį ir netoli jo susispietusį didelį būrį policijos pareigūnų. Du 
motociklus. Pju pagarsino radijo imtuvą. 

— Galimas dalykas, kad Objektas numeris du grįžta prie vano. 
Šis stovi giraitėje, už ledų automobilio. Atkirskite kelią. Objektas nu- 
meris vienas su motina vane. 

Pju parodė pro priekinį stiklą. 

— Štai kur, Rojau. Štai kur jis skuba. 

Greisas pamatė nemažą ovalo formos giraitę, priešais kurią sto- 
vėjo ryškiaspalvis prekybos ledais furgonas. 

Objektas numeris du didino greitį. 

Greisas įjungė žemesnę pavarą ir iki pat dugno nuspaudė akce- 
leratoriaus pedalą. Alfa šovė pirmyn, pakaba vėl pasiekė Žemiausią 
lygį, kratydama abu diržais neprisisegusius vyrus taip stipriai, kad šie 
galvomis trinksėjo į stogą. 

— Atsiprašau, — niūriu balsu ištarė Geisas, susilygindamas su 
honda. 

Jo pusėje, vos už kelių colių nuo durelių, palei skardį ėjo netvirtai 
atrodanti užtvara. Greisas akimis trumpam sugavo barzdoto Objekto 

numeris du su beisbolo kepuraite žvilgsnį. Užtvara jam iš dešinės stai- 
ga baigėsi, nuo skardžio jį dabar skyrė tik krūmeliai. 

Alfai iriantis per brūzgynus, vairuotojui beliko tikėtis, kad krū- 
mokšniai neslepia plyšio uoloje, per kurį jie nuriedėtų žemyn. 

Jis sumažino greitį, stengdamasis laikytis lygiagrečiai, bet keletą 
colių priekyje, kad priverstų hondą nutolti nuo iškyšulio krašto. Tuo 
tarpu giraitė ir ledų furgonas grėsmingai artėjo. 

Tarytum skaitydamas jo mintis Objektas numeris du suktelėjo 
hondos vairą į dešinę, stipriai trinktelėdamas į alfos keleivio dureles. 
Pju riktelėjo, o alfa pavojingai susimėtė arti skardžio. 

Giraitė artėjo. 

Honda vėl užkabino jų automobilį. Būdama gerokai sunkesnė, 
tvirtesniu priekiu, ji stumtelėjo alfą dar toliau. Automobiliui užva- 
žiavus ant akmenų ir nelygaus pagrindo, detektyvai ėmė pašėlusiai 
šokčioti. Visureigis bakstelėjo jiems dar sykį, nustumdamas dar arčiau 
krašto. 

— Rojau! — suklykė Pju, įsitvėręs į neužsegtą saugos diržą. Jo 
balsas buvo paklaikęs. 

Jie buvo užspeisti. Greisas vėl paspaudė akceleratoriaus pedalą ir 
alfa šoko į priekį. Iki giraitės buvo likę ne daugiau kaip du šimtai jardų. 
Jis staiga išnėrė prieš pat hondą ir, nenorėdamas išsiduoti, kad stabdo, 
užuot nuspaudęs stabdžio pedalą, stipriai, iki pat galo, trūktelėjo ran- 
kinio stabdžio svirtį. 

Rezultatas buvo staigus ir stulbinantis, tik visiškai kitoks nei vy- 
resnysis detektyvas tikėjosi. Alfos galas atsiplėšė nuo visureigio ir ėmė 
slysti šonu. Beveik tuo pat metu honda atsitrenkė į galinį sparną, ir 
alfa, nelyginant statinė, versdamasi kūliais nusirideno tolyn. 

O honda nuo susidūrimo nukrypo kairėn ir nevaldoma įsirėžė į 
ledų furgono užpakalinę dalį. 

Greisas pasijuto skrendąs lyg nesvarumo būsenoje virš žemės. 
Buvo girdėti chaotiškas dundėjimas ir metalo skambesys. 

Netrukus jis taip smarkiai trenkėsi į žemę, kad atrodė, jog suby- 
rės kaulai, o nuo smūgio jėgos kelis kartus bejėgiškai persivertė, tary- 
tum katapultavęsis per ekstremalų pasivažinėjimą atrakcionų parke. 
Galiausiai liko tįsoti veidu į šlapią žolę, burną sugrūdęs į purvą. 

Akimirką jis nesigaudė, ar yra gyvas, ar miręs. Ausyse pokšėjo. 
Trumpam stojo visiška tyla. Tik vėjas stūgavo. Tuo metu nuaidėjo 
klaikus šauksmas, bet Greisas nesuprato, iš kurios pusės jis sklinda. 

Vargais negalais atsistojęs jis tuoj pat vėl susmuko. Tarsi kaž- 
kas būtų kilstelėjęs visą iškyšulį ir pakreipęs jį įstrižai. Vėl atsistojo 
ir svyruodamas, mat svaigo galva, apžvelgė įvykio vietą. Keistai ant 
šono pasvirusios hondos variklio dangtis buvo įsirėžęs į aplamdytą 
prekybos ledais furgono galą. Hondos vairuotojas atrodė apsvaigęs ir 
įsirėžęs stūmė visureigio dureles, tuo metu du pareigūnai apsauginė- 
mis liemenėmis traukė jas į save. Iš po vano kilo dūmai. Dar keletas 
policininkų skubėjo prie jo. 

Tuomet jis vėl išgirdo šaukiant. 

Kur, po galais, jo automobilis? 

Ūmai jį užvaldė slegiantis baimės jausmas. 

Ne! O, Dieve, ne! 

Šauksmas pasikartojo. 

Ir dar kartą. 

Jis sklido iš už uolos. 

Greisas nusvyravo prie skardžio, paskui staiga žengė Žingsnį ata- 
tupstas. Jam visą gyvenimą nuo aukščio svaigdavo galva, ir status skar- 
dus, kurio apačioje bangavo jūra, buvo nepakeliamas išbandymas. 

— Geeelbėėėkiiit! 

Jis parkrito keturpėsčias ir ėmė ropoti, jausdamas, kaip gelia 
visą kūną. Nepaisydamas skausmo prisiartino prie iškyšulio krašto ir 
pažvelgęs per jį išvydo tarp kelių neaukštų medelių įstrigusios alfos 
apačią; automobilio priekis buvo įsirėmęs į uolą, o užpakalinė dalis 
balansavo nelyginant šuolių į vandenį tramplinas. Du ratai vis dar 
sukosi. 

Skardis prasidėjo trumpu, stačiu, medžiais apaugusiu šlaitu, kuris 
maždaug už dvidešimties pėdų žemiau baigėsi žolėta briauna, o nuo 
ten atsivėrė kelių šimtų pėdų aukščio statuma, užsibaigianti uolomis 
ir vandeniu. Vaizdas Greisą taip sukrėtė, kad jis akimirksniu atsitraukė 
atgal, kur pasijuto saugesnis. Vėl pasigirdo šauksmas. 

— Gelbėkit! Dieve, pasigailėk! Maldauju, gelbėkit! 

Tai buvo Kasianas Pju, suprato Rojus. Deja, jo paties nesimatė. 

Priešindamasis savo baimei, Greisas ropomis vėl prisiartino prie 
iškyšulio krašto, pažvelgė žemyn ir sušuko: 

— Kasianai?! Kur tu? 

— Oi, gelbėkit! Maldauju, padėkite! Rojau, maldauju, padėk 
man! 

Greisas desperatiškai žvilgtelėjo per petį atgal. Visi atrodė užsi- 
ėmę vanu ir honda, kuri, regis, galėjo netrukus užsiliepsnoti. 

Jis vėl pažiūrėjo žemyn. 

— Aš krentu! Dėl Dievo meilės, aš krentu! 

Kolegos balse aiškiai girdima baimė paskatino jį veikti. Giliai 
kvėpuodamas Greisas pasilenkė, įsitvėrė į medžio šaką ir patikrino jos 
tvirtumą, iš paskutiniųjų vildamasis, kad ji atlaikys. Tada persisvėrė 
per kraštą. Jo odiniai batai slystelėjo šlapia žole žemyn, todėl nedaug 
trūko, kad per peties sąnarį išnirtų ranka, kuria laikėsi įsikibęs į šaką. 
Akimirksniu vyresnysis detektyvas suprato: jeigu ne toji šaka, į kurią 
jis buvo įsitvėręs savo dešine, būtų nuslydęs stačiu šlaitu žemyn iki 
briaunos, o nuo jos nukritęs ten, iš kur negrįžtama. 

Tačiau šaka pamažu slydo iš rankos. Rojus jautė kaip ji išsilais- 
vina. 

Jis buvo ne juokais išsigandęs. 

— Maldauju, gelbėkit! Aš krentu! — vėl šaukė Pju. 

Panikuodamas Greisas netrukus surado kitą šaką, paskui, tvirtai 
už jos laikydamasis, kiaurai košiamas vėjo, kuris, atrodo, tik ir taikėsi 
nupūsti jį nuo kranto, nusileido dar žemiau. 

Tik nežiūrėk žemyn, priminė pats sau. 

Įsispyręs bato galu į kauburio šoną, jis turėjo šiokį tokį, tegul ir 
mažą bei slidų, atramos tašką. Paskui sugrabaliojo kitą šaką. Dabar 
kabojo viename lygyje su purvina, aplamdyta savo automobilio va- 
žiuokle. Ratai jau nebesisuko, o automobilis siūbavo kaip supimosi 
lenta. 

— Kasianai, kur tu, po velnių? — sušuko jis, stengdamasis nežiū- 
rėti žemiau automobilio. 

Vėjas tą pačią akimirką nunešė jo klausimą tolyn. 

Pju balsas buvo prislopintas baimės: 

— Apačioje. Aš tave matau. Prašau, paskubėk! 

Staiga, dideliam Rojaus išgąsčiui, šaka, į kurią buvo įsitvėręs, 
pradėjo leistis. Vieną akimirką ištiktas siaubo jis pamanė, kad grius 
atbulas. It paklaikęs stvėrė už kitos šakos ir įsikibo į ją, bet toji sutraš- 
kėjo. Jis krito, slydo pro pat automobilį link žolėmis užžėlusios šlaito 
briaunos, už kurios prasideda statuma. Nutvėrė kitą šaką, su aštriais 
lapais, kuri slysdama nutvilkė delną, tačiau ji bent jau buvo liauna ir 
tampri. Ši šaka laikė jį kone spyruokliuodama. Paskui kaire ranka su- 
grabaliojo kitą šaką ir įsitvėrė į ją, vildamasis, kad ji išgelbės gyvybę. 
Laimė, ši šaka buvo stipresnė. 

Pju vėl sušuko. 

Virš galvos driekėsi didžiulis šešėlis. Tai buvo jo automobilis. 
Riogsantis dvidešimt pėdų virš jo nelyginant platforma. Pavojingai 
siūbuojantis. O iš jo pro keleivio dureles žemyn galva kybojo Pju, ko- 
jomis įsipainiojęs į saugos diržą, kuris jam ir neleido nukristi. 
pasielgęs. Jis buvo ant pačios briaunos, nuo kurios prasideda status 
kriaušis. Sekundę dirstelėjo į uolas skalaujančias jūros bangas. Jautė 
rankas vis stipriau tempiančią sunkio jėgą ir negailestingai, be at- 
vangos jį atakuojantį vėją. Užtektų vieno slystelėjimo. Vienintelio 
slystelėjimo. 

Šnopuodamas ir persigandęs jis pabandė dešine koja iškrapštyti 
nors nedidelę atramą. Šaka, už kurios laikėsi dešine ranka, truputį 
pasidavė žemyn. Greisas ėmė įnirtingiau spardyti drėgną, kalkingą 
žemę ir po kurio laiko jau galėjo įsprausti vieną koją į plyšį ir ant jos 
atsistoti. 

Pju vėl sušuko. 

Jis pasistengs po valandėlės jam padėti. Tačiau pirmiausia reikėjo 
išsigelbėti pačiam. Jeigu jis žus, nepadės nei sau, nei kitam. 

— Rojauuuuu! 

Greisas ėmė spardyti žemę kaire koja, bandydamas iškasti dar 
vieną atramą. Neilgai trukus, stovėdamas abiem kojomis, pasijuto šiek 
tiek geriau, nors ir nebuvo visiškai saugus. 

— Aš krentu, Rojauuuuu! O, Dieve, ištrauk mane iš čia. Maldauju, 
tik neleisk man nukristi. Neleisk man mirti. 

Rojus ištiesė kaklą ir pakreipė galvą, viską darydamas atsargiai, 

neskubėdamas, kol pagaliau maždaug už dešimties pėdų virš savęs iš- 
vydo Pju veidą. 

— Nurimk! — sušuko jis. — Stenkis nejudėti. 

Tai pasakęs, Greisas išgirdo garsų triokštelėjimą — lūžo šaka. Kai 
pamatė svyrant automobilį, jam ant kaktos iššoko akys. Siūbuodama 
dar pavojingiau nei iki šiol, alfa smuktelėjo keletą colių žemyn. Šūdas. 
Nelemta mašina tuoj tuoj nudardės tiesiai ant jo. 

Labai atsargiai, colis po colio, bijodamas išmesti, jis išsitraukė 
radiotelefoną ir paskambino juo paprašyti pagalbos. Jį patikino, kad 
pagalba jau atskuba, kad iškviestas gelbėtojų sraigtasparnis. 

O, Jėzau. Tai užtruks šimtą metų. 

— Prašau, tik neleisk man žūti! — raudojo Pju. 

Rojus vėl pažvelgė aukštyn ir kaip įmanydamas atidžiai apžiū- 
rėjo saugos diržą. Atrodė, kad šis tvirtai apsivyniojęs aplink kolegos 
kojas. Vėjas laikė sulenktas dureles atdaras. Paskui jis vėl žvilgtelėjo į 
stipriai siūbuojantį automobilį. Reginys buvo kraupus. Medžių šakos 
perkreiptos, įskilusios, lūžtančios. Nuo jų sklido klaikus traškesys. Ar 
dar ilgai jos atlaikys? Kai tik pasiduos, automobilis kris stogu žemyn ir 
nučiuoš žemyn stačiu šlaitu, kuris priminė šuolių su slidėmis trasą ir 
užsibaigė statmenu skardžiu. 

O Pju tik blogino situaciją vis bandydamas susilenkti ir pasikelti 
aukštyn, tačiau tai buvo beviltiška. 

— Kasianai, gana rangytis, — šūktelėjo Greisas. Jo balsas buvo 
beveik užkimęs. — Pasistenk laikytis ramiai. Tave ištraukti man rei- 
kalinga pagalba. Vienas nesusitvarkysiu. Nenoriu rizikuoti ir išjudinti. 
automobilį. 

— Rojau, prašau, neleisk man mirti! — verkė Pju 

Vėl pūstelėjo smarkus šuoras. Greisas laikėsi įsitvėręs į šakas, ta- 
čiau jo padėtį apsunkino nuo vėjo it burė išsipūtusi striukė. Kurį laiką, 
kol vėjas neaprimo, jis nedrįso nė krustelėti. 

— Juk tu neleisi, kad aš žūčiau, tiesa, Rojau? — toliau maldavo Pju. 

— Žinai ką, Kasianai? — atgal šūktelėjo Greisas. — Tiesą sakant, 
man labiau rūpi mano nelemtas automobilis. 

120 
2007-ųjų spalis 


Greisas gurkštelėjo kavos. Buvo pirmadienio rytas, 8.30, ir jie ką 
tik pradėjo penkioliktąjį operacijos „Dingas“ pasitarimą. Kaktą jam 
puošė pleistras, dengdamas gilią kirstinę, penkiomis siūlėmis susiūtą 
žaizdą, abu delnai buvo pūslėti, atrodė, kad nėra nė vieno kaulelio, 
kurio neskaudėtų. 

— Girdėjau kalbant, kad kitą kartą šturmuosi Everestą, — pa- 
šmaikštavo vienas iš pasitarime dalyvaujančių detektyvų konsteblių. 

— Taip, o vyresnysis detektyvas Pju prašosi būti priimamas lyno 
akrobatu į cirką, — atsakė Rojus, negalėdamas suvaldyti kvailos šyp- 
senos lūpose. 

Tačiau viduje jis jautėsi labai sukrėstas. Iš tikrųjų juokauti nelabai 
buvo dėl ko. Puiku, jie sulaikė Čadą Skegsą, kuris dabar tūnojo arešti- 
nėje. Ebė Doson ir jos motina buvo saugios, ir tik per stebuklą penk- 
tadienį niekas nebuvo sunkiai sužeistas. Tačiau tai tebuvo antraeiliai 
dalykai. Jie tyrė dviejų moterų nužudymus, o pagrindinis įtariamasis 
slapstėsi nežinia kur. Net jeigu jis gyveno Australijoje, šiuo metu galė- 
jo būti prisidengęs vėl kita pavarde, o tai, kaip jie jau galėjo įsitikinti, 
Roniui Vilsonui didelių sunkumų nesudarė. 

Greisas matė tik vieną prošvaistę. 

— Mums pavyko pasiekti šiokį tokį laimėjimą Melburne, — tęsė 
jis. — Šįryt kalbėjausi su Normanu. Šiandien jie apklausė moterį, kuri tei- 
gia esanti artima Megės Nelson, mūsų laikomos Lorena Vilson, draugė. 

— Kiek mes galime būti tikri, Rojau, kad Ronis ir Lorena Vilsonai 
tapo Deividu ir Margareta Nelsonais? — paklausė Bela. 

— Melburno policija išnaršė toną įvairių dokumentų vairuotojų 
licencijavimo ir valstybinių mokesčių įstaigose bei imigracijos tarny- 
bose. Atrodo, viskas sutampa. Laukiu raporto, kurį man turėtų atsiųsti 
faksu, tikriausiai šiąnakt. 

Bela užsirašė, paskui iš „Malteser“ dėžutės, kurią buvo pasistačiu- 
si priešais save, išsiėmė vieną rutuliuką. 

Greisas, žiūrėdamas į savo užrašus, kalbėjo toliau: 

— Šios moters vardas — Maksinė Porter. Jos buvęs vyras, gaujos 
narys, teisiamas už daugybę nusikaltimų — vengimą mokėti mokes- 

čius, pinigų plovimą — ir jam gresia ilgi nelaisvės metai. Prieš metus, 
likus maždaug trims mėnesiams iki suėmimo, jis paliko ją dėl jaunes- 
nės, todėl ji dabar niekina aną moterį if yra nusiteikusi kalbėti. Pasak 
jos, Deividas Nelsonas pasirodė du tūkstančiai pirmais, apie Kalėdas. 
Mielam draugų ratui, kurį, atrodo, sudarė Melburno nusikaltėlių pa- 
saulio autoritetai, jį pristatęs Čadas Skegsas. Aišku, Nelsonas susirado 
sau nišą prekiaudamas su jais pašto ženklais. 

— Argi ne miela, ką? — pratarė Glenas Brensonas. — Anglijoje 
mūsų gangsteriai pjauna ir šaudo vieni kitus, o Australijoje jie keičiasi 
pašto ženklais. 

Pasitarimo dalyviai nusišaipė. 

— Aš taip nemanau, — tęsė Greisas. — Per pastarąjį dešimtmetį 
Melburne įvyko trisdešimt septyni gangsterių gaujų susišaudymai. 
Melburnas irgi turi savo silpnų vietų, kaip ir daugelis kitų miestų. 

Kaip ir Braitonas su Houvu, pagalvojo jis. 

— Šiaip ar taip, — po pauzės tęsė jis, — Lorena, tai yra Megė 
Nelson, savo naujajai draugei patikėjo paslaptį, kad jos vyras turi mei- 
lužę ir ji nežinanti, kaip elgtis. Australijoje ji nesijaučianti laiminga, 
tačiau, anot jos pačios, ji ir jos vyras nutraukė visus su Jungtine Kara- 
lyste siejusius ryšius ir dabar ji negalėtų grįžti atgal. Man atrodo labai 
reikšminga Megės užuomina, kad taip pasielgė jie abu, o ne kuris nors 
vienas iš jų. 

— Kada tai buvo, Rojau? — pasidomėjo Ema Džeinė Boutvud. 

— Tarp du tūkstančiai ketvirtų liepos ir du tūkstančiai penktų 
balandžio. Supratau, kad jos abi dažnai pasikalbėdavusios. Abiejų vy- 
rai buvo joms neištikimi, todėl jas daug kas siejo. 

Jis vėl siurbtelėjo kavos ir dirstelėjo į savo užrašus. 

— Paskui, du tūkstančiai penktų birželio mėnesį, Megė Nelson 
dingo. Ji neatvyko pietų pas ją kvietusią Maksinę Porter, o kai ši pa- 
skambino Deividui Nelsonui pasiteirauti, iš jo išgirdo, kad žmona jį 
palikusi. Susidėjusi savo daiktus ir išvykusi atgal į Angliją. 

— Ar jums neatrodo, kad jau ryškėja tam tikra schema? — pa- 
klausė Liza Mentl. — Savo draugams Anglijoje jis aiškina, kad jo pir- 
moji Žmona, Joana, išvyko į Ameriką. Vėliau savo draugams Australi- 
joje pasakoja, kad jo antroji žmona grįžo į Angliją. Ir visi jo draugai 
juo tiki! 

— Tačiau mes žinome, kad pastaroji nepatikėjo, — pataisė Greisas. 

— Tai kodėl ji nesikreipė į policiją? — paklausė Bela. — Juk jai tai 
turėjo sukelti įtarimą, argi ne taip? 

— Todėl, kad niekas iš jos aplinkos žmonių į policiją nesikrei- 
pia, — paaiškino Liza Mentl. 

— Būtent, — patvirtino Greisas, žiūrėdamas į detektyvę inspek- 
torę ir ironiškai šypsodamas. — Tuo labiau kad ten nusikaltėlių pa- 
saulyje vyrai dominuoja dar labiau nei pas mus. Kad ir kaip ten būtų, 
rytoj jie vėl ją apklaus, o ji pažadėjo sudaryti sąrašą visų vietinių žmo- 
nių, su kuriais Nelsonai draugavo arba buvo artimiau pažįstami. 

— Tai šaunu, — tarė Bela, imdama dar vieną maltezerį. — Tačiau 
jeigu jis vėl išnešė sveiką kailį į užsienį... 

— Suprantu, — atsakė Greisas. — Tačiau mes galime išsiaiškinti, 
galjis mėgo kur nors dažniau lankytis, gal svajojo apie kokią nors sau- 
lėtą malonumų ir pramogų 0azę. 

— Šiuo klausimu norėčiau pasidalyti kai kuriomis savo minti- 
mis, — tarė Glenas Brensonas. — Tiksliau sakant, mudviejų su Bela 
mintimis. 

— Puiku. Sakyk. 

— Penktadienį ir šeštadienį mes ganėtinai išsamiai apklausėme 
Skegsą, o vakar ryte buvome nuvykę pas Ebę Doson, apsistojusią pas 
savo motiną Istburne, ir paprašėme jos pateikti paaiškinimą. Grąžino- 
me jai pašto ženklus, kuriuos radome Skegso automobilyje, bet prieš 
tai pasirūpinau padaryti jų fotokopijas, taigi mes turime jų aprašą su 
nuotraukomis. Be to, ji savo parašu patvirtino pasižadėjimą, jeigu pri- 
reiks, pateikti šiuos pašto ženklus kaip daiktinį įrodymą ir niekam jų 
neperleisti. 

— Gera mintis, — pastebėjo detektyvė inspektorė Mentl. 

— Ačiū. O dabar štai kas. Mes su Bela netikime, kad Ebė Doson 
mums sako tiesą. Ji sako tai, ką mums galima žinoti. Istorija, kaip šie 
pašto ženklai atsidūrė pas ją, manęs neįtikino. Ji tvirtina, kad pavel- 
dėjo juos iš savo tetos, gyvenusios Sidnėjuje... Tuoj pasakysiu jos var- 
dą... — jis ėmė versti savo užrašų knygelės lapus, kol atrado reikiamą 
puslapį, — Anė Dženings. Mes tai išsiaiškinsime. Tačiau jos pasakoji- 
mas neatitinka Skegso parodymų. 

— O mes žinome, kad jis garsėja savo principingumu ir visada 
sako tik tiesą, — įsiterpė Greisas. 

— Aš jam drąsiai patikėčiau net savo paskutinius penkis sva- 
rus, — sarkazmu į sarkazmą atsakė Glenas. — O tiek — ir tai geriausiu 
atveju — liktų kiekvienam, kas tik turėtų su juo verslo reikalų. Trum- 
pai tariant, bjaurus tipas. Tačiau aš nė neabejoju, kad visas šis reikalas 
susijęs su Roniu. 

Jis apsidairė. 

Greisas linktelėjo, duodamas ženklą tęsti. 

— Hugas Hedžertis yra tikras, kad tuos pačius ženklus jis buvo 
nupirkęs Lorenai Vilson. 

— Tačiau ne toks tikras, kad galėtų prisiekti teisme, ar ne? — įsi- 
terpė Liza Mentl. 

— Taigi, o tai ateityje gali daug ką nulemti, — atsakė Brenso- 
nas. — Kai kurie pavieniai ženklai yra antspauduoti, tačiau jis nepa- 
darė pašto antspaudų aprašo ir būtent dėl to negalėtų prisiekti, kad 
tai tie patys ženklai, kuriuos jis du tūkstančiai antrais padėjo įsigyti 
Lorenai Vilson. Nors kas ten jį žino — gal paprasčiausiai nenori į šį 
reikalą veltis. 

— Kodėl ne? — paklausė Greisas. 

— Todėl, kad visi sandoriai atlikti grynaisiais. Įtariu, šis Žmogus 
nenori viešumo, kad atsikratęs policija neatkreiptų į save Valstybinių 
mokesčių departamento dėmesio. 

Greisas linktelėjo; kolegos žodžiai nuskambėjo įtikinamai. 

— O kiek yra pagrįstos Skegso pretenzijos į šiuos ženklus? 

— Skegsas keikia Ebę Doson pačiais baisiausiais žodžiais, tvirtin- 
damas, kad ji pavogusi jo pašto ženklus, o jis dėl šios priežasties pa- 
grobęs jos motiną, mat manęs, jog taip priversiąs ją atsipeikėti, — pa- 
aiškino Glenas Brensonas. 

— Arjis niekada neprašęs grąžinti geruoju? 

Brensonas šyptelėjo. 

— Aš jo pasiteiravau, ar jis nenorėtų iškelti jai kaltinimų dėl 
vagystės. Tada jis nutilo. Keista, keista. Ėmė nerišliai kalbėti apie kaž- 
kokius ginčijamus klausimus, o kai pabandėme spausti, pradėjo išsisu- 
kinėti. Pareiškė, kad jam būtų per daug sudėtinga įrodyti nuosavybės 
teisę. Paskui vienu metu burbtelėjo, kad ją taip pasielgti primokęs 

Deividas Nelsonas. Tačiau nieko daugiau šiuo klausimu neišpešėme. 
Tai todėl, nepaisant visų mūsų abejonių, leidome Ebei pasilikti pašto 
ženklus. Iki to laiko, kai galėsime pateikti įrodymus, kad buvo įvykdy- 
ta vagystė, nesvarbu kur — čia ar Australijoje. 

— Labai įdomiai jis pasakė... — pastebėjo Greisas. 

— Žinote, ką aš manau? — tarė Brensonas. — Kad tai gali būtų 
susiję su meilės trikampiu. Štai ką visa tai reiškia. 

— Ar nenorėtum šiuo klausimu pasidomėti plačiau? — paklausė 
Greisas. 

— Negaliu, bent jau šiuo metu. Tačiau galvoju apie tai. 

Greisas balsiai susimąstė: 

— Jei Deividas Nelsonas, tai yra Ronis Vilsonas, įkalbėjo ją to- 
kiam žingsniui, tai labai svarbi detalė. 

— Mes spausime Skegsą ir toliau, bet kol kas neturime pakanka- 
mai įkalčių, o jis pats laikosi, neišsiduoda, — paaiškino Glenas. 

— O jeigu mes sustiprintume jos sekimą? — paklausė detektyvė 
konsteblė Boutvud. 

Greisas papurtė galvą. 

— Tai per didelė prabanga. Manau, Deividas Nelsonas, jei tik jis 
turi sveiko proto, jau pabėgo iš Australijos. Pasirodyti Anglijoje jis ne- 
rizikuos. Todėl spėju, kad Ebė Doson vyks kur nors su juo susitikti. 
Stebėsime visus galimus išvykimo taškus. Jeigu ji įsigis bilietą skry- 
džiui arba pasirodys pasų kontrolės punkte, tada ją ir seksime. 

— Gera mintis, — pripažino Glenas Brensonas. 

— Pritariu, — linktelėjo detektyvė inspektorė Mentl. 

Tai buvo viena iš tų itin retų rudens dienų, kai Anglija pasirodo 
visu savo gražumu. Ebė žvelgė pro langą į giedrą žydrą dangų ir į ryto 
saulę, kuri, nors ir buvo žemai, maloniai glostė jai veidą. 
pamanyti, kad juo rūpinasi "manikiūro specialistas — sodininkas 
lauko vakuuminiu siurbliu siurbė nukritusius lapus. Pagyvenęs vyriš- 


430 PETER JAMES * MIRUSIOJO PĖDSAKAIS 


kis šiugždančiu neperšlampamu apsiaustu lėtai ir vis stabtelėdamas 
ėjo aplink dekoratyvinį tvenkinį, į kurį buvo prileista koi karpių, ir, 
tartum bijodamas minų, „Zimmer“ vamzdžiu priešais save baksnojo 
žemę. Ant suoliuko, aukščiausioje terasomis apželdintos pievelės vie- 
toje, sėdinti žilaplaukė dama, apsisiautusi dygsniuotu paltu, įdėmiai 
skaitė Daily Telegraph numerį. 

Išlaikymas Bekshil Lonso senelių ir invalidų namuose kainavo 
brangiau nei analogiškuose namuose, kuriuos Ebė buvo numačiusi 
anksčiau, tačiau pirmieji galėjo priimti jos motiną iškart, be to, dabar 
ne pinigai buvo svarbiausia. 

Ji džiaugėsi matydama, kad čia jos motina laiminga, kad jai čia 
iš tiesų gerai. Buvo sunku patikėti, kad vos prieš dvi savaites Ebė rado 
motiną vane, suvyniotą į kilimą, iš kurio kyšojo tik jos suglumęs vei- 
das. Dabar ji atrodė visiškai kitas žmogus, sakytum būtų pradėjusi 
naują gyvenimą. Sakytum visa tai, ką jai teko patirti, kažkokiu būdu 
ją sustiprino. 

Ebė atsigręžė į motiną. Gerklėje vėl jautė tą patį kąsnį, kuris 
įstrigdavo kiekvieną kartą, kai tik reikėdavo su ja atsisveikinti. Ji vi- 
sada baimindavosi, kad tai gali būti paskutinis kartas, kai mato savo 
motiną. 

„Merė Doson sėdėjo ant dvigulės sofos erdviame, gerai apstatyta- 
me kambaryje ir atsivertusi vieną iš savo mėgstamiausių konkursinių 
žurnalų pildė anketą. Ebė perėjo per kambarį, švelniai uždėjo jai ant 
peties ranką ir pažvelgė žemyn. 

— Ką bandysi laimėti? — paklausė dukra, jausdama, kad einant 
paskutinėms, brangiausioms, minutėms prieš išsiskiriant ima trūkti 
kvapo. Taksi greitai stovės prie durų. 

— Dvi savaites dviem asmenims Mauricijuje, prabangiame vieš- 
butyje! 

— Bet, mama, juk tu net paso neturi! — geraširdiškai subarė 
Ebė. 

— Žinau, brangioji. Tačiau aš manau, kad tu galėtum jį suveikti, 

— Ką nori tuo pasakyti? 

Šypsodamasi kaip padykęs vaikas, ji atsakė: 

— Tu pati, brangioji, puikiai žinai, ką aš noriu tuo pasakyti. 

Ebė nuraudo. Jos motina visada pasižymėjo aštriu žvilgsniu. Ebei 
nuo pat mažų dienų nepavykdavo nuo jos ką nors nuslėpti, ypač il- 
gesniam laikui. 

— Nesijaudink, — pridūrė motina. — Niekur aš nevažiuosiu. Pri- 
zą galima atsiimti grynais. 

— O aš norėčiau, kad gautum pasą. — Ebė atsisėdo ant sofos, 
apkabino jos trapius pečius ir pabučiavo į kaktą. — Norėčiau, kad va- 
žiuotum kartu su manim. 

— Kurgiė 

Ebė patraukė pečiais. 

— Kai kur nors įsikursiu. 

— Kad painiočiausi tau po kojom ir trukdyčiau? 

Ebė liūdnai nusijuokė. 

— Tu man netrukdytum. 

— Mudu su tavo tėčiu niekada nebuvome dideli kelionių mė- 
gėjai. Kai tavo velionė teta Anė prieš daugelį metų išvyko gyventi į 
Sidnėjų, ji nesiliovė mums pasakoti, kaip ten gražu, ir kviesti pasekti 
jos pavyzdžiu. Tačiau tavo tėvelis visada jautė, kad jo šaknys čia. Mano 
irgi. O aš didžiuojuosi tavimi, Ebe. Mano mama dažnai kartodavo, kad 
viena motina gali išlaikyti septynetą vaikų, bet septynetas vaikų išlai- 
kyti vienos. motinos — ne. Tu įrodei, kad ji buvo neteisi. 

Ebė vos tramdė ašaras. 

— Aš didžiuojuosi. tavimi. Motina nieko daugiau iš savo dukters 


„p. - ou 


dukrą. 

— Ko? — nusišypsojo Ebė, iš anksto žinodama atsakymą. 

— Vaikelių... 

— Galbūt kada nors. Ką gali žinoti. Tada tau tikrai reikės paso, 
kad galėtum atvažiuoti pas mane ir apsigyventi kartu. 

Motina nuleido akis į anketą, kurią pildė, bet tik trumpam. 

— Ne, — atsakė ji, kategoriškai papurtydama galvą. 

Paskui padėjo plunksnakotį, paėmė savo kaulėtais, senatvinėmis 
dėmėmis išmargintais pirštais jos delną ir tvirtai suspaudė. 

Ebė nustebo, iš kur jos motina dar turi tiek jėgos.. 

— Ebe, brangioji, visuomet atsimink vieną dalyką, ypač jei kada 
nors nuspręstum tapti motina. Pirmiausia savo vaikams parūpink šak- 
nis. O paskui duok jiems sparnus. 

Praėjus pusantros valandos po išsiskyrimo su motina, Ebė, trauk- 
dama paskui save kelioninį lagaminą, kuriame buvo beveik viskas, ką 
ji vežėsi iš Braitono, ėjo Gatviko stoties peronu, paskui eskalatoriumi 
pakilo į atvykimo salę. Lagaminą paliko bagažo saugojimo kameroje. 

Nešdamasi tik plastikinį krepšį pirkiniams, į kurį buvo įsidėjusi 
aną šeštadienį detektyvo seržanto Brensono jai grąžintą paminkštin- 
tą voką ir rankinę, Ebė nuėjo prie „easyJet“ bilietų kasos ir atsistojo 
trumpos eilės gale. Buvo vidurdienis. 


Rojus Greisas savo kabinete atidžiai skaitė pranešimus, kurių visą 
šūsnį per pastarąsias dvidešimt keturias valandas faksu iš Australijos 
jam atsiuntė Normanas Potingas ir Nikas Nikolas. Jis jautėsi šiek tiek 
kaltas, kad taip ilgai Australijoje užlaikė Nikolą, tačiau kontaktų sąra- 
šas, kurį jiems pateikė Lorenos Vilson draugė, buvo per daug geras, 
kad numotum ranka. 

Vis dėlto, nepaisant jų pastangų, jokios konkrečios informacijos 
apie Ronio Vilsono dabartinę buvimo vietą jie neturėjo. 

Rojus pažiūrėjo į savo laikrodį: 13.20. Ant stalo, krepšelyje pir- 
kiniams, jo laukė pietūs, kuriuos iš ASDA buvo parnešusi Eleonora. 
„Healthy Option“ sumuštinis su vėžiena bei obuolys. Su kiekviena 
diena jis vis lengviau pasiduodavo Kleo spaudimui valgyti sveikesnį 
maistą. Tačiau nepastebėjo, kad nuo to kas nors būtų pasikeitę. 

Vos tik jis ištiesė ranką į krepšelį, suskambo telefonas. Skambino 
Bilas Varneris, kuris dabar vadovavo Gatviko oro uosto Kriminali- 
niams skyriui. 

Jie buvo pakankamai seni draugai ir galėjo nepaisyti mandagu- 

mo frazių, todėl Gatviko detektyvas inspektorius iškart prabilo apie 
reikalą. 

— Rojau, tu buvai prašęs stebėti pasirodant moterį, Ebę Doson, 
dar žinomą kaip Kateriną Dženings? 

— Taip. 

— Mes esame visiškai tikri, kad ji ką tik užsiregistravo skry- 
džiui „easyJet' kompanijos lėktuvu į Nicą. Išskrenda trečią valandą 
keturiasdešimt penkios minutės. Atidžiai ją stebėjome savo vaizdo 
stebėjimo kameromis — išvaizda atitinka nuotraukas, kurias mums 
atsiuntei. | 

Tai buvo fotografijos, padarytos apklausos kabinete įrengtomis 
stebėjimo kameromis. Tiesą sakant, pagal Duomenų apsaugos įstaty- 
mą Greisas neturėjo teisės panaudoti šių nuotraukų be jos sutikimo. 
Tačiau jam tai mažiausiai rūpėjo. 

— Nuostabu! — nudžiugo jis. — Velniškai nuostabu! 

— Ką mums toliau daryti? 

— Paprasčiausiai sekite ją, Bilai. Svarbiausia, kad ji to nepastebė- 
tų. Tegul ji skrenda, bet man reikėtų, kad kartu su ja skristų ir kas nors 
iš mūsiškių, o ir Nicoje prireiks šiokios tokios pagalbos. Gal galėtum 
sužinoti, ar yra laisvų vietų, ir įlaipinti porą mūsų pareigūnų? O jeigu 
laisvų vietų jau nebėra, gal būtų įmanoma du keleivius išlaipinti? 

— Aš tuo pasirūpinsiu. Jau žinau, kad šiam skrydžiui nupirkta 
tik pusė bilietų. Susisieksiu su kolegomis Prancūzijoje. Jei teisingai su- 
prantu, mus domina, su-kuo ji ketina susitikti? 

— Kaip pirštu į akį. Ačiū, Bilai. Kai bus naujienų, informuok. 

Greisas iš džiaugsmo suspaudė kumštį ir netrukus paskambino 
Glenui Brensonui. 

— Kada aš tave vėl pamatysiu? Nagi, sakyk. Kada? 
— Greitai! 
— Kada tas greitai? 

Ji gulėjo ant jo, o jų nuogais kūnais nuo įstangų ryto karštyje 
ritosi prakaito lašai. Nuilsęs penis buvo įsitaisęs jos gaktos plaukuose. 
Jos mažos apvalios krūtys buvo prisispaudusios prie jo krūtinės, o 
akys žvelgė į jo riešuto rudumo linksmas ir šelmiškas akis. Ir atšiau- 
rias. Būtent. 

Ji buvo nuovoki ir ne pėsčia. Ji buvo kieta merga. 

Labai turtinga merga. 

Be to, jai patiko ši prakeikta drėgmė. Ir šleikštulį keliantis karštis, 
nuo kurio jį be perstojo mušė prakaitas. Ji primygtinai prašė mylėtis 
prie atvirų jos namo terasos durų, todėl galėjai pamanyti, kad kam- 
baryje tvyro šimto laipsnių karštis. Dabar ji savo mažais kumšteliais 
daužė jam į krūtinę. 

— Kaip greitai? Kaip greitai? 

Jis nubraukė nuo savo veido jos juodus kaip degutas plaukus ir 
pabučiavo į skaisčiai raudonas it rožės pumpuras lūpas. Ji buvo nepa- 
prastai miela, o kūnas — nuostabus. Užsidaręs nuo pasaulio Patajos 
kurorte ir belaukdamas Ebės signalo, jog ji jau atvyksta, jis ėmė ver- 
tinti grakščias tailandietes. 

Oho! O su šia tai nepaprastai pasisekė. Visiškai netikėtai! Ji turėjo 
visa tai, apie ką jis svajojo, tik daug daugiau. Dvidešimt penkiais mi- 
lijonais Jungtinių Valstijų dolerių daugiau! Keliais procentais į vieną 
ar į kitą pusę, skaičiuojant pagal dabartinę Tailando bato vertę dolerio 
atžvilgiu. | 

Jis susitiko ją vienoje pašto ženklais prekiaujančioje Bankoko 
parduotuvėje ir ėmė šnekučiuotis. Paaiškėjo, kad jos vyrui priklausęs. 
naktinių klubų tinklas, bet jis miręs — žuvęs nardydamas su akvalan- 
gu, kai turistas greitaeigiu kateriu nutraukęs jam galvą. Ji bandė iškišti 
jo gana vertingą pašto ženklų kolekciją, o Ronis patarė, neleido, kad 
ją apgautų, ir padėjo uždirbti trigubai daugiau, nei jai buvo pasiūlyta 
iš pradžių. | 

Ir nuo to laiko dulkino ją kasdien, kai kada ir dusyk per dieną. 

O tai buvo ne juokai. Bet ne tokia jau neišsprendžiama problema. 
Jis jautė, kad Ebė pradeda jam atsibosti. Tik nebūtų galėjęs pasakyti, 
nuo kada. Turbūt kalčiausias dėl to buvo jos elgesys, o gal išvaizda, po 
to, kai ji du kartus susitvarkė su Rikiu. Sakytum, jai būtų visiškai pa- 
tikę tai, ką tuos du kartus reikėjo padaryti. 

Tada jis ir suprato, ką ji sugeba. 

Moteris, kuri pasiryžusi viskam. Dėl turto ji galėjo padaryti bet ką 
ir, jis neklydo, naudojosi juo tik kaip priemone savo tikslui pasiekti. 

Laimė, jis lenkė ją vienu žingsniu. Tiesa, anksčiau porąkart jau 
buvo susimovęs. Apvildavo vanduo. Kažkas nutiko su nelemtu nuo- 
tekų šalinimo įrenginiu Braitone. O kas gi, velniai rautų, būtų galėjęs 
numatyti, kad Melburne užsitęs sausra? 

Kaip gerai, kad Samujyje begalė nuomojamų laivelių. Be to, jie 
pigūs. O Geltonoji jūra gili. 

Dešimt mylių nuo kranto, ir jokių šansų, kad skenduolė sugrįš. Jo 
valtis jau laukė pririšta. Ebei turėtų patikti. Juk tai velniškai puiku. Ir 
labai nesudėtinga. Tam tikra prasme. Šiaip ar taip, nerizikuosi — ne- 
ragausi pergalės šampano. 

Jis pabučiavo Feirą. 

— Tikrai netrukus, — tarė jis. — Pažadu. 


124 
2007-ųjų lapkritis 


Pasitraukusi nuo „easyjet“ registracijos langelio ir užuot laikiusis 
rodyklių, nukreipiančių į išvykimo salę, Ebė nuskubėjo į pagrindinį 
vestibiulį, o iš ten — į tualetą. 

Užsirakinusi kabinoje, išėmė iš plastikinio krepšio popierinį pa- 
minkštintą voką siuntiniams, atplėšė jį ir iškratė jo turinį — celofaninį 
maišelį su pašto ženklais, pavieniais ir lakštais. 

Daugelyje lakštų buvo tik kopijos tų pašto ženklų, kuriuos Rikis 
žūtbūt siekė susigrąžinti, bet kiti pašto ženklai, tiek lakštuose, tiek pa- 
vieniai, buvo originalūs ir atrodė pakankamai seni, kad sužavėtų apie 
filateliją nieko neišmanantį žmogų. 

Ji išėmė ir kvitą, jai išrašytą „Pietryčių filatelijos“ šeimininko, 
pas kurį lankėsi prieš dvi savaites. Kvitas, patvirtinantis šimto ketu- 
riasdešimt dviejų svarų vertės sandorį. Tiesą sakant, ji galėjo išleisti ir 
mažiau, tačiau rinkinys diletantui, o šiai žmonių kategorijai ji ne veltui 
priskyrė ir detektyvą seržantą Gleną Brensoną, atrodė įspūdingai. 

Ji sudraskė pašto ženklus ir kvitą į smulkius skutelius, įmetė juos 
į klozetą ir nuleido vandenį. Paskui nusimovė džinsus, nusiavė batus ir 
multino švarkelį. Ten, kur Ebė skrenda, jų nereikės. Tada iš plastikinio 
krepšio ištraukė ilgą šviesų peruką, kurio stilius atrodė panašus į jos 
pamėgtą plaukų kirpimo stilių, užsidėjo jį ant galvos ir, žiūrėdama į 
makiažo veidrodėlį, truputį negrabiai pasitaisė. Apsirengė prieš dvi 
dienas pirktą sarafaną ir prie jo labai tinkantį kreminės spalvos lininį 
švarkelį, apsiavė dailius baltus batelius atviromis nosimis. Prie savo 
naujojo stiliaus priderino švelniai tamstinus „Marc Jacobs“ saulės 
akinius. 

Drabužius, kuriuos nusirengė, sugrūdo į plastikinį krepšį ir išėjo 
iš kabinos, tada stabtelėjusi priešais veidrodį pasitaisė plaukus, o po- 
13.35. Ji greitai apsisuko. 

Tuo metu supypsėjo jos telefonas, įspėdamas apie gautą tekstinį 
pranešimą. 


Laukiu nesulaukiu rytojaus. Jau greitai. XX 


Ebė šyptelėjo. Jau greitai. Taip, taip, taip! 

Ji net pasišokinėdama sugrįžo į bagažo saugyklą ir pasiėmė vos 
prieš dvi valandas saugoti paliktą kelioninį lagaminą. Pasitraukusi 
nuošaliau, jį atrakino ir atidariusi išėmė iš jo kitą popierinį paminkš- 
tintą voką. Paskui įgrūdo į lagaminą plastikinį krepšį su senais drabu- 
žiais, vėl uždarė ir užrakino. 

Galiausiai grįžo į registracijos salę, susirado „British Airways“ 
kompanijos skyrių ir nuėjo tiesiai prie verslo klasės langelio. Per di- 
delis išlaidavimas? Tačiau ji juk nutarė atšvęsti savo naujo gyvenimo 
pradžią, ir ne bet kaip, o taip, kaip ketino jį toliau nugyventi. 

Paduodama savo pasą ir bilietą už stiklo sėdinčiai tarnautojai, 
prisistatė: 

— Sara Smit. Trys šimtai devintas reisas, jungiamasis skrydis į 
Rio de Žaneirą. 

— Ačiū, ponia, — atsakė moteris ir patikrino duomenis kompiu- 
teryje. 

Paskui, uždavusi Ebei įprastą saugumo klausimą, prisegė prie 
lagamino etiketę. Lagaminas trūkčiodamas nuvažiavo tolyn, nuvirto 
ant konvejerio ir dingo iš akių. 

— Ar lėktuvas išskrenda numatytu laiku? — pasiteiravo Ebė. 

Moteris pažvelgė į ekraną. 

— Bent jau kol kas atrodo, kad taip. Išskrenda penkioliktą va- 
landą penkiolika minučių. Vartai į išvykimo terminalą atidaromi ke- 
turiolikta keturiasdešimt. Penkiasdešimt ketvirtas išėjimas. Rodykles 
į laukimo salę išvysite praėjusi pro kontrolės postą į neapmuitinamų 
prekių teritoriją. 

Ebė padėkojo ir vėl pasitikslino, kiek valandų. Atrodė, kad po 
krūtine plazda būrys drugelių. Buvo likę dar du darbai, kuriuos būti- 
nai reikėjo atlikti, tačiau ji norėjo luktelėti. 

Praėjusi į laukimo saulę, norėdama apraminti nervus, pasivaišino 
baltojo vyno taure ir pasvajojo apie cigaretės dūmą. Nieko nepadarysi, 
antrojo malonumo teks palaukti. Ji suvalgė porą piršto dydžio sumuš- 
tinių, paskui atsisėdo priešais televizorių, per kurį rodė naujienų laidą, 
ir mintyse viską rūpestingai apgalvojo. Įsitikinusi, kad nieko nepa- 
miršo, liko patenkinta. Vis dėlto pakartotinai pasitikrino, ar telefono 
parametrai nustatyti taip, kad jai skambinant nebūtų rodomas jos 
telefono numeris. 

Laikrodis rodė 14.40, praėjo dar kelios akimirkos ir Ebė ekrane 
išvydo informaciją, kad keleivių įlaipinimas pradedamas, tačiau apie 
lėktuvo išskridimo laiką dar nepranešė. Ji pasitraukė į ramesnę vietą, 
netoli įėjimo į tualetus, kur niekas negalėjo nugirsti, ir surinko Inci- 
dentų skyriaus telefono numerį, kuriuo detektyvas seržantas Brenso- 
nas liepė skambinti tuo atveju, jeigu jis neatsilieptų savo mobiliuoju 
telefonu. 

Laukdama, kol atsilieps, Ebė įdėmiai klausėsi, ar tik nepasigirs 
bim bam, po kurio įprastai skelbiamas pranešimas per garsiakalbius, 
nes nenorėjo išsiduoti, iš kur skambinanti. 

— Incidentų skyrius, detektyvė konsteblė Boutvud, — atsiliepė 
jaunas moteriškas balsas. 

Ebė kaip įmanydama stengėsi užmaskuoti savo balsą kalbėdama 
australišku akcentu. 

— Turiu informacijos apie Ronį Vilsoną, — prabilo ji. — Rytoj, 
vienuoliktą valandą vietos laiku, jis bus Samujo oro uoste, lauks žmo- 
gaus, atskrendančio „Bangkok Airways '- lėktuvu, du šimtai septynias- 
dešimt pirmuoju reisu. Ar supratote? 

— „Bangkok Airways“, du šimtai septyniasdešimt pirmas reisas, 
Samujis, vienuoliktą valandą vietos laiku. Atsiprašau, o kas skambina? 

Ebė baigė pokalbį. Ji buvo šlapia nuo prakaito ir drebėjo. Drebu- 
lys krėtė taip stipriai, kad tik vargais negalais pajėgė atsakyti į anks- 
čiau gautą žinutę ir net keletą kartų turėjo spausti grįžties klavišą, kad 
ištaisytų klaidas. Baigusi rinkti tekstą, dar kartą perskaitė ir tik tada 
išsiuntė. 


Tikra meilė neturi laimingos pabaigos, nes tikra meilė 
nesibaigia. Gerbti mylimojo laisvę — tai vienas iš būdų 
pasakyti „Aš tave myliu“. xx 


O ji mylėjo jį. Jis buvo jai brangus. Tačiau nevertas keturių mili- 
jonų. 

Ypač dėl savo bjauraus įpročio žudyti moteris, kurios jam parū- 
pindavo pinigų. 


Kai lėktuvas jau buvo pakilęs, Ebė, patogiai įsitaisiusi sėdynėje ir, 
sulaukusi savo „Kruvinosios Merės“ ir miniatiūrinio degtinės buteliu- 
ko, atplėšė popierinį paminkštintą voką. Šalia niekas nesėdėjo, todėl 
nereikėjo baimintis smalsaujančių akių. Dirstelėjusi per petį atgal įsi- 
tikinti, kad šalia nėra ko nors iš įgulos narių, labai švelniai ištraukė 
vieną iš kelių jame buvusių celofaninių vokelių. 

Tai buvo Penny Black pašto ženklų blokas. Ebė įsmeigė akis į 
griežtą karalienės Viktorijos profilį. Paskui pažvelgė į žodį PAŠTO ne 
itin vienodomis raidėmis. Į apiblukusį foną. Tai buvo rinktiniai, labai 
vertingi ženklai, tačiau toli gražu ne tobuli. Deivas kažkada jai aiški- 
nęs, kad kartais būtent dėl savo trūkumų jie įgauna dar didesnę vertę. 

Tai tinka ir daugeliui dalykų gyvenime, lengvai apsvaigusi mąstė 
ji. O be to, ar kas nors labai norėtų būti tobulas? 

Ebė, dar kartą į juos įdėmiai pažvelgusi, suprato, kad iš tikrųjų 

tai pirmas kartas, kai ji gali juos normaliai apžiūrėti. Jie tikrai buvo 
ypatingi. Magiški. Nusišypsojo jiems ir tyliai tarė: 

— Sudie, mano mažieji gražuoliai. Iki pasimatymo. 

Tai tarusi, paslėpė juos atgal. 


125 

— Buvo puikios atostogos? — paklausė Rojus Greisas. 

— Oi, kaip linksma. Paplūdimį mačiau tik pro lėktuvo langą, — 
atsakė Glenas Brensonas. 

— Turėjo gražiai atrodyti. Samujis. Teko girdėti. 

— Pragariška drėgmė, visą laiką, kol ten buvau, lietus pliaupė 
kaip iš kibiro. Kažkas įkando man į koją, gal koks mutantas moskitas 
ar voras. Ištino kaip reikiant — gal norėtum pamatyti? 

— Ačiū, gal. 

Ant kėdės priešais Greiso stalą sėdinčio detektyvo seržanto kos- 
tiumas ir marškiniai atrodė ir kvepėjo taip, tarytum jis būtų su jais 
miegojęs. Pakraipęs galvą jis plačiai išsišiepė ir tarė: 

— Betgi tu tikras šunsnukis, Greisai, a? 

— O aš negaliu patikėti, kad tu vėl suniokojai mano įrašų kolek- 
ciją. Aš tau buvau leidęs apsistoti mano namuose vienai nakčiai, bet 
neprašiau, kad išimtum visus mano kompaktinius diskus iš dėžučių ir 
išmėtytum juos ant grindų. 

Brensonas dar turėjo tiek padorumo, kad atrodytų sumišęs. 

— Aš mėginau juos tau surūšiuoti. Man... tai šūdas... Atsipra- 
šau, — jis siurbtelėjo kavos ir sulaikė žiovulį. 

— O kaip suimtasis? Kelintą grįžai? 

Brensonas žvilgtelėjo į laikrodį. 

— Šeštą keturiasdešimt penkios, — jis nusižiovavo. — Man at- 
rodo, kad per pastarąsias dvi savaites būsime viršiję Sasekso krimina- 
linio skyriaus biudžete numatytas metines išlaidas užjūrio kelionėms. 

Greisas šyptelėjo. 

— Ar Vilsonas ką nors papasakojo? 

Brensonas vėl pakėlė prie lūpų kavos puoduką. 

— Žinai, tam tikra prasme jis atrodo visai mielas vyrukas. 

— Ak, žinoma. Tai vienas mieliausių iš visų tavo kada nors sutik- 
tų vaikinų, tiesa? Tik gaila, kad jis turi vieną nedidelį trūkumą — jam 
labiau patinka Žudyti savo Žmonas nei pelnytis duoną sąžiningu dar- 
klausyk, Glenai. Tai tu esi mielas vyrukas. Jei ne tas sumautas gyveni- 
mas, gal ir aš būčiau visai mielas. Tačiau tik ne Ronis Vilsonas. Jis tik- 
rai nėra mielas vyrukas. Jis tik labai gerai moka vaidinti, kad žmonės 
manytų, jog jis toks yra. 

Brensonas pritariamai linktelėjo. 

— Taigi. O aš tik tyčia taip pasakiau. 

— Tau reikia grįžti namo, išsimiegoti, išsimaudyti ir paskui at- 
važiuoti į darbą. 

— Taip ir padarysiu. O jis papasakojo gana daug. Buvo linkęs 
filosofuoti ir norėjo išsikalbėti. Susidariau įspūdį, kad pavargo slapsty- 
tis. Juk jau šešeri metai. Todėl ir sutiko grįžti su mumis. Nors jis dabar 
susiradęs kažkokią tailandietę. Prašė leisti jam išsiųsti Žinutę telefonu. 

— Ar įspėjai jį prieš jam pradedant kalbėti? 

— Taip. 

— Šaunuolis. 

Tai reiškė, kad visa tai, ką Ronis Vilsonas skrisdamas lėktuvu pa- 
pasakojo, gali būti panaudota prieš jį teisme. 

— Noriu dar kai ką pridurti. Jis labai griežia dantį ant Skegso. 
Nori, kad Skegsas atsidurtų ten pat kur ir jis. 

—- Nejaugi? 

— Sprendžiant iš pasakojimo, atrodo, kad Skegsas padėjo jam, 
kai jis atvyko į Australiją. 

— Taip ir manėme, — įsiterpė Greisas. 

— Taigi. Ronis Vilsonas įsigijo šiuos pašto ženklus prieš kelerius 
metus. 

— Iš savo Žmonos? 

— Jis išsisuko nuo tiesaus atsakymo. 

— Manęs tai nestebina. 

— Kad ir kaip ten buvo, jis paprašė Skegso juos parduoti, o šis 
norėjo jį apmauti. Reikalavęs devyniasdešimties procentų vertės, prie- 

šingu atveju grasinęs Ronį įskųsti. Tačiau Skegsas turėjo vieną silpną 
vietą. Jis geidė Ronio mergužėlės, su kuria tasai buvo susidėjęs, kai jo 
žmona, jo paties žodžiais tariant, išsinešdino. 

— Automobilio bagažinėje. 

— Būtent. 

— O toji mergužėlė — tai Ebė Doson? 

— Šįryt jūs labai įžvalgus, vyresnysis detektyve. 

— Kadangi aš naktį miegojau. Vadinasi, Ronis Vilsonas pasinau- 
dojo ja kaip jauku? Įkalbėjo pasidulkinti su Skegsu ir nudžiauti pašto 
ženklus. Ar aš teisingame kelyje? 

— Ne kelyje, o vienbėgiame geležinkelyje. 

— Manai, jis būtų nužudęs Ebę, kai tik būtų atgavęs ženklus? — 
pasiteiravo Greisas. 

— Ankstesnėmis aplinkybėmis? Be jokios abejonės. Jis juk gro- 
buonis. 

— Ar man pasigirdo, ar prieš keletą minučių tu tikrai sakei, kad 
jis — visai mielas? 

Supratęs esąs nugalėtas, Brensonas nusišypsojo. Paskui staiga pa- 
keitė pokalbio temą. 

— Dar nenusipirkai naujo automobilio? 

— Ne. Prakeiktos draudimo kompanijos. Jos nori pripažinti 
mano sutartis negaliojančiomis, esą aš persekiojau kitą transporto 
priemonę. Šunsnukiai. Bet aš vis tiek pabandysiu laimėti. O ir valdyba 
mano pusėje, nes aš vykdžiau tarnybinę užduotį, — paaiškino jis ir 
vėl grįžo prie ankstesnės pokalbio temos. — Tai tu manai, kad pašto 
ženklai pas Ebę? 

— Nė neabejoju. 

— Hedžertis šimtu procentu įsitikinęs, kad tie ženklai, kurių fo- 
tokopijas padarei, yra beverčiai. 

— Visiškai sutinku. 

— Aš ilgai galvojau apie tai, — tęsė Greisas, — ir supratau, kad 
dėl to ji ir spyrė Skegsui į pautus. 

Brensonas suraukė kaktą. 

— Nelabai norėčiau sutikti. 

— Priežastis, dėl kurios ji spyrė Skegsui, paduodama voką su 
ženklais, yra labai paprasta. Jai reikėjo laimėti laiko. Juk tame voke 

buvo niekai ir jam būtų užtekę kelių sekundžių tą suprasti. Ji puolė 
Skegsą, kad mes greičiau įsikištume. Ji nuo pat pradžių vedžiojo jį už 
nosies. 

Brensonas žiūrėjo į jį išpūtęs akis ir imdamas suprasti linksėjo 
galva. 

— Gudri kalė. 

— Taigi kad gudri. Beje, niekas iki šiol nepranešė apie pavogtus 
pašto ženklus, tiesa? 

— Tiesa, — paskendęs savo mintyse sutiko Brensonas. — O 
kaip draudimo kompanijos? Turiu omenyje tas, kurios atlygino žalą 
ir išmokėjo gyvybės draudimo išmoką. Nejaugi jos negalėtų pareikšti 
pretenzijų į šiuos ženklus, kurie buvo įsigyti už jų pinigus? 

— Ta pati problema — nuosavybės teisės. Kaip jos tai įrodys, 
jeigu Hedžertis atsisakys patvirtinti? 

Valandėlę abu detektyvai sėdėjo tylėdami. Glenas vėl išgėrė kavos 
ir tarė: 

— Iš Stivo Mekio girdėjau gandus, kad Pju prašosi perkelia- 
mas... 

Greisas nusišypsojo. 

— Tai tiesa. Atgal į Londono policiją. Palinkėsiu jam sėkmės! 

Po dar vienos pauzės Glenas pasiteiravo: 

— Hm, o kaip tau atrodo, kur dabar toji moteris? 

— Žinai, ką aš manau? Manau, kad ji dabar greičiausiai guli.kur 
nors tropikų paplūdimyje, siurbčioja „Margaritą“ ir plačiai vaipyda- 
masi rodo dantis. 

Tai buvo tiesa. 

Kokteilis „Margarita“ buvo vienas geriausių iš visų, kuriuos ji 
kada nors buvo ragavusi. Aštraus, stipraus skonio, mat barmenas įpylė 
reikiamą kiekį „Cointreau“ ir kaip riekiant pasūdė taurės apvadą. Šia- 
me viešbutyje ji apsistojo prieš savaitę ir vaikinas jau buvo perpratęs 
jos skonį. 

Jai patiko vaizdas, kuris atsiveria prieš akis balto smėlio paplūdi- 
myje, išsitiesus lovakrėslyje, ant storo, minkšto čiužinio, ir žiūrint į rai- 
buliuojančią įlanką. Patiko ir šis paros metas — pavakarys, kai karštis 
ne toks įkyrus ir nereikia slėptis skėčio nuo saulės šešėlyje. Ji trumpam 
padėjo į šalį knygą, gurkštelėjo kokteilio ir ėmė stebėti, kaip įlankos 
pusėn sklendžia nuo medinio pirso atsispyręs parasparnio pilotas, o į 
giedrą dangų kyla oranžinis ir raudonas kupolas. 

Dar kelios minutės, ir ji tikriausiai vėl eis maudytis. Todėl dabar 
svarstė — bristi į jūrą ar į erdvų, tarytum bekraštį, viešbučio baseiną, 
kurio vanduo truputį vėsesnis ir daug geriau atgaivina. Oho, kokia 
dilema! | 

Ji nuolat galvodavo apie savo motiną ir apie Ronį su Rikiu. Nepai- 
sant viso pykčio Rikiui ir šoko, kurį patyrė, sužinojusi apie Ronį, ji ne- 
galėjo nejausti jiems ir šiokio tokio gailesčio, tik kiekvienam skirtingai. 

Tačiau ne per labiausiai. 

— Ar patinka ši knyga? — netikėtai pasiteiravo gretimame lo- 
vakrėslyje įsitaisiusi moteris. 

Ebė jau anksčiau ją pastebėjo, miegančią, o šalia jos, ant balto 
nedidelio staliuko, gulintį romaną „Nenuorama“, po kuriuo buvo kita 
knyga — „Keliautojo kosmostopu vadovas po Galaktiką . 

— Taip, — atsakė. — Patinka. Vis dėlto aš — Daglaso Adamso 
gerbėja. Atrodo, esu perskaičiusi visas jo knygas. 

— Ir aš taip pat! 

Jis buvo autorius vienos iš citatų, kurias Ebė mėgo labiausiai ir 
vieną iš kurių visiškai neseniai ji vėl perskaitė: Retai kada nueinu ten, 
kur noriu, bet visada sustoju ten, kur reikia. 

O būtent taip ji dabar ir jautėsi. 

Tada vėl nugėrė gurkšnelį ir tarė: 

— Jie čia plaka geriausią pasaulyje „Margaritą“. 

— Gal ir aš paragausiu. Tik šiandien atvykau, todėl dar neperpra- 
tau, kas yra kas. 

— Čia nuostabu. Tikras rojus! 

— Atrodo panašu. 

Ebė nusišypsojo. 

— Mano vardas — Sara. 

— Malonu susipažinti. O aš — Sendė. 


Padėka 


Nors romanai, kurių pagrindinis herojus — Rojus Greisas, yra 
grožinės literatūros kūriniai, tačiau jų pagrindas, susijęs su įstatymo 
priežiūros institucijų veikla, kurioje dalyvauja mano veikėjai, yra rea- 
lus. Už pagalbą rašant šią knygą kaip visada lieku skolingas Sasekso 
policijai, taip pat Niujorko policijos valdybai, Niujorko apygardos 
prokurorui ir Viktorijos (Australija) policijai. 

Ypač dėkoju Sasekso policijos vyriausiajam konstebliui Martinui 
Richardsui, maloniai aprobavusiam mano darbą, ir vyriausiesiems 
detektyvams Kevinui Moore'ui bei Grahamui Bartlettui, kurie taip 
geranoriškai atidarė daugelį durų. Nepaprastai dėkoju buvusiam vy- 
riausiajam detektyvui Daveui Gaylorui, kuris man tiek daug padėjo, 
jog nesugebėsiu už visa tai atsidėkoti. 

Norėčiau atskirai paminėti keletą kitų pareigūnų, ypač dirbančių 
Sasekso policijoje, jie labai daug prisidėjo prie to, kad ši knyga išvystų 
dienos šviesą (prašau, atleiskite man, jei pamirščiau ką nors paminė- 
ti). Taigi dėkoju vyresniajam inspektoriui Peteriui Collui, Mokslinių 
tyrimų skyriaus vadovui Brianui Cookui, Aprūpinimo skyriaus vyres- 
niajam pareigūnui Tony Caseui iš Kriminalinio skyriaus valdybos, de- 
tektyvui vyresniajam inspektoriui Ianui Pollardui, detektyvui inspek- 
toriui Villiamui Warneriui, detektyvui seržantui Patrickui Sweeney, 
inspektoriui Stphenui Curry, detektyvui inspektoriui Jasonui Tingley 
iš Kriminalinio skyriaus valdybos Valdymo ir žvalgybos skyriaus, ins- 
pektoriui Andrew Kundertui, Nusikaltimų moderniųjų technologijų 
srityje tyrimo skyriaus vadovui seržantui Philui Taylorui, Nusikaltimų 
kompiuterinių technologijų srityje analitikui Ray Packhamui, polici- 

jos konstebliui Paului Grzegorzekui iš Viešosios tvarkos palaikymo 
būrio, policijos konstebliui Jamesui Bowesui, policijos konstebliui Da- 
veui Curtisui, inspektoriui Philui Clarke'ui, seržantui Melui Doyleui, 
policijos konstebliui Tony Omotoso, policijos konstebliui Ianui Up- 
pertonui, policijos konstebliui Andrew Kingui, seržantui Malcolmui 
(Choppy) Wauchopeui, policijos konstebliui Darrenui Balcombe'ui, 
seržantui Seanui McDonaldui, policijos konstebliui Danny Swietlikui, 
policijos konstebliui Steve ui Cheesmanui, Kontrolės skyriaus vadovui 
Ronui Kingui ir policijos atstovei spaudai Sju Heard. 

Taip pat esu dėkingas teismo archeologei Lucy Sibun, teismo eks- 
pertizės DNR tyrimų specialistei Abigailei Bradley, Esekso koroneriui 
dr. Peteriui Deanui, patologui konsultantui dr. Nigeliui Kirkhamui, dr. 
Andrew Davey, medicinos ir chirurgijos bakalaurui, Edinburgo Ka- 
rališkosios chirurgų kolegijos nariui, Karališkosios chirurgų kolegijos 
nariui, medicinos daktarui Andrew Yeallandui, dr. Jonathanui Pashui, 
Nigeliui Hodge, Steveui Cowlingui ir Christopheriui Gebbie. Noriu 
ypač padėkoti šauniai komandai, dirbančiai Braitono ir Houvo morge: 
Elsie Sweetman, Victorui Sindonui ir Seanui Didcottui. 

Lieku labai skolingas žmonėms, gyvenantiems ir dirbantiems 
Niujorke — Apygardos prokuratūros Kovos su reketu valdybos de- 
tektyvui tyrėjui Dennisui Bootleui ir Apygrados prokuratūros Spe- 
cialiųjų tyrimų valdybos detektyvui tyrėjui Patrickui Laniganui. Labai 
nuoširdžiai dėkoju Australijos teisėsaugos pareigūnams — Viktorijos 
valstijos policijos Žmogžudysčių skyriaus detektyvui tyrėjui Lucio 
Rovisui, Karltono nusikaltimų tyrimų skyriaus detektyvui vyresnia- 
jam seržantui George'ui Vickersui ir detektyvui seržantui Troy Burgui, 
taip pat detektyvui vyresniajam konstebliui Damianui Jacksonui, Vik- 
torijos policijos valstijos koronerio asistentui seržantui Edui Pollar- 
dui, taip pat The Age laikraščio korespondentei Andrea Petrie ir mano 
konsultantei, australų kalbos specialistei Janetai Vickers! 

Noriu padėkoti ir Gordonui Campingui už jo neįkainojamas 
paskaitas apie pašto ženklus, Robui Kempsonui, Colinui Withamui iš 
HSBC, Peteriui Bailey, pasidalijusiam enciklopedinėmis žiniomis apie 
Braitono praeitį ir dabartį, taip pat Peteriui Wingate-Saului, Oliui Rig- 
gui ir Philui White'ui iš Rytų Sasekso ugniagesių brigados ir Daveui 
Storey iš Notingamo ugniagesių gelbėtojų tarnybos, Robertui Fran- 


446 PETER JAMES * MIRUSIOJO PĖDSAKAIS 


kisui, kaip visuomet pataisiusiam netikslumus, kuriuos buvau įvėlęs 
rašydamas apie automobilius, ir, žinoma, Chrisui Webbui, kurio dėka 
mano kompiuteris ir toliau sklandžiai veikia, nors yra šeimininko la- 
bai išnaudojamas! 

Labai ačiū Annai Lisai Lindeblad, mano nenuilstančiai ir nuo- 
stabiai „neoficialiai“ knygų serijos apie Rojų Greisą redaktorei ir ko- 
mentatorei, ir Sue Ansell, kurios pastabus žvilgsnis išgelbėjo mane nuo 
didelių keblumų. 

Profesinėje srityje mane supa tikra svajonių komanda: nuo- 
stabioji Carole Blake, atstovaujanti man drauge su Oliu Munsonu, ir 
puiki reklamos agentė Amelia Rowland iš „Midas PR“; man neužtektų 
vietos deramai padėkoti visiems „Macmillian“ darbuotojams. Pakanka 
prisipažinti, kad aš neapsakomai džiaugiuosi, kad mano knygas lei- 
džia būtent ši leidykla, be to, man labai pasisekė, jog mano redaktorius 
— Stefas Bierwerthas. Didžiausia padėka ir visiems leidėjams užsienio 
šalyse. Danke! Merci! Grazie! Bonbu1oe cnacw6o! Gracias! Dank u! 
Tack! Obrigado! 

O Helena kaip visuomet stiprino mane savo šventa kantrybe ir 
neišsenkama išmintimi. 

Galiausiai noriu atsisveikinti su savo labai mylimais bičiuliais šu- 
nimis Suodžiumi ir Berte, kurie nuliūdę iškeliavo į Didįjį kaulų dvarą 
danguje, ir pasveikinti Oskarą, prisijungusį prie Febės, ištikimai bu- 
dinčios po mano darbo stalu ir laukiančios, gal nukris ant grindų koks 
rankraščio lapas, kurį bus galima smagiai sudraskyti į skutelius... 


Apie autorių 


Piteris Džeimsas baigė studijas Čarterhause, vėliau studijavo 
kino meno mokykloje. Ne vienerius metus gyveno Šiaurės Ameriko- 
je, kur dirbo scenaristu ir filmų prodiuseriu, o paskui grįžo į Angliją. 
Jo romanai, taip pat ir perkamiausias iš jų visų „Possession , išversti 
į trisdešimt pasaulio kalbų, pagal tris iš jų sukurti filmai. Visose jo 
knygose pastebimas gilus domėjimasis policijos darbu, kurį jis labai 
nuodugniai studijuoja, taip pat įvairiomis mokslo šakomis, medicina 
ir paranormaliais reiškiniais. Jis yra prodiusavęs ir keletą vaidybinių 
filmų, kaip antai „Venecijos pirklys“ („Merchant of Venice“), kuriame 
vaidina Al Pacino, Jeremy Irons ir Joseph Fiennes. Yra vienas iš „Chan- 
nel 4“ populiaraus serialo „Bedsitcom“, nominuoto „Rose d Or“ apdo- 
vanojimams, kūrėjų. Kompanija „ITV Production“ pagal jo romanus 
apie Rojų Greisą kuria televizijos serialą, o Piteris Džeimsas yra vienas 
iš šio serialų prodiuserių. 

2005 metais Vokietijoje jam buvo skirtas „Krimi-Blitz“, tai yra Metų 
detektyvų autoriaus, prizas; romanas „Klasta ir viltis“ („Dead Simple“) 
Pranzūzijoje 2006 metais pelnė „Prix Polar International, o 2007 metais 
— „Prix Coeur Noir“ apdovanojimus. Romanas „Looking Good Dead 
įtrauktas į galutinį kandidatų sąrašą 2007-ųjų „Richard and Judy Crime 
Thriller of the Year“ apdovanojimui bei Prancūzijos SNCF ir „Le Grand 
Prix de Littėrature“ (Didžiojo literatūros prizo) apdovanojimams. Ro- 
manas „Miręs gyventi“ („Not Dead Enough“) įtrauktas į galutinį kandi- 
datų sąrašą „Theakstons Old Peculier Crime Thriller of the Year ir ITV3 
„Crime Thriller of the Year“ apdovanojimams. 

Autorius gyvena Noting Hile (Londonas) ir Braitono priemiesty- 
je (Sasekso grafystė). 

tis galvosūkis. - The Times 


Piteris Džeimsas yra labai talentingas rašy- 
tojas, verčiantis neatsilikti nuo jo nepaliaujamai 
greito tempo ir pastoviai laikantis nežinioje. Kai 
skaitydamas jo knygą manau, kad jau artėju prie 

